
Šitas veikalas tėra pirmas Europos kultūros istorijos tomas, 
tiksliau sakant, tos istorijos įvadas. Europos kultūra, mano 
nuomone, gimė IX—XI amžiuje, kur tebebuvo dar gyvos ki- 
tos kultūros (pirmiausia — romėnų helenistinė), ir šių kultūrų 
motyvus suėmė savin bei perdirbo. Tad reikėjo man, rašant šis 
įvadas, sučiupti bei nurodyti, kaip, kur ir kada susiformavo Eu- 
ropos kultūra, o tam tikslui — aprašyti jos, tos kultūros, gimimo 
aplinkybės ir aplinka. Taigi, chronologiškai knygos turinį nusakė 
1V—VIII amžius, o tematiškai — Romos imperija, barbarų kul- 
tūra ir — pirmiausia — krikščionybė. Galima, be abejo, įvairiai 
žiūrėti į religijos klausimus ir nevienodai vertinti Vakarų Bažny- 
čią; bet didžiausia istorinė jos reikšmė visai aiški, kaip aišku ir 
tai, kad tik krikščionybę tetyrinėdamas randa istorikas tikrąjį 
europiečių kultūros, krikščioniškosios kultūros, pradą. Tai nie- 
ko, kad XIX amžiaus „švietėjai“ niekino tikėjimo problemas ir 
ypatingą dėmesį kreipė į socialinį bei ekonominį gyvenimą. 
Objcktyvaus mokslo ir bendrojo kurso uždaviniai visai kitoniški. 

Chronologiškos šio tomo ribos, žinoma, ne griežtos. Teko 
autoriui kai kur įsigilinti į pirmųjų mūsų ėros amžių istoriją; 
antra vertus, norint pačiais bendraisiais bruožais apibūdinti ką 
tik gimstančios kultūros pavidalas, pravartu buvo trumpai iš- 
dėstyti IX-ojo amžiaus Anglijos istorija. Nes įvadas turi tar- 
nauti viso veikalo tikslams, o tie tikslai reikalavo autoriaus ne 
tiek istorinį procesą dėstyti, kiek bendrai ir, gali sakyt, 
statiškai charakterizuoti epochą. 

Tokia jau, mat, istorijos esmė, kad istorikas gali ir abstrak- 
čiausius klausimus tyrinėti bei dėstyti tevartodamas konkrečius, 
dažnai net smulkius faktus. Tų faktų čia, gal būt, ir perdaug 
pribarstyta. Tačiau nenorėjau „abstrakčiai“ rašyti, ir štai dėl ko. 
— Susipažindamas su paveiksline istorine vakarų Europos lite- 
ratūra, lengvai gali susirasti ir didelių moksliškų visuotinės 
istorijos kursų, ir populiariai parašytų bendrųjų tos istorijos ap- 

žvalgų, ir, pagaliau, ne labai įdomią, bet, deja, reikalingą faktiš- 
kąją istoriją dėstančių vadovėlių, kurie padeda informuotis tiek 
studentui, tiek išviso šviesuomenei. Lietuviškai nei pirmosios, 
nei antrosios, nei trečiosios rūšies knygų dar neturime. Tad 
stengiuos rašyti savo kursą taip, kad atlieptų jis kiek ir infor- 
macijos tikslams. Manau, kad, „Turinio“ padedamas, skaitytojas 
ir pats lengvai atskirs svarbesniuosius faktus nuo juos iliustruo- 
jančiųjų arba tik informacinio pobūdžio smulkmenų, o su „In- 
dekso“ ir „Bibliografijos“ pagelba sugebės prireikus pasiinfor- 
muoti. Ypačiai studentams yra skirtos kelios visai specialios 
vietelės. Čia, tekstus analizuodamas, norėjau paaiškinti kiek, kas 
yra šaltinio kritika bei interpretacija, vadinasi, pagrindinis isto- 
rijos metodas. 

Tikrai, perdaug šioj knygoj sunkiai suderinamų tikslų; 
tad sunku ji sklandžiai ir parašyti. Be to, pradėjau rašyti vos 
teglėzodamas lietuviškai, ir tik rašydamas kalbos tepramokau. 
Todėl prašau dovanoti man, kad daug kas „perdaug lietuviškai“ 
pasakyta, o šis tas ir vertimėliu kvepia. Ir taip nebūčiau parašęs, 
kad nebūtų taisęs šio darbo mano mokytojas (toja didelis kalbos 
gudrybių mėgėjas) p. Al. Juška. Širdingai čia jam už tai 
dėkoju. 

Prieš baigdamas prakalbą turiu bei noriu padėkoti Humani- 
tarinių mokslų Fakultetui, kurio lėšomis spausdinama mano 
knyga. Tik jo profesorius pasidaręs, galiu dabar vėl ramiai 
dirbti ir specialių savo tyrinėjimų rezultatus sintetinti. Be to, 
ne vienas kolega padėjo man savo patarimais. 


L. Karsavinas 


Kaune, 


1931 spalių mėn. 31 d. 


TURINYS 

Socialiai politiška vėlybesnės imperijos santvarka 


1. Kadangi Europos kultūra gimė iš romėnų helenistinės ir iš ne- 
pasiekusiųjų savo apogiejaus senovės keltų ir germanų, tai, Europos 
istorija tyrinėjant, reikia pirmiausia susipažinti su šiomis kultūromis 
(3—4). 

2. Aukščiausiai pakilusi (4) Romos imperija 

3. sudarė jei ne miestų-valstybių federacija, tai plačios tų miestų 
autonomijos apibūdintą valstybę. Miestas - valstybė (civitas) bu- 
vo Romos valstybės branduolys. ši valstybė ėmė plisti Italijoj sąjungi- 
ninkaudama su kitais miestais, ir ilgainiui miestas tapo administratyviu 
imperijos vienetu (4—6). 

4. Šiaurės Italiją (Gallia Cisalpina), Siciliją, pietų Galija (Gallia 
Narbonnensis, Provincia, Provence) ir kitas užkariautąsias žemes romė- 
nai pavertė savo provincijomis. Nors žiūrėjo i jas kaip į priva- 
čia tautos savastį (praedia populi romani), o vietos valdžią keitė savo 
magistratais, romėnai pripažino vis dėlto daugelį miestų sąjungi- 
ninkais, nenaikino savivaldybės ir steigė naujus miestus — kolonijas 
(6). Politinė kolonijos santvarka panaši buvo į pačios Romos, o kiti 
miestai stengėsi — ypač municipiumams iškilus — panašėti į 
Romos miestą. Šitas miestų konstitucijų vienodinimo procesas pasibaigė 
III amžiuje po Kristaus: imperija virto, kaip sakyta ($ 3), valstybe, 
kurios miestai turėjo didelę autonomiją (6—7). 

5. Sunku buov valdyti didelė valstybė be biūrokratijos. Tad miestai 
(municipiumai) tapo pamažu Romos valdybos organais (7—8). Miesto 
magistratai bei senatoriai, arba dekurionai (decuriones), tam ne- 
sipriešino, bet sydino bendrą imperijos patrijotizmą su savo miesto 
patrijotizmu (8). 

6. Tačiau ilgainiui imperatoriai biūrokratiškai centralizavo imperi- 
ją, o patys dekurionai ėmė brautis iš savo miestų į Romos Senatą ir 
apskritai į aukštesnį luomą. Tuo būdu dekurionų luomas sumažėjo ir 
susilpnėjo (8—9). Be to, miestų ūkis niekuomet nebuvo gerai tvarko- 
mas, o biūrokratiškos imperatorių priemonės nuslopindavo iniciatyvos 
dvasią. Pagaliau vyriausybė net pririšo dekurionus prie miesto 
(9 — 10). 

7. Provincijos aristokratija (vadinasi, turtingesnieji dekurionai) 
susijus buvo su stambiųjų dvarininkų diduomene (10—11). ši 

diduomenė įgijo didžiausios socialios reikšmės, tuo tarpu kai vidutiniųjų 
ir smulkesniųjų žemės savininkų klasės silpnėjo. Didikai pirma uždėjo 
savo žemėse plantacijų ūkį, paskui ėmė naudotis priklausomųjų 
valstiečių (prekaristų, kolonų) darbu. Vėlybesnę imperiją ir 
charakterizuoja smulkus šių valstiečių ūkis didelio savininko žemėj 
CliS— 12) 

8. Politiškai nugalėję diduomenę (Romos senato oligarchiją), im- 
peratoriai turėjo pripažinti socialią didikų reikšmę. Imperatoriai net 
naudojos didikais dvarininkais valstybės reikalams. Dėl to didikai ilgai- 
niui vėl sustiprėjo ir politiškai, juo labiau, kad ir patys imperatoriai buvo 
stambūs žemės savininkai (12—14). 

9. Didikai, kaip ir miestai, rados pamažu biurokratiškai 
sutvarkytos valdžios organai: ne tik miestas, bet ir didiko dvaras buvo 
administratyvus vėlybesnės imperijos vienetas. Biūrokratiškas imperijos 
organizavimas pasibaigė Diokletiano-Konstantino dominatu. Šie im- 
peratoriai sunaikino politinę senato valdžią; valstybės centru padarė savo 
dvarą (palatium) ir savo tarybą (consistorium); pertvarkė provincijų 
valdymą ir kariuomenę (14—17). Tačiau naujoji biūrokratiškoji sistema 
ne visai vykusi buvo (17). 

10. Ištiesų, biūrokratija negalėjo gerai valdyti valstybės be visuo- 
menės, vadinasi, be miestų ir didikų (17). O imperatoriai kad ir stengėsi 
plėsti savivaldybę, steigdami net provincijų atstovų suvažia- 
vimus, vis dėlto (17—18) nepajėgė atgaivinti išnykusios miestų inicia- 
tyvos. Norėdami saugoti savivaldybę bei socialią santvarką, be to, ir 
negalėdami apseiti be visuomenės, imperatoriai pririšo pagaliau prie 
žemės ir pareigų valstiečius, kurialius ($ 6), amatninkus, kareivius (18— 
19). Kastų santvarka pakeitė laisvą visuomenės organiziją (19). 


II 


Ekonomiška imperijos santvarka 


11. Užkariaudama helenistines valstybes Roma politiškai sujungė 
ekonomiškai jau sujungtą kultūrą, nes Viduržemių jūros kraštuose, ypa- 
čiai rytuose klestėjo pramonė, prekyba ir pinigų ūkis (20—21). šis 
ūkis greitino ekonomišką Vakarų evoliuciją ir turėjo didelės įtakos 
žemės ūkiui ir savasčiai. Valstiečiams smunkant, stambūs dvarininkai 
stiprėjo: užgrobė valstybės žemę (ager publicus), ūkininkavo parduoti 
ir įsteigė savo žemėse plantacijų ir vergų ūkį (plg. $ 7, 21— 
22). Dvaruose ir miestuose atsirado vergų dirbtuvių. Bet I—II amž. po 
Kr. iki valios buvo vidutinių žemės savininkų ir laisvų amatninkų. Pra- 
monė, prekyba ir metalo valiuta ekonomiškai jungė visą imperiją 
(22—23). 

12. Tačiau imperijos ūkio negalima laikyti kapitalistišku 
(23). Gyventojų neperdaug buvo (23—24), ir žemė liko ūkio pagrindas. 
Gaminančio kapitalo šiuo metu dar nebuvo (24—26). Kadangi ekonomiš- 

ką imperijos būklę charakterizavo vartotojo ūkis, o prekyba ir 
gamyba neigijo savarankiškumo, tai III amžiaus krizė sugriovė pinigų 
ūkį ir kėlė aikštėn tikrąją imperijos ūkio prigimtį. Diduomenė ėmė 
grįžti į senovės ūkininkavimo formas; vidutinės klasės silpnėjo; ir eko- 
nomiška imperijos vienovė dingo. O be šios vienovės merdėjo ir po- 
litiškoji (26—27). 


III 


Dominatas ir vakarų imperijos žlugimas 


13. Pirmoji politinė imperijos organizacija, vadinamasis princi- 
patas (arba diarchija), buvo kompromisas tarp monarchijos ir 
respublikos. Esminę šio principato ydą kėlė aikštėn III amžiaus revo- 
liucijos ir karai (28—29). Jau Aurelianas ėmė reorganizuoti imperiją 
(30), bet 

14. tikri naujos politiškos formos, vadinamojo dominato, stei- 
gėjai buvo Diokletianas ir Konstantinas Didysis. Tie- 
sa, Diokletiano išgalvota tetrarchija neišbuvo (30). Bet jis for- 
mulavo dominato principus, pertvarkė centralinę valdžią, provincijas, 
pasistengė atgaivinti finansus ir ūkį (30—31). Jo reformos pribaigė jau 
Caesario (Cezario) pradėtą imperijos helenizaciją, kuri pasireiškė 
ir religiniu naujosios valstybės charakteriu (31—33). 


15. Romos miestas, respublikos ir principato sostinė, nebeteko senos 
politiškos reikšmės (33). Romėnų imperijos kultūros centras atsidūrė 
Rytuose; ir nauja sostinė rados Konstantino įsteigtasis Konstanti- 
nopolis. Tuo būdu Diokletiano dominatas virto krikščioniška 
despotija (33—35). 

16. Bet naujoji imperija nebeturėjo tikrosios ekonominės ir socia- 
lios vienovės. Antra vertus, jai grėsė puolantieji jos sienas barbarai 
(35). Tad svarbiausias Diokletiano ir jo įpėdinių uždavinys buvo ka- 
riuomenės reorganizacija. Diokletianas suskirstė kariuomenę 
į pasienio armijas ir veikiančiąją; pirmosios virto ilgainiui nausėdijomis 
(35—36). Kaip jos, taip ir veikiančioji armija greit ėmė barbarėti, nes, 
pritrūkus naujokų, reikėjo samdytis barbarų ir pusiau barbarų. Atsirado 
daug barbarų pulkų, barbarų sąjungininkų (foederati); pagaliau ir visos 
germanų tautelės įsikūrė imperijos žemėse, kaip jos kareiviai (36—37). 
Subarbarėjusi kariuomenė ėmė vaidinti didelę politišką rolę; jos vadai 
tapo imperatorių griovėjais ir rinkėjais (38). Barbarėjo ir pati visuo- 
menė (38). 

17. Erzinas žmones imperijos barbarėjimas nejučiomis virto impe- 
rijos, tiksliau sakant — vakarų imperijos žlugimu, nes V amžiuje visur 
vakaruose šeimininkavo barbarai, ir barbaras Odovakaras net pa- 
šalino paskutinį Romos imperatorių (39—40). Bet ir šis faktas teisės 
atžvilgiu galima buvo patrijotiškai išaiškinti, būtent, kad vakarų imperija 
vėl susijungė su rytų (40). 

18. Nei patys romėnai nepastebėjo imperijos žlugimo, nei barbarai, 
apskritai imant, nenorėjo jos sunaikinti. Be to, težlugo viena vakarų 
imperija, vadinasi, romėnų valstybė nežlugo, tik koncentravosi apie 
Konstantinopolį (40—41). 


IV 
Dvasinė imperijos kultūra 


19. Tyrinėdamas imperijos žlugimą, istorikas negali jieškoti šio 
žlugimo priežasčių bei faktorių, tik gali ir turi aprašyti žlugimą ir, kiek 
galima, išaiškinti bendrą, esminį visur besireiškiantį faktą. O to fakto 
socialiai psichiško esama (42—44). 

20. Kad ir energinga, bet visai konservatyvi ir neiniciatyvi impera- 
torių veikla reiškė šį esminį socialiai psichišką faktą (44—46). Dar 
geriau suprantame jį, susipažinę su visuomene, kurios patrijotizmas ir 
bendrumo jausmas nuolat nyko (46—47). Tad galime kalbėti apie visuo- 
menės atoniją ir apie politiškų bei socialių jausmų atrofiją (47). 

21. Ši atrofija galima pavadinti individualizmu (47—48), kuris 

22. reiškėsi ir energinga imperatorių veikla (48). Bet individualiz- 
mas kad ir lobino žmogaus sielą, pačius žmones silpnino. šių vėlybesnės 
Romos žmonių būdą geriausiai galime pažinti tyrinėdami diduomenę ir 
šviesuomenę: didikus literatus (48—49). Kad ir valdininkavo, 
vadinasi, gyveno mieste, bet labiau jie mėgo savo dvarus; šeimininkavo, 
medžiojo (49—50), domėjosi literatūra (50—51). Literatūros interesai 
jungė juos į kuopeles (51—54). 

23. Literatūra ir išviso kultūra, tai, be abejo, svarbiausias didikų 
interesas (54). Bet Romos kultūros helenistinės būta, ir kultūros srity 
romėnai neoriginalūs buvo: tebuvo tik organizatoriai ir imitatoriai. Jie 
tik populiarino helestinę kultūrą, kuri nuo II amžiaus ėmė nykti (54—56). 

24. Net literatūroj, kuri dar V amž. nenustojo savotiškai klestėjusi, 
nebuvo originalių idejų, tik — senovės reminiscencijos ir puiki technika 
(56—58). 

25. Viena krikščionių literatūra tesireiškė nauja esanti (58—60). 
Tai kelia aikštėn religijos istorijos problemą. 


Vv 
Stabmeldžių visuomenė ir krikščionybė 


26. Kadangi stabmeldžių dievai sumišdavo pamažu su krikščio- 
niškais šventaisiais, o stabmeldžių šventės virsdavo krikščioniškomis, 
tai stabmeldiškoji liaudis nejučiomis krikščionėjo, krikštijosi, gali sakyt, 
pati to nežinodama (61—62). 

27. Sunkiau buvo krikštytis šviesuomenei (62). Ji stabmeldžiavo 
laikydamosi ne tiek religiškos, kiek politiškos, patrijotiškos tradicijos. 
Bet romėnų stabmeldystei nebetekus savo religiškos ir morališkos reikš- 

mės, ir šviesuomenė ėmė jieškoti naujos pasaulėžiūros (63). Paplito 
filosofiškos epikureizmo (63—64), stoicizmo (64—65), skepticizmo ir 
eklektizmo (65—66) sistemos. Tačiau šios sistemos kad ir turėjo, išsky- 
rus, gal, epikureizmą, religiškos prasmės, negalėjo vis dėlto patenkinti 
šviesuomenės (66—67). 

28. Stabmeldiškoji diduomenė varė, kaip minėta ($ 27), antikrikš- 
čionišką imperatorių politiką, norinčių atgaivinti imperiją ($$ 14—15, 67). 
Bet tikros religiškos prasmės stabmeldžių didikų veikla nebeturėjo (67— 
68). Tai, tarp kitko, rodė Viktorijos altoriaus istorija (68— 
69). Bet ir apsikrikštiję didikai literatai menki krikš- 
čionys buvo. Ne labai sutiko su krikščionybe stabmeldškos jų pažiūros 
ir visas jų būdas (69—71). Jų tarpe gimė dėl to ir naujų žmonių (71). 

29. Pats individualizmas žadino žmones tikėti, o filosofus — kurti 
naują universalizmo sistemą (71—73). Neatsitiktinai klestėjo imperijoj 
mistiški Rytų kultai ir, pagaliau, krikščionybė, tikrai išspren- 
dusi helenistinės pasaulėžiūros problemą (73—75). 

30. Naujoji mistiškoji filosofija pasireiškė vadinamuoju neopita- 
gorizmu (75). Severų laikais inteligentai neopitagoriečiai stengėsi 
net reformuoti oficialią imperijos religiją (75—76). Tačiau šis sąjūdis 
buvo grynai inteligentiškas, greit išsigimė į nešvankų Rytų orgiazmą 
(76). Valstybės religijai atgaivinti reikėjo liaudies tikybos. Tokia tiky- 
ba buvo, rodos, mitraizmas, greit paplitęs po visą imperiją. Bet 
liko jis, kaip ir buvęs, kareivių religija, o viso religiško gyvenimo toli 
gražu nereformavo (76—78). 

31. Naujoji religiškoji pasaulėžiūra gimė iš vadinamojo sinkre- 
tizmo. Jam atstovavo diasporos žydai, ypač Filonas ir 
vadinamieji gnostikai (78—80). 

32. Jau gnostikai ofitai aiškiai formulavo gnosticizmo pro- 
"blematiką. Jie norėjo suderinti panteizmą su morališkai reikalingu jiems 
dualizmu; bet pakeitė pasaulio išganymo ideją tuo, kad žadėjo išvaduoti 
iš pasaulio tik gnostikus; be to, daug klausimų jie visai neišaiškino, pa- 
likdami šį uždavinį dideliems gnosticizmo teosofams (80—82). 

33. Pirmas jų, Basilidas nusakė absoliučios Dievybės ir pa- 
saulio tvėrimo sąvokas, bet nemokėjo suderinti panteizmo su dualizmu 
(82—83). Iš čia ir išėjo Basilido išdėstytos kosmogonijos prieštaravimai, 
Išrodyti, kad Dievas tikrai išganys visą pasaulį, Basilidui nepasisekė; 
be to, jis pergriežtai skyrė pasaulį nuo Dievo (83—85). Į paties Dievo 
tragediją kreipė dėmesį Valentinas, pertvarkydamas kosmogonišką 
ofitų ($ 32) mita (85—88). Tačiau ir Valentino sistema, prasidėjusi 
panteizmu, baigėsi dualizmu, o dualistikai asketiška būdama vertė neigti 
Dievo Žmogaus realybę. Dar dualistiškesnis eretiškas apaštalo Povilo 
sekėjas ir trečias didis gnostikas Markionas. Jis įsteigė gnostikų 
bažnyčią (88—89). 

34. Visus gnostikus charakterizavo dvasios aristokratizmas ir sau- 
valis fantastiškumas. Jie negalėjo patenkinti nei šviesuomenės, kuri rei- 

kalavo moksliškesnio metodo, nei mažai tesidominčių gilia, bet tamsia 
jų metafizika praščiokėlių (89—90). Tad gali suprasti, kodėl įsigalėjo 
sinkretinąs  gnosticizmą su mazdeizmu manicheizmas (90—91). 
Kaipo markionizmas, manicheizmas tapo bažnyčia ir ilgai kovojo sų 
krikščioniškąja (91). 

35. Praščiokus viliodamas, manicheizmas kovojo su krikščionybe, 
tuo tarpu kai krikščionių filosofai ir neoplatonikai ėmė 
tikrai moksliškai — ne fantastiškai, kaip gnostikai, — kurti naują religiš- 
ką filosofiją (91—93). 

36. Genialus neoplatonizmo steigėjas Plotinas, analizuodamas 
žmogaus sąmonę, išaiškino pagaliau, kas yra Dievas, kuo skiriasi Jis nuo 
Jo sutverto pasaulio, ir, kad ir ne visai tikrai, formulavo Trejybės dogmą 
(93—96). Tačiau į empirišką būtį Plotinas žiūrėjo kaip į Dieviškosios 
šešėlį ir etikos srity buvo bėgąs nuo pasaulio asketas. Plotino mokiniai 
susydino šį asketizmą su fantastiška magija ir stengėsi atgaivinti stab- 
rmeldystę, o savo mokslingumu vis labiau tolo nuo liaudies tikybos (96). 


VI 
Istoriška krikščionybės ir jos teologijos reikšmė 


37. Epochos uždavinys buvo religiškos moksliškos filosofijos sinte- 
zė su gyva tautos tikyba. Šį uždavinį teišsprendė viena krikščionybė 
(97—98). 

38. Nes krikščionybė ne tiktai moralės sistema, bet ir tam tikra 
metafizika, visai aiški jau Evangelijoj (98). — Krikščioniška gyvojo 
tikėjimo sąvoką, kuris yra ir tikriausias pažinimas, reiškia, kad 
Dievas yra žmogui artimiausias ir gali vadintis žmogaus Tėvu 
(98—99). O kadangi Dievas reikia pripažinti neįkandamu protui ir abso- 
liučiu, tai kyla aikštėn pagrindinė krikščionybės aporija, 
kurią teišsprendžia vienas Dievo ir žmonių Tarpininkas (99—100). 
Vis dėlto, vadindama žmones Dievo vaikais, krikščionybė griežtai 
skiria Dievą nuo pasaulio, o pačiam pasauly (žmoguje) — tikra nuo 
to, kas netikra ir nedieviška; tiktai šio skirtumo esama ne prigimtinio, 
kaip gnostikų moksle, bet dorovinio (100—102). Visos žmonijos nuodėmė 
nutolino žmones nuo Dievo, bet vėl jungia juos su Dievu Kristus ir 
gyvasis tikėjimas (102—103). Iš čia išėjo šv. Povilo aiškinama malo- 
nės ir įstatymo antitezė (103—104), kentėjimo prasmė ir 
Dievo transformuojamo pasaulio bei kūno ideja (104—106). Gindama 
kūną krikščionybė tikrai gina ir individualybę (106—107). 

39. Prasčiokų tikyba būdama, krikščionybė natūraliai tapo ir meta- 
fizika, kuri pritraukdavo šviesuomenę (107—108). šios krikščioniškos 
metafizikos etapai, tai — apaštališki tėvai (108), apologe- 
tai, aleksandriečiai ir antiochiečiai (108—110). Nuo 
IV amžiaus didelės reikšmės ėmė turėti visuotiniai susirinkimai (110— 
111), o Vakaruose vis stiprėjo Romos popiežiai (111—114), 

40. Pagrindinė krikščionybės dogma, Trejybės dogma ne 
tik aiškina Dievo esmę, bet yra ir tikrosios, ontologiškosios gnoseologi- 
jos principas, iš dalies jau Plotino ($ 36) formuluotas (114—116). Ta- 
čiau, skelbdama šią dogmą ir ontišką jos reikšmę, krikščionių teologija 
aiškiai skiria Dievą nuo Jojo kūrinio ir nusako jų santykius komuni- 
jos savokos pagelba (116—117). Arijonų, Nestorijaus, mo- 
nofizitų ir monoteletų erezijos galima išaiškinti tuo, kad ne 
visų buvo gerai suprantama komunijos (participatio) sąvoka (117—118). 
Iš jos išeina Dievo ir žmonių sinergija, sudaranti tikrąją istoriško 
proceso prasmę. Bet sinergiją trukdo visų žmonių nuodėmė, kuri, 
anot krikščionybės, ne kas kita, kaip gėrio trūkumas (privatio boni), ir 
tarytum virto kita žmonijos prigimtimi (118—120). Tuo būdu krikščio- 
niškoji dogmatika jungė su teoretiškomis tiesomis praktiškąją — žmoni- 
jos išganymo tiesą. Čia kaip tik ir galima pastebėti, kad Rytų ir Vakarų 
tikybos ėmė skirtis viena nuo antros (120). 


VII 
Krikščioniškas asketizmas ir Bažnyčia 


41. Dualistiškai pasaulėžiūrai stiprėjant, visoj imperijoj paplito 
asketizmas. Krikščionybė jo nesukūrė, tik — esmingai transformavo ir 
„krikštijo“ ($ 26, 121—122). Tau I amžiuje atsirado krikščionių aksetų 
ir jų draugijų, o persekiojimai padėjo asketiškam krikščionių gyvenimui 
tyruose (122). Dygo lauros, pirmiausia „Šv. Antano lauros“ 
(122—125), paskui — šv. Pachomijaus ir kitų įsteigtieji vienuolynai 
(125). Rytų vienuolius apvienodino kiek šv. Basilijus Didysis 
(125—126). Ne be rytiečių įtakos plito asketizmas ir Vakaruose, 
kur IV amžiuje buvo ir asketizmo priešininkų (126—128). Bet asketizmo 
gynėjai ir asketai nugalėjo: vienuolynai ėmė dygti visoj Europoj. Ypač 
svarbi buvo šv. Honorato ir šv. Martyno veikla (128—129). 
Šv. Kassianas stengėsi suvienodinti vienuolių gyvenimą (129—130). 


42. Tačiau Vakarų Basilijus buvo ne jis, o popiežių palaikomas Šv. 
Benediktas, parašęs klasišką „Regula S. Benedicti“ (130—132). Di- 
delės reikšmės turėjo, kad benediktinais tapo pagaliau ir Kassiodo- 
rijaus vienuolynų vienuoliai: jie labai rūpinosi mokslu. — Vakarų 
vienuolynai pasidarė kultūros centrai (132—133). 

43. Krikščioniškam asketizme reiškėsi kultūrą kurianti ir organi- 
zuojanti krikščionybės jėga (133—134). Kultūrai organizuoti dar didesnės 
reikšmės turėjo pamažu išaugusi Bažnyčios hierarchija. Bažnytinės or- 
ganizacijos negalėjo sunaikinti persekiojimai, o, krikščionybei nugalėjus 
stabmeldystę, ši organizacija prisitaikė prie politiškos imperijos santvar- 
kos (134—136). Bažnyčios hierarchija, imperatoriams padedant, iškilo 
greta imperijos valdininkijos, skverbdamos į valstybės organizmą (136 
— 138). 

VIII 
Krikščionybės pasaulėžiūra ir Bažnyčia vakaruose 


44. Pirmoji pasistengė išspręsti krikščioniškos kultūros problemą 
Bizantijos imperija. Šioj imperijoj Bažnyčia buvo glaudžiai 
susijusi su valstybe (139—141), ir krikščioniškoji tikyba — tapusi vienos 
įvairių tautų valstybės principu (141). Tuo ir reikia aiškinti religiškas 
imperijos charakteris, imperatorių (basileusų) rolė Bažnyčioj ir Bizan- 
tijos santykiai su Vakarais (141—143). Kadangi tikyba sudaro tikrą 
kultūros pradą, tai, norėdami geriau suprasti vakarų kultūros istoriją, 
turime turėti galvoj Bizantijos kultūros, tad, pagaliau, rytų krikščiony- 
bės ypatybes, savotišką jos problematiką (143—146). 

45. Romėnų helenistinei kultūrai susikoncentravus Rytuose, vakarų 
imperija ėmė žlugti politiškai (146). Vakaruose tebuvo galima išlaikyti 
tiktai kultūros tradicija; ir čia šios tradicijos globėja, iš dalies net 
politišku vadu tapo ilgainiui Bažnyčia (146—147). Bažnyčios rašytojai, 
ypač Salvianas (147—148), Augustinas (148—152) ir Oro- 
sijus (152), kad ir bendrais bruožais, formulavo krikščioniškos kultūros 
problemą kaipo Dievo ir žemės karalysčių kovą (149—152). 


46. šis istoriškas klausimas charakterizuoja Vakarų pasau- | 
lėžiūrą. Jis buvo sujungtas su vakarų teologijos praktiškumu, kuris 
aiškiai reiškėsi Tertulliano, Ambraziejaus (Ambrosijaus) ir 
Augustino veikaluose (153). Tertullianas filosofiavo Bažny- 
čiai nuo eretikų ginti ir krikščioniškam gyvenimui tvarkyti; stengėsi 
griežtai skirti Dievą, kurio negali pažinti, nuo žmogaus; aiškino tikėji- 
mo ir autoriteto reikšmę; gynė kūną, bet reikalavo asketiško gyvenimo 
(153—155). Etikos klausimais rūpinosi moralinės teologijos steigėjas 
šv. Ambrosijus (155—157). 

47. Charakteringiausias vakarų teologijos atstovas, tai be abejo, 
šv. Augustinas, individualiai ir individualistiškai perdirbęs krikš- 
čionišką dogmatiką (157—160). Kaip tik Augustino individualizmų 
(plg. $$ 21—22, 29) aiškinamos svarbiausios augustinizmo problemos, 
vadinasi, tikėjimo bei malonės (gratia) idejos (160—162) ir 
paskyrimo (praedestinatio) teorija (162—165). 

48. Individualizmas ir autropologizmas charakterizuoja ir Augustino 
Trejybės mokslą (165—167), ir jo išdėstytą piktybės teorija 
(167). Vis dėlto pats Augustinas apgalėjo kiek savo individualizmą, nes 
formulavo pagrindinę naujosios metafizikos aksiomą, vadinasi, „cogito“ 
ergo sum“, ir laikė antrąja Dievo būties tiesą (167—169). Be to, 
pagilino laiko ir amžinybės sąvokas (169—170), kad ir buvo 
linkęs neigti absoliučią laikinės būties vertę (170). 

49. Metafiziška individualisto Augustino sistema atvaizdavo jo gy- 
venimą, kurį jis pats aprašė „Išpažinty“ (Confessiones, 170—171): 
jaunystę (171—172), manicheišką (173), skeptišką (173), neoplatonišką 
(173—175) ir, pagaliau, krikščionišką (175—179) perijodą. 

50. Svarbiausios pastarojo problemos savo .rėžtu individualizavo 
bendrą vakarų krikščionybės problematiką. Pirmutinę problemą aiškino 
malonės teorija, kur Augustinas susidūrė su kitam religiškam tipui 
atstovaujančių Pelagijum (179—180). Bet jeigu Augustinas čia 
dėstė ir ne visai bažnytinį mokslą, tai noris žmogaus laisvę apginti Pe- 
lagijus įkliuvo į tikrą ereziją (180—181). Tad nenuostabu, kad pirma lai- 
mėjo augustininkai (181—183). Vėliau su griežtu augustinizmu ėmė ko- 
voti nauji priešai — Galijos vyskupai, ir dogmatiškai klausimas po se- 
novei liko neišspręstas (183—185). Toks ginčo galas parėjo ne tik nuo 
to, kad teoretiškai problema buvo labai sunki, bet ir nuo viso indivi- 
dualistiško vakarų krikščionybės būdo (185—186). 

51. Pats Augustinas ir priešinosi individualizmui, bent jo rezulta- 
tams, kovodamas už Bažnyčios autoritetą, kuris jam teko ginti 
nuo donatistų (186—188). Nusakydamas Bažnyčią esant corpus per- 
mixtum, Augustinas norėjo įrodyti, kad ji yra viena ir neklysta, tačiau 
laikė, kaip ir visi afrikiečiai, aukščiausiąja instancija ne popiežių, o vi- 
suotinį susirinkmą (188—189). Tokia greičiau rytinė nuomonė ne visai 
sutiko su Vakarų tradicija ir būdu. Čia daugiau istoriškos teisės turėjo 
savo pirmenybę giną popiežiai (189—191). O jiems padėjo ugdyti šią 
ideją ir vakarų imperatoriai, ir pati rytų Bažnyčia, dažnai šaukdamos 
popiežių pagelbos. Gindami tikybą ir rytiečius uno imperatorių, antra, 
negalėdami pripažinti bažnytinės arijonų valdovų valdžios, popiežiai 
formulavo Bažnyčios nepriklausomybės principą (191—192). 

52, Vakarų imperijai baigiantis, nebe imperatorių, bet popiežių 
sostinė būdama, Roma vėl įgijo politiškos reikšmės. Kaip pati vakarų 
Bažnyčia lyg natūraliai spietėsi apie Romos popiežių (192—194), taip 
besiskverbia į popiežių kuriją didikai darė Romą politišku Italijos 
centru (194). Vis turtėjanti Romos Bažnyčia tapo Italijos gyventojų 
globėja. Leonas Didysis buvo tik populiariausias imperatoriaus 
padėjėjas; Grigalius Didysis — kuone savarankiškas valdovas 
(194—196). 


IX 
Roma ligurai ir keltai 


53. Roma tik sutvarkė helenistinę kultūrą, kuri rado savąją ideją 
krikščionybėj (197—199). Bet krikščionybėj helenistinė kultūra susidūrė 
su kitomis kultūromis, nes krikščionybė buvo ir Bizantijos bei Vakarų 
kultūros pradas (200—201). Tik Vakarų kultūrai (kaip ir bizantiškajai) 
reikėjo naujų etniškų elementų. O jų būta pačioj Vakarų imperijoj ir jos 
pakraščiuose (2017. 

54, Europos istorija prasideda neolito laikais (maždaug 3000 
m. prieš Kristų) mažai mums težinoma indoeuropiečių „imperija“ 
(201—202). Senieji vakarinės Europos gyventojai buvo vadina- 
mieji ligurai (202—203). Archeologų iškasenos, dolmenai, menhirai, 
kromlečai ir kai kurie senųjų rašytojų tekstai, tai visa mūsų medžiaga 
pirmajam, liguriškam Europos istorijos perijodui tyrinėti (203—205). 


XIV 


55. Galijoj ir Ispanijoj su ligurais susidūrė ir iš dalies sumišo 
iberai. Jie įsteigė Pirinėjų pusiasaly Tartesso ir Ibero kara- 
lystes ir įsibrovė į Galiją, užkariaudami Akvitaniją (205—207). 

56. Maždaug tuo pat metu atėjo į Galiją ir keltai, arba galai, 
indoeuropiečiai. Iš savo tėvynės Vokietijos keltai paplito po Britaniją 
ir Airiją, Galiją, šiaurinę Italiją (Gallia cisalpina), Dunojaus slėnį, net 
po Mažąją Aziją (Galatiją) ir įsteigė keletą valstybių (207—209). 
Politiška keltų santvarka buvo primityvi: pirmykštės monarchijos vietoj 
rados oligarchija, o valstybių federacijos persilpnos buvo. Viešpatavo 
besiremią klientais ir vergais didikai, o jų spaudžiama liaudis palaikė 
uzurpatorius. Tad keltai negalėjo apginti savo nepriklausomybės ir 
tautybės: Galijoj greit suromėjo (209—212). 

57. Jų diduomenė sumišo su romėnų aristokratija; miestai - val- 
stybės tapo pagaliau municipiumais. Patronatas buvo bendroji keltų ir 
romėnų įstaiga; o žemesniųjų Galijos klasių padėtis, gal, net pagerėjo. 
Galijos savotiškumas reiškėsi ne tiek socialiu ir politiniu gyvenimu, kiek 
tautišku keltų charakteriu ir dvasine jų kultūra (212—214). 

58. Šiam dalykui labai svarbi keltų religija, monistiško ir natū- 
ralistiško panteizmo rūšis. — Galai garbino gamtos (ežerų, šaltinių, girių, 
kalnų, medžių) dvasias (214—215). Didieji dievai, tai Merkurijus-He- 
raklas-Ogmijas (215—216), Cernunnas — Dis Pater (216—217), Taranis- 
Jupiteris, Jupiteris-Apollonas ir Teutates (217—218). Galai manė Cer- 
nunno vaikai esą ir tikėjo metempsichozu arba bent kitu gyvenimu (218 
— 219). 

59. Religiška jų pasaulėžiūra primena, apskritai imant, greičiau ry- 
tiečių, kaip vakariečių tikyba. Bet verčiami turime susipažinti su galų 
religija tyrinėdami žinias apie druidų pažiūras, kurie perdirbo ir iš- 
tobūlino tautos tikybą. Druidai ir buvo kultūriškai įtakingiausia klasė; 
tačiau realios valdžios neįsigijo; be to, ne visur jų buvo (219—221). 

60. Keltams nepasisekė įsisteigti ilgametės valstybės. Galijos keltai 
greit suromėjo, ir pati keltų kultūra geriausiai, gyvavo Airijoj ir 
Britanijoj (222—223). O čia sukeltėjo ir Galijos misijonierių pa- 
skelbtoji krikščionybė. Airijos keltai vienuoliai savo rėžtu skelbė 
krikščionybę Europos stabmeldžiams ir gaivino susilpnėjusi Europos 
tikėjimą — keltino jį kiek (223—225). Net tik pamažu įsigalėjusi Brita- 
nijoj anglosaksiška Romos Bažnyčia daug ką suėmė savin iš specifiškos 
keltų krikščionybės, pirmiausia — kultūriškas jos tendencijas. O keltų 
tikėjimas labiau panašus buvo į Rytų, kaip į Vakarų krikščionybę 
(225—226). 


X 
Germanai 


61. Keltų kaimynai iš pradžių buvo germanai; III amžiuje prieš 
Kristų užėmė pareinį ir ėmė skverbtis į pačią Galiją. Kita dalis germa- 
nų, vadinamieji rytų germanai paplito Europos rytuose iki Juo- 
dųjų Jūrų ir (II—III amžiuje po Kristaus) Thrakijos (227). Daugelis 

jų tautelių sudarė didelę lugų federaciją, kurioj dalyvavo vanda- 
lai ir burgundai. Rytų germanai buvo ir gotai (228). Viena jų 
grupė, visigotai III amžiaus po Kristaus pradžioj susidūrė su ro- 
mėnų imperija, lindo net į Graikiją, o IV amžiuje tapo imperijos „sąjun- 
gininkai“ (foederati) ir apsikrikštijo (228—229). Tuo tarpu ostrogo- 
tai įsteigė imperiją tarp Baltijos Jūrų, Uralo kalnų ir Juodųjų Jūrų. 
Bet šią imperiją sugriovė ir dalį ostrogotų pavergė hunai. Kiti ostro- 
gotai nubėgo į Karpatų kraštą arba, kaipo Romėnų „sąjungininkai“, gavo 
iš jų žemių. Ostrogotais, kaip ir visigotais, rėmėsi Theodosijus Didysis 
(229). Bet netrukus sustiprėjo visigotų patrijotų grupė, ir naujas ko- 
nungas Alarikas vėl ėmė kovoti su imperija; įsibrovė, pagaliau, 
Italijon (229—230). Jam mirus, visigotai įsisteigė karalystę Galijoj ir 
Ispanijoj. Tą valstybe praplėtė ir sustiprino Eurikas; tačiau, fran- 
kams įsigalėjus, visgotai atsidūrė Ispanijoj, kur VIII amžiaus pradžioj 
įsibrovė arabai (230—232). 

62. Hunų imperijai subyrėjus (232), ostrogotai vėl įsigalėjo. Jų 
konungas Theuderikas Didysis imperatoriaus vardu užkariavo 
Odovakaro valdomą Italiją ir ėmė pats ją valdyti, kaipo gotų kara- 
lius ir imperatoriaus vietininkas (232—235). Imperijos valdininkai liko tie 
patys; daugelis romėnų pasidarė konungo patarėjai. Bet italai skersom 
žiūrėjo į gotus arijonus, o bizantiečiai nenustojo vilties pašalinti paga- 
Mau galingą imperatoriaus vietininką (235—236). Theuderiko planas 
sudaryti gotų vadovaujamą barbariškų karalysčių sąjungą nepasisekė: 
533 m. Justinianas Didysis užkariavo Italiją, o 568 m. į ją įsi- 
brovė longobardai (236). 


63. Tuo būdu, išskyrus longobardus ir visigotus, rytų germanai 
nesukūrė ilgamečių valstybių; ir Europos kultūros istorijai daug svar- 
besni yra vakarų germanai. Jiems tarpininkaujant, germaniški 
elementai ir susijo su romėniškaisiais bei keltiškaisiais naujos kultūros 
kurti (236—237)..— Senieji germanai nebebuvo nomadai: kaip ligurai ir 
indoeuropiečiai, vertėsi žemdirbyste, kuri nuolat augo nuo pat neolito 
laikų (237). Tik, norint tikrai suprasti ekonomiškai socialinis senųjų 
germanų gyvenimas reikia atsargiai interpretuoti Caesario bei Ta- 
cito tekstai (238). Iš tų tekstų išeina, kad germanai dirbo žemę ir 
ūkininkavo, gali sakyt, individualiai, šeimomis. Garsioji „markos 
teorija“ remiasi ne faktais, bet abejingomis hipotezėmis; ir agrarinis 
senųjų germanų komunizmas yra mokslininkų vaizduotės vaisius (238— 
240). Buvo iš germanų ir stambių žemės savininkų (240). Tiesa, Caesa- 
ris aprašė germanus, kurie, rodos, ne tiek buvo sėslūs žemdirbiai, kiek 
Tacito aprašytieji. Bet ir prieš Caesarį, ir po Tacito germanai imdavo 
tarpais jieškoti naujų žemių. Vieną tokį perijodišką bruzdėjimą (visai 
ne ankstybesnę kultūros stadiją) ir aprašė Caesaris. Be to, Caesario 
charakterizuota tvarka ne tiek jau skiriasi nuo Tacito charakterizuoto- 
sios (240—243). Net kraustytis germanus vertė tai, kad jieškojo jie 
naujų žemių; o, įsikurdami imperijoj, mokėsi iš romėnų geriau ūkinin- 
kauti (243). 

64. Kadangi germanų žemės ūkis reliatyviai primityvus buvo, jie 
tiek daug ir tiek lengvai ir klajojo. Tai gražiai sutiko su karingu jų 
būdu ir su jų konungų politika. Šiems konungams nesunku rados sukurti 
didelė imperija; tik greit ji ir žlugo. Nes stiprios valstybinės organiza- 
cijos germanai dar neturėjo. Socialaus ir politiško jų gyvenimo pradas 
buvo didelė šeima, giminė (244—246). Bet giminės santvarka netrukdė 
socialios diferenciacijos. — Be laisvųjų žmonių buvo didikų, jų klientų, 
litų ir vergų (247). Tad aišku, kad kilnieji bei turtingieji įgydavo dide- 
lės socialinės reikšmės, kad dygo kitų bendruomenių ir valstybė, kuri 
pirmiausia reiškėsi tautos susirinkimais. Tauta buvo kartu ir kariuo- 
menė. Tautos teritoriją sudarė keletas mažesnių apskričių (gau pagus), 
kurių kiekviena šaukdavo savo susirinkimus ir savo rėžtu dalijosi į šim- 
tines. Tautą valdė arba konungas, arba princepsų taryba, pagą (gau) — 
princepsas, thunginas arba, vėliau, grafas, šimtinę — šimtininkas. Karo 
laikais renkami buvo dukai (hercogai); be to, atsirado ir privačios ka- 
riuomenės (247—249). 

65. Tos privačios kariuomenės branduoliu galima laikyti Tacito 
aprašytoji germanų karo draugija (comitatus, trustis); į ją panašūs buvo 
keltų ambaktai ir romėnų bucellarii (249—251). 

66. Mirštanti romėnų kultūra nuolat susiliedavo su neišnykusia dar 
keltų ir su germaniškąja; tačiau galima pastebėti tiktai sintezės elemen- 
tus bei rezultatą, bet ne jos procesą. Ir pačius elementus turime tyrinėti 
kreipdami dėmesį į vadovaujantį kultūros sluoksnį. Tuo būdu, tiek svar- 
bi germanų kultūrai suprasti, jų religija žinoma mums daugiausia iš 
reliatyviai mokytų žmonių tikėjimo ir iš vėlybesnių literatūros veikalų 
(251—255). 

67. Pirminio germano religija, tai natūralistiškas panteizmas, paly- 
ginti su indiečių — antropocentriškas (255—256). Tą pačią ir vieną 
gamtą asmenino bei konkretino dievai: Merkurijus - Odinas, Jupiteris- 
Tyras, Heraklas-Thoras, Motina Žemė ir kiti (256—257). 

68. Juo toliau, juo labiau konkretėjo visos tos dievybės; ėmė pa- 
našėti į žmones. Savotišką to konkretėjimo proceso formą vaizduoja 
skaldų poezija (257—258), kur išeina aikštėn ir karingų vikingų idealai 
(258—259). Eddos daina Voluspa dėsto tragišką senųjų germanų 
kosmogoniją (259—261), 

69. Germanų kultūrą, kaip minėta, sydino su romėniškąja ypač 
vakarų germanai, kurie pradžioje skyrėsi į tris dideles grupes: į 
herminonus, istveonus ir ingveonus (261—262). Vakarų germanai susi- 
dūrė su romėnais jau I amžiuje prieš Kristų (Ariovisto žygis); 
I-ajame po Kristaus stiprūs romėnų priešai buvo Marbodas ir 
Arminas (262—263). 

Anglosaksai 


70. Truputį atskirai nuo Europos kontinento, kad ir tais pačiais 
principais, transformavosi į Viduramžių valstybę Britanija; tad ir galima 

čia trumpai susipažinti su jos istorija iki X amžiaus. Tuo būdu paaiškės 
kiek bendrosios Europos istorijos tendencijos. — Romėnų paliktą Bri- 
taniją V—VI amž. užkariavo anglosaksai (anglai ir saksai) ir 
jutai; keltus britus nugrūdo į vakarus, o patys įsteigė pagaliau vadi- 
namąją heptarchiją (264—266). Atėję į Britaniją germanai kariš+ 
kai organizuoti buvo; bet su karo draugijomis prieidavo ir žemdirbių. 
Ilgainiui atėjūnai sumišo su čionykščiais; ir konungai germaniškai su- 
tvarkė politinį bei socialinį gyvenimą. Naują kultūrą sudarė keltiški, 
romėniški ir germaniški elementai (266—267). Konungams labai padėjo 
Romos Bažnyčia: Augustino vadovaujami misijonieriai skelbė krikščio- 
nybę ir organizavo popiežiaus priklausomą bažnytinę hierarchiją. Nau- 
joji anglosaksų Bažnyčia rėmė konungų valdžią, jungė visą kraštą, ir 
kovodama su keltais, suimdavo savin kultūriškas irų vienuolių tendenci- 
jas; ugdė ir savąją kultūrą (267—269). 

71. Anglosaksų kunigai rūpinosi ne tik tikėjimo klausimais, bet 
mokslu bei literatūra, ne tik lotynų bei graikų, bet ir anglo-saksų kalba. 
Beda rašė Anglų istoriją, Aldhelmas — anglosaksiškus eilėraš- 
čius. Senoji anglosaksų kūryba ėmė syti su romėniškąja kultūra (269— 
270). Pirmoji pasireiškė Beovulfe (270—272) ir kituose VIII-IX 
amž. veikaluose, kurie vaizdavo tautos būdą ir tautino pamažu pačią 
anglosaksų krikščionybę (271—274). 

72. Lotynų kalbos literatūros srity anglosaksai ilgai mokiniai buvo. 
Tačiau mokinių darbas turtino bei formavo pačių anglų kalbą. Alfre- 
do Didžiojo raštais, gali sakyt, prasideda anglų literatūra bei kul- 
tūra (274—275, 276—277). Alfredas sutvarkė Angliją ir politiškai; ap- 
gynė ją nuo normanų, prisistatydino laivyną, reorganizavo kariuo- 
menę bei socialią tvarką (275—276). Alfredo laikais Anglijoj tikrai už- 
simezgė naujoji kultūra (277). 

Frankai, Iongobardai ir popiežių Roma 


73. Politiškai Europos kultūra jungti teko Frankams. Juos pačius 
sujungė Chlodovechas (278—279); pirma užkariavo jis Syagrijaus 
„karalystę“, paskui, nuveikęs visigotus, praplėtė savąją, o apsikrikštijęs 
tapo Galijos katalikų vadu (279—280). Užkariaudamas suromėjusį kraš- 
tą, Chlodovechas pavergdavo ir germanų tauteles (280—281). Taigi, tuo 
tarpu, kai karalystės rytuose vyravo socialiai ekonominė germanų san- 
tvarka, vakaruose germanai gyveno tarp galoromėnų. Čia karalius, antrus- 
tionai ir didikai rados stambūs dvarininkai. Antra vertus, romėnai didi- 
kai mielai pripažino karalių savo patronu: virto jo „žodininkais“, Frankai 
bei romėnai ėmė kurti naują merovingišką diduomenę (282). 

74. Žemės diduomenė buvo, kaip ir buvusi, įtakingiausias visuo- 
menės sluoksnis, kad ir neišnyko vidutinieji žemės savininkai bei mies- 
telėnai (282—283). Gyvenimas, apskritai imant, pasidarė lengvesnis, nes 
valstybė nebereikalavo daug pinigų bei prievolių. Kraštą valdė kara- 

liaus įgaliotiniai grafai, kurie pačiam karaliui pigiai apseidavo. O visos 
valdininkijos centras buvo karaliaus dvaras (palatium). Karaliaus dvare 
grafų valdininkija jungės su bažnytine hierarchija, kuri toja karaliaus 
buvo valdoma (283—284). Bažnyčia remdamasis, karalius romėnino bei 
didino savo valdžią. Tam padėjo tai, kad, karalystei vis plintant, nusto- 
jo savo reikšmės tautos susirinkimai, ir tautos teisės vietoj įsigalėjo 
karaliaus teisė (284—285). Tiesa, kiekviena valstybės tauta gyveno savo 
pačios papročiais bei įstatymais (Stammesrecht), bet karalius skelbė 
bendruosius įstatymus ir kūrė bendrąją karalystės teisę (285—287). 


75. Frankų karalystę iš pradžios charakterizavo germaniškų ir ro- 
mėniškų elementų junginys. Lygiai ji plito ir į romėniškus vakarus, ir 
į germaniškus rytus (287—288). Bet, VI amžiui įpusėjus, užkariavimo 
perijodas pasibaigė, ir prasidėjo didelė politinė krizė: karaliai baisiai ko- 
vojo tarpusavy ir su diduomene (288—291). Tačiau diduomenė kovojo ne 
su valstybės principu, bet dėl naujos valstybės organizacijos, kurią ir 
paskelbė pagaliau Constitutio Chlotharii (291). 

76. Tos Konstitucijos formuluoti principai kėlė aikštėn tikrąją 
naujosios karalystės prigimtį. — Frankuose diduomenės rolė, palyginti 
su romėnų imperija, didžiai apkito. Frankų didikai socialines bei poli- 
tines savo žemių privilegijas laikė pačių teise, o ne valdovo dovana; 
ir tai, ką dovanojo karalius, didikai gavo ne dovanai, bet už tam tikrą 
tarnybą. Šios sutarties sąlygos buvo privalomos tiek didikui, tiek 
karaliui; be to, greičiau buvo privačios teisės (291—294). Iš čia aiškėja, 
kaip įgavo visai naujos prasmės prekariumas -beneficiumas 
(294—295) ir kokią rolę ėmė vaidinti kliento priesaika (295—296) 
bei immunitetas (296—297). Immunitetas, vasalitetas (klientela) 
bei beneficiumas ir yra naujosios valstybės principai (297). 

77. Josios forma reikia aiškinti, sakysim, politine psichologija ir 
pasaulėžiūra, bet ne vadinamuoju natūraliuoju ūkiu (297—298). Nes 
buvo Merovingų valstybėj ir pirklių, ir amatninkų. Galima buvo bent 
pasistengti ir kitaip ji sutvarkyti (298—300). 

78. Chlotacharo II Ediktas (Konstitucija) buvo kompromisas tarp 
karaliaus ir diduomenės. Ilgainiui Merovingų dinastija nusmuko (300— 
301), o diduomenė sustiprėjo ir susiorganizavo. Jai ėmė vadovauti 
majordomai, kurie, kaip ir ji pati, siekė valstybinių tikslų (301— 
302). Pagaliau, majordomai Karolingai (Pippinidai) pašalino iš- 
sigimusią Merovingų giminę ir užgrobė sostą. Tuo metu Europai grėsė 
jau laukiniai germanai, slavai, avarai ir arabai, o Italijoj popiežiai kovojo 
su longobardais bei graikais (302—303). 

79. Gotų valdžia Italijoj nepertraukė politiškos tradicijos, tad bi- 
zantiečiams neteko nė gaivinti jos. Bet nuolatinių karų, ypač su longo- 
bardais, verčiami, jie militarizavo kiek Italiją, organizuodami dukatus ir 
miliciją (303—305). 

80. Išvaryti longobardų iš Italijos vis dėlto negalėjo, nors šie bar- 
barai, Alboinui numirus, tik 584 m. atgaivino savo karalystę, subyrėjusią 
į daugelį dukatų (305). O naujieji longobardų karaliai ėmė tvarkyti ir 

naują valstybę, kur romėnai nebebuvo, kaip Theuderiko Didžiojo laikais, 
ypatinga valdinių rūšis (305—307). Pagaliau, Liutprandas susy- 
dino tautišką arijonų karalių politiką su žaAkikkoiių ir ėmė ruoštis 
visą Italiją užkariauti (307). 

81. Čia longobardai ir susidūrė su popiežiais, kurie visai nenorėjo 
būti longobardų karalystės vyskupai, bet faktiškai pasidarė kuone sava- 
rankiški valdovai; negalėjo pakęsti nė dogmatinio Bizantijos jungo 
(307—309). 

82. Romos tikybą gindami, popiežiai gynė Vakarų tikyba, kurią 
nuolat rytino imperatoriai. Pirmoj VII amžiaus pusėj dogmatinė Romos 
kova su Bizantija virto ir politine, kur politiniai laimėjo imperatorius, 
o moraliniai — popiežius (309—311). Tad amžiaus gale imperatorius 
nebegalėjo nuveikti popiežiaus nė politiniai. Aštuntojo amžiaus pradžioj 
prieš imperatorių sukilo visa pačių bizantiečių Italija, sąjungininkaudama 
su longobardais (311—313). Tiesa, Liutprandui susitaikius su Bizantija, 
popiežius vėl pralaimėjo (313—314). 

83. Bet nevykusi „longobardiška“ popiežių politika kreipė jų dė- 
mesį į Frankus. Atsirado nauja politiška kombinacija — Frankų (Ka- 
rolingų) sąjunga su popiežium, — kuria, gali sakyt, ir prasidėjo Europos 
kultūros istorija (314—316). 

84. Aštuntajame amžiuje paaiškėjo jau šios kultūros prigimtis, 
uždaviniai, tendencijos ir problemos (316—318). 

85. „Individualizmui“ išaugus, suiro romėnų imperija. Kad ir for- 
mulavo krikščioniškosios kultūros idealą, romėnai nebegalėjo patys jo 
įvykdyti, net formuluodami individualistiškai jį iškreipė. Tąjį idealą ėmė 
vykdyti susiję su romėnais barbarai, ir Karolingų imperija buvo pirma 
politiška naujos kultūros forma (318—321). 

Socialiai politiška vėlybesnės imperijos 
santvarka 

Istoriko uždavinys — žmonių kultūrą tyrinėti, tiksliau sa- 
kant, šios kultūros išrutula. O išrutulos sąvoka reikalauja, 
kad būtų tai, kas auga, arba augąs subjektas, kalbant apie isto- 
riją, — socialiai veikianti žmonija. Tiesa, nėra vienos visiems 
žmonėms kultūros, kuri apimtų visas tautas ir tolydžio augda- 
ma eitų iš vienos į kitą. Visų Žmonių kultūra, tai tendencijų 
sistema, kurios, tendencijos, konkrečiai reiškiasi tik atskirose 
kultūrose ir kurių ypatingas junginys sudaro kiekvienos kul- 
tūros specifiškumą. Tokia atskira kultūra yra tam tikras poli- 
tiškas organizmas, kuris gimsta, kyla iki apogiejaus ir miršta. 
Kiekviena kultūra savotiškai reiškia visų žmonių kultūrą, nors, 
savaime suprantama, vienos reiškia daugiau ir geriau, o kitos, 
neiškilusios iki savo apogiejaus, mažiau ir blogiau. Taigi, visų 
žmonių kultūra yra ne viena visoms tautoms ir abstrakti, bet 
ji — konkreti visų kultūrų sistema, tųjų, kurios egzistuoja čia 
vienu metu, čia pasikeisdamos. Nėra kultūros be tik joje vyks- 
tančio ir tik joje esančio socialaus subjekto, kuris jos, tos kul- 
tūros, išorėj tėra gryna abstrakcija. Subjektas neveikia kultūros 
iš šalies, kaip kokia „dvasia“, „faktorius“ arba „priežastis“, — 
šiomis sąvokomis besiverčiant istorijoj, išeina tik bloga me- 
tafizika. Kultūros subjektas yra ji pati, josios vienovė. Šitas 
subjektas — tam tikra žmonijos individuacija ir individualy- 
bė, o pati žmonija — konkreti tokių subjektų sistema. Tačiau 
bet kurios kultūros subjektas, tam tikra prasme pati žmonija 
būdamas, reiškiasi ne tik savąja, bet ir kitomis kultūromis, 
kurių kai kurias tendencijas jis vaizduoja arba net spe- 
cifikuoja ir, pats beaugdamas, tęsia. Taip antai, Europos isto- 
rijoje pastebimos ne tiktai jos pačios, bet ir helenistinės, Rytų 

ir t. t. kultūrų tendencijos. Ta prasme ir kalbama, pavyzdžiui, 
apie romėnų ir graikų kultūrų „atgimimą“ XVI amžiuje arba 
apie Rusijos „sueuropėjimą“. Kiekviena kultūra gimsta iš ki- 
tų; jos subjektas, gali sakyti, atsiskiria nuo žmonijos, kuri tuo 
tarpu vyksta kituose subjektuose, kitose kultūrose. Gimusi 
kultūra pagaliau dingsta. Bet savarankiškai pagyvenusi ji ta- 
rytum „pergyvena“ save ir plėtojasi per kitas, jos vietoj 
esančias. 

Iš čia aiškėja Europos istoriko uždaviniai. Jis turi sura- 
sti Europos kultūros gimimo momentą ir pastebėti jos išrutulą. 
Bet tuo pat metu turi jis įsivaizduoti ir aplinkumą, kur ji, Eu- 
ropos kultūra, išdygo, vadinasi, kitas kultūras ir „pomirtinį“ 
jųjų gyvenimą joje. 

Europos, arba vakarinės krikščionybės kultūra susiforma- 
vo IX—XI amž. maždaug dabartinėj Prancūzijoj.  Politiškos 
šios kultūros formos ir jos pasaulėžiūros pagrindai buvo įsi- 
šakniję Romos imperijoje, romėnų helenistinėj kultūroj. Et- 
nologijos atžvilgiu Europos „tauta“ daugiausia — italai, romė- 
nizuoti keltai ir germanai. Tik vėliau į Europos kultūrą įsi- 
sunkia naujų etniškų elementų. "Todėl prieš tyrinėdami Euro- 
pos kultūrą turime pažiūrėti, kaip nyko romėnų imperija, ir 
kas toji senųjų keltų ir germanų istorija. 

Aukščiausiai pakilusi, Romos imperija apėmė Europą į 
žiemos vakarus nuo Glasgow'o-Edinburgh'o (Britanijoje — 
Reino-Dunojaus linijos. Kitapus šios linijos imperijos siena 
ėjo tarp Rheinbrolio (netoli nuo Koblentzo), prie Reino, ir 
Einingo (arti Regensburgo — Regina Castra), prie Dunojaus, 
kur limes (apkasai, tuinai, tvirtovėlės) gynė vadinamuosius 
„agri decumates“, ir — kairiuoju Dunojaus krantu — tarp Tisos 
ir Dunojaus (Dakija). 

Norint politinė imperijos santvarka ir jos likimas suprasti, 
reikia įsivaizduoti visos politinės romėnų (ir graikų) būklės 
savotiškumas. Socialaus ir politiško gyvenimo centras buvo 
tada miestas, tiksliau sakant, miestas - valstybė (xėls4 — pal. 
lietuv. „pilis“, civitas). Miestas aprėpdavo, inkorporuodavo 

visą savo apylinkę: daug buvo teritorijos už miesto mūrų; ji 
ir sudarydavo vieną valstybę, kurios pilis (oppidum) buvo 
centras. Šioj teritorijoj gyveno ne tiktai piliečiai, bet ir 
čionykščiai (naujai tautelei užkariavus šį kraštą ir įsisteigus 
miestą) ir svetimšaliai (peregrini). Tačiau nei vieni, nei kiti 
neturėjo jokių politiškų teisių, kad ir galėjo turėti arba prisi- 
steigti bendruomenių bei organizacijų. Atvirkščiai, net nusi- 
danginę svetur ir tolimuose kraštuose įsikūrę nausėdiją, arba 
„koleniją“ (colonia), piliečiai, kaip ir pirma, galėdavo dalyvauti 
tautos rinkimuose, nors praktiškai neįvykdomas dalykas buvo. 


Kadangi visi piliečiai tiesiog dalyvavo politiškame gyve- 
nime, miestui - valstybei iš esmės netiko perdidelė teri- 
torija. Perdaug šiai teritorijai beplintant, politiška valdžia 
noroms nenoroms pateko į mažumos rankas, juo labiau, kad se- 
novės miestas buvo žemės ūkio bendruomenė, 


Kad ir kaip daugėjo miesto žemių, o jose gyventojų, visa 
tai nedaugino dar piliečių, tik darė tautą šimtagalviu užkariau- 
tų žemių tironu. Tiek įsikūrę užkariautose žemėse piliečiai, 
tiek paplitusi pilietybės teisė praktiškai nieko nepakeitė, nes 
visas politiškas gyvenimas koncentravosi viename mieste. Bet 
juo labiau augo Romos valstybė, juo sunkiau radosi ji valdyti be 
biūrokratijos, kuri iš senų senovės egzistavo absoliutiškose rytų 
monarchijose (Romoj jos iki III amž., gali sakyt, nė nebuvo). 
Antra vertus, Romos valstybė didėjo tikroje Italijoje, kur daug 
buvo savarankiškų miestų - valstybėlių; ir romėnai (kaip ir grai- 
kai) laikė miestą natūralia žmonių bendruomenės forma. Ne- 
atsitiktinai Aristotelis nusako žmogų Gūov Told, t. y., poli- 
tišką arba valstybišką esybę esant. Vieniems barbarams tederą 
netvarkingai gyventi būriais arba pakrikusiais kaimais. Nu- 
galėtojai galėjo, žinoma, visai išžudyti arba pavergti nugalė- 
tuosius. Bet norint ilgiau ir geriau jie eksploatuoti, reikėjo 
pastovios politiškos organizacijos. O be biūrokratijos kurgi 
gali rasti tokią organizaciją, kad ne jau esančiuose miestuose? 


Be to, Italijoje Romos valstybė išsiplėtojo per sąjungas 
(foedus, foedus aeguum) ir šitaip rados panaši į didelę 
miestų federaciją, iš kurių pati Roma buvo pirmoji. Mat, ga- 
lingesnės būta ir tartasi su kitais, o kiti neturėjo teisės susi- 
tarti bei susidėti. Nebuvo bendros sąjungininkų valdžios, ne- 
buvo ir atskirų miestų - valstybių atstovų: pati Roma atstovavo 

visai sąjungai ir turėjo visą jos valdžią. Vadinasi, federacinė 
romėnų valstybė buvo ne tiek federacija, kiek valstybė su mie- 
stų autonomija; juo labiau, kad sąjungininkai nedalyvavo poli- 
tiškame pačios Romos gyvenime, o Roma visuomet galėjo įsi- 
kišti į jų vidaus reikalus, 

Iš pradžių romėnai žiūrėjo į savo provincijas (vadinasi, į 
kraštus, kuriuos atiduodavo savo „magistratų“ žinion) kaip į 
savo privačią savastį (praedia populi romani), nors jose buvo ir 
sąjungininkų miestų.  Magistratas (propraetor, proconsul, va- 
dinasi, pretoriaus arba konsulo pareigas einąs), romėnų tautos 
atstovas, buvo senos vyriausybės vietoj ir eksploatavo provinciją 
romėnų tautos ir... savo naudai. Tokia tvarka nepanaikino nei 
miestų, nei tautelių savivaldybės. Maža to: norėdama geriau 
ir ramiau valdyti naujas žemes, Roma jieškodavo jose sąjungi- 
ninkų ir steigdavo vadinamąsias kolonijas. 

Kolonija visų pirma buvo Romos piliečių grupė, kurią ro- 
ninti. Kolonija — romėnų įgula. Tai, gal, dar aiškiau matyt, 
kai (I amž. prieš Kristų) kolonija virto priemone kareivių išsi- 
bodėti, išviso, o ypač piliečių karams pasibaigus. Šiaip ar 
taip, kolonistai įsikurdavo su žmonomis ir vaikais. Jie dažnai 
būdavo kareiviai, bet kareiviai žemdirbiai ir žemės savininkai. 
Burtais (Sorte) nepadalintas žemių plotas (1oca relicta) buvo arba 
Rcmos valstybės žemė (ager publicus), arba bendra visos kolo- 
nijos teritorija. Pamažu skirtumas tarp kolonijų (romėnų ir 
lotynų teisės) išdilo, o nuo Tiberijaus laikų kolonijos preroga- 
tivos ir vardas duodamas visai kitos rūšies miestams. Tuo pat 
metu vietos gyventojai nuolatos skverbės į kolonijas. 

Politiška kolonijos santvarka, tai apiprastinta kiek Romos 
miesto santvarka. Duumviri jure dicundo atstojo konsulus ir 
pirmininkavo lygioj su Romos senatu kurijoj (curia). Kas pen- 
keri metai duumvirai (vadinamieji guinguennales) surašydavo, 
kaip Romoj „censoriai“, kurijos narių, arba dekurionų (decu- 
riones) sąrašą (album), Mažesnieji kolonijos magistratai buvo 
edilai ir kvestoriai (guaestores), o kuone iki III amž. egzistavo 
net tautos susirinkimai. 

Be kolonijų buvo svetimšalių miestų, civitates pere- 
grinae, Tai buvo civitates stipendiariae, kurios priklausomybės 
ženklan mokėjo stipendiumą (pagalvio ir žemės ančdėlį), civita- 
tes liberae ir civitates foederae, t. y. miestai, kurie turėjo tam 
tikrą autonomiją ir savo magistratus — arba Romai leidžiant, 
arba sąjungininkaudami su ja (foedus). Jie buvo imrnunes, 
vadinasi, laisvi nuo to stipendiumo, kad ir mokėdavo „savo 
noru“ mokesčius ir siųsdavo pagelbinių pulkų. 

Beplintant Romos pilietybės teisei, ėmė kurtis nauja miestų 
rūšis — municipiumai — greit apglėbdama ir kitus. Munici- 
piumas, tai miestas, kuris, nebūdamas kolonija, naudojosi vis 
dėlto ta pačia politiška organizacija ir beveik tomis pačiomis 
savo piliečių teisėmis; tik savo vidaus reikalams galėjo jis, 
kaip tinkamas, taikyti ir Romos ir savo teisę. 

Kiti miestai stengėsi, žinoma, prisivyti municipiumus; ir 
Romai patariant jiems romėti, dauguma tikrai virto munici- 
piumais. Antra vertus, ne tik provincijų, bet ir Italijos miestai 
buvo apdėti pagaliau tam tikrais mokesčiais, iš kurių svarbiau- 
sias buvo žemės mokestis. Gali sakyti, kad III amžiuje miestų 
konstitucijų vienodinimo procesas pasibaigė: visą romėnų im- 
periją sudarė didelė Romos vadovaujama miestų federacija, 
greičiau — ši imperija yra buvusi plačios miestų autonomijos 
valstybė. Besiskyrė dabar kolonijos ir municipiumai tik vardu ir 
garbės didumu. Kiekviename mieste buvo konsulų ir edilų 
(duoviri ir aediles, arba kartais — guattuorviri jure dicundo), 
kvestorių, municipalinis senatas (curia, ordo decurionum). Tik- 
tai, tuo pat metu, beveik visur ėmė nykti tautos susirinkimai; jų 
teises paveldėjo kurijos, 

Romai rūpėjo išlaikyti miestų savivaldybė, nes Romos val- 
dininkų užteko tik reliatyviai didelėms teritorijoms valdyti ir 
miestams prižiūrėti, Municipiumai, kuriuose kilo vietos patrijo- 
tizmas, virto kontroliuojamais Romos valdybos organais. Jų 
magistratų ir kurijų rankose beliko policijos ir žemesnio teis- 
mo funkcijos. Dekurionai (t. y. magistratai ir kurija) pa- 
skirstydavo gyventojams mokesčius, kuriais, ypač žemės anč- 
dėliu, ilgainiui buvo apdėti visi imperijos possessores (— že- 
mės savininkai). Dekurionai gabendavo javus į valstybės san- 

dėlius, šaukdavo naujokus ir t. tt Be to, jie turėjo valdyti ir 
prižiūrėti patį miestą ir visą jo ūkį. 

Lėšų tam reikalui duodavo bendros miesto žemės ir baudos 
pinigai. Bet tų lėšų buvo maža, juo labiau, kad imperatoriai 
bendrąsias miesto žemes laikė savąja „res privata“, ir apkarpė jas 
konfiskacijomis. Miestas galėjo egzistuoti ir augti tiktai ma- 
gistratų patrijotizmo ir dosnumo dėka. Senovės magistratūra 
yra buvusi neapmokama tarnyba, arba pareiga. Iki III amžiaus 
tokios meilės tėvynei netrūko. Magistratai statydavo savo mie- 
stuos trobesių, pirčių, puošdavo miestus statulomis, portikais, 
ruošdavo tautai viešus žaidimus, spektaklius, mokėdavo profe- 
soriams; didžiuodavosi savo miestais, neužmiršdavo jų net pa- 
čios Romos senato nariais tapę. Taip antai, žinomas III amžiaus 
poetas, imperatoriaus Gratiano mokytojas Ausonijus, gavęs Ro- 
mos konsulo titulą, rašo apie savo tėvynę, apie savo brangiąją 
Burdigalą (Bordeaux): 


Diligo Burdigalam, Romam colo. Civis in hac sum, 
Consul in ambabus. Cunae hic, ibi sella curulis. 


Myliu Burdigalą, Romą gerbiu. Josios pilietis, 
Konsulas aš abiejuos: suolai man ir konsulo krėslas. 

Bet dekurionams nusišypsojo garhingesnė karjera, ypač — 
III amžiuje, kai imperija, organizuodama biūrokratiją, sudarė 
valdininkų hierarchiją (patricii, viri nobilissimi, viri illustres, 
v. respectabiles, v. clarissimi, v. perfectissimi). "Tam tikromis 
sąlygomis dekurionai galėjo tapti „perfectissimorum“ luomo 
nariais, o atlikę municipalinių magistratų (kvestoriaus, edilo, 
duoviro) pareigas — net „šviesiausiais“ (clarissimi), arba senato- 
riais, kad ir be teisės dalyvauti senato posėdžiuose. Ne tik 
perfectissimi, bet ir garbingas clarissimi, arba senatorius, 
vardas, vainikuojąs dekuriono karjerą, tebuvo titulas. Ta- 
čiau šis titulas atleisdavo buvusį dekurioną nuo žemės ir kitų 
tam tikrų mokesčių. Senatoriai iki 450 m. turėjo mokėti turto 
mokestį, vadinamąjį aurum glebale (—glebalis collatio, fol- 
lis), bet užtai buvo atleidžiami nuo dekurionų mokesčių ir nuo 
bet kokios atsakomybės už savo gimtojo miesto mokesčius ir 

prievoles. Be to, jie buvo įtakingi ir turtingi, taigi dažnai ga- 
lėjo ir visai nemokėti, 

Dėl to dekurionų luomas susilpnėjo politiškai ir atšalo pa- 
trijotiškai: tėvynės meilė dabar — luomo garbės jausmas. Sena- 
torius dažnai užmiršdavo savo tėviškę, o praretėjusiam dekurio- 
nų luomui teko pakelti tie patys mokesčiai ir tos pačios prie- 
volės. Tiesa, be dekurionų ir miesto liaudies, arba „plebs“ (ma- 
žaturčių ūkininkų, matininkų), buvo tūla, Augusto laikais suor- 
ganizuota ir iki III amž. egzistavusi, vidurinė klasė, augusta- 
lių luomas. Tali buvo smulkesnieji žemės savininkai, iš dalies — 
atleisti iš baudžiavos. Šitie augustaliai galėjo, žinoma, pratur- 
tėti, o tie, kurių neteršė vergiška praeitis, galėjo tapti net de- 
kurionais. Tačiau, miesto teritorijai mažėjant, o visos imperi- 
jos santvarkai besiremiant žemės savasties pagrindu, kurijos 
nekiek bedidėjo, o svarbiausia, miestai nebeturtėjo. 

Be to, pati dekurionija ilgainiui blėso. Dekurionai ir ma- 
gistratai miesto ūkiu nebesirūpino sąžiningai; dėl to impe- 
rijos vyriausybė, apskritai linkusi reglamentuoti viską, buvo 
stačiai verčiama kontroliuoti miestų magistratus, dosnius, bet 
didžiau trokštančius garbės, negu besirūpinančius realiais 
miesto ir valstybės interesais. Nuo Trajano laikų miestuose at- 
sirado kuratorių (curator civitatis), kurie imperatoriaus var- 
du priveizėjo kurijos finansus ir nustūmė miesto magistratus. 
Pirma jie buvo renkami iš kitų miestų turtingų ir aukštos kilmės 
žmonių; netrukus imta skirti iš pačių dekurionų. Kuratoriams 
išnykus, imperatorius Valentinianas I (364—375) pramanė nau- 
jas, panašias, irgi pagaliau virtusias visai municipalinėmis — 
liaudies defensoriaus (defensor plebis) pareigas. Imperatoriams 
žiūrint į miestus kaip į svarbų valstybės pajamų šaltinį, visos 
tos priemonės buvo suprantamos, net didžiai reikalingos. „Ku- 
rijos“, sako vienas V amžiaus įstatymas, — „valstybės dirksniai 
ir miesto iščius“. Bet tos priemonės pakirpo paties miesto dirk- 
snius, nuslopindamos iniciatyvos ir dosnumo dvasią. 

Visai nenuostabu, kad nuo III amžiaus, apskritai sunkaus 
imperijai, miestai pradeda skursti. Dekurionai visokeriopai 
vengė savo pareigų. Vieni, kaip sakyta, kilo į aukštesnį luomą; 
kiti paprastai bėgo, pardavę savo žemę ir vergus, arba ėmė val- 
dininkauti, kareiviauti, kunigauti; treti pasidarė baudžiaunin- 
kai arba įsikūrė barbarų užgrobtose žemėse. Veltui pačių de- 
kurionų prašoma vyriausybė bandė trukdyti kilti jiems į aukš- 

tesnį luomą, o Theodosijus Didysis ėmė net mėtyti iš senatorių 
luomo visus dekurioniško kilimo; veltui draudė ji dekurionams 
parsidavinėti turtus provincijos viršininkui neleidžiant; veltui 
pririšo prie kurijos gyvenančius mieste svetimšalius (incolae), 
pirklius, atleistuosius iš vergijos, net vaikus, steigdama „deku- 
rionų reservą“ — kurialiy luomą (curialium ordo), kurie ga- 
lėjo tapti dekurionais. Vyriausybė išsijuosus kovojo su simpto- 
mais, bet, neatgaivinusi miestų, tepririšo kurialius prie jųjų 
miesto. Miesto veikla virto baudžiava, o atsakingi už jo finan- 
sus ir mokesčius kurialiai — miesto vergais. Pats miestas 
atrodo kaip kalėjimas: dėl trečiojo amžiaus ir vėlybesnių karų 
bei maištų įtakos senų miestų vietoje, kuriuose buvo plačių 
aikščių, puikių trobesių ir rūmų, pridygo miestelių, panašių į 
viduramžių tvirtoves, mūrų suspaustų, tamsokų, niaurių, siau- 
ragatvių. 

Nelaimingi dekurionai, neturėdami nė teisės pralobti — 
drausta jiems prekiauti — virto tik provincijos gubernatoriaus 
kontroliuojamais valdininkais. Jie turėdavo žiūrėti, kad mie- 
sto prievolės būtų pildomos ir miesto mokesčiai, kaip reikiant, 
mokami, Turėjo, vargšai, skirstyti žemės ančdėlį gyventojams 
ir rinkti jį. Tai buvo geriausia proga nežmoniškai plėšti gyven- 
tojai, ypač kaimiečiai, kurie laidė kartais rinkėjus akmenimis. 
„Kiek kurialių, tiek tironų!“ patetiškai sušunka V amžiaus rašy- 
tojas Salvianas. Tikrai kurialiai buvo tironai, bet — ne savo 
noru. Juos pačius tironizavo vyriausybė, reikalaudama pinigų. 
Ne visi plėšė savo naudai, bet visi turėjo atsakyti už mokamus 
mokesčius.  Daugumas skurdo, bet kentėjo. Kai kurie išpar- 
duodavo net savo vergus. Kiti bėgo. Tik turtingieji bėgo į savo 
didelius dvarus, kur švietė puikiausios vilos. 

Dar respublikos laikais susidarė stambių dvarininkų diduo- 
menė. Romos miesto aristokratija pasisavino daug valstybės 
žemių (ager publicus — $ 4). Visur šis sluoksnis praplėtė savo 
latifundijas, kurios, pasak vieno rašytojo, pražudė Italiją, 
gali sakyt, ir provincijas (latifundia perdidere Italiam, jam vero 
et provincias). Su šiąja klase ir buvo susijusi provincijų ari- 
stokratija. Trečiame amžiuje įstatymai, kurie vertė senatorius 
dalyvauti senato darbuose ir turėti žemių pačioj Italijoj, buvo 

atmainyti. Penktame amžiuje senatorių luomas suskilo į turin- 
čius gyventi Romoj „spectabiles“ ir „illustres“ ir į „clarissi- 
mi“, kurie gyveno provincijose ir neturėjo teisės dalyvauti se- 
nato posėdžiuose (pal. $ 6). Vis dėlto visi „senatoriai“, ilgai- 
niui — visi stambūs dvarininkai sudarė vieną privilegijuotą tur- 
tingų ir „garbingų“ (honorati) žemės savininkų luomą. 

Daugėjant stambių dvarininkų žemėms, neišnyko smulkių- 
jų ir vidutiniųjų žemės savininkų klasės. Bet socialiai politiš- 
ka diduomenės jėga, pavojingi ir sunkūs, ypač varguomenei, ka- 
rai ir maištai, minėtoji ($ 6) miestų krizė ir, pagaliau, visa 
ekonomiška imperijos evoliucija padėjo artistokratijos turtams 
augti ir silpnino, iš dalies net naikino smulkesnių žemės savi- 
ninkų sluoksnį (pal. $ 11). 

Ilgi tolimų kraštų karai vargino skurstantį ūkininką, juo 
labiau, kad jis, iki Marijaus laikų, tarnavo legijone. O kai 
pateko į kariuomenę bežemiai, „proletarai“, — išgelbėti ūki- 
ninko nebegalėjai: pervėlu buvo. Besinaudodami vergų pigu- 
mu didikai uždėjo savo žemėse „plantacijų ūkį“, vadinasi, di- 
desnę žemių dalį ėmė dirbti vergai. Tuo metu didikai 
mažiau bedirbo žemę, bet ėmė veisti gyvulius, aliejaus medžius 
ir vynuoges, juo labiau, kad Afrikos ir Sicilijos javai papigino 
Italijos javus. Neturėdami pinigų, smulkūs ūkininkai pakeisti 
javų kultūros naujomis kultūromis, žinoma, negalėjo, ir jų ūkis 
virto nuostolingu. 

Jeigu skolose paskendę smulkūs ūkininkai nemesdavo laukų 
ir netapdavo proletarais, tai bado mirties vengdami turėjo jieš- 
koti šauktis pagelbos tų pačių dvarininkų. šie priimdavo juos tuo- 
met į savo klientus, į savo patrociniumą; o, pasiduodant ūki- 
ninkui stipriojo globon (recommendatio), imdavo šiam stipria- 
jam priklausyti ir žemė. Kartais tai buvo nuoma (Jocatio-con- 
ductio), dažniausiai vadinamasis prekariumas (precarium, po- 
ssessio precaria, t. y. „prašyta“, nuo preces — prašymas). Par- 
davęs (beveik visuomet fiktyviai) savo žemę dvarininkui, val- 
stietis galėdavo užtat iki gyvos galvos turėti (possidere) ir 
dirbti daugiau žemės, bet tomis sąlygomis, kad jo possessio 
(valdymas), o ne dominium (nebe savastis), visiškai priklausė 
dvarininko malonės. "Todėl ši possessio precaria ir vadinosi, 
dvarininko atžvilgiu, — „malonė“, beneficium. 

Kaip ten bebūtų, daugelis ūkininkų ėmė priklausyti dvari- 
ninkų. Juk nei prekaristas, nei nuomininkas nenorėjo atsiža- 

dėti savo žemės, ir norėdami negalėjo, nes buvo įsiskolinę. Jų 
laimei pats dvarininkas nė manyt nemanydavo ištremti savo 
prekaristų ir nuomininkų. — Du pirmieji imperijos amžiai matė 
garsingą „Romėnų Taiką“ Pacem Romanam, taigi, vergų stoką. 
Antra vertus, dvarininkai pastebėjo, jog plantacijų ūkis, vadi- 
nasi, daugelio vergų darbas, kurie reikėjo nuolat gerai ir ati- 
džiai prižiūrėti, ne kažinkaip pelningas. Patogiau ir pelnin- 
giau esą ūkininkauti, smulkiesiems ir priklausomiems ūkinin- 
kams padedant. Dvarininkai mažindami vergų dirbamą dalį, 
„pono arimą““, ima dalinti žemės sklypus net savo vergams (ser- 
vi casati) ir leidžia jiems šiek tiek savarankiškai gyventi bei 
dirbti. 

Stambusis ūkis liko, žinoma, daugely vietų. Bet dabar ėmė 
jis verstis tik gyvulininkyste, kuri nuo respublikos laikų papli- 
to ypač pietų, iš dalies ir vidaus Italijoj. Tipiška žemės ūkio 
forma rados smulkus priklausomųjų valstiečių ūkis didelio 
savininko žemėse. Dideliam dvare — tokių dvarų kiekvienas 
didikas nemaža turėjo — ėmė ūkininkauti gausinga žemdirbių 
bendruomenė, čia vergų, čia atleistųjų iš vergijos, čia laisvųjų, 
bet priklausančių kiek dvarininko. Be to, didelio dvaro ūky 
dalyvavo laisvi kaimynai kaimiečiai, kurie nuomojo pono žemės 
sklypelį, ir samdininkai. Kadangi darbymety trūko vergų pono 
arimui dirbti, tai valstiečiai vergai ir nuomininkai turėjo eiti 
lažą (opera et juga). Vergų valstiečių buičiai pamažu gerėjant, 
daugelis laisvų ūkininkų, arba kolonų (coloni iš colere — že- 
mę dirbti), virto baudžiauninkais. Jie ne vergai, bet ėmė pa- 
našėti į vergus, pasidarė dvarininko „žemės vergai“ (servi 
glebae). 

Kovodami su Romos aristokratija, kuri buvo ir žemės di- 
duomenė, imperatoriai tęsė Gracchų pradėtą socialiai agrarišką 
politiką. Jie, demokratų partijos įpėdiniai, stengdavosi atgai- 
vinti valstiečių klasę, kuri kadaise buvo valstybės ir kariuome- 
nės parama. Tuo pat metu, turėdami atsispirti prieš diduome- 
nę, organizuodavo savo žemes taip, kaip didikai, ir, gal, į rytus, 
ypač į Aigiptą nusižiūrėję, kur nuo senų senovės valdovų ir šven- 
tovių žemes dirbdavo lažininkai. 

Imperatoriaus dvaras (fundus) buvo visai panašus į didiko 
dvarą. Geriausioji žemė sudarė pono arimą, kurį dirbo vergai 

ir kurio daugiausia buvo prie pono vilos arba pilies. Kita dvaro 
žemė buvo išdalinta daugeliui kolonų — taip, kad kiekvienas 
kolonas turėjo savo rėžius įvairiuose laukuose, 0 gyveno arba 
atskiroj troboj (casa), arba kaime drauge su kitais. Jis mokėjo 
čyžę ir ėjo lažą. Tarp kolonų buvo prekaristų, paveldėtinių 
nuomininkų (emphyteutų), paprastai nuomininkų, nuominin- 
kų, kurie atiduodavo ponui dalį derliaus. Be gyvenančių dvare 
(inguilini) mūsų šaltiniai mini dar proximi guigue possessores, 
vadinasi, kolonus, kurie turėjo savo žemės, bet nuomojo ir pono 
sklypą. Paprastai visą dvarą nuomojo vienas didelis nuomi- 
ninkas (conductor), savarankiškai ūkininkaująs vietoj pono 
(imperatoriaus). Bet imperatoriaus latifundijos, arba „saltus“, 
buvo išskirtos iš miestų teritorijų; valdomos buvo atskirų val- 
dininkų (procuratores, actores) pagal tam tikrą įstatymą, Ilex, 
lex fundi. Šie valdininkai ne tik tvarkė ūkį, bet teisė ir gyven- 
tojus, rinko mokesčius, šaukė naujokus ir t. tt "Tad supranta- 
ma, kad pagal vieną imperatoriaus Valentiniano dekretą kiti val- 
dininkai neturėjo kištis į dvaro reikalus (immunitetas). Ilgai- 
niui didikai gavo imperatoriaus žemių privilegijas. 

Ne tik faktiškai, bet ir juridiškai imperatoriaus kolonai 
virto ypatingos rūšies valdiniais. Ekonomiški interesai, sko- 
los, „dvaro įstatymas“ ir imperatoriaus valdininkai prirakino 
juos prie dvaro, kuris rados tam tikras organizmas su ūkio pla- 
nu ir organizacija, su bendromis žemėmis (subseciva — girios, 
dirvonai ir t. t.). Tuo būdu smulkių ūkininkų atgijimas impe- 
ratorių žemėse buvo ne kas kita, kaip baudžiavos arba kolonato 
įsteigimas. Tai, kas didikų dvaruose išdygo natūraliai, čia dau- 
giausia buvo sąmoningo valstybės veikimo vaisius. 

Nei imperatorių, nei didikų latifundijos nenaikino laisvųjų 
valstiečių kaimų. Tokių kaimų nemaža liko miesto teritori- 
jose. Kaimietis turėjo savo trobą ir kelius rėžius įvairiuose 
kaimo laukuose, kartais — atskirą žemės sklypelį, eksploatavo 
ir bendrą kaimo žemę, „communia“, vadinasi, bendrą ganyklą 
(compascua), girią. Bet laisvų kaimiečių nelabai laimingų 
būta. Socialiai ir ekonomiškai vadovaujanti rolė priklausė di- 
deliems žemės savininkams — imperatoriams ir didikams. 

Žemės diduomenė, kad ir pakeitė savo politišką rolę, ne- 
buvo nei nugalėta, nei nustojo tos politiškos reikšmės. — Kiek 
miestais, tiek ir pačiais dvarininkais naudojosi imperatoriai val- 
stybės reikalams, o ypač finansams valdyti. Dvarininkai buvo 

atsakingi už jų žemėse gyvenančių kolonų mokesčius ir prievo- 
les, už naujokų šaukimą ir t. t. Tuo visai pagaliau pririšo ko- 
lonus prie žemės (tad — faktiškai — prie dvarininkų). Juk 
valstybė ir čia, kiek galėdama, rūpinosi „guieta non movere“, 
vadinasi — neleisti savo mokėtojams mainyti jų darbo ir mo- 
kesčio vietos. Rask, kad toks geras, mokėtoją kitame dvare, gal 
būt — ir mieste, o tai, kad jo čia nebėra, — visai aišku. 

Isivaizduok sveikas didiką, „garbingą žmogų“ (honora- 
tus)! — Jis, „patronas“, atstovauja, bent palaiko savo klientus 
($ 7), savo žmones, teisme ir jų santykiuose su valdininkais; pats 
juos teisia mažesniuose dalykuose; renka ir moka valstybės 
iždui jų mokesčius, šaukia iš jų naujokus, prižiūri, kad jie pil- 
dytų savo valstybei pareigas. Jų žemių savininkas (dominus) 
būdamas, valdo visą dvarą ir elgiasi su savo žmonėmis, kaip tin- 
kamas., Ir padalintas mažiesiems ūkininkams jojo dvaras 
liko sveikas nesuskaldytas. Tai matyt iš vienos valdysenos, iš 
priklausančių dvarininkui žemių, už tam tikrą mokestį arba 
prievolę atiduodamų visiems ūkininkams naudotis (laukai, gi- 
rios, ežerai, upės ir t. t.). Didikas gyveno ir jautėsi savo že- 
mėse, kaip viešpats: tai buvo jo karalystė, jojo regnum. Tiesa, 
naujam karaliui trūko kareivių, bet, maištams ir karams prasi- 
dėjus, etsirado ir kareivių, o puiki didiko villa urbana virto 
tvirtovėle, „burgu“. 

Miestams silpnėjant, žemės diduomenė nuolat stiprėjo. 
Tiesa, visai išnykus politiškai senato rolei, nebeturėjo jokios 
politiškos organizacijos bei vienybės; tad rodės nepavojinga 
imperatoriams. Dar labiau imperatoriai galėjo pasinaudoti 
dvarininkais valstybės tikslams. Bet didikai buvo valdžios or- 
ganai, kuriems priklausė ateitis, tuo tarpu miestai merdėjo. Be 
to, kad ir skaidomi, stambūs dvarininkai grėsė nepaprastu savo 
pasyviuoju atsparumu. Jie buvo parimę ant jų globon bėgančių 
krašto gyventojų. O nebetekusi šių gyventojų vyriausybė 
pripažindavo vis dėlto didikų policijos funkcijas, teleisdama 
savo valdininkams areštuoti didiko žmones tik tada, kai pats 
didikas atsisakydavo. Politiškas imperijos būdas pranašauja 
viduramžių „immunitetą“. 

Imperijai trūko valdininkų; tad ji buvo privali kokių nors 
savivaldybės organų: miestų, dvarininkų, nekalbant apie senus 

respublikos magistratus ir įstaigas. Suprasdami tai, imperato- 
riai nuo imperijos pradžios, ypač nuo Klaudijaus, dar labiau 
nuo Adriano laikų uoliai mezgė biūrokratijos tinklus. Tik 
išėjo perdaug retas tas tinklas. 

Įsteigtą Augusto „diarchija“ (t. y. — dviejų valdžių, vadi- 
nasi, imperatoriaus ir senato, sistemą), arba „principatą“, pakeitė 
„dominatas“, arba neapribota despotija, kurią įvykdė Diokletia- 
nas ir Konstantinas Didysis. Šioj despotijoj senatas nebeturėjo 
politiškos valdžios: jis tapo iš dalies patariamąja įstaiga, netu- 
rinčia aiškių funkcijų, o iš dalies — municipaline Romos miesto 
taryba. Dabar valstybės centras — imperatoriaus rūmai. Se- 
nato vietoj rados viešpaties taryba (consilium principis), greit 
pavadinta konsistoriumu (consistorium), t. y. tų tarnautojų su- 
sirinkimu, kurie kalbėjo su imperatorium tik stovėdami. Šį 
konsistoriumą nuo Konstantino laikų sudaro „comites consisto- 
riani“, vadinasi — tie imperatorių komitai, arba palydovai, 
kuriuos jis pats deda savo nuolatiniais patarėjais. Šalia jų kon- 
sistoriume dalyvauja tarpais kviečiami prefektai pretoriumui 
(praefecti praetorio), generolai ir — pastovūs nariai — didesnie- 
ji valdininkai: guaestor sacri palatii (teisių ministeris), co- 
mes sacrarum largitionum (finansų ministeris), comes rerum 
privatarum (imperatoriaus turtų ministeris), magister officio- 
rum. Visų ministerių galingiausias, magister officiorum pir- 
mininkavo rūmų valdybai, vadinasi, privatiems imperatoriaus 
tarnautojams, iš dalies ir jo gvardijai, ypač — centralinėms kan- 
celiarijoms (scrinia, officia). Jį gali pavadinti kancleriu, pir- 
mininku. Daugelio jo valdžioj esančių ir kariškai organizuotų 
valdininkų padedamas, laikė jis savo rankose visos imperijos 
valdomąsias vadžias. 

Taip paskutiniais imperijos laikais buvo sutvarkyta centra- 
linė jos valdžia. Didieji Romos organizatoriai, Diokletianas ir 
Konstantinas iš esmės pertvarkė ir provincijų organizaciją. 
Visur viešpatavo biūrokratijos principas. Nebedalindami pro- 
vincijų į senato ir imperatoriaus provincijas, kaip darė Au- 
gustas, reformatoriai pridarė provincijų daugiau, negu dvigu- 
bai. Diokletianas įsteigė visą gubernatorių hierarchiją (pro- 
consules, consulares, correctores, praesides), kurie buvo lygia- 
teisiai, bet rungėsi dėl aukštesnio titulo ir tuo silpnino vieni ki- 
tus. Provincijos nebebuvo tokios didelės apskritys, kaip anks- 
čiau. Gubernatoriai rados mažiukai valdininkai, tad nebegalėjo 

"tiesiog santykiauti su imperatoriaus dvaru. "Todėl provincijos 
po keletą buvo sujungtos į didesnes vikarijų valdomas apskri- 
tis, arba „diecezijas“. Keleta tokių apskričių sudarė prefektūrą. 
Visa imperija buvo padalinta į 4 prefektūras, 12 vikarijų diece- 
zijų ir kuone į 100 provincijų. 

Pirmo imperijos perijodo prefektas pretoriumui (praefectus 
praetorio), iš vyriausio gvardijos generolo tapęs kariuomenės 
vadu, be to, turėdamas aukščiausią jurisdikciją, buvo, žinoma, 
didžiai pavojingas, — Keturi naujieji prefektai nebekomandavo 
kariuomenės; du komitai vadovavo nuolatinei veikiančiajai ar- 
mijai („magister eguitum“ ir „magister peditum“), paskui — 
vienas „magister utriusgue militiae“. Na, ir išviso, pačiose sos- 
tinėse, Konstantinopoly ir Romoj (paskum — Ravennoj), impe- 
ratoriui tarnauti vietoj „pretorijonų“ gvardijos paskirta kita 
(„domestici“ ir „protectores“, dviejų komitų vadovaujami, ir 
„Scolares“ su jų viršininku — „magister officiorum“). 

Atimdami kariškas prefekto pareigas, reformatoriai turėjo 
galvoj, kad didžiai pavojinga atiduoti į vienas rankas kariška ir 
civiliška valdžia. Matome, kad nuo III amž., net nuo II, provin- 
cijose esančioms armijoms skiriami generolai arba dukai 
(duces) neturi civiliškos valdžios. Imperijos sienoms ginti Dio- 
kletianas pristeigė daug karo apskričių, apimančių kartais keletą 
provincijų. Be tokių dukų vadovaujamų pasienio armijų (1imi- 
tanei arba riparienses), kurios pamažu virsta karo nausėdijo- 
mis, yra buvusi dar nuolatinė veikiančioji armija, kuri spietėsi 
apie vidaus tvirtoves. Jos vadas — minėtasis magister utrius- 
gue militiae. Bet šiaip ar taip, viena buvo kariuomenės vado- 
vavimas, kita — civiliška administracija. Abi valdžios antru- 
syk ėmė jungtis tik baigiantis imperijai, ypač ten, kur įsikur- 
davo barbarų tautelės. 

Nesitenkindami civiliškos ir karo valdžios skaidymu ir pro- 
vincijų mažinimu, imperatoriai stengės įsteigti ištisą kontrolės 
sistemą. "Tam siuntė į provincijas savo komitus, konsistoriumo 
sekretorius (notarii), tam tikrus kurjerius (agentes in rebus), 
kad jie priveizdėtų gubernatorius ir pranešdinėtų centro val- 
džiai, ką tik pastebėję. Be to, kiekvienam gubernatoriui buvo skir- 
ta kanceliarija (officium). Kanceliarijos valdininkai (officia- 
Jes) mainydavos relatyviai retai, todėl savo įgudimu galėdavo 
apriboti gubernatoriaus valdžią. Jie turėjo kontroliuoti guber- 
natoriaus veiklos teisumą ir drauge su juo būdavo šaukiami 

tieson. Greit ima jiems vadovauti tam tikras centro įgaliotinis 
(agens in rebus), paprastai sakant, vyriausias šnipas, kuris te- 
priklausė imperatoriaus ir santykiavo tiesiog su centru. 

Bet įvairiems prižiūrėtojams tedauginant valdininkus, val- 
dininkų savišnipa griovė trobesio pamatus, sėjo įtarimus, nai- 
kino iniciatyvą. Žinoma, gubernatoriai ir „officialiai“, neiš- 
skyrus „centro įgaliotinio“, jieškodavo ir rasdavo geriausią 
būdą susitarti: juos artino bendri interesai ir bendras naujo 80- 
cialaus sluoksnio jausmas. Deja, susitariama jų būdavo ne val- 
stybės, o jų pačių naudai: didesnieji ir mažesnieji valdininkai 
tardavosi, kaip čia teisėtai ir neteisėtai iščiulpti liaudis. Lai- 
mėdavo turtingesnės visuomenės klasės, tie patys „honorati“, 
juo labiau, kad daugumas gubernatorių buvo jų kilmės. Veltui 
gąsdino imperatoriai sunkiai nubausią, net mirtimi, „Ar girdit 
jūs, plėšriosios valdininkų rankos, klausykite, sakau jums, arba 
jus nukapos kardas!“ sušunka vienam savo dekrete Konstantinas 
Didysis. — Perdaug būtų reikėję tų rankų kapoti. Nuolat lei- 
džiami tokie dekretai tik vėjais nueidavo. 

Didelio įspūdžio daro gudriai sugalvota biūrokratiška 
Romos organizacija, vis dėlto, apskritai imant, buvo nevyku- 
si. Nenuostabu. — Pati biūrokratija dar nieko nereiškia. Ji 
gali būti gera priemonė valstybei valdyti tiktai sąžiningai dirb- 
dama visuomenei organizuoti, vadinasi — skleisdama ir vyk- 
dydama visuomenės tikslus ir idealus. Pačios visuomenės or- 
ganizacija būdama, biūrokratija negalėjo normaliai augti be 
sveikos, norinčios ir mokančios gyventi visuomenės. 

Imperatorių nuomone, tiksliau — jų valstybės instinktu, 
biūrokratija buvo priemonė savivaldybei prižiūrėti ir apriboti. 
Imperatoriai nė nesitikėjo apseiti be senų įstaigų, bendruome- 
nių, sąjungų, be miestų ir dvarininkų. "Tiesa, helenistinių mo- 
narchijų įtakoj būdami, į savivaldybę žiūrėjo kaip į biūrokra- 
tijos organą, kuris turi vykdyti žemesnius, ypač finansų admi- 
nistracijos ir policijos uždavinius. Bet naiviai tikėjo, kad kon- 
troliuodama savivaldybę biūrokratija sutvarkys viską, o pati 
bus savivaldybės kontroliuojama. Tačiau visuomenės kontro- 
lės mažai tebijojo biūrokratija, o biūrokratiškos imperatorių 
tendencijos ir nuolat stiprėjanti pati biūrokratija atimdinėdavo 

net tą menkutę visuomenės iniciatyvą, kurią jai buvo palikę 
bendrieji socialiai ekonomiški procesai. 

Ištikrųjų, ką gi galėjo daryti ir kontroliuoti nelaimingi ku- 
rialiai? Tiesa, Romos ir jos „augustų“ kultas paragino provin- 
cijų atstovus susivažiuoti. Daugely miestų buvo pristatyta 
naujo kulto altorių ir šventovių (Lugdunume — Lyon, Tarago- 
noj ir t. t.). Čia susivažiuodavo miestų atstovai rinktis dele- 
gatų, kurie savo rėžtu išsirinkdavo vaidilą (sacerdos, flamen, 
dpytepel<) ir kitus magistratus. Šie suvažiavimai, kuriuo- 
se buvusieji vaidilos (sacerdotales, flaminales) sudarydavo tam 
tikrą įtakingą sluoksnį, svarstė ne tik religijos klausimus, bet 
ir bendrus provincijos reikalus ir, turėdami peticijos teisę, 
galėjo siųsti delegacijas pas patį imperatorių, ir skųsti guber- 
natorius.  Gubernatoriui atlikus savo tarnybą, provincijos su- 
važiavimas dažniausiai balsuodavo už giriamąjį dekretą arba net 
pagerbdavo gubernatorių, statydamas jo statulą; kartais demon- 
stratyviai atsisakydavo svarstyti tokį dekretą, kartais nu- 
spręsdavo bylinėtis su gubernatorium sostinėj. Pirmais imperi- 
jos laikais provincialai dažnai laimėdavo savo bylas. Ilgainiui 
viršų paėmė biūrokratija. Epiro deputatai 377 m., imperato- 
1iaus Valentiniano reikalaujami, prisipažino, kad pagyrimo 
dekretą parašyti vertęs juos pats gubernatorius. Tuo pat metu 
Kirenaikos deputacija trejus metus turėjo laukti atsakymo. 
Tokių atsitikimų daug yra buvę. Ir jie, miestams žlungant, o 
miestų diduomenei susyjant su valdininkų ir senatorių aristo- 
kratija, visai nenuostabus dalykas. 

Šiaip ar taip, norint didelė valstybė gelbėti, reikėjo gelbėti sa- 
vivaldybės ir apskritai savarankiško veikimo liekanos, Tai, kaip 
sakyta, suprato imperatoriai, bet, deja, suprato despotiškai ir 
biūrokratiškai. Pririšdami prie pareigų besistengiančius atsi- 
kratyti jomis žemesnius valdininkus (officiales, susceptores, co- 
hortales) ir matydami, kad kurialiai palikę savo žemes bėga, 
imperatoriai, esam matę ($ 6), pririšo ir juos prie kurijų. Tuo 
būdu miestai nustodavo savo politiškos reikšmės. O be mies- 
tų kilo ir kiti valstybės organai, vadinasi — dideli dvarai ($ 8). 
Pati vyriausybė pripažino valstiečių pririšimą prie žemės, ir 
socialų faktą pavertė teisės norma. Pagaliau vyriausybė pri- 
rišė prie jų kaimo (vicus) ir laisvuosius valstiečius, kurie nebe- 
galėjo apleisti jo ir parduoti savo turto svetimiems žmonėms, 
ne kaimynams. 

Imperatoriai paverčia paveldėtiniais amatninkais ir pinigų 
kalyklų darbininkus, ginklininkus (fabricenses), savo manu- 
faktūrų darbininkus, iždo (fisco) ir kariuomenės vežėjus (basta- 
garii), veterinorius (mulomedici), paštininkus ir t. t. Visi šie 
amatninkai buvo sujungti į „kolegijas“ ir kariškai organizuoti: 
jie turėjo mirti „darbų nuvarginti", exhausti laboribus. 

Imperijos sostinės, Roma ir Konstantinopolis, kur buvo 
maža industrijos, bet daug gyventojų, parėjo nuo pramonės 
gaminių ir nuo javų, kuriuos suveždavo provincijos. Nebepa- 
sitikėdami visuomenės iniciatyva, javus gabenti leido imperato- 
riai privilegijuotai bendrovei; IV amžiuje šitie „navicularii“ 
tampa paveldėtine korporacija. Be jos yra buvę ir kitų oficia- 
lių, iš dalies paveldėtinių bendrovių: corpus pistorum (malū- 
ninkai ir kepėjai), collegium fabrum (kalviai ir šaltkalviai), 
calcis coctores, arba calcarienses (kalkininkai), hydrophylaces 
aguarii (vandens tiekimo darbininkai ir pirtininkai), muzikon- 
tai, artistai ir t. t. Sostines maitino ir linksmino baudžiaunin- 
kai. Kastų santvarka paplito po visą imperiją. 

Imperatorių vyriausybė visai, matyt, neskiria socialiai 
ekonomiškų procesų nuo grynai politiškų. Ji nori reguliuoti 
visą gyvenimą; numanydama, kaip reikalinga savarankiška vei- 
kla, nori, kad ši veikla tebūtų paklusnus jos įsakymų vykdymas. 
Toks kišimasis į socialiai ekonomiškus reikalus, toks „etatiz- 
mas“ arba „valstybės socializmas" reikia aiškinti ne tik despo- 
tišku vyriausybės pobūdžiu, bet ir pačios visuomenės būkle, vi- 
suomenės „atonija“. Politiškas racionalizmas visuomet auga vals- 
tybės instinktui mirštant; ir, kaipo šio racionalizmo rūšis, 
socializmas kyla ten, kur visuomenė serga: jis tikriausias jos 
netolimos mirties arba... naujo gyvenimo ženklas. Labai cha- 
rakteringa, kad imperatoriai rūpinosi ne tiek miestelėnais, ku- 
rie, rodos, labiau privalėjo imperijos, kiek dvarininkais, kurie ga- 
lėjo gerai gyventi didindami savo turtą ir be didelės valstybės. 

Apsiriktume dėlto manydami, kad imperatoriai savo despo- 
tizmų griovė visuomenės įmones ir iniciatyvą. Savo raciona- 
listiškomis ir, tiesą sakant, negyvomis priemonėmis impe- 
ratoriai, kiek galėdami, stengėsi remti ir gaivinti socialiai 
ekonomišką gyvenimą. Ne jie kalti, kad nebuvo ko gaivinti ir 
remti. Pats jų įsakymų ir įstatymų negyvumas reikia aiškinti 
tuo, kad vyriausybės pažiūros ir sumanymai visuomet ir visur 
vaizduoja tautos pasaulėžiūrą ir būklę. 

Krėtos ir mikėniečių kultūrai išnykus, ekonomiškas Vidur- 
žemio pajūrio kraštų gyvenimas atgyja VIII—VII amž. prieš 
Kristų. Graikų, foinikiečių, kartaginiečių ir etruskų piratai 
ir pirkliai plaukiojo jūrėmis; pardavinėjo Attikos aliejų, Mažo- 
sios Azijos salų vyną, Kipro ir Eubojos varį, ginklus, vazas, 
divonus, audeklus, drabužius; gabeno į Mažąją Aziją ir į Graiki- 
ja pietų Rusijos javus, kailius, meškienas, medų. Šitaip teesti, 
kai išauga industrija, kai diferencijuojas gyventojai, kai atsi- 
randa daug amatninkų, dirbtuvių, pakyla technika. Mažojoj 
Azijoj, ištikrųjų, seniai jau buvo pragarsėję dideli prekybos ir 
pramonės miestai, taip antai, Miletas ir Efesas, o nuo VI amž. 
iškilo laimingieji jų konkurentai pačioj Graikijoj — Aiginos 
sala, Megara, Korintas ir, pagaliau, Atėnai. Stigo laisvų amat- 
ninkų, todėl nuo V amž. prisiperkama žemės ūkiui ir industrijai 
vergų. Atsirado daug metalinių pinigų. Didelė prekyba (špTo- 
pw4) atsiskiria nuo mažesnės (447704), ir didelis pirklys 
(čų xopoc) skuba vaidinti politišką rolę. Korinte, Aiginos sa- 
loje, Rode, Kartaginoje pirklių ir įmonininkų diduomenė pasi- 
griebia politišką valdžią; Arge, Sirakuzuose, Tarente, Atėnuo- 
se, kruvinoms revoliucijoms praėjus, ta pati klasė nugali smul- 
kiųjų amatninkų demokratiją. 

Aleksandras Didysis ir jo įpėdiniai rado graikams naujų 
turtingų kraštų, naujų vietų prekėms parduoti, gausingoms tau- 
toms eksploatuoti. Trečiojo amžiaus graikams Azija ir Aigip- 
tas, tai XVI amžiaus europiečiams Amerika. O Seleukidų Si- 
rija ir Ptolemiejų Aigiptas rodė pirkliams kelius net į tolimus 
rytus: į Kiniją ir į Indiją. 

Vadinamojo natūraliojo ūkio perijodas praėjo, ir jeigu at- 
sargiam reikia būti kalbant apie senovės kapitalizmą (— kapi- 

talizmas yra tipiška naujosios Europos ekonomiška forma), tai 
ekonomiškas helenistinės kultūros gyvenimas visai galima 
lyginti su XVI-ojo—XVII-ojo amžių Europos gyvenimu. Ūkio 
atžvilgiu helenistinė kultūra buvo tam tikras vienetas. 
Roma, užkariaudama helenistines valstybes, davė tiktai pasku- 
tinę politišką formą kultūros faktui. 

Iš užkariautų žemių plaukė Romon daug aukso, sidabro ir 
visokių brangenybių. Plėšrūs prokonsulai ir propretoriai, 
kaip tos erkės, čiulpia provincijų, šių „praedia populi romani“, 
turtus; plėšresni „raiteliai“ (eguites, ordo eguitum), šalinda- 
mies nuo politiškos veiklos, iš nuomos sutarties renka provin- 
cijų duokles ir mokesčius, sudaro tam tikslui bendroves (socie- 
tates publicanorum), spekuliuoja ir prisikrauna daug turto. 
Plaukte plaukė auksas į Italiją, tręšdamas jos ūkį. Romos mie- 
stui prireikė daug prekių, kurias jis apmoka tų pačių provinci- 
jų pinigais — atimtiniais mokesčiais. 

Vakarų miestuose pražysta prekyba, pirmiausia didelė pre- 
kyba. Čia yra komanditarinių ir akcinių bendrovių, kredito 
operacijų, bankų vekselių (? — permutatio). Nerva ir Traja- 
nas bandė įsteigti net hypotekos kreditą: jie skolindavo žemių 
savininkams pinigų, kurių procentai buvo skiriami vargšams 
vaikeliams auklėti (alimenta). Žodžiu, nekapitalistiška Romos 
valstybė vis dėlto gerai žinojo „fiduciariją ekonomiką“, vadi- 
nasi — tokią pinigų ūkio santvarką, kur vyrauja kreditas. 

Šie ekonomiški procesai turėjo, žinoma, didelės įtakos že- 
mės ūkiui ir savasčiai (Pal. $ $ 7—8). Užkariavus Romai Sici- 
liją ir Afriką, šių provincijų javai papigino Italijos javus. Tas 
pigumas susilpnino smulkesniuosius žemės savininkus, kuriuos, 
be to, ilgi karai ir taip priversdavo apleisti žemes. Valstiečiai ne- 
įstengė ginčytis su stambiaisiais dvarininkais. O stambūs dvari- 
ninkai, valstybės „prekaristai“, užgriebė valstybės žemę, agrum 
publicum, Italijoj ir provincijose, ir prisipirko vergų savo že- 
nėms dirbti. Jie vieni, nauja ekonomiška konjunktūra naudoda- 
mies, tegalėjo imti verstis javų ūkio vietoj gyvulininkyste arba 
alyvomis ir vynuogėmis. Alyvoms ir vynuogėms reikėjo daug lai- 
ko ir vergų, gyvulininkystei — daug žemės, o viskam kruvoj — 
daug pinigų. Valstiečiams smunkant, stambūs dvarininkai nebesi- 
tenkina „savivartos ūkiu“: jie ūkininkauja parduoti, ekspor- 
tuoja gyvulius, vyną, aliejų, pristeigia savo dvaruose plytinyčių. 

Pigūs vergai palengvino jiems racionalizuoti ūkį helenistinių 
kraštų, ypač Kartaginos pavyzdžiu. Pirmame amžiuje prieš 
Kristų iškilo plantacijų ir vergų ūkis (pal. $ 7). Bet žemės 
diduomenė, ypač raitelių luomas — senatoriai neturėjo teisės 
tiesiog dalyvauti komercijoj — dėdavo savo pinigus į prekybą, 
iš dalies net į pramonę. Ne tiktai dvaruose, bet ir miestuose 
pridygdavo vergų dirbtuvių. Triumviras Krassas įsigijo daug 
turtų pirkdamas ir pardavinėdamas Romos mieste žemės skly- 
pus, organizuodamas vergų darbininkų būrius statybai, o ypač 
skolindamas pinigus iš procentų. Vergų padedamas, Cicerono 
draugas Attikas daug kartų perrašinėjo Cicerono ir kitų rašy- 
tojų veikalus; bene pirmas leidėjas ir yra buvęs. 

Civilinė ir komercijos teisė liudija pinigų ūkį nugalėjus 
primityvesnes ūkio formas. Netrūko ir valiutos. Julijus 
Caesaris ėmė kaldinti auksinius pinigus (aureus = 8,18 gr. gry- 
no aukso; tuo metu sidabro kaina buvo lygi '/,, aukso kainos da- 
liai). Tiesa, aureus greit atpigo. Nerono laikais tesvėrė 7,4 
gr., o Karakallos nukaldintas antoninianas turėjo 90—98,57/, li- 
gatūros ir, anot Mommseno, tėra „metalo asignacija“. Tik Dio- 
kletianas ir Konstantinas vėl leido apyvarton gerų pinigų, bet 
neilgam, 

Ūkio atžvilgiu ir išviso pirmieji du imperijos amžiai daro 
didelį įspūdį: „Romėnų Taika“ (Pax Romana), kuri apima 
visą kultūros pasaulį, puikūs keliai, švari jūra, išvaikius piratus, 
judrus ekonomiškas gyvenimas, klestį miestų, miestelių ir di- 
delių dvarų amatai ir įmonės, jungianti visas imperijos žemes 
prekyba. 

Tiesa, stiprėjo stambiųjų žemės savininkų klasė. Bet, I am- 
žiuje po Kristaus, palikę plantacijų ūkį, ėmė dalinti jie savo že- 
mes nuomininkų ir prekaristų dirbamais sklypais arba rėžiais. 
Kovodami su žemės diduomene, imperatoriai organizavo kolo- 
nijas, o savo žemėse stengėsi atgaivinti smulkiųjų žemdirbių 
klasę. Ne tik vidutiniai, bet ir smulkūs žemės savininkai nevi- 
sai išnyko; priešingai, jų kiek padaugėjo, kad ir neilgam (pal. 
$$ 7—8). Štai ką rašo I amžiuje vienas afrikietis savininkas 
(Maktar miesto žemdirbio įrašas). 

„Esu gimęs neturtingoj šeimoj; mano tėvas neturėjo nei 
namų, nei pajamų. Nuo pat mažens visuomet dirbau savo lau- 
ką; nei žemė, nei aš niekuomet nesilsėjom. Javams prinokus, 
pirmas imdavau pjauti. Kai bernai nusisamdydavo pjauti Cir- 

tos, Numidų sostinės, apylinkėse arba pakalnėse, į kurias žiūri 
Jupiterio kalnas, tai aš pirmas dirbau trūsiau savo žemelėj. 
Paskui, palikęs savo tėviškę, dvyliką metų dirbau kitam, saulei 
baisiai kepinant; vienuoliką metų vadovavau pjovėjų būriui ir 
pats pjoviau javus Numidų laukuos. Dirbdamas ir mažais daly- 
kais tenkindamasis, tapau, pagaliau, namų ir dvaro savininku. 
Dabar gyvenu gerai; net pragarsėjau: esu įrašytas į miesto de- 
kurionų sąrašą. Kolegos išrinko mane censorium, nors gyve- 
nimo pradžioj ir menkutis buvau žmogelis. Davė dievai man 
vaikų ir ainių, ir išaugo sveiki. Gyvenimas man praėjo ramiai, 
ir visi mane gerbia“. 

Vis dėlto jokiu būdu negalima perdėti kalbant apie imperi- 
jos ūkio reikšmę; ypač nereikia lyginti šio ūkio prigimties su 
kapitalistiška naujosios Europos ūkio prigimtimi, Kapitalizmo 
ūkio esmė reikalauja industrialinės visuomenės. — Socialiai ka- 
pitalizmo tvarkai rūpi — tai charakteringa jos žymė — ne tie- 
siog eksploatuoti gamta, bet perdirbti to eksploatavimo objek- 
tai ir šitaip kurti dirbtinė ir darytinė kultūra. Kapitalizmo 
gadynėj iškyla bankininkai, įmonininkai, pramonės darbininkai, 
Jie darosi įtakingiausiomis ir vadovaujančiomis visuomenės 
klasėmis, nustumia žemės ūkio klases, iš kurių patys gyvena. 
Nube vienai duonai dirba. — Prekiauja dėl pačios prekybos, ga- 
mina dėl pačios gamybos, dirba dėl paties darbo — štai judinan- 
čios kapitalizmo tendencijos. Nebe žemė, bet pinigas randas be 
galo galingas. Į prekybą, industriją, žemdirbystę dedamas ka- 
pitalas gerina jas ir iš pagrindų pertvarko. 

Šių procesų Romos imperijoj nėra buvę. Pirmiausia, gy- 
ventojų šalyje neperdaug, o gyventojų tirštumas yra neišven- 
giama kapitalizmo sąlyga, jo palydovas. — Augustui numirus, 
imperijoj buvo 50—65 milijonai gyventojų ir, išskyrus Afri- 
kos tyrumas, 3.339.500 kvadr. kilom., vadinasi, 16—20,8 gyven- 
tojų viename kvadr. kilometre (mūsų laikais Belgijoj gyvena 
viename kvadr. kilometre 254, Vokietijoj — 120, Prancūzijoj — 
74, Lietuvoj — 39,9). Nuo šių laikų gyventojų ėmė retėti. Jau 
II amžiuje prieš Kristų Polybijus skundėsi, kad miestai likę 
tušti, o žemės apleistos. „Mums trūksta žmonių, nes mums 
trūksta vaikų. Perdaug mėgstame pinigus ir turtus, permaža 

— darbą. Vengia žmonės vesti, o vedę vargais negalais susikrapš- 
to porą vaikelių, nes nori išugdyti prabangoj ir palikti jiems 
kuo daugiausia visokių gėrybių“. Antrajame amžiuje po 
Kristaus, Plutarcho nuomone, visa Graikija negalinti apgink- 
luoti daugiau, kaip 3.000 vyrų. Vakarų imperijoj procesas pa- 
vėluoja kiek, bet Augusto ir jo įpėdinių įstatymai aiškiai sako 
gyventojų sumažėjus. Latiumas ir pietų Etrurija ištuštėjo, o 
Apeninuose tesibasto vieni piemens su savo bandomis. Galvi- 
jais besimanančių dvarininku latifundijų, jau I amžiuje prieš 
Kristų, priviso Samniume, Bruttiume, Lukanijoje ir vadinamo- 
joj „Didžiojoj Graikijoj“. Apulija, anot Cicerono, yra buvusi 
beveik tyruma. Miškų ir pelkių pilna Lombardija. Reliatyviai 
daug gyventojų Galijoj (Gallia Narbonnensis, Aguitania) ir pietų 
bei pajūrio Ispanijoj (Baetica, Tarraconensis), bet kitos Gali- 
jos dalys, rytų ir vidaus Ispanija retai gyvenamos. 

Gausiausiai gyvenamas imperijos kraštas, be abejo, Aigip- 
tas (apie 8 milijonus gyventojų 30.000 kvadr. kilometrų plote, 
vadinasi — 200 viename kvadrat. kilometre). Čia iškilo „di- 
džiausias pasaulio uostas“ — Aleksandrijos miestas, turįs 920 
hektarų teritorijos ir apie 300.000 gyventojų. Antroj vietoj yra 
Sirijos Antiochija, trečioj — antroji imperijos sostinė Kon- 
stantinopolis, Pačioj Romoj, gal, ne daugiau gyveno, kaip 
300.600; be to, Roma niekuomet nėra buvusi pramonės miestas. 
Kiti vakarų miestai, net Nemausas (Nimes), Tolosa, Augusto- 
dunumas (Autun) ir Massilija (Marseille) atrodo maži mieste- 
liai, daugiausia, 50.000 gyventojų ir 200—300 hektarų teritorijos. 
O IV amžiuje, miestams susikoncentravus ($ 6), Burdigala 
(Bordeaux) teužima 23 hekt., Augustodunumas — 10, kiti 16, 
10, net 7-—6 hekt., didesnieji neturi daugiau, kaip 21—25 hekt. 
ir 5 tūkstančius gyventojų. 

Iš čia išeina, kad nei pramonė, nei prekyba negalėjo būti 
tautos ūkio pagrindas: daugelis vertėsi žeme. Be to, senovės 
žmogui nedaug tereikėjo. Pavalgyti užtekdavo trupučio duo- 
nos, daržovių, aliejaus; retai tevalgė kiaulieną arba ožkieną, 
retai tegėrė vyną. Dėvėjo prastai ir nesirūpino gyvenamos 
trobos jaukumu, nuomojo viešbuty, t. y. viename namų aukšte, 
arba „saloje“ (insula), mažutį kambarėlį, ir tiek. Kambario bal- 
dai buvo primityvūs; retas dalykas — žibalinė ir žarijų puodas 
kambariui žiemos metu šildyti. Kam gi reikėjo jam gero buto, jei- 
gu atspėjamu metu vaikštinėjo gatvėmis, ilsėjosi portikuose, jieš- 

kojo pramogų cirke, teatre, pirtyje? Kam gi jam dirbti ir rū- 
pintis, kad vyriausybė ir taip dykai dalina duoną, cirko ir tea- 
tro bilietus (tesseras), dykai leidžia į pirtis? Miesto proletaras 
perdidelis tinginys, ne jam gerai amatninkauti; smulkus amat- 
ninkas arba valstietis — permenkas. 

Buvo, žinoma, ir turtingų žmonių. Toj pačioj Romoj be 
41.602 „insulae“ buvo Augusto laikais 1790 rūmų. Bet šių 
rūmų savininkai mito ir dengėsi tuo, ką gaudavo iš savo dvarų; 
prisipirkdavo daugiausia prabangos dalykų. Spekuliuot, be- 
rods, spekuliuoja, krauna turtus, žino, kaip geras daiktas yra 
kas įgyti (pulchritudo capiendi), bet mėgsta įsigyti latifun- 
dijų: gyvenimo tikslas — visų gerbiamoji didžiūno ramybė 
(otium cum dignitate). Jeigu Krassas galvojo, kad per turtus 
įsigys politišką valdžią, jei Caesariui ir Augustui pralobimas 
buvo politiškos karjeros priemonė, tai minėtasis Attikas įdeda 
visą ne visai švariai įgytą savo turtą į žemę, ir, tapęs turtuolių 
ir mecenatu, nurimsta. „Auream mediocritatem“ dainavo Ho- 
ratijus. Sulig šiuo „aukso vidurio“ idealu žmogus turįs tenkin- 
tis savo gyvenimu. Žinoma, daug ko gali žmogui reikėti: ten- 
kintis savo gyvenimu gali ir didindamas išteklius, ir mažinda- 
mas reikmenis. Bet idealas vis tiek tas pats — otium cum 
dignitate, visai ne kapitalistiškas idealas. Veiklos tikslas ir 
prasmė ne pats veikimas, o ramybė. 

Maža tesuvartojančios žemesnės klasės nepalaikydavo in- 
dustrijos; vidutinės klasės IV amžiuje silpnos buvo. O kapi- 
talas, prabangos dalykus tegamindamas, naikino gamybos pu- 
siausvyrą, mažindamas visiems reikalingų prekių gamybą. Va- 
dinasi, gamyba Romos imperijoj nėra buvusi tautos ūkio pama- 
tas: ji lyg tuščiaviduris žemės ūkio žiedas: egzistavo, buvo rei- 
kalinga, bet didelės socialios rolės nevaidino. 

Be valstybinių sostinėms ir kariuomenei gaminančių dirb- 
tuvių (pal. $ 10) imperijoj nebuvo tikrai didelių industrijos įmo- 
nių. Daugiau reikšmės turėjo prekyba, bet ir jos ne didžiau- 
sios būta. Matydami ekonomiškus romėnų santykius su indie- 
čiais ir kiniečiais, istorikai dažnai užmiršta, kad šie santykiai 
neglaudūs buvo ir kad perdaug prekiauta prabangos dalykais. 
Be to, romėnai nelaikė pramonės ir prekybos laisvam ir tauriam 
žmogui tinkančia veikla. Italijos pirkliai, tai daugiausia ne 
tikri romėnai, bet buvusios Didžiosios Graikijos gyventojai, 
niekinami žmonės, kurie susijo pagaliau su siriečiais, žydais ir ki- 

tais rytiečiais. „Italici gui negotiantur“ — daugiausia lupikai. 
Panaikirus imperatoriams mokesčių nuomą ($ 11), iš procentų 
ėmė leisti pinigus ir senatoriai, ir „raiteliai“, kurie respublikos 
laikais buvo mokesčių nuomininkai (publicani, societates publi- 
camorum). Visi jie skolino daug pinigų rytų karaliams, mie- 
stams ir šiaip žmonėms iš 75, net 100 procentų. Didysis respu- 
blikonas Brutas skolindavo pinigus iš 487,. Pačioj Italijoj vi- 
sai legalus buvo 12“. Turtuoliai įmanė leisti savo atliekamus 
pinigus naudon, o nedėti jų į įmones. Naudon leidimas buvo 
tikriausia Romos industrija ir komercija, kai gaminančio kapi- 
talo visai dar nebuvo. 

Taigi Romos diduomenė prisikrovė daug turtų žemėms 
pirkti arba šiaip eikvoti. Jeigu ji netaupė, tai švaistė pinigus 
į visas puses, tenkindama savo norus. Helenistinių kraštų su- 
taupytas kapitalas nebeteko Romoj gaminančios jėgos, todėl 
greit pakriko, Per vieną amžių žuvo užkariavimo vaisiai. Se- 
noji diduomenė pasibaigė, gali sakyti, jau Nerono laikais. Ves- 
pasianui pamėginus sudaryti naują diduomenę iš provincialų, 
joks kapitalas nebetvėrė ilgiau, kaip tris — keturias kartas. O 
pinigams ir turtuolių išlaidoms mažėjant, ima skursti ir val- 
stybė. 

Tiesą sakant, ne tiek vargsta visuomenė, kiek dingsta pini- 
gų ūkis ir išeina aikštėn tikroji imperijos ūkio prigimtis. Šio 
ūkio pamatas visuomet yra buvęs žemės savininkų ir valstiečių 
veikla. Dvarininko arba valstiečio ūkis padengdavo savo išlai- 
das ir pats suvartodavo pagamintus produktus arba jų padeda- 
mas kilo. Žinoma, buvo prisiperkama, ypač ūkio padargų, na, 
ir kitų dalykų, net drabužių. Tačiau iš esmės šis ūkis galėjo 
apseiti be prekybos ir buvo, anot K. Biicherio, „namų“, arba 
olwodo ūkis, vartotojo ūkis. Tik nereikia abstrakčiai teore- 
tiškos Biicherio sistemos laikyti tikra realybe. Vartotojo ūkis, 
tai hipotetiškas ekonomiškos evoliucijos tikslas, kurio ji nie- 
kuomet nepasiekė. Visuomet yra buvę amatninkų, pirklių, 
rinkų, ir net didelio dvaro autarkija yra fantazija: visuomet 
dvarininkai, valstiečiai, baudžiauninkai, net vergai daug prisi- 
pirkdavo artimam mieste. Bet ne prekyba ir ne laisvųjų amatnin- 
kų gamyba charakterizavo vėlybesnės imperijos ūkį, nors 
jos ir neišnyko. Politiški ir ekonomiški įvykiai, kaip sakyta 
(S 7), pakirto smulkiųjų žemės savininkų ūkį, pavertė dau- 
gybę vaistiečių proletarais arba prekaristais, kolonais, bau- 

džiauninkais. Tie patys procesai padėdavo dvarininkams. Jie 
vaisė savo žemėse naujas ūkio kultūras; I amžiuje prieš Kristų 
ir I po Kristaus didino vergų dirbamą dalį, vadinasi, organiza- 
vo plantacijų ūkį, specializavo savo ūkį ir taikė jį gamybai 
($11). Bet stambusis ūkis, kad ir prisitaikydamas prie naujų 
sąlygų, likdavo iš esmės, potencialiai patenkintas savimi. Pir- 
maisiais dviem amžiais atsirasdavo vis naujų reikmenų, bet ne 
naujų klasių. Amatninkams ir pirkliams tarytum nuošaly lie- 
kant, vidutinę klasę, nekalbant apie aukštesniąją, sudarė tik že- 
mės savininkai, 

Nei industrija, nei komercija neįgijo ekonomiško savaran- 
kiškumo ir nesukūrė tam tikrų socialių klasių, kurios būtų galė- 
jusios virsti naujos visuomenės pamatu, vadinasi, sustiprinti 
anemišką valstybę. Užtat, III amžiuje, politiškos krizės metu 
žemės diduomenė, nustojusi gyvai dalyvauti ekonomiškoj apy- 
vartoj, ėmė grįžti į senovės ūkininkavimo formas. Pritrūkęs 
vergų, stambusis dvarininkas mesdavo plantacijų ūkį ir dalin- 
davo savo žemes nuomininkams, prekaristams, kolonams. Jo 
apyvartos kapitalas ir gyvi pinigai ėmė, žinoma, mažėti, bet tuo 
pat metu augo jo ekonomiškas savarankiškumas ir sociali, net 
politiška jėga ($ 8). O kadangi valstybės nebejungė pinigų 
ūkis, tai ji nebepajėgė nė senoviškai būti vieninga; turėjo rem- 
tis ardančiais jos vienovę dvarininkais. Tai didelė imperato- 
rių tragedija, kad jie, nuveikę „senatorius“ politiškai, nebesu- 
rado naujos socialios paramos ir kitomis formomis turėjo at- 
gaivinti žemės diduomenę. 

Lengva prikaišioti imperatoriams, kad jie kovojo tik su 
simptomais ir stengėsi gelbėti imperiją tvarkydami ją, kaip ka- 
reivines. Tereikėję nutiesti visuomenei platūs ekonomiškos 
iniciatyvos keliai, nekliudyti valstiečių, amatninkų, kurialių 
pririšant jie prie žemės, profesijos, pareigų. — Socialus or- 
ganizmas galima atgaivinti tepasitikint gyvomis visuomenės 
jėgomis. Deja, tokių gyvų jėgų nebebuvo; ir didžiausias vieš- 
paties uždavinys buvo nebegaivinti imperijos, bet ginti ji 
nuo priešvalstybinių gaivalų, kurie grėsė jai iš oro, ir iš vi- 
daus. Imperatorių pastangos nebeišgelbėjo, žinoma, romėnų hele- 
nistinės kultūros, bet delsė jos žlugimą vakaruose iki V am- 
žiaus galo, o rytuose padėjo jai virsti nauja Bizantijos kultūra, 

Pirmame romėnų imperijos perijode, „principato“, arba 
(anot Mommseno) „diarchijos“, epochoje ($ 9) imperatorius 
buvo vyriausias romėnų tautos magistratas ir nuolatinis ka- 
riuomenės vadas. Kariuomenei vadovauti reiškė turėti rankose 
visa reali valdžia. Bet valstybei valdyti reikėjo teisės titulo. 
Tam imperatorius iki gyvos galvos buvo tribunus plebis, 
vadinasi — atstovavo romėnų tautai, galėjo sustabdyti kiekvie- 
no magistrato aktą, arba — stoti tarp magistrato ir jo veiklos 
objekto (inter - cedere). Aplink imperiumą (kariuomenės 
vadovavimą) ir tribunicia potestas, darančią imperatorių ne- 
liečiama (sacrosantus), susikoncentravo kiti titulai ir teisės. 
Imperatorius buvo pontifex maximus (stabmeldystės laikais 
— vyriausias vaidila, krikščionybei nugalėjus — lygus su apaš- 
talais išorių Bažnyčios reikalų vyskupas), pirmasis senato 
narys (princeps senatus) ir išviso „princeps“, kartais — censo- 
rius arba konsulas. "Teisės atžvilgiu jis buvo Romos magistra- 
tas, nes jam, kad ir jam vienam, atidavė tauta ir senatas visų 
vyresniųjų magistratų valdžią; faktiškai jis išimtinis magi- 
stratas, tik dėl atsargumo nesivadinąs diktatorium. Tautos 
susirinkimams nebetekus savo prasmės jau Augusto metu ir 
greit išnykus, bebuvo likęs senatas, su kuriuo imperatoriai dar 
ilgai dalinosi savo civilišką valdžią ir provincijų valdymą. 

Bet šioj diarchijoj, šioj dvisėdėj valdžioj dvejybė mulkino 
akis, tvirtindama teisės ideją, o kariuomenės palaikoma valdžia 
tebuvo reali jėga. Dvejybė silpnino vis dėlto ir imperatorius. 
Juk ir visuomenė, ir kai kurie iš jų naiviai tikėjo abstrakčia 
teorija. Dionas Kassijus Augusto ir Mecenato žodžiais išklo- 
stė savo istorijoj gražią diarchijos sistemą. Aleksandro Severo 
laikais šitas svajojančių teisininkų idealas rndėsi įsikūnijęs 

idilinėj santarvėj tarp valdovo ir senato (222—235). Bet kaip 
tik Severo ir jo motinos nužudymas bei prasidėjusi politiška 
krizė vėju paleido apgaulingą idiliją. Trečiojo amžiaus revo- 
liucijos iškėlė aikštėn esminį diarchijos prieštaravimą. 

Ištikrųjų, viešpats imperatorium pripažįstamas būdavo 
kariuomenės, o vyriausiąją civilišką valdžią gaudavo iš senato. 
Tuo būdu pačiame „princepso“ asmenyje susėjo ir rungėsi be- 
jėgis senatas ir sauvalė kariuomenė, jau nebe pačios tautos or- 
ganizacija, bet kasdien barbarėjanti specialistų armija. Impe- 
ratoriai buvo stipresni už senatą ir mielai perleisdavo jam kar- 
tais savo valdžios dalį tik dėl respublikoniškų idealų ir — bala 
žino kam. Bet imperatoriaus galybė pareidavo nuo nepasto- 
vaus kariuomenės noro, o kariuomenė, kad ir prašydavo kartais 
senatą išrinkti imperatorių, nepripažindavo nei teisės gud- 
rybių, nei senato valios. Kiekviena armija labiau buvo susidė- 
jusi su savo vadu, negu su abstrakčia tevyne arba su tolimu se- 
natu. Pajutusi, ką ji reiškia ir ką gali, įrioglindavo į sostą 
savo mylimąjį vadą arba tiesiog įtakingą ir turtingą žmogų, iš 
kurio malonės tikėjos saldžių dovanų, ir tiek. Septimijui Seve- 
rui išvaikius pretorijonų gvardiją, provincijos armijos ėmė 
skirti sostą kam tinkamos, ir kariavo tarpusavy dėl kandidatų. 
Nesistebėkime, kad daug yra buvę imperatorių: stebėkimės, 
kad apskritai jų buvo, nes išrinktasis, kareiviams sukilus, daž- 
niausiai pasmerkiamas buvo mirti ir visada priklausė jų. Septi- 
mijaus Severo posakis: „Turtinkite kareivį ir juokitės iš visa 
kita" — tikriausias šių nelaimingųjų šūkis. Bet ir tai mažai 
tepadėjo. Daugumas imperatorių mirė ne savo mirtimi. 

Apie 250 m. įsibrovę į Siriją persai pavergė Antiochiją, 
frankai puolė Galiją ir priėjo iki Ispanijos, alamanai įsiveržė 
į Italiją, gotai — į Makedoniją ir Mažąją Aziją. Provincijos 
pačios turėjo ginti savo žemes. Persams nugalėjus imperato- 
rių Valerianą ir paėmus jį nelaisvėn, iškilo Palmiros kuni- 
gaikštis Odenathas. Pirma „dux Orientis“ ($ 9), paskum „im- 
peratorius“ Odenathas, dar labiau jo įpėdinė Zenobija svajojo 
atstatyti Seleukidų valstybę Sirijoj. Tuo metu Galijos kariuo- 
menė imperatorium paskelbė M. Posthumą. "Tačiau dešimt 
metų valdęs, Posthumas tesistengė sujungti ir apsaugoti Gali- 
ją, Ispaniją ir Britaniją, nė negalvodamas apie visą imperiją. 

M. Aurelijus Klaudijus (268—270) ir Aurelianas (270—275) 
apgynė imperiją nuo barbarų ir vėl ją sujungė. Bet norinčiai 

ilgiau išbūti valstybei reikėjo naujos tvarkos. Jausdamas tai, 
Aurelianas mažino senatą, stiprino imperatorių sostą. Jis jieškojo 
naujų principų imperijai atgaivinti — pats buvo imperatorių ir 
Saulės dievo religijos kūrėjas, pirmasis deus ir dominus na- 
tus romėnų imperatorių tarpe. 

Nusimanydamas, kad vienas žmogus neapsidirbs su tokia 
didele imperija, ir bent instinktyviai suprasdamas separatiškų 
III amžiaus sąjūdžių reikšmę, Diokletianas padalijo ją į ketu- 
rias dalis. Vieną imperijos valdžią turėjo du augustai, pats 
Diokletianas, nauju „Jovijaus“ vardu (— Jupiterio sūnus) pasi- 
vadinęs, ir jo ginklo draugas Maksimianas, „Heraklijus“ (—He- 
raklo sūnus). Storžievis kareivis Maksimianas šioj augustų 
santarvėj turėjo būti jėga, o Diokletianas — protas, dievų ir 
žmonių vadas. Po septynerių metų Diokletianas patobulino 
savo sistemą: savąjai imperijos pusei valdyti pasiskyrė padė- 
jėją — „caesarių“ Galerijų, o Maksimianui davė kitą „caesarių“ 
— Konstantijų Chlorą (293). Pagal sistemą „caesariai“ turėjo 
paveldėti „augustų“ valdžią ir titulą ir, savo ruožtu, pasiskirti 
du naujus caesarius. 


Diokletiano išgalvota „tetrarchija“ rados perdaug dirbti- 
nė, tad negalėjo ilgai gyvuoti. Diokletianui ir Maksimianui iš- 
sižadėjus sosto (305), dėl valdžios tuoj ėmė kovoti ne tik nauji 
augustai ir caesariai, bet ir Maksimiano bei Konstantijaus 
Chloro sūnūs, Maksentijus ir Konstantinas Didysis. Kon- 
stantinas, nugalėjęs savo priešus ir tapęs vieninteliu imperijos 
valdovu, padalijo valstybę savo sūnums ir sūnėnams. 


Nežiūrint į pedantišką tetrarchijos charakterį, Diokletianas 
(284—305) tikrai suprato imperijos išrutulos linkmę. Be Klon- 
stantino (323—327), tik Konstantijus (350—361), Julianas 
(t 363), Jovianas (+ 364) ir  Theodosijus Didysis (keliems 
394—395 m. mėnesiams) buvo paėmę į savo rankas visą imperi- 
ją. Teoretiškai liko viena, ištikrųjų — dviejų imperatorių val- 
stybė. Tiesa, nebebuvo „caesarių“, užtat nuo Konstantino laikų 
imperija padalinta į keturias „prefektūras“, lygias, apskritai 
imant, su „augustų"“ ir „caesarių“ dalimis (Rytų, Illirijos, Ita- 
lijos ir Galijos prefektūros, pal. $ 9). Visas administracinis im- 

perijos tinklas įvykdė Diokletiano, didelio biūrokrato ir tikro 
biūrokratiškos imperijos steigėjo, planą. 

Aureliano įpėdžiui, Diokletianas atėmė politišką senato 
valdžią ($ 13) ir užsidėjo ant galvos rytų valdovų diademą, am- 
žinybės ir dievybės ženklą. Nuo šių laikų imperatorius liovėsi 
buvęs pirmasis savo tautos magistratas. Beliko „dominus“, 
viešpats, kuris valdė savo valdinius, kaip ponas vergus. — Jis 
„IJegibus solutus“, nusikratęs nuo įstatymų, nebepriklausąs jų: 
kas jam patinka, tas įstatymas, „guod principi placuit, legis 
habet vigorem“. Atsiskyręs nuo tautos, gyvena puikiausiuose 
rūmuose, kaip koks žemės dievaitis, ne tik gerbiamas, bet sta- 
čiai garbinamas (adoratio) visų. Rytų imperatorius neberašė 
laiškų savo kolegai, vakarų viešpačiui, bet — „parūpo jam pa- 
siekti jo dievybės ausys“. Gyvena „dievnamiuose“, tarytum 
šventovėj (sacrum palatium), ir ilsis „šventame miegamajame 
kambary“ (sacrum cubiculum). Krikščionybė nenuveikė pa- 
gonų pažiūrų, kalbos, simbolių: vyriausias vaidila (pontifex 
maximus, $ 9) tapo Bažnyčios atstovu. Jo nebelaiko įsikūni- 
jusiu Saulės dievu, bet šventojo aureolė šviečia ant dieviškos 
imperatoriaus galvos. Nei giminė, nei turtas, tik valdovo ma- 
lonė tebedidina žmogų, keldama vergą aukščiau už visus kitus. 
Aibės dvariškių apsuptas, imperatorius neskiria savo paties 
"tarnautojų nuo didžiausių valdininkų. Visai nenuostabu, kad 
V amžiuje miegamojo kambario ministerio titulas (praepositus 
sacri cubiculi) buvo didesnis už kitų ministerių, net už „ma- 
gistri officiorum“ ($ 9) titulą. Imperatoriaus rūmai — val- 
stybės centras. 

Esam matę, kad pirmykštė Romos respublika, miestas - val- 
stybė ($ 3), negalėjo virsti didele imperija nevirsdama 
tuo pat metu despotija. Visus helenistinės kultūros kraštus 
valdydama, Roma jų atžvilgiu rados oligarchija, labai panaši į 
pirmąją Atėniečių sąjungą. Bet Romos respublika yra buvusi 
oligarchija ne tiktai užkariautų žemių atžvilgiu. Tos pačios 
oligarchiškos santvarkos esama ir vidurinio respublikos au- 
gimo. Pačiai Romai (vadinasi — Romos miestui ir centro Ita- 
lijai) normaliai augti reikėjo naujas valstybės principas su- 
rasti, kurį paskelbė demokratiška Romos partija. Antra ver- 
tus, didelei imperijai valdyti ir helenistinei kultūrai politiškai 
formuoti reikėjo panaikinti oligarchija ir įsteigti valdžia, kuri 
būtų nebe Romos miesto, bet visos valstybės valdžia, Julijus 

Caesaris, paskutinis demokratas ir pirmas despotas, mėgino 
derinti abudu uždavinius. Helenistinių monarchijų pavyzdžiu 
įkūrė jis absoliutišką ir demokratišką monarchiją, bet — neil- 
gam. Atsižadėdamas cesarizmo, Caesario įsūnis Augustas pa- 
sistengė taikinti respublikonus su monarchistais ir demokra- 
tus su oligarchais. Iš tokių vienas kitam prieštaraujančių su- 
metimų ir išėjo keistas kompromisas, kurį vadiname diarchija, 
arba principatu. Tai pagaliau reiškė, kad imperatoriai pripaži- 
no socialią ir ekonomišką diduomenės valdžią, užtat pasiėmė 
didesnę politiškos valdžios dalį. Juk demokratiška princepsų 
politika buvo visai nevykusi: imperatorių žemių valstiečiai virto 
baudžiauninkais, o vidutinės visuomenės klasės ilgainiui susil- 
pnėjo, gali sakyt, išnyko. 

Tačiau nėra vykusi ir politiška reforma. — Iki princi- 
pato galo liko neaišku, kas tai yra imperatorius: begu respu- 
blikos magistratas, ar savarankiškas valdovas. Respubliko- 
niška magistratūra dėdamasis principatas vis dėlto prieštaravo 
respublikos ideologijai, neturėjo, tiesą sakant, jokios teisės 
sankcijos. Jau minėtas ($ 13) esminis diarchijos prieštaravi- 
mas buvo ir jos idejos prieštaravimas. 

Dominatas vykdė Caesario ir, pagaliau, helenistinių val- 
dovų ideologiją. Jau Augustas gerai suprato, kad, norint at- 
gaivinti imperija, reikia atgaivinti jos religija. Pirmieji „do- 
minai" jieško religijoj to neabejotino imperatoriaus valdžios 
principo, kurio neturėjo principatas, ir kurio nebegalima buvo 
jieškoti respublikos teisės srityje. Naujoji imperija turėjusi 
būti religijos pateisinta ir religijos pagrįsta valstybė. Au- 
relianas ir Diokletianas, vėliau Julianas Ajpostata atgaivino 
stabmeldystę; Konstantinas Didysis dėjo krikščionybę imperi- 
jos pamatan. 

Tuo būdu visai suprantamas religinis Diokletiano ir jo 
įpėdinių imperijos būdas: visi šie „sacra palatia“, „sacrae litte- 
rae“, visa ši keista, egzotiška kalba. Tai ne tiktai tikėjimo da- 
lykas, bet ir tam tikras gudrių politikų tikslas. Čia, kaip ir vi- 
sur, būta gerai apgalvoto plano imperijai išgelbėti ir perrefor- 
muoti, 

Iš dieviško valdovo eina visa imperijos biūrokratija, ne 
senato, bet viešpaties konsistoriumo prižiūrima ($ 9). Ir nebu- 
vo klausimų, kuriais nesirūpinęs būtų pats viešpats. — Didy- 
sis „Jovijus" gerai suprato sveiko valstybės ir tautos ūkio reikš- 

mę. Jis reformavo finansus, surašė žemes, kartodamas tai kas 
penkiolika metų. Šiam „kadastrui" padedant, kiekvienoj mo- 
kesčių apskrity skiriami „caput“ arba „jugum“, už kuriuos turi 
mokėti gyventojai. „Caput“, tai /4 ha. vynmedžių arba 5 ha. 
geros žemės (— 10 ha. vidutinės žemės — 15 ha, blogos), arba 
225 geri alyvmedžiai (=— 450 blogų). „Jugum“ — žemės sklypas, 
kuris išpeni valstiečio šeimyną. Tuo būdu kiekvienai provinci- 
jai buvo uždėtas tam tikras „kaputų“ ir „jugų“ skaičius; pro- 
vincijų gubernatoriai skirstė juos miestams, o miestai — gy- 
ventojams ($ $ 5—6). Kiekvienas dvarininkas turėjo mokėti už 
tam tikrą kaputų kiekį, 

Be to, Diokletianas mėgino leisti apyvarton gerus pinigus 
(pal. $ 11): kaldino (296) sidabrinius smulkius (argenteo- 
Jus) ir keičiamus žalvarinius pinigus (denarius commu- 
nis), vėl nustatė auksinio pinigo svorį (aureus — 5,45 gr. auk- 
so). Jis, rodos, stengėsi nustatyti kiek maksimum turi būti 
mokama už javus, drabužius, valdininkams ir t. t. Žinoma, šitas 
„Edictum de pretiis rerum venalium“ nepagerino, bet pablogi- 
no tautos ūkio būklę, ir buvo panaikintas. Bet ir išviso pinigų 
reforma nepabuvo ilgiau. Netrukus vyriausybė buvo priversta 
vėl vertinti mokesčius (iš dalies, net imti juos) gyvais daiktais. 

Diokletianas Romos nemėgo; antra vertus, Roma nebeturėjo 
senosios savo reikšmės imperijai valdyti ir jai nuo barbarų gin- 
ti. Nustojusi savo politiškos jėgos, Roma beliko imperijos 
šventenybė, tuo tarpu politiški ir strategiški sumetimai griežtai 
reikalavo, kad imperatoriai gyventų netoli nuo puolamųjų sie- 
nų. Pats Diokletianas gyveno Nikomedijoj, prie Azijos vartų; 
jo caesaris — Sirmiume, Maksimianas — Milane (Mediola- 
num), Konstantijus Chloras — Triere (Augusta Tireverorum). 
Praktiškai garsioji Roma nebebuvo sostinė, ir sena kova tarp 
Romos ir „ Romanijos" (vadinasi — Romos vadovaujamos kul- 
tūros) pasibaigė Romanijos naudai. Kadangi romėnų kultūra 
buvo ne tiek romėnų, kiek helenistinė, tai Romanijos pergalė 
labai atitiko vidurinį imperijos augimą, kuris pavertė vyriausią 
Romos respublikos magistratą Rytų despotijų viešpačiu. 

Helenizmas nugalėjo Romą, paversdamas vargšės respubli- 
kos liekanas ne labai gražiomis relikvijomis. Ideologiškas vals- 

tybės centras atsidūrė ten, kur jam reikėjo būti, Rytuose. O 
paskui ideologišką centrą, visai natūralu, ėjo ir politiškas, grą- 
žindamas vakarų imperijai jos pirminę helenistinio pakraščio 
reikšmę. Naujai Bizantijos, nebe romėnų, bet romėjų (pupaioi — 
== romaei) imperijai gimstant, romėnų valstybė tuštėjo vakaruo- 
se, atiduodama savo aktyviausius gaivalus rytų pusei, silpnėjo 
ir ėmė irti. 

Nesvarbu, ar suprato tai Konstantinas, dėdamas „Naujosios 
Romos“, Konstantinopolio pamatą (324 — 326 — 330), ar ne. Iš 
viso matyti, kad ne. Jis, rodos, žinojo strategišką „Bizantio- 
no", senovinės graikų kolonijos, reikšmę. Bet tuo metu tie pa- 
tys strategiški sumetimai reikalavo, kad vyriausias kariuomenės 
vadas gyventų geriau prie Dunojaus, net prie Reino, kur grū- 
mėsi karingos germanų tautelės, persams laikinai silpnėjant vi- 
daus karuose. Romos sostinė nebepavojinga buvo sustiprėju- 
siai valdžiai, bet patogesnė imperatoriui, kaip tik ką supro- 
jektuotas Konstantinopolis. O puikios Konstantinopolio atei- 
ties ir romėjų imperijos pražydimo negalėjęs būtų nuspėti tada 
ir genialiausias politikas, ne tik generolas, vos tegrebeliojąs 
graikiškai. 

Visą gyvenimą netikras krikščionis (apsikrikštijo tik mir- 
damas), bet savotiškai tikįs žmogus buvo Konstantinas. Ūmai 
tikėjimo įkvėptas, pasiryžo perkelti sostinę iš stabmeldiškos Ro- 
mos į visai naują Dievo garbei skirtą miestą. Jis nusprendė tai 
visai netikėtai, nugalėjęs Licinijų (324 m. rugsėjo mėn. 18 d.). 
Išsirinkęs naujai sostinei Bizantiono vietą, Kionstantinas ap- 
tvėrė ją naujais keturis ar penkis kartus ilgesniais mūrais. Jis 
plėšė stabmeldžių šventovių stogus ir duris, ir statulas — Nau- 
jai Romai papuošti, liepė pašalinti bizantiečių pastatytą pago- 
nišką Fortunos ( Toy7) statulą. Savo sostinėj nebekentė stab- 
meldžių simbolių. Bet statė joje puikiausius rūmus garbinges- 
nėms senosios Romos giminėms, ir nukėlė į Konstantinopolį se- 
nato dalį, norėdamas padaryti Konstantinopolį tikra ir krikš- 
čioniška imperijos sostine. 

Iš Konstantino sumanymo nieko ypatingo nebūtų išėję, kad 
nebūtų veikusi jėga stipresnė už individo valią, vadinasi, isto- 
riško proceso jėga. Noroms nenoroms Konstantinas Didysis 
įkurdino krikščionišką despotiją, paskutinę helenistinės kultū- 
ros formą. Tuo jis, istoriško proceso įrankis, smerkė senąją 
romėnų valstybę. Kai dygo rytuose Naujosios Romos stiprina- 

ma imperija, kur džiūgaudama spindėjo krikščionybė, o graikų 
kalba vijo lauk lotynų, — vakarų imperija, užkampis, ėmė gęsti. 
Konstantino įpėdiniai mažai tesirūpino „vakarų puse“ (pars 0c- 
cidentis), išskyrus, žinoma, pačius šios „pusės“ imperatorius. 
Rytų pusė (pars orientis) mėgindavo kartais net gintis nuo bar- 
barų nugrūsdama juos (ostrogotus, hunus) į vakarus. Rytų 
imperijai atsigynus nuo barbarų, neatsitiktinai žuvo vakarų im- 
perija. Rytuose iškilusi Bizantija ugdė, tam tikra prasme, hele- 
nistinę kultūrą. Vakaruose, Karoliaus Didžiojo imperijoj, ne- 
bekalbant apie viduramžių imperiją, matome visai kitos rūšies 
kultūrą ir valstybę. Vakaruose romėnų helenistinė kultūra pa- 
sibaigė (jeigu galima jieškoti istorijoj tikrų datų) ne 476 metais, 
bet jau 324 metais. Tiesą sakant, sostinės perkėlimas į Kon- 
stantinopolį reiškia tik vieną momentą kultūriškoj, politiškoj 
ir „geografiškoj“ imperijos orientalizacijoj. Tiktai istorikai, 
įjunkę tyrinėti romėnų imperiją vakarų istorijos atžvilgiu, to 
nepastebėjo. 

Ketvirtojo amžiaus imperijos vyriausybė buvo reliatyviai pa- 
stovi ir stipri. Bet, baigiant nykti miestams, ir dvarininkams te- 
žiūrint egoistiškų tikslų, išsišakojusi biūrokratija rados ne- 
kontroliuojamas visuomenės sluoksnis. Vyriausybės kontrolė 
pažabodavo biūrokratiją, ir be pačios visuomenės ji nedaug ką 
tegalėjo daryti. O visuomenė, nežiūrint į finansinę Diokleti- 
ano reformą ($ 14), skubotai grįžo į „namų ūkį", į vartotojo ūkį 
($ 12), keldama aikštėn imperijos vienybę tuščią formą esant. 
Pati vyriausybė atsisako imti mokesčius pinigais ir įmano tie- 
siog rinkti produktus ir varginti žmones versdama tuos produk- 
tus gabenti, ir šiaip — visokiomis prievolėmis. Priemonė ne 1a- 
bai pelninga, kadangi prievolės atitraukia nuo darbo, o bega- 
benant kokio trečdalio produktų nebetenkama. 

Tokiomis sąlygomis nelengva buvo išlaikyti viena valstybė; 
tad barbarų bruzdėjimas ne juokai, vyruti! Imperija turėjo būti, 
pirmiausia, karo monarchija. Ir jeigu ji galėjo išlikti tiktai 
susispiesdama aplink savo naują centrą ir atsižadėdama vakarų 
žemių, tai ir sumažėjus galėjo išlikti tik kariuomenei padedant. 

Augustas suskirstė armiją pasieniu. Bet Reino, Dunojaus 
barbarams ir persams atmušti tokio plono kordono neužteko. 

Nuo Diokletiano laikų kariuomenė skyrėsi į nedideles pasienio 
armijas (limitanei, riparienses), kurios turėdavo sulaikyti pir- 
mą priešų puolimą (šitos pasienio armijos virto pamažu nausė- 
dijomis, kurių žemdirbiai amžinai kareiviavo) ir į gausinges- 
nes lauko armijas (palatini, comitatenses ir pseudocoinitaten- 
ses), neskaitant atskiros imperatoriaus gvardijos (scolares ir 
domestici, pal. $ 9). Lauko, arba veikiančioji armija taikos me- 
tu koncentravosi aplink tvirtoves. Barbarams puolant netikė- 
tai, įvairiose vietose ir mažais būriais, legijonas reikėjo pada- 
ryti judresnis, o karo technika pritaikyti naujiems uždaviniams. 
Ištikrųjų, legijonų vis daugėjo, o jų kontingentas krito nuo 5 
—6 iki 1—2 tūkstančių kareivių. Vis didesnę reikšmę įgydavo 
kavalerija, vadinasi, samdytų barbarų, arba sąjungininkų (tų 
pačių barbarų) būriai, kurie mokė romėnų kariuomenę barbariš- 
kai kariauti. Tuo pat metu kitėjo ir romėnų legijono sąstatas. 
—- Savanorių, veteranų bei „limitanejų“ sūnūs išeidavo. Rei- 
kėdavo jieškoti kareivių, kur tik begalima buvo. Ir vyriausybė 
prievarta ėmė šaukti naujokus. Atleisdama nuo karo tarnybos 
aukštos kilmės žmones ir drausdama eiti į kariuomenę kuria- 
liams ($ 6), didelį dvarą padalino į apskritis ir sujungė į tokias 
pat apskritis ir smulkiuosius žemės savininkus. Kiekviena ap- 
skritis (capitularium) turėjo duoti vieną kareivį. Šių naujokų 
menkos kariuomenės būta, tad vyriausybė įmanydavo jų vietoj 
dažniau pinigus imti. Pagaliau įvedė vietoj „kapitularijų“ si- 
stemos naują mokestį (aurum tirocinium); ir ėmė samdyti nau- 
jokus; dėl to, žinoma, kariuomenėje vėl priviso barbarų ir sumen- 
kėjo karo technika. 


Apskritai imant, romėnų kariuomenė, kuri kadaise suromė- 
nindavo barbarus, virto germanizacijos priemone. Jau II am- 
žiaus pusėje atsirado kariuomenėj daug žmonių, kurie buvo 
persiėmę romėnų kultūrą tik paviršutiniškai, kartais ir visai 
nepersiimdavo. Reikalas ginti pakraščius, vadinasi, necivili- 
zuotose žemėse imami naujokai, greitindavo šitą kariuomenės 
barbarėjimo procesą. Be to, iš pačių Romos piliečių vis dau- 
giau ėmė eiti į kariuomenę tik ką atleistieji iš vergijos, antro- 
sios rūšies piliečiai, net vergai, pereidami iš „ergastulo“ (vergų 
kalėjimo) į kareivines, Aišku, kad pagelbiniai karingų barbarų 
pulkai atrodė geriau tinką, kaip legijonai, nežiūrint to, kad 
jų karo technika atatiko priešų techniką. Neatsitiktinai impe- 

ratoriai sudarė savo gvardijos branduolį iš barbarų: alanai tar- 
navo Gratianui, variagai ((doajjo:) — rytų imperatoriui, 

Norėdami geriau apginti imperiją nuo barbarų, imperato- 
riai santykiavo su jais. Užuot ėmę duoklę, reikalavo, kad bar- 
barų tautelė atsiųstų pagelbinės kariuomenės, vadinamųjų gen- 
tilių. Bet barbarai nenorom kariaudavo toli nuo tėvynės. To- 
dėl be gentilių pulkų atsiranda vis daugiau „sąjungininkų“ 
(foederati), kurie kunigaikščio (konungo) arba duko (herzog, 
pal. $ 9) vadovaujami, gyveno kurioj nors sienos pusėj ir gynė 
imperiją nuo savo tėvyniečių. Šitie konungai ir dukai laikomi 
Romos generolais, o V amžiuje, kai tokių foederatų priviso 
daug, vietoj Romos valdininkų ėmė valdyti jie kraštą. Tai ir 
buvo barbarų karalystės. Kol kas foederatai įsikurdavo apleis- 
tose žemėse arba nuo žmonių gaudavo tam tikrą žemių ir ūkio 
inventoriaus dalį (paprastai — vieną trečdalį žemės ir dvi tre- 
čiąsias inventoriaus, iš kur yra kilęs ir tokio dalinimo pavadi- 
nimas — tertiatio). Šie vadinamieji „svečiai“ (hospites), žino- 
ma, ne labai tiko gyventojams, net didikams. Penkto amžiaus 
rašytojas Apollinaris Sidonijus skundėsi, kad turįs bendrauti 
su šiais „svečiais“, geriau sakant, su „šeimininkais“ (patroni). 
Jų būta geros širdies žmonių, bet rėkta kalbant, kaip pasiųtu- 
sių, plaukų smirdėta ir žiaukčiota. Sidonijaus Muza, pažaidusi 
kiek „hendekasyllabais“, vadinasi, vienuolikos pėdų eilėraščiais, 
nutilusi, nes — pamačiusi septynių pėdų (arba sieksnininkus) 
„patronus“, — 


Sed jam Musa tacet tenetgue habenas 
Paucis hendecasyllabis jocata, 
Ex guo septipedes videt patronos: 


Sidonijus bijo, kad magister militum barbarų konungas nelai- 
kytų jo eilėraščių satira: 


Ne guisguam satyram et hos vocaret. 


Bet ir be tokio magistro barbarai buvo nepakenčiami civilizuo- 
tiems romėnams. Raukydamies kentė romėnai ir karo kolonijas, 
vadinasi, tuos barbarus, kurie buvo pririšti prie žemės ir prie 
karo tarnybos ir priklausydavo Romos valdininkų (gentiles ir 
laeti). Šiaip ar taip, imperijos pakraščiai barbarėjo, — ir ka- 
riuomenės, ir išviso kultūros atžvilgiu. 

Barbarėjo, kaip sakyta, ir veikiančioji armija, buvusi ka- 
daise romėnų kultūros branduolys, jos skleidėja. Tai, kad ro- 
mėnų legijonai užmiršo karo meną, kad jie imdavo kautis 
su priešu barbariškai rėkdami, — tėra ryškus vidaus proceso 
ženklas. Būtent, tokia subarbarėjusi armija turėjo pavirsti sti- 
presne politiška jėga, juk valstybei reikėjo visų pirma „gink- 
luotosios dalies“, pars armata. O diduomenei nuo II amžiaus 
težiūrint civiliškos karjeros ir civilizacijos gėrybių, pars ar- 
mata ir yra buvę barbarai. Jau 193 m. imperatorių sostą užė- 
mė Helvijus Pertinaksas, buvusio vergo sūnus, mokytojas tapęs 
generolu. Paskui Maksiminas (235—238), geto ir alanės sūnus, 
Decijus (248—253), Klaudijus (268—270), abu gimę Sirijoj, 
Aurelianas (270—275), iš Panonijos, Probas (276—282), abejo- 
tinos kilmės generolas, dalmatas Diokletianas (284—305) su 
savo draugu panoniečiu Maksimianu, Jovianas (364), Valenti- 
nianas I (364—375), visi užaugę — karo laukuose. Vėlybesnės 
imperijos generolai, tai Melobaudas, frankų karalius ir comes 
domesticorum, Rikimeras, Trigibaldas, Gainas, Banto, Alari- 
kas, garsusis Stilichonas, Arbogastas, kai kurie — imperatorių 
griovėjai ir rinkėjai. Užėmę aukštesnes kariuomenės vietas, 
barbarai pasigrobė dvaro valdininkų vietas, net konsulo 
titulą. Jie stengėsi, žinoma, persiimti viliojančią juos Romos 
civilizaciją, giminiavosi su Romos diduomene ir imperatoriais. 
Stilichonas vedė Theodosijaus Didžiojo dukterėčią, o Stili- 
chono duktė ištekėjo už Honorijaus; visigotas Athaulifas vedė 
Honorijaus dukterį Gallą Placidiją Barbarai dėjosi dideliais 
patrijotais, ir tas pats Athaulfas galvojo sustiprinti „Romani- 
ją". Iš esmės keičiasi Romos, Ravennos, Konstantinopolio dva- 
rų pobūdis, kur karo stovyklos būdas susideda su rytų despoti- 
jos ritualu ir senovės romėnų kultūros liekanomis ir sudaro 
keistą, egzotišką vaizdą. Šiam sūkury romėnų kultūros gaivalo 
būta kol kas ne stipriausio. Romėnus lyg sužavėjo Rytų pui- 
kybės ir germanų būdas. Barbarų pavyzdžiu romėnas vartojo 
jų ginklus, vilkėjo jų drabužiais. Ponios dirbdinosi geltonus 
kuodus — perukus. Tai labai charakteringi faktai. — Romėnų 
kultūra galėjo šiek tiek išsilaikyti tiktai susidėjus su rytine ar- 
ba germaniška. Iš to turėjo išeiti kažkas nauja — bizantiška 
romėjų kultūra ir romaniška Europos kultūra. Tačiau gims- 
tanti romėjų kultūra buvo artimesnė romėnams. Rytuose tam 
junginiui tereikėjo mažiau laiko ir vargo. 

Kadangi didžiausias Romos vyriausybės uždavinys buvo 
apsaugoti imperija, imperatoriai privalėjo barbarų ir būtinai tu- 
rėjo remtis jais. Šis, kad ir neišvengiamas bičiuliavimasis su 
barbarais erzino žmones. Nelengva buvo kentėti barbarų smur- 
tas arba perleisti jiems žemės ir aukščiausios vietos ($ 16). Be 
to, nebuvo dar žuvęs senas romėnų patrijotizmas; ištikus vals- 
tybę nelaimėms, net padidėjo. Žinomas filosofas, paskui vysku- 
pas Sinesijus, Kirenaikos deputatas būdamas ($ 10), puikiai pa- 
taria imperatoriui Arkadijui. Bandai ganyti reikią ne vilkų, bet 
kito ko. Valstybės gynimo negalima esą įtikėti tiems, kas ne- 
auklėtas jos įstatymų. Priešingai, imperiją turį ginti savi ka- 
reiviai. Tokių kareivių tada, rodos, dar buvo. Kai kurie 1e- 
gijonai, kad ir be pagrindo, tebesididžiuodavo savo romėnišku- 
mu ir pavydėjo matydami dosniai apdovanojamus barbarų pul- 
kus. Britanijos legijonai sukilo dėl to, kad imperatorius Gra- 
tianas palankus buvo barbarams. Stilichoną nužudžius, Italijos 
miestų įgulos džiūgavo žudydamos germanus, jų žmonas ir vai- 
kus. O patys žmonės bjaurėjosi, barbarams Lugdunumo terito- 
riją sunaikinus. 

Bet čia neturėjo teisės nei žemažiūriai patrijotai, nei legijo- 
nai, tik imperatoriai. Parėjo juk imperijos likimas nuo to, ar 
pavyks barbarų padedamiems imperatoriams išgelbėti valstybė 
nuo barbarų ir subarbarėjimo. "Tiesa, pavyko, bet ilgai užtat 
reikėjo kentėti, matant yramas procesas, ir visai vakarų impe- 
rijai žūti. 

Penktojo amžiaus gale romėnų imperija nebeteko kuone vi- 
sų savo žemių vakaruose. — Pannoniją nuo 433 m. užėmė hunai, 
paskui (454) — ostrogotai, pagaliau (471) — gepidai. Pro- 
vincijose Norike, Vindelicijoj ir Raetijoj įsikurdino iš Bohe- 
mijos atėję markomanai (baiuvarai). Vandalai 429 m. įsiveržė 
į Afriką, 435 m. buvo pripažinti foederatais, o 439 m. jų konun- 
gas Geiserikas, užkariavęs Kartaginą ir valdęs nuo Tan- 
gero iki Tripolio, pasivadino „vandalų ir alanų karalium“. Ne- 
begaudama Afrikos javų, Roma vis bijojo Geiseriko žygių. 
Didžiausias jų buvo 510 m., kai vandalai apiplėšė patį Romos 
miestą, 

Trys Ispanijos provincijos (Gallaecia, Lusitania ir Bae- 
tica) V amžiaus pradžioje buvo užkariautos suevy, kitos dvi 

provincijos (Tarraconensis ir Carthaginensis) iki amžiaus pu- 
sės tebepriklausė imperijai. Bet visą V amžių viešpatavę rytų 
ir pietų Galijoj visigotai užkariavo Ispaniją. Burgundai, įsi- 
kurdinę 433 m. Sapaudijoje (Savoie) ir tapę foederatais, pa- 
plito po rytų Galiją. Nuo 461 iki 470 m. pasigrobė Lugdunu- 
mą, Vienną ir visas žemes į rytus nuo visigotų iki šių dienų 
Champagne ir Cevennes. 

Saksonams ir Airijos skotams užkariavus Britaniją, 
šiaurės Galija buvo apsupta barbarų. Dar 407—408 m. Galiją 
apiplėšė alanai, vandalai ir suevai, tie patys, kurie 409 m. užka- 
riavo Ispanijos dalį. Po keturiasdešimt metų Galijoj siautėjo 
Attilos vadovaujamos, Aetijaus ties Orleanu (Aurelianum; 
tiksliau — prie dabartinio Chalons sur Marne, Katalauno lau- 
kuose, 451 m.) sumuštos hunų gaujos. Bet daug svarbesnis 
buvo nuolatinis frankų ir alamanų puldinėjimas. Alamanai V am- 
žiuje užima kairinį Reino krantą nuo Wormso iki Bazelio ir 
susiduria su bavarais (markomanais) ir burgundais. Frankai, 
nuo IV amžiaus pusės Romos foederatai Toksandrijoje (Bra- 
bante), užėmė visą šiaurės pajūrį ir, romėnų keliu eidami, pri- 
ėjo Sommos upę. Tai buvo „saliečiai“ frankai (franci salici, 
arba salii). Jų giminiečiai „ripuariečiai“ frankai (franci ri- 
puarii, vadinasi, gyvenantieji Reino paupyje) išsirinko sau 
sostinę Kolną ir nuėjo į vakarus, užkariaudami Mozelio ir Mai- 
no klonis. 

Romėnams beliko vidurinės Galijos dalis, barbarų apsupta, 
nuo Italijos atkirsta. Vienas iš „paskutiniųjų romėnų“, ma- 
gister militum Aegidijus, pačių frankų padedamas, valdė iki 
Zyvos galvos (466). Bet jis, kaip ir jo sūnus Syagrijus (466— 
486), viešpatavo krašte, esančiame tarp Mozelio, Somme ir Li- 
gerio (Loire), nesantykiuodamas su Italija, visai savarankiš- 
kai. Pagaliau, 486 m. frankų karalius Chlodovechas nugalėjo 
„romėnų kunigaikštį“ Syagrijų. Prieš dešimts metų (476 m.). 
barbaras Odovakaras pašalino paskutinį imperatorių pačioj 
Italijoj. Teisės atžvilgiu vakarų imperija nuo šių metų vėl 
susidėjo su rytų imperija, o faktiškai, žinoma, nustojo gyva- 
vusi. 

Imperijoj egzistuojančios barbarų valstybėlės rytų politi- 
kams ir patrijotams atrodė visai ne valstybės, o tiktai kariškos 

organizacijos forma. Vakarų imperatoriui išnykus, imperija 
vėl pasidariusi, girdi, viena. Be to, daugumas konungų užka- 
riaudavo jos žemes, norėdami savo tautelės geriau įkurdinti. 
Vienas visigotų kunigaikštis sakydavos svajodavęs kadaise 
sunaikinti romėnų tautą ir iškelti jos vietoj savo gotus, bet 
supratęs ilgainiui visai negalimą daiktą esant ir — kad geriau bū- 
tų išnaudoti jauną tautą imperijai sustiprinti. Užpuolęs Ro- 
mos miestą, Alarikas nė nemanė pasiskelbti imperatorium: jis 
rinko naują imperatorių — Attalą (pal. $ 61). Kunigaikščiai 
didžiuojasi magistri militum, konsulo vardu ir iš bėdos gali 
būti laikomi Romos magistratais, arba valdininkais. Kad jie tuo 
pat metu ir savo tautos kunigaikščiai, nieko nekenkia. Sunku 
pasakyti, kuo skiriasi tarpusavy Stilichonas, patricijus Rikime- 
ras, kuris renka ir nuverčia imperatorius, ir Odovakaras arba 
burgundų konungas magister militum Gundobaudas. Be- 
veik visos germanų tautelės yra foederatai, vadinasi, sąjungi- 
ninkai, kurie prisipažįsta Romos kariuomenė esanti. Tokie 
sąjungininkai — burgundai, kurių kunigaikščiai buvo magistri 
militum, o Gundobaudas net patricijus. Tokie — patys fran- 
kai, ir dar Chlodovechas gavo nuo imperatoriaus konsulo titu- 
lą. Romos ir barbarų santykiai dažnai būdavo neaiškūs, tada 
manyta barbarus Romos foederatus esant. 

Žinoma, radosi išimčių. Vandalai, gal, nusimanė neprik- 
lausomi esą; sunku pasakyti, ar, Valentinianui III pripažinus jų 
valdžią visoj Afrikoj, jie irgi pripažino imperijos suverenitetą 
(442). Tiesa, Geiserikas, užpuldamas 455 m. Romą, dedasi 
keršijąs už Valentiniano nužudymą, ir palaiko savo kandida- 
tą į imperatorių — savo svainį Olybrijų. Visigotų kunigaikš- 
tis Eurikas (464—484) buvo nepriklausomas valdovas, bet 
imperatorius Zenonas kažin kodėl pripažino įsigytas io žemes. 
O Romos generolai Aegidijus, Syagrijus tiek pat savarankiški 
buvo, kaip Geiserikas arba Eurikas. Afrikos gubernatoriai — 
Firmas (379), Gildonas (398) — sukyla prieš vyriausybę, liau- 
jas gabenti javus į Italiją. Kai kurie sumanė užpulti Italiją, o 
paskutinis iš jų Bonifacijus šaukė, gal būt, į Afriką vandalus. 


IV 
Dvasinė imperijos kultūra 

Romėnų imperijos žlugimą laiko viena iš įdomiausių isto 
rijos problemų net patys didieji mokslininkai. Bet iki šiol 
tebejieškodami šio žlugimo priežasčių istorikai nieko ypatingo 
nepešė; tebesiginčijama, o jokių objektyvių išvadų negauna- 
ma. Vieniems imperijos, tiksliau sakant — vakarų imperijos 
žlugimo priežastis yra ekonomiški procesai, kitiems — impera- 
torių despotizmas, tretiems — barbarų užpuolimai. Kai kas 
kaltino krikščionybę tuo, kad ji neigė žmonių kultūrą norėdama 
pomirtinį gyvenimą skelbti. Bet — šaukia kiti — pati krikš- 
čionybė argi nesanti įvairių psichiškų, gal, ir socialiai 
ekonomiškų „faktorių“ vaisius?! Yra tyrinėtojų, manančių, 
kad despotiška valstybė visiškai parėjo nuo pačių despotų ga- 
bumo ir kad — pačioj pavojingiausioj valandoj — trukę jai 
gabių valdovų. O. Seeck žiūri į visą imperijos istoriją, kaip į 
„tinktiniuosius“  naikinantį procesą (Ausrottung der Besten). 
G. Ferrero, šių dienų įvykių jaudinamas, spėlioja, kad, netu- 
rėdama teisės pagrindo, imperatorių valdžia turėjusi žūti, o 
valdžiai susilpnėjus, žlugusi ir pati imperija. 

Aiškintojai neįtikina kits kito, o devynios galybės teorijų 
silpnina kievieno aiškintojo pažiūrą.  Neįtikinamesni ir mė- 
ginantieji išaiškinti imperijos žlugimą — sit venia verbo — 
„Sintetiškai", vadinasi, — tie istorikai, kurie pripažįsta daug 
šio proceso „priežasčių“ arba „faktorių“ ir stengiasi šiaip taip 
suderinti visas, kartais viena kitą neigiančias hipotezes. Iš to- 
kių mėginimų teišeina paprastas įvairių tariamųjų priežasčių 
dėstymas, o kiek kuri priežastis motyvuoja procesą, kuris 
„faktorius“ svarbus, kuris antraeilis — visai neaišku. Juk be 
galo galima išskirdinėti iš įvykių „priežastys“, „fakto- 
riai“; tie patys įvykiai galima vadinti ir „priežastimis“, ir „pa- 

dariniais". Praeitis visa pakenčia, o pačiam mokslui iš to jo- 
kios naudos nėra. 

Mūsų nuomone, istorikas neturi jieškoti „priežasčių“ arba 
„faktorių“ ($ 1). Tai gamtininko dalykas, nes jis tyrinėja da- 
liuosius daiktus, kuriuos gali tiksliai matuoti, sverti, žodžiu 
— skaitmenimis parodyti. (Gamtos moksle priežastis ir pada- 
riniai nustatyti reliatyviai lengva. Kas kita istorijos moksle, 
kur tyrinėjama socialiai psichiška būtis. Šios būties negalima 
dalinti, sverti, matuoti, skaitmenimis išreikšti. Čia visai ne- 
tinka eksperimentas, kuris vienas teleidžia nustatyti prieža- 
stingumo santykį. Vadinasi, istorijoje visi priežastingieji aiš- 
kinimai lygūs neįrodomoms hipotezėms. Kaipgi, sakysim, 
gali įrodyti, kad ekonomiška imperijos krizė yra mistiškų są- 
jūdžių priežastis? — Gal, kaip tik atvirkščiai. Kodėlgi impe- 
ratorių despotizmas sako pasyvią visuomenę buvus, o ne 
priešingai — visuomenės pasyvumas verčia imperatorius des- 
potiškai elgtis? 

Aišku. Arba istorija ne mokslas, tik neįrodomųjų hipote- 
zių rinkinys, arba istoriko tikslas — ne priežasčių arba faktorių 
jieškojimas. Žinoma, mokslo sąvoka sumišo su siauresne gam- 
tomokslio sąvoka. Vyraujanti dabar gamtos pasaulėžiūra ra- 
gina istoriką gamtomoksliškai (pats jis naiviai mano — 
„moksliškai") tyrinėti. Ir jeigu gamtininkas nesidomi filoso- 
fijos klausimu: kas tai yra priežastis ir priežastingumo san- 
tykis, — istorikas irgi neklausia: ar pati priežastingumo sąvo- 
ka nereikalinga metafiziško aiškinimo, ar istorijos mokslas ne 
labiau santykiuoja su metafizika, negu gamtomokslis? Tačiau 
visai galimas daiktas, kad tiriamasis priežastingumo santykis 
neturi tiek dominti istoriko. Istorikas tyrinėja juk tą aukš- 
tesnį pasaulio sluoksnį, kur priežastingumo aiškinimas pakei- 
čiamas kitu aiškinimu, esmingesniu, bet daug sunkesniu su- 
vokti. Tam tikslui istorikas turi atsikratyti  gamtomoksliškų 
prietarų: — suprasti istorijos procesą nebe gamtomoksliškai, 
bet istoriškai. 

Viena, istorikui reikia tikrai aprašyti istoriškas procesas, 
šiuo atveju — romėnų (vakarų) imperijos žlugimas; antra — 
suvokti daugingą šio proceso vienovė. O suvokti istoriško 
proceso vienovė, tai reiškia rasti ir apibrėžti tokios tiriamosios 
epochos tendencijos, kurios vienodai reiškiasi politiškame, so- 
cialiai ekonomiškame gyvenime ir dvasiškos kultūros srityje. 

Kadangi istorijos procesas visų pirma yra socialiai psichiška 
būtis, tai šios tendencijos turi būti socialiai psichiški faktai. 
Tuo būdu lengviausia jos pažinti dvasiška kultūrą tyrinėjant. 
Taigi reikia atmesti bergždi klausimai: kokios yra buvusios 
Romos žlugimo priežastys, tik — paprastai aprašyti, kaip im- 
perija žuvo ir kokie yra buvę charakteringi to proceso bruožai. 
Yra kaip tik tokių priežasčių, vadinasi — pagrindinių, pir- 
mykščių faktų ir jų sąryšių, sako gamtininkas; yra kaip tik to- 
kių charakteringų socialaus subjekto ir duotosios jo būklės 
bruožų, sako istorikas. O kas yra priežastis ir charakteringas 
arba esminis bruožas, kodėl egzistuoja ir ką reiškia, — tai 
nebe gamtininko ir istoriko, bet metafiziko klausimai. 

Imperatoriams, apskritai imant, netrūko nei gabumų, nei 
energijos. Vyriausieji Romos kariuomenės vadai būdami, ko- 
vojo su priešais ties Eufratu, Dunojumi ir Reinu. Gerai žino- 
dami, kad iškėlusi juos kariuomenė kas valandėlė gali juos ir 
nužudyti, nemeta savo pareigų ir apleidžia stovyklą tik impe- 
rijai tvarkyti. Tikrai tragiški vyrai, dėl imperijos užsitraukią 
amžiną pavojų, dažnai ir mirtį. Jų yra buvę storžievių karei- 
vių ir smarkių žmonių, bet maža egoistų tironų. Tiktai Theo- 
dosijui Didžiajam numirus, valdė vieną metą tokie menkučiai, 
kaip — vakaruose — davatka, bet atkaklus Honorijus (395 — 
423), Valentinianas III (423—455), Olybrijus (456), Avitas 
(456), o rytuose — Arkadijus (395—408) ir jo sūnus Theodo- 
sijus II (408—450), — davatka, tinginys. Bet valdė dar ir (va- 
karuose) energingas Maiorianas (457—461), graikas Anthemi- 
jus (467—472), Julijus Nepotas (474—475), o rytuos — Theo- 
dosijaus sesuo Pulcherija ir jos vyras sumaningas ir „šventas“ 
Markianas (450—457), Zenonas (474—491), Anastasijus (491 
— 518), Justinianas Didysis (527—565), kuris neilgam vėl su- 
jungė su imperija Italiją, Afriką ir Ispanijos dalį. Tačiau 
daug svarbesnis tas faktas, kad buvo — ypač rytuose — tik- 
ra centro valdžia, turinti valdymo tradiciją bei ideologiją. 
Narsūs generolai ir sumaningi politikai, kai stigo šaliai im- 
peratorių, užimdavo jų vietą: Stilichonas ir hunus apgalėjęs 
Aetijus, patricijus Konstantijus, o rytuose — praefectus prae- 
torio Anthemijus, paskui — vakarų imperatorius. Tuo tarpu, 

kai vakaruose vis stiprėjo germanai, rytų vyriausybei pasisekė 
pašalinti germanai ir suorganizuoti nauja armija iš Kaukazo 
tautelių, — alanų, isaurų ir kitų. 

Vyriausybė, vadinasi, imperatoriai ir jų artimesnieji padė- 
jėjai, rūpinosi visuomenės gerove: tikrai milžinišką darbą dirb- 
dami stengėsi išgelbėti nenorinčią išsigelbėti valstybę. Orga- 
nizavo ir be atvangos kontroliavo biūrokratiją, griežtai perse- 
kiojo plėšrius valdininkus ir visus nebežiūrinčius savo pareigų: 
kurialius, amatninkus, valstiečius, Norėdami smulkesnius že- 
mės savininkus šelpti, imperatoriai išgalvojo „alimenta“ ($ 11); 
skyrė liaudies defensorius mažaturčiams miestelėnams saugoti 
(S 6); ragindami visuomenę veikti, globojo susivažiuojančius 
provincijos atstovus ($ 10). Anastasijus (491—518) panaikino 
pagaliau kolektyvią kurialių atsakomybę už mokesčius. Theo- 
dosijaus II laikais buvo įsteigtas Konstantinopolio universite- 
tas ir viešai paskelbtas įstatymų rinkinys (Codex Theodosia- 
nus, 429—438). Justinianas tęsė šitą darbą, leisdamas savo ko- 
deksą, „pandektus“ ir „institutiones“. 


Bet visa šita, kad ir energinga bei sumaninga politika — 
grynai konservatyvi, laikėsi įsitvėrus praeities. Ši politika 
buvo gera valstybei kiek palaikyti, sunkiai gadynei šiaip taip 
iškentėti. Nebėr dabar naujų idejų, originalių ir drąsių sume- 
timų. Juk ir Diokletiano bei Konstantino reformų ne dievasžin 
kokių originalių būta. Kiek galėdama saugojo vyriausybė se- 
novės liekanas, bet nejieškojo ir nematė nieko naujo. Labai 
idomu, kad tikras Bizantijos „basiliejus“ Justinianas nori atgai- 
vinti senosios Romos valstybę ir, nematydamas jau gimusios 
„romėjų“ kultūros, nesijautė graikas ir romėjus, bet romėnas 
esąs. Nauja Bizantijos kultūra augo nejučiomis, nors kaip tik 
ji ir stiprino imperiją. Vėlybesnės Romos vyriausybė, tai tik- 
rąja prasme archeologų, o ne politikų valdžia. Valdantiems 
energijos netrūko, bet realybės pajautimas nyko, o politiška 
veikla nustojo gyvos iniciatyvos. 


Kurgi, tiesą sakant, galėjo šita vyriausybė semti gyvos (ne 
archeologiškos) iniciatyvos ir realybės jausmo, jeigu pati va- 
karų visuomenė nenorėjo valstybiškai gyventi, 0 rytuose kilo 
visai nauja kultūra? Išsijuosusi kovojo vyriausybė su prie- 
šais, tvarkė gyvenimą, o kariuomenė bruzdėdavo ir kildavo; 
savo pareigas užmiršę valdininkai plėšė, visuomenė bodėjosi 

valstybės interesų. Vyriausybei veikiant ir svajojant bent apie 
atgyvenusį idealą, visuomenė, net nebe visuomenė, o pavie- 
niai žmonės dirbo tiktai patys sau, egoistiškai. Visi galvojo, 
kaip čia prievolių ir mokesčių išvengti; aukštesnės klasės gyve- 
no neblogai, domėjosi literatūra ir snausdami svajojo apie am- 
žinai dingusią Romos šlovę. 

Esam matę ($ 12), kaip iro ekonomiško gyvenimo apmatai 
ir nyko ekonomiška imperijos vienovė. Tai nemotyvavo socia- 
lios ir politiškos vienovės žlugimo (pal. $ 19), bet reiškė tą 
patį charakteringą, esminį faktą, vadinasi, visuomenę ir kultūrą 
nuodijantį individualizmą. Visuomenei trūko patrijotizmo ir 
bendrumo jausmo. Žemesnėse klasėse visur ir visada tiktai po- 
tencialus būdamas, patrijotizmas randas aktualus ir sąmoningas 
vidutinėse ir aukštesnėse klasėse, kad ir semia josios jį iš visos 
visuomenės. Vidutinės ir aukštesnės klasės teaktualizuoja ir 
teformuluoja bendrą kultūros jausmą, kurio nemoka kaip rei- 
kiant aktualizuoti darbų nuvarginti ir tamsūs žmonės, Bet vi- 
dutinės klasės ilgainiui kuone išnyko, o diduomenė, kaip sakyta 
($$ 5, 13), svyravo tarp imperijos ir miesto bei provincijos pa- 
trijotizmo. „Vaikų“ (čia autorius turi galvoj Valentinianą III, 
nors, šiam vaikui tebesant, visai neblogai valdė Galla Placidija 
ir Konstantijus) „valdoma Roma jau apsenusi“, sako Apollina- 
ris Sidonijus savo panegyrike imperatoriui Avitui. Galai tar- 
naują nepažįstamiems valdovams ir greičiau iš įpročio, negu 
noromis kenčią jų valdžios šešėlį. Vis dėlto ir Galijos diduo- 
menė, ir visigotai išrinko Avitą ne Galijai, o imperijai valdyti. 
Taigi, sunku pasakyti, katras didesnis: ar imperijos, ar provin- 
cijos patrijotizmas. Iš visa matyt, kad abu ne perstiprūs. Kaip 
gi galėjo augti provincijos ir miesto patrijotizmas, kad kiek- 
vieną didiką viliojo didelio valdininko karjera, tarytum pavel- 
dėtinė jo luomo funkcija, kad „honoratas“ norėjo būti gar- 
sesnis už savo protėvius ir, puošdamas titulais (honores) savo 
giminę, svajojo, kad jo ainiai būsią dar garbingesni? Bet silp- 
nindama miesto patrijotizmą valdininko karjera nereikalavo, kad 
valdininkas būtų ir imperijos patrijotas. Įgijęs praefecti urbi 
(Romos gubernatoriaus) titulą, provincialas turėjo bijoti, kad 
sostinės liaudis nebūtų nepatenkinta jo ruošiamais žaidimais. 
Niekas nereikalavo jo politiškų gabumų ir sumanumo. Be to, 
didikai kas kart labiau tolo nuo politiškos veiklos, smagų pri- 
vatų gyvenimą pamėgę. 

Patrijotizmui nykstant, silpnėjo ir bendrumo jausmas. Val- 
stiečiai buvo išsisklaisčiusi masė: baudžiava nebeleidžia jiems 
visai išsibėgioti. Griežtos vyriausybės priemonės tejungė amat- 
ninkus, net kurialius. Tiesa, diduomenė, rodos, pilna luomo 
jausmų. Tačiau ir šitie jausmai nesiejo didikų į tikrą, organi- 
zuotą luomą, tik buvo psichiška magnato žymė ir diduomenės 
gyvenimo ypatybė, skirianti didiką nuo niekinamų žemesnių 
klasių. 

Visa tai prancūzų istorikas Fustel de Coulanges gerai pa- 
vadino medicinos terminu — atonija. Galima kalbėti apie so- 
cialių ir politiškų jausmų atrofiją. Ir pačios vyriausybės veik- 
los sirgta šia atonija ir net atrofija. Suprasdama, ką reiškia 
politiški, socialūs ir ekonomiški santykiai, vyriausybė suprato 
juos paviršutiniškai. Ji matė faktą ir formą, bet, iš šios ato- 
niškos visuomenės išaugusi, nė nenusimanė, kas tai yra, geriau 
sakant — kas tai yra buvęs esminis formos turinys ir gyva, gai- 
vinamoji fakto dvasia; juk nei turinio, nei dvasios nebebuvo. 
Vyriausybė kiek begalėdama stengėsi išlaikyti faktą ir formą. 
Norėjo atgaivinti politišką ir socialiai ekonomišką vienovę, 
bet tepajėgė išgalvoti tiktai negyvą dirbtinę formą. Iš čia išėjo 
imperatorių politikos racionalizmas: biūrokratizmas, tikra ka- 
stų santvarka ir, pagaliau, „valstybės socializmas“ ($ 10). So- 
cializmas ir „etatizmas“, išvirkščia individualizmo pusė, kyla 
individualistams norint socialiai ir valstybiškai gyventi. 

Individualizmas nereiškia, kad esama tik individualių jaus- 
mų ir interesų. Jis reiškia, kad individas tariasi tikras pasau- 
lio centras ir tikslas esąs. Todėl socialiai ir politiškai veikda- 
mas individualistas vertina savo veiklą tik tiek, kiek ji jam nau- 
dinga ir maloni. Kadangi žmogus iš esmės negali neveikti socia- 
liai, individualistas irgi būtinai turi socialių ir politiškų inte- 
resų, bet pavergia juos savo individualiems tikslams, ir supran- 
ta individualistiškai. Juo tolimesnis kuris interesas nuo visai 
individualios sferos, juo jis individui svetimesnis, taigi, silp- 
nesnis, Bendriems valstybės reikalams tolstant nuo individo, 
individas labiau ima linkti į provincijos interesus, nekaip į valsty- 
bės interesus: valstybės atžvilgiu jis yra individualistas. Taip 
pat, labiau mėgdamas savo miestą, kaip savo provinciją, jis yra 

individualistas provincijos atžvilgiu. Dar labiau mėgsta ir 
myli jis savo dvarą, savo draugus ir šeimyną, labiausiai — pats 
save. Individualizmas — reliatyvi sąvoka, plačiausia žodžio 
prasme betariant, Bet individualizmas turi savo egoistiško inte- 
reso vadovaujamą dinamiką. "Tos dinamikos verčiamas, indi- 
vidualistas ir protaudamas, ir gyvendamas deda pamatan savo 
asmenį. Jis gali mylėti artimą, bet jokiu būdu nenori aukoti 
dėl jo savo gyvybės. 

Individualizmui išaugus, iškilo heroiški valdovai, kurie, 
valstybės gerovę versdami savo individualiu tikslu, tvarkė im- 
periją. Individualistai yra buvę ir didžiausi Romos generolai, 
čia maištininkai, čia valstybės gelbėtojai. Bet juo toliau, juo 
labiau individualizmas ėmė auginti ir lobinti individo sielą. 
Adrianui ir Markui Aurelijui iš anksto parodžius naują žmo- 
gaus tipą, žmonės darėsi vis sudėtingesni: jų jausmai ir intere- 
sai — įvairesni, Deja, intelektui visuomet kovojant su valia, 
žmonės ir silpnėjo. Dėl to pagaliau silpnėjo ir jų jausmai, 
smulkėjo interesai. Individualizmas virto atonija. 

Dvasiškam tiriamosios epochos būdui suprasti geriausia 
susipažinti su apšviestuoju visuomenės sluoksniu — su ta pačia 
diduomene. Viena, gangreit visi tų laikų rašytojai išėjo iš 
diducmenės arba tapo didikais; tad kuone vieni magnatai tėra 
palikę mums raštų. Antra, kultūringesnė klasė tekelia aikštėn 
tai, ką gamina ir ugdo visuomenė ir kas tik potencialiai glūdi 
žemesnėse klasėse (pal. $ 20). Kaip augalas, taip ir kultūra 
reikia vertinti iš jos žiedų ir vaisių. 

Ammianas Marcellinas ir Šv. Jeronimas rodo mums ištvir- 
kusią Romos miesto diduomenę. Bet, retoriai ir moralistai bū- 
dami, jie, be abejo, labai perdeda. Be to, ne sostinių visuome- 
nė, juo labiau ne valdžios apleistos Romos visuomenė būdina 
IV ir V amžių didikus. Dideliuose miestuose visuomet daug 
tuštybės ir visokio mėšlo. Ir didikai, apskritai imant, nemėgo 
miestų (pal. $ 6), juo labiau, kad tai buvo literatūros tradicijos 
mėgiamiausia tema (pal. $ 24), locus communis. Juos erzino mi- 
nia, aikštės ir siauros gatvelės, kur knibždėte knibžda žmonės, 
gilu purvo, amžinai triukšmas, nuo kurio neišbėgsi nė į rūmų 
sodus slėpdamasis. Velykoms arba kitoms šventėms atė- 

jus, didikas turi, žinoma, aplankyti savo miestą, kurio jis daž- 
nai buvo „patronas“. Miesto magistratams arba provincijos at- 
stovams rinkti magnatai susivažiuodavo į miestą. Jie daly- 
vavo ir „kurijos“ posėdžiuose ($$ 5—7), sudarydami pirmą ir 
garbingiausią jos sluoksnį (principales); rinko kuratorių, 
defensorių, vyskupą ir patys buvo jais renkami. Be to, didi- 
kas, norėdamas papuošti savo giminę naujais titulais, nauja 
garbe (honores), veržėsi į didelio valdininko karjerą. Greit tap- 
davo gubernatorium, net prefektu, kartais — Romos konsulu. 
Tam reikėjo gyventi mieste, lankyti Roma, Ravenna, Milanas 
(Mediolanum). Tačiau, tarnybai greit pasibaigus, didikas grįž- 
davo namo. Čia jo, tarnybos ir miesto triukšmo privarginto, 
jau laikė jo žemė, „giminės karalystė“ ($ 8). Čia dungso „iš 
stipraus marmuro statytos vilos“, structae solido de marmore 
villae, puikūs dvarai, kur šeimininkavo kadai jo protėviai. 


Salve, haerediolum, majorum regnum meorum, 
Ouod proavus, guod avus, guod pater excoluit! 


Didikas šeimininkauja; garsingo romėnų architektoriaus 
Vitruvijaus patarimų klausydamas pristato trobesių, pirčių, baž- 
nyčių, portikų; sodina ir augina; džiaugiasi „nepavojingomis 
banguojančiomis savo javų jūrėmis“ ir „neapsakoma namų ra- 
mybe“ (profundum domesticae guietis). Bet, atėniečių filoso- 
fui Solonui pasakius „prdėv dj,“ visą ūkį ima tvarkyti 
prievaizda, villicus, vergas arba koks graikpalaikis. Ponas ne 
tiek jį priveizdi, kiek pasiskiria jį juokinga tema gražiems laiš- 
kams ir eilėraščiams kurti. — „Pats pamatysi, koks yra mano 
vilikas, arba, kaip jis pats nori vadintis graikiškai, — ėmitporos. 
Tikras savo likimo simbolis — žilas, barzdotas, gauruotas, pur- 
vinas, laukinis. Tai Terencijaus Formionas. Jis gąsdina 
žmones savo kaltūnais, kaip jūrų ežys arba... mano eilėraščiai. 
Čia peranksti, čia pervėlai sėdamas, žvaigždžių nesuprasdamas 
erzina dangų ir teisinasi dangaus gyventojus kaltindamas. La- 
biau mėgsta prekiauti... Graikų tikybos žmogus būdamas, yra 
girdėjęs apie septynis Graikijos išminčius, o pats virsta aštun- 
tuoju... Čia jis pelno, čia nuostolius man daro, čia apgaudinė- 
ja; pats pralobsta, o mane nususina,“ 

Taigi, didikas šeimininkauja poniškai; daugiau praleidžia 
laiko medžiodamas, žuvaudamas. Bet ir čia nieko nereikią per- 

dėti — pydėv djav. Kiekvienas senatorių kilmės žmogus te- 
galėtų, girdi, juoktis iš Ausonijaus pažįstamo, kuris apie 
vien medžioklę ir tešneka. Argi neimąs tavęs juokas šiam me- 
džiotojui pakėlus savo tuniką ir rodant žaizdas ant visai ne- 
švankių kūno vietų? Tesistebį juo, telyginie jį su senovės did- 
vyriais Taurinas, Ursinas ir kiti! Rimtas žmogus turįs neuž- 
miršti savo luomo pareigų ir gero elgesio. Be to, daug esą ir 
kitų, rimtesnių ir patogesnių pramogėlių. 

Savo dvare didikas ne vienas: visur jį lydi draugai, amici. 
Jie betgi „draugai“ tik iš viardo, o ištiesų — visokios rūšies 
įnamiai ir klientai. Didikui jų maža: jam reikia tikrųjų drau- 
gų, jo luomo žmonių. Bendros luomo organizacijos vietoj ran- 
das daugybė draugijėlių. Didiko dvare pilna prakilnių svečių. 
Tiesą sakant, jis nerimsta vietoj. Išbuvęs kiek laiko mieste, 
susitikęs su draugais, aplankęs bažnyčią, teatrą bei cirką, sku- 
ba į savo „pramogų pilį“ (arx deliciarum) ūkio prižiūrėti, pa- 
medžioti, skaityti ir rašyti. — „Važiavome iš miesto toli į so- 
džių. Anksti rytą, užtrukęs dėl tavo laiško, vos išsprukau nuo 
įkyrių palydovų, kad nors pakeliui, nors jodamas išpildy- 
čiau tavo skirtą man darbą. Mūsų šeimyna, dar saulei netekė- 
jus, buvo iškeliavusi, norėdama pastatyti palapinę ten, kur vie- 
ta labai patogi sustoti ir pasilsėti: — ūksminga girelė, žemiau 
puiki pieva, priešais — pilna upelė žuvies, viršuj — paukšte- 
lės, be to, paupy senojo draugo namai, kurio begalinės malony- 
bės nenugalėsi nei atsisakydamas jį aplankyti, nei sutikdamas“. 


Malonus gyvenimas, veiklus dykinėjimas! — Neperdaug 
darbo, daug įvairių ir padorių pramogėlių, reto gerumo pietūs, 
pagražinti sąmojingais juokais ir rimtomis filosofiškomis kal- 
bomis. „O, maloni šeimyna, dievobaimingi penatai! Jus yra 
išauklėjusios ir laisvė, ir gėda; o tai — sunkūs ir priešingi da- 
lykai. O, pokyliai, šnekos, plepalai, knygelės, juokai, rimtos 
kalbos, ir visuomet ta pati bičiulystė ir tie patys draugai!“ — 


O dulcis domus, o pii penates, 

Ouos (res difficilis sibigue discors) 
Libertas simul excolit pudorgue! 
O convivia, fabulae, libelli, 

Risus, serietas, dicacitates, 
Occursus, comitatus unus idem! 

Šis harmoningas gyvenimas įvykdo „aukso vidurio“ idealą 
($ 12). Mat, yra visa, ko gali geisti apšviestas, kultūringas 
žmogus. Visi interesai, visi jausmai yra pusiausvyroj, kaip 
reikalavo dar graikiškas xohoxajadiac idealas. Ištiesų, nieko 
neperdaug — pnššv dia. Užtat nėra galingų jausmų, dva- 
sią kilojančių idejų. Tarytum visa apšviesta paskutinių besi- 
leidžiančios saulės spindulių. Kartais negali sakyt, begu tai 
gyvi žmonės ar slankioją šešėliai. Jie tariasi gyveną, net tikri 
romėnai esą. Bet užuot kūrę Romos kultūrą, temini ir temėg- 
sta ją, ypač jos literatūrą. Juk gangreit visi didikai buvo baigę 
retorikos literatūros mokyklą ir šiokie tokie literatai buvo. 
Jeigu galima kalbėti apie svarbiausią jų interesą, — tai yra, 
be abejo, literatūra. Žinoma, romėnams niekuomet nepasižymė- 
jus filosofišku gabumu, retas magnatas mokėjo filosofuoti ki- 
taip, kaip diletantiškai. Bet jie vis dėlto domisi ir filosofija, 
klausinėja ir klauso kunigo Mamerto Klaudiano, kuris, „kad ir 
pajuokdamas platonikų lazdą ir suplyšusį apsiaustą, tesiskyrė 
nuo jų tik tikyba ir drabužiais". — „Viešpatie Aukščiausias, kaip 
gražu būdavo, kai susirinkdavome pas jį vienam tik tikslui — 
ginčijamųjų klausimų išaiškinti! Bematant išaiškindavo jis 
mums viską neabejodamas, bet ir nesididžiuodamas savo žinio- 
mis... Visą savo mokslo lobį išberdavo mums... Pasakius 
jam kurią mintį, tuoj imdavome prieštarauti, sakydami neigian- 
čius šią mintį silogizmus. Tačiau jis naikino priekabius mūsų 
bandymus. Tuo būdu nieko nepriimdavome neapsvarstę ir ne- 
įrodę.“ 

Šiaip ar taip, paskutinieji Romos inteligentai, išskyrus tris 
keturis rašytojus, buvo ne filosofai, o literatai arba dideli lite- 
ratūros mėgėjai. Kas mokėjo, rašė eiles. Bet ypač buvo pa- 
plitę meniškai rašomieji laiškai. Autoriai juos leisdavo, draugai 
rūpestingai rinko. Nuo II amžiaus tai buvo mėgiamiausia lite- 
ratūros rūšis, beveik visiems įmanoma, visų vertinama. Vie- 
nam parašius trumpą laišką, giriama spartana brevitas; kitam 
mėgstant ilgus bei sunkokus sakinius, sužavėti skaitytojai kal- 
ba apie rotunditas Ciceronis. O kas nė laiškų nemokąs rašyti, 
tas esąs, be abejo, didelis kritikas. 

Viskas keldavo Muzas — literatūros tradicija, retoriška 
mokykla, malonus didiko poilsis. Literatūros interesai jung- 
davo didikus į kuopeles. Žinomas „epistolografas“ Plinijus 
Jaunesnysis (62 — apie 120 m.) buvo dar dvaro ir sostinės lite- 

ratas, kaip ir paskutinysis stabmeldystės gynėjas Symmachas 
(340—416 m.), nors jų draugai ir korespondentai gyvendavo 
kartais toli nuo Romos. Ketvirtame amžiuje Burdigalos pro- 
fesorius ir imperatoriaus Gratiano mokytojas Ausonijus (apie 
310—394) buvo tarytum žiburys savo miesto literatų tarpe. Jis 
duoda mums įdomių žinių apie literatūros mėgėjų kuopeles pa- 
čiam Burdigalos mieste ir apskrity, Tolosoj (Toulouse), kur 
profesoriavo jo dėdė Arborijus, Ispanijoj, kur gyveno kiek 
laiko mylimiausias Atusonijaus mokinys, vėliau Nolos miesto 
(arti Neapolio) vyskupas Paulinas, ir Italijoj. 

Penktame amžiuje poetas, epistolografas, vėliau Arvernų 
miesto (civitas Arvernorum — Clermont- Ferrand) vyskupas 
Apollinaris Sidonijus mini savo draugus. Tai gramatikas Do- 
nidijus, Katono griežtumo kritikas, broliai Justinas ir Sacer- 
das, užuot rašę eilėraščius, turi dėdę Viktorijų, kuris esąs 
vienas iš žinomųjų poetų (potentissime condidit versus); Si- 
donijaus giminaitis ir buvusis Galijos prefektas Tonantijus 
Ferreolas, ir kitas giminaitis Apollinaris. Apollinaris, kaip ir jo 
garsusis bendravardis, mėgino, rodos, laiškus rašyti. Kitas Si- 
donijaus korespondentas Fidulas esąs žinių šaltinis. Nenie- 
kina literatūros ir abu žinomo savo filosofiškais darbais kon- 
sulo Magno Felikso sūnūs. Deja, mes nieko nežinome nei apie 
Magno filosofiją, nei apie jo sūnus, nei apie Sidonijaus mo- 
kyklos draugą Avitą. Nedaugiau žinome ir apie Probą, brolius 
Taumastus ir kitus. Reikia tikėti Sidonijum, kad Narbonnos 
teisės profesorius Leonas neblogiau žinojęs XII lentelių įsta- 
tymus už patį Appijų Klaudijų. Tikėkime ir tuo, ką rašo Sido- 
nijus apie gyvenančius ties Narbonu Konsentijus, tėvą ir sūnų. 
Suderinantį Attikos sąmojį su lotynų kalbos tvirtumu tėvą pa- 
gerbtų, girdi, net patys septyni Graikijos išminčiai, o lotynų 
rašytojai, Konsentijui atėjus, nusiminę nutiltų. Devynių Muzų 
išauklėtas Konsentijokas išmokęs visas gramatikos bei retorikos 
gudrybes, išgarsėjęs Romos literatūroj, ir patys graikai stebią- 
si visai taisyklinga jo graikiška kalba. Nieko mums apie 
šiuos Žymius žmones nežinant, sunku pasakyti, ar negarsesnis 
retorius Lupas, imperatoriaus Maioriano sekretorius (magister 
officiorum) Petras, ar lotyniškus bei graikiškus eilėraščius ra- 
šęs Burdigalos profesorius Lampridijus. Mažų mažiausia Lam- 
pridijus esąs lygus Horatijui, Pindarui ir Alkejui, o, Petrui 


kalbant, stingstą nustebę imperatorius, senatoriai, kariai, rai- 
teliai (kurių, tiesą sakant, nebebuvo) ir pati romėnų tauta. — 


Stupuit virum Iloguentem 
Diadematis potestas, 

Toga, miles, ordo eguester, 
Populusgue romularis. 


Štai dar — vedęs imperatoriaus giminaičio dukterį retorikos 
profesorius Pragmatijus, antiburgundiškos satiros autorius 
Sekundinas, lygus Kvintilianui Severianas, Sapaudas, „Romos 
laivui sudužus, vienintelis lotynų kalbos uostas“ Ioannas ir dvi 
laiškų knygas išleidęs Ruricijus. 

Ruricijus, vienas iš Arelato (Arles) literatų, susiraši- 
nėja su „tamsiuoju“ Mediolane (Milane) gyvenančių Enno- 
dijum. O Mediolane, jau IV amž., buvo išgarsėjęs Symmacho 
priešininkas vyskupas šv. Ambrosijus (Ambraziejus). Jam dės- 
tant Šv. Raštą, krikščioniu virto genialus retorius ir metafizikas 
afrikietis Šv. Augustinas ir, apsikrikštijęs (387 m.), mėgino su 
savo mokiniais gyventi filosofiškai puikiam savo draugo dvare 
ties Mediolanu. Juk, krikščionybei nėujant literatūros, net 
kunigai ir vienuoliai, sakysim Šv. Jeronimas, dirba poezijos, 
mokslo ir filosofijos srity. Sidonijaus draugai buvo kunigas ir 
žymus filosofas Mamertas Klaudianas, vyskupas— Faustas, Mak- 
simas Palatinas ir Remigijus. Sapaudas, gal, yra buvęs vys- 
kupo Avito mokytojas; vyskupas Caesarijus augo Arelato lite- 
ratų būrely. Paskui, germanų valstybėlėms pasidalijus impe- 
rijos žemes, dvasininkai ir išlaikė kultūros liekanas; tuo pat 
metu, visokių kuopelių vietoj, vėl kilo, germanų valdovų ug- 
doma, dvaro kultūra. Minėtas teisininkas Leonas tarnavo visi- 
gotų kunigaikščiui Eurikui, garsingomis deklamacijomis gra- 
žindamas barbarų valdovo kalbą. O Leono ne vieno būta. — 
Syagrijus — kitas Sidonijaus draugas — šnekėjo burgundiškai 
ir, „naujas Solonas“ būdamas, redagavo burgundų įstatymus; 
kiti tapo barbarų konungų valdininkais. Italijoje Theuderiko 
Didžiojo (453—526) dvariškiai buvo žymūs literatai — filoso- 
fas Boetijus (mirė 525 m.) ir Kassiodorijus. 
Frankų karaliai ir karalienės globojo paskutinį didįjį lotynų 
poetą Venancijų Fortunatą (apie 530—600). Bet 
Fortunatas vengė jau romėnų literatūros temų, turėdamas dai- 


nuoti apie savo globėjus. Tikrasis ir dievobaimingas poetas 
buvo, mėgo gamtą, atgimstančią Velykų metu, prirašė gražiau- 
sių Bažnyčios giesmių (Vexilla regis o Pange, lingua, 
gloriosi lauream certaminis). 

Solum erit posthac nobilitatis indicium litteras nosse, 
sakė kartą Sidonijus, vadinasi, filosofija, mokslas, literatūra, 
gera lotynų kalba, Romos valstybei žlungant, bebuvo pasku- 
Itinė romėnų viltis. Ir nenorėdami tikėti Romos mirtį ateinant, 
jausdavo didikai dėl to kartais, kaip merdėjo imperijos gyve- 
nimas ir artinos paskutinioji. Atsižadantiems karo ir valsty- 
bės šlovės atrodė, kad viena kultūra tebuvo tikrai Romos įgy- 
tas turtas, xTiųa ei de) ir kad vieną kultūrą bepaliksianti 
Roma kitiems amžiams. Taip maždaug mano ir šių dienų 
istorikai. Bet kas gi ištikrųjų yra buvusi ta Romos kultūra? 

Romos kultūros helenistinės kultūros būta. Nuo imperi- 
jos pradžios, net anksčiau, nuo I amžiaus prieš Kristų, hele- 
nistinė kultūra stelbė pirmykštės romėnų kultūros diegus. 
Nei architektūroj, nei skulptūroj (išskyrus, gal, skulptūros 
atvaizdus, jie buvo, rodos, etruriškos kilmės), nei tapyboj, nei, 
pagaliau, filosofijos, mokslo ir literatūros srity romėnai nėra 
buvę didžiai originalūs, tebuvo įmatrūs graikų imitatoriai. 
Tiesa, iki šiol didelį įspūdį tebedaro romėnų teisė. Bet čia ir 
glūdi specifiškas romėnų charakterio bruožas, vadinasi, orga- 
nizacinis genialumas. Imperijos gadynės individualizmą vaiz- 
duojanti romėnų teisė yra ne kas kita, kaip sutvarkyta visos 
valstybės teisė. Romos teisininkai atsižadėjo visko, kas tikrai 
romėniška, žmonių labui, dėl „jus gentium“. Romėnai origi- 
nalūs tuo, kad neigė originalumą. Taip pat ir meno srity: 
užuot jieškoję naujų idejų ir formų romėnai skelbdavo ir 
organizuodavo pirma Graikų, paskui — išviso helenistinės 
idejas ir formas. Filosofijos Romoj, gali sakyt, nė nebuvo, 
nes Žymiausi romėnų filosofai: Ciceronas, Seneka, Markas 
Aurelijus, tiktai populiarino graikų sistemas. Romėnų filo- 
sofų atsirado tik V amžiuje, Šv. Augustinas ir Boetijus. Bet 
abu yra buvę Plotino sekėjai. Romėnų literatai įskiepijo loty- 
nų kalbai graikų literatūros formas, užmiršdami savąsias, — 
ir tai laikė jie didžiausiu savo nuopelnu. 

Nejuokai, žinoma, organizuoti ir populiarinti kultūra; tai, 
be abejo, naudingas ir, tam tikra prasme, net originalus daly- 
kas. O romėnams paskleidus helenistinę kultūrą, Europa pa- 
veldėjo iš Romos kai kuriuos pagrindinius kultūriško gyve- 
nimo elementus. Užteks paminėjus romėnų keliai, architektū- 
ros liekanos ir statybos principai, lotynų kalba (kuri per visus 
Viduramžius tarnavo mokslui, ir dabar tebėr Bažnyčios kalba), 
perijodiškai atgyjanti meniška ir išviso senovės dvasios kul- 
tūra, ta pati romėnų teisė. Bet tai, kas neauga, nebetenka savo 
gyvenamosios jėgos; ir tikrai išplėsti kultūra galima tik per- 
dirbant ji, vadinasi, tiktai keičiant, kas jau padaryta, vis nau- 
jais dariniais. Taigi romėnai didžiai gerbdami helenistinę kul- 
tūrą ir, užuot kūrę savą, versdamies tik svetima, tuo naikino 
kultūros dvasią ir spalvą. Tai kiekvieno populiarizatoriaus 
likimas. Maža to: paskutiniam didžiajam rašytojui Tacitui 
numirus (120 m.), romėnai gyveno prisimindami tik savo aukso 
gadynę, savo didžiuosius poetus. Menas virto imitacija, bergž- 
džiu akademizmų ir archaizmu. Bet imituojąs menininkas 
nepastovus, ir menas greit ėmės paveikslu naujas helenistinio 
meno sroves, kurios kenkė graikiškiems pamatams. 

Šios naujos srovės tekėjo iš Rytų. Rytų menui plintant, 
architektūros srity įėjo į madą skliautai ir kupolas; skulptūra 
temėgo reljiefą, ir žmogaus kūną traktavo grynai dekoraty- 
višku ir ornamentišku elementu, — traktavo paviršių, kaip 
Persijos divoną. Linijų ir formų harmonijos vietoj kinta 
šviesa. Tuo baigiasi helenistinis menas, kurio esminis centras 
yra buvusi skulptūra, ir prasideda naujas Bizantijos menas. 
Dar nepražydėjęs Konstantinopoly, šis naujas menas ėmė nuo- 
dyti visos imperijos kultūrą. Nuo II amžiaus galo romėnų 
architektorių skonis pagedo, ir, nebesuprasdami meno reikš- 
mės, užmiršo jie net jojo techniką. Imperatoriai varžėsi sta- 
tydami kuo didžiausius trobesius. Karakalla (211—217) pa- 
baigė Antonino Pijaus (138 — 161) pradėtą milžinišką Jupi- 
terio šventovę Sirijoj (Baalbek), o Romos mieste, kur Sep- 
timijus Severas (193 — 211) buvo įsteigęs septynių aukštų 
- portiką (Septizodium, arba Septizonium), pastatė didelę pirtį 
(thermae). Diokletianas statė Romoj dar didesnes termas ir 
puikius rūmus Spalate (Spalato). Konstantinas Didysis statė 
termas, bazilikas ir naują imperijos sostinę ($ 15). Gratiano, 
Valentiniano, Theodosijaus laikais dygte dygo cirkai, teatrai, 

termos, akvedukai, švyturiai, visur tiesiami buvo keliai. Bet visi 
tos epochos trobesiai, kad ir milžiniški, nebegražūs ir blogai 
pastatyti. Konstantino Didžiojo Arka papuošta nuo Trajano 
ir Marko Aurelijaus arkų nuimtais reljiefais (pal. $ 15). 
Skulptorius nebemoka iškalti nei atvaizdo, nei žmogaus kūno. 
Tapyba, pasak Plinijaus Jaunesniojo, merdėja. 

Geriau išbuvo literatūros tradicija, nors — nusmukta ir 
čia. Tacitas — nunguam sine laude loguendus, sako Sidoni- 
jus — paskutinis didelis rašytojas; Juvenalis — kuone pasku- 
tinis poetas. Adriano laikais Svetonijus, užuot rašęs istoriją, 
renka nešvarius anekdotus; Marko Aurelijaus mokytojas Fron- 
tonas — tuščiakalbis retorius; Apulejus — ne kaip įdomių 
romanų rašytojas; Aulas Gellijus — blogas kompiliatorius, o 
dar blogesnis stilistas. Tuo pat metu (II-III amž.), kai Ry- 
tuose vėl pražydėjo istorija (Appianas, Dionas Kassijas), 
geografija  (Ptolemiejus), filosofija (Plutarchas, Epiktetas 
genialusis Plotinas) ir iškilo romanas (Longo „Dafnis ir 
Chloe“), lotynų literatūra nebegalėjo girtis nė vienu dideliu 
mokslininku arba rašytoju. Tiesa, IV ir V amž. net perdaug 
prirašyta gramatikos bei retorikos veikalų, dar daugiau — 
panegyrikų. Šeši autoriai (Scriptores historiae Augustae) 
įsidrąsino rašyti net imperatorių (nuo Adriano iki Karo) bio- 
grafijas. Bet iš to mėginimo teišėjo menkai sutvarkytas ne- 
padorių anekdotų ir netikrų laiškų bei prakalbų rinkinys. 
Truputį primena Tacitą Ammianas Marcellinas (apie 330 — 
400 m.), sąžiningas istorikas, bet blogas stilistas; be to, ne 
romėnas, o sirietis. Iš poetų iškilo Ausonijus (310 — 395), 
retoriškas, bet talentingas aleksandrietis  Klaudianas (mirė 
apie 408 m.) ir Rutilijus Klaudijus Namatianas (apie 416 m.). 
Jie, kaip ir Kvintas Aurelijus Symmachas, — didikų literatų 
visuomenė ($ 22). 

Kad romėnų literatūra bergždžia buvo, kaltas čią visų 
pirma didžiausių jos rašytojų ir graikų literatūros tobulumas. 
Vėlybesnės imperijos literatams atrodė, kad pirmųjų prieš 
Kristų ir po Kristaus amžių veikalai kuo gražiausiai išreiškę 
visą idėjinį kultūros turinį. Dar mokykloj iš galo galan išmo- 
kęs šiuos veikalus, pripratęs jais istebėtis ir pasimėgauti, lite- 

ratas niekaip nemanė, kad galima rašyti geriau ir kitaip, o 
naujų idejų ir problemų visai neturėjo. Kas gali pralenkti 
rotunditatem Ciceronis arba pompam Taciti? Didieji poetai 
savo veikalais užstojo Žmogui gamtą; tad literatas nieko ne- 
bematė žmonėse ir gamtoje, ko dar nebūtų buvę meniškai ap- 
rašyta.  Paulino žmona švelnioji Papianilla pritaria savo vy- 
rui, ketinančiam atsižadėti tuščio gyvenimo dėl Kristaus, o 
Paulino mokytojas ir draugas Ausonijus vis poetiškai tebe- 
šneka apie „naują Tanakvilę“. Matydamas Mantują, Sidonijus 
atsimena didžiojo Caesario maištą; matydamas Fano — Has- 
drubalio mirtį  Sveikindamas vedusį draugą, geidžia, kad 
žmona padėtų jam bedirbant literatūros darbą, „kaip Marcija 
padėdinėjo Hortensijui, Pudentila — Apulejui, Rusticiana— 
Symmachui“. Gražūs — ką besakysi — patarimai jaunave- 
džiams! Sidonijus pavėlavo kiek sutvarkyti „savo protėvio 
kapą. O šis protėvis, garbingas Apollinarijus, iš visos Sidoni- 
jaus giminės pirmas atsižadėjo šventvagiškų aukų dievams, 
vadinasi, apsikrikštijo, — 


Oui, frontem cruce, mentem fonte purgans, 
Primus de numero patrum meorum 
Sacris sacrilegis renuntiavit. 


Bet nereikią perdaug sielotis. — „Juk žinome, kad po daugelio 
metų atsilygino protėviams, Achillo vėlei aukodamas, Aleksan- 
dras Didysis, o Hektoriui — Caesaris“. Visuomet ir visur ra- 
šytojai cituoja garsius autorius, vartoja jų žodžius ir ištisus sa- 
kinius, gyvendami labiau praeitimi, kaip dabartimi. Dažnai 
veikalai būdavo paprastų citatų rinkiniai, svetimų žodžių bei 
minčių mozaika. 

Todėl labiausiai vertinamos buvo ne naujos idejos, kurių, 
kaip sakyta, tada nebebuvo, bet geras stilius ir technikos gud- 
rybės. Gabaus bei vinklaus rašytojo kalba, pasak Ennodijaus, — 
saevit ut bestia, currit ut fluvius, fluctuat ut profundum, et 
fucatis verborum imaginibus pingit speciem, veri adstipula- 
tionem repraesentat, Autorius moka sužavėti skaitytoją ir 
klausytoją gražiomis metaforomis, netikėtais archaizmais, 
aliteracijomis tokiomis gudrybėmis, kaip versus recurrentes, 
versus rophalici ir kitomis. 


Roma tibi subito motibus ibit amoR. 

Šiame „versus recurrens“ svarbi ne mintis, kad ir labai patrijo- 
tiška, bet graži gudrybė, kurią matai skaitydamas eilutę nuo 
pradžios į galą ir nuo galo pradžion. 


Štai kitas pavyzdys. — 


„Praecipiti modo guod decurrit tramite flumen 
Tempore consumptum jam cito deficiet 


hoc si recurras, ita Iegitur: 


Deficiet cito jam consumptum tempore flumen 
Tramite decurrit guod modo praecipiti“. 


Visai ne mintis šių Ausonijaus eilėraščių turi džiuginti litera- 
tūros mėgėją. — 

Jam satis, 6 oe Iladke, xdvov dmepYd ev 

"Ev te foro causaic te x0i ingrataio: xadėdpaus, 
O kaip gražiai ir lakoniškai (— spartana brevitas!) rašo Sido- 
nijus, kalbėdamas Romos vardu! — 


Vae mihi! Oualis eram, cum per mea jussa juberent 
Sulla, Asiagenes, Curius, Paulus, Pompeius 
Tigrano, Antiocho, Pyrrho, Persae, Mithridati 
Patria regna, fugam, vectigal, vincla, venenum! 


Ištikrųjų, antrojoj eilutėj yra visi veiksniai, trečioj — papildi- 
niai, pareinantieji nuo ketvirtosios eilutės papildinių, kurie 
savo rėžtu visi pareina nuo bendro tarinio juberent. O vis 
dėlto eilėraštis prasmingas, visai aiškus. 

Jau II amžiaus gale afrikietis Tertullianas (apie 150—230 
m.) gražiai pavertė lotynų kalbą visai kitiems tikslams. Didelis 
stilistas būdamas, savo veikalų energija prilygo Juvenalį, o 
savo aistra, gal būt, net pralenkė jį Bet Tertullianas rūsčiai 
kėlė aikštėn stabmeldžių kultūros tuštybę ir skelbė Kristaus 
mokslą. Jis buvo pirmasis tikras Vakarų teologas; tačiau, ne- 
patenkintas Bažnyčia, tik ką buvęs apologetas, užsikrėtė 
montanistų erezija. Tokio būdo, kaip Tertullianas, kitas afri- 
kietis ir krikščionybės apologetas Arnobijus (mirė 327 m.). 

Kartaginos vyskupas (200—255) Kyprianas (Kiprijonas) pa- 
sižymėjo ne tiek idejomis ir stiliumi, kiek ramiu pamaldumu ; 
bet jo tėvynietis Minucijus Feliksas, dialogo „Octavius“ auto- 
rius, tikrai primena Ciceroną, nors Šv. Jeronimas „krikščionių 
Ciceronu“ pavadino ne Minucijų, bet toja afrikietį Laktancijų. 
Pagaliau, Hippono vyskupas šv. Augustinas (354 — 430), ge- 
nialus rašytojas ir psichologas, parodė vakarų kultūrai tur- 
tingą neoplatonizmo mistikos bei filosofijos pasaulį, aiškino 
žmogaus laisvės ir Dievo malonės (gratia) problematiką, for- 
mulavo, kad ir bendrais bruožais, katalikišką Bažnyčios 5są- 
voką, ir saviškai nušvietė visą dogmatiką. Tikras vakarų 
krikščionybės tėvas būdamas, Augustinas yra ir prinokęs ro- 
mėnų literatūros vaisius. Nemenkesnis genijus menininkas, 
kaip Tacitas, savo originalumu pranoksta visus Romos rašy- 
tojus, aplenkia tokius krikščionių autorius, kaip šv. Hilarijus 
(Poitiers miesto vyskupas, mirė 367 m.), Mediolano vyskupas 
šv. Ambrosijus (Ambraziejus, 340—397) ir Šv. Rašto vertėjas 
Šv. Jeronimas (apie 331—420), nebekalbant apie Arelato (47- 
Ies) miesto vyskupą Caesarijų, vyskupą Faustą, Mamertą Klau- 
dianą ir kitus. 

Aišku, kad krikščionybės dvasia atgaivino lotynų prozą. 
Sunkiau buvo sukurti naują krikščioniška poeziją. Pirmieji 
Kommodiano (apie 350 m.) ir Juvenko (apie 330) bandymai 
visai nepavykę. Bet Ausonijaus mokinys ir Nolos miesto 
(netoli nuo Neapolio) vyskupas Paulinas (353 — 431), Pros- 
peras (403 — 463), Sulpicijus Severas (363 — 406), -o ypač 
ispanas Aurelijus Prudentijus Klemensas (mirė apie 405 m.) 
pralenkė ir stabmeldžius poetus. Giliai bei nuoširdžiai jau- 
čiąs ir savotiškai savo jausmus reiškiąs Prudentijus yra vie- 
nas iš gražiausių lirikų; be to, skambiais ir aistringais eilėraš- 
čiais aprašė ispanų kankinių ir... amžinojo pragaro kančias. 
Paulinas, dainavęs apie savo patroną šv. Feliksą, prie kurio 
kapo gyveno, ir šventojo stebuklus, buvo paprastesnis, bet, 
gal, populiaresnis. Pagaliau, pats šv. Ambrosijus sujungė 10- 
tynišką poeziją su krikščionių kultu; sudėjo krikščioniškas 
giesmes; — kai kurios iki šiol tebegiedamos Bažnyčioj. 

Ne kartą krikščionys rašytojai sakėsi biją stabmeldiškos 
lotynų literatūros. Be to, krikščioniui nederą rūpintis stab- 
meldžių plepalais, — stiliaus gražumu. Argi ne prasčiokai esą 
buvę šventieji apaštalai?., Didelis retorius Šv. Jeronimas 

sapnavo kartą keistą sapną. — Pasikvietęs jį Viešpats ir klau- 
siąs, kas jis esąs. — Jis — Jeronimas, krikščionis. Ne, ne- 
tiesa, ne krikščionis, kažkas sakąs, bet Cicerono sekėjas, cice- 
ronininkas (ciceronianus). Ir staiga pasijutęs Jeronimas 
plakamas botagais... Jo nuomone, krikščionis turįs elgtis su 
stabmeldžių literatūra taip, kaip žydas elgiąsis su stabmelde 
žmona: kerpąs jai plaukus ir apkarpinėjąs nagus. "Tačiau nei 
Jeronimas, nei kiti krikščionys rašytojai ir norėdami negalėjo 
užmiršti stiliaus grožybių ir apseiti be retorikos. Juk visi jie 
buvo tų pačių retorikos mokyklų mokiniai ir išėjo iš to pa- 
ties visuomenės sluoksnio; tad noroms nenoroms painiojo jie 
krikščionybę su helenistine romėnų kultūra. 

Kaipgi gerai mums žinoma literatų visuomenė galėjo tapti 
krikščioniška, o „aukso vidurio“ žmogus — krikščionimi? 


V 
Stabmeldžių visuomenė ir krikščionybė 

Romos liaudis, visi šie pagy, arba kaimo apskričių, gy- 
ventojai ilgai dar buvo stabmeldžiai, arba pagonai (pagani). 
Dar VI amžiuje Šv. Benediktas skundėsi, kad „kvaili kaimie- 
čiai“ garbiną Apolloną, kurio žinynas ir alkas buvo netoli nuo 
Benedikto įsteigto Monte Kassino (Monte Cassino) vienuo- 
lyno. Karoliaus Didžiojo metu vyskupai be atvangos kovojo 
su prietarais ir stabmeldybe. Pačiam Romos mieste, pasak 
Jeronimo, klastininkai romėnai žibino lempeles Panelės Ššven- 
čiausios garbei, o ištikrųjų garbino Jares compitales. Dides- 
niems dievams išnykus, dar labiau nenori mirti mažesnieji, visi 
šie larai, penatai, faunai, najadai, kurie sydinami su keltų ir 
germanų dievaičiais. Pati Bažnyčia nesako, kad nėr stabmeldžių 
dievų, tik laikydama demonais, draudžia juos garbinti. Bet 
žmonėms saugojant savo tikybą, dievai ilgainiui sutampa su 
krikščionybės šventaisiais. Į Šv. Jurgio legendą ir kultą pa- 
tenka saulės dievo Mithros legendos elementų. Archangelas 
Mykolas įgauna chtoniško dievo ir to paties Mithros bruožų, 
ir t. tt Paplitusį V—VI amž. Italijoj Panelės Švenčiausios 
kultą tyrinėdami randame daug elementų, pareinančių nuo 
Afroditės - Veneros ir Heros - Junonos kulto. Žiūrėdami į 
Bella dei sette veli (Madonna di Trapani), matome ir jaučia- 
me ją Erikso Afroditę esant. Afroditė, kaip ir jos protėvė 
foinikiečių Kythereja, buvo derlingumo dievaitė ir paveldėjo, 
gal būt, didžiosios Kretos Dievaitės balandėlį ir kultą. Be to, 
Panelės Švenčiausios kultą papildo aigiptiečių Izidė ir Mažo- 
sios Azijos Didžioji Motina (Magna Mater, Kybelė). 

Visi šie faktai nė kiek neprieštarauja krikščionių tikybai; 
priešingai, — verčia giliau ir tiksliau suprasti jos reikšmę. 
Krikščionybei nepakeitus, o įvykdžius judaizmą ir pagonystę, 

visa tai, kuo stabmeldžių tikėta nesąmoningai ir klaidingai, 
tapo tikra ir reikšminga krikščionių tikyboj. Krikščionybė 
nepakeitė vieno pasaulio kitu, bet atgaivino tą patį mūsų pa- 
saulį, pakeisdama jo išvaizdą. Krikščionys gimsta iš senosios 
žmonijos, ir ją savy transformuodami tampa nauja žmonija. 
Nebeliko nei heleno, nei žydo, bet gimė nauja krikščioniška 
kultūra, o joje išsitenka ir buvusis žydas ir buvusis helenas. 

Pačioj liaudy vyksta šis paslaptingas procesas. Nuolat, 
nejučiomis stabmeldžių šventės virsta krikščionių šventėmis. 
Popiežiaus Liberijaus laikais, 354 m., imta švęsti Tikrosios 
Šviesos gimtuvės, — tą pačią dieną (gruodžio mėn. 25 d.), ka 
stabmeldžiai šventė Nenuveikiamosios Saulės gimtuves (Natalis 
Solis invicti). Iš Romos naujoji šventė pasklido po visą krikš- 
čionišką pasaulį. Amburbale virto „Purificatio Mariae“ švente 
(vasario mėn. 2 d.); Cara Cognatio (vasario mėn. 22 d.) — 
„St. Petro cathedra“ švente; feriae vindemiales — „Mariae 
Assumptio“ švente (rugpiūčio mėn. 22 d.), ir kt. 

Tuo būdu krikščionybė krikštijo ne tik žmones, bet ir 
nesąmoningai jų garbintus šventuosius; nutrindama stabmel- 
džių dievo vardą, išgelbėdavo jo, dievo, tikrą, krikščionišką 
prigimtį. Juk, Tertulliano žodžiais betariant, „kiekviena siela 
iš prigimties yra krikščioniška“, omnis anima naturaliter 
christiana. Krikštydama žmones ir dievus, krikščionybė šven- 
tino stabmeldžių šventes. O šventindama jas, Bažnyčia tuo pat 
išlaikė ir religiško gyvenimo ritmą, praktiškai — labai įta- 
kingą tikybos dalį, organizuojantį tikybos principą. 

Tebesidėdami stabmeldžiai esą, paprastieji žmonės širdy 
tapo krikščionimis. Taip buvo ir Lietuvoje: kapinėse statomi 
stabmeldžių stulpai virto krikščionybės simboliais.  Sunkiau 
tuvo pereiti į naują tikėjimą didikams ir literatams: moky- 
tas Žmogus nori sąmoningai tikėti. Be to, trūko jiems gyve- 
nimo energijos ir galios senovės tradicijoms atmesti, nerūpėjo 
naujų kelių jieškoti. Jie — harmoningi, bet gausių tradicijų 
ir ilgai viešpatavusios helenistinės kultūros prislėgti ir nu- 
varginti žmonės. Tuo tarpu, kai krikščionybė reikalavo, kad 
žmogus per mirtį gyventų, — jie bijojo mirti, nors nenorėjo 
ir gyventi, 

Didžiai Romos valstybę ir josios šlovę mėgdama, diduo- 
menė mėgo ir valstybės religiją. Didikai — kaip ir reipublicae 
renovator Augustas, išmintingesni ir energingesni imperato- 
riai Aurelianas, Decijus, Diokletianas ir nelaimingasis Julia- 
nas Apostatas — laikė senovės tikybą valstybės ir visuome- 
nės pamatu.  Pirmykščiam stabmeldystės entuziazmui visai 
jau ataušus, Augustas tėra buvęs tik restauratorius; didikai 
stabmeldžiavo ne tiek tikėdami, kiek patrijotai būdami, lyg 
ex officio. Bet kas gi ištikrųjų yra buvusi ta Romos religija? 

Spiritualistiškoj ir voliuntaristiškoj senosios Romos re- 
ligijoj nėra buvę nei panašių į žmones dievų, nei įdomių 
Graikijos mitų, tik — nežinomųjų dievybių veiksmų. Tačiau 
Romos religija, kalbant apie šviesuomenę, seniai jau buvo 
graikų ir helenistinės religijos praskiesta. Iš liaudy tebe- 
glūdinčios senųjų romėnų tikybos beliko menkai besupranta- 
mas kultas ir ritualizmas. Graikų dievai išstūmė neaiškius 
romėnų dievaičius: Jupiteris virto Dzeusu, Junona — Hera, 
Venera — Afrodite O netrukus, graikų mitams naikinant 
romėnų tikybos dvasią ir morališkus principus, į Romą įsi- 
skverbė daug visai svetimų dievų ir dievaičių: Didžioji Mo- 
tina Kybelė, paslaptingoji Izidė, Osiris, Mithra. Romos re- 
ligijos foimalizmas, ritualizmas ir praktiškumas susiliejo su 
mistiškomis Rytų tendencijomis, 

Individualizmo gadynei prasidėjus ($ 21), atkritę nuo 
politiškos veiklos žmonės ėmė jausti gyvenimą be prasmės 
esant, ir sielotis. Nebetikėdami mažos doros, be to, filosofų 
pašiepiamiems olimpiečiams, ėmė trokšti naujos gyvenimo 
prasmės, svyruoti jos bejieškodami, šauktis filosofijos ir 
dar nežinomos tikybos pagelbos. Bijojo dievų, o be jų ne- 
mokėjo gyventi, 

Jau I amžiuje prieš Kristų T. Lukretijus Karas (96—55 
savo poemoj „De natura rerum“ išdėstė Epikuro (gimė 341 
m. Samoso saloj) sistemą, kuris išgelbėjęs žmones nuo bau- 
ginančių juos dievų. — 

Diffugiunt animi terrores, moenia mundi 
Discedunt, totum video per inane geri res. 


Tiesa, epikureizmas neneigė dievų būties. — Rutuluodamas 
Demokrito materializmą ir pripažindamas begalinę daugybę 
pasaulių, jis tvirtino, kad laimingieji dievai gyveną erdvėj 

tarp pasaulių. Į dievus esanti panaši ir žmogaus siela, tik- 
sliau sakant — vidujis, iš geriausių atomų sudėtas žmogaus 
kūnas. Šiems atomams subyrėjus, visai numirštanti siela; 
bet nereikią bijoti mirties: kol tu gyvas, josios dar nesą, o 
jai atėjus, nebebūsią tavęs. Reikią kuo laimingiausiai, va- 
dinas, filosofiškai, gyventi gyvam esant, o laimingo gyveni- 
mo principas esąs nekentėti ir būti ramiam (dmovia ir dtapačia), 
žodžiu — individualus pomėgis (7dovĄ)) „Su Epikuru būti 
ramus“ (cum Epicuro guiescere) nori, pasak Senekos, Luk- 
retijus ir epikureizmą skelbią filosofai. Visi sutikdavo su 
Epikuru, kad gyvenimo tikslas esąs pomėgiai, bet ne visus 
Epikuras ir Lukretijus įtikindavo, kad tikrąjį pomėgį tesuda- 
ranti viena dvasios ramybė.  Epikureizmas išsigimė į labai 
patogią sofistiką — smagiam ir, dažniausiai, visai nedoram 
gyvenimui pateisinti. 

Epikureizmui pakertančiam tradicinės tikybos šaknis, 
bet nenuraminančiam vargšės sielos, didesnės įtakos, rodos, 
turėjo turėti stoicizmas. Jo steigėjo kipriečio Zenono (334 — 
262 pr. Kr.) sekėjai — babilonietis Diogenas (apie 155 pr. 
Kr.) ir rodietis Panecijus — supažindino su nauja doktrina 
Romos šviesuomenę. Lelijus ir Scipionas, Kv. Mucijus Scae- 
vola (mirė 82 pr. Kr.), Lucijus Annaejus Seneka (3 — 65 po 
Kr.) ir imperatorius Markas Aurelijus (161—180), tai žy- 
miausi Romos stoikai. Rigoristiškai etiškas stoicizmas, kuris 
filosofijos tikslu pripažįsta dorybės mokslą (philosophia stu- 
dium virtutis est), sutikdavo su griežtu romėnų būdu, nors 
kaip tik patys romėnai ir sušvelnino Graikijos stoikų moralės 
griežtumą; bet tai nebebuvo senovės romėnai. Maž. Azijos ir 
Sirijos kilimo, iš esmės kosmopolitiškas būdamas, stoicizmas 
buvo religiška filosofija, kurio centras — doroviškas dvasios 
gyvenimas. Stoicizmas vis dėlto toli gražu ne spiritualizmas. 
Stoikai kad ir skyrė „materiją“ nuo „formos“, geriau sakant, 
nuo „jėgos“, jungė jas taip, kad egzistuojanti, pasak jų, tik- 
tai įdvasinta materija, arba įkūnyta dvasia. Visos ir betko- 
kios būties principas, sako stoikai, kartodami Heraklito filo- 
sofiją, tai Dievas, arba Kuriamoji Ugnis (rx0p teyvwov, oalor). 
Iš šios Ugnies gimstą viskas; ir šia viena Ugnimi aiškinama 
visų daiktų vienovė, jų giminystė, ta paslaptingoji „simpa- 
tija“, kuri jungia visą pasaulį ir kuri yra jo likimas (sipapp.ėvy, 
fatum) bei dėsnis. Iš amžinosios Ugnies, arba „spermiško 

Proto“ (Adroc orepp aTuėc) papliumpą kuriantieji pasaulį „sper- 
miški proteliai“. Tokia ugnelė, tokia Dievo dalelytė esanti ir 
žmogaus siela. Bet dabartiniam pasauliui išaugus ir pase- 
nus, amžinoji kuriamoji Ugnis virsianti  naikinančia ugnimi, 
viską ėdančia liepsna. Tada mūsų pasaulis pražūsiąs, o jo vie- 
toj atsirasiąs naujas, visiškai į jį panašus, vadinasi — tas pats 
pasaulis; ir taip būsią be galo. 

Moralistui,  reikalaujančiam žmogui laisvės, sunkoka, 
rodos, įsivaizduoti etiška stoikų doktrina. Svarbiausia stoi- 
cizmo dalis yra vis dėlto doros mokslas. Tiktai, doram būti 
— nereiškią gyventi laisvai, bet — kaip gamta (ėpokojovsėvos TA 
ębosi Ghv) Pirmųjų stoikų nuomone, ta gamta esanti toly- 
gi dieviškai visatai. Bet paskutinieji stoikai, ypač romėnai 
(Seneka), manė, kad žmogus turįs „visuomet to pat norėti ir 
to pat nenorėti“, semper idem velle et idem nolle, nes visuo- 
met norėti ir siekti galima esą tik tiesos. Kaip sau nori, o stoi- 
kų išminčiaus idealas nelengva įvykdyti. Jų išminčius, nebijo- 
damas visų aistrų, kylančių iš maginančios „nuomonės“, gy- 
vena tik protu ir, neaistringas (dxaboc) būdamas, visai tobulai 
pildo savo pareigas. Jis — tikras visko viešpats, gali, kartais 
net turi atsikratyti (nusižudyti) nuo šios nei geros, nei 
blogos, bet indiferentiškos gyvybės. Tačiau, reikia pabrėžti, 
kad vėlybesnieji stoikai darė visas išvadas iš savo panteistiš- 
ko universalios simpatijos ir visako vienovės mokslo. Tuo 
būdu į rigoristišką stoicizmo etiką ir įsiskverbia meilės mo- 
tyvų, kurie sydino stoicizmą su krikščionybe. Stoikai ypatingą 
dėmesį kreipė į vidujį žmogaus gyvenimą, kur žmogus, susijęs 
su Dievu, esąs vienas, o Dievo mylinčio tėvo esama. Nenuosta- 
bu, kad Seneka ilgai buvo laikomas apaštalo Povilo korespon- 
dentu. 

Abu, epikureizmas ir stoicizmas, buvo skiriami šviesuome- 
nei. Ir jeigu pirmasai dažniausiai išsigimdavo ir virsdavo 
filosofiškais pliauškalais ištvirkusiam gyvenimui pateisinti, tai 
antrasai reikalavo neregėto ir beveik negalimo doro gyveni- 
mo. Žymiausias romėnų stoikas Seneka buvo tik grynas teo- 
retikas, negalėjęs įvykdyti gražių savo žodžių ir jausmų. Be 
to, ir filosofijos srity epikureizmas bei stoicizmas nėra buvęs 
neginčijamas. Tuo metu, platonizmui ir aristotelizmui egzi- 
stuojant ir tarpusavy bei su naujomis sistemomis kovojant, 
vis dar III amž. prieš Kristų, Pirronas (kilimo iš Elidos, mirė 

apie 275 —270 m.) ir jo mokiniai skelbė skeptišką pasaulėžiū- 
rą. — Kadangi filosofai ginčijąsi, o nei jausmai, nei protas 
negalį tikrai pažinti tiesos, tai žmogus, bent filosofas atsar- 
giai turįs pažinti, kas tai yra daiktai ir tiesa, 0, geriausiai, 
turįs tenkintis tuo, kas tikriausia atrodą. Sąžiningai atsiža- 
dėdamas (šxoy4) absoliutiško savo pažinimo tikrumo, filo- 
sofas vis dėlto liekąs, kaip ir buvęs, ramus (dtapašia).  Skep- 
ticizmas, Vidutinės ir Naujosios Akademijos filosofų, 0 ypač 
Arkesilajaus, Enesidemo ir Seksto Empiriko išrutuluotas, ne 
geresnis buvo už epikureizmą. Nelabiau guodė ir, įvairioms sis- 
temoms vienai kitą neigiant, sustiprėjęs eklektizmas, kurio 
žymiausias atstovas buvo puikus literatas, bet naivus įvairių 
nuomonių rankiotojas Ciceronas. 

Kvintas Tullijus Ciceronas (106 — 43 prieš Kristų) nė 
nepretenduoja būti originalus. Paprastai supratęs Naujosios 
Akademijos spekticizmą, jieško tiktai to, kas rodos visų tik- 
riausia, guod maxime verisimile est, o tokiu dalyku laiko tai, 
kas visų filosofų, net visų Žmonių pripažįstama (consensus 0m- 
nium). Sakysim, visi Žmonės, pačiai žmogaus prigimčiai to 
reikalaujant, maną, kad dievai egzistuoją (deus esse natura 
opinamur), ir kad esą bendri doros principai (semina innata 
virtutum). Taigi reikią dorai gyventi ir tikėti dievus esant, 
nors apie juos labai maža tegalima esą žinoti. Išskyrus Cice- 
rono etiką, jis yra buvęs skeptikas. Kaip tikras romėnas, ne- 
nori žinoti, bet veikti, ir praktiškai vertina filosofiją. Jam, 
garsiajam advokatui, užteko, gal būt, ir to, kas atrodė tik- 
riausia, 

Bet argi Cicerono ir kitų panašių „filosofų“ (Varrono, 
115 — 25, Kvinto Sestijaus ir jo mokyklos apie 40 m. po Kri- 
staus) eklektizmas galėjo įrodyti tikybos tikrumą ir absoliučią 
doros reikšmę? Patys stoikai negalėjo praktiškai pateisinti 
savo abstrakčių teorijų. Kaip gi jie galėjo įrodyti religiją 
tikrą esant, jeigu neveikianti praktiškai tikyba tėra tuščias 
žodis? O trokštantiems žmonėms ir rūpėjo kaip nors įrodyti 
absoliutūs gyvenimo pagrindai, vadinasi, dorovė ir tikyba. 

Apskritai imant, tiesiog ar netiesiog, bet filosofiškos siste- 
mos griovė religiją ir jąja besiremiančią dorovę. Skepticiz- 
mas apskritai neigė senuosius dievus. Pats Epikuras, atmes- 
damas visus prietarus ir dievų baimę, norėjo garbinti tik lai- 
minguosius, nesikišančius į žmonių reikalus dievus. Lukre- 


tijus Karas stengėsi naikinti tai, ko bijo religingas žmogus: 
dievą — tąją baisybę — kyšantį už debesų. Stoikai, tie- 
sa, mėgino kiek suderinti savo panteistišką filosofiją su tra- 
dicine religija. Bet filosofiškai interpretuodami dievus, maža 
ką bepalikdavo iš naivaus, bet gyvo tikėjimo: vėju paleido jo 
turinį, O besiriejančios filosofijos sistemos ir visai silpni- 
no filosofijos rolę. Kad filosofija galėtų išgelbėti nykstančią 
tikybą, neikėjo jai atgyti. Tam turėjo ji grįžti į tą Žmogaus 
sąmonės gelmę, kur filosofija nesiskiria dar nuo religijos. 

Vadinasi, filosofija negalėjo atsakyti į religingų žmo- 
nių klausimą, tiktai dar labiau ardė religiją ir kėlė krizę, ge- 
riau sakant — šią krizę formulavo. Romos dievams ir kultui 
sumišus su graikų bei rytiečių dievais ir kultu, religija tikrai 
virto grynai abstrakčia sąvoka, kuri viską sakė ir nieko ne- 
sakė. Negali suprasti, ką gindavo religiją ginantieji didikai. 
Juk nebeturėjo nei tikybos sistemos, nei tikrų religiškų jaus- 
mų. Kodėl gi jie negalėjo pakeisti vienos valstybės tikybos 
kita, kaip padarė imperatorius Konstantinas? 

Stabmeldiška diduomenės opozicija politikavo ir toliau 
taip, kaip patys imperatoriai. Valstybės interesų vedamas 
Trajanas savo žinomam reskripte, pasiųstam Bitinijos guber- 
natoriui Plinijui Jaunesniajam, monoteistišką (vadinasi, Ro- 
mos politeizmą ir imperatorių kultą neigiančią) krikščionybę 
laikė „neleistina religija“ (religio illicita). Savaime supranta- 
ma, kad mėginantieji atgaivinti valstybę imperatoriai — De- 
cijus, Aurelianas, Diokletianas — persekiojo krikščionis. Jei- 
gu Septimijus Severas tenorėjo sustabdyti krikščionybės au- 
gimą, tai Aureliano mėginimas padaryti valstybės religijos 
centru Saulės kultas buvo naujų persekiojimų pradžia, kurie 
pasibaigė tik Milano ediktą paskelbus (313 m.). 

Čia, kaip ir visur, visuomenė pasivėlavo. Imperatoriams 
įsteigus krikščionišką valstybę, didikai vis tebegynė stabmel- 
dystę, mažai tesuprasdami ($ 27), ką gina. "Tiesą sakant, III 
ir IV amž. krikščionybė buvo paplitusi ypač rytų imperijoj. 
Tuo metu krikščionybė viešpatavo Armenijos karalystėj, 
Edesoj; Mažojoj Azijoj kuone pusė gyventojų buvo krikš- 
čionys; taip pat labai tiršta jų buvo šiaurės Sirijoj, Aigipte ir 

Atrikoj. Bet vidurinėj ir pietų Sirijoj, žiemių Italijoj, vidu- 
rinėj ir vakarų Galijoj, Ispanijoj ir dabartinėj Šveicarijoj te- 
bebuvo stabmeldystė. Pačiame Romos mieste nedaugiau buvo, 
kaip 30.000 krikščionių, o iš jų — daug rytiečių. Tad, gimęs 
ten, kur krikščionių buvo visų mažiausia, Konstantinas pri- 
ėmė rytiečių tikybą ir vertė krikštytis stabmeldiškesnę va- 
karų imperiją. Aišku, kad vakaruose ir senajam imperijos 
centre, Romoj, stabmeldiška opozicija turėjo būti stipriausia; 
juo labiau, kad vakarų imperija virto ilgainiui provincija, o 
provincija visuomet atsilieka, 

Labai, man rodos, simptomatinga, kad patrijotų didikų 
opozicija nebuvo nei energinga, nei sumaninga. Išskyrus ne- 
ilgą imperatoriaus Juliano Apostato (363) vadovaujamą stab- 
meldystės reakciją, žymiausias faktas, gal būt, farsas, tai 382 
—392 metų istorija, 

Krikščionių senatorių prašomas, imperatorius Gratianas 
liepė pašalinti iš senato posėdžių salės dar Augusto pastatytą 
Viktorijos altorių.  Stabmeldžių senatorių vardu garbingas ir 
labai šviesus, kad ir neperdaug išmintingas Symmachas, ener- 
gingai ir gražiai kalbėdamas, protestavo, reikalaudamas, kad 
bent senate nebūtų niekinama didžiosios Romos religija. Bet, 
deja, Symmacho šalininkų pačiam senate buvo nedaug; popie- 
žius Damasas ir Mediolano vyskupas Šv. Ambrosijus rados 
stipresni už juos: imperatorius nepriėmė net stabmeldžių pa- 
siuntinių. O Gratianui numirus (383), Šv. Ambrosijus įkal- 
bėjo Valentinianą II ir jo konsistoriumą atmesti Symmacho 
prašymą. Be abejo, visas dalykas taip būtų ir pasibaigęs reto- 
rišku disputu tarp Symmacho ir Ambrosijaus, jeigu 387 m. bu- 
vusis Britanijos legijonų generolas uzurpatorius Maksimas 
nebūtų įsiveržęs į Italiją. Kad ir apsimetusį krikščionių or- 
todoksijos gynėju, Maksimą pripažino imperatorium patys 
stabmeldžiai, ir sparnus įgavęs Symmachas iškilmingai per- 
skaitė pirmąjį savo panegyriką jam pagerbti. Tačiau Maksi- 
mas greit buvo Theodosijaus Didžiojo nuveiktas, ir garsusis 
panegyrininkas turėjo jieškoti prieglaudos... krikščionių baž- 
nyčioj. 

Theodosijui ir Valentinianui II nesiryžtant, gal, perse- 
kioti stabmeldžių maištininkų, 391 m, Symmachas tapo jau 
konsulu. Ir visa stabmeldžių grupė vėl ėmė rūpintis savo ti- 
kyba: siuntinėjo pasiuntinius pas imperatorius. Komitui Ar- 

bogastui nužudžius Valentinianą II (392 m.) ir įkėlus į sostą 
krikščionį, bet retorių Eugenijų, Romos stabmeldžiai, žinoma, 
pasinaudojo palankia jiems proga. Eugenijui ir stabmeldžiui, 
ypač politikui Arbogastui reikėjo rasti visuomenės sluoksnis, 
kuriuo galėję būtų remtis kovodami su krikščionimi Theodo- 
sijų. Dabar Italijos prefekto Nikomacho Flaviano vadovauja- 
ma stabmeldžių grupė — Symmachui lig laiku atsargiai pasi- 
traukus — iš bėdos ir rodėsi tas sluoksnis esąs. Ir štai — pra- 
sideda Romoj paskutinė stabmeldystės reakcija. Net įbau- 
gintas Symmachas drąsinasi ir vėl ima gražiai kalbėti. Vėl 
duodamos subsidijos pagoniškam kultui gaivinti; kad ir ne 
tiesiog kultui, tai stabmeldžiams senatoriams. Atidaryta die- 
vų šventovės; imta švęsti Didžiosios Motinos ir kitų dievų 
šventės; vaikščiojo iškilmingos procesijos; vėl pastatytas se- 
nate Viktorijos altorius. Senoviškoms „lustracijos“ ir „puri- 
tikacijos“ apeigoms prasidėjus, Roma vėl tapo stabmeldžių 
sostine; bet neilgam: Arbogastą ir Eugenijų nuveikęs Theo- 
dosijus amžinai panaikino stabmeldžių kultą. 

Patys stabmeldžiai nebuvo persekiojami. Bet ką gi bega- 
lėjo padaryti žmonės, kur Symmachas buvo žymiausias, be 
tikro tikėjimo, be didelio entuziazmo, be tikybos sistemos bū- 
dami? Antra, krikščionybei pasisavinant imperijos kultūrą 
($ 25) ir tampant valstybine religija, didikams maža kas be- 
kliudė krikštytis, juo labiau, kad tai buvo naudinga kiekvie- 
nam valdininkui. Taigi pamažu diduomenė krikštijosi, ir jau 
V amžiaus pradžioj mini Prudentijus daug senatorių, kurie 
įmanė geriau baltu krikšto drabužiu apsivilkti, negu blizgan- 
čią togą nešioti. Aukštos kilmės žmonės — Anicii Annii, 
Probi, Olybrii — stojo į Bažnyčios tarnybą ir sudarė popiežių 
kurijos branduolį.  Visoj imperijoj vyskupais renkami buvo 
ypač didikai, Žinoma, dažniausiai tai menki buvo krikščionys, 
tie patys literatai; bet, Bažnyčiai pamažu tvarkant liaudies ir 
dvasininkų gyvenimą, ėmė veikti nauji idealai ir papročiai. 

Ausonijus ir Boetijus toja buvo krikščionys, bet tokie, 
kad kai kurie istorikai abejojo, ar tik ne stabmeldžių jų būta. 
Ausonijus žinojo kiek didžiausias krikščionybės dogmas, ti- 
kėjo Visagalį, Jį pažįstantį Sūnų ir Paraklitą, — „Tris kart 
išgerk! Juk skaičius trys yra visų didžiausias, ir vienas Die- 
vas — Trejybė. O kad juokingi mano eilėraščiai nebūtų nege- 
ru skaičium ilgesni už treja trisdešimt eilučių, tai tebūnie čia 


DL 


dešimt kart po devynias eilutes“. Šis eilėraštis suprasti, žino- 
ma, lengvėliau, kaip Trejybės paslaptis. Tačiau — „puikiau- 
sio pavyzdžio Trejybei suprasti esama ir žemėj: trys impera- 
toriai: du augustus į sostą įkėlęs, tėvas augustas mylė- 
damas apsikabina juos: brolį ir sūnų; dievišku mostelėji- 
mu skiria valstybę ir neskiria jos; vienas teturi viską ir viską 
išdalija“. Tai Ausonijaus teologija. Be to, jis meldžiasi, pra- 
šydamas Dievą visko, ko reikalingas geras krikščionis, net mel- 
džia Dievą nuplauti nuvargusią jo sielą, „cruciata pectora 
purga“. Bet, kadangi poeto širdis nelabai kenčia, tai — „gana 
melstis, kad ir niekuomet, tiesą sakant, nusidėjėliui nepakaks 
melsti Dievybė. Duok, berniuk, apsiaustą! Reikia eiti pasi- 
sveikinti su draugais“ — 


Satis precum datum Deo, 
Ouamvis Satis nunguam reis 
Fiat precatu numinis. 
Habitum forensem da, puer! 
Dicendum amicis est have 
Valegue, guod fit mutuum. 


Į harmoningą didikų gyvenimą krikščionys įsiskverbė, 
kaip naujas gaivalas, kuris, sutapdamas su stabmeldiška kul- 
tūra, nieko pradžioj nepakeitė. Pagrindinis šio gyvenimo bū- 
das ir tonas liko tas pats; taigi krikščionybės idejos ir jaus- 
mai turėjo prisitaikyti prie senosios pasaulėžiūros, jeigu, ap- 
skritai imant, galima kalbėti apie tų didikų pasaulėžiūrą. Juos 
būdina juk ne viena kuri pasaulėžiūra, o kelios besikaitaliojan- 
čios pasaulėžiūros bei tam tikras hedonistiškas jausmų ir min- 
čių fondas, kuris visa apibrėždavo ir asimiliuodavo. Pripratę 
pasitikėti senųjų autorių autoritetu, jie, nieko nekritikuoda- 
mi, tapdavo ir krikščionimis. Tik suprasdavo krikščionybę 
saviškai, nevisai krikščioniškai. Daug jų kalbama apie Krisių 
ir Bažnyčią, bet kalbama abejingai, paviršutiniškai ir daž- 
niausiai, jeigu ne visada, painiojant krikščionių mintis su stab- 
meldystės mitais. — Štai Apollonas, aprašinėdamas savo bro- 
liui Bacchui vieno Sidonijaus draugo vilą, sako: „Einant į 
šiaurę, Aukščiausiojo Dievo bažnyčios link, kvepia aruodai ir 
sandėliai saldumynų; ten ir tu, brolau, esi“. Kitoj Sidonijaus 
poemoj tas pats Apollonas aiškina Išganytojo kančių reikšmę, 

kalbėdamas net apie „herojų“ (t. y. šventą) Pafnutijų.  Ne- 
nuostabu, kad, dėstydamas neoplatonikų filosofiją,  Boetijus 
(De Consolatione filosofiae) mano tikras krikščionis esąs. Juk 
ir pats Šv. Augustinas virto krikščionimi, radęs Plotino 
;„Enneadose“ krikščionybės teologiją. 
“| Kad ir pripažintas šventuoju, Apollinaris Sidonijus nie- 
kuomet nėra buvęs nei teologas, nei asketas. Išrinktas vysku- 
pu — „recusantem ligavit civicus amor" — jis, tiesa, sąžinin- 
gai ėjo naująsias savo pareigas; gynė kraštą nuo visigotų, 
kiek galėdamas rūpinosi vargše liaudimi. Su žmona gyveno, 
kaip su sesute, atsižadėjo net poezijos. Beparašė tik vieną 
poemą, bet didžiai svarbiam reikalui — kunigaikščiui Eurikui 
pagerbti, kuris užkariavo Sidonijaus tėvynę ir atėmė jo dva- 
rus. Kas gi tokiomis sąlygomis gali nesulaužyti apžadų? Ka- 
dangi neblogi, o labai simpatingi žmonės buvo, tai daug buvo 
tokių geraširdžių, sąžiningų ir „šventų“ vyskupų, kaip Sido- 
nijus. Ir vis dėlto visi jie tebebuvo senos kultūros žmonės. 
Žinoma, krikščioniškas gaivalas vis augo ir stiprėjo, o pradžioj 
buvus išorinė Bažnyčios tradicija pamažu virto nauju gyveni- 
mo principu. Stabmeldystės lydinys su krikščionybe daros 
krikščioniškesnis. Bet tokie krikščionys ir vyskupai nekūrė 
ir neugdė krikščionybės, tik saugojo kitų suformuluotą ir ug- 
domą tradiciją.  Krikščionybei — naujai pasaulėžiūrai ir nau- 
jai kultūrai — išaugti reikėjo visai kitų žmonių, kurie gim- 
davo tų pačių didikų tarpe. — Ausonijaus mokinys Paulinas 
metė literatūrą studijavęs ir išsižadėjo savo turtų, norėdamas 
būti tikru Kristaus mokinių. Šv. Jeronimas bėgo į Sirijos ty- 
rumas asketiškai gyventi. Daugelis lankė asketus ir vienuolius 
Aigipto Tebaidoj; vieni ir likdavo ten, kiti, grįžę, aprašinė- 
jo garsiųjų „Kristaus atletų" darbus, treti grįžo į vakarus 
ir čia vienuolynų steigti. šv. Augustinas, kadai garsingas 
profesorius, tapo krikščionimi platoniku, paskui — Bažnyčios 
tėvu. Imperijos ir helenistinės kultūros krizė yra ir religiš- 
kos sąmonės krizė. 
29 

Individualizmas ($$ 21—22), gadindamas socialius bei 

ekonomiškus visuomenės santykius ir skaldydamas valstybę, 


palikdavo žmogų vienui vieną. O atsiskyrėliui žmogui nebe- 
galint pažinti kitų ir apskritai išorės būties, individualistiška 

epikureizmo bei skepticizmo filosofija virto reliatyvizmu ir 
nebegalėjo sakyti, ar yra Dievas ir ar turi prasmės mūsų gy- 
venimas, ar ne. Ši filosofija, prasidėjusi Graikijoj jau IV 
amžiuje prieš Kristų, paplito po visą imperiją, didindama 
helenistinės kultūros ir Romos šviesuomenės krizę. Imdamies 
helenistinę kultūrą, romėnai prisigėrė ir jos individualizmo 
nuodų, bet — tik todėl, kad patys jau buvo individualistai. 

Tačiau, individualistui didžiai vertinant savo individualią 
sielą, pats individualizmas ir kelia žmogaus išganymo klau- 
simą, vadinasi, visą individualios sielos ir Dievo problematiką. 
Žmogaus esama didelės paslapties. — Jeigu individualistas ne- 
sitenkina „viršutiniu“ savo sielos sluoksniu, o gilinas į ją, tai 
gali pajusti savo sielą tokią, kuri jau nustoja buvusi tik indi- 
viduali. Savo sielos gilumoj jis atranda ne tik pats save, bet 
ir amžinąją tiesą, ir Dievą, ir visus kitus žmones, ir visą pa- 
saulį. „Pažink pats save“ (jv00: oceautw) sakydavo Sokratas, 
skelbdamas naują, individualizmą nugalinčią filosofiją. Ge- 
nialusis Sokrato mokinys Platonas išrutulavo amžinosios ob- 
jektyvios tiesos teoriją, nors rado šią tiesą, šį aukščiausią 
gėrį, šią visako vienovę, betyrinėdamas savo individualią sielą. 
Tam tikra prasme galima vadinti individualistu ir Platonas, 
nes maža domėjosi empiriška būtimi (jis spiritualistas). Už- 
tat neabejotinai įrodė amžinąją tiesą dievišką idejų karalystę 
esant. Kad toji karalystė nėra atskiriama nuo aktualizuo- 
jančių ją empiriškų žmonių ir daiktų, o, priešingai, egzistuoja 
tiktai konkrečioj būty (kaip manė Platono mokinys Aristote- 
lis), — tai kitas klausimas. Kaip ten bebūtų, skepticizmas 
buvo principialiai nugalėtas, kol dar nebuvo tapęs nuoseklia 
sistema. 

Nes konkrečiai ir praktiškai skepticizmas pražydėjo, pla- 
tonizmui ir aristotelizmui kurį laiką susilpnėjus. Tai visai na- 
tūralu. — Platonas ir Aristotelis priklauso dar Graikų kultū- 
rai, nugali josios („sofistų“) individualizmą. Helenistinės kul- 
tūros individualizmas jautės esąs svetimas Platono universa- 
lizmui, ir reiškėsi naujomis, sutinkančiomis su šia kultūra 
sistemomis, vadinasi, skepticizmu ir reliatyvizmu.  Helenistinė 
kultūra tarytum pakartojo Graikų kultūros istoriją, pati bū- 
dama Romėnų kultūros pakartota. Paskui ir helenistinė kul- 
tūra ėmė kovoti su savo individualizmu. O kovodama su juo, 
savaime suprantama, ėmė žiūrėti į Plotino atnaujintą plato- 

nizmą. Reikia pabrėžti, kad jau paties Platono sistemai išto- 
bulėti nemažos įtakos turėjo mistiškos Rytų idejos, iš dalies 
pasireiškusios orfizme, iš dalies Pitagoro ir jo sekėjų per- 
dirbtos. 

Nauja ir sena keistai sugyvena žmonių istorijoj. — Tuo 
tarpu kai Epikuro mokiniai, skeptikai ir eklektikai atsto- 
vavo reliatyvistiškam individualizmui, stoicizmas buvo linkęs į 
panteistišką universalizmą ir vis labiau gaivino platonizmą. 
Be buvusio naivaus ir neprincipialaus eklektizmo, stoikų filo- 
sofavime rados naujo eklektizmo, kuris greičiau galima pa- 
vadinti sinkretizmu. Jis, iš esmės religingas, remiasi indivi- 
dualizmo nuvarginta ir trokštančia tikėti siela. Ištiesų, grynai 
filosofijai nepasiekus tiesos, kaipgi pažinsi tiesą, jeigu jos 
neatskleidžia žmogui nė pats Dievas? O čia Dievas turi būti 
artimiausias žmogui, turi sudaryti su juo tam tikrą vienovę. 
Ir be Dievo Išganytojo kasgi gali galėti ir kasgi gali norėti 
išgelbėti visų užmirštą vienišą žmogų? Be tikybos, kuri iš- 
ganytų bei išgydytų žmones, kuri atvertų jiems paslaptingąją 
Dievo bedugnę, negali žmogus nei gyventi, nei filosofuoti. 
Žmogus turi arba tikėti, arba pažinti. Argi tik tiek? Argi nėra 
mistiško pažinimo, aukštesnio už filosofišką ir už paprastą 
tikėjimą? Žemės būčiai nebeviliojant, žmogus stengiasi bent 
palytėti nežinomąjį ir negalimą pažinti Dievą  (dįvuotoc Bzsc), 
Kad Dievas yra neįkandomas protui, nesuvokiamas, transcen- 
dentus, tai buvo aišku jau Aristoteliui, ilgainiui dar aiškiau 
rados. Ir šį pasaulį neigiančiam, „dualistiškam“ žmogui nebe- 
svarbu dievai. Jam tereikia tik vienos paslaptingos Dievybės, 
kad ir besireiškiančios, gal būt, daugybe dievų. Tikrasis Die- 
vas nieko bendro neturįs su pasauliu, nors, gal, jo kūrėjas 
esąs. Gal, todėl ir neturįs bendro, kad kūrėjas. Neturėdamas 
bendro su pasauliu, Dievas neturėtų turėti bendro ir su žmo- 
gum. Vis dėlto Jojo jieškoma ir tikima, net jaučiama, kad Jis. 
slapta gyvena sielos gilumoj. Argi Jis tas tikrasis žmogus, 
vidaus žmogus, ar kas kitas, nežinia kaip susijęs su vidaus 
žmogumi? Bet Jis teturįs būti Išganytojas ir turįs įrodyti 
amžiną, neabejotiną tiesą, 

Stiprėjo mistiški senovės kultai, ir plito po visa imperiją 
ryt'ečių religijos. Augustui mėginant reformuoti Romos 
stabmeldystę,  Palestinoj suskambėjo linksma žinia — kilo 
krikščionybė. Dievas Žmogus sujungė žmones ir visą žemę, 

visą šį dar netobulą ir vargšą pasaulį su negalimu pažinti 
Dievu, norėdamas žmones išmokyti, išganyti, ištobulinti.  At- 
gimstančius ir visa širdimi tikrąjį Dievą mylinčius žmones 
kviesdamas į save, Jėzus Kristus skelbė Dievo žodį prastiems 
ir tamsuoliams. Bet, tuo tarpu, kai jie ganomi buvo krikščionišku 
gyvenimu ir dievobaiminga mirtimi, neatmetąs pasaulio, o tik 
pakeičiąs jo pavidalą Kristus ir didžiausio mokslo žmonėms 
parodė ir įrodė amžinąją Dievo tiesą. Protu pasiekti tiesa ir 
Dievas rados galimas daiktas. Tik nebegalima jų pažinti be 
pažinimą aktualizuojančio gyvenimo. 

Krikščionybė ne filosofija, nes — platesnė už filosofiją: 
reikalauja, kad kas pažįstamas dalykas būtų aktualizuotas, 
krikščionišku gyvenimu įvykdytas. Ji ne tikėjimas, tikram 
krikščioniui visai pažįstant ir žinant tiesą. Ji ne tiktai krikš- 
čioniškas gyvenimas, nes krikščioniškai gyvenantis tuo pačiu 
ir pažįsta. Krikščioniška „gyvojo tikėjimo“ sąvoka, tai ir 
yra visų tikriausias pažinimas, kurio geidė nepatenkintieji 
filosofija ir naiviu tikėjimu.  Krikščionis gali pažinti abso- 
liutišką tiesą todėl, kad ji yra Dievas, o Dievas yra visiškai 
susijęs su Žmogum. Taigi, pažįstant šitas Žmogus, vienas iš 
mūsų, galima pažinti ir Dievas. O kadangi Jis individualus 
žmogus Jėzus Nazarietis buvo, tai amžinai apginta ir indivi- 
dualybė, kurią naikina panteistiškas universalizmas ir kurios 
neišgano individualizmas. 

Tuo būdu, gimdydama naujus žmones ir pranašaudama 
naują kultūrą, krikščionybė išsprendė helenistinės kultūros 
problemą. Tačiau ne susyk išsirutulavo ir paplito krikščio- 
nybės ideja; antra, ši ideja buvo syte susijusi su paties Jė- 
zaus asmenimi ir gyvenimu. Netikėdamas, kad Kristus yra 
tikras Žmogus ir tikras Dievas, žmogus negalėjo pripažinti 
ir to, kad Jis tėra vienintelis Išganytojas ir Mokytojas (Lo- 
gos). Sielai išganyti ir tiesai pažinti visi buvo reikalingi 
žmogaus vienovės sų Dievu; daug kas tatai gerai suprato. Bet 
retas kas galėjo ir mokėjo pripažinti, kad būtina šios vieno- 
vės pradžia ir būtinas jos galas tėra vienas Žmogus ir Dievas 
Kristus. "Todėl stabmeldžių religijos bei filosofijos sistemos 
stengdavos spręsti tą pačią problemą saviškai. Be to, krikš- 
čionių tikyba ne paprastai žadėjo išganyti žmogų. Priešin- 
gai, reikalavo, kad žmonės, nesitenkindami kiekvienas savo 
sielos išganymu, aktyviai mylėtų viens kitą ir imtų ant savo 

pečių milžinišką darbą, tobulintų pasaulį ir darytų jį Dievo 
karalyste. Pasyviai ir individualistiškai gadynei esant, krikš- 
Žionybė neigė individualizmą ir pasyvumą. 

Stoikams grįžus į platonizmą, platonikai (Augusto laikais 
— Eudoras, Trajano — Plutarchas, Antoninų — Apulejus, 
Albinas, Severas, vėliau — Galenas, Kelsas ir Numenijus iš 
„Apamejos) ėmė grįžti į paties Platono gerbiamųjų pitagorie- 
čių filosofiją. Tai reiškė, kad į platonizmą labiau ir labiau 
skverbės religijos motyvai: kadangi platonikai nagrinėjo 
transcendentaus Dievo ideją, platoniška filosofija virto ilgai- 
niui teosofija. Griežtai atskyrę Dievą nuo pasaulio, platoni- 
kai gavo grynesnę Dievo sąvoką, bet užtai ėmė galvoti apie 
Dievo ir žmonių tarpininką. Mistiškos III amžiaus knygos va- 
diną tą tarpininką Hermesu Trismegistu (Trigubai Didžiu, 
Didžių Didžiausiu). Tai senasis Arkadijos dievas ir vėlių ve- 
dėjas (psichopompas), na, ir aigiptiečių dievas bei dievų 
„kancleris“ "Totas; o platonikų teosofijoj jis tapo Dievo ir 
pasaulio Protu, arba Logosu. Cicerono draugas P, Nigidijus 
Figulas (mirė 45 m. prieš Kr.), platonizmo padedamas, rūpi- 
nosi atgaivinti ir gryną pitagorizmą. Šio neopitagorizmo at- 
stovai buvo — kiek sistematizavę Pitagoro skaitmenų mistiką, 
Heraklito, Platono ir stoikų mintis — Apollonijus iš Tianės, 
Moderatas (abu gyveno Nerono laikais), Nikomachas ir Apo!- 
lonijaus biografas Filostratas. 

Trečiojo amžiaus pradžioj šitas mistiškas platonikų, ypač 
neopitagoriečių sinkretizmas netikėtai sustiprėjo. — Septi- 
mijaus Severo žmona Julija Domna buvo Sirijos dievo El- 
Gabalo vaidilos duktė. Tapusi imperatoriene, ši mokyta ir 1a- 
bai energinga moteriškė sukaupė savo namuos puikų literatų 
ir filosofų būrelį, kurie tuo metu ir rūpinosi svarbiausiais 
mistikos ir teosofijos klausimais. Jų norima buvo atgaivinti 
religija. Bet tam tikslui, jų nuomone, reikėjo nustatyti tam 
tikra dievų hierarchija, kad daugybė dievų susibūtų kiek su 
viena tobuliausia Dievybe. Reikalingas jiems atrodė esąs 
dievų ir žmonių tarpininkas, pusdievis. Iš savo religiškai fi- 
losofiškų teorijų imperatorienės saliono teosofai kildino as- 
ketišką neopitagorizmo moralę. Visa galėję būtų baigtis gra- 

žiais pašnekesiais; bet čia įsikišė mikli ir sumani Julija Dom- 
na. — Argi ištikrųjų, jos nuomone, negalima esą sutvarkyti 
stabmeldžių panteono? Reikią tik pripažinti, kad dievai ak- 
tualizuoją įvairias Aukščiausiosios Dievybės kokybes ir jėgas. 
Jie esą josios atstovai arba manifestacijos ir tarpininkai tarp 
jos ir pasaulio. Tokia Aukščiausioji Dievybė, be abejo, egzi- 
stuojanti, Tai, girdi, Saulė, garbinama Sirijoj El - Gabalo 
vardu, o kituose kraštuose tik kitaip vadinama. Tačiau ne tik 
Dievybei - Saulei, bet ir mažesniems dievams perdaug tols- 
tant nuo žmonių, reikią surasti žmogaus tarpininkas. — Ir štai, 
imperatorienės prašomas Filostratas ėmė rašyti paslaptingo 
pranašo ir pusdievio Apollonijaus iš Tianės biografiją. Šitas 
šventas herojus, begalo žmones mylįs pitagorietis ir stebuk- 
ladaris asketas atrodė neopitagoriečiams dieviškesnis, negu 
stoikų išminčius, ir filosofiškesnis, negu Kristus. 

Septimijaus sūnui Karakallai žuvus (217), žuvo ir Julija 
Domna. Tačiau jos seseriai Julijai Moesai pasisekė įkelti sos- 
tan savo sūnaitis, Elgabalo vaidila, nors tik 13 metų vaikas. 
Naujas imperatorius, vadinęsis Elagabaliu, suprato religijos 
reformą kitaip, negu jo prosenė ir jos teosofai. Iškilmingai 
sutuokęs savo sirietį dievą su kartaginiečių Junona, įsteigė 
Romoj orgiastišką rytų dievų kultą, tiesa — neilgam, nes 
gvardijos maištas padarė galą ir imperatoriui vaidilai, ir išsi- 
gimusiam sinkretizmui. Kartu dingo ir Julijos Domnos suma- 
nymas reformuoti stabmeldystė. Elagabalio brolėnas iš moti- 
nos pusės ir įpėdinis Aleksandras Severas (222 — 235) tebe- 
palaiko inteligentiško sinkretizmo tradiciją, garbina Orfejų ir 
Abraomą, Apollonijų iš Tianės ir Jėzų Kristų, ketindamas 
oficialiai pripažinti Kristų dievu ir pastatyti Jam atskirą 
šventovę. Bet drąsių reformų laikui praėjus, sinkretiškas 
sąjūdis vėl virto inteligentų svajone. : 

“Vis dėlto ir ši svajonė buvo simptomatinga; tik, norint 
atgaivinti valstybės religija, reikėjo ne tiek susirūpinusių tuo 
inteligentų, kiek liaudies tikybos. O III amžiuje iš tautos 
dievų didelės ir realios įtakos teturėjo Rytų dievai, ypač per- 
sų dievas Mithra. 

Persai išpažino dualistišką tikybą, garbino dangaus dievą 
Ahurą - Mazdą ir tikėjo jį nugalėsiant pagaliau savo piktąjį 
brolį Anro- Mainių. Be Ahura- Mazdos buvo garbinama že- 
mės dievaitė Anahita ir šviesos, ypač saulės dievas Mithrą. 

Persų religija atatikdavo svarbias sinkretizmo tendencijas, 
griežtai formuluodama dualizmą, amžinąją gerosios ir pikto- 
sios dvasios kovą, ir stiprindama monoteistiškus motyvus. Juk 
ne persunku rodės laikyti aibę dievų visų tėvo Ahura-Mazdos 
ir saulės dievo Mithros emanacijomis, arba apsireiškimais. 

Persų imperijai plintant į Vakarus, plito, žinoma, ir maz- 
deizmas. Persų vaidilų, arba „magų“ būta IV amžiuje, matyt, 
visur Mažosios Azijos rytuose. Dar anksčiau, romėnams I 
amžiuje užkariavus Mažąją Aziją iki Eufrato upės, mazdeiz- 
mas, geriau sakant, mithraizmas paplito pirma rytų legi- 
jonų tarpe, paskui — ir visoj imperijoj, skverbdamasis su legi- 
jonais net į Afriką, Ispaniją ir į tolimą Britaniją. 

Paslaptingoj oloj, kur buvo jautį duriančio Mithros pa- 
veikslas, prisimindavo susirinkę dievo garbintojai didelę auką, 
kurią aukodamas dievas įkūrė pasaulį Mistiškos apeigos nai- 
kino nuodėmes ir jungė su dievybe, keldamos tikintįjį Mithros 
tarnautojų hierarchijos laipsniais. Šie tarnautojai vadinosi 
vanagais, nežinomaisiais, kariais, liūtais, persais, saulės pa- 
siuntiniais ir tėvais. „Tėvų tėvas“ valdė visus. Olos skliau- 
tas primena dangų; visa hierarchija lyg mistiškai vaizduoja 
paslaptingą pasaulio ir žmonių istoriją. Greit imamos steigti 
šventovėlės ir miestuose. Romoj buvo jų apie 60. 

Imperatoriai globojo, žinoma, savo kareivių religiją, juo 
labiau, kad ji lyg ir ketino įvykdyti jų sumanymą ir suvai- 
dinti valstybės religijos rolę.  Mithraizmas gerai tiko filoso- 
tiškam sinkretizmui, kuris saulės dievą ir laikė viena Dievybe. 
Be to, Mithra buvo tolerantingas dievas, visai nepanašus į 
žydų Jahvę. — Didysis Ahura-Mazda ėmė sutapdinėti su Jupi- 
teriu, Anahita — su Didžiąja Motina Kybele. Kadangi pats 
Mithra buvo vyrų ir karių dievas, tai Didžioji Motina viliojo 
į mithraizmą ir moteris. Mithros pavidalas labai atatiko 
naujas tikėjimo tendencijas. Mithra buvo tikras dieviškas 
Aukštosios Dievybės ir žmonių tarpininkas. Dualistiškai pa- 
saulėžiūrai vis stiprėjant, saulės dievas kovojo su Anro-Mai- 
niaus tamsybe bei piktybe, šaukdamas savo karius pasaulio 
kovai laimėti. Bet jis ir nemirtingos tikinčiųjų sielos gany- 
tojas. Nes, kad ir norėdamas jiems duoti naują, tobulą kūną, 
norįs, kad jų siela išsivaduotų iš šito Anro-Mainiaus suteršto 
kūno ir tyra būtų. Tam reikalingas esąs asketizmas, reikalin- 
gos ir iškilmingos mistiškos apeigos, panašios į krikščionių 

krikštą, konfirmaciją ir komuniją.  Kybelės kultas atsinešė 
dar „tauroboliją“. — Tikinčiam stovint duobėj, ant perdėtų 
per duobę lentų nuduriamas buvo aukojamas jautis. Nubėgąs. 
apačion jojo kraujas apiplaudavęs nusidėjėlį. 

Gražios apeigos! Mithros kulto primityviškumas ir masi- 
no prastesniuosius arba... rafinuotuosius, bet baidė šviesuo- 
menę, nesuprantančią, be to, kam gi reikia duoti pirmenybė 
mažai težinomam ir keistam persų dievui, jeigu jis negeresnis 
esąs už kitus politeizmo priešus.  Graikijoj Mithros religija 
beveik nebuvo paplitusi. Romoj, manydamas sutvarkyti val- 
stybės religiją, Aurelianas bevelijo abstraktesnį, kad ir artimą 
mithraizmui, Nenuveikiamosios Saulės (So! invictus) kultą. 
Netrukus Saulės dievas virto vyriausiuoju oficialiu imperijos 
dievu. 

Gangreit niekeno nepastebėta išaugo ir paplito krikščiony- 
bė. Taip pat nejučiomis sunkėsi į helenistinę kultūrą ir rytiečių 
pasaulėžiūr4. Pramokę stoicizmo ir platonizmo, rytiečiai ne- 
atsižadėdavo savo tikybos; ne tiek jie buvo Platono sekėjai, 
kiek stengdavosi rasti Platono, „Pitagoro“ ir stoikų idejų 
savo tėvų religijoj, — tuo būdu, žinoma, helenistino ją. Čia 
didelės įtakos turėjo judrūs Rytų ir Vakarų tarpininkai — 
„diasporos“ žydai, vadinasi, iš Palestinos atkeliavę ir dide- 
liuose miestuose, ypač Aleksandrijoj susispietę. Jie tebebuvo 
izraelitai, bet kadangi bendravo su graikais ir romėnais, o 
graikiškai mokėjo dažnai geriau, negu žydiškai, tai, visai na- 
tūralu, domėjosi graikų filosofija ir religija. 

Apie 30 m. prieš Kristų aleksandrietis Filonas buvo žy- 
miausias žydų sinkretistų rašytojas. Jis tikėjo savo tautos 
Dievą Jahvę. Tačiau šis negalimas pažinti, net pavadinti, 
visai svetimas Jojo susikurtam pasauliui Viešpats esąs di- 
džiausiųjų Graikijos filosofų, net paties Platono Dievas. 
Filonas vis dėlto nebetikras žydas. Negalėdamas nurimti tėvų 
tikyboj, kuri jungė žmones su Dievu tiktai „Šventuoju Istaty- 
mu“ ir griežtai neigė panteizmą, Filonas nori pažinti Nega- 
limąjį pažinti ir laimingai nurimti Jo glėbyje. Bet kaipgi 
gali pažinti Tąjį, kuris neturįs nieko bendro su pasauliu ir 
žmogum? — Tam reikią visa atmesti: pasaulis, mintys, jaus- 
mai; reikią ne protauti, bet mylėti Dievas. Tiesa, ir tada 


žmogus nepažinsiąs, tik ekstatiškai susijungsiąs su Juo. Bet 
argi tokia mistiška, griežčiausios askezės reikalaujanti vie- 
novė negeriau už pažinimą? — Be abejo, geriau; tik tada rei- 
kia pripažinti, kad žmogus iš esmės yra kažkas dieviška. 
Tai jau panteizmas. Izraelitas, vadinasi, tikras monoteistas, 
Filonas svyravo nežinodamas, kur linkti, — ar į monoteizmą, 
ar į panteizmą, kaip ir tie žydai, kurie aiškino Ezakielio re- 
gėjimą, „Merkabą“; iš čia kildinamas Kabalos mokslas. 

Kad svyruojama, aiškiai matyt Filono teorijoj, labai, tie- 
są sakant, painioj, nes žydai filosofavo ne sistematizuodami 
idejų, o mistiškai ir alegoriškai interpretuodami Švento 
Rašto tekstus. — Dievas, pasak Filono, sutvėręs pasaulį jau 
iš egzistuojančios materijos, naudodamasis daugybe „jėgų“ 
(dovauneis), kurias Filonas vadino čia žydų „angelais“ bei 
graikų „demonais“, čia Platono „idejomis“ ir stoikų „sper- 
matiškais logosais“, arba „proteliais“ ($ 27).  Tarpininkau- 
damos Dievui ir Žmonėms, šios jėgos  subėgančios į Aukš- 
čiausiąją Jėgą, arba Logosą, Dievo Protą ir Žodį. Tačiau ne- 
aišku, ar tarpininkaująs Logosas ir Jo manifestacijos (vadi- 
nasi, spermatiški proteliai) tėra Dievo kokybės bei atributai, 
ar kas kita, vadinasi — nei Dievas, nei pasaulis. 

Filono filosofijoj kovoja priešingos tendencijos, t. y. žy- 
dų monoteizmas, materiją ir pasaulį neigiąs dualizmas bei pan- 
teizmas. Bet tuo Filonas ir charakteringas, norint naujos reli- 
gijos bei filosofijos srovės pažinti. Tų pačių prieštaravimų 
pilni ir vadinamieji gnostikai, 

Gnostikai, arba „žinantieji“ (pažinimas, arba „gnosis“, 
įvoctę, reiškia čia mistišką pažinimą), iškyla dar I amžiuj, 
krikščionybės ir judaizmo periferijoj.  Heraklitą ir stoikus 
sekdamas, apaštalų priešininkas Simonas Magas išrutulavo 
pirmą individualią gnosies sistemą. Apaštalas Povilas ne- 
kartą kritikavo gnostikus. Visi — Menandras, Satornilas, Jo- 
no Evangelisto priešas Kerinthas, „gyvatės garbintojai“, arba 
„ofitai“ (iš graikiško žodžio 094 — gyvatė), genialūs II 
amžiaus gnostikai Basilidas, Valentinas, Markionas ir kiti — 
nori, kaip ir Filonas, suderinti monoteizmą, dualizmą ir pan- 
teizmą; visi rūpinasi sielos išganymu ir Išganytojo problema; 
visi, pagaliau, stengiasi suderinti helenistinę filosofiją su Rytų 
religijomis, judaizmu ir krikščionybe.  Apibūdindamas Mar- 
kiono mokslą, štai kaip formuluoja Tertullianas gnosticizmo 

problemą: „Iš kur pikta ir kodėl? Iš kur Žmogus ir kaip?..— 
Unde malum et cur? Unde homo et guomodo?.. Unde Deus? 

Negalima suprasti gnosticizmo, laikant gnostikai grynais 
tilosofais. Gnosticizmas buvo religija, įrodinėjo savo 
teoriją tiek konkrečiu gyvenimu, arba veikla, tiek filosofuo- 
dama. O filosofuoja gnostikai saviškai. Nebemokėdami filo- 
sofijos sąvokomis reikšti savo mistiškos patirties apvilko re- 
ligijos ir dorovės mokslą fantastiškų mitų forma. Tiesą sa- 
kant, mitiškai filosofuojant graikų filosofams, dažnai net 
pačiam Platonui, gnostikai vartodavo būtiną mistiškos filoso- 
fijos metodą. Be to, mitus bruko jiems ir toji tautos tikyba, 
kurios jie yra buvę. Kadangi gnostikai rašė išrinktiesiems, 
mažumai — vienam iš dešimties tūkstančių, išdidžiai sako Ba- 
silidas, — tad mažai terūpėjo jiems jų skaitytojai. Ir mums, 
šių dienų žmonėms, keistoka skaitant jų raštai, net nejaukus 
jų filosofavimo būdas; čia tamsoka mistiška intuicija ir gudri 
dialektika susijus su nepažabota konkrečių, net materialistiškų 
mitų fantastika, 

Kad ir vėliau gyvenusių rašytojų išdėstytos ofity siste- 
mos vaizduoja pirmą gnosticizmo augimo stadiją. Jos betyri- 
nėjant, galima bendrais bruožais apibūdinti visa Basilido, Va- 
lentino ir Markiono problematika. 

Pirmoji ir svarbiausioji į daugelį grupių suskilusių ofitų 
tema, tai vienos Aukščiausios Dievybės klausimas. Dievybė 
esanti visų dvasiškų, psichiškų, gal būt, ir materialių daiktų 
esmė ir pradžia; ofitai griežtai skyrė šias tris būties rūšis. 
Bet jeigu Dievybė, ofitų nuomone, viskas, tai kaip gali išaiš- 
kinti pasaulio netobulumą ir reliatyvumą, ypač — žmonių 
nuodėmes ir kančias? Ofitams reikėjo kiek suderinti tobu- 
liausio Dievo intuicija su panteizmu ir asketiškos moralės 
motyvuotu dualizmu. Tai yra sunkiausias dalykas; tad, ro- 
dos „negalima buvo apsieiti be mistiškos ir mitiškos kalbos, 

Kadangi, anot jų, viskas iš Dievo išeina, tai ofitai įsivaiz- 
davo Dievybę esant visų daiktų galią, arba potenciją. Pra- 
džioj, pasak Šv. Irinejaus kritikuojamų „gnostikų“ ofitų, yra 
buvęs Pirmasis žmogus, jo sūnus — Antrasis Žmogus, arba 
Mintis, ir jų pati — Pirmoji Moteris, arba visų gyvenančiųjų 

Motina, kitaip vadinamoji šv. Dvasia. Ji skraidžiusi Bedugnės, 
arba Chaoso, viršuj. Taigi, išvadžiojame, pradžioj yra buvus 
ne tik dieviška trejybė, arba pats save pažįstąs ir gyvenąs 
Dievas, bet ir piktoji materija, vadinasi, negalimas pažinti 
chaosas. Dievui pradėjus objektyviai gyventi, arba Pirmajai 
Moteriai ištekėjus už tėvo ir sūnaus, gimęs Kristus; tuo bū- 
du visi keturi sudarę viena, arba ketveriukę (tetraktidą) — 
Šventąją Bažnyčią. 

Visa tai — vidujis pačios Dievybės augimas. Bet gimdy- 
dama Kristų, Pirmoji Moteris „pritvinkusi“ ir, kaip „šviesos 
rasa“, „patvinusi kairėn“. Ta „šviesos rasa“ esanti Sofija 
Prunikos, kuri, nužengdama į ėmusį virti dėl jos nužengimo 
Bedugnės vandenyną, susitvėrusi iš šio vandenyno (—chaoso, 
=materijos) kūną. Tačiau, skaisčių materijos centru dary- 
damos, Sofija buvusi materijos pavergtą. Nuo (tada kovo- 
janti su materija, norėdama atsikratyti ja ir susijungti su 
Šventąja Bažnyčia, 

Ofitai smulkiai pasakojo Sofijos, vadinasi, mūsų pasau- 
lio, istoriją. — Visų pirma, stengdamos išsivaduoti iš materi- 
jos, Sofija pagimdžiusi žydų dievą Jaldabaothą, neblogą, bet 
kerštingą. Jis paniekinęs savo motiną dangaus Sofiją, kaip ir 
jį buvo paniekinę kadai jo sūnūs, ypač nelabasis Ofis. Nei 
Ofis, nei kiti Jaldabaotho sūnūs, nei pats, pagaliau, Jaldabao- 
thas negalėję ir nenorėję gelbėti Sofijos; bet Jaldabaotho 
sutvertas žmogus, Sofijos, vadinasi, pačios Dievybės, pavi- 
dalo būdamas ir dievišką spindulį turėdamas, tuoj ėmęs gar- 
ššinti ir garbinti Pirmąjį Žmogų. Veltui gundžiusi žmogų 
piktoji gyvatė (tas pats Ofis): žmogus suvalgęs Jaldabaotho 
uždraustą vaisių, paniekinęs ir Jaldabaothą, ir Ofį. Veltui 
Jaldabaothas sukaustęs žmogų kūnu, lemdamas jam veistis 
ir amžinai mirti bei apleisti savo kūną tik tam, kad vėl įsikū- 
nytų. — Sofija nenustojanti kovoti su Jaldabaothu. Jam pa- 
siuntus savo pranašus, didžiausią iš jų Joną Krikštytoją, So- 
fija išprašiusi, kad įsikūnytų ir susijungtų su žmogum Jėzum 
Kristus. O Kristus apgavęs Jaldabaothą, tematantį žmogų 
Jėzų, o ne Dievą Kristų, ir tapęs Sofijos pageidaujamu Iš- 
ganytoju. Kristus atskleidęs žmonėms Dievo ir pasaulio pas- 
laptį, įsteigęs gnosį ir tuo išvadavęs juos iš materijos. Bet 
nors žmogus Jėzus kentėjęs mirdamas ant kryžiaus, Kristus 
negalėjęs kentėti ir mirti, nes buvo pats tobuliausias Dievas. 

Todėl, palikęs Jėzų, Kristus įžengęs į dangų. Ten Jaldaba- 
otho dešinėj sėdėdamas, atimdinėjąs iš mirusiųjų šviesos 
spindulius, norėdamas visas Sofijos daleles surinkti ir atimti 
pagaliau paskutinę iš paties Jaldabaotho, ir tuo būdu išva- 
duoti Dievybę iš materijos vergijos ir ištobulinti Šventąją 
Bažnyčią. ! 
Taigi pasaulio istorijos prasmę sudarąs ne jo išganymas, 
bet išsivadavimas iš jo Dievybės, kuri nesusiliejusi, tik su- 
imišusi su pasauliu.  Tarydamies Dievybės spinduliai arba 
dalelės esą, gnostikai nenori, tiesą sakant, išganyti pasaulio, 
nes nori patys atsipalaiduoti nuo jo, kaip tų laikų Žmonės 
norėjo atsikratyti nuo valstybės, nuo socialių ir ekonomiškų 
santykių. Bet, Dievybej grįžus saviep, kažkas turįs likti. 
Juo labiau, kad ne visi žmonės gnostikai: esą jų tarpe „psi- 
chikų“, arba ne dvasios, tik sielos bei kūno žmonių, esą ir 
„choikų“ (— „hilikų“), vadinasi, grynai materialių žmonių. 
Kas gi jie ir koks jų likimas? Ir kokiu būdu galima suderinti 
Dievybė su trupučiuką savarankiškai egzistuojančiu pasauliu, 
nors jis iš esmės ir yra buvęs chaosas, tiktai gryna materija? 
Kaip, pagaliau, sutaikinti tobuliausia Dievybė su josios isto- 
rija ir — patys gnostikai kentėjo — su kančiomis? Tai 
klausimai, kuriuos stengiasi išspręsti genialūs gnostikai Ba- 
silidas (apie 120 — 140 m.) ir Valentinas (apie 135 m.). 

Svarbiausioji Basilido (fonetiškai rašant reikia — Vasi- 
lido) intuicija, tai Dievo tobulumas. Mažai kas buvo formula- 
vęs Dievo sąvoką tiek grynai ir tiksliai, kaip jis. — Dievas 
visai nenusakomas esąs; tad Jojo negalima esą nei pažinti, 
nei pavadinti. Negalima esą sakyti, kad Jis yra, nes pati 
būtis Jį apibrėžtų. Visa tai turėdamas galvoj, Basilidas ir va- 
dina Dievą — Dievu, kurio nėra, Nesančiuoju, Neegzistuo- 
jančiuoju Dievu (6 o0x dv Dei). Jei Dievo nėr, tai nieko 
daugiau nebėr: išorėj Dievo esą tik niekas. Mūsiškai sakant: 
jeigu Dievo nėra todėl, kad Jis yra visų didžiausias, tai kito 
ko nėra be jokių „todėl“. 

„Nesantis Dievas iš to, ko nėra, sutvėrė nesantį pasaulį. 
Ištrėškė iš Savęs sėklą, kurioj glūdėjo viso pasaulio sėklos“. 
Parūpę, žinoma, Dievui įkūrti, — tik parūpę  neprotaujant, 

nejaučiant, nenorint. Tarytum iškritęs iš Dievo visų sėklų 
gumulas, arba „panspermija“, kurią Basilidas gražiai prilygina 
povo kiaušiniu. Juk bespalviame povo kiaušinyje esančios 
visų būsimųjų plunksnų spalvos. 

Basilidas dėsto, rodos, beveik krikščionybės koncepciją, 
aiškiai aprašinėdamas absoliučią Dievybę ir Josios pasaulio 
kūrimo aktą. Tačiau abejojama, ar Basilido sistemoj pasau- 
lis yra tas pats Dievas, ar koks Dievo ir dar ko mišinys, 
Nors tobuliausias Dievas ir negali vargti bei kitėti, pasaulis, 
pasak ' Basilido, kitėjąs: realiai augąs bei mirštąs ir varg- 
stąs. Ne visas pasaulis ir susijungsiąs su Dievybė; bet be 
susijungusių su Jąja gnostikų, arba dieviškų žmonių, liksią dar 
ir kitų. Ir šiuos norėtų kiek gelbėti Basilidas. 

Visus prieštaravimus kelia aikštėn kosmogoniškas Basi- 
lido mitas. — Įdėta į panspermiją Dievybė, Dievo Sūnus, 
arba, basilidiškai, Sūnybė (votyc), išsiskyrusi iš pansper- 
mijos ir „greitai, kaip plunksna arba mintis“, kilusi į Neeg- 
zistuojantį Dievą. Bet tai tik „Pirmoji Sūnybė“. Šiai Pir- 
majai Sūnybei susijungus su Nesančiuoju, pačioj  pansper- 
mijoj imanti formuotis Antroji Sūnybė, kurią Basilidas vadi- 
na imituojančiąja. Ji taip pat atsiskyrusi, bet nebevisai die- 
viška būdama, o tik dieviškai elgdamosi, nevaliojusi pasiekti 
Neegzistuojančiojo. Kitų gaivalų apspista bei spaudžiama, 
sutvėrusi sau iš jų sparnuotą Šventąją Dvasią ir pakilusi iki 
pasaulio ribų, tapdama jo dangum ir ramščiu. Dievą vaizduo- 
janti Antroji Sūnybė įkvėpusi dvasios į pasaulį, — tuo pasau- 
lis ir esąs gyvas. 

Štai kokia esanti paties pasaulio, arba "Trečiosios Sūny- 
bės istorija. — Pačioj pradžioj iš panspermijos likučių iškilo 
„Didysis Archontas“, arba „Pasaulio Galva“. Bet, kad ir 
„visų galingiausias“ būdamas, jis nieko nežinojęs nei apie abi 
aukštesniąsias Sūnybes, nei apie Nesantį Dievą, ir įsivaizda- 
vęs pats aukščiausias dievas esąs. Tačiau pagimdęs didesnį 
ir geresnį už save Sūnų; ir, šito Sūnaus padedamas, sutvėręs 
eteriško pasaulio aštuoniukę, arba „ogdoadą“. Šiam procesui 
pasibaigus, iškilo iš panspermijos „Antrasis Archontas“, pa- 
gimdęs, kaip ir Pirmasis, didesnį ir geresnį už save Sūnų 
Kristų. Jiem savo rėžtu sutvėrus „septyniukę“, arba „heb- 
domadą“ (vadinasi — septynių planėtų dangų), ėmęs augti 
mūsų pasaulis, mūsų dangus ir žemė. Tai esąs trys šimtai še- 

šiasdešimts penktasis pasaulis, nes visi kiti sudarą septyniukę 
ir aštuoniukę (?). O pasaulių skaičių ir vardus paslaptingai 
reiškiąs magiškas žodis „Abraxas“. 

Sunku buvę gyventi nieko nežinantiems ir nuodėmin- 
giems žmonėms iki Mozės laikų, Didžiajam Archontui vieš- 
pataujant. Tik Antrajam Archontui paėmus valdžią į savo 
rankas, ėmę šviesti šiokie tokie Tiesos spindulėliai. Pagaliau, 
Antroji Sūnybė, Šv. Dvasiai tarpininkaujant, nušvietusi Di- 
džiojo Archonto Sūnaus protą, „kaip ugnis iš tolo uždega ži- 
balą“. Kadangi šis Sūnus apšvietęs Kristaus protą, tai Kris- 
tus nužengęs iš hebdomados į mūsų pasaulio vidurį, kur buvo 
jau gimęs tobuliausias žmogus ĮTėzus, ir susijungęs su juo, 
kad visa žmonija formuotųsi ir kiltų aukštyn. Kaip ir visi 
gnostikai, Basilidas Išganytoju laiko ne žmogų Jėzų, bet 
Kristų. Kristus atskleidęs žmonėms būties paslaptį, moky- 
damas juos ir įsteigdamas gnostikų broliją. Tačiau Kristus 
ne tik Mokytojas. Žemiausio pasaulio vidurys būdamas, jis ir 
realiai perskyrė sumišusius gaivalus, vadinasi, dvasios, sie- 
los būtį ir materiją. Jėzui mirus ant kryžiaus, jo kūnas grį- 
žęs į pirmykščią maišatį, arba chaosą (čia chaosas, rodos, nebe 
dieviška, bet kažkokia kita būtis), jo siela nuskridusi į sep- 
tyniukę, o Kristus, palikęs Jėzų kentėti ir mirti, nusijuokęs 
iš kryžiuojančiųjų. 

Bet tai esanti tik pasaulo išganymo pradžia, nes viskas 
turį pasitaisyti ir atgimti (droxatūstuoĘ Tov TŪvTOV). „Visa, kas 
iš pradžios yra buvę įdėta į panspermiją, turi atgimti, kaip jo 
prigimtis reikalauja, ir kai ateis laikas.“ Maišačiai ir tajai kai- 
tai pasibaigus, visata būsianti pusiausvyroj. Čia Basilido 
sistema nevisai aiški. Bet rodos, kad dvasios žmonės (pneu- 
matikai, arba gnostikai) nueisią į ogdoadą, sielos žmonės 
(psichikai) gyvensią hebdomadoj, o kiti (choikai, hilikai) 
liksią žemėj. Bet gali ir kitaip būti. Basilidas sako, kad vi- 
soms maišatims pasibaigus, viskas būsią ten, kur reikią būti. 

Bet argi nekentės visi nepasiekę Aukščiausios Dievybės, 
gyvenantieji tik ogdoadoj arba hebdomadoj? Argi nekentės 
amžinai atskirtas nuo Dievo pasaulis, jausdamasis netobulas 
esąs? Argi neparūps pažinti Nesančiojo bei susijungti su 
Juo? — „Visa ryžtuos tvirtinti“, atsako Basilidas, „tik ne- 
vadinsiu Dievo kietaširdžiu“. Viskam, kas pikta, gimus iš 
vienas kitam prieštaraujančių daiktų, nemaišaty niekas nieko 

nežinosiąs apie kitus ir nesistengsiąs susijungti su jais. Nes 
Dievas apgaubsiąs viską didžiausios nežinios (ep dyvoia) 
uždanga, kad Antrasis Archontas nieko nežinotų apie Pir- 
majį, o Pirmasis — apie Tikrąją Dievybę, ir kad viskas nu- 
rimtų. 

Panspermiją sutvėrusį Dievo aktą laikė Basilidas nieko 
nemotyvuotu, vadinasi, laisvu. Ištikrųjų, tamsybės uždanga 
dengia Tiesą nuo klausiančiojo, kodėl ir kam Dievas leido 
pasaulį! Laisvas, anot Basilido, liko ir Dievo leistas pasau- 
lis. Juk, Dievui sutvėrus pasaulį, o ne ištirpus jame, ne ta- 
pus juo, kasgi galėjo suvaržyti pasaulį, panaikinti jo laisvę? 
Basilidas, kaip esam matę, pripažino empirišką būtį iš 
dalies ir dievišką kiek esant. Iš čia kyla pasaulio ir paties 
tobuliausio Dievo tragedija, vadinasi, atgijo ofitų mitas. Be 
to, šis mitas, kaip pitagoriečių ir platonikų filosofija, apie 
vidujį Dievo procesą kalbėjo daug daugiau, negu Basilidas. 

Visi šie klausimai vėl išėjo aikštėn Valentino sistemoj. 

Dievo, kaip energingai tvirtino Basilidas ir didžiausi 
stabmeldžių bei krikščionių filosofai, negalima, žinoma, pa- 
žinti. Pats Valentinas vadina Jį Bedugne, arba Bythosu 
(Bodoc). Vis dėlto daug apie Dievą pasakoja. Aukščiausias Die- 
vas džiaugiąsis, kad esąs Bedugnė. Absoliutiškas būdamas, Jis 
esąs, be abejo, Vienetas, pitagoriečių Monada, bet — save pa- 
žįstanti, protaujanti ir džiaugsmingai save mylinti Monada. 
Bet, vadinant Dievas savižina ir meile arba džiaugsmu  (ydpc) 
reikią pridurti, kad ta savižina nepanaši esanti į mūsiškę saviži- 
ną, o meilė — į mūsiškę meilę. Dievas esąs tylinti meilė ir ty- 
linti savižina. Tačiau, suvokiant savižiną ir meilę, reikią 
skirti jų subjektas nuo jų objekto, vadinasi — protas nuo to, 
kas protaujama, ir meilė nuo to, kas mylima. Kadangi, anot 
Valentino mokinių (kurių mokslas sunku skirti nuo jo paties 
mokslo), Dievas esąs didesnis už bet kokį skaičių ir priešta- 
ravimus, tai, Monada būdamas, Jis gražiai vienumat galįs būti 
ir Dvejukė (Diada), pora. Vadinasi,  Tylįs Bythosas esąs 
Bythoso ir Tylos „sizigija“ (—pora). 

Protaudama ir mylėdama Bythoso ir Tylos sizigija gim- 
danti kitą — Proto ir Tiesos sizigiją (Nooc — Alos), mū- 
siškai sakant — pažinimo (savižinos) subjektą ir objektą. Ty- 
rinėdamas Dievo būtį individualioj, tą būtį vaizduojančioj, 

savo sąmonėj, gnostikas pažįsta Dievo „tetraktidą“, arba ket- 
veriukę, kuri (B4904 — Yrry — Nooc — AlyDe1a), anot valentinininkų, 
ir esanti pitagoriečių kvadratas. Bet Monada rūpinantis te- 
traktidoj tik pati savim, o norinti objektyviai gyventi ir skam- 
bėti, kad kas kitas pažintų ją ir mylėtų. Ir štai, Proto - Tiesos 
sizigija pagimdžiusi ir trečiąją Žodžio - Logoso (vadinasi — 
aktualizuoto Proto) ir Gyvatos sizigiją, o ši, savo rėžtu — ket- 
virtąją: Žmogų ir Bažnyčią. Taip kilusi „Pirminė Ogdoada“, 
arba visą Dievo tobulybę ištarianti Aštuoniukė. 

Valentinas artinasi čia prie krikščionių Trejybės dogmos, 
gal, ją ir perdirbdamas. Neskiriant Tylinčiojo Bythoso į dvi 
esybes, arba į du „ėonus“ (Bythosas suskirstytas į Bythosą ir 
Tylą, rodos, ne paties Valentino, o jo mokinių) nesunku iden- 
tifikuoti Protas (Nooc) su krikščionių Logosu. Tiesa, Valen- 
tinas vadina Logosu tiktai penktąjį „eoną“ (dlov = amžius ir 
esybė); bet argi galima dalinti tobuliausias Dievo Protas į po- 
tenciją (— Valentino Noi) ir aktą (—Valentino „Logos“), 
jei pats Bythosas yra visų potencija? Be to, pats Valentinas 
vadina Protą čia „tėvu“ (žinoma, Logoso tėvu), čia „vienatiniu 
sūnumi“ (povopevyc), kaip ir krikščionys Logosą. Jeigu ket- 
virtasis ir šeštasis Valentino eonai yra Tiesa ir Gyvata, tai 
krikščionių Šventoji Dvasia viską gaivina  (Zwozosi, GwoTotooa) 
ir yra „Tiesos Dvasia“, arba „Tikroji Dvasia“. (Žiūr. Symbo- 
lum Nicaeno - Constantinopolitanum, kur pirmykštė žodžių 
> t Rvedia T0 Čjuwv T0 x0p0v reikšmė yra buvusi: „į Šv. 
Dvasią, tikrąją, „in Spiritum S., verum“, o ne „į Šv. Dvasią, 
Viešpatį“, „in Spiritum S., Dominum“). Vadinasi, Tylįs By- 
thosas atatinka Tėvą, kurį pažįsta tiktai „vienatinis Sūnus“, 
arba protaująs Logosas, o Tiesa ir Gyvata, arba gyvenanti Tie- 
sa — gyvą Šv. Dvasią. Tačiau Valentinas neskyrė Dievo nuo 
Jojo padarų, nes laikė Dievybe Žmogų (=—žmoniją, žmones) ir 
Bažnyčią (—žmonių vienovę); be to, abstrakčias sąvokas supai- 
niojo su esybėmis. Tyla ir mintis, riba, arba Horosas ('Opos 
= Xtovpds — kryžius), net įgaidas (ėvdopnoę) atrodė jam ne ko- 
kybės ir kokios kad ir tos pačios esybės vardai, o atskiros esybės, 
arba eonai. Jis prigalvojo daug tokių esybių—eonų — tiek, 
kad pagaliau visas Dievas, arba, valentiniškai, Dievo „Pilny- 
bė“, Pleroma, rados sudėta maždaug iš 30 eonų. Tiesa, tai pa- 
lengvino Valentinui tikėti, kad nejučiomis galima peržengti 
Dievą ir pasaulį skirianti bedugnė. 

Tapus Dievui Aštuoniuke, dieviškas procesas dar nepasi- 
baigęs. — Iš Logoso ir Gyvatos gimusios dar penkios sizigijos, 
o iš Žmogaus ir Bažnyčios — dar šešios. Tačiau visi šie 22 
nauji eonai nebe tobuli buvę, kad ir reikalingi Pleromai visai 
aktualizuoti. Nė vienas iš jų nepažįstąs visai ir tikrai tobu- 
liausios ogdoados; ir juo eonas toliau nuo jos, juo mažiau ži- 
nąs eonas apie ją. Bet negalėdama, o vis dėlto stengdamos pa- 
žinti ogdoadą, Pleromos dalis, žinoma, nerimstanti ir krem- 
tantis. 

Tuo prasideda Dievybės tragedija. — Paskutinis eonas, 
moteriškė Enthymėsis (vėlyvos — geismas), arba Sofija 
(=išmintis), užuot gyvenusi su savo vyru Geidžiamuoju (0+- 
Anzėc) pakilo aukštyn, jieškodama Ogdoados ir norėdama pa- 
žinti paslaptingąjį Bythosą. Gal, Sofija ir būtų pasiekusi jį, 
naikindama tuo negalimą pažinti Dievybę. Bet ne, neįvykdo- 
mas tai daiktas! Ant tetrakditos ribos iškilęs naujas eonas 
Riba, arba Kryžius (Ytaupoc). Jis atstūmęs nelaimingąją So- 
fiją; nukirtęs nuo jos mergautinę josios dukrelę, vadinasi — 
patį beprasmišką Sofijos geismą pažinti Bythosą. Bet kaipgi 
galima buvo nuraminti Pleroma, jeigu ji, visa Sofijos sujau- 
dinta, norėjo pažinti, ko negalima? Ugi štai kaip. — Pagimdę 
Logoso ir Gyvatos (Žo4) sizigiją — iš dalies Bythosą aiški- 
nančią — Protas ir Tiesa gimdę dar naują, vadinasi, Kristų ir 
Šv. Dvasią. Kristus išaiškinęs visiems eonams didelę paslaptį, 
įrodydamas, kad Tylinčiojo Bythoso neįkandamumas kitiems 
eonams ir esanti Dievybės esmė ir grožybė. Tada, patyrę, kad 
Bythoso negalima patirti, visi eonai nurimę ir džiaugdamies 
pagimdę „tobuliausią savo vaisių" Jėzų, po tėvu vadinamą 
Kristum ir Logosu. Bet visiems eonams virtus Logosais bei 
Kristumis ir jų žmonomis Gyvatomis bei šv. Dvasiomis, vienas 
Jėzus negavęs pačios. 

Jėzaus sužadėtinė, tai iš Pleromos į Tuštumą (= Keno- 
mą) ištremtoji Sofijos dukrelė, po motina vadinama Sofija 
Achamoth (hebraiškas žodis „Chochma“ reiškia išmintį). Ki- 
taip sakant, Pleromos įgaidas pažinti Bythosą ir esąs mūsų 
vargšas pasaulis, kyląs iš nieko ir vargais negalais augąs iš 
chaoso. Jūrų, upių, lietaus vanduo, tai ne vanduo, bet 
Sofijos ašaros esančios; mūsų šviesa — josios, Jėzų 
atsimenančios, šypsena; demonai ir Šėtonas — josios baimė, 

o josios noras kilti aukštyn ir susijungti su Jėzum, tai — pa- 
saulio Tvarkytojas, arba Demiurgas, ir visos „„psichiškos“ esybės. 

Vadinasi, Dievybės tragedijai pasibaigus, prasidedanti 
pasaulio tragedija.  Pleromai tetrūksta visai mažo dalyko — 
Jėzaus sužadėtinės Sofijos. Save tobulinanti Dievybė mums ro- 
dos netobula esanti, nes — kam gi tobulybei betobulėti? Bet 
Valentinas galėtų atsakyti, kad nugalėdama savo netobulumą 
Dievybė esanti tobulesnė net už tai, kas tobuliausia, o laikas, 
Dievas tyrinėjant, reikią suprasti tik metaforiškai. Vadinasi, 
ištobulėjęs Dievas, žinoma, yra buvęs netobulas, bet Jis vis 
dėlto visada yra nugalėjęs ir visada nugali Savo netobulumą. 
Argi Dievas ne didesnis už prieštaravimus? 

Valentino pasakojimas apie Sofijos Achamoth, arba mūsų 
pasaulio, istoriją tėra naujas, poetiškai išdėstytas, bendro 
gnostikų mito varijantas. Ir valentinininkai, kaip ofitai ir 
Basilidas, skyrė pasaulį nuo Dievo, o išganiusį žmones Kristų 
— nuo žmogaus Jėzaus, kentėjusio ir numirusio ant kryžiaus. 
— Į savo sūnaus Demiurgo sutvertą žmogų Sofija slapta įdė- 
jusi savo sėklą. Todėl esančios trys žmogaus dalys: dvasia, 
siela ir materialus kūnas, ir trys žmonių rūšys: pneumatikai 
(arba gnostikai), Demiurgo sūnūs psichikai ir hilikai (arba 
materialūs žmonės). Gnostikams susijungus sw  Pleroma, o 
Jėzui Kristui vedus Sofiją, psichikai su savo Demiurgu nu- 
rimsią Sofijos įkurtoj ogdoadoj, o hebdomadą ir hilikus su- 
naikinsianti ugnis. 

Aišku. — Ir Valentino sistema baigiasi ūkanotu dualizmu. 
Dar ryškiau skamba dualistiški motyvai Markiono (apie 140 
m.) gnosyje. Iš krikščionių Bažnyčios išėjęs ir apaštalo Povilo 
raštų įtakoj būdamas, Markionas padarė kosmišką gero Dievo 
ir pikto pasaulio antitezę ir nauja įsakymo bei malonės antiteze. 
Pasak Markiono, Demiurgas esąs teisus, bet kerštingas žydų 
Jahvė, išleidęs negailestingą savo Įstatymą ir persekiojąs tik- 
krojo meilės Dievo sūnus gnostikus. Tikrasis gnostikų Die- 
vas esąs „visų geriausias, romusis“. Jis „raminąs ir tiktai 
mylįs“. Pasiuntęs Kristų, kad išvaduotų žmones iš Demiurgo 
ir piktųjų angelų sutverto kūno. O Demiurgo žadėtasis Mesi- 
jas būsiąs karingas žydų vadas ir Antikristas. Čia, žemėj De- 
miurgo valdžion atiduoti gnostikai turį kentėti. Bet žudy- 
damas žmogų Jėzų, Demiurgas nepastebėjęs pasislėpusio jo 
kūne Kristaus ir tuo — pats peržengęs savo Įstatymą. Juk 

norėjęs nužudyti ne savo valdinį, o tikrąjį ir nekaltąjį Dievą. 
Todėl, kadangi nebetekęs Demiurgas teisės bausti Kristaus se- 
kėjų, visi gnostikai būsią išganyti, o amžinoji ramybė atskir- 
sianti tikrojo Dievo karalystę nuo Demiurgo karalystės. 

Bet gnostikų istorijoj Markionas didis ne tiek dėl sukurtos 
naujos sistemos, kiek dėl to, kad įsteigė gnostikų bažnyčią. 
Buvęs seniau krikščionis, suprato, kaip reikalinga organiza- 
cija, daug geriau, negu kiti gnostikai ir net tų laikų krikščio- 
nys. Pirma stengėsi, kad pripažintų jį Efeso, Smirnos ir net 
Romos krikščionys, gal, tikėdamasis reformuoti pačią krikš- 
čionių Bažnyčią; paskui, neįvykus, ėmė tvarkyti savo bendruo- 
menes, kurios buvo paplitusios Mažojoj Azijoj, Afrikoj, Italijoj 
ir Galijoj. „Pataisęs“ ir išleidęs dešimtį apaštalo Povilo laiš- 
kų bei Luko Evangeliją, Markionas sudarė savo bažnyčios Šv. 
Rašto „kanoną“; krikščionys tik vėliau ėmėsi tokio darbo. 
Bet ne savo noru, tik aplinkybių verčiamas tapo jis teoretiku; 
labiau rūpinos savo bažnyčios organizacija; ir čia, kaip mi- 
nėta, pralenkė krikščionis. Iki dešimto amžiaus gyvavo mar- 
kionizmas Mažojoj Azijoj. Iš susijusio su manicheizmuų Mar- 
kiono mokslo yra kilusios euchitų (VI amž.), paulikia- 
nų, bogumilų ir katharų (XI-XIV amž.) erezijos. 

Didžiausia viso gnosticizmo klaida, tai asketiškas dua- 
lizmas, atliepiąs mirštančios kultūros nuotaikai, bet nesutinkąs 
su gimstančiąja. Dualistai bei asketai būdami, gnostikai nie- 
kino empirišką žmonių gyvenimą, kaip — praktiškai — yra 
niekinusis ir imperijos visuomenė. Iš šios pagrindinės gnos- 
ticizmo klaidos išėjo ir svarbiosios jo kliaudos, vadinasi, dvasios 
aristokratizmas ir sauvalis fantastiškumas. Gnostikai buvo 
dvasios aristokratai, nes nerūpėjo jiems žmonės išganyti; te- 
rūpėjo išskirti iš jų išganytieji bei geriausieji, kaip ir jie patys 
esą. Negalintiems pasiekti tobuliausios Dievybės ir amžinai 
mirčiai pasmerktiems gnostikai abejingi buvo. Bet atmetę ne- 
tobulą būtį, gnostikai nepripažino mokslo disciplinos ir objek- 
tyvių tiesos teisių bei reikalavimų. Tyrinėjant gnosticizmo 
sistemos, negalima nepastebėti lakios gnostikų fantazijos. Lai- 
kydami neabejotina tiesa net neaiškią intuiciją, net ištolo žyb- 
terėjusią mintį, gnostikai prigalvojo, pasak apaštalo Povilo, 

daugybę dievų genealogijų ir... rodosi visai nebesuprantamai 
kalbą. Bet argi svarbu dvasios aristokratui, kad tamsuoliai su- 
prastų? 

Tačiau, gnostikų vadams vis labiau tolstant nuo masių, ne- 
patenkinti tamsoka teosofija, paprastesni Žmonės troško ir pa- 
prastesnės asketiškai dualistiškos pasaulėžiūros. „Jiems pa- 
tenkinti atėjo — vėl iš Rytų — nauja universali religija — ma- 
nicheizmas, sinkretinąs mazdeizmą ir gnosticizmą su 
krikščionybe. 

Šios naujos religijos steigėjas buvo persas Manis, ėmęs 
skelbti savo mokslą apie III amžiaus pusę persų sostinėj. Dė- 
jęsis tikrojo Dievo pasiuntiniu, kaip prieš jį — Buddha In- 
dijoj, Zaratuštra Persijoj ir Kristus. Bet, kadangi mazdeizmo 
magai išsijuosę gynė savo tikybą ir Zaratuštros reformą, tai 
Manis priverstas buvo išsikraustyti iš tėvynės, o grįžęs (276— 
277 m.), buvo pagaliau nukryžuotas Susose. Tuo metu mani- 
cheizmas buvo jau paplitęs Persijoj, Turane, Indijoj, Kinijoj, 
ėmė plisti ir romėnų imperijoj. 

Manicheizmo pagrindas, tai senasis persų dualizmas. 
Manis pripažįsta du principus, geriau sakant, dvi karalystes. 
Vienoj, visų skaisčiausios saulės spindulių  apšviestoj žemėj 
viešpataująs Dievas, iš kurio išeinančios Meilė, Tikėjimas ir 
kitos dorybės. Apačioj — tamsos karalystės esama, kur nesą 
nei Dievo, nei dangaus, — tik viena žemė. Čia gyvenas su savo 
velniais Šėtonas. Abiem karalystėm kaimynėm esant, Šėto- 
nas įsiveržęs kartą į gerąją karalystę ir užkariavęs jos dalį. 
Drąsiam priešui ištremti Dievas ir jo Dvasia pagimdę dan- 
gaus Žmogų, o Šėtonui nugalėjus ir Žmogų, Dievas surinkęs 
angelų kariuomenę, norėdamas išvaduoti Žmogų ir atstatyti 
gerąją karalystę, — tokią, kokia pirma buvo. Šėtonas spėjęs 
dėlto pavogti keletą skaisčių Žmogaus dalelių ir sumaišyti jas 
su tamsa. 

Grįždamas čia į gnostikų mitą, Manis sako, kad mūsų pa- 
saulis ir esąs šviesos ir tamsos mišinys bei jų kova. Dievas, 
norėdamas vėl perskirti abi karalystes, sutvėręs angelų val- 
domąjį dangų, saulę, mėnesį ir žemę. O Šėtonas su velniais 
toja sutvėręs žmogų, įdėjęs į kūno kalėjimą pavogtą šviesą, 
kad, gimdydamas vaikus, žmogus vis skaldytų šią šviesą. No- 
rėdamas greičiau pasiekti savo klastingą tikslą, Šėtonas pats 
pagimdęs iš mažiau šviesos dalelių turinčios Jievos — Kainą 

ir Abelį. Tikrasis Adomo sūnus Setas (kai kurie ofitai gar- 
bino jį kaip tikrąjį žmogų) pradėjęs šviesesnių žmonių gimi- 
nę. Nuo to laiko žemėj nenustojančios kovoti Šėtono ir Ado- 
mo-Seto giminės. Numirę Šėtono ainiai einą į tamsos pra- 
garą, o Adomo giminės velionys kylą aukštyn, vadinasi, į mė- 
nesį ir saulę, kad, apsivalę šiose gryniausiose pasaulio vietose, 
įeitų į šviesos dangų. 

Bet ilga ir sunki ta kova, kurioj dalyvauja Dievas ir Šė- 
tonas, siuntinėdami savo pranašus. Aukščiausiojo Dievo pra- 
našai buvę Nojus, Abraomas, Zaratuštra, Buddha ir Kristus, 
kurio nereikią painioti su Šėtono žadėtuoju Mesiju. Tas Me- 
sijas būsiąs žydų valdovas. Tikrasis fėzus nekentėjęs ir, die- 
vas iš esmės būdamas, nė negalėjęs kentėti (Jesus impatibilis). 
Tačiau paskutinis bei didžiausias Dievo pasiuntinys esąs pats 
Manis. Jį ir jo asketišką dorovės mokslą turį sekti tikri Ado- 
mo sūnūs ir Dievo tarnai. 

Manio mokinio uždavinys esąs išvaduoti šviesos dalelės 
iš materijos bei tamsos, o visų pirma — nebeduoti joms skai- 
dytis. Todėl Manio mokinys turįs vengti lyties santykių ir 
žavingos Jievos dukrelių. Jis neturįs valgyti jokio gyvio, ne- 
turįs gerti vyno, lytėti blogų daiktų.  Reikią melstis keturis 
kartus per dieną ir gavėti. Mažai kam tegalint taip asketiškai 
gyventi, tikrieji manichejai, arba „išrinktieji“ (electi) tesu- 
darydavo, žinoma, mažumą. Turėjo savo hierarchiją — dvyli- 
ką „mokytojų“, 72 „vyskupus“ ir kunigų, tad buvo ir visų 
manichejų dvasininkai. Mokė ir valdė žmones, arba „klausy- 
tojus“ (auditores). Tad manicheizmas išaugo tikrąja bažnyčia, 
galinčia ilgai kovoti su krikščionybe. Toj kovoj maniche- 
jam daug padėjo dualistiška to meto krikščionių nuotaika ir 
krikščioniški manichejų mokslo elementai; juo labiau, kad 
krikščionių dogmatika nebuvo dar nusistovėjusi.  Paprastam 
žmogui sunku buvo išaiškinti, kas yra krikščionybė. O mo- 
kytus žmones, kaip šv. Augustiną, manichejai viliojo žadėdami 
moksliškai išdėstyti, kas yra pikta ir kas yra Dieviškoji tiesa. 

Bet mokslingumo manicheizme nedaug tebuvo; tai greit 
pastebėjo šv. Augustinas. Priešingai, manichejai suprastin- 
davo ir apvilkdavo materialistiškais mitais painią, bet gilią 

gnostikų teosofiją.  Pritraukdavo prasčiokus, bet negalėjo 
patenkinti gnosticizmo išauklėtų. Be to, ir pats gnostikų 
mokslas filosofiškai disciplinuotam žmogui atrodė fantastiš- 
kas bei nemoksliškas.  Neatsižadant mistiškos intuicijos, rei- 
kėjo pažaboti fantazija ir išgalvoti naujas metodas religijos 
bei filosofijos klausimams tyrinėti. Tai padarė neoplatonikai 
ir krikščionių filosofai. 

Kad ir kovojo tarpusavy, abi tos filosofijos srovės — 
krikščioniška ir neoplatoniška — išdygo iš vieno kelmo. Ne- 
atsitiktinai neoplatonizmo steigėjas Aimmonijas Sak- 
kas (175—242), prieš tapdamas stabmeldystės filosofu, bu- 
vo krikščionis (bent gnostikas), o žymiausieji jo mokiniai — 
genialusis Plotinas (205—270) ir pirmasis krikščioniško- 
sios metafizikos sistematizatorius Origenas (apie 185 — 
255). Plotino mokinys Porfirijus (gimė 233 m.) rašė 
prieš krikščionybę, bet šventieji Bažnyčios tėvai Basilijus 
Didysis, Grigalius Teologas ir Nysos vys- 
kupas Grigalius formulavo svarbiausias krikščionybės 
dogmas, daug imdamies iš Origeno ir Plotino raštų. Vaka- 
ruose Rufinas išvertė lotyniškai Origeno veikalą (De 
Principiis), o Viktorino išverstos Plotino „Enneados“ įtikino 
Šv. Augustiną krikščionių dogmas tikras esant. Neopla- 
toniškos įtakos yra Šv. Ambrosijaus teologijoj Ma- 
mertas Klaudianas ir logiško Porfirijaus traktato ko- 
mentatorius ir „De Consolatione filosofiae“ bei „De Trini- 
tate“ autorius Boetijus buvo krikščionys neoplatonikai. 
Juo ryčiau, juo labiau visa mistiškoji krikščionybės teologija 
susijus su neoplatonizmu, kadangi didžiausias jos atstovas, 
vadinamasis Dionisijus Areopagitas (V—VI amž.) 
daug naudojosi neoplatoniko Proklo raštais. 

Prigraibęs nemaža krikščioniškų idejų, neoplatonizmas 
turėjo, žinoma, didelės įtakos krikščionybės teologams. Bet, 
žiūrint į tą „įtaką“, nevalia nepastebėti proceso esmės, kurią iš 
dalies esam charakterizavę, kalbėdami apie „krikštijančią“ stab- 
meldžių dievus bei kultą krikščionybę. Krikščionių mokslas 
yra ne žmonių, o Dieviškoji tiesa. Tačiau žmonės, ypač tam 
tikros istoriškos epochos, jieško ir randa Dieviškąją tiesą; 
radę reiškia ją savo žmoniška ir istoriška kalba. Ką dabar for- 
muluojame XIX — XX amž. terminologija, tai III — IV am- 
žiuje buvo pasakyta neoplatoniškai. Be to, žmogaus protui 

net „savarankiškai“ matant kai kuriuos Dieviškos tiesos spin- 
dulius, daug tiesos buvo ir žydų tikyboj, ir graikų filosofijoj: 
abi auklėjo žmones Kristui suprasti. Krikščionybė, visai na- 
tūralu, aiškino savo mokslą, rankiodama tiesos kur tik galėda- 
ma. "Taip suprato savo uždavinį kuone visi krikščionys teo- 
logai: tam buvo svarbių priežasčių. Ištikrųjų, kadangi Dievas 
nevaržo žmonių laisvės, jie laisvai tebejieško ir tebepripažįsta 
besireiškiančią Dievo tiesą, vadinasi — patys žmonės susiran- 
da objektyviai tikra, nors ir Dievas jiems apie tai kalba. Tai 
jokiu būdu neprieštarauja dieviškai tiesos prigimčiai. Juk 
žmonių gyvenimas bei pažinimas nėra vieno Dievo, ar vieno 
žmogaus, bet, Kristaus mokslu, Dievo ir žmogaus procesas. 
Žinoma, labai ilgas procesas; jame tik pamažu aiškėja ir gauna 
tikrą formą jo, krikščionių dogmatikos formuluota, prasmė. 
Tyrinėdami istoriją ne teologiškai, bet grynai istoriškai, pra- 
džioj šios prasmės nejaučiame, o empiriškai paūgėjusią galime 
kiek suvokti. 

Ammonijas nepaliko raštų, tad pirmas neoplatonizmo šal- 
tinis yra minėtosios Plotino „Enneados". Suderindamas 
platonizmą su aristotelizmu ir iš esmės perdirbdamas visas 
graikų bei gnostikų sistemas, didžiausias helenistinės kultūros 
filosofas duoda čia tikrai milžinišką sintezę. Vien filosofuoti 
jis nenori, bet, kaip darė pirmieji graikų „išminčiai“ ir pats 
Platonas, net labiau už juos, filosofuoja remdamasis filosofi- 
jos ir religijos vienove. Plotino sistema, tai mistiškos filoso- 
fijos mokslas; ir uždavinys Plotino yra metodiškai aprašyti, 
kaip visa būtis išeina iš Dievo ir grįžta į Jį. Užuot gnostiškų 
svajonių Plotinas kuria mokslišką metodą. 

Kaip Platonas, Plotinas skyrė protaujamąją, arba inteligi- 
bilę, ir jausminę, arba sensibilę, būtį, jungdamas jas tarpine psi- 
chiška būtim. Jam aišku, kad pirmoji būties rūšis svarbesnė 
už kitas, turėjusias iš jos prasidėti. Jau Aristotelis skyrė Die- 
vą, arba gryną protaujantį veiksmą (Nuo Protas =iactus 
purus), nuo pasaulio. Plotinas aukščiausios būties pradžia 
laiko Dievišką Protą, arba Nusą. Bet kas tai yra Protas? — 
Protas būtinai reikalaująs, kad jame būtų pažįstantis ir pažį- 
stamas, vadinasi, pažinimo (==savižinos) subjektas ir šio paži- 

nimo (—savižinos) objektas. Jei nebūtų tokio realaus bei ob- 
jektyvaus skirtumo, tai Protas nė negalėtų protauti, vadinasi, 
jo nė nebūtų. O skirtumas realus bei objektyvus esąs todėl, 
kad tyrinėjamas čia ne individualaus žmogaus, o tobuliausio 
Dievo Protas. Ir tikrai, jeigu pats Protas realiai bei objekty- 
viai nesiskirtų, tai negalėtų realiai bei objektyviai skirtis nė 
mums žinomi daiktai, nes viskas, net daiktų skirtumas kyla iš 
Proto. 


Kadangi Protas nesąs absoliuti vienovė, ir vienovė esanti 
daugybės pradžia, o ne atvirkščiai, tai visko Dieviškos pra- 
džios reikią jieškoti dar aukščiau. Proto atžvilgiu ši aukš- 
čiausioji visko Pradžia galima pavadinti Viena (Ev), o kad 


galėtum, sveikas, linksniuoti — Vienove. "Tačiau Vienovė 
esanti už Proto, anapus (ėnėxew0) Proto ir — kadangi Protas 
visa, net pačią būtį apibrėžiąs — net anapus būties bei visokio 


pažinimo; tad ištiesų negalima Vienovės vadinti net Vienove. 
Visų daiktų pradžia būdama, Vienovė „yra visų tobuliausia ir 
pirmoji visko galia“, arba potencija (Šivojuc). = Bet visko ga- 
lia turinti būti visų galingiausia. Negalimas daiktas, kad ji, 
Aukščiausiuoju Gėriu Platono pavadinta, būtų bergždžia, tuo 
tarpu kai visos gėrybės gimdančios kitas, kad ir — būtinai — 
mažesnes už save. Visos gėrybės imituojančios Aukščiausiąjį 
Gėrį. Jeigu viskas gimdo ir veikia, tad ir Vienovė turi veikti 
ir gimdyti. 

Įsižiūrėk į ugnį, sako Plotinas. Ugnis turinti tam tikrą 
esminę savo šilimą, kuri esanti vidujis, iš ugnies neišeinąs, jos 
pačios veikimas, arba energija. Bet tuo pat metu ugnis vei- 
kianti ir išorėj: šildanti kitus daiktus (basilidiškai tariant: iš- 
tolo uždega žibalą). Tai išorinis ugnies veikimas, ir visai kas 
kita, negu pati ugnis; vadinasi, tai ne esminė ugnies, arba ne 
ugnies esmės energija; o energija, esanti iš esmės (graikiškai — 
šyšpjeua  obolūc ir  ėvėpjala  ėx  o0oiac, lotyniškai — energia 
substantiae ir energia ex substančia). Panašiai, pasak Plo- 
tino, ir Proto (rašom ne: „protaujama“, bet: tik) „reikalau- 
jama“ Vienovė esanti pati savyje, o vis dėlto pagimdžiusi 
Protą, kuris protaująs josios išorėj. — „Yra savyje Vienovė 
(Viena). O iš jos tobulybės ir iš esminės jos energijos gimusi 
energija išėjo, norėdama būti ir esminga būti. Iš didelės Vie- 
novės galios ėmės sau tam tikrą būtį, arba hipostasį. Vienovė 


us 


anapus esmės ir yra visko galia, o Antra ') yra viskas. Bet 
jeigu Antra yra viskas, tai Vienovė yra anapus visko ir ana- 
pus esmės“. 

Protas, vis dėlto, ne paprastas viskas esąs: viskas būda- 
mas, Protas esąs visako vienovė, arba Platono idejų karalystė 
ir inteligibilis pasaulis (x0cj0< voro). Protas esąs ir kiek- 
viena atskira jo ideja, ir jos visos. Vienovę protaudamas, bet 
savyje ir, Vienovei esant anapus, kaip pats save protaudamas, 
Protas tampas vienove. Grįždamas į savo idejas, jis sutrupąs, 
subyrąs. Ši, Protui dalijantis į subjektą ir objektą, prasidė- 
jusi daugybė esanti jau jausmų būties, sensibilės būties pra- 
džia. Tačiau, pačiam Prote negalį dar būti to sensibilio pa- 
saulio. Reikią manyti, kad visiškai panašus į savo Tėva 
(=Vienovę) Protas pats gimdąs trečią ir paskutinę Dievybės 
hipostasį, vadinasi, pasaulio Dvasią, arba Sielą (Ilssy/). Kaip 
Protas mažesnis esąs už Tėvą, taip Siela mažesnė už Protą. 

Esam matę, kad gnostikai pripažino Dievybės „emanaciją“, 
arba materialų Josios „išsiliejimą“ (graikiškai vietoj emanatio 
buvo sakoma zxpopolĄ, vadinasi, „išmetimas“) ir dalinimąsi. 
Vienas Basilidas temėgino kalbėti apie visai kitą aktą, kuris 
arba sutampa su kuriamuoju Dievo aktu, arba labai į jį pana- 
šus. Plotinas savo sistemoj kaip tik ir vartoja tokio tikrai dva- 
siško akto sąvoką, basilidiškai vadindamas šį aktą gimdymu. 
Bet gnostikams ir Plotinui labai sunku buvo išvengti pante- 
izmo, nes vėlybesnė krikščionių teologija aiškiai teskyrė Sū- 
naus gimimą (ir Dvasios kilmę) nuo tvėrimo. Plotinas dėlto 
skyrė pasaulį nuo Dievo, laikydamas Dievu tiktai šviesą - 
Tėvą, Saulę - Protą ir Mėnesį - Sielą. 

Dievybei tapus Trejybe, Dieviškasis spinduliavimas pasi- 
baigiąs Sieloj, kuri kionkretinanti visą pasaulį, sutverdama iš 
materijos savo kūną. Bet iš kurgi kyla pati materija? Plotinas at- 
sako. — Reikią, kad nuolat silpniau spinduliuojanti šviesa nu- 
stotų spinduliavusi, savo galo, savo ribos, arba šviesos šešėlio 
oxtd Adyoo) suturėta. Šis šviesos ir Proto šešėlis, anot 
Plotino, ne kas kita, kaip ideali materija; nes, kol pasaulis 


1) Viena = Vienovė = visko galia ir pradžia = Tėvas; Vienovė panaši į 
esminę ugnies šilimą; ji — galia, arba potencija, bet ir esmės energija. Afitra 
= Protas = visako vienovė = tai, kas gimė, = Sūnus; Protas panašus į išori- 
nę ugnies šilimą; jis — energija, esanti iš esmės. 


esti atsiskyręs nuo Dievybės, sensibilė materija tebevaizduo- 
janti idealią materiją. 

Pasaulis atrodė Plotinui Dievybės Pasaulio (x49,04 vortės), 
Proto Pasaulio šešėlis esąs. Šiame iliuzijos pasauly gyvenąs 
žmogus, geriau sakant, žmogaus dvasia besistengianti nusikra- 
tyti tos viliojančios iliuzijos. Iš čia ir susidarė asketiška 
Plotino etika. — Kiekviena dvasia egzistuojanti pradžioj, kaip 
Proto ideja, bet, Sielai (Dvasiai) įsikūnijant, nueinanti lig ma- 
terijos ir, vėl aukštyn kylančia Siela sekdama, vėl grįžtanti į 
Protą, net į Vienovę. Šis kelias ir esąs dorybių laipsniai. Do- 
rybės — pirma „politiškos“ dorybės, paskui „katartiškos““, 
arba skaistinančios žmogų, ir pagaliau ekstatiškas susijungi- 
mas su Dievų (ėxstasi, dkhos1) | — vis labiau prastinančios ir 
vienijančios žmogų, sulygindamos ir sutaptindamos jį su Dievu. 

Savo panašia į gnostikų mokslą etika neoplatonizmas aiš- 
kiai virsta religija. Pats Plotino mokinys Porfirijus filo- 
sofijos tikslu laikė sielos išganymą, ir norėjo, kad filosofai re- 
formuotų tikybą. Apie 330 m. miręs Jamblichas išrutu- 
lavo neoplatonizmą tikra mistiška bei magiška stabmeldystės 
teologija, kur rado sau vietos visi dievai, išskyrus krikščio- 
niškąjį. ,„Dieviškiausiojo Tamblicho“ sekėjas, imperatorius Ju- 
lianas Apostatas svajojo paskelbti neoplatonizmą ofi- 
cialią imperijos religija. Bet netikėta ir ankstyba mirtis nu- 
sinešė Juliano sumanymą; neoplatonizmas, vėl tapęs religiška 
sekta, kaip įmanydamas turėjo gintis nuo krikščionių teologų 
ir imperatorių. Italijoj ir Romoj, kur mokė kadaise pats Plo- 
tinas, neoplatonizmas merdėjo.  Neoplatoniška Aleksandrijos 
mokykla užsidarė 415 m., ir fanatiška šio miesto liaudis nužu- 
dė gražią ir nelaimingą Ipatiją. Tiktai Atėnuose vėl neil- 
gam atgijo mistiško ir magiško neoplatonizmo tradicija. Bet 
ir čia 527 m. imperatorius Justinianas Didysis uždarė Plu- 
tarcho (mirė 423 m.) įsteigtą ir didžiojo Proklo (410 — 
475 m.) išgarsintą mokyklą. 


VI 


Istoriška krikščionybės ir jos teologijos 
reikšmė 

Neoplatonizmas liko nesuprantamas tautos masėms, kurių 
religiją drąsiai manė jis reformuoti. Be to, pati neoplatonikų 
tikyba buvo dirbtinis jų filosofavimo padaras, nežiūrint esmi- 
nių jų sistemos klaidų ir tokių „teurgų“, kaip Jamblichas bei 
Proklas, fantastiškumo. Viena liaudies tikyba tegalėjo atgai- 
vinti religiją. Tačiau ji turėjo ir atsispirti prieš iš visur 
puolančius filosofus. Tam reikėjo rasti bendra prasčiokams 
ir filosofams tikybos teritorija, iš kur galėjus būtų augti mok- 
sliška, metodo atžvilgiu neoplatoniška filosofija, ir kur galėję 
būtų religiškai gyventi bei tobulintis visi, net prasčiokai. To- 
kios teritorijos netoli būta. Tai gyva pažinimo ir gyvenimo 
sintezė, kurią stengėsi sudaryti didžiausieji gnostikai, o teore- 
tiškai formuluoti mėgino neoplatonikai. Tikrai teišsprendė 
uždavinį tik krikščionybė. 

Krikščionybė išdygo griežtai monoteistiškos tikybos 
sekta. Iš pradžių buvo ji liaudies religija; tą savo liaudišku- 
mą tebesaugojo ir tada, kai paplito visoj imperijoj — pirma 
tarp diasporos žydų, paskui — tarp visų imperijos tautų. Bet 
šis liaudiškumas stebuklingai padėjo krikščionybei išugdyti 
net praščiokams suprantamą tiesą giliausia metafizikos siste- 
ma. Ši sistema nebuvo vien abstrakti teorija, bet vertė ją, teoriją, 
aktualizuoti; tiktai gyvenime rodė tai, kuo galėjai visai ją 
įrodyti.  Prasčiokėlį krikščionybė darė filosofu, o filosofą — 
krikščioniškai  gyvenančiu žmogum. Nekalbant apie pirmuo- 
sius krikščionybės laikus, III—IV—V amž. tamsūs vienuoliai 
bei šiaip žmonės kovojo dažnai dėl Bažnyčios dogmų su impe- 
ratoriais ir gudriausiais teologais, o rinkoj susėję ginčijosi 
dėl Kristaus gimimo ir Jojo Dievybės. — „Gatvės, rinkos, 

kryžkeliai“, rašo Grigalius iš Nisos, „visi pilni žmonių, kal- 
bančių apie tai, ko negalima pažinti. Klausiant, kiek moka 
prekė, — filosofuojama apie Gimusį ir Negimusį. Norinčiam 
žinot, kiek kaštuoja duona, — atsakoma: „Tėvas didesnis už 
Sūnų“. Klausi, ar iškurenta pirtis, — vėl tau: „Sūnus yra iš 
nieko“. O čia žiūrėk — kur buvę kur nebuvę eretikai, gudriai 
beklausią moteriškę: „Ar turėjai sūnų, kol nebuvai pagimdžiusi 
jo? — Jei tu neturėjai, tai ir Dievas prieš pagimdydamas Jo 
neturėjo“. Argi ne prasčiokams skiepijo savo ereziją Kon- 
stantinopolio patriarchas (428—431) Nestorijus? — „Ar Die- 
vas turi motiną? Marija pagimdė ne Dievybę. Juk kas gimsta 
iš kūno, tai ir yra kūnas. Padaras gimdo ne Kūrėją, bet žmogų, 
Dievo įrankį“. Taip plepėti tegalima buvo tik todėl, kad dog- 
ma, pati abstrakčiausia dogma, tuo metu buvo gyvenimo prob- 
lema. Net kultas vaizdavo dogmas ir buvo tikra apeigomis 
reiškiama teologija, 

Tegul sau šneka sveiki istorikai posityvistai, ką tik nori, 
bet krikščionybė niekuomet nėra buvusi tik doros mokslas. 
Tyrinėdami I amžiaus galo krikščionių raštus, vadinasi, Evan- 
gelijas ir apaštalų raštus, aptinkame ne tiktai religiškos etikos, 
bet ir tam tikros metafizikos. 

Pirmasis krikščionių rašytojas apaštalas Povilas „įstatymo 
darbus“ skiria nuo „tikėjimo darbų“!) „Įstatymo darbais nė 
vienas žmogus nebus Dievo akyvaizdoje nuteisintas“ (Rom. 
III, 20): „žmogus nuteisinamas tikėjimu be įstatymo darbų“ 
(ib. 28; Gal. II, 16—20). Vienas „tikėjimas į Jėzu Kristų“ te- 
išgano nusidėjėlį. Bet tikras, arba „gyvas“ tikėjimas būtinai 
turi būti ir veikla, darbai. Vadinasi, tikintis tiesiog bėi na- 
tūraliai — kaip geras medis duoda gerų vaisių — aktuali- 
zuoja savo tikėjimo turinį tuo, kad myli Dievą ir artimą. Ti- 
kėjimas be meilės, tai negyvas tikėjimas. Nėra tikėjimo ir 
darbų, bet tėra tikėjimas meilės darbų darydamas (Mt. VII, 
17—20; XII, 33; Jok. II, 14—26; Gal. V, 6: „tikėjimas kurs 
veikia meile“), nors teoretiškai galima skirti tikėjimas, meilė 
ir darbai, 


11 Naudosiuos vyskupo grovo J. Skvirecko Evangelijos vertimu, nors 
netikslus, 


Šitas gyvas tikėjimas pildo visą įstatymą, o visas įstaty- 
mas ne kas kita, kaip meilė: meilė yra visas įstatymas, „įsta- 
tymo pilnumas* | (mijpopa odv vimo į djėnų, Rom. XIII, 10; 
10; mpopa — plenitudo, o ne „įvykinimas“, kaip verčia 
vyskupas J. Skvireckas), Nes „visas įstatymas ir pranašai“ 
remiasi dviem įsakymais: „„Mylėk Dievą“ ir „Mylėk savo ar- 
timą kaip pats save“ (Mt. XXII, 40; Rom. XIII, 9; I Kor. 
XIII). Tačiau tikras bei gyvas tikėjimas — dar paslaptin- 
gesnis. — Mylėdamas Dievą ir artimą, tikintis pažįsta Dievą. 
„Ir iš to mes žinome, kad pažinome Jį, jei laikome Jo įsaky- 
mus. Kas sakosi Jį pažįstąs ir nelaiko Jo įsakymų, tas mela- 
gis, ir jame nėra tiesos“ (I Jon. II. 4; IV, 17—21). Tuo būdu 
gyvas tikėjimas yra tikriausias pažinimas, vadinasi, absoliutus 
visokio žinojimo ir visos filosofijos pamatas. 

Bet kaipgi žmogus gali pažinti Dievą, jeigu jo mintyse bei 
jausmuose nėra paties Dievo? Jeigu, kitaip sakant, Dievas 
nėra artimas Žmogui ir nėr su juo susijęs? Ištiesų, tikėjimas 
nužengia į žmogaus širdį iš viršaus, kaip Dieviškoji šviesa. 
Tikėjimas, tai Dievo dovana bei malonė (ydpc, gratia) ir, tam 
tikra prasme, pats žmogų mokąs bei jam kalbąs Dievas (Jok. 
III, 17; Jon. I, 4—9; II, 4—6; I Kor. IV, 7; 45; XIV, 25; Rom. 
XII, 3—6; Mt. XIII, 11). Kadangi Dievas susijungia su ti- 
kinčiu žmogum, tai šv. Raštas ir vadina krikščionis „Dievo 
gimine“ (APD. XVII, 28), o Dievą — Tėvu. Juk „mes žino- 
me, kad esame iš Dievo“, vadinasi, „esam gimę iš Dievo“ 
(I Jon. V, 18—19; IV 1—8; Jon. VIII, 47; XIII, 37), ir „Jame 
mes gyvename, judame ir esame“ (APD XVII, 28). Mes esa- 
me „Dievo sūnūs“, „Dievo vaikai“, 

Čia kyla naujas klausimas. — Tobuliausias Dievas yra 
neįkandoma žmogaus protui Būtis. Jo niekas negali nei pa- 
žinti, nei palytėti. Tad kaipgi gali vadintis Dievo sūnum ir 
sakytis pažįstąs Dievą? Arba tikrai negalima pažinti Dievo 
(vadinasi, laikyti Jo savo Tėvu); arba, — Jo sūnus būdamas, 
aš Jį ir pažįstu. Šios, rodos, neišsprendžiamos dilemos, šios pa- 
grindinės religiškos aporijos gnostikai ir filosofai stengėsi 
vengti, prigalvojo daugybę tarpininkų, kurie lyg nejučiomis 
turėję jungti Dievą ir žmogų. Bet veltui, nes kelias nuo žmo- 
gaus iki Dievo begalinis. Krikščioniškas atsakymas daug aiš- 
kesnis, — Dievas ištikrųjų esąs žmogaus nepasiekiamas ir vi- 
sai negalimas pažinti. O vis dėlto Jisai yra susijęs su mumis, 

pagimdęs mus, ir mes Jį kiek pažįstame. Kam tų tarpininkų, 
kad vistiek nepašalins paslaptingos aporijos?! — Tėra vienas 
Tarpininkas, kuris, kaip pati gyvenanti Dievo paslaptis, yra 
tikriausias Dievo Sūnus bei Dievas ir tikriausias žmogus. Žy- 
dai laiko tai pagunda, o norintieji išvengti aporijos, gudrūs 
helenai — beprotybe; bet — mes visi įsikūnijusio Sūnaus bro- 
liai ir Dievo malonės sūnūs. „Tėvo niekas nepažįsta, kaip tik 
Sūnus, ir kam Sūnus panorės apreikšti“ (Mi. XI, 27). Tuo 
būdu Sūnus ir yra Dievo šviesa, nušviečianti kiekvieną žmo- 
gų, ir Dievo Žodis, kiekvienam kalbąs. Sūnus tepažįstant gali- 
ma pažinti Tėvas, nes „kas nors išpažįsta, kad Jėzus yra Dievo 
Sūnus, tame Dievas pasilieka, ir jisai Dievuje“ (I Jon. IV, 15). 


Kadangi Kristus žmogiška Savo prigimtimi yra visa žmo- 
nija, tai mes sudarome su Juo tam tikrą visako vienovę, arba, 
anot Šv. Povilo, vieną kūną. Šis kūnas, kurio galva yra Jėzus, 
tai paties Kristaus kūnas, kitaip vadinamas šv. Bažnyčia. O 
kadangi Kristus ir Tėvas yra Viena, tai drąsiai galime sakyti, 
kad „vienas Dievas ir visų Tėvas“ tikrai yra mumyse (I Kor. 
XIV, 25; Ef. IV, 6 s.). 


Tačiau, Dievui Kristui susivienijus, bet nesutapus su 
Žmogum Kristum, Dievo ir Žmonių vienovė yra ypatingos 
rūšies. Reikia skirti Dievas ir žmonės. Pirmieji krikščionys 
rašytojai neaiškino, kuo Dievo Sūnaus gimimas skiriasi nuo 
žmonių gimimo iš Dievo; vis dėlto griežtai skyrė Dievo Sū- 
naus gimimą ir tą Dievo aktą, kuriuo Jis iš nieko (ėĘ 00x švruv 
įkūrė visą pasaulį, "Tuo atžvilgiu žmogus turi būt kas kita, 
negu Dievas, ir pažįstant mistiška jų vienovė, reikia pabrėžti 
esminis jų skirtumas. Tai galima pavadinti monoteistiš- 
ku krikščionybės momentu, tuo tarpu kai mistiška vie- 
novės intuicija sudaro panteistišką momentą. Bet, 
kalbėdami apie monoteistišką ir panteistišką krikščionybės 
momentą, nelaikome krikščionybės nei monoteizmu, nei pan- 
teizmu. Juk aukščiausia Tiesa būdama, viena krikščionybė te- 
leidžia formuluoti žemesnę už jos „religijos“ sąvoką ir 
tokias religijos kategorijas, kaip monoteizmas, dualizmas, po- 
liteizmas, panteizmas. Pati krikščionybė nepareina nuo tų ka- 
tegorijų, ir su jų pagelba negalima jos nė suvokti. Priešingai, 
gali sakyti, kad panteizmas išreiškia vieną krikščionybės mo- 
mentą, nutylėdamas kitus, dualizmas — kitą, neigda- 

mas monoteistišką, ir t. t. Dedama tikybos pamatan jau mi- 
nėtą aporiją, krikščionybė nesirūpino pašalinti jos vienašališkų 
sprendimų, kaip darė tų laikų fiiosofai, bet nugalėjo ją Dievo 
Žmogaus ideja. Krikščionys neneigė, kad ta aporija priešta- 
rauja sveikam žmogaus protui ir visai empiriškai būčiai; tik 
visos empirijos vietoj kėlė aikštėn empirijos esmę. Jie norėjo 
protauti „Kristaus Protu“, sakė Dievo pasau! ns empiriją, o 
stebuklą esant. 

Taigi, tobuliausias Dievas yra visų, lyg tirpstančių Jo saulės 
spinduliuose, žmonių gyvenimas ir veikimas. Ir Dievo Sū- 
nus „atėjo pas save“ (Jon. I, 10—12: cic t4 Oa Me; XVII, 
6). Priėmę Dievą žmonės, tai Jo karalystė ir net giminė. Vis 
dėlto Dievas yra pasaulio ir žmonių Kūrėjas, jų Viešpats, 
valdo pasaulį, leidžia įstatymus ir baudžia nusidėjėlius, apdo- 
vanoja žmones, rūpinasi net laukų lelijomis. 

Dievas yra amžinas ir nekinta, kad ir gyvena (Jok. I, 17; 
1 Pet. I, 24). O pasaulis kinta ir miršta. Mes, žmonės, esa- 
me „sugedimo vergai“; gimę iš gendančios, drunijančios sėk- 
los, negalime paveldėti nekintančios amžinybės (II Pet. II, 19; 
I Pet. I, 23; Rom, 1,23; VIII, 21; XV, 50; II Kor. IV, 16): 
„Dievas yra šviesa ir Jame nėra jokios tamsybės“ (I Jon. I, 15; 
II, 9, 11). Tiesa būdamas, „apšviečia kiekvieną žmogų, atei- 
nantį į šį pasaulį“ (Jon. I, 9). O nekenčiąs Tiesos, Kristaus 
ir Jo brolių pasaulis yra tamsos karalystė ir pati tamsa, mė- 
ginanti panaikinti šviesą, tik negalinti. Tai neteisiųjų tėvo, 
Šėtono ir jų vaikų karalystė (Lk. VIII, 23; XIV, 30; XXII, 
53; Jon. VI, 7; XV, 18 s.; I Jon. III, 8 s.; IV, 4 s.; V, 4, 18). 
Kristus ir Jo mokiniai kovoja su tamsos jėgomis; ir mirdamas 
bei atsikeldamas iš numirusiųjų Kristus „apgalėjo pasaulį“ 
(Jon. XVI, 33). 

Pasaulio esmė yra, gali sakyt, Kristaus ir krikščionių 
kova su piktybe. O piktybė, tai morali piktybė, vadinasi, 
„kūno pageidimas'), akių pageidimas ir gyvenimo puikybė“ 
(1 dalia t06 Bio, I Jon, II, 16), ir tarpusavė žmonių ne- 
apykanta. Tiems, kurie tiki Dievą ir Jo Sūnų, Sūnus „davė 
galios būti Dievo vaikais“ (Jon. I, 12); ir jie nenusideda. Jie 
gimsta iš Dievo; jų viduje auga Dievo karalystė (I Jon. II— 
ĮII; Mt. XII, 28; Lk. XVII, 20 s.). Bet Dievo karalystei te- 


1) Maniškai — „geismas“. 

augant viduje ir iš vidaus, krikščionys tiktai tampa Dievo 
vaikais. Kiekviename žmoguje, anot Šv. Povilo, esą tarytum 
du žmonės — tikrasis vidujis, arba dvasiškas žmogus ir išo- 
rinis, psichiškas žmogus. Psichiškas, arba sielos žmogus dir- 
bas kūno bei nuodėmingą darbą, o dvasiškas, arba pneumatiš- 
kas žmogus esąs tikras Kristaus brolis ir amžinybės paveldė- 
tojas (Rom. VIII, 7; I Kor. II, 14 s.; Gal. V, 16, 23). Bet em- 
piriškai viešpataująs nuodėmingasis sielos žmogus, o pneuma- 
tiškasis vergaująs jam. Vienas Kristus tegalėjęs išganyti tik- 
rąjį Žmogų, dovanodamas jam tikėjimą. 

Kovodamas su gnostikais Povilas tarytum gnostiškai kal- 
ba. Panašu į gnostikų mokslą ir tai, ką rašo Šv. Povilo tra- 
diciją palaikąs ketvirtosios Evangelijos bei trijų laiškų auto- 
rius. Abu kalba apie dvi karalystes ir smarkią jų kovą, apie 
išganytuosius pneumatikus ir nuodėmingus psichikus, apie 
piktą empirišką pasaulį, net, kaip Markionas, apie priešingą 
Dievo malonei Dievišką įstatymą. Tačiau, įsigilinus į krikš- 
čionybės mokslą, nesunku pastebėti, kad krikščionybė princi- 
pialiai skiriasi nuo gnosticizmo. 

Pirmiausia, Dievo karalystė skiriasi nuo „šio pasaulio 
karalystės“ ne prigimtimi „o dorove. Pasaulis, tai ne kita kuri, 
bet nuodėminga būtis, ir net pati nuodėmė. Pneumatikai ne 
ypatinga žmonių rūšis: — tas pats Žmogus ir pneumatikas, ir 
psichikas. Gero ir pikto kova skaldo ne pasaulį, o kiekvieną 
žmogų.  Gnostikai, manichejai ir neoplatonikai formulavo 
Dievo ir pasaulio antitezę, norėdami išvaduoti iš materijos 
tai, kas tikrai Dieviška. Aiškiai skirdama Dievą ir Jo padarą, 
krikščionybė (pačiam Dievui įsikūnijus!) neneigia kūno, nei 
materijos; skelbdama Dievo Žmogaus dogmą, aiškina tokią 
žmogaus su Dievu vienovę, kuri nenaikina jų skirtumo, bet — 
Dievo malonei veikiant, dievina (Osonorei() žmogų. Kadangi 
Dievas ir žmogus nebe priešybės dabar, tai gnostiška antite- 
zė virsta viduje paties pasaulio antiteze. Žmogus atskirtas 
nuo Dievo ir nebegali vėl su Juo susijungti visai ne dėl to, kad 
Dievo meilė bei malonė negalėtų „nuginkluoti“ šios dvejybės, 
bet — todėl, kad pats pasaulis, skirdamasis savyje, skiriasi nuo 
Dievo. O savyje skiriasi pasaulis dėl to, kad nusideda. Tad 
nėra dviejų pasaulių, bet — tas pats pasaulis yra nusidėjęs, 
paniekindamas savo Kūrėją, ir vis dėlto vėl susijungia su 
Dievu, nes tiki Kristų Dievą ir Žmogų esant. 

Visi žmonės, išskyrus vieną Jėzų, — nusidėjėliai. Tiesa, 
„kiekvienas, kurs yra iš Dievo gimęs“ bei „pasilieka Jame, 
nenusideda“, net „negali nusidėti, nes yra gimęs iš Dievo“. 
Bet jeigu Dievo vaikai būdami, „sakytumėm: Nenusidėjome“, 
tai „mes patys save suvedžiojame, ir nėra mumyse tiesos“, tai 
„mes darome iš Jo melagį, ir Jo žodžio nėra mumyse“ (I Jon. 
I, 8, 10; III, 6, 9). Visi žmonės yra nusidėję bei nusideda, nes 
visi yra viena žmonija, arba vienas Adomas. Nuodėmių ardo- 
ma žmonija, tai, anot Šv. Augustino, viena massa perditionis, 
viena pražuties giminė. Visi peržengėme Dievo įstatymą ir, 
dėl šios „gimtosios nuodėmės" nusilpnėję, nebegalime išganyti 
savęs. Bet susijungęs su mumis naujas dangaus Adomas, va- 
dinasi, Kristus, dovanoja mums Savo jėgą ir išgano mus, ta- 
čiau — taip, kad, tikėdami Jį, mes patys save išganome. „Nes 
Dievas nesiuntė Savo Sūnaus į pasaulį pasaulio teistų, bet, 
kad pasaulis per Jį būtų išgelbėtas“ (Jon, III, 17), kad „Die- 
vas būtų visa visame“. „Nes Dievas visa užrakino netikėji- 
me, kad visų pasigailėtų. O Dievo turtų, išminties ir žinoji- 
mo gilybė, kaip nesuprantami jo teismai ir nesusekami jo 
keliai! Nes kas pažino Viešpaties mintį? arba kas buvo Jo pa- 
tarėjas?... Nes iš Jo, per Jį ir Jame yra visa; Jam garbė per 
amžius! (Rom. XI, 11s., 30—36). 

Bet kaipgi išganomas žmogus, vadinasi, kaip gimsta jis iš 
Dievo? — Tikėdamas, arba susijungdamas su turinčiu Sa- 
vyje visą Dievą Jėzum Kristum, žmogus mato tobuliausią 
Dievą ir, Dievo karalystei prisiartinus, savo paties tobulybę. 
Matydamas tai, žmogus nebegali būti nusidėjėlis, vadinas, ma- 
to savo nuodėmes ir nuoširdžiai gailisi jų. Tai esminga sąmo- 
nės, o visų pirma — proto atmaina (petdvox), vadinama pa- 
prastai atgaila. Atgailaujantis nustoja būti nuodėmingo pa- 
saulio žmogus ir šia prasme miršta, o imdamas gerai gyventi 
— gimsta iš Dievo ir atsikelia iš numirusių. Šis naujas gy- 
venimas, protaujančio žmogaus atžvilgiu, yra atmaina (at- 
gaila), o viso žmogaus atžvilgiu — krikšto sakramentas ir, 
žmogui tampant paties Kristaus kūnu, šv. komunija (xvw0via) 

Tad aiškėja įstatymo ir malonės antitezė. — Dievo žodis 
būdamas, įstatymas parodė žmonėms tikrąjį veiklos tikslą bei 
idealą; tik buvo pedagogiškai pritaikytas ir ne visa išreikšdavo: 
reikėjo įstatymą „išpildžiusio“ Kristaus žodžio. Atskleisdamas 
žmonėms Dievišką Tiesą, įstatymas kelia aikštėn jų netiesą; 

tad pasijunta jie nusidėjėliai esą. Šia prasme nuodėmė be 
įstatymo dar negyvena; vadinasi, Žmonės dar nemato savo nuo- 
dėmių, o jų nusikaltimas jiems nepriskiriamas. ,,Nuodėmė ga- 
vo progos iš įsakymo, suvedžiojo mane ir juo nužudė mane“. 
„Nes be įstatymo nuodėmė buvo negyva. Aš gyvenau kitados be 
įstatymo; bet kaip tik atėjo įsakymas, nuodėmė atgijo; aš gi nu- 
miriau“ (Rom. VII, 8—12; V, 13; VIII, 8—14). Nes neišgano 
dar žmogaus įsakymas: vienas tikrai įsakymą pildąs tikėjimas 
teišgano. Be tikėjimo, vadinasi, be Dievo malonės, įstatymo 
darbai eina niekais, pavergia žmogų, o nedaro jo laisvo Dievo 
darbui dirbti. 

Bet, neigiant formalistiškas įstatymo supratimas, reikia 
vertinti išreikšta įstatyme Dievo Tiesa, kuri turi įvykti iki 
paskutinės įstatymo raidės. ši Tiesa yra objektyvus, net ima- 
nentus pasaulio dėsnis. Ji reikalauja, kad nuodėmingas žmo- 
gus užgana padarytų jai, visai atsiteisdamas už savo blogybes. 
Kitaip sakant, teisingiausiam Dievui negalima atleisti žmo- 
nėms nuodėmių: patys žmonės turi kentėti ir mirti dėl jų. 
Maža to: kadangi Dievas yra amžinas, ir Jo atžvilgiu visa yra 
amžina, tai ir žmonių laukia amžinoji kančia ir amžinoji mirtis. 
Toji mirtis, toji kančia tiktai užgana padaro Tiesai, bet dar 
nedaro žmonių Dievo sūnumis. "Tiktai laisvai norėdami ken- 
tėti bei mirti už savo nuodėmes, žmonės tegali nusikratyti sa- 
vo nuodėmių ir susijungti su Dievu. Bet kaipgi gali žmonės 
norėti kentėti bei mirti, jeigu visai to nenori? — Aišku: tegali 
jie norėti teisingos mirties ir teisingų kančių tikrai tikėdami ir 
atgimdami iš Dievo. Vadinasi, Dievas Žmogus Savo noru pasi- 
ėmė ant Savo pečių visas žmonių kančias, ir mirtimi nugalėjo 
mirtį. Jis yra tas, kurs mumis rūpinas, vienintelis Išganytojas 
bei Atpirkėjas. Nes be Jo žmonės negali norėti, ko nenori, ir 
suprasti savo kančių bei mirties prasmės, o su Juo savo žmogiška 
prigimtimi susijungdami — gali. Todėl vienas Kristus tekentėjo 
ir temirė norėdamas visus išganyti, ir tikrai atlygino Tėvui 
už visas mūsų nuodėmes, o mes kentėdami bei mirdami išga- 
nome save tiktai per Kristų. 

Bet čia vėl kyla pagrindinė tikybos aporija. — Kristus 
atėjo žemėn visų žmonių atpirkti, „kad Dievas būtų visa vi- 
same“. Be to, jeigu pasaulis nėra mūsų iliuzija (kaip buvo 
linkę manyti gnostikai ir neoplatonikai), tai žmonės tikrai turi 
kentėti ir mirti. O kadangi tikroji būtis yra Dieviška ir am- 

žina, tai tūri būti amžinos ir kančios, juo labiau, kad Dievo 
Tiesa yra amžina. Atidžiai skaitydami Šv. Raštą, matome, 
kad yra ten dviejų rūšių tekstų. Vieni aiškiai kalba apie am- 
žinąsias nusidėjėlių kančias ir apie vienų teisiųjų išganymą; 
kiti tiek pat aiškiai sako, kad Kristus nori išganyti ir išga- 
nys visą pasaulį *). Man rodos, kad ši aporija šitaip galima 
išspręsti. — Kristus atpirko visus žmones ir visą pasaulį ir iš- 
vedė visus iš pragaro; vadinasi, Jis visa išganė, nors yra am- 
žinoji kančia bei amžinoji mirtis. Dievo Protas yra aukštes- 
nis už mūsų. Leidęs pasaulį amžinai gyventi, Visagalis gali 
įvykdyti Savo sumanymą, kad mes to ir nenorėtume; nes iš- 
mintingiausiasis Viešpats iš anksto žinojo, kad žmogus, norė- 
damas gyventi, nenorės gyventi, o nenorėdamas — norės. 
Dievo gyvenimas ir Kristaus sudievintas pasaulis yra ten, kur 
nebėr empiriškos būties prieštaravimų, kur džiaugsmas nema- 
žina kentėjimo, bet kentėjimas didina džiaugsmą. Visas 
Kristaus išganytas pasaulis dalyvauja Dievo būtyje; tik, amži- 
nomis kančiomis atsilygindamas Dievui, pakeitė savo pavidalą. 
Dievo Žmogaus tragedijos — jos buvimą jautė Valentinas — 
katarsis transformuoja žmogų; 0 šios katarsies nebūtų, jeigu 
nebūtų nenuveikiamojo tragiško kentėjimo. Argi Dievo Žmo- 
gaus istorija sentimentali idilija? arba kokia komedija? — 
Kas yra transformuota žmonių ir pasaulio būtis, niekas nežino; 
ir neveltui sako apaštalas: „dar neapsireiškė, kas būsime“ (I 
Jon. III, 2). Bet labai svarbu, kad, anot šv. Rašto, teisia Žmo- 
nes ne Dievas, o Dievas Žmogus, vadinasi, — ir žmonės patys 
save smerkia į amžinąjį pragarą. 

Žmonių ir pasaulio transformavimo ideja, tai 
viena iš svarbiausių krikščionybės tiesų.  Jąja skiriasi krikš- 
čionybė nuo dualistiškos gnostikų bei neoplatonikų mistikos. 
—-Kristus neneigė kūno: patsai įsikūnijo. Net atsikėlęs iš nų- 
mirusių ir transformuotas, Jis tikrai valgė žuvies bei medaus, 
o Emaus miestely mokiniai pažino Jį, tik kai Jis palaimino ir 
laužė duoną.  Jungdamas šv. Komunijos Sakramentu duoną ir 
vyną su Savo tikruoju kūnu, Kristus neneigia materijos, bet 
pašventina ir transformuoja ją. Visas mūsų pasaulis nebus 
pakeistas kitu, tik, nusišveitęs ugny, pakeis savo pavidalą, 


I Kor. III, 15; XV, 22—28; II Kor. V, 15, 19; Ef. I, 10; Kol. I, 
20; III, 11; Rom. V, 18; XI, 25—36. Pal. I. Jon. III, 8; Jon. III. 17; 
VI, 39; XII, 47; XVI, 33; XVII, 20—23; Lk. XIX, 10; Mt. XIX, 25—26. 

vadinasi, bus Dievo transformuotas. „Naujas dangus“ ir „nau- 
ja žemė“, tai atnaujintas mūsų dangus ir šita atgaivinta mūsų 
žemė. Tuomet būsime ne grynai dvasiškos esybės, bet tobu- 
liausio kūno, gyvenančio, kaip sėkla, šiame empiriškame mūsų 
kūne. Tad neišnyks ir mūsų individualybė. Įsivaizduok ją, 
sveikas, bekūnę. Neveltui, įsikūnydamas Kristus tapo ne tiktai 
žmonija, bet ir konkrečiu individualiu žmogum. Mažiausias 
padarėlis, kiekvienas gyvis „bus išliuosuotas iš sugedimo ver- 
gijos į Dievo vaikų garbės laisvę“ (Rom. VIII. 19—22). 


Individualizmas viešpatavo religijoj ir filosofijoj, bet vie- 
na krikščionybė tegynė individualybę. Todėl ir kūnas, ir iš- 
viso empiriškas gyvenimas įgyja absoliučią prasmę bei reikš- 
-mę. Empirija virsta būtinu integraliniu Dievo karalystės mo- 
mentu. Tuo tarpu kai gnostikai ir platonikai niekindami pa- 
saulį stengėsi pasiekti dangų, krikščionybė šaukė žmones dirbti 
Dievo darbo žemėj, kurti naują kultūrą. Ir laukdamas pasaulio 
pabaigos, Povilas pataria kiekvienam tarnauti Dievui savo dar- 
bą bedirbant. Tai visai nauja dvasia; nesutinka su mirštančia 
Romos kultūra ir pranašauja naują, krikščionišką; prasmina 
pagaliau visą istorišką procesą, ir nuo tada pradeda, gali sa- 
kyt, jis egzistuoti, tekėdamas ateitin ir praeitin. 


Gimsta naujų žmonių; ir tie patys mirštantieji Romos kul- 
tūros Žmonės gimsta ir virsta naujais žmonėmis. Jaučia seną 
kultūrą nykstant, bet nepastebi dar naujosios, kuri ima formuo- 
tis Rytuose ir kurios visai dar nėra Vakaruose. Pusiaukelėj 
tarp sena ir nauja, tarp mirties ir gyvenimo būdami, jie patys 
nesuprato, ar miršta, ar gimsta. Užuosdami nauja, negali nu- 
sikratyti tuo, kas sena. Krikščionybė — Dievo Žmogaus 
mokslas, bet krikščionys tėra tam tikros istoriškos gadynės 
apibrėžiami ir klystantieji žmonės. Kristui pranašaujant empi- 
riško pasaulio galą, krikščionys jautė Romos kultūrą besibai- 
giant; ir jiems rodėsi, kad ne Roma baigiasi, o visas pasaulis, 
Ir tikrai, kiekvienos kultūros ir net kiekvieno žmogaus mirtis 
paslaptingai vaizduoja paties pasaulio galą, pati čia realiai da- 
lyvaudama. Bet argi beverta rūpintis empiriško gyvenimo da- 
lykais, kai pasaulis baigias? Visai aišku, kad, apokaliptiškai 
bei eschatologiškai nuotaikai užėjus, stiprėjo seni dualistiškai 
asketiški motyvai. Pats apaštalas Povilas skelbė kartais aske- 
tišką moralę, nes Paskutinioji Teismo Diena esanti arti, o jam, 

Povilui, gaila esą šeimos ir visokių vargų spaudžiamo žmogaus 
(I Kor. VII, ypač 28—32). Tokia asketizmo motyvacija, kaip 
ir pirmųjų krikščionių eschatologizmas, buvo visai supranta- 
mas ir žmogiškas dalykas. Bet eschatologizmui išnykus (II — 
III amž.), ataušo krikščionių patosas, o stiprėjantis asketizmas 
klastingas buvo. Asketai mokė juk niekinti žemės gyvenimą 
ir kultūringą darbą, tuo tarpu kai krikščionybė skelbė tą gy- 
venimą ir tą darbą absoliučios reikšmės esant. 


39 


Toks, man rodos, yra buvęs pirmas istoriškas krikščiony- 
bės vaizdas. Nebūdamas neklaidingas, kaip ir kiti, negalėjau, 
žinoma, aprašyti šio vaizdo neįdėjęs subjektyvių pažiūrų. Bet 
kadangi nė vienas „pažinimo subjektas“ negali visai objekty- 
viai dėstyti objektyvios tiesos, tai ir aš nelaikau savo subjek- 
tyvumo didele nuodėme. Oportet et haereses esse, sako apa- 
štalas Povilas (I Kor. XI, 19), vadinasi, reikia, kad jieškotume 
tiesos ir išsirinktume tinkantį mums tiesos aspektą. Be to, 
„reikėjo arba visai neliesti Europos kultūros branduolio, arba 
tyrinėti jis, nevengiant subjektyvumo. Ką čia, žmogus, pada- 
rysi? 

Stengiaus nurodyti, kad krikščionybe atsakė į tuos pačius 
klausimus, į kuriuos negalėjo gerai atsakyti nei gnostikai, nei 
manichejai, nei neoplatonikai. Nugalėdama individualizmą 
(tai gali aiškiai matyt iš Bažnyčios sąvokos), krikščionybė vis 
dėlto neniekino individualybės; priešingai, stiprino bei die- 
vino ją, tuo tarpu kai individualistiška gnostikų ir neoplatoni- 
kų mistika tirpdė individą beasmene, ekstatiškai jaučiama die- 
vybe. Iš esmės universalistiška krikščionybė buvo visų pirmą 
„demokratiška“ prasčiokų tikyba. Vis dėlto esama jos pagrin- 
de, kaip jau sakyta, tam tikros metafizikos, be kurios negalima 
suprasti ir krikščioniškos etikos. Be to, labai klysta, kas 
mano, prasčiokus metafizikos nemėgstant. Jie mėgsta filoso- 
fuoti, gal, labiau už inteligentus; tik prasčiokėliui gana ben- 
drų teorijos bruožų, nereikia jam gudrių įrodymų. Liaudis 
labiau linkus tikėti (krikščioniška žodžio prasme — $ 38), negu 
protauti. Todėl tikėdama ir, kaip tikėjimas rodo, gyvendama, 
savo gyvenimu papildo ji tai, ko trūksta jos protavimui, vadi- 
nasi, praktiškai įrodo tai, kas teoretiškai neįrodyta. Mokytas 

žmogus, be abejo, protingesnis, bet nebevisas. Tikėjimas jo ne- 
siaktualizuoja gyvenime; protauja jis grynai teoretiškai, ab- 
straktiškai. Tikėjimas maža ką teįrodo tokiam teoretikui; kad 
pripažintų jis tiesą, reikia jam ji teoretiškai įrodyti, silogiz- 
mais paaiškinti. 

Norėdama šviesuomenę pritraukti, krikščionybė turėjo 
reikšti savo mokslą ir filosofiškai. Krikščioniškosios filoso- 
fijos geidė patys besikrikštiją filosofai. O krikščionybei fi- 
losofiškai plėtojant savo idejas, kilo, žinoma, visai naujų pro- 
„blemų, nors iš dalies jau gnostikų bei neoplatonikų nešiotų. 
Tai ir buvo paskutinė kova su stabmeldiška pasaulėžiūra bei 
kultūra, atidavusia krikščionybei savo turtą. Krikščionys fi- 
losofai formulavo savo dogmatiką ir metafiziką, t. y. ėmė krikš- 
tytis pagaliau stabmeldiška filosofija. 

Šis procesas prasideda labai anksti. Ima filosofuoti geras 
žydų metafizikos žinovas apaštalas Povilas ir Evangelijų, ypač 
ketvirtosios, autoriai. Sekdami vadinamaisiais Apašta- 
liškais Tėvais (patres apostolici) — Barnaba, 
smirniečių  Polykarpu, antiochiečiu Ignatijum 
(mirė 117), romėnų Klementu (I amž.) ir Hermu (II 
amž) — apologetai (Justinas, apie 150 m., „filo- 
sofas“ Athenagoras, antiochietis Theofilas ir ki- 
ti) ėmė ginti krikščionybę nuo stabmeldžių.  Apologetai pir- 
mi mėgino filosofiškai išdėstyti Kristaus mokslą. Apologetu 
laikomas dažnai ir Lugduno (Lyon) vyskupas Šv. Irine- 
jus. Jis išaugo Mažojoj Azijoj, kur tebejautė žmonės Šv. Po- 
vilo ir Šv. Jono tradiciją; įsikūrė pagaliau Galijoj. Irinejus 
aiškino svarbiausias krikščionybės problemas, ypač Kristaus 
darbo reikšmę, kovodamas su stabmeldžiais ir gnostikais. 
Krikščioniškai filosofijai išaugti, gal būt, dar daugiau yra pa- 
dėję Irinejaus mokinys Ipolitas (rašė graikiškai, kaip Iri- 
nejus). ir afrikietis Tertullianas. 

Bet krikščioniško filosofiško centro būta rytuose, ypač 
Aleksandrijoj. Čia stoikų išauklėtas Titas Flavijus 
Klementas (mirė 216) vadovavo vadinamajai „katechetiš- 
kai mokyklai" ir, vartodamas alegorišką Filono metodą bei ran- 
kiodamas įvairių filosofų nuomones, paruošė kelią didžiajam 
savo ir Ammonijaus mokiniui Origenui (182—255). Orige- 
nas buvo žymiausias to meto mokslininkas ir dirbo įvairiose 
krikščioniško mokslo srityse. Daug padarė Šv. Rašto tekstui 

nustatyti, o dar daugiau — mistiškai bei doroviškai Šv. Rašto 
prasmei išaiškinti; kovojo ir su krikščionybės kritikais stab- 
meldžiais. Bet didžiausias Origeno nuopelnas yra filosofavimo 
metodas ir tai, kad, kiek tik begalima, naudojasi neoplatoniš- 
ka filosofija. Tuo Origenas yra nutiesęs kelią krikščioniškai 
metafizikai, giliai ištyrinėjęs Dievo ir Trejybės sąvokas. Jis 
pirmas aiškiai formulavo tvėrimo aktą ir Tėvo santykį su Sū- 
numi. Bet, nesitenkindamas tuo, Origenas norėjo duoti visos 
krikščionių metafizikos sintezę, ir išdėstė (ypač veikale 
Iepi Apyov, lotyniškai De Principiis) didžiai įspūdingą gnos- 
tiško spiritualizmo sistemą. "Tačiau ši sintezė nepavyko, nes 
Origenas fantastingai supainiojo krikščionybės idejas su gno- 
stikų spiritualizmu ir visai nekrikščioniška metempsichozo hi- 
poteze, naikinančia absoliučią ir, tam tikra prasme, vienintelę 
mūsų žemės gyvenimo reikšmę. "Tai, žinoma, sumažino kiek 
aleksandriečių autoritetą, kad ir kilo iš jų didžiausias krikš- 
čionybės teologas Šv. Athanasijus Didysis, vėl su- 
taikinęs praktišką krikščionių gyvenimą su gyvenimo pateisi- 
nama filosofija (298—373). 

Tuo tarpu kai aleksandriečiai suplakdavo neoplatonizmą 
su krikščionybe, Mažosios Azijos teologai mėgino formuluoti 
krikščionių dogmas Aristotelio filosofijos pagelba. Tūli iš 
jų: Antiochijos vyskupas Povilas iš Samosatos (apie 
250—272) Praksejas ir kiti, įkliuvo į vadinamojo moda- 
lizmo ereziją, turėjusią Romoj didžiausią savo teoretiką libietį 
Savellijų (apie 200 m.) ir energingiausius priešininkus — 
Ipolitą ir Tertullianą Kiti susispietė Edesoj, o 
ypač Antiochijoj, kur vyskupo mokykloj ilgai mokė garsusis 
Lukianas iš Samosatos (mirė 312), išauklėjęs daug 
žymių teologų ir... ereziarchą Arijų. Tad prieš mistišką 
aleksandriečių teologiją šoko teologai „lukianistai“, ar- 
ba „antiochiečiai“. Alegoriškas metodas šv. Raštui 
aiškinti atrodė jiems dirbtinis, o mistiška aleksandriečių me- 
tafizika — pavojinga; neoplatonizmo vieton teologijos pama- 
tan dėjo Aristotelio mokslą. Teologiška IV amžiaus kova dėl 
tos pačios Tėvo ir Sūnaus esmės (ėpoodowę, unius substan- 
tiae) tam tikra prasme buvo „pomirtinis“ Aristotelio ir Plato- 
no ginčas. 

Kadangi krikščioniškasis neoplatonizmas labiau atliepia 
krikščionybei, negu aristotelizmas, tai gali suprasti, kad nu- 

galėję toj kovoj „didieji kapadokiečiai“, šv. Ba- 
silijus ir abu Grigaliai, yra buvę aleksandriečių ir 
net Plotino sekėjai. O kapadokiečiai, ypač genialusis Gri- 
galius iš Nisos, tai tikri krikščioniškos filosofijos 
steigėjai, kurią pagilino Aleksandrijos „popiežius“ (412—444) 
Kirillas ir Šv. Maksimas Išpažintojas (580 
—663).  Antiochiečių aristotelizmas vis dėlto nenyko. Dar 
IV amžiuje Apollinaris iš Laodikijos (mirė iki 
392 m.) bendrais bruožais formulavo monofizitų ereziją, 
o iš priešingos „apollinarizmui“, arba monofizitizmui, aristo- 
telikų antiochiečių pusės buvo šv. Jonas Auksaburnis 
(mirė 407), didelis sistematizatorius Theodoretas iš 
Kiro (mirė apie 458) ir nelaimingasis Konstantinopolio vys- 
kupas (428—431) bei eretikas Nestorijus. Aristoteliu 
sekti linkęs buvo ir paskutinysis Rytų Bažnyčios „tėvas“ J o- 
nas iš Damasko (mirė iki 754 m.), neoriginaliai, bet aiš- 
kiai sistematizavęs šešių amžių teologijos darbą. 

Jau esam matę, kad teologijos augimu gyvai domėjosi ir 
liaudis. Filosofai bei teologai aiškino dogmas ir išmislinėdavo 
individualių sistemų, dažnai ir erezijų, o Bažnyčios liaudis 
(plačiausia šio žodžio prasme) skyrė iš įvairių teorijų bei nuo- 
monių visa tai, kas sutiko su krikščionių tiesa. Tai ne mecha- 
niškas bendro balsavimo sprendimas, bet, iš šono žiūrint, lyg 
natūralus socialus procesas, kurio nemoku pavadinti kitaip, 
kaip socialios sąmonės sprendimu. O iš esmės — šis procesas 
yra pačios Bažnyčios nutarimas, kuris išreiškiamas kartais 
daugeliui klausimą apsvarsčius, kartais net vienam žmogui 
skelbiant tiesą, o pasėka visuomet ta, kad visa Bažnyčia ima 
išpažinti vieną dogmą. Juk dogma nustato tik tai, kas ben- 
driausia bei reikalingiausia tikėjimui ir gyvenimui, tik prin- 
cipą, visai neslopindama individualaus protavimo, priešingai 
— suderindama harmonizuodama daugybę individualių pažiū- 
ru. Taigi, Bažnyčios tiesa aiškinama, aristoteliškai sakant, 
x a0V Oo, „katalikiškai“, vadinasi — „pagal visumą“, „visuoti- 
niai“, arba „simfoniškai“. 

Konstantinui Didžiajam 325 m. sušaukus pirmąjį visuoti- 
nį Bažnyčios susirinkimą, „katalikiškas“, arba „,simfoniškas“, 
Bažnyčios teologijos pobūdis įgijo konkrečią formą. — Visuo- 
tiniai susirinkimai visai smerkdavo erezijas ir nustatydavo 
dogmas. Bet, kaip sakyta, pačios Bažnyčios nutarimui išsprę- 

sti svarbu ne išorės bei mechaniškas faktas, o pačios Bažnyčios 
ir Dievo Žmogaus, kurio ji kūnas, sąmonė. Pati Bažnyčia pri- 
pažįsta susirinkimą tikrai visuotiniu ir skelbia, kad Šv. Dvasia 
kalba jame. Efeso susirinkimas 449 m., kad ir gausingesnis 
už daugelį kitų, Bažnyčios nutarimu nebuvo visuotinis, o — 
„plėšikų suvažiavimas“ (latrocinium Ephesinum). Taip pat 
VII amžiuje vienas vienuolis šv. Maksimas Išpažin- 
tojas apgynė dogmą nuo vyskupų, patriarchų, Bažnyčios 
susirinkimų ir imperatorių. 

Rytuose augo krikščioniška dogmatika; rytuose viso ir ere- 
zijų. Be to, čia, vienas kitą silpnindami, nuolat varžėsi tarpu- 
savy keturi patriarchai: apaštalo Jokūbo įpėdiniai Jeruzalės 
vyskupai, apaštalo Petro įpėdiniai Antiochijoj, Petro mokinio 
evangelisto Morkaus įpėdiniai Aleksandrijos „popiežiai“ ir 
Naujosios Romos vyskupai. Ši nesantvarka padėdavo impera- 
toriams kištis į Bažnyčios reikalus. Didžiausio kadai vaidilos 
(pontifex maximus) pretenzijų pilni imperatoriai manė valdy- 
ti ir krikščionišką Bažnyčią. Kišos ne tik į organizacijos rei- 
kalus, bet ir į tikybos klausimus, norėdami, kad visi tikėtų vie- 
nodai. Rytų imperijai kiek apsitvarkius, reliatyviai lengva 
buvo priversti daugumą rytų vyskupų ir net patriarchų, kad jie 
arba pripažintų imperatoriaus tikybą, arba nors tylėtų. 

Kitaip buvo vakaruose. Čia visų, net rytiečių nuomone, te- 
buvo viena apaštališka katedra — pirmojo apaštalo katedra Ro- 
moj. Rytų apaštališkoms katedroms toli esant, Romos šaukda- 
vos, žinoma, visos vakarų Bažnyčios, net išdidžioji Afrikos Baž- 
nyčia, Vakarų teologų auklėtoja. — Argi ne Roma esanti ti- 
kroji imperijos pasaulio sostinė? Argi ne Romos Bažnyčia pa- 
garsėjusi savo turtais bei dosnumu; argi ne Romoj kankinių 
kraujo primirkusi Kolizejaus žemė? — Dievobaimingas keleivis 
eina į katakombas kankinės kapo pagarbinti ir, prisiminęs savo 
mirusiąją žmoną, o gal, sužadėtinę, braižo ant sienos: „Mieloji 
mano, Sofronija, gal gyvensi“! Kiek žingsnių tolėliau — vėl: 
— „Sofronija, gyvensi!" Bet štai šventosios kapas ir dangaus 
malonė žemės gilumoj: — „Mieliausioji mano Sofronija, gyva!" 

Bet, krikščionybei nugalėjus, senoji sostinė virto provin- 
cija. Imperatoriai gyveno Ravennoj, Mediolanume, Konstan- 
tinopoly ir mažai besirūpino provincijos miestu. Nuo V am- 
žiaus pusės imperatoriai ir norėdami retai begalėjo kištis į Ro- 
mos Bažnyčios reikalus, bet, užtat, dažnai privalėjo popiežiaus 

pašalpos. Italijoj viešpatavo pirma barbaras Odovakaras (476 
— 488), paskui — arijonai ostrogotai (488—553), pagaliau, Ju- 
stinianui vėl sujungus trumpam visą Italiją su imperija (553 — 
570), — longobardai ir frankai. Tokiomis sąlygomis popiežius 
tapdavo kartais faktinai savarankišku valdovu. O senoji valdi- 
ninkų diduomenė tarnauja jau Bažnyčiai ir skiepija popiežių 
„kurijai“ organizacinę Romos dvasią. Ne imperatorius, o Ro- 
mos popiežius rados diadima vainikuoto vaidilos palikuonis. 

Dar II amžiuje Romos Bažnyčios buvo kalbama bei rašoma 
graikiškai. Tad gnostikai rytiečiai — Valentinas ir jo 
mokiniai (Herakleonas ir Ptolemiejus), Mar- 
kionas, Marcellina, Mažosios Azijos  montani- 
stai, modalistai ir kiti — skelbdavo Romoj kiekvienas 
savo mokslą ir susidurdavo su graikiškai mokančiais priešinin- 
kais. Graikiškai rašyti Šv. Irinejaus veikalai ir, apskritai 
imant, pirmieji vakarų Bažnyčos raštai: Klemento ir Pseudo - 
Klemento raštai, Hermo „Ganytojas"“ (Pastor), didelio 
mokslo vyro ir pirmo antipopiežiaus Šv. Ipolito traktatai. Bet 
visa tai buvo dar rytų kultūra ir religiška metafizika, kaip ir 
Plotino bei Romos neoplatonikų filosofija. Maždaug nuo III 
amžiaus Romos dvasininkai ima kalbėti ir rašyti lotyniškai. 
Tuo metu iškyla pirmasis, iki šv. Augustino laikų — vieninte- 
lis, tikras lotynų kalbos teologas Tertullianas. šv. Ky- 
prianas juk ne teologas buvo, jis moralistas, o šv. Hila- 
rijus ir šv. Ambrosijus — rytų teologijos populiari- 
„zatoriai. Graikų kalbą vakarų Bažnyčia dabar primiršta; tai 
reiškia, kad kultūros atžvilgiu vakarų krikščionybė ėmė skirtis 
nuo rytų. 

Romėnai niekuomet nėra buvę filosofai, nes domėjos filoso- 
fijos klausimais tik praktiškiems etikos ir išviso gyvenimo už- 
daviniams spręsti. Tad iš lėto jų auganti teologija, palyginti 
su graikiška, labai primityvi. — Sielai nuo amžinosios mirties 
išganyti reikią gyventi krikščioniškai. O krikščioniškai gy- 
venti tegalima esą žinant „tikybos taisyklė“ (regu- 
Ja fidei), labai panaši, lotynų nuomone, į įstatymą. Nes „ti- 
kybos taisyklė“ svarbi esanti žmogui ne Dievo paslaptims pa- 
žinti, bet sau pačiam išganyti. "Tikėjimas rodės romėnui ne 
tiek malonė, kiek žmogaus veikla bei nuopelnas esąs. Taigi, ne- 
reikią perdaug tyrinėti ir žinoti: gana esą trumpos Tikėjimo 


M. 


Tiesos simbolio, kad tik jis tikras būtų. Simbolį tariąs žmo- 

gus neturįs klysti, kaip neturėjęs klysti stabmeldiškos romėnų 
religijos vaidilos, kartodami senovišką, dažnai nė nebesupran- 
tamą formulą. Atgyjąs senosios Romos formalizmas bei ritu- 
alizmas vertė romėnus didžiai vertinti Bažnyčios tradiciją. 
Tarytum bijodami kiekvieno naujo žodžio, romėnai visuomet 
jieškojo tikrų šv. Rašto posakių, tikros bei autoritetiškos formu- 
los. Kadangi šv. Rašte ne visa aišku, abejodami jieškojo neabe- 
jotino autoriteto. Tas autoritetas — Romos popiežius, šv. Pe- 
tro įpėdinis. Ką plepėjo gudrūs graikai, tai romėnams buvo 
neįdomu, pavojinga ir sunkoka suprasti. Daug vargo rytiečiai 
dėl to, kad romėnai nesuprato, kuo skiriasi „usija“  (00si4 — 
essentia, substantia, subsistentia — būtis arba esmė) nuo hypo- 
stasės (0ndotao4 = — subsistentia, substantia — apsibrėžusi 
būtis, arba tam tikra esmė): romėnai ilgai įtarinėjo rytiečius 
triteizmą skelbiant. Vakarų teologija ir metafizika pavijo 
rytiečių teologiją bei metafiziką tiktai Viduramžiais. 

Visa tai, be abejo, vakariečių silpnybė. Tačiau ši silpnybė 
virto visos Bažnyčios galia. Uoliai saugodama, kad ir supras- 
tintą, bet tikrą tradiciją, Romos Bažnyčia pačiais pavojingiau- 
* siais metais buvo lyg tas nekintantis teologijos centras. Rytie- 
čiams begalo išgalvojant, Roma sutikdavo pripažinti kas būti- 
nai reikalinga. O rytiečiai eretikai ir stačiatikiai šaukdavos 
popiežių paramos, kai tik susikabindavo tarpusavy ar su impe- 
ratoriais. Tuo būdu popiežiai labai dažnai atstovaudavo visai 
Bažnyčiai, saugodami jos tradiciją nuo eretikų ir valdžios. 

Jie gerai mokėjo pasinaudoti tokia būkle savo autoritetui 
sustiprinti; reikalaudavo, kad jų, popiežių, legatai pirminin- 
kautų visuotiniuose susirinkimuose, ir rytiečiai noroms neno- 
roms nusileisdavo. Tokių faktų popiežiai neužmiršdavo ir dė- 
davos vyriausi Bažnyčios patriarchai esą. Nors kai kurie iš jų 
— Liberijus (352—366), Honorijus (625—638), Vi- 
gilijus (540—550) — ir klydo, visuotinių susirinkimų ir 
kitų popiežių (Leono II, Pelagijaus II; pal. Liber 
diurnus ed. Roziėre, form. 83 s.) buvo net eretikais apšaukti, 
bet visi sakėsi neklaidingi tikrosios tikybos saugotojai esą. 
Nuo III amžiaus Vakaruose ėmė dygti nauja ir labiau vakarų 
krikščionybės dvasiai atliepianti Bažnyčios sąvoka. — Bažny- 
čia turinti būti monarchiška popiežiaus vadovaujama organi- 
zacija. Rytuose Bažnyčios katalikiškumas konkrečiai reiškėsi 
per visuotinius susirinkimus ir vyskupams susitariant. To su- 

tarimo, tiesą sakant, dažnai jiems stigo. Vakariečiai ėmė sy- 
dinti katalikiškumą su Romos vyskupo primatu. Tradicijos 
žmonės būdami, popiežiai rėmėsi tradicija ir Šv. Raštu. — 
Evangelijos liudijo vadovaujančią šv. Petro rolę. Ir jeigu ga- 
lima buvo, aiškinant Jon. XXI, 15—17, kalbėti apie tai, kad 
Kristus čia atleido Petrui jo nuodėmę (ib. XVIII; Mt. XXVI), 
tai Mt. XVI, 15—19 sakoma Petrą Bažnyčios pamatą esant, — 
kad ir nepasakyta kokia prasme (pal. Mt. XVIII, 18). Be to, 
III amžiuje niekas neabejojo, kad Petras yra buvęs pirmas Ro- 
mos vyskupas, o popiežiai — jo įpėdiniai. 


40 


Čia negalima smulkiai išdėstyti krikščioniškos teologijos 
istorijos, juo labiau, kad tyrinėjame vakarų kultūrą.  Užteks 
suvokti svarbiausiųjų dogmų prasmė. 

Jau IV amžiuje buvo išaiškinta Trejybės dogma. 
Trumpai ji išreikšta antrojo visuotinio susirinkimo simboly 
(381 m.); o šio simbolio paaiškinimo reikia jieškoti tyrinėjant 
Origeno, Athanasijaus iš Aleksandrijos ir „didžiųjų kapadokie- 
čių" raštai. 

Trys vieno Dievo Asmens, arba Hipostasys, yra viena e5- 
mė, ir ta prasme visai lygūs. Bet Dievo esmė galima pažinti 
tiktai trijuose Asmenyse. Ji nesudaro ketvirto ko ir nėra As- 
menų priežastis arba pradžia, tik — kiekvienas paskirai ir visi 
drauge. Tuo išvengta filosofiškos Plotino klaidos. Tuk Plo- 
tinas manė, kad Dievo vienybė atskirai esanti nuo Proto (Noūc) 
ir Sielos (Dvasios). Ji esanti jų pradžia bei galia, arba po- 
tencija  (d0vapic).  Vadino ją Plotinas Tėvu, arba Viena (Ev). 
Krikščioniškoj dogmoj Tėvas, arba, filosofiškai sakant, Sū- 
naus ir Šv. Dvasios potencija, sudaro su jais vieną esmę ir be 
jų bei išorėj jų neegzistuoja; tesiskiria nuo jų tik Sava asme- 
niška ypatybe. Taigi, gimdydamas Sūnų ir siųsdamas šv. Dva- 
sią, Tėvas nenustoja būvęs su jais tas pats vienas Dievas. Tad 
galima sakyti, kad Sūnus tikrai bei iš esmės pažįsta ne tik pats 
Save (kaip verčia spėlioti Plotinas), bet ir Tėvą. Krikščionys 
teologai Sūnų vadina — Protu, arba Logosu (kalbančiu, besi- 
reiškiančiu Protu). 

Protas, kaip mokė Filonas, o įrodė Plotinas, turi būti 
visako vienovė (graikiškai — Šv xai mokė, lotyniškai saky- 

čiau „uni-versum“, „uni-versitas“), arba dieviškas Dievo pa- 
saulis (xdopoc voytėc) ; bet, aktyvi bei gyva visako vienovė 
būdamas, Protas būtinai (logikos, t. y. paties Logoso atžvilgiu 
„būtinai“) turi būti saviskira. Todėl gimsta iš Tėvo (atsiski- 
ria) ir, įsikūnijęs, miršta. Tačiau, visai Dievybei vienai esant, 
Sūnus skirdamasis ir susijungia, o numiręs atsikelia, ir visada 
vienas. Tai, man rodos, aiškina trečiojo Asmens reikšmę. Sū- 
nui protaujant ir lyg dalinant Dievybę, šv. Dvasia, kuri ne 
„gimsta“, bet „eina iš Tėvo“ ir visa suvienija, kaip Dieviškoji 
Meilė, ir yra Dievybės (vadinasi, Dievybės esmės ir visų trijų 
Asmenų) vienovė. Bet šv. Dvasia gali išeiti iš Tėvo ir būti vis 
dėlto kitas Trejybės Asmuo tik todėl, kad Sūnus jau veikia ir 
dalina Dievybę, vadinasi, pažįsta Ją. šv. Dvasia „yra paskui“ 
(žinoma, ne chronologiškai) Sūnaus ir „per“ Sūnų (did viod, 
per Filium), kaip sakydavo Basilijus, Grigalius iš Nisos ir Jo- 
nas iš Damasko. Vakaruose Tertullianas, paskui Augustinas 
sako Šv. Dvasią išeinant ne tik iš Tėvo, bet ir iš Sūnaus. ši 
dogmatikos formula IX amžiuje įdėta į „Tikybos Simbolį“ 
(Credo... in Spiritum Sanctum Patre Filiogue procedeniem). 
Bet rytuose „Filiogue“ (šx [Matės xai Yioo) tepripažįsta vie- 
nas Šv. Epifanijus iš Kipro (apie 374—377 m.). 

Trejybės dogma rodo, kiek žmogus gali suvokti, Aukščiau- 
siojo Dievo esmę ir būtį. Kūrinys nelygus, žinoma, savo Kū- 
rėjui. Vis dėlto Dievas vaizduojamas Savo kūrinio ir visų ge- 
riausiojo kūrinio, protaujančios esybės. Bet ši esybė, arba 
žmogus, netobulai protauja. Žmogus protauja suvokdamas ne- 
visai realų subjektyvų būties vaizdą. O Dievui protaujant, tiek 
Jo protavimo objektas, tiek ir subjektas yra pati bei visa Die- 
vybė. Todėl Dievas galima vadinti gryniausiu ir realiausiu 
Pažinimu (pal. Aristotelio actus purus), — absoliutišku mū- 
sų pažinimo pagrindu. Trejybės dogma, vis tiek kokia bebū- 
tų jos religiškoji esmė, yra ir aukščiausias gnoseologijos prin- 
cipas, nugalįs skepticizmą ir reliatyvizmą. „Pildydama“ žydų įs- 
tatymą, krikščionybė savo Trejybės dogma visai išsprendžia 
graikų filosofijos problemą. Nes krikščioniškos ir neoplatoniš- 
kos Trejybės skirtumas turi didžiausios principialios reikšmės. 

Kadangi Dieviško Pažinimo aprašymas yra ir žmogiško pa- 
žinimo aprašymas, tai net ateistas gali bei turi pripažinti gno- 
seologišką Trejybės dogmos reikšmę. Ištikrųjų, pažinime bū- 
tinai yra pats save pažįstąs, arba pats save skirstąs ir vėl susi- 

jungiąs subjektas. Jei subjektas nesiskirtų, nebūtų nei subjekto, 
nei objekto (jis ir subjektas); tad negalėtų būti paties pažinimo 
proceso. Jeigu subjektas vėl nesusijungtų su savo objektu (pats 
su savimi), tai pažinimas negalėtų įvykti ir nebūtų žinojimo; 
nes pažįstame tiktai turėdami pažinimo objekto. Todėl ir tikra 
mūsų savižina; o pažindami objektyvius daiktus, abejojame jų 
realybe, kol randame jų ir mūsų skirtumą nuveikiantį Dievo 
Protą. Kad pažinimas objektyviai egzistuotų, saviskira turi 
objektyviai skirtis nuo susijungimo; o kad abu jie būtų ir viena, 
tai jiem abiem reikia turėti viena pradžia, irgi objektyviai besi- 
skirianti nuo jų. Pažinimas (saviskira), jo pasiektas tikslas 
(arba tiesa, arba susijungimas) ir jųjų abiejų pradžia sudaro 
vis dėlto ir viena. 

Visa tai labai panašu į Plotino gnoseologiją. Tačiau „esmę“ 
su Tėvu supainiojęs, Plotinas yra, krikščioniškos ereziologijos 
terminu betariant, „subordinacionistas“, vadinasi — Sūnų laiko 
mažesniu už Tėvą, ir nevisai Tėvą pažįstančiu. Dar mažesnės, 
anot Plotino, esama Dvasios (Sielos); be to, jo metafizikai Dva- 
sia turi kitą reikšmę, negu krikščionių teologijai. Plotino si- 
stemoj pažinimas ir (pažinimui-savižinai sudarant asmens būtį) 
asmeniška būtis yra mažėjanti Dievybė, o tobuliausias Dievas 
(nuosekliai) pripažintas visai negalimu pažinti (dįvwotoc beię). 
Neoplatonizmo gnoseologija neigia, tiesą sakant, absoliučią as- 
mens ir net pažinimo vertę. Priešingai, aukščiausia krikščio- 
nybės sąvoka yra visai pats Save pažįstąs ir asmeniškas Dievas; 
nes, tos pačios, kaip Tėvas, esmės būdamas, Sūnus visai pažįsta 
Tėvą. Toja ir žmogus neturi, anot krikščionybės, siekti nesąmo- 
ningos beasmenės būties, bet turi ir gali tobulėti pažindamas 
save, objektyvią būtį bei Dievą, ir asmeniškai gyvendamas. 

Esam sakę, kad net ateistas turi pripažinti krikščionišką 
pažinimo aiškinimą. Bet skeptikas gali, žinoma, ir neigti ob- 
jektyvią bei absoliučią šio pažinimo reikšmę, Laikydamas pa- 
žinimą grynai subjektyviu žmogaus procesu, gali neigti objek- 
tyviai egzistuojančią pažinimo pradžią, vadinasi, Dievą. Čia 
mes susiduriame su kita svarbia krikščioniškos teologijos pro- 
blema. — Kaip žmogus ir pasaulis santykiuoja su Dievu? Ar 
gali ir pasaulis egzistuoti, kad Dievas viskas? Ar gali pasaulis 
pažinti Dievą ir susijungti su Juo? Juk tik tada teturi pras- 
mės mūsų pažinimas ir mūsų gyvenimas. 

Žmogus gyvena ir protauja, ir tuo pasiekia savo apogiejų 

pasaulis. Bet pasaulis nėra sumažėjęs Dievas, nei Jojo dalis. 
Dievas sutvėrė pasaulį, arba, sakysim, žmoniją iš nieko (ė€ ox 
čotov, ex nihilo). Palyginti su Dievu pasaulis ir yra niekas, 
išorėj Dievo visai neegzistuoja. Egzistuoja tik Dieve ir tik 
tam, „kad Dievas būtų visame“ (ta į 6 Osūc T4 xdYTa šv TAS, 
omnia in omnibus, I Kor. XV, 28). Bet pačiame Dieve pasaulis 
egzistuoja būdamas kas kita negu Dievas, nors egzistuoja tik 
tiek, kiek dalyvauja (pėdekis, participatio) pačioj Dievo Die- 
vybėj. Be to, Dievas nevertė pasaulio būti, bet, sutvėrus Dievui 
laisvą žmogų, pasaulis laisvai, tarytum „savo noru“ ėmė egzi- 
stuoti, dalyvaudamas Dievybėj. Šis dalyvavimas, arba ši „ko- 
munija“ (šv. Povilas sako x0wwvia  — bendravimas, komunija), 
reikia suvokti tikrai, — skirti kūrinys nuo Kūrėjo, o ne pante- 
istiškai jie supainioti. Vis dėlto platoniška dalyvavimo sąvoka 
nevisai, rodos, aiški, ir sunkoka suprasti. Štai kaip ją aiškina 
rytų teologai. 

Jei negalime žiūrėti į saulę, žiūrėkim į orą. Tačiau, be sau- 
lės visai nematyt ir oro. Be saulės jo tarytum nė nėra. Bet 
štai saulė ima spinduliuoti bei šviesti orą, ir mes staiga išvysta- 
" me. Kagi išvystame? — Žinoma, nei pačią saulę, kurios nega- 
lima matyti, nei orą, kuris be saulės nematomas. Matome sau- 
lės peršviestą orą. Atskirk, kad toks geras, saulę nuo 
oro, ir vėl nebematysi saulės, o oro visai nebebus. Panašiai eg- 
zistuoja Dievo sutvertas pasaulis, kurį rytų teologai dažnai ir 
vadina „teofanija“, arba Dievo apsireiškimų. 

Aišku, kad pasaulis gali egzistuoti tiktai Dievui susijungus 
su žmogum. O žmogus gali dalyvauti Dievybėj (vadinasi, tik- 
rai Ją pažinti ir su Ją susijungti), jeigu įsikūnijęs Sūnus yra 
tikras Žmogus ir tikras Dievas. Kadangi Arijus ir arijonai 
sakė Logosą buvus tik tobuliausią žmogų (ne Dievą, o Dievo 
įsūnį), tai būtinai turėjo pripažinti, kad Dievas esąs visai atskir- 
tas nuo pasaulio, kaip Aristotelio Dievas, kurio Žmogus negali 
pažinti ir su kuriuo negali susijungti. Arijonai neigė krikščio- 
nišką sudievėjimo ideją ir tai, kad žmogus gali pažinti Dievą. 
Jų nuomone, Dievo Protas nėra įsikūnijęs. Bet jeigu neįsikū- 
nijo Dievo Protas, tai žmogaus protavimas negali turėti abso- 
liučios reikšmės. Griaudami krikščionišką dogmą, ontologiškos 
gnoseologijos vietoj kėlė reliatyvią bei skeptišką. Nuo šio 
mokslo maža kuo tesiskyrė ir arianizmą sušvelninęs Nestori- 
jaus mokslas, 

Išpažindami Kristaus Dievybę, monofizitai neigė, 
kad Kristus yra buvęs tikras žmogus. Arijonai norėjo būti tik 
žmonėmis; monofizitai, kaip gnostikai, — tik Dievu. Bet jeigu 
Kristus nebūtų buvęs tikras žmogus, tai jokiu būdu negalėtume 
tikrai susijungti su Dievu; juk žinomės žmonės esą. Jei mo- 
nofizitai būtų teisūs, tai žmonės turėtų išnykti. Nebeverta būtų 
nė pažinti bei žinoti; juk žmogus vis tiek nieko negalįs pažinti 
kas Dieviška, o jo žinojimas iš esmės žmogiškas ir reliatyvus 
esąs. Jei taip, tai ką bereiškia žmogaus individualybė? Tik 
Dievas būdamas, Kristus nebeturėtų Savo Dievybėj nei indivi- 
dualios žmogaus Jėzaus, nei kiekvieno žmogaus valios bei są- 
monės. Taip ir manė monotelitai, sušvelninę monofi- 
zitizmą mokslu apie vieną Dievišką Kristaus valią. Monofizitiz- 
mo tėvas Apollinaris iš Laodikijos ($ 38) mokė, kad 
Jėzus Kristus žmogaus proto vietoj turėjęs tik patį Logosą. 

Tokia yra buvusi konkreti teologijos istorijos prasmė. Ere- 
zijos naikino ne tik dogmatikos formulas, bet ir žinojimo bei 
gyvenimo pamatą. Kovodama su arijonais (maždaug nuo 
310 iki 381 m.), su III visuotinio susirinkimo pasmerktais ne- 
storijonais (431 m.), su monofizitais (IV—V amž.) 
ir monotelitais (VI visuotinis susirinkimas, 680—681 m), 
Bažnyčia apgynė naujosios kultūros pasaulėžiūrą ir atskleidė 
visos žmonių istorijos reikšmę. Tos istorijos prasmė yra Dievo 
ir žmonių „sinergija“, arba bendradarbiavimas, empiriškai Dievo 
karalystei įkurti, kas teįvykdoma, žinoma, tik iš dalies, kadangi 
pati empirija sudaro tik mažą būties dalelę. Ir empiriškai ak- 
tualizuojant Dievo Žmogaus sumanymas, reikia nugalėti visų 
žmonių, viso pasaulio nuodėmė, skirianti mus nuo Dievo, ir iš- 
tobulinti pasaulis, kad jis galėtų virsti tikruoju tobuliausios ir 
nebe empiriškos Dievo karalystės momentu. Nes krikščionybė 
skiriasi nuo stabmeldžių religijos bei filosofijos dar tuo, kad 
Jėzus Kristus atėjo pasaulio ir žmonių išganyti, o ne žmonių iš- 
vaduoti iš pasaulio. Tad krikščionybė yra aktyviausia tikyba. 
Kai helenistinė kultūra merdėjo, gimstanti krikščionybė šaukė 
gyventi ir veikti. 

Pasaulis, kaip esam matę, yra blogas. Gnostikai, dar aiškiau 
manichejai, sakė blogybę tam tikrą esybę, substanciją esant; tad 
turėjo dualistiškai apriboti Dievą kita nedieviška būtimi. Pa- 
saulis atrodė jiems iš esmės blogas. Aiškindami šv. Raštą, o fi- 
losofiškai — naudodamiesi Aristotelio intuicija, krikščionys 

teologai laikė blogu dalyku ne substanciją, bet substancijos 
(= pasaulio) kokybę. Be to, šita kokybė, anot jų, ne kas kita, 
kaip būties, arba gėrio trūkumas (aristoteliškai sakant, —otė- 
ono; = privatio, privatio boni), nes Dievas negalėjęs sutverti ko 
nors bloga, Taigi, nėra blogo; tėra gera esybė, kuriai trūksta 
gėrio, arba būties, o būtis ir gėris yra sinonimai. Kitaip sakant, 
tėra blogas, vadinasi, kuriam trūksta gėrio, pasaulis ir blogi 
žmonės, kuriems trūksta gėrio, arba būties. 

Tas gėrio, arba būties trūkumas, tai ne sumažėjusios Dievo 
Šviesos šešėlis, kaip manė Plotinas, bet laisva visų žmonių ir 
kiekvieno žmogaus nuodėmė. O žmonės yra nusidėję ir nusi- 
deda, norėdami, bet ne visai, pildyti Dievo įstatymą, bei valią; 
vadinasi, žmonės laisvai nenorėjo ir nenori visai dalyvauti Die- 
vo Dievybėj. Nori tik ties savimi žiūrėti, individualistiškai bei 
egoistiškai gyventi; nenori mylėti artimo, kaip patys save, ir 
Dievo. Tai vėl trūkumas, būtent — Dievo meilės trūkumas, 
laisvos žmogaus valios trūkumas. Dievo įstatymas ir įsikūniji- 
mas parodė šį trūkumą nuodėmę esant ir tarytum padarė jį nuo- 
dėme, kaip sako apaštalas Povilas. Bet, skaldydamas žmogaus 
vienovę su Dievu, šis trūkumas skaldo pačią žmoniją ir kiek- 
vieną žmogų. Dėl to, visų pirma, Dievas pasidaro nebe tėvas, 
bet tarsi Savo vergų Viešpats, ir vietoj meilės kyla išorinis įsta- 
tymas; antra, — patys besiskirią tarpusavy žmonės vergauja 
tam suskirstymui, vadinasi, neapykantai ir mirčiai. Nuodėmė 
virsta kita žmonių prigimtimi ir neišvengiamu objektyviu faktu. 
Jie nebegali nekentėt ar nemirti, nes kentėjimas ir mirtis, tai 
nuodėmės materializacija, pati nuodėmė, o žmonės amžinai pa- 
norėjo (vadinasi, ir dabar nori ir visuomet norės) nusidėti. Pats 
Kristus gali išvaduoti juos iš nuodėmės tik kentėdamas ir mir- 
damas, tik Savo kančia ir mirtimi. Vadinasi, išganytam būti 
galima tiktai iškentėjus netobula pasaulio būtis. 

Jeigu Kristus nenorinčius susivienyti su Dievu žmones 
daro ir — tuo pat metu! — norinčiais, tai aišku, kad visas pa- 
saulis gali išganytas būti. Žmionės amžinai kentės, nes Dieviš- 
koji Teisybė to ir reikalauja. Bet Kristus įsikūnijo, tikrai nu- 
mirė ir nužengė į pragarą norėdamas visą pasaulį išganyti. Tie- 
sa, Jis išgano tikinčiuosius ir norinčiuosius tobulais būti, o mes 
tenorime nusidėti, ties savimi žiūrėti. Bet jeigu Dieviškoji va- 
lia nekinta, tai žmonių norai kinta; ir norėdami nuodėmingai 
gyventi, mes norime tuo pat metu ir tobulėti. Norint išgany- 

tam būti, reikia gailėtis ir apsikrikštyti; o krikščionių nedaug, 
tujų, kurie gailis už savo nuodėmes, — dar mažiau. Bet, anot 
Šv. Grigaliaus iš Nisos, esąs dar ugnies krikštas (pal. Mat. III. 
11—12), vadinasi, pragaras. 

Pirmieji krikščionys labiau rūpindavos Kristaus ir Bažny- 
čios darbais. Tuščiai nekalbėjo, koks priešininkų likimas, nors 
persekiojimai dažnai versdavo laukti teisingo atpildo ir teisin- 
gos kankintojų bausmės. Bet ilgainiui, krikščionių teologijai 
išaugus, filosofai ėmė spręsti sunkią problemą. Čia jų nuomo- 
nės skyrėsi. — Vieni (tokių, tiesą sakant, buvo daugiau) kalbėjo 
vis apie amžinąsias nusidėjėlių ir stabmeldžių kančias. Kiti — 
Klementas iš Aleksandrijos, Origenas, Gri- 
galius Teologas, Grigalius iš Nisos, Maksi- 
mas Išpažintojas, iš vakariečių — Ambrosijus (ku- 
ris, tačiau, pripažįsta amžinąsias piktųjų dvasių kančias) — ti- 
kėjo, kad visi bus pagaliau išganyti (dnoxatėoTa06 TGv TdvtOV), 
Ir jeigu pirmieji priversti buvo atmesti arba dirbtinai aiškinti 
Šv. Povilo posakius, tai antrieji arba sydino savo mokslą su ne- 
krikščioniškomis idejomis (pav., Origenas — su metempsicho- 
zės hipoteze), arba sauvališkai laikė žodžius „amžius“ (net — 
„amžių amžiai“) žodžių „ilgas perijodas“ sinonimu. Vadinasi, 
visų išganymo gynėjai pragarą vertė skaistykla ir mažino em- 
piriško gyvenimo reikšmę, 

Ginčas nebuvo išspręstas, tik formaliai baigtas, 543 ir 553 
m. — Imperatoriui Justinianui reikalaujant, Konstantinopolio 
patriarchas Menna viešai paskelbė „kanonus“ prieš Origeną, 
kurie paskui buvo popiežiaus Vigilijaus, kitų patriarchų ir kai 
kurių susirinkimų pripažinti. Bet šiuose kanonuose teatmeta- 
ma origeniška mokslo forma: laikinis pragaro pobūdis ir 
velnių bei nusidėjėlių „atstatymas“ į buvusiąją būklę 
(dmoxutdotuotę, restitutio vel redintegratio). Vakaruose visų iš- 
ganymo neigimas virto dogma, o nauja skaistyklos dogma su- 
švelnino kiek griežtą problemą. Rytuose šis neigimas neįgijo 
dogmatiškos reikšmės, nors iki šiol yra autoritetingesnis. Šiaip 
ar taip, neturėdami skaistyklos (purgatorium) dogmos, rytų 
teologai visuomet linkę buvo optimistiškai (gal, ne labai „peda- 
gogiškai“) spręsti eschatologišką problemą, ir visų išganymo 
„teologumenonas“ (t. y., ne dogma, o dogmatiška nuomonė) es- 
mingai apibūdino rytų krikščionybę. 


VII 


Krikščioniškas asketizmas ir Bažnyčia 

Dėl dualistiškos pasaulėžiūros augimo labai anksti paplito 
visoj imperijoj ir asketizmas. Asketiškai gyveno ne tik gnosti- 
kai ir manichejai, bet ir stoikų, neopitagoriečių bei neoplato- 
nikų „išminčiai“. Priviso daugybė asketų, net stabmeldžių vie- 
nuolynų, kaip antai, Serapiso tarnautojų bendrabutis Aleksan- 
drijoj. Net žydų tarpe atsirado asketiškų „terapeutų“, „nazo- 
riejų“ ir „esiejų“ sektų. — Asketizmas yra buvęs ne krikščio- 
nybės, bet visos epochos reiškinys. Bet iš pat pradžios daug 
buvo krikščionių asketų. Mat, nauji krikščionys nevisai ir ne- 
tuoj atsikratydavo dualistiškos pasaulėžiūros; antra, krikščio- 
nybė dėjo pamažu į asketizmą naują prasmę. 

Ištiesų, krikščionybė reikalavo, kad žmonės aktyviai trans- 
formuotų pasaulį, ir žadėjo juos išganyti. Ji — aiškiai sako 
apaštalas Povilas — darė šventą kiekvieną darbą ir visą kultū- 
rą, tik ne nuodėmę. Bet sunku gyventi ir dirbti visuomenėj, 
ypač stabmeldiškoj, nenusidedant, o kiekvienam rūpėjo būti iš- 
ganytam. "Tiesa, žmogus gali būti išganytas tik Kristaus kūne 
dalyvaudamas, vadinasi, galima būti išganytam tik ganant kiti, 
arba tik Bažnyčioj esant. Tačiau, tokia jau nusidėjėlio žmo- 
gaus prigimtis, kad rūpinasi kiekvienas pirmiausia savo indivi- 
dualia siela. O ją, rodos, lengviau gali išganyti, visai atsižadė- 
damas nuodėmingo pasaulio ir jo reikalų... — Argi Kristus ne- 
pavadinęs Jono Krikštytojo tobuliausiu iš gimusių iš moteries? 
Argi negyvenę olose Elijas, Elisiejus ir „pranašų sūnūs? Ir 
pats Kristus argi nepasnykavęs 40 dienų tyruose? Be to, be 
bendrųjų dorovės reikalavimų Kristus nustatė tikriesiems savo 
mokiniams idealą. — Kas nori tikrai sekti Kristų, turi būti to- 
bulas, kaip tobulas yra dangiškasis Tėvas. Tobuli buvę apašta- 
lai, kuriuos pats Dieviškasis Makytojas vadina „pasaulio drus- 

ka“. Bažnyčiai išaugus, apaštalų vietoj atsirado dvasininkų 
hierarchija. Bet dvasininkai nepavaduodavo visai apaštalų. Jie 
ėjo tam tikras pareigas: aiškino Dievo žodį, dalino sakramentus, 
valdė Bažnyčią; tačiau šios pareigos nereikalavo, kad gyvenimo 
„šviesa šviestų žmonių akivaizdoje“, nes pasaulis nemėgsta aske- 
tiškos savimaršos. Vienam kitam ir pasisekdavo suderinti vys- 
kupo, kunigo arba diakono pareigos su tikrai krikščionišku gy- 
venimu; bet šventųjų nedaug tebuvo; antra ne šventumas su- 
darė bažnytinę kunigijos prasmę bei „funkciją“. Tobulybės 
idealas liko, kaip ir buvęs, bet nebereiškė, kad žmogus yra pa- 
mokslininkas arba dalina sakramentus. Žmogaus tobulybė te- 
reiškė tai, kad jis tikrai bei visai seka Kristų ir tobulėdamas, 
transformuodamas savyje pasaulį, šviečia žmonėms. 

Labai anksti ėmė stiprėti krikščionių asketizmas. Jau I 
amžiuje daugelis krikščionių nebevedė; gyveno vyrai su žmono- 
mis, kaip broliai su seserimis. Bažnyčioj skaisčiosios mergelės 
ir asketai melsdavos greta kunigų. Vienur kitur asketai susi- 
būrė į atskiras bendruomenes, „asketerijus“, mieste arba į kla- 
jojančių asketų draugijas. Bet, anot Origeno, tas esąs laimin- 
gas, kas bėgąs nuo pasaulio savo gyvybės aukoti Dievui. Sek- 
dami Kristų ir Joną Krikštytoją daugelis bėgo į tyrus. Nuo Deci- 
jaus (250—251), Valeriano (257—258) ir Licinijaus (315 m. ?) 
persekiojimų minios slapstėsi kalnuose ir tyruose; daug kas ne- 
begrįžo: anachoretais tapo.  Klajojo tyruose, mito žolėmis ir 
šaknimis, arba įsikurdavo kur prie šaltinio ir finikų palmės. 
Kiti pynė pintines bei karninius divonėlius ir pardavinėjo juos 
kaimuose ir miestuose. 

„Vienuolių gyvenimo steigėjas bei karalius“, Povilas iš 
Thebų (mirė 347 m.) kuone visą savo gyvenimą praleido 
Aigipto tyruose, kur gyveno jis urve, o mito finikais. Liūtai 
iškasę jam kapą. Vadinamieji inklusai — buvusi kurtizanė 
Thais — užsimūrydavo, tik per mažą langelį priimdavo dievo- 
baimingų žmonių atnešamą maistą. Stilitai (stulpininkai) 
gyveno ant aukšto stulpo arba ant kokios sugriuvusios šven- 
tovės kolonos... Anachoretų pradžioj gyventa Aigipto tyruo- 
se. Trečiame ir ketvirtame amž. daug jų buvo Sinajo pusiasaly, 
Palestinoj, Sirijoj, Kilikijoj. Ketvirtame ir penktame amž. 
anachoretai paplito po pietų Italiją ir pietų Galiją... — „Eikit 
į Thebaidą!“ — sako Jonas Auksaburnis. — „Ten yra net už 
rojų puikesnių tyrų, angeliškai gyvena tūkstančiai žmonių, kan- 

kinių tautelės, aibė skaisčiųjų mergelių. Ten pamatysite pra- 
garo sukaustytą tironą ir jį nugalėjusį bei įgarsėjusį Kristų.“ 

Baisu buvo kovoti Kristaus vardu. — Tyrumoj pilna nere- 
gėtų žvėrių, didelių slibinų, vienu žvilgsniu žudančių žmogų. 
Bet dar baisesni atsiskyrėliams velniai esą. — Naktį pas vieną 
anachoretą užėjusi moteriškė ir pasiprašiusi naktigulto. Pa- 
gailo atsiskyrėliui; užmiršęs velnių klastą, vargšas sutikęs; tik 
greit įkliuvęs į didelę bėdą. — Moteriškė sukėlusi jam geidulį, 
ir, apkabinus ją, baisiai kaukdamas išlėkęs iš jo glėbio, „kaip 
koks plonas šešėlis“, velnias. Tuoj velniai, „kurių tyrumoj ai- 
bė“, ėmė juoktis iš nelaimingojo: „Tu, kurs kilai iš puikybės 
iki dangaus, kaip žemai, iki paties pragaro, nukritai dabar!“ — 
Kitą anachoretą tris naktis mušę velniai be pasigailėjimo. Bet, 
pasiryžus jam geriau mirti, negu grįžti į pasaulį, pabėgę pagaliau 
kaukdami: „Nugalėjai! Nugalėjai!“ Ir Šv. Jeronimas puikiai 
aprašė, kaip begalinėj, saulės spindulių kepinamoj Sirijos tyru- 
moj vaidinęsi jam gundomieji mergelių šokiai. — „Sunykus nuo 
pasnyko, geiduliai siuto sieloj ir atšalusiam kūne. Gyvas tebe- 
būdamas buvau jau miręs, o prieš akis pleveno man gašlybės 
liepsnos“, 

Bet šventasis nieko nebijąs. Pats Dievas siunčiąs jam duo- 
nos. Šventieji atsiskyrėliai rankomis gaudą gyvates bei slibi- 
nus ir žudą juos žodžiu. — Daug skriaudų patyręs vienuolis 
Ammonas nuo plėšikų. Pagaliau „nuėjęs į tyrumą, parsivedė 
du didžiausius slibinus ir liepė jiems drybsoti prie vienuolyno 
vartų ir saugoti duris“. Daug galį romus šventieji, nes puikybė 
didžiausias pavojus esąs. Tai įrodė amžinajai mirčiai už pui- 
kybę pasmerktieji vienuoliai ir Aigipto abatų pamokslai. — Vie- 
ną dieną, grįždami į vienuolyną, du vaikai pamatę ant kelio be- 
pūpsantį žaltį (mūsiškai — labai pavojingą gyvatę). Nebijo- 
dami šio Dievo priešininko, pasimeldę ir sugavę jį. Bet kai jie 
didžiuodamies parsinešę žaltį į vienuolyną, išmintingasis abatas 
liepęs iškaršti jiems, kaip reikiant, kailį, nes pasigavę jie žaltį 
dėl Dievo malonės, o ne dėl to, kad drąsūs buvę. — „O, tyruma, 
skleidžianti gardų Kristaus žiedų kvapą! O, tyruma, besidžiau- 
gianti Viešpačiu! Čia, atsikračius sunkaus kūno, galima kilti 
aukštyn, į gryniausiai spinduliuojantį eterą.“ 

Iš pačios pradžios be atskirų anachoretų buvo dar ir vie- 
nuolynų arba „laurų“. Pirmos tokios lauros steigėju iš pada- 
vimų laikomas šv. Antanas Aigiptietis, kurio gyvenimą 

aprašė pats Athanasijus Didysis. Tyrinėjant vienuolių gyveni- 
mas (pav., Jeronimo parašyta Povilo iš Thebų biografija, Anta- 
no biografija, Rufino veikalas ir kt.), nereikia jieškoti istoriškos 
tiesos. Autoriai nekritiškai kartojo visokius padavimus, net 
visai nebūtus dalykus; daug ir patys ko prigalvojo. Norėjo pa- 
mokyti Žmones, ir tiek; pasakojo apie tai, kas galėjo ir, jų nuo- 
mone, turėjo būti. Bet, kad ir maža tikrų istoriškų faktų duo- 
dami, visi šie veikalai puikiausiai atvaizduoja tų laikų Žmones 
viliojantį asketizmo idealą, ,asketizmo romantiką“ ir krikščio- 
niškąją asketizmo prasmę. "Tam reikalui labai svarbus klasiškas 
„Šv. Antano Aigiptiečio gyvenimas“. 

Dievobaimingam našlaičiui Antanui baisiai parūpo pildyti 
Kristaus patarimai, kurie rodo tobulą gyvenimą (Mt. XIX, 21). 
Antanas tapo vieno atsiskyrėlio mokiniu ir ėmė asketiškai gy- 
venti. Paskui vienas įsikūrė kalnuotoj tyrumoj ant Nilo upės 
kranto. Draugai atnešdavo jam maisto; ir greit garsas apie jo 
išmintį bei šventumą pasklido po visą šalį. Plaukte plaukė žmo- 
nės, trokštą visokių patarimų ir šventosios maldos; susirinko 
daug mokinių. Nes tada, IV amžiuje, „visa ta tyruma jau pilna 
buvo vienuolių“. Antanas pasidarė jų „tėvu“, arba „abatu“ (abba, 
avva — tėvas). Bet 311 m. išėjo persekiojamų Aleksandrijos 
krikščionių padrąsinti. Greit grįžo ir, norėdamas visai atsiskir- 
ti nuo žmonių, vėl išėjo iš savo „lauros“. Šįkart pasislėpė šven- 
tasis negyvenamam kalne prie Raudonųjų Jūrų. Bet tėviškai 
mylėjo savo vaikus, tad lankė juos, drąsino, mokė, džiaugėsi 
griežtu jų gyvenimu. Antanui mirus, mokiniai nepametė pra- 
dėto darbo: IV amžiuje buvo apie 6000 „Šv. Antano mokinių“. 

Antanas atsižadėjo visko, net pats savęs. Nutolo nuo pa- 
saulio, nuo žmonių, net nuo savo sekėjų. — „Ilgai gulėdamos 
ant žemės žuvys užtrokšta. Bendraudami gaišuodami su žmo- 
nėmis vienuoliai irgi silpnėja. Kaip žuviai kuo greičiausia rei- 
kia skubėti į vandenį, taip mums — į kalnus, kad, sugaišę pas 
jus, neužmirštume, kas yra mūsų viduje“ Antanas gėdinosi 
valgyti ir miegoti. Išsekė ir geiduliai. Net priverstas palikti 
savo mylimąją tyrumą, „nebuvo liūdesio prislėgtas, nesidžiau- 
gė, nesijuokė ir nesisielojo; matydamas daugybę žmonių ne- 
liūdo, ir nesidžiaugė, kai visi jį sveikino, — buvo ramius, nes 
protas jį valdė“. Tačiau Antanas rūpinosi Bažnyčios reikalais, 
sudrausdamas kietaširdžius, ramindamas nuskriaustuosius, mo- 
kydamas visus. Savo stebuklais gydė kūno ir sielos ligas. Ir 

aplink pasaulis pakitėjo. Alrgi ne stebuklinga šventojo tyruma, 
kur lytėdamas ranka žalčio urvą, mažas vaikelis juokiasi iš Jie- 
vos gundytojo?“ šimtą penkerius metus gyveno šv. Antanas; 
kad ir mažai tejudėjo, nenutuko, nė nesudžiūvo pasnykaudamas 
ir kovodamas su velniais.“ Iki pat mirties gerai regėjęs, o dan- 
tys „tik truputį ėmė klibėti dėl senatvės“. 

Kiekviena paties Šv. Antano arba jo tikrųjų bei tariamųjų 
mokinių įsteigta „laura“ buvo atsiskyrėlių kolonija. Paliai ma- 
žą bažnytėlę, kur šeštadieniais ir sekmadieniais susirinkdavo 
poteriauti visi asketai, buvo pristatyta daug trobelių. Dieną 
anachoretas dirbdavo maistui ir drabužiams, tad eidavo kartais 
į artimą kaimą arba miestą, o saulei nusileidus, grįždavo į savo 
trobelę psalmių giedoti. Kai kurie anachoretai visai atsiskir- 
davo nuo pasaulio, bet daugumas suseidavo kiek ir su žmonė- 
mis. Žmonės irgi eidavo į laurą, pabūdavo kartais ten kurį lai- 
ką tam tikslui pastatytam „ksenodochiume“, arba „viešbuty“. 

Buvusis kareivis Pachomijus 328 m. įsteigė vienuolyną 
Tabennisi (ant Nilo upės kranto), netrukus — vėl devynis, 
be to, du moterų vienuolynus. Tai jau nebepaprasta atsiskyrė- 
lių kolonija, o tikra vienuolių bendruomenė. — Kiekvienas vie- 
nuolis gyveno atskiroj celėj. Dvidešimt tokių celių, tai vienas 
namas, kurį valdė šeimininkas (vmoxic).) Visi dirbo, bet dar- 
bas buvo jau socialiai organizuotas. Buvo kalvių, kurpių, žem- 
dirbių ir kitų. Vienuolynas pardavinėjo savo prekes ir pirkosi, 
ko reikėjo; virto socialiai ekonomiška įstaiga. Užtai stipriau 
sutvarkytas ir religiškas vienuolių gyvenimas... Rytą ir va- 
karą visi meldėsi Bažnyčioj. Seniai vadovavo ir mokė jaunes- 
niuosius: kaip reikia melstis, kokios vienuolyno bibliotekos 
knygos skaityti; aiškino Kristaus kario pareigas. Kas šeši mė- 
nesiai vienuolynų atstovai susivažiuodavo į vyriausią vienuoly- 
ną bendrų religijos bei ūkio reikalų svarstyti. Pirmininkaudavo 
vyriausias „tėvas“ (abatas), kurio priklausė kitų vienuolynų 
„tėvai“. 

Tuo būdu greta atskirų vienuolių ir jų kolonijų - laurų at- 
sirado stiprių asketų organizacijų.  Palikę pasaulį asketai grįž- 
davo į pasaulį: paslaptingoji asketizmo įtaka įgijo konkrečią 
formą, rados matoma ir ne tiktai religiška. Čia daug padarė 
tikrasis rytų asketizmo organizatorius šv. Basilijus Did y- 
sis. Nepaneigęs anachoretų idealo — Basilijaus vienuolynuo- 
se gyveno ir atsiskyrėliai, arba „didžiosios schimos“, vadinasi, 

didžiųjų apžadų, vienuoliai — Basilijus visai sutvarkė bendrą 
vienuolių darbą bei gyvenimą ir, statydamas savo vienuolynus 
netoli nuo miestų, reikalavo, kad vienuoliai rūpintųsi vargšais 
ir ligoniais. — „Priimame našlaičius, kad, Jobo pavyzdžiu, tap- 
tume jų tėvais; tuos vaikus, kurie turi tėvus, priimame tik pa- 
tiems tėvams juos atvedus. .. Reikia auklėti vaikai... kaip bro- 
lijos vaikai. Bet ir šiaip žmonės gali pabūti kiek vienuolyne, 
kad sustiprėtų dvasia krikščioniškai pagyvenus“. 

Asketų, laurų ir vienuolynų priviso rytuose, bet greit ir 
vakaruose paplito. Ir čia atsirado daug asketiškai gyvenančių 
šiaip žmonių ir dvasininkų. Aukštos kilmės romėnė Asella, 
dvylikos metų tebūdama, užsidarė kambary, „džiaugėsi akimis 
neaprėpiama rojaus erdve“. Drauge gyvenančios našlės ir mer- 
ginos užsidirbdavo duonos kąsnį ausdamos ir sudarydavo „aske- 
terijus“, arba, anot Šv. Augustino, diversoria sanctorum. Įta- 
kinga Romos matrona Marcella, vyrui mirus, visai atsiža- 
dėjo prabangos gyvenimo. Skaito šv. Raštą, meldžiasi, domisi 
Bažnyčios reikalais, Asketiškai gyveno su savo dukteria ir kita 
Šv. Jeronimo draugė Paula. Ji numirė Betliejuje, kur drauge 
su Jeronimu įsteigė du vienuolynus — vyrų ir moterų. Ketvir- 
tojo amžiaus pradžioj daug priviso atsiskyrėlių Galijoj ir Ispa- 
nijoj, o iš Galijos, kuri gyvai santykiavo su rytų asketais, vie- 
nuoliai ėmė skverbtis į Britaniją ir Airiją. 

Rytų asketai, apskritai imant, turėjo didelės įtakos vakarų 
asketizmui. Šiaurės Galijoj, Trier mieste (Augusta Trevero- 
rum) 335 m. skleidė asketiškas idejas imperatoriaus ištremtas 
Athanasijus Didysis. Jis ir kiti rytiečiai veikė ir Ro- 
moj. Be to, daug vakariečių — Rufinas, šv. Jeronimas, 
abi Melanijos, Paula su dukteria — važinėjo ir rytuos. 
Vieni ten likdavo, kiti, tapę rytų asketizmo atstovais, populia- 
rizatoriais ir apologetais, grįždavo. Bet kaip tik vakaruose ir 
teko asketizmui gintis nuo energingų priešininkų. 

Iki Konstantino Didžiojo laikų krikščionybė buvo drau- 
džiama, kartais net persekiojama. Dažnai pati liaudis reikalau- 
davo: „Christianos ad Ieones!“ ir, nelaukdama vyriausybės de- 
kretų, organizuodavo tikruosius krikščionių „pogromus“. Bet 
tai jungė krikščionis į tikrą broliją, heroiška etika ir meile pa- 
grįstą. Krikščionybei tapus oficialia religija, ėmė krikštytis 
mažos doros ir menko tikėjimo žmonės. Kankinių nebebuvo. 
Vyravo ne kankinio ir ne asketo, o paprasto, vidutinio Žmogaus 

moralė, ypač vakaruose, kur, kaip sakyta ($ 28), krikščionių iki 
IV amžiaus buvo mažumas. Be to, praktiškos veiklos ir blai- 
vaus proto žmonės būdami, vakariečiai skersom žiūrėjo į gadi- 
nančius Žmonių gyvenimą asketus. Dar blogiau buvo, kad di- 
džioji visuomenės dalis apsikrikštydama tepakeisdavo vardą, o 
gyveno, kaip gyvenusi, visai stabmeldiškai. Kadangi tie patys 
žmonės, tie patys didikai, ėjo dabar į kunigus ir, suprasdami 
politiką geriau už šventuosius, bet paprastuosius žmones, rūpi- 
nosi Bažnyčios reikalais, tai ir dvasininkų dorovė labai krito, 
ypač dideliuose miestuose, Aleksandrijoj, Romoj ir kt. 

Popiežius Damasas (366—384) prikalbėjo Romos prefektą 
Praetekstatą krikštytis. „Mielai“, atsako Praetekstatas, „jei 
tik padarysi mane Romos vyskupu“. Nes, rašo Ammianas Mar- 
cellinas, „įkopęs į šią vietą, ramiai gali džiaugtis turtais, dosnių 
matronų papildomais. Važinėji sau puikioj karietoj, vilki 
brangiausiais drabužiais, keli pokylius, šaunesnius už impera- 
toriaus“. Geriau būtų, Ammiano nuomone, imtis paveikslų pro- 
vincijos vyskupus. Jeronimas aprašinėjo tuo pat metu Romos 
kunigų gyvenimą. — Labiausiai jie rūpinąsi kaip apsivilkti: ar 
gardžiai drabužiai kvepia, ar švelni avalynė ir ar tinka ant ko- 
jos. Atsargiai dedą kojas, kad nesušlaptų puspadžių. Plaukai 
jų raityti, o ant rankų — žibą žiedai. Štai vienas toks. — Su 
saule keliąsis ir reikalaująs visos dienos vizitų sąrašo, kad ne- 
darytų veltui žygio. Anksti rytą, ne vizitų metu, lankąs pažį- 
stamus, ypač... pažįstamas, įsibraudamas kuone į miegamąjį. 
Visur jo, girdi, pilna; viską apšniukštinėjąs, — liežuvininkas 
akiplėša. Pamatęs priegalvėlį, gražią skarelę ar kitą kokį gražų 
daiktelį, tuoj imąs juos girti, ir tol girias, kol jam dovanoją. 
O nedovanoti visai negalima esą. Juk visi biją šio miesto kur- 
jerio. Vieni gatvės vaikagaliai, pamatę važiuojant jį savo ristais 
žirgais, tedrįstą šaukti: — „pipizo!“ arba „geranopepa!“ 

Visa ši visuomenė buvo netiesioginis asketizmo reikalingu- 
mo įrodymas, nors nekentė, žinoma, asketų. Bet Ammianas ir 
Jeronimas retoriškai perdėjo: tai nebuvo visa krikščioniška vi- 
suomenė, ir ne čia būta pavojingiausių asketizmo priešų. Žvai- 
rom žiūrėjo į asketizmą paprasti žmonės, kurių buvo daugumas. 
Argi asketai ne eretikai esą? — Taip pat, kaip gnostikai ir ma- 
nichejai, nevalgo mėsos, bjaurisi žmonių gyvenimu. Ispanijoj 
asketai griežtai buvo šiaip žmonių ir kunigų peikiami, net 
Bažnyčios susirinkimų smerkiami. Vieną iš jų, apokrifus mėg- 

stantį Priscillianą kaltino manicheizmu; pagaliau buvo 
nubaustas mirties bausme. Ta kova su Priscillianu pakenkė 
Ispanijos ir Galijos vienuoliams ir pačiam Šv. Martynui iš 
Turo. Tuo pat metu (382—385) Romoj laidė akmenimis Šv. 
Jeronimą, o „naujas Herostratas“ Helvidijus ėmė neigti 
Panelės Švenčiausios nekaltybę, norėdamas panaikinti svarbųjį 
asketų argumentą. Kitas jų priešininkas Jovinianas pata- 
rinėjo krikščionims nesekti Kybelės ir Izidės vaidilų pavyz- 
džiu. „Visiems išbėgus į tyrus“, klausia galų kunigas Vigi- 
lantijus, „kasgi besirūpins Bažnyčiomis? Kas bemokys pa- 
prastus žmones? Kas bešauks nusidėjėlius dorai gyventi?“ 

Bet netrukus asketai nugalėjo. — Tuo tarpu kai Ambro- 
sijus, Jeronimas, Rufinas ir kiti žodžiu, raštu bei 
darbu gynė asketizmą, vienuolynai dygte dygo Italijoj (Kre- 
mona, Bononija - Bologna, Ravenna, Pavija, Neapolis, Kampa- 
nija), Sicilijoj, Galijoj, Airijoj, Skotijoj, Britanijoj. Šv. 
Ambrosijus įsteigė moterų vienuolyną Mediolane, o Vercelli 
miesto vyskupas Eusebijus ir, vėliau, Hippono vyskupas Šv. 
Augustinas — kunigų vienuolynus. Greit pietų Italijoj įsikūrė 
graikai basilijonai. Bri: ir išviso vyravo rytiečių asketizmo ti- 
pas. Asketai bėgo į girias bei kalnus, steigė vienuolynus Dal- 
macijos pakrašty ir negyvenamose jūros salelėse. 

Rytų asketų uždegtas didiko sūnus šv. Honoratas su- 
asketėjo ir ėmė gyventi vienoj salelėj netoli nuo Massilijos 
miesto (Marseille). Po kelerių metų nusikraustė su savo mo- 
kiniais į Lerino salą (dabar St. Honorat) ir kitas mažutes 
salas (Lero — St. Marguerite ir kitos) prieš Cannes (400— 
410 m.). Čia pilna buvo anachoretų, — ir pačioj Lerino saloj 
— didelė „laura“, kuri ipasidarė pietų Galijos asketizmo centras: 
ne tik asketizmo, bet ir krikščioniškos kultūros. Nes šv. Ho- 
norato vienuoliai, dirbdami žemę ir miškuotas pelkėtas salas 
versdami Dievo sodu, mokėsi teologijos, iš dalies — net pasauli- 
nės literatūros. Iš jų da1g yra išėję Galijos vyskupų. 

Dar anksčiau, apie 360 m., į Poitiers miestą, kur vyskupavo 
šv. Hilarijus, atvyko jau žinomas asketas Šv. Martynas. 
Karininko sūnus ir pats buvęs kareivis, Martynas buvo kilęs iš 
žiemių Italijos. Išėjęs iš karo tarnybos, gyveno Mediolane; 
bet, sustiprėjus čia arijonams, išbėgo į Gallinarijos salą (Isola 
d'Albenga), arti Genovos, kur, klausydamas vieno kunigo, „di- 
džiai doro vyro“, pasiaukojo Kristui. Pagaliau Šv. Martynas, 

gavęs nuo Hilarijaus žemės sklypelį, pastatė vienuolyną — Mo- 
nasterium Locociagense (Ligugė). Tiesa, pragarsėjus jam, nau- 
jam asketui, visame krašte, Turo miesto gyventojai išsirinko 
Martyną vyskupu. Bet ir tai neprivertė šventojo atsisakyti 
asketiškai Dievui tarnauti. Daugelio vyskupų niekinamas dėl 
to, kad „buvo biauraus veido, suteptų drabužių ir nekirptų 
plaukų“, jis iki gyvos galvos be atvangos organizavo vienuo- 
lius. Ypač pragarsėjo jo „didysis vienuolynas“ — Majus Mo- 
nasterium (Marmoutier), ant Loire upės kranto. Čia olose 
arba medinėse trobelėse gyveno apie 80 atsiskyrėlių. Visi dir- 
bo; seniams vadovaujant, jaunesnieji perrašinėja Šv. Raštą ir 
mokosi teologijos, ypač graikų. Visi šv. Martyno vienuolynai, 
tai lyg rytų lauros. Martyno vienuoliams daugėjant — 2000 ly- 
dėjo jį į kapus — vis stiprėjo vakaruose rytų krikščionybės ten- 
dencijos. Sulpicijus Severas aprašė šv. Martyno gy- 
venimą, ir pietų Galija greit ėmė laikyti Turo vyskupą savo 
patronu. Į tolimą Airiją įsiskverbė Martyno vienuoliai. Jie 
aiškino savišką, greičiau rytinį, negu vakarinį pirminės „irų“ 
Bažnyčios būdą. 

Apskritai imant, pirmykštis vakarų asketizmas rodo, koks 
yra buvęs rytų asketizmas. Bet begalo įvairios buvo atsisky- 
rėlių bei vienuolių gyvenimo formos. Vieni laikėsi šv. Pacho- 
mijaus įstatų (lotyniškai Šv. Teronimo išverstų); kiti — Rufino 
perdirbtų Šv. Basilijaus; treti patys rašėsi naujus arba gyveno 
Šv. Honorato ar šv. Martyno tradicijomis. Daug moterų vie- 
nuolynų gyveno „šv. Augustino įstatais“, vadinasi — sistemati- 
zuotais Augustino nutarimais vienuolėms. Šv. Caesarijus 
iš Arelato parašė naujus įstatus, kur mėgino sujungti Au- 
gustino nutarimus su Pachomijaus taisyklėmis. „Kiek vienuo- 
lynų ir celių“, sako šv. Kassianas, „tiek įstatų“, nes dažnai 
būdavo, kad tam pačiam vienuolyne vieni gyveno Basilijaus 
įstatais, kiti — Pachomijaus, treti — patys prisigalvodavo gy- 
venimo taisyklių. 

Praktiški vakariečiai gerai numanė asketiško gyvenimo 
įvairumą labai nepatogų esant. Reikėjo suvienodinti organi- 
zacija ir sutaikyti rytų idealas su vakarų klimatu ir papročiais. 
Pirmas mėgino tai padaryti buvusis vieno Betliejaus vienuoly- 
no vienuolis šv. Kassianas (gimė apie 360 m.). Savo dvie- 
juose veikaluose išdėstė „visa, ko žmogui reikia išorės pareigos 
pildant ir visuomenėj gyvenant“, ir „visa apie vidaus žmogaus 

drausmę, širdies tobulybę, anachoretų gyvenimą bei mokslą“. 
Kassianas didžiai gerbė rytų atsiskyrėlius, vis dėlto manė, kad 
reikia pildyti tik tai, kas galima kuriame krašte. Kai kurie rytų 
atsiskyrėlių papročiai nebūsią, anot jo, pamokomi pasauliečiams, 
— gal, tik juokingi. Kassiano draugas, sistematizavęs jo mintis, 
parašė naujus įstatus. Bet vienuolynams suvienodinti ir suor- 
ganizuoti reikėjo bendros Bažnyčios valdžios, o ši valdžia, va- 
dinasi, popiežiai, padėjo reformos pamatan ne Kassiano, o šv. 
Benedikto įstatus. 

Gimęs apie 480 m. Nursijoj (dabar Norcia, arti Spoleto mie- 
sto, Umbrijoj) šv. Benediktas buvo tradicinės retoriškai 
literatūriškos kultūros auklėtinis. Bet jaunas tebebūdamas 
nusikratė pasaulio pagundomis: ėmė asketiškai gyventi Abruc- 
cų kalnuose (pirma — Enfidėj, dabartinėj Alfidenoj, paskui — 
Subjako kalno oloj). Ant Subjako kalno (Monte Subiaco) 
pastatytas pirmasis Šv. Benedikto vienuolynas, ilgainiui — dar 
vienuolika. Visų žymiausias buvo Monte Kassino 
(Cassino), pusiaukelėj iš Romos į Neapolį, ant Kassino kalno 
(529 m.), kur 543 m. ir numirė šventasis. 

Benediktas rašė savo įstatus (Regula S. Benedicti), daug 
imdamas iš Kassiano, Pachomijaus ir Basilijaus veikalų; bet 
senesniųjų regulų atmainyti nė nemanė. Trumpai ir aiškiai 
parašyta Šv. Benedikto regula duoda tik tai, kas buvo būtinai 
reikalinga. Kadangi Benediktas, kaip ir romėnai, buvo gabus 
organizatorius, tai jo regula ir rados praktiškiausia. Neneig- 
damas atsiskyrėlių gyvenimo, šventasis manė, kad heroiška at- 
siskyrėlio kova su nuodėmėmis ir su velniais nepakeliama pa- 
prastam žmogui. Pirma gerai reikią pasiruošti baigti paprasto 
gyvenimo mokyklą. Tokia mokykla ir esanti regulos bei abato 
vadovaujamas vienuolynas, genus monachorum  ministeriale 
militans sub regula vel abate. — „Į dangaus tėvynę skubėda- 
mas pildyk pirma, Kristui padedant, šią lengviausią pradžios 
regulą. Tik tada iškilsi su Dievo pagelba aukščiau, negu mi- 
nėta, vadinasi — į aukščiausią dorybę“ Tikrai išpildžius 
„pradžia“ (initium conversationis), galima esą siekti tobules- 
nio gyvenimo (perfectio conversionis). Tam tikslui padėsią 
Basilijaus, Kassiano ir kitų šventųjų tėvų įstatai. Benediktas 
rūpinosi pirmiausia ne rinktiniais žmonėmis, o daugumu. — 

„Eikšekit, vaikučiai, ir klausykit! Pamokysiu jus Dievo bi- 
joti. Bėkite, kol turite gyvenimo ugnies, kad neapgaubtų jūsų 
tamsioji mirtis!“ 

Vienuolių brolija, tai, žinoma, tikroji krikščioniška šei- 
myna; jos tėvas — abatas. Bet Benediktas mėgsta vadinti ją 
„Schola“, vadinasi, Kristaus karių rinktine. Būti vienuoliu 
reiškia „militare“; regula — ne kas kita, kaip Iex, sub gua 
militare vis. Kariška buvo vienuolyno drausmė; ir didžiausia 
vienuolio dorybė, tai klausyti abato ir regulos. Vienas visą 
valdžią turįs abatas težinojo asketizmo tikslą ir formą. Įokū- 
bo kopėčios esančios iš dvylikos skersinių; dvylika esą ir vie- 
nuolio dorybės laipsnių. Antrojo laipsnio vienuolis turėjo at- 
sižadėti savo norų, trečiojo — klausyti senesniojo, penktojo 
— išpažinti abatui visas savo mintis, o aštuntojo — daryti tik 
tai, ko reikalauja regula ir senesniųjų pavyzdžiai. Savo va- 
lios atsižadėdamas vienuolis tapdavo tikruoju Kristaus kareiviu. 
Nuo 6 iki 10 v. turėjo dirbti, nuo 10 iki 12 — skaityti. Atsi- 
kvėpęs kiek, vėl dirbo nuo 3 iki 6; popiet vėl skaitė, o nusnūdę 
kiek ėjo broliai iš bendro miegamojo kambario ankstybųjų mi- 
šių klausyti. Žiemos metu daugiau buvo skaitoma. Gavėnios 
pradžioj „visi turi gauti iš bibliotekos po vieną kodeksą ir skai- 
tyti jį iš eilės." 

Norėdamas išauklėti savo vienuolius drausmingus, Bene- 
diktas stengėsi visai atskirti vienuolyną nuo pasaulio. „Reikia 
įrengti vienuolynas taip, kad būtų jame visko, vadinasi, van- 
dens, malūnas, kepykla, sodas, ir kad būtų įvairių vienuolių 
amatninkų. Tada nebereikės vienuoliams čiaužyti už vienuo- 
lyno, nes tai labai nenaudinga jų sielai"! Kadangi vakaruose 
vis stiprėjo vartotojo ūkis ($ 12), Benediktas vaizdavos vie- 
nuolyną kaip didelį dvarą, galintį gyvuoti nesantykiuojant 
su bendrais ekonomiškais procesais. Tik galvojo ne apie ūkį, 
bet apie Dievo karių rinktinės (schola dominici servitii) tiks- 
lus. Abatui neleidžiant, niekas negalėdavo išeiti iš vienuoly- 
no, lankyti savo tėvų, net rašyti jiems laiškų. Niekam, išskyrus 
patį abatą ir jo įgaliotuosius, nevalia būdavo kalbėti su vie- 
nuolyno svečias. O „sutikęs svečią, tepasisveikinie su juo ra- 
miai brolis ir, palaimos paprašęs, teeinie sau, sakydamas, kad 
neleista jam šnekėti su svečiais“. 

Vis dėlto ne tik vienuolių giminės, bet ir šiaip jau žmonės 
lankydavo vienuolyną. Karų ir suiručių metu vienuolynas virs- 

davo natūralia prieglauda. Geras tėvas (pius pater) abatas 
neperdaug, žinoma, drausdavo vienuoliams bendrauti su sve- 
čiais: praktika sušvelnino teoriją. Į vienuolyną žmonės ves- 
davo vaikus ir aukodavo juos Dievui (oblati). Šiaipjau vaikus 
vienuoliai tik auklėjo ir mokė. Žodžiu, visas pasaulis skver- 
bės į vienuolyną, ir venuolynas ėmė šviesti pasauliui krikščio- 
niško gyvenimo šviesa, — ne tiktai gyvenimo, bet ir kultūros. 

Asketizmas visų pirma traukdavo šviesuomenę, ypač vaka- 
ruose, kur daugumas vienuolynų steigėjų buvo didikai arba mo- 
kyti žmonės. Šitaip koncentravosi vienuolynuos gerai mums 
žinoma vėlybesnės imperijos kultūra. Prasčiokui vienuolynas 
buvo tikroji mokykla. Miestų mokykloms išnykus, vieni vys- 
kupai ir abatai beliko švietimo organizatoriai ir dvasiškos kul- 
tūros saugotojai, kad ir siaurino, ir prastino šią kultūrą. 


Galingas kunigaikščio Theuderiko Didžiojo ministeris ir 
žinomas literatas Kassiodorijus ragino popiežių Aga- 
pėtą (535—536 m.) steigti Romos mieste aukštesniąją mokyklą, 
primindamas Aleksandrijos „katechetišką" mokyklą ir nesto- 
rijonų universitetą Persijoj. Bet bizantiečių karas su ostro- 
gotais sutrukdė šį sumanymą vykdyti. Tad Kassiodorijus įs- 
teigė savo žemėj (arti Sguillace, Kalabrijoj) vienuolyną „Vi- 
varium“, kur ir įsikūrė su keliais draugais, norėdamas tarnauti 
Dievui ir studijuoti. Savo „Institutiones divinarum et saecu- 
larium litterarum“ duoda vienuoliams platų mokslo darbo planą. 
Supažindinęs skaitytoją su svarbiausiais teologijos klausimais, 
mini rašytojus, kuriuos turį studijuoti vienuoliai religijos ir 
išviso mokslo atžvilgiu. Antroji veikalo knyga, tai geras įva- 
das į „artes liberales“, vadinasi, į gramatiką, retoriką, dialek- 
tiką (trivium), aritmetiką, muziką, geometriją ir astronomiją 
(guadrivium). Žinoma, šio plano negalima buvo vykdyti, ne- 
skaitant ir stabmeldiškos lotynų literatūros. Reikėjo susipa- 
žinti ir su graikiškąja. Kadangi vakaruos graikiškai nebemo- 
kė, tai Kassiodorijus liepė išversti Eusebijaus istorijos 
tesinį („Historia tripartita, 325—439 m.) ir žydo Juozapo 
Flavijaus „Antiguitates“. Pats Kassiodorijus yra parašęs 
Romos „Chroniką“, Gotų istoriją ir du traktatus — apie 
sielą ir apie ortografiją. Visa tai, kaip ir Boetijaus vei- 
kalai, buvo, nelyginant, senovės kultūros konspektas ir Vidur- 
amžių švietimo pamatas. 

Kassiodorijaus vienuolynas buvo kiek asketiškai pertvar- 
kytas didikų ir literatų būrelis. — Maldos metas harmoningai 
čia suderintas su darbu ir moksliška veikla. Tačiau — „Daug 
galite padaryti savo rankomis dirbdami. Bet, man rodos, kad 
geriau tinka perrašinėti senieji rankraščiai, kad tik tikrai 
būtų perrašomi. Nes perrašytojas tobulina savo dvasią, vėl 
skaitydamas Šv. Raštą ir plačiai skelbdamas Viešpaties žo- 
džius. Ypač naudinga perrašinėti teologijos veikalai. Tada, 
ištikrųjų, trys perrašinėtojo pirštai tarnauja Šv. Trejybei.“ 


Nepaisant tokių steigėjo sentencijų, Kassiodorijaus vie- 
nuoliai nelabai asketiški buvo. Bet greit jie priėmė šv. Bene- 
dikto regulą ir sustiprino benediktinų moksliškas tendencijas. 
O benediktinai, sugriovus longobardams Monte Kassino (585 
m.), įsikūrė Romoj, netoli Laterano; ir Benedikto regula pri- 
gijo Romos vienuolynuose. šv. Benedikto biografas, nuo 575 
— 590 m. benediktinas vienuolis, popiežius Šv. Grigalius 
Didysis rėmė benediktinus visu savo autoritetu; tad nuo 
šiol vakarų vienuolynų augimas bei organizacija buvo Šv. Be- 
nedikto regulos įtakoj. Prancūzijoj, kur veikė Benedikto mo- 
kinys šv. Mauras (jo įsteigti vienuolynai — St. Maur sur 
Loire, Glanfeuil), 670-ųjų metų Bažnyčios susirinkimas Augus- 
todunume (Autun) mini tik „S. Benedikti Regula“. Kiek vė- 
liau ji įsigalėjo Ispanijoj (VII—VIII amž.) ir Vokietijoj 
(VIII amž.). 

Krikščioniškas asketizmas ir su stabmeldišku susijęs išau- 
go visai savarankiškai, susikurdamas naujų gyvenimo formų. 
Sudarė lyg tam tikrą asketišką visuomenę, kuri — Šv. Basili- 
jaus, o vakaruose Šv. Benedikto įstatams prigijus — ėmė vie- 
nodėti ir organizacijos atžvilgiu. Tuo būdu neigias kultūrą, 
visuomenę ir pasaulį idealas virto naujos krikščioniškos visuo- 
menės principu ir padėjo senosios kultūros liekanoms naują 
kultūrą kurti. Kaip tik krikščionių asketizmas rodo krikščio- 
nybe.ne asketišką, bet gyvą tikybą esant. Helenistinei kul- 
tūrai žlungant, iš šios kultūros gimė naujų žmonių. Tuo tarpu 
Romos vyriausybė negalėjo išlaikyti senosios politiškos orga- 
nizacijos. Ėmė dygti iš nieko, kaip Dievo sutvertas pasaulis, 
visai nauja ir gyva visuomenė. Iš negyvenamosios tyrumos 

grįžo į senąją visuomenę, norėdama ją atgaivinti ir pertvar- 
kyti,. Bet čia susidūrė jau su išaugusia Bažnyčios organi- 
zacija. 

Pirmajam amžiui įpusėjus, kiekvienoj atskiroj bažnyčioj 
ėmė formuotis pastovi valdžia. Be mokytojų, pranašaujančių 
ir nežinomomis „angelų“ kalbomis kalbančių (glossolalija) 
„charismatikų“ (vadinasi, tam tikra dvasios malone, ydpi< 
Dievo apdovanoti žmonės) atsirado „senesniųjų (Tp*ogūtepo:, 
Tr00įLevOt, TpOTKOdLEvOL, TpuTOxAdedpiTa!). Tie pirmininkaudavo broli- 
jos susirinkimams, mokydavo ir valdydavo broliją; prižiūrė- 
davo jos turtą, ruošdavo „meilės vaišes“, iš kur išsiskyrė Šven- 
čiausias Sakramentas. Brolijos prievaizdos būdami, jie išsi- 
rinkdavo tam tikrus padėjėjus „diakonus“, ir patys dažnai buvo 
vadinomi prievaizdomis, graikiškai — „vyskupais“ (npsopotepo: 
ŠmioxOTODYTES, joduevo:  šmoxOTODYTE;, paprastai — ėrioxoxot; graikų 
miestuose čricxono; buvo finansų magistratas). Kadangi apaš- 
talai ir pirmieji jų mokiniai (pav. Barnaba) sudarė ne vietos, 
bet bendrą Bažnyčios valdžią, tai „senesnieji“ paveldėjo aukš- 
čiausiąją valdžią kaip tik vietos bažnyčiose, ir teisę teikti 
sakramentus, ypač svarbiausią — Komuniją. Senesniųjų ko- 
legija rados ilgainiui Bažnyčios hierarchijos branduolys, kad 
ir neskirta pirma presbiteriai- kunigai nuo presbiterų - vys- 
kupų. Galima dėlto spėti, kad iš pradžios kiekvienai senes- 
niųjų tarybai pirmininkavo autoritetingesnis presbiteras. Tokio 
pirmininko būta, be abejo, ir Jeruzalėje. Tai Jėzaus 
brolis apaštalas Jokūbas, o jam mirus (61 m.), Simeonas. 
Bažnyčios padavimai mini ir antrosios brolijos-bažnyčios pir- 
mininkus, Šv. Ignatijaus pirmtakūnus — Antiochijos miesto 
„vyskupus“ Evodą ir šv. Polykarpą. 

Kovai su eretikais, o ypač su gnostikais, prasidėjus, reikėjo 
ne tik nustatyti Šv. Rašto kanonai ir formuluoti dogmos, bet 
sustiprinti ir Bažnyčios organizacija. Ir tikrai, II amžiuje 
presbiterų kolegijos pirmininkas visur virto vieninteliu vys- 
kupu, beturinčiu teisės teikti sakramentus ir įgalioti kitus pres- 
biterus juos teikti. Kur ne kur galima net nustatyti monarchiš- 
kos vyskupystės steigimo laikas. Apie 140 m. parašytame ro- 
mėno Hermos „Ganytojuj“ (Pastor) dar neminimas 
vienas vyskupas. Tekalbama apie valdančius Romos Bažnyčią 
presbiterus (Tpeopotepo: oi Rpotstdjievo: TAS šxKLolas, TpeGPOTEpO!, TPO- 
toxadedpiTu, pastores), arba vyskupus (šrioxoxo). O II amžiuj bai- 

giantis, „Muratori Kanono“ autorius sakė, Hermą rašius 
„neseniai, mūsų laikais, kai Romos Bažnyčios soste sėdėjo jo 
brolis vyskupas Pijus“ (nuperrime, temporibus nostris sedente 
cathedra urbis Romae ecclesiae Pio episcopo fratre ejus). 
Maždaug tuo pat metu Lugduno vyskupas šv. Irinejus da- 
vė pirmąjį Šv. Petro įpėdinių, Romos vyskupų, sąrašą, kur Pi- 
jus minimas devintoj vietoj. Taigi, pirmas vienintelis Romos 
vyskupas yra buvęs arba pats Pijus (? 141—155 m.), arba jo 
įpėdinis Anicetas (? 154—166 m.). 

Šiaip ar taip, II amžiaus pabaigoj krikščionys nebegalėjo 
įsivaizduoti, kad bažnyčią gali valdyti nebe vienas vyskupas, 
bažnyčios liaudies renkamas. Todėl nauja organizacija laikoma 
buvo sutampančia su pirmykšte, ir žmonės galėjo suprasti toly- 
dinį hierarchijos santykį su apaštalais tiktai šiek tiek rekons- 
truodami tolydinę vyskupų eilę, kurių pirmas turėjęs būti pats 
apaštalas. Ėmė kalbėti apie Šv. Tokūbo katedrą Jeruzalėj, Šv. 
Morkaus — Aleksandrijoj, šv. Petro katedras — Antiochijoj ir 
Romoj, nors apaštalai, kaip sakyta, niekuomet nėra buvę (iš- 
skyrus Šv. Jokūbą) vietinių Bažnyčių atstovai ir vyskupai tikra 
to žodžio prasme. "Tokie vyskupų „katalogai“ rėmėsi Bažny- 
čios padavimais!) Šių dienų istorikas nebegali tikėti šiais pa- 
davimais ir manyti, kad monarchiška vyskupystė anksčiau yra 
atsiradus, kaip II amžiuje. Bet dogmatiškai svarbūs tik isto- 
rikų neabejojami faktai, vadinasi, tolydinis Bažnyčios hierar- 
chijos santykis su apaštalais ir presbiterų taryba, kuri turėjo 
visas sakramento teises. Šios teisės ilgainiui diferencijavos 
vyskupo, kunigo ir diakono teisėmis. 

Kaip pirma atskiras Bažnyčias tejungė į vieną patys apaš- 
talai, taip nuo II amžiaus pabaigos — apaštalų tradicija ir įpė- 
dinystė. Kadangi Bažnyčia buvo ne tiktai katalikiška, bet ir 
apaštališka, tai visos atskiros Bažnyčios gyvai viena su kita 
santykiavo, kaip vieno Kristaus kūno organai. Bet kas gi ta 
atskiroji Bažnyčia? — Jos teritorija sutapdavo kartais su 
miestu, o kartais apimdavo didelį plotą, provincija ir daugiau. 


1) Kitų istoriškų šaltinių neturėdami, neturime dėlto abejoti padavimais 
dėl tokių punktų, kai Šv. Petro ir Povilo mirtis Romoj. Dionysijus iš Korinto, 
Klementas iš Aleksandrijos, Origenas, Tertullianas ir Irinejus sako, kad Šv. 
Petras numiręs Romoj. Čia III amžiuje buvo garbinami Petro ir Povilo kapai, 
o popiežiai ėmė vadinti save Šv. Petro įpėdiniais. 

Mažne iki III amžiaus visam Aigipte tebuvo vienas Aleksandri- 
jos vyskupas. Jis siųsdavo savo įgaliotinius — diakonus, kuni- 
gus, vadinamuosius choro vyskupus kitų miestų krikš- 
čionims valdyti. Mažojoj Azijoj kuone iš pat pradžių vyriau- 
siojo vyskupo, arba arkivyskupo, priklausė mažesnių miestų 
vyskupai. Diokletianui reorganizavus imperiją, rytų Bažny- 
čios organizacija greit prisitaikė prie naujų administratyvių 
apskričių. Provincijos sostinės vyskupas tapo vyriausiuoju 
provincijos vyskupu. Vakaruose ta pati tvarka prigijo vėlė- 
liau. Ketvirtojo amžiaus pradžioj Bažnyčios vienetas, tai mie- 
ste gyvenančio vyskupo apskritis. Keleta tokių apskričių su- 
darė provincijos arkivyskupo apskritį, o arkivyskupai tapo s6- 
nesniųjų krikščioniškų miestų metropolitais. Žymiausi buvo 
apaštališkų Bažnyčių metropolitai: rytuose — Jeruzalės, Alek- 
sandrijos ir Antiochijos patriarchai, o vakaruose — net rytie- 
čių didžiai gerbiamas Romos popiežius ($ 38). 

Prieš tapdama valstybės tikyba, krikščionybė buvo jau ge- 
rai organizuota. Persekiodami tikybą imperatoriai negalėjo 
sunaikinti pačios organizacijos. O persekiojimui pasibaigus, 
visuomet faktiškai pripažindavo Bažnyčios hierarchiją ir sa- 
vastį; kitaip nė negalėjo daryti, nes krikščionybė labai sustip- 
rėjo. Tai liudija Galerijaus (311) ir Mediolanumo 
ediktai. — Norėdami reformuoti valstybę, — rašo pirmojo 
edikto autorius, — imperatoriai veltui stengdavęsi šaukti krikš- 
čionis grįžti į jų protėvių religiją. Nepaisant bausmių, krikš- 
čionys atkakliai laikydavęsi savo įstatymų. Kadangi krikščio- 
nys nenorį garbinti imperijos dievų ir negalį atlikti savo apei- 
gų, tai keturi imperatoriai — Galerijus, Konstantinas, Licinijus 
ir Maksiminas — pasiryžę būti nuolaidūs. Vėl tegul sau tegy- 
veną ir tesirenką krikščionys, kad tik neperžengtų valstybės įsta- 
tymų. Ir tikrai, tas valdžios nuolaidumas buvo politiškai reika- 
lingas. Mediolanumo ediktas viešai skelbė apykantos principą. 
Manydami, kad negalima drausti žmonėms tikėti kuo kas nori, 
imperatoriai leido krikščionims ir visiems kitiems laisvai ir vie- 
šai išpažinti savo tikėjimą. Be to, grąžino krikščionims atim- 
tus iš jų trobesius ir kitus turtus. 

Po kelių dešimtų metų Konstantinas Didysis pakeitė apy- 
kantos politiką visai kita, gali sakyt, senoviškąja: uoliai ėmė 
globoti krikščionybę; ir greit ji virto valstybės religija. Tai, 
rodos, visai natūralu. Pirma, religiško valdžios indiferentizmo 

reikalaudama, apykantos politika prieštaravo imperijos prigim- 
čiai, o pakilę krikščionybės priešininkai — esam jau matę — 
buvo ne vienu punktu silpnesni už krikščionybę, nors, krūvon 
suėmus, ir stipresni. Antra vertus, jau stabmeldystės laikais 
tvirtai susiorganizavusi Bažnyčia rados vienintelis tikrojo kul- 
tūriško darbo centras. Kad galėtų gintis, imperija privalėjo 
Bažnyčios; o Bažnyčia galėjo apseiti ir be imperijos. Bet, glo- 
bodami krikščionybę, imperatoriai padėjo, žinoma, ir Bažnyčios 
organizacijai augti. 

Konstantinas ir jo įpėdiniai atleido dvasininkus nuo kuria- 
liškų pareigų — kad ir drausdami kurialiams eiti į kunigus — 
ir nuo tam tikrų mokesčių bei prievolių. Bažnyčioms neberei- 
kėjo mokėti žemės mokesčio. Vyskupai ir patriarchai tebebu- 
vo, kaip ir seniau, liaudies bei kunigų renkami, — tad, bent 
teoretiškai, nepriklausė vyriausybės. Bet nuo IV amžiaus vys- 
kupas ėmė teisti nebe tik dvasininkus ir prašančius jo sprendi- 
mo krikščionis“  Darties visiems leista bylinėtis vyskupo 
teisme, net stabmeldžiams, o vyriausybės valdininkai vyskupo 
sprendimą turėjo vykdyti. Vyskupas būdavo Žymiausias mieste 
asmuo. Tikras defensor plebis, jis valdė labdaringas įstaigas, 
rūpinosi gyventojų ir miesto reikalais. Dideliuose miestuose 
vyskupai ėmė vaidinti politišką rolę. Neveltui Aleksandrijos 
popiežius buvo vadinamas „faraonu“. O Romos popiežius lon- 
gobardų laikais daug daugiau turėjo įtakos, kaip Romos „dukas“ 
ir pats egzarchas; derėjosi su longobardais ir frankais, rinko 
kartais net kariuomenę. 


Tuo būdu greta imperijos valdininkijos atsirado savaran- 
kiška Bažnyčios hierarchija, kelianti savo susirinkimuose aikš- 
tėn senovėj nežinotą atstovavimo principą. Ilgainiui ši hierar- 
chija ne tiktai Bažnyčios reikalais rūpinosi; ne visada norėda- 
ma skverbėsi į valstybės organizmą. Valstybei iširus, būtų ga- 
lėjusi sudaryti savo valstybę arba sustiprinti kitą, naują; 0 su- 
mani vyriausybė turėjo išnaudoti Bažnyčios hierarchiją savo 
tikslams, juo labiau, kad Bažnyčia paviliodavo kultūringesnius 
bei gyvesnius visuomenės gaivalus. Formuodami naują kultūrą 
ir naują valstybę, imperatoriai gerai (nors pradžioj tik instink- 
tu) suprato šį procesą. O krikščionims IV amžiuje nustojus 
eschatologiškai svajoti ir laukti pasaulio pabaigos, pati Bažny- 
čia juto turinti kurti kultūrą. Bet tuo pat metu iš visur į Baž- 

nyčią plūdo daugybė stabmeldžių, na, ir puskrikščionių, ir pa- 
tys imperatoriai, irgi dažnai būdami puskrikščionys, suprato 
krikščionišką uždavinį stabmeldiškai. Be to, vakarų žemės 
tapo, kaip minėta, atperkamąja auka už naują Bizantijos kultūrą 
ir valstybę; ir nebegalėdama dalyvauti kultūriškam imperijos 
gyvenime, vakarų Bažnyčia turėjo savo didelių uždavinių. Im- 
peratoriams ir rytų Bažnyčiai kuriant naują kultūrą, Romos va- 
dovaujama vakarų Bažnyčia ima kultūriškai ir politiškai atsi- 
skirdinėti, 


VIII 


“r. 


Krikščionybės pasaulėžiūra ir Bažnyčia 
vakaruose 


44 


Romėjų imperija ir kultūra nejučiomis išaugo iš Romėnų 
imperijos. Sunku kartais ir žinoti, kas tebėra romėniška, o kas 
jau bizantiška. Tuk dar Justinianas Didysis laikė save romėnų 
imperatorium, nors pats Konstantinopolio įsteigėjas galima 
pavadinti Bizantijos valdovu. Kaip ten bebūtų, V amžiuje ry- 
tuose būta gerai jau sutvarkytos valstybės, kurią despotiškai 
valdė orientalaus būdo „basiliejus“. Nuo 450 m. iškilmingos 
karūnavimo apeigos Dievo vietininką darė šventą, ir jis sėdėjo 
tarp vyskupų, „kaip vienas iš jų“. Greit (VII a.) užuot senų 
Romos imperatorių titulų atsirado naujas — nioTėcčy Ozo Baotkedų, 

Sunku tikrai žinoti, kokias apeigas ėjo basiliejus pačioj 
Bažnyčioj. Sakramentinių teisių jis neturėjo, nors karūnavi- 
mas buvo sakramentinio pobūdžio; ne tik vienas Leonas III 
tarės susyk basiliejus ir kunigas esąs. Kad ir kišosi net i 
dogmatikos klausimus, imperatorius nebuvo vis dėlto Bažny- 
čios galva, nei paprastas Bažnyčios globėjas. Nebūdamas hie- 
rarchijos narys, atstovavo jis hierarchijoj šiaip žmonėms. Rytų 
Bažnyčia ir tai visuomet pripažino, kad, vieniems kunigams 
teteikiant sakramentus, visa Bažnyčios „tauta“ simfoniškai te- 
saugojanti tikybą, vadinasi, dogmas ir gyvenimo principus. 
Šitą tarytum „demokratišką“ Bažnyčios momentą ir vykdė ne- 
pažabotas despotas, kurio klaidas anarchiškai taisė liaudies 
maištai. 

Vakarų mokslininkai rytų Bažnyčiai apibūdinti nukalė 
terminą „ciezaropapizmas“; rytiečiai imperatoriaus ir 
Bažnyčios santykį pavadino „simfonija“. Praktika retai 
sutinka su teorija. Bet ir praktiškai, nebekalbant jau apie įta- 
kingus dvaro kunigus, „visuotinis“ (olxovuevwcs)  Konstantino- 


— 140 — 


polio patriarchas nesilpnesnis buvo už imperatorių, nes vartojo 
tokį gerą ginklą — liaudies fanatizmą. Visuotinis Chalke- 
dono susirinkimas (451 m.) pripažino jį antruoju iš eilės (po 
Romos popiežiaus) patriarchu; nepaisant popiežių priešinimo- 
si, šis nutarimas rytuose buvo laikomas Bažnyčios nutarimu. 
Be to, rytiečiai, apskritai imant, pripažindavo popiežiui tik 
garbės, o ne valdžios pirmenybę (primatus honoris, o ne pri- 
matus jurisdictionis). Šiaip ar taip, Naujosios Romos 
patriarchai nekartą priešinosi imperatoriams. Jeigu Leonas 
IV (886—912) numetė patriarchą Nikalojų nuo sosto, tai, 
Leonui mirus, Nikalojus vėl tapo ir patriarchu, ir vyriausiuoju 
imperatoriaus ministeriu. Patriarchas Polieuktas pasiekė 
pagaliau savo (970 m.): Įonas Cimischijus atmainė 
visus priešbažnytinius Nikiforo Fokos įstatymus. Baž- 
nyčiai Bizantijoj labai sustiprėjus, imperatoriai nebegalėjo 
apseiti be patriarchų pagelbos. Tokiu būdu negalima apibū- 
dinti Bizantijos „ciezaropapizmo“ (arba „simfonijos“), tetu- 
rint galvoj romėjų imperijos augimo perijodas (IV—VII amž.). 
Ne tik religiškam, bet ir politiškam Bizantijos gyvenime būta 
savotiškos imperatoriaus ir patriarcho „diarchijos“. No- 
rėdami išgelbėti valstybę, Paleologai atsižadėjo graikų 
tikybos ir pripažino popiežiaus tikybą; patriarchų vadovaujama 
Bažnyčia atsižadėjo Paleologų valstybės, bevelydama turkų, o 
ne „eretiškos“ valdžios. 

Romėjų imperija, tai pirmoji krikščioniška valstybė ir 
kultūra. Konstantino Didžiojo laikais tebeatrodė, kad rytuose 
ėmė atgyti ir spiestis apie Konstantinopolį tikroji helenistinė 
kultūra. — Meno, literatūros, mokslo ir filosofijos srity atgijo 
helenizmo, net klasiškos Graikijos tendencijos, o pats Konstan- 
tinopolio miestas rados grandiozinis klasicizmo muziejus. Vi- 
sur imta kalbėti graikiškai. Šia kalba verčiamas buvo viešai 
skelbti daugumą naujų savo įstatymų net Justinianas, nors ofi- 
cialia ir „tautiška“ telaikė lotynų kalbą. Septintajame amžiuje 
graikų kalba virto oficialia, ir vietoj lotyniškų titulų įėjo ma- 
don „Iogothetai“, „apokrisiarijai“, „protospatharijai“, „egzar- 
chai“, „eparchai“ ir kt. Bet, atidžiau įsižiūrėjus, reikia pa- 
brėžti, kad ėmė kilti ne tiek helenizmo, kiek rytų tendencijos. 
Aigipte, Sirijoį, Mažojoj Azijoj, Armenijoj atgijo senosios 
tautiškosios tradicijos, net kultūriškas separatizmas. O su. 
graikiška stabmeldyste kovodama, Bažnyčia globojo kaip tik 

rytų kultūrą ir dvasią. Septintajame amžiuje, slavams (kroa- 
tams, serbams ir kitiems) skverbiantis į imperiją, etnologiškai 
valstybė dar margesnė darėsi. Dabar Konstantinopolis turėjo 
kurti naują kultūrą derindamas ir sintėtindamas begalo įvai- 
rias kultūriškas sroves. 

Apie vieną Bizantijos kultūrą kalbame dėl to, kad ji yra 
krikščioniška. Nes krikščionybė ir buvo vienintelis ją orga- 
nizuojantis principas. Bizantijos „tauta“, tai rytų krikščiony- 
bės išpažintojai, kad ir skyrėsi jie kiek kilimu. Bizantijos ti- 
kyba — ne senų senovės liekanos, kaip, sakysim, Romos imperi- 
jos religija, ir ne privatus dalykas, kaip šių dienų vakaruose, 
bet — kultūros esmė. Čia vienas išaugdavo iš krikščionybės 
kultūriškas organizmas (sakysim, graikiškas), čia — kitas 
(sakysim, slaviškas), bet visi buvo analogiškos struktūros ir, 
gražiai sugyvendami, sudarydavo vieną „simfonišką“ Bizanti- 
jos kultūrą, tikybos ir kaltos sujungtą. Bizantijos imperija 
tegalėjo egzistuoti krikščionybę teišpažindama. šŠeštame am- 
žiuje gynė ji krikščionišką kultūrą nuo Persų, septintojo 


pradžioj — nuo Arabų ir stabmeldžių Slavų; nuo XI 
amž. kovojo su Turkais Seldžiukais, nuo XII-ojo 
galo iki 1453 m. — su Turkais Osmanais. Pavergdama 


arba versdama savo vasalais kitas tautas Bizantija krikštijo 
jas; krikštydama darė jas savo vasalais, arba valdiniais. 

Iš čia aiškėja religiškas Bizantijos imperijos būdas, vadi- 
nasi, imperatoriaus rolė Bažnyčioj, dvasininkų ir vienuolių 
įtaka politikai, ypatingi mokslo, literatūros, meno ir išviso 
kultūros bruožai. Per šešius amžius (VII—XII) Bizantija 
buvo stipriausia, turtingiausia ir geriausiai sutvarkyta Vidur- 
žemių pajūrio valstybė. Viduramžių Europa, palyginti su ja, 
tai barbariška provincija. Devintajam amžiui įpusėjus, Kon- 
stantinopolis kuone pralenkė chalifų sostinę. Prancūzas Ville- 
hardouin (mirė 1212 m.) vadino šį Viduramžių Paryžių „tur- 
tingiausiu miestu“, „gui de toutes les autres“ villes „ėtait sou- 
vereine“. Net plėšrūs ir storžieviai kryžiuočiai nesugebėjo 
sunaikinti Bizantijos. Jų įsteigtoji Lotynų imperija 
neišbuvo nė 60 metų (1204—1261), o paskutinės Paleologų 
dinastijos laikais (1261—1453), ypač XIV ir XV amž., vėl pra- 
žydo kultūra ir atgijo senovės klasicizmas, kuris turėjo dide- 
lės įtakos Europos Renesansui. 

Bizantiečiams jųjų kultūra ir valstybė atrodė viso krikš- 
čioniško pasaulio centras esąs. Tad aišku, kad jie negalėjo 
pripažinti popiežių pirmenybės; juo labiau, kad vakariečiai 
IX amžiuje įsisteigė savo imperiją, o popiežiai, kuriem mo- 
narchiškai rūpėjo valdyti Bažnyčia, kišosi į bažnytinius Bi- 
zantijos reikalus ir trukdė religiškai Bizantijos propagandai 
plisti Slavuose. Remdamies garsiais teologais, kunigais ir re- 
ligišku imperijos, ypač Konstantinopolio liaudies patrijotiz- 
mu, patriarchai patys norėjo būti popiežiai, — bent namie, 
savo imperijoj. Ir čia tik pradėtos patriarchų formuluoti rytų 
Bažnyčios ideologijos būta stipresnės už imperatorių poli- 
tiką, kurie, reikalingi vakarų pagelbos valstybei nuo priešų 
ginti, mielai būtų vengę konflikto su popiežiais ir vakariečiais. 
Jau IX amžiuje popiežius Nikalojus I atskyrė nuo Baž- 
nyčios (863 m.) neteisėtai išrinktą patriarchą Fotijų, o, Fo- 
tijui gudriai suteikus ginčui dogmatišką pobūdį ir apkaltinus 
vakariečius nauja „eretiška“ dogma Filiogue ($ 40), Kon- 
stantinopolio susirinkimas (867) anatematizavo popie- 
žių. Tiesa, šiuo tarpu Bažnyčios neilgam skilo, nes naujas 
imperatorius Basilijus Makedonietis (867—886) pa- 
šalino Fotijų nuo patriarchų sosto. Bet XI amžiuje patriar- 
chas Mikalojus Kerularijus vėl ėmė kovoti su Roma; 
lotynišką kunigystės sakramentą, ritualą, net patį krikštą pa- 
skelbė neturint jokios reikšmės, uždarė lotyniškas bažnyčias, 
o pačius lotynus nušaukė eretikais. Sukurstęs liaudį Konstan- 
tinopoly, Kerularijus privertė imperatorių nebesantykiauti su 
Roma. Popiežiui Leonui IX ir Kerularijui vienam kitą iškei- 
kus, visai skilo Bažnyčios. Veltui, gindami Bizantiją nuo 
turkų, nekartą stengėsi Paleologai vėl sujungti vakarų ir rytų 
krikščionis. Nei Lugdunumo (Lyon, 1274 m.), nei Ferra- 
ros—Florentijos (1438—1439) unijos neįvyko. Impe- 
ratoriai tejieškojo vakaruose tik karo pagelbos, o vakariečiai 
tikrai norėjo pavergti „schizmatikus“. Besididžiuoją savo ti- 
kyba ir kultūra bizantiečiai nekentė „eretikų“ lotynų, be to, 
gerai atminė, kaip Lotynų Imperijos laikais vakarie- 
čiai šeimininkavo Bizantijoj, persekiodami romėjų kultą ir 
kunigus. Už 1439 m. uniją Paleologai, tiesa, gavo iš Vakarų 
šiokių tokių padedamųjų armijų. Užtai atsižadėjo jų Bizan- 
tijos Bažnyčia ir tauta; įmanė verčiau turkų jungą kęsti, negu 
atsižadėti savo tikybos. Su 160.000 turkų kovoti paskutinis 

Bizantijos imperatorius Konstantinas XI tegalėjo su- 
rinkti tik 9.000 karių, iš kurių kuone pusė buvo svetimų. 

Trumpai suminėdamas svarbiausiuosius faktus, nenoriu, 
žinoma, kištis į dogmatišką rytų ir vakarų Bažnyčių ginčą, 
kurio sprendimas nepareina nei nuo veikusiųjų žmonių dory- 
bės ir motyvų, nei išviso nuo istoriškų faktų. Tie faktai mums 
svarbūs visai kitam kam. — Griežtai dogmatiškai negalima 
kalbėti apie dvi Bažnyčias. Bet galima ir reikia kalbėti apie 
daugybę istoriškų krikščionybės formų, kurios papildo viena 
kitą savo ypatybėmis ir sudaro vieną Bažnyčią. Iš visų empi- 
riškų Bažnyčių viena tėra tikroji Kristaus Bažnyčia. Bet tai 
nereiškia, kad ji empiriškai gali aktualizuoti visą krikščiony- 
bės tiesą ir kad kitos visai neturi tikrų bei absoliučiai svarbių 
momentų. Krikščionybė gali pasireikšti tik daugybe įvairių 
formų, kurios principialiai yra suderinamos, o praktiškai ko- 
voja dėl tikėjimo įrodomosios pirmenybės. Tokios dvi krikš- 
čionybės formos yra vakarų ir rytų Bažnyčios. Tik negalima 
skirti Bažnyčios nuo kultūros, ir krikščionybės forma yra ne 
tiktai Bažnyčia, bet ir tam tikra kultūra; Oo rytų ir vakarų 
Bažnyčių skirtumas, tai dviejų kultūrų skirtumas. Paprastai 
tikyba laikoma kultūros vaisiumi. Mano nuomone, tikyba 
(vadinasi, Bažnyčia) yra kultūros principas. Dėl to Europos 
kultūrą tyrinėdami turėjome ir turime visų pirma gerai susi- 
pažinti su šios kultūros principu, vadinasi, krikščionybe. Ke- 
letas žodžių apie Bizantijos istoriją parodė mums, kad pir- 
mykštė rytų krikščionybė išaugo Bizantijos Bažnyčia ir kul- 
tūra. Bizantijos istorijoj išeina aikštėn rytų krikščionybės 
ypatybės, kurios buvo apytamsės krikščionybės pradžioj. Nes 
krikščionybė, kad ir rytuose gimusi, daug platesnė už savo 
rytų aspektą. Dabar ir reikia mums kreipti akis į kitą jos 
aspektą — į vakarų krikščionybę. Čia gali padėt Bizantijos 
istorija. Juk III—IV amž. krikščionybės negalėjai vadinti 
nei rytų, nei vakarų krikščionybe. "Tai bendroji, nors dau- 
giausia ir rytiškai formuluota krikščionybė, iš kurios teėmė 
augti rytų ir vakarų tikybos. Šios tikybos III—IV amž. te- 
buvo potencijos; O aptarti potencija tegalima žiūrint į jos 
aktualizaciją. 

Kuone sutapdinę Bažnyčią su kultūra ir imperija, rytie- 
čiai gerai numanė empirišką būtį netobulą esant, bet žiūrėjo į 
pačią empiriją kitaip, negu vakariečiai. Tuo tarpu kai krikš- 

čionybė harmoningai derino dualistiškas tendencijas su pan- 
teistiškomis (S$ 37, 39), rytiečiai mielai kėlė panteistiškas. 
Todėl jie mėgo filosofuoti, nes filosofija, ypač to meto filo- 
sofija, stengiasi aiškinti ir pateisinti pasaulį, kildina jo būtį 
ir gerumą iš Dievo, ir, gali sakyt, yra iš esmės optimistiška. 
Todėl rytiečiai nesiliovė sakę Dievą apsireiškus pasauly, o pa- 
saulį vadino „teofanija“. Bet, apgalvojus teofanijos są- 
voką, sunku suprasti, kas ištikrųjų yra pasaulis. Rytiečiai, 
žinoma, skyrė jį nuo Dievo; sakė pasaulį netobulą ir nuodė- 
mingą esant; bet kadangi nuodėmė esanti ne kas kita, kaip 
mažas gėris, tai rytiečiai domėjosi ne tiek pasaulio blogybe, kiek 
jo pozityviu turiniu. Taip antai, Bizantijos imperija, be abejo, 
nesanti tobula; bet tai, kas sudarą tikrąją šios imperijos būtį, 
esą Šventoji Bažnyčia. Rytiečiai laikė pasaulį, tad ir šitą isto- 
rišką kultūrą integraliniu, nors kol kas dar nuodėmingu bei ne- 
tobulu patobulinto pasaulio momentu; ir vėl žiūrėjo ne tiek ne- 
tobulybės, kiek paties tobulėjimo proceso. Žinoma, bloga yra 
gėrio, o nuodėmė — dorybės trūkumas. Bet šie sakiniai tariant, 
galima kreipti dėmesys į vardininką (vadinasi, į „bloga“ ir „nuo- 
dėmė“), kaip darė vakariečiai, gal, net perdaug akcentuodami 
blogo ir nuodėmės reikšmę, arba, kaip darė rytiečiai, — į kilmi- 
ninką (vadinasi, į „gėrio“ ir „dorybės“). Vakariečiai tikėjo 
Dievą išganius nusidėjėlį žmogų, rytiečiai — Dievą 
išganius žmogų ir pasaulį. Tai nedogmatiškas ir, rodos, 
menkas skirtumas, o vis dėlto labai svarbus. 

Atidžiai jį tyrinėdami suprantame, kodėl rytiečiai yra linkę 
tikėti, kad viską Dievas išganys, ir nelabai sielojosi dėl empiri- 
jos netobulumo. Pikta ir nuodėmė, tai tokie niekniekiai esą, 
kad ne tik negalį atmainyt Dievo nutarimo visus išganyti, bet 
pagaliau ir patys išnyksią. Tad nevisai, girdi, aišku, kad reikią 
su jais kovoti. Kaipgi žmogus kovosiąs su nieku, su tuo, ko 
nėra? Reikią aktyviausiai daryti gera; juk tai ir esąs pasaulio 
išganymas bei tobulėjimas. Bet ir tai, rodos, nebūtinai reikią 
daryti, nes Dievas vistiek viską išganysiąs ir ištobulinsiąs. 

Apskritai imant, rytiečiai menkai tenuvokia principialų 
empiriško ir patobulinto pasaulio skirtumą, nes mato, bent įsi- 
vaizduoja empirijos tobulėjimą ir patobulinto pasaulio realu- 
mą. Užuot šalinęs kultūros ir gyvenimo trūkumus, rytietis sva- 
jingai žiūri į kultūros ir gyvenimo esmę bei tikslą. Be atvan- 
gos išmislioja bizantiečiai vis naujus simbolius neempiriškai 

Bažnyčios, imperijos, kultūros prigimčiai reikšti. Šie simboliai, 
tai ne paprasti spėliojamųjų daiktų ženklai ir magiškos priemo- 
nės, bet įgijo jie didžiausios realybės reikšmės, užguldami, kaip 
rūkai, empirišką būtį. Tokia didžiausia realybė glūdėjo iškil- 
mingam Bažnyčios kulte, jos sakramentuose ir apeigose, šven> 
tuose paveiksluose. Nes paveikslus garbindami, rytiečiai gar- 
bino ne tik tai, ką paveikslai vaizdavo, bet ir pačius paveikslus. 
Jeigu kitaip būtų buvę, tai negalėtume suprasti „ikonokla- 
stų“ imperatorių politikos (726—780 m. ir 812—843 m.), iš ku- 
rių yra buvę teologiškai išprususių žmonių: Konstantinas V Ko- 
pronimas (740—775) ir Theofilas (829—842 m.). „Ikonodu- 

„lai“ (paveikslų garbintojai) kovojo su „ikonoklastais“ dėl nau- 
jos, „bizantiškos“ pasaulėžiūros. O jos būta ne vienam kulte, 
bet ir imperatoriaus dvaro rituale, ir puikaus, bet, išskyrus XI-—- 
XII ir XIV-—XV amžius, visai nerealistiško meno srity. 

Dėl mistiškų bažnytinės savo kultūros momentų, dėl mistiš- 
kos realybės rytų krikščionis dažnai užmiršdavo netobulą kon- 
kretų gyvenimą; neskubėjo sąmoningai kištis lyg į automatišką 
kultūros procesą. Ir nemaža karų pralaimėjo Bizantija dėl teo- 
logiškų ginčų. Tačiau nereikia bizantiečių laikyti tik „automa- 
tiškai“ veikiančiais žmonėmis. Daug buvo Bizantijos kultūroj 
ir aktyvumo, tik savotiško. Mistiškais savo tikybos elementais 
sydindami tobulą pasaulio ateitį su empiriška dabartimi, bizan- 
tiečiai stengėsi pačioj žemėj pasiekti dangiškos tobulybės laips- 
nį, išvysti Dievišką Taborošviesą. Tuo tarpu kai vakarų 
mistikai visuomet sirgo ir žemiško gyvenimo interesais, rytų 
mistika kildino žmogų iš realios būties į kitą gyvenamąją sferą. 
Vakarų kultūra niekuomet nepareiškė tokio kraštutinio asketiz- 
mo ir tokios nutolusios nuo gyvenimo mistikos, kaip rytai. Va- 
karų teologija griežtai skyrė žmogų nuo Dievo ir (kalbant apie 
Kristų) atrodė rytiečiams nestorianiška esanti. O didžiojo rytų 
teologo Kirillo Aleksandriečio posakiai skambėjo 
net monofizitiškai. Vakarų menininkai sukūrė Rūpintojėlio 
(Schmerzensmann), arba „Smūtkelio“, vaizdą ir ilgainiui ėmė 
realistiškai traktuoti Kristų, Švenčiausiąją Panelę, Dievą, dan- 
gų. Net ant kryžiaus kibąs Bizantijos Kristus labiau panašus 
buvo į Dievą, negu į žmogų, ir šventieji gyveno nerealiam aukso 
danguje. 

Kad ir suprasdamas absoliučią žemiško gyvenimo vertę ge- 
ziau, gal, negu vakarietis, laikąs šį gyvenimą tik keliu į dangų, 

rytų krikščionis nemėgo tikro empiriško darbo. Dėl absoliu- 
čios gyvenimo prasmės nematė arba nenorėjo matyti jo trūku- 
mų. Simbolių realybė užtemdė empiriją ir jos netobulumą. It 
automatiškai gyvendamas ir veikdamas rytietis, palyginti su va- 
kariečiu, kontempliatyvus buvo. O imdamas veikti, jis, kaip ir 
didžiausi rytų mistikai, nori empiriškai įkūnyti empiriškai ne- 
įkūnijamus idealus; tad vėl užmiršta konkretų gyvenimą, kon- 
kretų pasaulį, net pats save. Krikščionybė yra asmens tikyba. 
Rytų teologai apgynė tą dievišką asmens pradą, nes skelbė Jėzų 
Kristų vieną Dievo asmenį (— hipostasis) esant. Tačiau rytų 
mistika primena dažnai panteistišką ir beasmenę tolimųjų in- 
diečių mistiką. 


45 


Kadangi politiškas ir kultūriškas imperijos gyvenimas il- 
gainiui susikoncentravo rytuos, tai vakarų Bažnyčios būklė bu- 
vo labai sunki. Vakarų kultūra nustojo santykiavus su rytais 
ir turėjo pasitikėti tik savimi. O mums jau žinoma, kad ji vi- 
suomet daugiausia imitavo rytų kultūrą, organizuodama ir 
populiarindama ją. Pati naujų kultūriškų idejų rasti negalėjo. 
Norint išlaikyti savo rankose tai, kas dar galima buvo, prireikė 
jai stiprios politiškos santvarkos. Bet rytų imperatoriams 
dėl savo valstybės interesų išdavus vakarų kraštus barbarams, 
užėjo vakarų imperijos žlugimo perijodas, — IV ir V amžiai. 
Barbarų kunigaikščiai V amžiuje išsidalijo jos teritoriją, net 
pačią Italiją, o, paviešpatavus kiek bizantiečiams Afrikoj, Ispa- 
nijoj ir Italijoj, aišku rados vakariečiams, kiek romėjai skyrėsi 
nuo romėnų; tai sukėlė vakariečių patrijotizmą. Tiesa, bizan- 
tiečiai sunaikino ostrogotų valstybę; užtai despotiškai eksplo- 
atavo Italiją ir persekiojo kartais net pačią orthodoksiją, tuo 
tarpu kai imperatoriai čia skelbė monoteletizmą, čia kovojo 
su šventųjų paveikslų garbintojais. Be to, greit longobardai 
užkariavo visą vidurinę Italiją; romėjai beliko Ravennos „egzar- 
chate", pietų Italijoj ir — iki VIII amžiaus pusės — Romos 
„dukate“. Kaip ten bebūtų, Bizantija negalėjo ir nenorėjo im- 
tis kuriamojo kultūros darbo vakaruose. 

O ten visų pirma reikėjo saugoti kultūros tradicijos lieka- 
nos ir tam tikslui — išlaikyti bent ideali kultūros vienovė. Kaip 
esam matę, tapę kunigais ir vienuoliais, didikai bei literatai ir 

buvo tikrieji kultūros sargai, o vienuolynai — didžiausi jos 
centrai, Bet kultūros vienovei išlaikyti reikėjo, kad Bažnyčia, 
vienintelis gyvas socialus organizmas, įgytų politiškos reikš- 
mės. Jeigu rytuos Bažnyčia galėjo bičiuliautis, net susidėti 
su orthodoksia vyriausybe, tai vakaruos ta pati vyriausybė, kul- 
tūros, net tikybos atžvilgiu, buvo priešinga Bažnyčiai ir apginti 
jos nuo barbarų nebegalėjo. Vakarų Bažnyčia negalėjo apseiti 
be savarankiškos politiškos organizacijos, nes turėjo politiškai 
veikti. Galima kalbėti apie prigijusią popiežių „kurijai“ seno- 
sios Romos tradiciją. Antra vertus, nereikia užmiršti, kad ita- 
lai tepasitikėjo popiežiais ir dažnai juos verste vertė politikuo- 
ti. Noroms nenoroms vakarų patriarchas rados nacionalaus ita- 
lų sąjūdžio vadas. 

Vakarų imperijos faktiškai nebebuvo; nebuvo dar ir naujos 
kultūros vakaruose. Tačiau krikščionys rašytojai jautė ne tik 
senąją kultūrą žlungant, bet ir naują, krikščionišką, ateinant. 
Menkas, bet įdomus faktas. — Šeštame amžiuje gyvenęs Ro- 
moj Kassiodorijaus draugas  Dionysijus Ekziguus 
(Exiguus) ėmė skaitliuoti metus nuo Kristaus gimimo. Vadina- 
si, istoriškas procesas imta suprasti kitaip; krikščioniškai jį 
dėstė Augustinas, Orosijus ir Salvianas. 

Chronologiškai paskutinysis iš jų, Massilijos (Marseille) 
kunigas Salvianas savo veikale De gubernatione Dei 
(apie 450 m.) retoriškai kaltino romėnus už jų nuodėmes ir be- 
dievybę. Mat, nenorį pripažinti Dievą teisingą teisėją esant, 
nes neužmokąs Jis geriesiems ir nebaudžiąs blogųjų; murmą, kad 
Dievas neginąs jų nuo barbarų. Ištiesų. — „Tikrąją religiją 
pažinę, negalime mes teisintis, kad nežinome jos. Dingo dabar 
seniau buvusi taika ir turtai. Visa, kas buvo, atimta arba pa- 
keista; tik ydos išaugo... Kurgi dabar romėnų turtai ir garbė? 
Kadaise romėnų stipriausių būta, dabar — paliego. Senieji ro- 
mėnai baisūs buvo, dabar — mes patys bijome; kadaise barbarai 
mokėjo mums duokles, dabar — barbarams mokame... Be to, 
mokomąjį auksą vadiname dovanomis... Visi išpirktieji iš 
nelaisvės džiaugiasi savo laisve, o mes — vis tebeišsipirkdinė- 
jam, bet laisvi nesam. .. Romos valstybė jau numirusi, arba, kur 
tebeatrodo gyva, miršta“ Dievas nepadedąs romėnams. Bet ar- 
gi doresni jie už barbarus? Ne Bažnyčion einą romėnai, bet į 
cirkus ir teatrus! Priešams įsiveržus į Koloniją  Argentoratą 
(Kėln), miesto viršininkas tebepuotaująs! Argi vergus nieki- 

nantieji ponai gerai elgiąsi su jais, ir patys argi pavyzdingai 
gyveną? Visur, girdi, pilna neteisybių. Valdininkai irgi ne- 
teisingi, tikri plėšikai. Vyriausybė spaudžianti kurialius, o po- 
nai — kolonus. „Kiek kurialių, tiek tironų!* — „Bažnyčia tu- 
rėtų būti žmonių parama. Bet argi ir ji nerūstina Dievo? Argi 
krikščionys, išskyrus vieną kitą vengiantį blogo, nėra pritvinkę 
ydų? Visur pilna girtuoklių, ištvirkėlių, plėšikų, vagių, galva- 
žudžių... Į tokį nedorą gyvenimą yra nugrimzdusi kuone visa 
krikščioniška tauta. Tad šventenybe ima laikyti puspaleistu- 
vystė." 

Salvianas, žinoma, begalo perdeda. Mums svarbi ne jo de- 
klamacija, bet jo išvada. O ši išvada aiški. — Barbarai laimėją 
karus ir užkariaują romėnų kraštus dėl to, kad prieš kovodami 
prašą Dievo pagelbos ir pasitikį Juo. O romėnus Dievas bau- 
džiąs už ydas bei nuodėmes. Taigi, Dievo Apvaizda valdanti 
visą žmoniją. Dėl to, rasit, ir giria Salvianas barbarus eretikus 
(kurie, kaip gerai žinome, nebuvo geresni už romėnus); dėl to 
ir padidina romėnų ydas, norėdamas, kad jie pasitaisytų. — 
Naivi pamokslininko priemonė, bet istoriška kiek pažiūra! 

Daug istoriškesnio ir gilesnio būta Šv. Augustino, 
Jo veikalas De Civitate Dei, tai pirmoji krikščioniškoji istori- 
jos metafizika. 

Reikią skirti dvi valstybės, arba karalystės (civitates), va- 
dinasi, Dievo karalystė (civitas Dei) ir žemės karalystė (civitas 
terrena). Pirmąją sudarą visi teisūs krikščionys, kurie yra gy- 
venę, tebegyvena ir gyvens žemėj. Antroji,atskilusių angelų 
įsteigta ir gimtosios nuodėmės suvienyta, tai visi Dievo priešai 
ir nesigailį nusidėjėliai, kuriuos teisingasis Dievas pasmerkęs 
į amžinąjį pragarą. Kad ir sutampanti su tikrąja Bažnyčia, 
Dievo karalystė skiriantis dėl to nuo empiriškos Bažnyčios. Juk 
pastaroji egzistuojanti visuomet tam tikrais laikais ir tam tik- 
rose vietose; ir daugelis josios narių esą pasmerktų į amžiną 
ugnį. Empiriškoji Bažnyčia esanti corpus permixtum, vadina- 
si, susidedanti iš teisiųjų ir nusidėjėlių, tad didesnė už Dievo 
karalystę; iš kitos pusės — ir mažesnė už ją, nes daug tikrųjų 
Bažnyčios sūnų empiriškai dar neegzistuoją arba nebeegzistuo- 
ją, ir nesą empiriškoj Bažnyčioj angelų bei senojo įsta- 
tymo teisiųjų. Žemės karalystė irgi nesanti lygi empiriškai 
valstybei. Valstybė iš esmės nebloga ir sutinkanti su žmonių 
visuomenės prigimtimi. Ji — prigimties tvarka, ordo naturae. 

Tačiau nuodėmė pagadinusi valstybę, teisingą valdžią pavers- 
dama tironija, laisvę — nelaisve, teisybę — neteisybe. "Todėl 
kartais, iš dalies, ir valstybė lyg įkūnijanti žemės karalystę, 
kaip empiriškoji Bažnyčia — Dievo karalystę. 

Pats Augustinas buvo nedidelės patriarchališkos valstybės 
šalininkas, kurią tais laikais gynė stoikai; bet jis neneigė nė 
Romos imperijos, o vertino ją kaip universalią žmonių organi- 
zaciją. Dievas dovanojęs romėnams didelę galią, norėdamas 
atlyginti jiems nors už stabmeldišką dorovingumą, kad, paauko- 
jus jiems savo gyvybę dėl tėvynės, krikščionys galėtų imtis 
juos paveikslu, ir kad imperija įvestų pagaliau taiką visam pa- 
sauly. Ši Dievo įsakymu besiremianti taika ir teisingos val- 
džios saugojama politinė bei sociali santvarka esanti didelis 
gėris, kurio privalo ir Dievo karalystė. Vis dėlto tai, Augus- 
tino nuomone, natūralus gėris, be to, visokeriopai nuodėmės iš- 
kraipytas. Gindamas krikščionis nuo stabmeldžių, kaltinančių 
krikščionybę imperijos nelaimėmis, Augustinas įrodinėjo, kad 
romėnai perdeda, laikydami savo valstybę didžiai laiminga. Ar- 
gi visa romėnų istorija nesanti negandų virtinė, pradedant Re- 
mo nužudymu ir baigiant pilietiniais karais? Argi romėnai 
ne daug daugiau kentėję nuo romėnų, negu dabar kenčią nuo 
barbarų? Ir verti buvo kančių! Augustinas griežtai kritikuoja 
politišką imperijos istoriją, stabmeldžių religiją ir filosofiją. 
Prisiskaitęs Varrono raštų, aiškina, kad šviesuomenė nebetikė- 
jusi pagaliau dievų. O filosofai, kad ir pripažinę vieną Dievą, 
nenustoję garbinę nė demonų. Pajutę filosofai, kad žmogui rei- 
kią Tarpininko, bet, nenorėdami nusižeminti ir tarnauti tik- 
rajam Dievui, patekę piktųjų dvasių valdžion. O morališkai 
Romėnų valdžia, paskutinioji ir didžiausioji pasauly, buvusi ne- 
teisėta. Anot paties Cicerono, reikią ji pavadinti plėšikų vals- 
tybe, „magnum latrocinium“. 

Retoriškai išreikšta mintis, tačiau iš esmės gera ir teigia- 
mai imperiją vertinant. Juk, reliatyvus ir tiktai „natūralus“ 
gėris būdama, imperija, ypač palyginti su Bažnyčia, yra neto- 
bula, nuodėminga žmonių organizacija. Tad jeigu painioja 
Augustinas kartais empirišką Bažnyčią su Dievo karalyste, tai 
ir pati imperija arba, apskritai imant, valstybė atrodo jam kon- 
kretus žemės karalystės reiškinys esąs. Metafizišką savo anti- 
tezę konkretizuoja jis tyrinėdamas istorišką Bažnyčios ir vals- 
tybės antitezę. Tuo būdu išvengė Augustinas „bizantybės“, 

vadinasi, nesumaišė valstybės su Bažnyčia. Bet nelengva jam 
buvo išaiškinti krikščioniškos imperijos prasmė. Gyrė jis krikš- 
čionių imperatorius; reikalavo, kad valdžia saugotų socialią, 
politišką ir religišką santaiką; norėjo, kad valdininkai ne tik 
sąžiningai tarnautų, bet šelptų ir Bažnyčią. „Compelle intra- 
re", „priverskim įeiti į Bažnyčią", kalba jis apie eretikus, lauk- 
damas, žinoma, vyriausybės pagelbos. Bet kad ir dažnai painio- 
jo Dievo karalystę su empiriška Bažnyčios organizacija, Augu- 
stinas visuomet skyrė šią karalystę net nuo krikščioniškosios 
imperijos. 

Abiejų karalysčių sąvokų ne istoriškų, bet metafiziškų esa- 
ma. Tačiau kaip tik šiomis sąvokomis remdamasis Augustinas 
išrutulavo didelę krikščionišką istorijos sintezę, kas galima bu- 
vo atlikti tik konkrečiai jos prasminant. Stabmeldžiai istorikai 
rūpinosi daugiau „sociologijos“ klausimais, o istorija yra tik- 
rai krikščioniškas mokslas. Tiktai judaizmas ir krikščionybė 
tepripažįsta, kad žmonija sudaro visos būties centrą; o kadangi 
judaizmas didžiausia istorijos realybe laiko ne individą, bet 
tautą (žydų tautą), tai viena krikščionybė tejieško žmonijos ir 
pasaulio gyvenimo prasmės, tvirtindama tam tikrą individualų 
žmogišką, kartu ir absoliutų (dievišką) faktą, vadinasi, krikš- 
čionybė tvirtina, kad žemėj yra gyvenęs Dievas Žmogus. Todėl 
krikščionybė, vietoj fantastiško metų skaičiavimo nuo pasaulio 
pradžios ir visai netikusio skaičiavimo nuo pirmosios olimpija- 
dos arba nuo Romos įsteigimo metų, pradėdama skaičiuoti nuo 
Kristaus gimimo, nustatė tvirtą chronologišką principą. Apo- 
logetai ir rytiečiai mažai dar tesidomėjo konkrečiu istorijos 
procesu. Tiesa, Konstantino Didžiojo biografas Eusebijus pa- 
rašė savo „Chroniką“, Rufino ir Jeronimo lotyniškai išverstą. 
Bet chronika nesudaro dar istorijos, o tradicinė Augustino lai- 
kų istoriško proceso perijodizacija į keturias epochas irgi ne- 
daug tedavė. Augustinas buvo, gali sakyti, pirmasis krikš- 
čionių istorikas. 

Svarbiausia jo ideja, tai abiejų karalysčių kova. Jo pasaulė- 
žiūrai, gal būt, turėjo čia įtakos ir manicheizmas — tikyba, ku- 
rią jis išpažino jaunas tebebūdamas. Bet pirma, šv. Augustinas 
panaikino manichejų pripažįstamą metafizišką piktosios kara- 
lystės savarankiškumą; antra vertus, patys manichejai istoriš- 
kus savo religijos gaivalus paėmė iš krikščionių. Kaip ten be- 
būtų, Augustinas aiškino visą jo į šešius perijodus skiriamą 

žmonijos istoriją, kaip abiejų karalysčių kovą. — Jau pirmame 
perijode (nuo Adomo iki Nojaus laikų), žmonijai kūdikiui te- 
besant, broliažudys ir miestų steigėjas Kainas atstovavęs žemės 
karalystei, tuo tarpu Abelis ir Setas buvę Dievo karalystės pi- 
liečiai. Vaiko (nuo Nojaus iki Abraomo laikų), jaunikaičio 
(iki Dovydo laikų) ir vyro (iki Babilono nelaisvės laikų) am- 
žiams praėjus, prasidėjęs penktasis perijodas, o Kristui įsikū- 
nijus — paskutinysis, šeštasis, vadinasi, malonės, baisiausios ko- 
vos ir pergalės laikas. Šis perijodas pasibaigsiąs baisiąja diena 
— žemiškosios karalystės žuvimu ir Dieviškosios triumfu. 
Augustinas vaizdavos žmones sudarant vieną didelį socialų 
organizmą, panašų į žmogaus organizmą. Tad pradžioj negalima 
jausti, kad žmonija yra skilusi į dvi karalystes, kurias tik 
simbolizavę Abelis ir Kainas, Semas — Jafetas ir Chamas. Pir- 
mą kartą žemės karalystė ėmusi organizuotis, kai imta statyti 
Babelio bokštas. Dėl to ir žmonės suskilę į daugelį tautų, iš 
kurių viena žydų tauta tesaugojusi pirmykštę kalbą ir Dievo 
karalystės idėją. Abraomas pirmas tikrai tevaizdavęs Dievo 
valstybę, nors labiau pranašavęs ir simbolizavęs Kristaus Baž- 
nyčią, negu vykdęs Dievo valstybę. Bet kaip tik Abraomo me- 
tu Mesopotamijoj atsiradusi pirmoji stipri žemės valstybės 
organizacija, Nino, o paskui — babiloniečių, asiriečių ir persų 
imperija, kuri egzistavusi iki romėnų imperijos laikų. O pas- 
taroji imperija iškilusi kaip tik tuo metu, kai Dievo karalystė 
sustiprėjusi. Tada turėjęs gimti Kristus; Oo Jo gimimas esąs 
centralinis istoriško proceso momentas. Žydų pranašai skelbę 
jau Mesiją ateinant; o kadangi karalystės negriežtai skiriamos 
buvę, tai ėmę pranašauti ir stabmeldžių filosofai. Juk žemės 
karalystėj irgi nemaža esą Dievo išrinktųjų, mistiškai sujung- 
tų su Nojaus sūnum Jafetu. Kristui atėjus, abi Dievo karalys- 
tės srovės, vadinasi, žydiška ir heleniška, susiliejusios. Graikų 
filosofai turėję savo, tiesą sakant, ne perdaugiausia žynių, o 
žydai aiškinę tikrąją Dievo sąvoką ir žmogaus silpnumą, mo- 
kydami žmones nusižeminti prieš Dievą. Pats Kristus esąs tik- 
ras savo karalystės valdovas. Didžiausiu stebuklu, įrodžiusiu 
dievišką krikščionybės esmę, laikė Augustinas krikščionybės 
augimą ir jos pergalę. Jis neabejojo, kad visai iškils krikš- 
čionybė ir atsiras Šv. Rašto pranašaujama tūkstantmetė 
valstybė. Jau ėmusios kovoti dvi karalystės. Viena mylinti 
Dievą ir besistengianti amžinąjį gyvenimą pasiekti, vieno moks- 

lo ir vieno tikslo valstybė. Jos piliečiai taikūs ir pilni meilės, 
nusižeminą prieš Dievą, viską laikydami Jo malonės dovana, 
niekiną visa, kas žemiška ir tikįsi susijungti su Dievu. Kita ka- 
ralystė pilna esanti egoizmo, pomėgių ir garbėtroškos. Ją api- 
būdiną karai ir maištai, tironiška valdžia ir visokios neteisybės. 
Josios galas — amžinasis pragaras. 

Jeigu, kalbėdamas apie stabmeldišką praeitį, Dievo kara- 
lystę tapatybino Augustinas dažnai su Bažnyčia, o žemės kara- 
lystę — su valstybe, tai, kalbėdamas apie dabartį ir ateitį, abi 
sąvokas vėl vartoja abstrakčia jų prasme. Tik suprastinę Au- 
gustino koncepciją, Viduramžių žmonės visai sutapdino Dievo 
karalystę su empiriška Bažnyčios organizacija. Kad ir manė 
Augustinas Romos imperijos galą esant pasaulio galą, vis dėlto 
atsisakė spėlioti, kada pasibaigs pasaulis. — „Iki šiol Romos 
imperija tik smarkiai sukratyta, bet nepakeista kita. Tai atsi- 
tikdavo jai ir prieš krikščionybės laikus, ir ji visuomet, praėjus 
tokiai nelaimei, atsipeikėdavo. Taigi ir dabar nereikia nustoti 
vilties. Kas gali žinoti Dievo nutarimą?" 

Teisybė. — Bet neigti imperijos žlugimas rados vis sun- 
kiau. Ir pagrindinės istoriškos Augustino idėjos visai to ne- 
reikalavo. Augustino sekėjas, ispanas Orosijus pasiryžo 
tęsti Augustino istorišką darbą. Paties Hippono vyskupo pra- 
šomas parašė (417—418 m.) „Septynias istorijos 
knygas prieš stabmeldžius“. Šioj universalioj is- 
torijoj (Augustinas yra parašęs tik istorijos metafiziką) Oro- 
sijus atsižadėjo nacionalistiškos, romėniškos pažiūros į įstoriš- 
ką procesą. „Su romėnais būdamas meldžiuosi aš, kaip romėnas, 
su krikščionimis — kaip krikščionis, su žmonėmis — kaip žmo- 
gus, remdamasis valstybės įstatymais, religija, bendra prigim- 
timi. Į kiekvieną kraštą, kur būnu, žiūriu kaip į tėvynę; nes 
tikrosios tėvynės, kurią aš myliu, žemėje nėra" Bet Orosijus 
ne paprastas kosmopolitas. Jis užjaučia visigotų užkariautus 
savo tėvyniečius ispanus ir myli Romą. Tik Romos uždavinys 
esąs nebe didelė valstybė valdyti, bet skelbti krikščionybė bar- 
barams nugalėtojams. Tada Romos imperijos vietoj iškilsianti 
viena krikščioniška kultūra, kurią Orosijus vadina „Romania“. 
Tuo būdu ateitis ima konkretėti ir virsti empiriškos veiklos 
tikslu. Istorijos metafizika tampa istorija. 

Istorijos metafizikos ir konkrečios istorijos klausimai ge- 
rai jau būdino vakariečius. Esam sakę, kad teologijos srity 
vakariečiai ilgai buvo neoriginalūs, nes kartojo ir prastino 
rytiečių idėjas. Vakarų krikščionybė neturėjo teologų, išsky- 
rus Tertullianą ir Augustiną, — nekalbant apie „graikus“ Iri- 
nejų ir Ipolitą. Bet tai aiškinama ne tiktai vakarų kultūros 
silpnumu, bet ir savotišku vakarų krikščionybės būdu. Nes, 
kai IV amž. pabaigoj iškilo pagaliau vakarų teologija, tai iškilo 
visai naujų, rytiečiams nežinomų, klausimų, kuriuos formulavo 
iš dalies pats Tertullianas. Užuot gilinęsi į Dievybės esmės, 
Trejybės ir Dievo Kristaus su Žmogum Kristum santykių pro- 
blemas, vakariečiai ypač domėjosi konkretesnėmis problemomis, 
susijusiomis su empirišku gyvenimu. Negali sakyt, kad vaka- 
riečiai nebūtų vertinę pagrindinių krikščionybės dogmų, tik 
tenkinos čia tikromis, bet trumpomis formulomis, o patys tyri- 
nėjo religišką žmonių istorijos prasmę, Žmogaus sielą ir indi- 
vidualų gyvenimą; žodžiu, jų teologija buvo antropologiška. 
Vėliau, iš dalies jau Augustino veikaluose, antropologiškai bu- 
vo perdirbtos ir nušviestos rytiečių formuluotos dogmos. 

Teologiškam Vakarų būdui suprasti daug sveria Tertu!- 
lianas (—150—222 m.). Geras teisininkas ir praktiškos 
veiklos žmogus būdamas, jis ėmėsi dogmatikos tik tiek, kiek 
jam buvo būtinai reikalinga, vadinasi, griebėsi dogmų tik ko- 
vodamas su eretikais, ypač su gnostikais. Bažnyčios mokslas 
augąs žmonių klaidoms taisyti, nors (— Tertullianas nelabai 
nuoseklus rašytojas) Dievas sutvėręs žmones, kad jie Jį pažin- 
tų. Ne mūsų protas randąs dievišką tiesą, o Dievo žodis ją 
skelbiąs, vadinasi, šv. Raštas ir Bažnyčių tradicija. Filosofai 
esą „eretikų patriarchai“, o didžiausias iš jų, Platonas, maiti- 
nąs eretikus, kaip „omnium haereticorum condimentarius“. 
Visi filosofai, gal būt, esą velnių mokiniai, prisigraibę vogčiom 
tiesos trupinėlių iš žydų ir krikščionių. Kadangi Kristus sa- 
kąs, kad tautos turinčios tikėti, tai — „turi jieškoti, kol rasi, 
o tik radęs, turi tikėti ir saugoti, kuo esi tikėjęs, ir tiek“. Pro- 
taujant negalima nė suprasti to, kuo neabejojant tikima. — 
„Nukryžiuotas Dievo Sūnus. — Nesigėdinu, nes tai yra gėda. 
Ir numirė Dievo Sūnus. — Panašu į tiesą, nes tai neturi jokios 

prasmės. Palaidotas atsikėlė. — Tikrų tikriausia, nes visai 
negalimas daiktas!" 

Tačiau. — Dievas esąs nematomas, nors žmonės jį matą, 
nesuvokiamas, nors iš Savo malonės apsireiškiąs; nejuntamas, 
nors žmonės Jį juntą. Aišku. — Tertullianas nori tiktai pa- 
brėžti, kad Dievo negalima pažinti netikint. Pats Tertullianas 
nesiliovė filosofavęs. Bet dogmų srity nesvyruojant reikią lai- 
kytis Šv. Rašto ir apaštalų tradicijos, kurią saugojanti apašta- 
liškų Bažnyčių santarvė, o vakaruose — Romos Bažnyčia. Ši 
tradicija esanti trumpai formuluota „tikybos įstatyme“ (Jex fi- 
dei). „Tikybos taisyklė (regula fidei) tėra viena, vienintelė, 
nekintama ir nepakeičiama“. Ir Tertullianas, dažnai net ne- 
katališkai filosofuodamas, nukalė daug tikrų dogmatiškų for- 
mulų. Rytiečiai nelabai bijojo tam tikros teologiškos anarchi- 
jos; juristas ir praktiškas žmogus, Tertullianas numanė, kiek 
tokia anarchija pavojinga. Jam aišku buvo, kad ši anarchija 
galima nuveikti tik pripažįstant vienas „tikybos įstatymas" ir 
empiriškai besireiškiantis Bažnyčios autoritetas. Be to, jis tik 
formulavo monarchišką Vakarų ir Romos ideją. Iš dalies šios 
idejos reikalavo Vakarų teologijos jaunumas, kuriai, teologijai, 
nuomonių anarchija buvo pavojingesnė, kaip turintiems seną 
filosofišką tradiciją rytiečiams. Bet daug geriau pabrėžiamas 
tuo savotiškas praktiškos bei tvarkingos Vakarų krikščionybės 
būdas, jau darties kuone reikalaująs popiežiaus primato dogmos. 

Kreipdamas dėmesį į konkretų gyvenimą, Tertullianas di- 
džiai vertino kūną; neigė platonikų spiritualizmą. Mat, stoikų 
filosofijos išauklėtas, manė, kad visa, kas tik egzistuoja, būti- 
nai esą kūnas. Net pats Dievas esąs kūnas. Juk dvasia, girdi, 
ne kas kita, kaip ypatinga tobuliausia kūno forma. Ne gryna, 
ne abstrakti dvasia esanti ir mūsų siela. Argi ji galinti protau- 
ti nejusdama? O juntamųjų organų pagautais daiktais abejo- 
dami skeptikai naikiną visą gyvenimo grožį ir, pagaliau, atmetą 
patį gyvenimą, norėdami pažeminti žmogų ir Kūrėją. Tertul- 
lianas nenori sutikti nė su asketišku pomėgių ir neapykantos 
neigimu, tvirtindamas, kad esą gerų pomėgių ir geros neapy- 
kantos. Nieko sau, geras būtų Dievas, kad, kaip Markiono iš- 
galvotasis, tiktai mylėtų, o nekeršytų ir nebaustų nusidėjėlių! 
Tokio Dievo įstatymai popiergaliai būtų. Ne, Dievui tikrai 
įsikūnijus, neabejojama, kad kūnas ir pasaulis didžiai svarbūs 
dalykai esą. 


— 155 — 


Tikrai gyvenantį žmogų, tikrąjį žmogų nuo neigiančių jį 
spiritualistų gindamas, Tertullianas suprato kūno prasmę, ku- 
rios praktiškai nemokėjo suprasti rytiečiai, nors teoretiškai ry- 
tų teologų koncepcija reikalavo to labiau, negu vakarinė. Užtai 
Tertullianas, kaip tikras vakarietis, griežtai skyrė žmogų nuo 
Dievo, nutylėdamas Irinejaus ir rytiečių žmogaus sudievėjimo 
ideją ir keldamas aikštėn dualistišką krikščionybės momentą. 
Dėl to, gal būt, ir kovojo su spiritualistais. 

Bet, ilgai kovojęs su gnostikais, Tertullianas, žinoma, ne- 
buvo ir negalėjo būti dualistas metafiziška žodžio prasme. 
Su tikrai krikščioniška ir tikrai filosofiška, kad ir ne visų iki 
šiol įvertinta, pažiūra į kūną bei empirišką būtį suderino tik 
etišką dualizmą. Ir čia jis liko praktiško gyvenimo žmogus. 
Kadangi didžiausias žmogaus gėris esąs laisvė, tai žmogus ga- 
lis panaudoti ją ir blogam, peržengdamas Dievo įstatymą, arba 
nusidėdamas. Dievas nenaikinąs nuodėmės, arba piktybės, to- 
dėl, kad nenorįs naikinti dovanotosios Jo laisvės. Tertullianas — 
juridiško formalizmo ir pasiutusio temperamento žmogus — 
nenori pripažinti jokių kompromisų. Jo etika — rigoristiškai 
asketiška. Antroji santuoka esanti paleistuvystės rūšis, o pir- 
moji — ir nepergeriausias daiktas. Krikščionys turį bėgti nuo 
viso stabmeldiško gyvenimo. Nes Dievas, visų pirma, esąs 
griežčiausias Teisėjas, uoliai saugojąs Savo garbę; ir baisi esan- 
ti amžinoji kančia, kurią negailestingai aprašinėjo Tertullianas. 
Tad suprantama, kad Tertullianas įkniubo pagaliau į asketišką 
montanizmą. "Tiesa, ateinančią Parakleto karalystę skelbią 
montanistai buvo spiritualistai. Bet šis teologas, kaip minėta, 
nebijojo prieštaravimų: tvirtino, sakysim, kad imperatorius 
esąs ne stabmeldžių, o krikščionių atstovas, nes turįs savo val- 
džią iš Dievo, kurį vieni krikščionys tikrei tegarbiną, ir kad 
krikščionys mielai dalyvaują valstybės reikaluose ir karuose. 
Mums čia svarbu ne dualistiškas Tertulliano asketizmas, bet tai, 
kad jis gynė empirišką realybę. Rytiečiai dažnai, gali sakyti, 
užmiršdavo žmogų dėl Dievo. Tertullianui svarbiausias klau- 
simas buvo žmogaus santykis su Dievu. Tertullianas tarytum 
daro žmogų lygų su Dievu ir, neigdamas jų vienovę, žmogiškai, 
net juridiškai aiškina jų santykius. Rytiečiams žiūrint į žmo- 
gų iš Dievo, jis žiūri į Dievą iš žmogaus. 

Taip pat praktiškai ir konkrečiai, tik harmoningai suprato 
krikščionybę ir Šv. Ambrosijus (Ambraziejus). Ambro- 

sijus (334—397), kad ir mėgsta aleksandriečių, Klemento ir 
Origeno, idejas ir vartoja alegorišką metodą, bet nėra teologas 
metafizikas. Tikras geriausių Romos valdininkų atstovas bū- 
damas, energingas, akylas bei ramus, kilnusis Ambrosijus, tai 
Bažnyčios organizatorius ir valdovas. Jis didelis patrijotas, 
bet vertina ne Romos praeitį, o krikščionišką imperiją; giria 
Konstantiną Didįjį, kad jis, apsikrikštijęs, paliko savo įpėdi- 
niams krikščionišką valstybę. Radusi šv. Kryžių imperatorie- 
nė Elena liepė įdėti vieną vinį į valdovo karūną, o kitą — į jo 
žirgo kamanas. — „Išmintingai darė Elena, keldama Kryžių ant 
valdovo galvos. Gerbiant imperatoriai reikia garbinti Kristaus 
Kryžius“ — Tai išsprendė ir praktiškai svarbų klausimą, ka- 
dangi daugelio abejojama buvo, ar derą krikščioniui garbinti 
imperatorius klūpojant. — „Geras daiktas ir vinis Romos val- 
dovo žirgo kamanose. Vinis valdo visą pasaulį ir puošia im- 
peratoriaus kaktą; tad, kas dažnai persekiojo Bažnyčią, paliko 
dabar pamokslininkas.“ Vis dėlto „tikybos reikaluose vysku- 
pai yra imperatorių teisėjai, o ne imperatoriai — vyskupų." 
Pats Ambrosijus gynė katalikų tikybą nuo imperatorienės arijo- 
nės, ir neįleido Theodosijaus Didžiojo į Bažnyčią už tai, kad, 
Theodosijui paliepus, buvo išžudyta apie dešimtis tūkstančių 
žmonių. 

Ciceronas buvo parašęs savo traktatą De officiis, norė- 
damas sistematiškai išdėstyti etiškus valstybės principus. Am- 
brosijus perdirbo Cicerono veikalą, norėdamas pamokyti kuni- 
gus moralių pareigų, reikalingų krikščioniškai visuomenei su- 
tvarkyti. Ambrosijus buvo moralinės teologijos steigėjas, o ry- 
tiečiai nė nemėgino sisteminti krikščioniško dorovės mokslo. 
Tiesa, menko filosofo gerbėjas tik perdirbinėjo stoikų etiką, 
kuria daug naudojasi romėnas eklektikas. Tačiau yra krikščio- 
nies vyskupo veikale ir pagrindinių krikščioniškų idejų. Auto- 
rius kelia aikštėn krikščionies dorybes, vadinasi, nusižeminimą 
ir artimo meilę. O meilė nesąs išorės faktas, bet vidujis žmo- 
gaus jausmas, besireiškiąs gailestingais darbais. Mes turį už- 
jausti nelaimingą artimą ir šelpti jį kiek galėdami, net dar dau- 
giau.  Reikią aukoti prireikus net savo gyvybė dėl artimo. 
„Teisus bei protingas krikščionis neturįs saugoti savo gyvybės, 
leisdamas žūti kitam. Net į ginkluotų plėšikų rankas pakliu- 
vęs neturįs gintis, kad gindamasis nenusidėtų meilei." 

Todėl ir reikią vertinti neturtas. Turtingasis mylįs save 
labiau už brolį; ir turtas, tai savastis, prieštaraujanti ne tik 
Kristaus žodžiui, bet ir pačios gamtos tvarkai. „Dievas liepė 
visiems augalams augti, kad kiekvienas žmogus maitintųs ben- 
dru visiems maistu, ir kad žemė bendroji visų savastis būtų. 
Gamta nustatė visiems bendrąją savasties teisę." O „papročiai 
padarė iš to privačią teisę." Neužmirškim, kad Ambrosijus 
rašė ekonomiškai imperijos būklei žlungant, ir nejučiomis už- 
sikrėtė valstybės socializmo tendencijomis. Be to — ne jis vie- 
nas, kadangi daug Bažnyčios tėvų mėgo tokias socialistiškas 
svajones, mažai domėdamies konkretaus gyvenimo problemo- 
mis. Ambrosijus, gal, net geriau už kitus suprato socialistišką 
tvarką tik tolimą idealą esant. Juk aiškiai skyrė Kristaus 
įsakymus (praecepta), kuriuos visi turi pildyti, nuo tik tobu- 
lesniems mokiniams duotų patarimų (consilia). Asketizmo ir 
vienuolių gynėjas gyrė nekaltybę. Bet — „neniekinu santuo- 
kos, tik noriu Dievui skirtos nekaltybės padarinius aprašyti. 
Nekaltybei retas kas pašauktas, o santuokai — kuone visi. Be 
to, ir nekaltieji turi juk gimti." 

Bet visam vakarų krikščionybės būdui suprasti reikia 
kreipti dėmesys į didžiausią jos atstovą, į Hippono vyskupą šv. 
Augustiną. Giliai ištyrinėjęs ir aiškiai formulavęs tipiš- 
kiausias vakarų Bažnyčios problemas, sujungė jas su rytiečių 
dogmatika ir stengėsi duoti saviškai nušviestą krikščionių filo- 
sofijos sintezę. Teologijos srity Augustinas mažesnės reikš- 
mės turi, kaip Origenas, Athanasijus ir kapadokiečiai. Bet At- 
hanasijus ir kapadokiečiai buvo Rytų tėvai; Vakarų teologijai 
ir filosofijai turėjo jie įtakos ne savo individualiomis sistemo- 
mis, o tik tiek, kad jų padedama Bažnyčia formulavo svarbiau- 
sias savo dogmas. Origenas jau V amžiaus pradžioj laikomas 
buvo pavojingu eretiku. Šv. Augustinas individualiomis minti- 
mis ir individualia savo sistema tiesiog išugdė visą Vakarų te- 
ologiją. Rytiečių idėjos skyrėsi nuo tų individualybės, kurie 
tas idejas reiškė, — įgydavo lyg bendros, neasmeniškos prasmės. 
O Augustinas net abstrakčiausias idėjas, net dogmas, mokėjo 
sydinti su savo individualiu gyvenimu ir su savo asmenybe. 

Tuo būdu abstrakčiausia dogma netikėtai konkretėjo, virsdama 
individo problema. 

Tuo metu kai rytų kultūra nuveikė savo individualizmą, 
Augustino individualizmas tebebuvo mirštančios vakarų impe- 
rijos liga. Bet Augustinas tiek paskendo begalo turtingoj sa- 
vo individualybėj, tiek karštai ir genialiai ją ištyrė, kad surado 
pagaliau savo sielos gilumoj tikrąjį Dievą ir viso pasaulio 
vaizdą. Žinoma, liga liko liga, kaip ir buvusi. — Draugavimo 
virtuozas, jautrus ir švelnus lyg moteriškė, Augustinas yra ir 
despotiškas savo draugų vadas, čia erezijos, čia Bažnyčios mokslo 
ir gyvenimo keliais vedinas. Nemėgsta prieštaravimų; savimi, 
tiesą sakant, rūpinasi daugiau, kaip draugais; nori mylėti juos 
dėl Dievo (ne dėl jų pačių), o dažnai myli pats dėl savęs. Slėp- 
damasis nuo motinos, ramiai palikdamas ją, važiuoja į Romą 
(apie 383 m.); pasirodančius sapne numirėlius vis dėlto neigia, 
nes jeigu jie rodytųs, tai mirusi jo motina, kuri begalo jį my- 
lėjusi, tikrai, girdi, būtų jį aplankiusi. Estetiškai pateisina 
Dievo pasaulį; ir kraupus sielos šaltis leidžia jam užmiršti be- 
galines nusidėjėlių kančias dėl amžinosios ugnies grožio. Ru- 
tulodamas savo filosofišką sistemą iš neoplatoniškos, Augusti- 
nas labai charakteringai pakeitė sielos prasmę. Tuo tarpu kai 
neoplatonikai ir rytų tėvai aiškino universalią pasaulio sielą, 
mažai domėdamies individualia, jis tyrinėjo kaip tik savąją, in- 
dividualią. — „Noriu žinoti, kas yra Dievas ir siela. — Ar tik 
tiek? — Tik." — Čia kalbama apie tam tikro individo Augusti- 
no, ne apie visų žmonių ir pasaulio sielą, kurioj nematyt, gal, 
individo, o kad ir įžiūrėtum, tai sunkiai. Kalbėdamas apie šią 
universalią sielą, Augustinas ne ja domisi; užmiršta ją dėl to, 
kad rūpi savoji. Iš čia išeina tam tikras jo filosofijos hedo- 
nizmas. Pats Augustinas sakė, kad, jeigu siela būtų mirtinga, 
jis virstų Epikuro sekėju. Filosofuodamas jieškojo laimingo 
gyvenimo: „beatitudo“ buvo jo filosofavimo tikslas. 

Bet čia individualizmo liga virsta jėga. „Norėdami būti 
laimingi, turime jieškoti Tiesos, ir tiek“ Kadangi filosofija 
rodanti mums tikrąjį žmogaus gėrį nekintamą esant, tai reikią 
šios nemirtingosios būties ir jieškoti paneigiant visa, kas mirštą 
ir kintą. Tuo būdu Augustinas nuveikė reliatyvizmą, bet jis 
individualistiškai neigė absoliučią empiriškosios būties prasmę, 
pripažindamas žemės gyvenimą tik priemone sielai išganyti. 
Kaip ir manichejai, kuriuos sekė jaunas būdamas, jis rūpinosi, 

kaip išvaduoti savo siela iš pasaulio. Individualistas, savaime 
suprantama, neįskato imtis sudievėjimo idejos, bet skiria žmo- 
gų nuo Dievo ir nuo kitų žmonių, pabrėždamas dualistišką 
krikščionybės momentą. Augustinas analizuoja individualią 
savo sielą, ir, šios analizės padedamas, nori pažinti Dievą ir vi- 
sa. Mūsų dienų terminu, jis buvo „psichologistas“. Ir, kaip 
ir kiekvienas nuoseklus individualistas, turėjo kovoti su skepti- 
cizmu. Buvo kurį laiką „akademikų“ mokslo sekėjas, kol neo- 
platonizmas sužadino jo genialumą. Sokrato ir platonikų me- 
tod4 vartodamas, Augustinas pažįsta pats save, vadinasi, mato 
savo protaujančią būti tikrą esant, o iš tos tikros būties išveda 
Dievo būtį. Naikinantį Romos kultūrą individualizmą jis pa- 
vertė savo ir Europos filosofijos metodu bei principu. Juk 
naujosios filosofijos „tėvas“ Descartes, formuluodamas garsin- 
gą savo „cogito ergo sum“ aksiomą, tepakartojo vakarų Bažny- 
čios tėvo žodžius. . 

Visai savo individualizmo Augustinas vis dėlto ne- 
atsižadėjo. Todėl, manau, jo metafizikoj ir įgijo tokios dide- 
lės reikšmės ir naujos prasmės tikėjimo ir malonės sąvokos. 

Rytiečiai ir vakariečiai vienodai pripažino visą žmogaus 
gėrį Dievo dovana, Dievo malone. Bet į Dievo vienovę su žmo- 
gum žiūrėdami, rytiečiai linkę buvo laikyti Dievo malonę pačiu 
Dievu, bent neskyrė jos nuo Dievo tiek griežtai, kaip vakarie- 
čiai ir Augustinas. Kadangi visa, kas tikrai egzistuoja, esą 
teofanija, tai rytiečiams nerūpėjo perdaug, kaip Dievo malonė 
santykiuoja su žmogaus laisve; kadangi Dievas kuone susijęs 
su Žmogum esąs, tai laisve nesą ko nė abejoti. Dievo malonė 
Augustinui, tai visai atskira Dievo dalis, Jojo dovana, kurią 
laiko jis lyg kokiu Dievo įdėtu į žmogų daiktu, sakysim, „in- 
duktuota" žmogaus kokybe. Jei taip, tai išgananti žmogų kaip 
tik malonė, o pagaliau — Dievas, ir kyla labai sunkus klausi- 
mas, kokiu būdu gali likti žmogus laisvas ir ką reiškia ši žmo- 
gaus (o ne tarytum bendra Dievo ir žmogaus) laisvė. Kitaip 
sakant, kadangi Augustinas griežtai skyrė žmogų nuo Dievo, 
tai Dievo vienovės su žmogum ir jų skirtumo aporija virto kita 
— malonės ir laisvės aporija. 

Bet jeigu negalima panteistiškos rytiečių nuotaikos tapdy- 
ti su panteizmu, juo labiau negalima sakyti Augustiną neigus 
žmogaus laisvę.  Augustiniškai filosofuodamas, gali, tiesa, 
daryti išvadą iš jo žodžių, kad žmogus turi tik psicho- 

logišką laisvę, vadinas, subjektyvų laisvės jutimą. Tačiau pats 
Augustinas taip nemanė ir nesakė, nes visuomet tvirtino žmogų 
laisvą esant. Keista, bet kaip tik neiškentėję neišpuoselėję 
laisvės problemos rytiečiai praktiškai užmiršo žmogaus laisvę, 
optimistiškai tikėdami, kad Dievas visus išganys. Augustinas 
reikalavo žmogaus aktyvumo, laisvos ir stiprios valios. Nes 
jis buvo ne tik „psichologistas“, bet ir „voliuntaristas“. 

Iš pradžios manė moksliškai įrodyti tiesą. Pagaliau įsiti- 
kino, kad protas persilpnas ir kad žmogus nepajėgiąs įrodyti 
visko ir, norėdamas pažinti Dievą, turįs pirma tikėti. Pirmoji 
vieta priklausanti pažinimui. Juk aišku: besitikint tikėjimui 
pažinti tiesa, vien pažinimas teturįs savo objektą. Bet praktiš- 
kai tikėjimas einąs priešaky. Pats protas reikalaująs, kad pir- 
ma tikėtume, paskum protautume. „Jei netikėsite, nesuprasite“ 
(Iz. VII, 9). „Liepk, ką tik nori", prašo Augustinas Dievą, „tik 
išgydyk ir atverk mano ausis... Jei tikėdami randa Tave tie, 
kurie šaukiasi Tavęs, duok tikėjimo." Be to, šv. Augustinas 
yra mokęs žmones: „Jei nori suvokti ką, — tikėk... Jei nesu- 
voki ko, — irgi tikėk... Suvokimas yra atpildas už tikėjimą. 
Taigi nenorėk suvokti, norėdamas tikėti, bet tikėk norėdamas 
suvokti“, crede ut intelligas. 

Siela matanti Dievą proto akimis, pažįstanti Jį protu. — 
Teisybė. Bet kad siela galėtų matyti, šitas jos protas turįs būti 
sveikas. O protas neišgydysiąs, jeigu žmogus netikėsiąs. Ma- 
ža to. — Tikėdama siela neturinti nustoti vilties sužinoti 
pagaliau Dievą. O tikėdama ir tikėdamos turinti dar mylėti 
Dievą. Jeigu siela „nemylės pažadėtosios jai šviesos, nenorės 
josios, o norės pasitenkinti savo tamsumu, tai argi neatstums ji 
savo Gydytojo?" Žodžiu, Augustinas reikalauja gyvo krikščio- 
niško tikėjimo — labiau, gali sakyt, gyvenimo, negu pažinimo. 
Čia jis — tipiškas vakarų krikščionybės atstovas. 

Tikėjimo sąvoka daug reiškė. Visų pirma, tikėjimas tai 
susijungimas su Kristum ir aukščiausia pažinimo rūšis. Bet, 
kad tikėjimo pažinimas būtų tikras ir neabejojamas, reikia my- 
lėti žmogui artimas ir krikščioniškai gyventi. Kaip susijungi- 
mas su Kristum ir mistiškas pažinimas, tikėjimas yra Dievo 
dovana bei malonė. Tačiau, verčiant Tiesai žmogų pripažinti 
ją, tarytum pavergiant žmogų, tikėjimo pažinimas skiriasi nuo 
proto pažinimo tuo, kad yra laisvas. Juk pats prieinamas tikė- 
jimui Dievas yra absoliuti laisvė, kuri daro laisvais visus ją 

pažįstančius. Tad, tikėdamas Tiesą ir pažindamas ją, žmogus 
gali ir nepripažinti Tiesos, nors aiškiai ją mato. Tikėjimas yra 
ne tik Dievo aktas (— malonė), bet ir visai laisvas, vadinasi, 
nieko, nė pačios Tiesos (= paties Dievo), nemotyvuotas Žžmo- 
gaus aktas. Čia jis labai panašus į paprastą, nereligišką, ne- 
krikščionišką tikėjimą. Šiuo atžvilgiu, gali sakyti, kad tikime 
mes Dievą taip pat, kaip tikime žmonių žodžiais. Kaip ir visos 
pagrindinės krikščionybės sąvokos, tikėjimo sąvoka yra apore- 
tiška; ir reikia vengti, kad nebūtų ji vienašališkai aiškinama. 
Bet praktiškai sunku išvengti vienašališkumo. Ir vieniems rūpi 
pabrėžti mistiškas tikėjimo momentas, kitiems — grynai žmo- 
giškas. 

Kaip Tertullianas, taip ir Augustinas, kalbėdamas apie 
Dievo pažinimą, pabrėždavo tikėjimo laisvę ir žmogišką jo 
pusę. — „Mes turime tikėti ir norėti, o Dievas daro taip, kad 
tikintieji ir norintieji galėtų gerai elgtis", mostrum... est 
credere et velle; illius autem dare credentibus et volentibus 
facultatem bene operandi. „Dievas nesigaili žmogaus, jeigu ne- 
pareiškia žmogus pirma valios“, nes „valia ir yra tai, ko pade- 
damas žmogus nusideda arba teisiai gyvena." Tiesa, gimtoji 
nuodėmė tiek nusilpninusi žmogaus valią, kad ji virtusi net nuo- 
dėmės vergu (serva peccati), ir žmogus galįs norėti gero, bet 
nebegalįs vykdyti savo noro. Pirmasis žmogus rojuje galėjo ir 
nenusidėti (posse non peccare), o emipiriškasis žmogus negalįs 
nenusidėti (non posse non peccare). Tačiau ir jis galįs tikėti 
ir norėti vengti nuodėmių. Tokiam žmogui Dievas ir duodąs 
galią nebenusidėti, o danguje duosiąs jam visą Savo malonę, 
kuri padarysianti žmogų nebegalinčiu nusidėti (non posse pec- 
care). Dievas išganysiąs tuos, kuriuos iš anksto žinojęs (praes- 
civit) trokštant išganymo ir tikėsiant. 

Taigi, laisvas Žmogaus tikėjimas esąs, gal, vienintelis žmo- 
gaus nuopelnas. Noras visa pažinti protu, tai didelė puikybė, 
— be to, jokiais faktais nepateisinama. Argi žmogus, pasak Au- 
gustino, maža tikįs, kai skaitąs istoriją, klausąs draugų, gydyto- 
jų ir kitų žmonių? Argi žmonės tegalį surasti Tiesą tik pro- 
taudami, iiguida 1atione? Praktiškai visur reikalingas tikėji- 
mas, žmogiškas aktas ir šioks toks autoritetas. Argi ne Dievo 
valia, kad Šv. Raštas esąs didžiausias mums autoritetas? Daug 
kas Šv. Rašte atrodą tamsoka ir beprasmiška, gal, tik tam, kad 

geriau jis mus trauktų ir ragintų jo paslaptį tyrinėti; o netikė- 
damas negalįs žmogus tų paslapčių tyrinėti. 

Bet Augustinas, didis mistikas būdamas, negalėjo tenkintis 
tokia vienašališka tikėjimo sąvoka. Jo ir visų vakariečių labai 
charakteringas bruožas, kad jis šią sąvoką aiškiai formulavo, 
skirdamas žmogų nuo Dievo ir suskaidydamas patį tikėjimo 
aktą. Bet religiška Augustino patirtis sakė jam daug daugiau. 
Juo geriau analizavo ir suprato Augustinas savo gyvenimą, savo 
atsivertimą (conversio), juo labiau juto Dievo išganytas esąs. 
Tai ne paprastas samprotavimas buvo, o gyvoji patirtis, kad jis, 
Augustinas, ir Dievas sudaro tam tikrą vienovę. — „Tu apaki- 
nai mane silpnaregį, smarkiai apšviesdamas, ir sudrebėjau iš 
meilės ir baimės... Čia aukštyn kėlė mane Tavo grožybė, čia 
vėl kritau žemyn sunkus“. Kasgi čia veikia, žmogus ar pats Die- 
vas? Ir kągi bereiškia čia tikėjimas, jei ne tikrąjį pažinimą, ne 
pačią kalbančią žmogui Tiesą? 

Niekas doroviškai, dvasiškai neatgimstąs be Dievo malonės. 
O ne atgimus negalima esą ne tik gerai pažinti Dievo, bet nė ti- 
kėti Jį esant. Vienas Dievas tegaivinąs žmogų  dovanodamas 
jam tikėjimą, vadinasi, Savo malonę. Nes tikėjimas čia esąs 
nebe žmogaus, o Dievo aktas. Kaip stoikų „likimas“ (fatum), 
Dievo malonė „norintį veda, nenorintį velka“, volentem ducit, 
nolentem trahit. Samprotavimas patvirtinas mistišką patirtį. — 
Kadangi Dievas esąs visų žmogui duotų gėrybių teikėjas, o tikė- 
jimas esąs gėrybė, tai Dievas duodąs žmogui ir tikėjimą. Dievo 
malonė daranti mus ne tik galinčius teisiai veikti, bet ir tikin- 
čius, ir gėrio norinčius. Ne valia esanti pirmesnė už Dievo ma- 
lonę, bet, atvirkščiai, malonė yra pirmesnė už valią. Tikėjimas 
esąs Dievo malonė; tik Dievo, o ne žmogaus aktas. Tikėjimo 
darbai, „nuopelnai“, tai tikėjimo vaisiai. Žinoma, mes patys ti- 
kime, bet tik todėl, kad Dievas mus išrinkęs ir dovanai duodąs 
mums tikėjimo malonės (gratia gratis data). Savo veikale De 
praedestinatione Augustinas prisipažįsta klydęs, kai manęs, kad 
„tikėjimas, kurio padedami tikime Dievą, nesąs Dievo dovana, 
bet mūsų pačių turtas“. 

Jei taip, tai kurgi žmogaus laisvė? — Daugelis, sako Augu- 
stinas, neiną prie Dievo ir šaukiami Jo. — Blogai, manau, pasa- 
kyta, ypač dėlto, kad vienus Dievas šaukiąs taip, kad jie negalį 
Jo nepaklusti (congruenter vocati), o kitus — taip, kad galį 
(non congruenter vocati). Kaip ten bebūtų, o žmogaus laisvės 

čia visai nesama. Augustinas tai jaučia ir nebijodamas daro bū- 
tiną išvadą iš savo mokslo. — Visi žmonės nusidėję ir sudarę 
vieną pražūties giminę, massa perditionis, nuodėmės giminę, 
massa peccati. Visi už savo nuodėmes nusipelnę amžinąją mir- 
tį, visai teisingą Teisingiausiojo Dievo reikalaujamą bausmę. 
Bet, Dievui teisingai pasmerkus žmones į amžiną pragarą, nesą 
neteisingumo, jeigu kai kurie iš jų buvę Dievo išrinkti ir išga- 
nyti. Tai Jo šventoji, mums nesuprantamoji valia, ir tiek. Apie 
tai, kodėl Jis vienus išsirinkęs, o kitų ne, nė negalvok, anot Šv. 
Augustino, jei nenori klysti. Žmonės — massa peccati, suppli- 
cium debens divinae summaegue justitiae, guod sive exigatur 
sive donatur nulla est iniguitas. Iš laisvai pasismerkusių amži- 
nai mirčiai žmonių Dievas išganęs Jo paties išrinktuosius, jau 
tuo pačiu kitus sutverdamas mirčiai. Augustinas taip ir rašė 
apie „amžinajai mirčiai paskirtuosius“, morti sempiternae prae- 
destinati, 

Tokia negailestinga teorija baigiasi Augustino filosofavi- 
mas apie tikėjimą ir malonę. Psichologiškai ši teorija galima 
tik todėl, kad Augustinas jautėsi išrinktas ir išganytas esąs ir 
kad jis buvo individualistas; mylėjo kitus žmones ne dėl jų pa- 
čių; neperdaug ir rūpinos jais. Bet individualizmas iškėlė 
aikštėn ir teoretišką Augustino klaidą. Jis klysta, nors logikos 
atžvilgiu jo samprotavimus atrodo nesugriaunamas. Ištiesų. — 
Jei Dievas tikrai yra absoliutus, tai Jo valia ir nutarimas ne- 
gali priklausyti Jo paties sutverto žmogaus. O Dievas, be abe- 
jo, priklausytų Žmogaus, jei norėtų išganyti tik tuos, kuriuos iš 
anksto žino teisius būsiant, jei Dievo praescientia, vadinasi, iš 
anksto numatymas, motyvuotų Jo praedestinatio, arba paskyrimą. 
Augustiniškai skiriant žmogų nuo Dievo, negalima išvengti Au- 
gustino teorijos. Bet, ši teorija pripažįstant, Augustino mė- 
ginimas įrodyti, kad Dievas vis dėlto teisingas, virsta naivia s0- 
fistika. 

Augustinas klysta, kad skiria žmogų nuo Dievo, užmiršda- 
mas jų vienovę. Vadinasi, nevisai supranta Dievo Žmogaus 
reikšmės. — Jėzus Kristus turi dvi prigimtis, dvi valias, bet 
vieną asmenybę, kuri, ir žmogaus asmenybė būdama, yra Dievo 
hipostasis. Kadangi kiekvienas konkretus Jėzaus aktas yra in- 
dividualus ir asmeniškas, reikia pripažinti, kad konkrečiai, va- 
dinasi, asmeniškai veikianti žmogaus Jėzaus valia ne tik visai 
atliepia Dieviškai, bet ir skiriasi nuo jos tiktai abstrakčiai. 

Todėl negalima sakyti, kad čia kalba ir veikia žmogus Jėzus, o 
čia — Dievas Jėzus, nors žmogiška valia jokiu būdu nesutampa 
su Dieviška, Tuo noriu pasakyt, mūsų žmogišką protą negalint 
skirti žmogiško Jėzaus akto nuo Dieviško Jėzaus akto: tesama 
vieno Dievo ir žmogaus akto, (Palyg. Anathemath. Cyrilli, ypač 
can. 3, 4, 6; Conc. Chalced. de duabus naturis Christi). Taip 
pat, negalėdami skirti veikiančios, aktualizuotos Dievo valios 
nuo šios valios potencijos, skiriame dar neaktualizuotą poten- 
cialią žmogišką Jėzaus valią nuo Dieviškos Jėzaus valios. Bet 
skiriant čia žmogus ir Dievas, negalima, žinoma, įsivaizduoti as- 
meniškos Žmogaus valios, nes asmeniška valia nebe potenciali, 
Iš čia išeina, kad žmogaus ir Dievo santykį tyrinėdami turime 
būti labai atsargūs ir akylūs. Šį sunkiausią klausimą nagrinė- 
dami negalime gretinti žmogaus asmens su Dievo asmeniu (juk 
grynai žmogiško asmens nėra), negalime sakyti, kad Dievo ir 
žmogaus vienovė prieštarauja jų dvejybei. Taip kalbant išeitų, 
kad tėra vienas Dievas (arba vienas žmogus) arba tarytum Die- 
vas ir žmogus tėra du dalykai. Negalima gi daug žinoti ir kal- 
bėti apie gryną, konkrečiai ir asmeniškai dar neveikiančią, po- 
tencialią valią. 

Jėzus visai į mus panašus, tik nenuodėmingas (Hebr. IV, 15 
ir Chalcedon. de duabus naturis). Tad negalime pripažinti nė 
žmogiško asmens, kadangi asmeninė kiekvieno žmogaus forma 
yra paties Dievo forma. Mūsų asmens aktas yra mūsų ir Dievo, 
Dievo Žmogaus. Augustinas turi teisės sakyti tikėjimo aktą 
Dievo malonę ir aktą esant. Tik šiame akte turime skirti Dievo 
ir žmogaus valią, Dievo ir žmogaus prigimtį, kaip skiriame ir 
potencialią, dar neaktualizuotą žmogaus valią nuo Dievo valios. 
Kiek žmogaus valia aktualizuojasi, tapdama konkrečia ir asme- 
nine, kiek ji „asmenėja“, tiek ji susijungia su Dieviškąja į vieną 
individualų asmens aktą, tiek skiriama nuo Dievo valios tik 
abstrakčiai. Bet nusidėjėlio žmogaus valia būdama nevisai ji 
susyja su Dieviškąja; o kiek nesusyja — tiek individo aktas lieka 
neindividualus tikra žodžio prasme, — ne asmens, 0 paprasto 
beasmeniško gyvio aktas; tiek ir Dievo valia nesiaktualizuoja 
žmoguje. "Tai ir yra nuodėmė, kurią, kaip energingai tvirtina 
Augustinas, tedarąs vienas žmogus. 

Gerai visa tai supratę, nebesakom, kad, žmogui asmeniškai 
veikiant, pavyzdžiui, tikint, Dievas atima žmogui laisvę ir kad 
žmogus nelaisvai veikia bei tiki. Tuk čia ne du asmens, bet dvi 

prigimtys ir dvi valios tėra; jos suseina vieną konkretų aktą 
darydamos. Kadangi nėra grynai žmogaus asmens, tai klystume 
manydami, kad Dievas slopina žmogaus asmenį; juk žmogaus 
asmens nėra. Tyrinėdami, kaip Žmogaus valia santykiuoja su 
Dievo valia, prieš susijungdama su ja, negalime įsivaizduoti, 
kad žmogus yra asmuo ir tiktai skirias nuo Dievo. Jeigu žmo- 
gus būtų kitas asmuo ir tesiskirtų nuo Dievo, tai Augustino teo- 
rija, žinoma, tikra būtų. Bet, paties teologo nuomone, žmogus 
egzistuoja tik susijungdamas su Dievu. Tad, žmogui imant 
veikti ir tikėti, nebegalima kalbėti tik apie Dievo ir žmogaus 
skirtumą, bet reikia žiūrėti jau ir jų vienovės. Tuo būdu visa 
Augustino teorija randas abstraktus racionalistiškas samprota- 
vimas, kad ir genialiai pastebėtais faktais paremtas. 

Šie faktai yra Dievo absoliutiškumas ir Dievo malonė, san- 
tykiuoją su individualiu žmogum, — ir Dieviška tikėjimo pri- 
gimtis. Bet išaiškinęs mistišką individo vienovę su Dievu, Au- 
gustinas nenori pripažinti šios vienovės; neigdamas pirmąją 
savo tikėjimo sąvoką, ima neigti laisvą žmogaus veiklą. Buvo 
priverstas ją neigti dėl to, kad pripažino individą savarankišką, 
greta Dievo esančią asmenybę esant. "Tai tipiškas vakariečių 
individualizmas ir visos vakarų teologijos problema. Praktiškai 
niekindami individualybę, rytiečiai teoretiškai geriau gynė jos 
laisvę ir reikšmę, o Augustino teorijos nė nesuprato. Bet ir va- 
karų Bažnyčia nėra pripažinusi viso savo Tėvo mokslo: atmetė 
paskyrimą nusidėjėlių mirčiai (praedestinatio ad mortem) ir pa- 
brėžė žmonių veiklos reikšmę. Tiesą sakant, Augustino teorija 
ir jo paties visų minčių neišreiškė. Juk paskyrimas logiškai rei- 
kalauja neigti žmogaus laisvę; o Augustinas, priešingai, visuo- 
met ją gynė, ir iš laisvės sąvokos rutulo savo sistemą. Augusti- 
no pasaulėžiūroj yra didelis prieštaravimas, arba tikėjimo apo- 
rija. Kadangi ši aporija labai sunku nuveikti grynai teoretiš- 
kai, tai teoretiškai Augustinas ir svyruoja. Bet nedarydamas 
būtinos savo teorijos išvados, nebeneigdamas laisvės, aiškiai at- 
rodo praktiškai šią aporiją nuveikęs. Jo klaida — grynai teo- 
retiška, be to, neišvengiama, kai, skiriant žmogus nuo Dievo, už- 
mirštama jųdviejų vienovė. 

Augustinas pirmas išdėstė antropologišką vakarų 
krikščionybės metafiziką. — Trejybės dogma įgavo tam tikrą 

formą; ir Augustinas tik aiškino ją, jieškodamas analogijų tarp 
Dievo ir individo sąmonės. Bet jis ir čia psichologistas: ir čia 
ne individą Dievu, o Dievą individu aiškino. Kad ir Plotino 
mokinys buvo, o nepastebėjo dėlto gnoseologiškos dogmų 
prasmės. 

Kas tai esą žmogaus trejybė, vaizduojanti Dieviškąją? — 
Tai esą sielos būtis, gyvenimas, pažinimas; arba — sielos būtis 
bei gyvenimas, sielos savižina bei pažinimas, sielos meilė, Di- 
džiame savo veikale De Trinitate Augustinas kalba apie 
mens (1), notitia gua se novit (2), amor guo se notitiamgue suam 
dilisit (3) ir apie memoria (1), intelligentia (2), voluntas (3). 
Vadinasi, žmogaus protas (mens — memoria — atmintis, nes 
protas galvojąs ir apie tai, kas praėjo) protaująs, arba pažįstąs 
pats save. Ši proto savižina ir esanti pažinimas (intelligentia) 
bei žinojimas, žinojimo turinys (notitia). Bet protas norįs save 
pažinti, o pažinimas norįs susijungti su jo objektą sudarančiu 
protu. Šis noras ir esąs trečiasis trejybės momentas, vadinasi, 
valia (voluntas) ir meilė (amor). Aišku esą, kad trečias mo- 
mentas einąs iš abiejų pirmųjų (Filiogue). 

Tyrinėdamas Trejybę, Augustinas mažina objektyvią As- 
menų skirtumo reikšmę. Atrodo jie jam ne tiek asmens, kiek 
vidujiniai vienos Dievybės santykiai (relationes) esą. Tai ne- 
nuostabu, kadangi individo sąmonės momentai nesiskiria tarpu- 
savy objektyviai. Ontologiška ir mistiška XI-—XII amž. filo- 
sofija — Šv. Anselmas, St. Victor vienuolyno mistikai (Hu- 
gues, Richard), šv. Bernardas iš Clairvaux — pagilino Au- 
gustino mintis. Pats jis dogmatiškai jų neįvertino; ne tiek įro- 
dinėjo dogmą, kiek aiškino. Tad ji nebeteko savo filosofiškos 
prasmės ir virto „tikybos taisykle“. 

Užtai visur Augustinas galvojo, kaip čia ji, dogma, paaiš- 
kinus, — Argi visa, kas tik egzistuoją, nenorį pasiekti savo 
tikslo, nemylį? Negyvas daiktas krintąs žemyn, nes sunkus 
esąs, tarytum mylėdamas žemę. Ugnis jieškanti gamtos skir- 
tos jai vietos viršuje. Medžio šaknys einančios gilyn, stiebas 
ir šakos galingai kylą. Medis norįs, mylįs. Tiesa, negyvi daik- 
tai neturį savižinos; užtai lendą žmogui į akis, kad jis juos pa- 
žintų ir lyg išganytų. Argi žmogus nematąs, kad visi jie turį 
savo trejybę, vadinasi, būtį, valią (= meilę) ir norą, nes, kad ir 
nejausdami, norį, kad žmogus juos pažintų? Tyrinėjant gyviai, 
Trejybės vaizdas darąsis dar aiškesnis. Nes kiekvienas gyvis 

egzistuojąs (esse), gyvenąs (vivere) ir pažįstąs (intelligere), 
arba — kiekvienas turįs esse, species rei ir ordo. Tuo būdu vi- 
sa gamta virsta hierarchiška simbolių sistema, nauja šventąja 
Dievo parašyta knyga, kad skaitydamas ją žmogus Kūrėją su- 
prastų. 

Bet labiausia domėjosi Augustinas žmogumi. Buvusis ma- 
nichejų „klausytojas“, jis tyrinėjo piktybės prigimtį. Krikščio- 
niui pikta nebe metafiziškas principas ir būtis, bet — būties 
bei gėrio trūkumas (privatio) ir iškraipyta būties santvarka, Iš 
kur pikta? — Iš laisvės, iš laisvosios nuodėmės, sako Augusti- 
nas. Rytiečiai formulavo tą pačią mintį manydami, kad ange- 
lai ir žmonės atskilę nuo Dievo, norėdami sauvališkai gyventi; 
be to, kai kurie rytiečiai spėliojo, kad, kūrinio valiai iš esmės ki- 
tėjant, visi angelai ir žmonės pagaliau atvirsią ir didžiai trokšią 
gėrio. Anot Augustino, angelai nusidėję todėl, kad trūkę jiems 
ypatingos Dievo malonės; galimas daiktas, kad nelaisvai atski- 
lę. Šiaip ar taip, laisvai nusidėjęs Adomas, iš kurio — jure 
seminationis — tegalėję išeiti tik nusidėjėliai žmonės. Kadan- 
gi Adomo nuodėmė pagadinusi visą žmonių prigimtį, ir kiek- 
vienas žmogus esąs atsakingas už bendrojo protėvio aktą, tai 
žmonės esą nuodėmės vergai; negalį gerai elgtis, galį gerai elg- 
tis tik Dievui padedant. Viena Dievo malonė ir teišgananti 
žmogų: dviejų karalysčių kova sudaranti istorijos esmę ir esan- 
ti Dievo ir Šėtono ginčas. Negalima esą kaltinti Dievo, nes am- 
žinasis išrinktųjų gyvenimas ir amžinoji nusidėjėlių kančia 
esanti šios kovos galas. Dievo teisybė, amžinoji ir nekintamoji, 
kaip tik ir galima esą suprasti težiūrint į amžinąją nusidėjėlių 
bausmę. Argi ne didžiausias pasaulio grožis, kad pasmerkti esą 
nusidėjėliai, užgrūdinti teisieji, tobuli laimingieji? Et est pul- 
chritudo universae creaturae per haec tria inculpabilis: damna- 
tionem peccatorum, exercitationem justorum, perfectionem bea- 
torum. Ne gėrio pergalė ir pikto naikinimas gražiną pasaulį, 
bet gėrio ir pikto kontrastas: contrariorum oppositione saeculi 
pulchritudo componitur. 

Sakydamas Augustino individualizmą jo silpnybę esant, 
nenoriu neigti pozityvios šio individualizmo reikšmės. Iš da- 
lies ji savaime jau paaiškėjo; iš dalies — jai vertinti reikia 
naujų įrodymų. 

Pripažinęs individualią savo sąmonę žinojimo pagrindu, 
Augustinas nepaliko skeptikas ir reliatyvistas; priešingai, su- 

rado savo sąmonėj neabejojamą filosofavimo aksiomą, kurią 
XVII amžiuje atgaivino Descartes, pradėdamas tuo nau- 
josios Europos filosofiją. — Augustinas norėjo filosofuoti vi- 
sai moksliškai, be neįrodytų hipotezių; tad viskuo abejojo, kol 
rado savo aksiomą. Prieš įrodinėdami, sako, kad Dievas yra, 
„pradėkime nuo to, kas visų aiškiausia.' — „Ar tu, norėdamas 
save pažinti, žinai, kad esi? — Žinau. — Iš kur tai žinai? — Aš 
nežinau. — Ar žinais vientėgis ar sudėtinis esąs? — Nežinau... 
— Ar žinai, kad protauji (cogitas)? — Tai žinau. — Taigi, yra 
tikra, kad protauji? — Tikra“ Neabejotina tiesa, kad žmogus 
egzistuoja, nes jis protauja, kad ir klysta protaudamas. „Gal, 
bijai, kad šiame klausime klysti? Bet negalėtum klysti, jeigu 
nebūtum.“ Tai Descartes'o cogito ergo sum. "Tik Augustinas 
neišprotauja iš savo būties to, kad Dievas yra (kaip daro Des- 
cartes), bet laiko Dievo būtį antrąja aksioma. — „Yra Dievas, 
tikrų tikriausiai yra. Dievą, rodos, ne tiktai tikėdami turime 
savyje, bet ir pažindami lytime, nors kol kas — silpnokai." Jei- 
gu aš turiu objektyvios tiesos ideją, tai reikia, kad būtų ši tiesa. 
Ir ne aš vienas, bet visi protaujantieji, kiekvienas savo prote ir 
dvasioj, matą objektyvia Tiesą, vadinasi, Dievą, secretum et pu- 
blicum Iumen. (Pal. Cicerono consensus omnium). 

Augustino rasta, o Descartes'o tepakartota aksioma yra, ži- 
noma, tikras ir geras, kad ir reikalingas paaiškinimų, filosofavi- 
mo pradas. Jis reikia paaiškinti, nes tardamasis esąs filosofas 
dar nežino, kas tai yra jo egzistuojas asmuo: ar individas, ar 
didesnis už individą ir tik individuotas asmuo. Augustinas, 
kaip Descartes, yra linkęs individualistiškai suprasti šią pirmą- 
ją aksiomą. Tačiau, neoplatonizmo auklėtinis, pripažįsta ir an- 
trają, vadinasi, sako Dievą ištikrųjų esant, ir žmones tiesiog 
Ti pažįstą, Neigiant antrąją aksiomą, pirmoji būtinai turi iš- 
augti reliatyviška individualizmo sistema, kaip ir atsitiko 
Viduramžių pabaigoj ir XIX amžiuje. Augustinas — esam jau 
sakę — linkęs buvo individualistiškai filosofuoti. Formuluoda- 
mas pirmąja savo aksiomą, ontologišką neoplatonikų bei rytie- 
čių filosofavimą pakeitė antropologišku; tuo kiek sumažino 
antrosios aksiomos reikšmę. Filosofiškai pasaulėžiūrai išdėstyti 
Augustinas tyrinėjo Žmogaus, net individo sąmonę; juk empi- 
riškas žmogus jaučiąsis visų pirma tam tikras individas esąs. 
Sociali visų žmonių ir absoliuti (rytiečių tyrinėjamoji) sąmonė 
empiriškam žmogui atrodo ne pirmykštė realybė, o tai, kas dar 

reikia įrodyti protaujant arba tikint. Pats Augustinas laiko dar 
Dievo būtį neabejojama aksioma; Descartes stengiasi šią aksio- 
mą įrodyti, išprotauti; o Kantas sako ją neįrodomą esant. In- 
dividualistiško skepticizmo pavojus, kuris tiktai gresia Augus- 
tino metafizikai, virsta realybe ir objektyvia klaida. Šiaip ar 
taip, Europos ontologizmo tėvas tapo ir Europos skepticizmo 
tėvų. Be to, Augustinas domėjosi viduju, psichišku Žmogaus 
gyvenimu; buvo kiek spiritualistas, nes niekino fizišką būtį ir 
kūną. Neviliojo jo stoiškas Tertulliano materializmas, geriau 
sakant — hilozoizmas. riežtai skirdamas dvasią nuo kūno, 
kreipė dėmesį tik į dvasią. Tikras Europos filosofijos steigė- 
jas būdamas, nedavė originalios materijos ir erdvės koncepci- 
jos; užtai — genialią laiko analizę. 

Aukščiausiojo Gėrio, vadinasi, Dievo — Deum igitur, in- 
guam, gui habet, beatus est — trokštąs Augustinas laiko Dievą 
nekintamąją būtim, kad ir gražiai vadina Jį „status mobilis et 
motus stabilis“. Nekintamoji būtis, tai „geidžiamoji ir ramioji 
tėvynė", optatissima patria guietague, „toji ramybė", certa et 
solida gaudia. Bet kurgi žmogus kitur viską tai rasiąs, jei ne 
dvasios gilumoj? "Ten jis galis rasti amžinąją tiesą, kuri ir 
esanti tikrai dieviškoji būtis. Ten Augustinas užmiršta, kad 
pasaulio grožį sudarąs kontrastas. Tik keista — dalyvaudami 
kiek amžinybėj, visi mes kitėją, ir ne amžinybėj bet laike 
gyveną. 

„Kas tai yra laikas? — „Nieko neklausiamas, žinau tai, o 
norėdamas klausiančiam atsakyti, nebežinau.“ Paprastai žmonės 
skirią dabartį, praeitį ir ateitį, Bet čia glūdinti didelė mįslė. 
— Jeigu niekas nepraeitų, tai nebūtų praeities, kaip, jokiam 
daiktui neatsirandant, nebūtų nė ateities. Kaipgi vis dėlto ga- 
lima esą sakyti praeitį ir ateitį esant, jei praeities nebesą, o atei- 
ties dar nesą? Antra vertus, jeigu dabartis nepraeitų, tai ne- 
būtų ji laikas, bet — pati amžinybė. Plotinas sakė laiką norint 
tapti amžinybe, nes jis bėgąs į ateitį, Amot Augustino, laikas 
dėl to ir laikas, kad bėgąs į praeitį, gaištąs, virstąs nieku, Ta- 
čiau mūsų dvasia nė nepastebėtų laiko prigimties, jeigu nebūtų 
didesnė už laiką. Ištikrųjų. — Tavo, o dvasia manoji, padeda- 
mas, matuoju aš laikus. Daiktams padarius tau įspūdžio, įspū- 
dis šis lieka tavyje. Tą liekantį tavyje įspūdį aš ir matuoju. 
O ateitis matuojama mano dėl to, kad spėjama iš anksto ir kad 
pažistų aš ją savo dabarty. Viena dabartis tėra visai reali: kaž- 

kokiu būdu dabarty egzistuodama ateitis tik virsta realybe, lyg 
ateina iš kažkokios paslaptingos vietos, kur nueina ir dabartis 
virsdama pracitim. Toji paslaptingoji vieta yra Dievo „Ššian- 
dien“, vadinasi, amžinoji Dievo dabartis, net ne dabartis, o tik- 
roji amžinybė. Truputėlį šioj amžinybėj dalyvaudami, „mes, 
mūsų dienos ir mūsų laikai visi einame per Dievo šiandien“. 
Tarytum esą begalo daug kas valandėlė vienas kitą nustu- 
miančių pasaulių; jie visi kartu egzistuoją Dieve, pakeisdami 
vienas kitą mūsų laike. „Tebūnie tiek gerai pažįstanti dvasia, 
kad gali ji žinoti net visą praeitį ir visą ateitį, kaip aš žinau 
visą mano dainuojamą dainą. Tai būtų begalo stebūklinga, 
būtų nuostabu iki baimės; juk visa praeitis, tajai dvasiai žiū- 
rint, būtų išplėtota, kaip prieš mane išplėtota visa daina, kurią 
dainuoju. Bet nesakau Tave, visų daiktų Kūrėją, panašiai ži- 
nant visą praeitį ir ateitį. Tu žinai viską daug stebuklingiau ir 
paslaptingiau. Jei kas klauso arba dainuoja žinomąją dainą, 
tai nevienodai jautiesi spėdamas būsimus tonus ir prisiminda- 
mas nuskambėjusius. O Tavyje, amžinasis ir nekintamasis dva- 
sios Kūrėjau, to nėra." 

Čia reikia pažymėti dvi nevisai viena su kita sutinkančios 
pažiūros. Pirmąją dėstydamas, Augustinas yra linkęs neigti 
absoliučią laiko vertę, o kartu nyko ir visa laikinė empiriška 
būtis, pakeičiama nekintamąja, užtat ir neįvaizduojamąja amži- 
nybe. Antroji pažiūra įgalina spėti, kad yra tobuliausioji visa- 
lt ikė būtis, kurios integralinį momentą sudaro mūsų laiko gyve- 
nimas. Tada negali žūti empirija, o Dievas nebe paprasta ne- 
kintamoji būtis, bet tikras motus stabilis et status mobilis. Ta- 
da laikas, kad ir netobulai, vaizduoja amžinybę, kaip mokė Plo- 
tinas. Ši antroji pažiūra supratus, galima pateisinti empirija 
ir neigti tik jos netobulybė, o ne jos esmė. Priešingai, pirmąją 
pažiūrą pripažindamas filosofas turi neigti empiriją, turi žiū- 
rėti į ją, kaip į priemonę nekintamai amžinybei įgyti. Pats 
Augustinas labiau yra linkęs į pirmąją pažiūrą, nors ji ir prieš- 
tarauja esminėms jo filosofijos idejoms. 

Viena kitai prieštaraujančios Augustino filosofijos tenden- 
cijos, tai jo paties asmenybės prieštaravimai. Nes, mirštančios 
helenistinės kultūros atstovas būdamas, jis tuo pat metu prana- 

šavo naują Vakarų kultūrą. Ir jeigu Augustino individualizmas 
yra neabejojamas helenistinės kultūros žlugimo simptomas, tai, 
tyrinėjant tas pats individualizmas, aiškiai matyt charakterin- 
giausios Europos kultūros ypatybės. Iki XIII amžiaus Euro- 
pos filosofija ir teologija augo Augustino tradicijoj, o XV am- 
žiuje kultūriškas ir religiškas Europos klestėjimas atgaivino 
augustinizmą, XIII-XIV amžių aristotelizmo nustumtą į mis- 
tišką, iš dalies — į panteistišką metafiziką. Bet ne dėl to Au- 
gustinas „turėjo didelės įtakos", kad jis genialus, — o dėl to 
„genialus“, kad turėjo didelės įtakos. Juk norint turėti įtakos 
žmonėms tereikia vieno dalyko: būtent — iš anksto formuluoti 
tai, ką jie jaučia ir galvoja. Augustinas tarytum koncentruoja 
svarbiausias Europos kultūros potencijas, jos didybes, pavojus 
ir trūkumus. Tad atnaujindama augustinizmą Europos kultūra 
randa pati save. Augustinizmas ne jos augimo „faktorius“, bet 
esminis jos momentas. 


Neatsitiktinai — Europos kultūrai individualistiškai esant 
. — visa Augustino filosofija yra, gali sakyt, biografiška. Augu- 
stinas pats aprašė svarbiausią savo gyvenimo ir savo religiško 
filosofiško augimo dalį garsiojoj „Išpažinty“ (Confessio- 
nes), penktą dešimtą eidamas (397—400 m.). Čia ne dienoraš- 
tis, ne prasti įvykiai, mintys, jausmai rašomi, bet religiška indi- 
vidualaus gyvenimo filosofija, „Wahrheit und Dichtung“, „Tie- 
sa ir Kūryba". Be abejo, vienam Dievui težinoma tiesa kartais 
ir tamsėja, žmogui kūrybiškai primelavus. Tačiau. — Argi mes 
patys nedaug turtingesni už vargšę mūsų savižiną? Argi ne 
tikriausioji, paskutinė mūsų tiesa, amžinoji tiesa, šviečia mums 
svajojant apie tai, kuo norėtume ir — Dievas žino — galėtume 
būti? Argi ne pasenę ir prisiminę amžinai žuvusį gyvenimą te- 
pastebime, kas buvo praeity tikrų tikriausia, o vis dėlto nepa- 
stebėta? Žodžiu, argi mūsų melo esama ne Dievo minčių at- 
vaizdo? 

Skaitydami „Išpažintį“ matome organišką Augustino siste- 
mos vienovę, kuri sunku visai išreikšti teoretiškai, nes tai yra 
gyvenimo vienovė. 

Neturtingo kurialio ir pamaldžios krikščionės Monikos 
sūnus, „didžios ateities vaikas“ (bonae spei puer), Augustinas 
darė religingo vaiko įspūdį, ir nekrikštytas tebūdamas. „Mažas 
būdamas, bet nemaža jausdamas", naiviai meldėsi Dievui; sirg- 

damas, reikalavo, kad motina greičiau jį apkrikštytų. Jo sieloj 
mirties ir baisiosios dienos baimė tūnėjo. Ir — „mano Išgany- 
tojo, Tavojo Sūnaus vardas, kuris švietė man motinos iščiuj te- 
besant, rusėjo manyje ir valdė švelnią mano širdį. O „visa kita, 
kad ir kaip dailu ir teisinga, nežavėjo manęs." 

Bet štai užėjo pilna pagundų jaunystė, retoriškos mokyk- 
los laikas, kur greit pasižymėjo gabusis mokinys Augustinas. 
Mokslas jam sekės, pažanga ir... meilė jį viliojo. Bet nei po- 
mėgiai, nei puiki kultūros forma negalėjo jo patenkinti. — 
„Paskendau meilėj, norėdamas, kad ji visą mane valdytų", „sten- 
giaus mylėti, mėgdamas mylėti, nekenčiau ramybės ir kelio be 
kliūčių" Tačiau, iš meilės kylant pavydui, įtarimams, rūstybei 
ir baimei, nerami buvo jo širdis. „Nes viduje alkau vidujo mai- 
sto — Tavęs, Dieve mano... Nesveika buvo mano siela, bet, 
sužeistoji, veržėsi išorėn, norėdama tarytum pasikasyti į kokį 
materialų daiktą“ Augustinas instinktyviai jautė pomėgius 
nepastovius ir nevertus esant. O Cicerono dialogas „Horten- 
sius“ įtikino jį, kad reikia jieškoti pastovaus, nekintamojo gė- 
rio, ir kad apgauna žmogų visi tušti norai. — „Nelaimingas, 1a- 
bai nelaimingas jaunikaitis būdamas, prašiau Tavęs nekaltybės, 
kalbėdavau Tau: — Duok man nekaltybės ir santūros, tik ne 
tiek greit! — Bijau, kad neišklausytum manęs tuojaus ir kad 
tuoj manęs neišgydytum nuo geidulio. Norėjau, kad geidulys 
geriau pritvinktų, negu išgaištų.“ 

Reikią — tai ir Ciceronas sakąs — norėti išminties ir ne- 
mirtingumo; reikią pažinti Tiesa ir pagal ją gyventi. Argi ne 
šią amžinąją Tiesą skelbiąs Kristaus mokslas? — Ne, jaunas 
išdidus filosofas dar nori pažinti Tiesą ne tik tikėdamas, bet ir 
protaudamas, non crėdendo solum, sed etiam intelligendo ap- 
prehendere. Krikščionybė atrodo jam nevisai moksliška, Šv. 
Raštas — pasakojąs daug netikėtinų ir nedorų daiktų, be to, ne- 
labai gražiai parašytas: Šv. Jeronimas nebuvo dar vertęs loty- 
niškai Biblijos. Retorius Augustinas nori būti filosofas ir fi- 
losofiškai išspręsti kankinančius jį klausimus. Ar Dievas turįs 
kūną, kaip sakąs Šv. Raštas? Iš kur pikta? Kadangi Dievas 
visa sutvėręs, Jis turįs būti kūrėjas ir pikta. Bet jokiu būdu ne- 
galėjęs Geriausiasis sutverti pikta. „Nedrįso mano siela nė pa- 
manyti, kad gali jai Dievas nepatikti, nenorėjo, kad Tavo būtų 
tai, kas jajai nepatinka. Ir ėmė, svetimus žodžius kartodama, 
spėlioti dvi esybes esant." 

Augustino sieloj kilo antitezių, vadinasi, tuščias jo gyveni- 
mas ir išminčiaus gyvenimas, nuodėmių daugybė — dorybės vie- 
nybė, beprasmiško pikto diada — protinga dvasios monada. 
Argi „svetimas“ manichejų mokslas neaiškinąs šių antitezių; 
be to, manichejai vis kalbą apie Kristų ir dedąsi gilios filoso- 
fijos vyrai esą. Isivaizdavo Augustinas du begalinius kūnus, 
tik gerą kūną — didėlesnį, o piktąjį — mažėlesnį. „Jeigu visur 
begalinėj erdvėj tebūtų viena begalinė jūra, o joje būtų dide- 
lė, bet ne begalinė kempinė, tai ši kempinė būtų pilna jūros. 
Taip, atrodė man, ir Tavo mirštamas padaras yra pilnas Tavęs 
begalinio. Sakiau: — Čia yra Dievas, o čia tai, ką Dievas sutvė- 
rė. Geras yra Dievas, visų geriausias. Sutvėrė gera, ir štai 
kaip teka Jis aplink, tekėdamas į gerą. Kurgi pikta? Iš kur ir ku- 
riuo keliu čia įsiskverbė? Kokios pikto šaknys, ir kas ta jojo 
sėkla? Ar visai jo nėra? Tai ko gi jo bijome, neigdami tai, ko 
nėra? O jeigu bijome, tai jau pati baimė yra pikta... Tad ar- 
ba yra pikta, ko bijome, ar pikta yra tas pat, kad bijome. Iš 
kurgi? Juk gerasis Dievas viską sutvėrė." 

Dilema aiškiai formuluota. — Arba Dievas yra absoliuti, 
vadinasi, vienintelė būtis, ir pikta neturi būti; arba pikta yra, 
kaip tai jaučiame bei žinome, bet Dievas ne vienintelė, ne ab- 
soliuti būtis. Manichejams žadant moksliškai išspręsti šią di- 
lemą, Alugustinas tapo jų „klausytoju“; — neilgam, nes greit 
pastebėjo manichejų nemokslingumą. — „Pasiryžau tenkintis 
manichejų mokslu, jeigu nerasiu kito, geresnio; bet laikiaus 
jo jau ne tiek tvirtai ir laisviau elgdamasis.“ „Ėmiau manyti 
net filosofus, besivadinančius akademikais, protingesnius, negu 
kiti, esant. Juk jie nusprendė, kad reikią abejoti viskuo, ir sakė 
žmogų negalint pažinti nieko tikra." 

Augustinas lyg sustojo abejojęs. O gyvenimas darė savo. 
—- Apleidęs Afriką ir išbuvęs kurį laiką Romoj, Augustinas ga- 
vo profesūrą Mediolane. Čia pasibaigė pagaliau kankinanti jį 
žilosofijos ir dorovės krizė, greičiau gal doroviška, negu filo- 
sofiška. — Filosofiškai jis nuveikė akademikų skepticizmą Plo- 
tino padedamas, o filosofiškai gyventi vis negalėjo. Išsiuntė 
savo konkubiną, su kuria ilgai gyveno ir su kuria turėjo sūnų 
Adeodatą, į Afriką, bet tik tam, kad norėjo vesti. 

Jis pats pasakoja „Išpažinty" apie tai, ką jam yra davęs 
neoplatonizmas, vadinasi, Plotino Enneados ir kai kurie 
Porfirijaus raštai. — Visų pirma Augustinas, numanė, 

kas yra dvasiška būtis, ir ėmė vartoti sokratišką introspekcijos 
metodą. — „Neik išorėn, grįžk saviep! Vidujame žmoguje yra 
tiesa.“ Noli foras ire, in te ipsum redi! In interiore homine 
habitat veritas. O grįžęs saviep, Augustinas pamatęs savo sie- 
los akimis „nekintamąją šviesą, ne paprastą mūsų šviesą. .., bet 
visai visai kitonišką, negu visos žemės šviesos. Ne taip buvo ši 
šviesa aukščiau už mano dvasią, kaip aliejus yra ant vandens, ir 
ne taip, kaip dangus yra viršuj žemės. Bet buvo ši šviesa aukš- 
čiau dėl to, kad sutvėrė mane; o aš — žemesnis už ją, nes jos 
sutvertas esu. Kas yra pažinęs Tiesą, tas yra pažinęs tąją švie- 
są; o pažinęs ją, žino amžinybę. Meilė žino tąją šviesą.“ Šita 
grynai dvasiška Šviesa ir esanti Dievas. Jei taip, tai, laikant 
piktybė kūnu, nebereikią nė įsivaizduoti kitos piktybės. Nebe- 
sunku suprasti, kad piktybė esanti ne kas kita, kaip dvasiško 
gėrio, tos pačios Šviesos trūkumas (privatio boni). — „Visai 
nėra piktybės Tau, ne tik Tau, bet ir Tavo sutvertai visako vie- 
novei. Nes išorėj Tavęs nėra to, kas įsibrautų į Tavo sutvarky- 
tą kūrinį (ordo) ir gadintų jį. O kūrinio dalyse kažkas laikoma 
piktu dėl to, kad nesutinka su kitais daiktais. Tačiau tai, kas 
nesutinka su vienu daiktu, sutinka su kitu, ir pats savyje yra 
gėris Taigi, pikta yra, rodos, reliatyvus dalykas. Bet Augu- 
stinas negali pasitenkinti tokia išvada, gerai jausdamas morali- 
nę piktybę realią esant. — Pikta esą ne kas kita, kaip Dievo nu- 
statytos tvarkos gadinimas, kai žmogus ima rūpintis savimi ir 
net menkesniais daiktais. — Gerai. Bet, gal būt, čia yra likę 
truputėlis manicheizmo. Ką gi, ištikrųjų, reiškia, kad žmogaus 
valia iškrypo iš tikrojo kelio? Tas iškrypimas, viena, gali 
reikšti paprastą valios silpnumą, trūkumą: užuot norėjęs turėti 
Dievą, save ir menkesnių daiktų, žmogus nori turėti tik save 
ir daiktų, o Dievą niekina. Antra vertus, iškrypusi valia gali 
reikšti pozityviai piktąją valią; vadinasi, žmogus, užuot mylėjęs 
Dievą, myli save ir mėgsta daiktus, o jis pats ir daiktai, kad 
ir egzistuoja, yra visai kas kita, negu Dievas. Pirmajai teorijai 
atstovavo rytiečiai; esam matę ir praktiškus jos vaisius, būtent, 
— moralinės energijos silpnumą. Antroji teorija, be abejo, 
dualistiška, truputį manicheiška; be to, neišsprendžia proble- 
mos, kadangi lieka klausimas, iš kur pozityvi valios piktybė, 
jei sutvertas pasaulis labai geras. Pats Augustinas visą gyveni- 
mą svyravo, nors bevelijo antrąją teoriją. 

Neoplatonikai ne tik pamokė Augustiną suprasti dvasišką 

būtį, ne tik padėjo jam spręsti Dievo ir piktybės problemą. — 
Plotino veikale Augustinas radęs krikščionių mokslo idejų, vi- 
sų pirma — Trejybės dogmą; radęs, žinoma, pats nemaža prifi- 
losofuodamas. Šiaip ar taip, jam paaiškėjo, kad krikščionybė 
turi ir morališką savo pagrindą. Ji nesanti fantastiška mistika, 
kaip manicheizmas, nei naivių mitų rinkinys, bet gili ir bent iš 
dalies įrodoma tiesa. "Tuo pat metu šv. Ambrosijaus pamokslų 
klausydamas, Augustinas įsitikino, kad ir „naivūs“ bei „nedori" 
Šv. Rašto pasakojimai lengva išaiškinti alegoriškai. 

Žinoma, reikėjo tikėti alegoriškais aiškinimais ir viskuo, 
ko negalėjo filosofiškai įrodyti nei neoplatonikai, nei pats Au- 
gustinas. Bet čia reiškiasi bendras filosofuojančių žmonių bū- 
das. Ne vienas iš jų neapsėjo be autoriteto ir tikėjimo. Atsi- 
dėjęs jieško žmogus tiesos, viskuo abejodamas ir viską kritikuo- 
damas. Lig tiktai vargais negalais randa arba tik mano radęs 
tikrą principą, tučtuojau nustoja kritiškai filosofuoti ir tikė- 
damas ima pripažinti kitų autoritetą. Ar nuvargsta žmogus 
perdaug abejodamas? Ar nenatūralu žmogui netikint gyventi? 
Kaip ten bebūtų, tikėti autoritetu nebeatrodė Augustinui sun- 
ku. Vis labiau suprato jis praktišką autoriteto reikšmę. Iš 
anksto pripažindamas visa, ką skelbė Šv. Bažnyčia, nebenorėjo, 
kaip pirma, drąsiai jieškoti tiesos, tik aiškino autoritetą. Ta- 
čiau, aiškindamas autoritetą, būtinai filosofavo ir kūrė savo in- 
dividualią krikščioniškos metafizikos sistemą. 

Iš čia aišku, kad Augustino krizės esama dorovės krizės. — 
Tyrinėdamas neoplatonizmą ir klausydamas Ambrosijaus, Au- 
gustinas atidžiai skaitė ir Šv. Povilo laiškus. O apaštalas sakė, 
kad visa, kas egzistuoja ir yra gėris, yra iš Dievo, tik sprendė 
problemą morališkai, vadinasi, aprašinėjo bejėgį žmogų ir Die- 
vo malonę, ugdė žmogaus širdy viltį, tikėjimą ir meilę. To 
Augustinui ir tereikėjo. Juk jau pažindamas tiesą ir norėda- 
mas įkūnyti savo gyvenime, Augustinas vis dar nieko negalėjo 
daryti. Seniai buvo įgrįsę taip tuščiai gyventi, jautė taedium 
vitae gravissimum, o atsižadėti tokio gyvenimo — nedrįso. Ma- 
to gatvėj, kaip linksminasi girtas elgeta. Ar šiam elgetai pa- 
siekus savo, jis, garsusis profesorius, filosofas, nepasieksiąš sa- 
vo tikslo? „Į laimę, kurios jis pasiekė už keletą iškaulytų ska- 
tikų, aš ėjau tokiais nelaimingais ir kreivais keliais. Elgetos 
džiaugsmas, tiesa, netikras; bet savojo jieškodamas, aš daug 
daugiau klystu ir klaidžioju. Jam džiūgaujant, aš sielojuos. ... 

Elgeta džiaugias prisigėręs, o tu norėjai šlovės pasiekęs džiaug- 
tis. Kokia gi šlovė, Viešpatie? — Toji, kurios nėra Tavyje!" 

„Mačiau Bažnyčią pilną žmonių; vienas ėjo vienu keliu, ki- 
tas kitu. O man tai, ką dariau, nebepatiko ir atrodė sunki našta 
esanti. Nes nebejaudino manęs mano norai, žadėdami garbę ir 
turtą, neberagino kentėti vergaujant.“ Augustinas norėjo vesti. 
Apaštalas to neuždraudęs, nors pataręs tai, kas geriau, vadina- 
si, santūrą. Gal, vedus pasiturinčią, jei ne turtingą mergelę, 
lengviau būsią gyventi filosofiškai. Bet, antra vertus, susituo- 
kusio gyvenimas pilnas esąs naujų rūpesčių, mat, tik trukdysias 
filosofą. Augustinas nemanė tapti asketu arba kunigu, tik no- 
rėjo gyventi, kaip reikalauja tikroji filosofija. Tačiau ir filo- 
sofai, net stabmeldžių filosofai, patarią nevesti. Bet, kaip atsi- 
žadėti, žinoma, tuščio ir nebeviliojančio, o vis dėlto patogaus 
gyvenimo? 

Tereikią didžiai panorėti, velle fortiter et integre. Deja, 
tokio noro nebesą; ir paliegusi valia be Dievo pagelbos nieko 
nebegalinti. — „Pats gyvendamas suprasdavau ką skaitau, va- 
dinasi, tai, kaip kūnas kovoja su dvasia, o dvasia — su kūnu." 
„Dievui šaukiant, lyg nubudęs atsiliepdavau: — Tuojau! Dar 
valandėlę! Lukterk kiek! — Bet valandėlė virto ilgoka valan- 
da, o „lukterk kiek" — ne kiek, bet ilgai truko." 

Kartą aplankė Augustiną ir gyvenantį su juo Alypijų pa- 
žįstamas jųjų Ponticianas. Pamatęs ant stalo Šv. Povilo laiš- 
kus, Ponticianas ėmė pasakoti apie krikščionis asketus. Tyliai 
klausė Augustinas ir jautė, suprato, koks jis neramus, ištvirkė- 
lis, silpnas. Ir gėda jam pasidarė. Tie vienuoliai visko esą 
atsižadėję, o jis negalįs ir mažo dalyko atsikratyti! nesiryžtąs 
įvykdyti teoretiškai jau pažintos tikrosios filosofijos! nedrįs- 
tąs ne tik asketiškai (toli gražu), bet nė filosofiškai gyventi! 
— „Kyla tamsuoliai ir užkariauja dangų. O mes, mokyti bešir- 
džiai, štai kur turlenamės, kūno ir kraujo purvyne!“ — piktai 
sušunka Augustinas Alypijui, ir bėga bailiai jo lydimas į sodą 
paskutinės kovos laimėti. 

Teisybė, reikią tik didžiai panorėti... Bet, lengvai val- 
danti kūną, valia negalinti paliepti sau. Iki šiol — čia kalba 
Augustinas apie savo atsivertimo momentą — jis susyk norėjęs 
ir nenorėjęs... „Taip sirgau ir vargau, kaltindamas save, judė- 
jau krutėjau supančiotas, norėjau, kad tie apdilę pančiai visai 
sudiltų. Bet jie tebelaikė mane. O Tu, Viešpatie, atėjai į pas- 

laptingą mano gilumą ir, rūsčiai gailestingas, grasei man bai- 
mės ir gėdos rykštėmis... Šnibždėjau sau širdyje: — Tebūnie 
tuoj, tebūnie tuoj! — Ir, sakydamas tai, buvau bepradedąs ryž- 
tis, beveik vykdžiau ir — nevykdžiau. Tačiau nekritau že- 
myn, o stovėjau ir drąsinaus. Vėl mėginau. Per plauką, ir aš 
— tenai; dar truputėlį — lyčiu, laikau. Bet nebuvau tenai, ne- 
palytėjau, nelaikiau, bijodamas numirti mirčiai, gyventi gyveni- 
mui... Juo labiau artinosi tas laiko taškas, kai turėjau būti 
kas kita, juo baugiau grėsė jis, bet — nestūmė nuo savęs, ne- 
baidė: laikė mane pakibusį“... „Kogi tu stovi ir nestovi? 
Pulk Viešpačiui į glėbį! Nebijok, Jisai neatsitrauks, ir tu ne- 
parkrisi", — kalbėjo Augustinui „skaisčioji Santūra“, casta 
continentia. O jis vis dejavo: „Ar ilgai dar, ar ilgai? Rytoj, 
rytoj. Kodėl gi ne tučtuojaus? Kodėl gi ne dabar baigias ma- 
noji gėda?.../' Netikėtai užgirdo: „Imk ir skaityk! Imk ir 
skaityk!' Tollė — lege! Tollė — lege!... Kas čia galėtų 
būti? Gal, kokio žaidžiančio vaikelio balsas? Bet niekas, ro- 
dos, tokio žaidimo nežaidžiąs. Tai Dievas liepiąs ant nuomo- 
nės atskleisti ir skaityti Evangeliją... Augustinas atskleidė ir 
ėmė skaityti Rom, XIII, 13—14, ir — „nebenorėjau toliau skai- 
tyti: nebereikėjo... Tarytum pasitikėjimo šviesai įspindus į 
mano širdį, visos tamsios abejonės išnyko.“ 

Tai buvo Augustino atsivertimas, conversio, įvykęs, jo pa- 
jautimu, ne jo paties dėka, o per Dievo malonę. Dievas atgai- 
vinęs dvasiškai žuvusį, antrusyk pagimdęs jį, dovanodamas sil- 
pnam malonės jėgą ir vesdamas svyruojantį. Bet, šiam atsiver- 
timui suprasti, nereikia įsivaizduoti Augustiną staiga asketu 
tapus, juo labiau, kad asketiškas idealas dar ne visų buvo laiko- 
mas krikščioniško gyvenimo tobulybe. Pats Augustinas pasa- 
koja apie vidujį, psichišką faktą, apie visalaikį, visam gyveni- 
mui padarytą nutarimą, apie tai, kad nuo šios valandos jis, Die- 
vo padedamas, galėjęs eiti savo tikrosios valios keliu. O kelio 
dar daug. 

Augustinas atsižadėjo vesti, profesoriauti, bet nė manyt ne- 
manė eiti į kunigus arba į vienuolius. Svajojo tapti krikščio- 
niu filosofu, nors suprato filosofišką idealą pusiau stabmeldiš- 
kai. Kadangi vienas jo turtingas draugas pasikvietė jį sve- 
čiuos, tai ir įsikūrė kurį laiką su savo motina, sūnum ir keliais 
mokiniais šio draugo dvare „Cassiciacum“", kur organizavo neva 
laisvą krikščionišką akademiją, labai panašią į Kassiodorijaus 

vienuolyną. Bet dar geriau matom čia tipišką didikų literatų 
gyvenimą, ramų, harmoningą, religiškai ir filosofiškai rimtą. 
Kelios valandos rūpintasi ūkiu, paskum — vaikštinėta, šneku- 
čiuotasi draugų, ir tiek. Bet tikras profesorius būdamas Au- 
gustinas beveik kiekvieną dieną ruošdavo rimtą filosofišką dis- 
putą gryname ore, blogu oru — pirty. Dažniausiai pats duo- 
davo temą, o specialiai pakviestas sekretorius protokoluodavo 
pedantiškai Augustino vadovaujamą diskusiją. Augustino nu- 
rodymus sekė draugai skaitydami, dirbdami, gyvendami, kaip 
tikri filosofiškos mokyklos mokiniai. Pats Augustinas tyrinė- 
jo filosofiškus klausimus ir priprato filosofiškai bei krikščio- 
niškai gyventi. 

Sulaukė, rodos, geidžiamosios ramybės, christianae vitae 
otium. Nebeviliojo jo nei garbė, nei turtai, nei „drovi ir mo- 
kyta pati“. Bet, visus savo geidulius tvardydamas, Augustinas 
džiaugęsis tuo, ko neatstūmęs. Išminčius galįs norėti pomėgių, 
net turto, jei tik tie turtai jo nevaldą, bet tarnaują kilnesniems 
tikslams, lengviną studium sapientiae. Filosofavimas ir krikš- 
čioniško išminčiaus gyvenimas, rados, dabar tikras Augustino 
tikslas, apie kurį svajojo jaunas tebebūdamas. Mokydamas ir 
pats besimokydamas, įsigilina į neoplatonizmą ir krikščionybės 
dogmatiką. Imant medžiagą iš minėtų disputų, aišku mums, kam 
garbėtroška profesorius pasikvietė raštininką. — Augustinas 
rašė dialogus ir traktatus Contra Academicos, De vera religione, 
De ordine, De immortalitate animae ir Soliloguia. 

Dar perdaug stabmeldiškos tuštybės; perdaug ramus šis gy- 
venimas, kad galėtų tenkintis juo amžinasis Dievo jieškotojas. 
Vis nenori mirti senasis žmogus. Tai ne mūsų Žodžiai, šmei- 
žią šventąjį. Jis pats apibūdina šitą savo gyvenimo perijodą, 
vadindamas jį „puikybės mokykla", schola superbiae. "Tiesa, 
tai neilgai truko: 388 m. Augustinas, motinai ir sūnui mirus, 
vėl atsidūrė savo tėviškėj, savo Thagastos mieste. Pardavęs 
tuos niekus, ką paliko jam tėvas, ir čia įsteigė laisvą krikščio- 
nišką akademiją, dabar daug labiau panašią į vienuolyną. Nes 
nuo savo atsivertimo dienos Augustinas nenustojo dvasiškai ir 
krikščioniškai augti. Garsas apie jo garsėjusią kadai profesū- 
rą, apie atsivertimą, išmintį, teisią ir asketišką gyvenimą paskli- 
do po Afrikos Bažnyčią. Tad nenuostabu, kad, važiuojant 
391 m. per Hippono (Hippo Regius) miestą, liaudis reikalavo, 
kad senas vyskupas Valerijus įšventintų Augustiną kunigu, 

Greit, 395 m., Augustinas tapo vyskupu ir, Valerijui mirus, ti- 
kruoju Afrikos Bažnyčios įkvėpėju, kaip naujasis jo draugas 
Kartaginos arkivyskupas Aurelijus — tvirtu ir sąmoningu 
šios Bažnyčios valdovu. 

Atsakinga vyskupo veikla visai suformavo Augustino pa- 
saulėžiūrą ir krikščionišką jo asmenybę. Pagrindines savo fi- 
losofiškos sistemos idejas suprato tik bekovodamas už Bažny- 
čios dogmą. Donatininkų erezija paragino jį nusakyti Baž- 
nyčios sąvoką, Pelagijaus mokslas privertė išaiškinti 
malonės ideją; o stabmeldžių kaltinimai — išrutuloti istorijos 
metafiziką. Augustino laikais Afrikos metropolija aktyviausia 
buvo už visas kitas vakarų Bažnyčias, o jis pats — žymiausias 
ir įtakingiausias jos atstovas. Pirmoji Augustino gyvenimo da- 
lis yra tipiškas ir konkretus bendro proceso vaizdas, rodąs, kaip 
Romos visuomenė iš stabmeldiškos virto krikščioniška. Antro- 
joj jo gyvenimo dalyje konkretėjo pati vakarų krikščionybė. 

Aprašinėdamas nusidėjėlio žmogaus silpnumą ir ganančią 
žmogų Dievo malonę, Augustinas pirmas (kad ir klysdamas kai 
kur) formulavo dogmą, kuri tapo svarbiausiu jo gyvenimo fak- 
tu, bet, kuri, dar neišreikšta, tebetūnojo pačios Bažnyčios sąmo- 
nėj. 

Kaip jau minėta, malonės ir valios santykio 
klausimas buvo daugiausia vakarų teologų nagrinėjamas. Bet 
ir vakaruose šis klausimas buvo suprantamas nevienodai. Iš 
pradžių pats Augustinas sprendė jį kitaip, žadindamas žmogaus 
energiją ir pabrėždamas laisvą tikėjimo aktą. Tik Bažnyčiai 
kovojant su Pelagijum ir jo pasekėjais, išėjo aikštėn tikras 
„augustinizmas“, neigiąs, gali sakyt, net Žmogaus laisvę. "Tie- 
są sakant, ir čia nukrypo Augustinas nuo Bažnyčios mokslo ne 
tiek kalbėdamas apie Dievo malonę (kurios, žmogel, nepadidin- 
si), kiek darydamas filosofiškas išvadas iš savo metafizikos. 
Kadangi Augustinas perdaug prifilosofavo, tai daugelis vysku- 
pų ir asketų ėmė jausti, kad nauja „afrikiečių dogma" griauna 
krikščioniškos veiklos principus. Iš dalies tie vyskupai buvo 
stoikų etikos auklėtiniai. Jie nenorėjo skirti žmogaus nuo Dievo, 
pripažino, kad žmogaus ir Dievo išvien veikiama, Malonės sąvoka 
iš esmės ne stoiška. Bet visų pirma Augustinas susidūrė su 

kito religiško tipo ir kitos religiškos patirties žmonėmis. Ne 
visiems teko tiek daug iškentėti bekovojant su savo valia, kaip 
Augustinui; ne visų prigimtis buvo tokia turtinga, sudėtinė ir 
svyruojanti. Yra buvę šventųjų neturėjusių smarkių aistrų, ar- 
ba lengvai, tarytum natūraliai, jas nuveikusių. Jie nė įsivaiz- 
duot negalėjo, kam čia reikia tos specialios Dievo malonės, to- 
kios, kokią aprašinėjo Augustinas. Nenuveikiamoji malonė, 
verčianti neigti žmogaus laisvę, atrodė keista ir nepriimtina ne 
tik krikščioniško asketizmo priešams, kaip Eklanumo mie- 
sto vyskupui Julianui, bet dar labiau — asketams. Aske- 
tiška literatūra ir vienuolyno drausmė įdiegdavo asketui laisvės 
idėją. 

Labai žinomas asketas — vita ejus a multis praedicabatur 
— buvo ir britas Pelagijus. Augustino žodžiai: „Viešpa- 
tie, duok, ką liepi, ir liepk, ko nori“, da guod jubes, et jube 
guod vis, nustebino jį, kaip didelė ir pavojinga erezija. Reikią 
apginti tikyba ir žmogaus laisvė, be kurios gali nustoti prasmės 
sunkus asketo darbas. Augustinas klystąs, anot Pelagijaus. 
Kadangi Dievas liepiąs vengti nuodėmių, tai žmogus turįs ir 
galįs visai jų išvengti. Kam melsti Dievo pagelbos, tikėtis jos, 
jeigu Dievas visa pats darąs? — Ne, Dievas nelieptų mums da- 
ryti gera, o geras darbas nebūtų mūsų nuopelnas, jeigu patys 
negalėtume šio darbo atlikti. Dievas, žinoma, padedąs mums, 
bet tik tuo, kad davęs mums laisvą valią, paskelbęs įstatymą, 
sakantį, kas reikią daryti. Jo Sūnus ir šventieji moką mus 
žodžiu ir pavyzdžiu. Augustinas kalbąs apie Adomo nuodėmę, 
kuri, anot jo, esanti mūsų „gimtoji“ nuodėmė ir gašlybė, concu- 
piscentia. Bet nuodėmė, už kurią mes atsakingi, laisvas mūsų 
aktas esąs, nes kitaip Dievas neteisingas būtų. Juk neteisinga 
csą, kad turį mes atsakinėti už kito žmogaus nuodėmę. — Aiš- 
ku. Gimstą mes tokie, koks buvo Adomas rojuje, ir paveldėję 
iš jo tik bendrą Žmogaus prigimtį, o ne kažkokią nuodėmę. 

Visa tai atrodo labai krikščioniška — išskyrus gimtosios 
nuodėmės neigimą. Bet ir apie šį klausimą iki šv. Augustino 
laikų maža tebuvo galvojama ir kalbama. Tiesa, Bažnyčia mo- 
kė, kad, Adomui nusidėjus, visi žmonės puolė, tačiau toli gražu 
ae visi manė žmones paveldėjus Adomo nuodėmę, o daugumas 
nelaikė šios nuodėmės gašlybe, concupiscentia. Tad klausimas 
buvo dar nevisai aiškus. Ir žiūrint į minėtąsias Pelagijaus tė- 
zes, reikia pripažinti, kad tekėlė jis aikštėn daugelio Airijos, 

Britanijos, Galijos, Italijos, net pačios Romos krikščionių nuo- 
monę bei nuotaiką. Tai buvo ta pati aporija, kurią pastebime, 
tyrinėdami Augustino pažiūras į tikėjimą. Jo svyravimas šia- 
me klausime vaizdavo objektyvią vakarų krikščionybės aporiją, 
įgijusią, Pelagijui iškilus, ir objektyvaus fakto reikšmę. 

Pelagijų ir krikščionis, kuriems jis atstovavo, erzino filo- 
sofiškos Augustino intuicijų išvados, Augustino sistema, turin- 
ti išaiškinti mistišką jo patirtį. Bet filosofiją, vadinasi, viena- 
šališką Augustino filosofiją, neigdamas, Pelagijus neigė ir pa- 
čią patirtį, kurios neturėjo, bet kuri nepriklauso aiškinančios ją 
teorijos. Pagrindinėms savo idejoms ir religiškai savo intui- 
cijai pamatuoti Pelagijus irgi privalėjo teoretiškų įrodymų. 
O šie įrodymai, ne tiek paties Pelagijaus, kiek Caclesti- 
jaus ir Eklanumo miesto vyskupo Juliano išdės- 
tyti, rados visai eretiški: vertė neigti Bažnyčios sakramentus 
ir pačią Bažnyčią. Ištiesų. — Jeigu žmonės gimstą tokie pa- 
tys, kaip Adomas, tai neturįs turėti prasmės nė vaikų krikštas, 
kadangi, krikštui naikinant nuodėmes, vaikas jokios nuodėmės 
neturįs. Jeigu Žmonės mirštą ne dėl Adomo nuodėmės, jeigu 
Adomas ir nenusidėjęs būtų miręs, tai ir žmonės atgimstą ne 
dėl Kristaus atsikėlimo iš numirusių. Teigu taip, tai įstatymas 
vedęs į dangų neblogiau už Evangeliją, ir prieš Kristų buvę 
žmonių be nuodėmių. 

Šios, Afrikos Bažnyčios susirinkimų (411, 416 ir 418 m.) 
pasmerktos, tėzės griauna visą krikščionių tikybą, ne tik kelias 
sunkiai teišsprendžiamas metafizikos problemas, kaip Augus- 
tino mokslą. Kristaus darbas nebetenka mistiškos, ontiškos 
prasmės, ir nebeaišku, kuo Kristus skiriasi nuo kitų pranašų, 
kodėl Jis Dievo Sūnus ir kam Jis išviso reikalingas. Bažny- 
čia — nebe mistiškas Jo kūnas, o visai formali, išorinė indivi- 
dų organizacija. Juk, žmonijai nenusidėjus per Adomą ir ne- 
atgimus Kristuje, tėra buvę tik daugybė individų. Ir kam be- 
reikia šios Bažnyčios, jeigu laisvas žmogus pats save gano: 
Bažnyčios sakramentai šiuo atžvilgiu gali tik sutrukdyti ir pa- 
galiau sunaikinti laisvą žmogaus veiklą. žinotina, kad vaka- 
ruose krikščioniškos veiklos tikslu laikomas buvo ne žmogaus 
sudievėjimas (deificatio, Očuotc), atrodąs vakariečiams pavojin- 
gas panteizmas esąs, o sielos išganymas (salus animarum). 

Pelagiečiai buvo teisūs, atmesdami filosofiškus Augustino 
samprotavimus apie žmogaus pasyvumą ir negailestingąjį Die- 

vą, sutvėrusį dalį žmonijos amžinai mirčiai. Tai kaip tik ir 
buvo problematiškos Augustino idejos, vadinasi, nenuveikia- 
mosios malonės (gratia irresistibilis) ir paskyrimo ( praedesti- 
natio) idėjos. Bet antiaugustiniška pačių pelagiečių teorija rė- 
mėsi visai nekrikščioniškais pagrindais ir, privesdama prie ab- 
surdo, netiesioginiai įrodė Augustino intuiciją iš esmės tikrą 
esant. Tik su naujais eretikais ginčydamasis Augustinas vis 
nuosekliau ir griežčiau dėstė savo teoriją ir tuo sunkino visus, 
norinčius problemą išspręsti. Ir grynas augustinizmas atrodė 
nepriimtinas esąs, ir mėginą apginti žmogaus laisvę pelagiečiai 
įkliuvo erezijon. Galima buvo kitaip, negu patys pelagiečiai, 
ginti sveikos jų mokslo idejos, sintetinant šias idejas su Augu- 
stino intuicija. Bet tam reikėjo kovoti su genialiu metafiziku, 
su Augustinu, o lygių jam metafizikų tuo metu nebuvo. 

Rytų Bažnyčia nelabai šia problema domėjosi. Romos Baž- 
nyčia svyravo. Romoj Pelagijui buvo palankūs įtakingi ir pa- 
maldūs krikščionys; jų buvo daug. Buvo kalbama, kad Pelagi- 
jaus šalininkai esą tokie žmonės, kaip Zosima, Ksistas 
(= Xystus, Sixtus), abu paskui išrinkti popiežiais, — net popie- 
žius Innocentijus I. Žinoma, maža kas būtų pripažinęs 
minėtąsias pelagiečių tėzes, bet jas skelbė Caelestijus, o pats 
Pelagijus elgėsi labai atsargiai, vengdamas teologiškų ginčų ir 
jieškodamas taikinamųjų, kompromisinių formulių. Daugeliui 
jo šalininkų jo mokslo esmė liko neaiški; ir jungė juos ne tiek 
posityvi programa, kiek tai, kad nuoširdžiai negalėjo jie pri- 
pažinti visų Augustino nuomonių, „afrikiečių dogmos“. Afri- 
kos Bažnyčia buvo tais laikais vakaruose reikšmingiausia; Au- 
relijaus valdoma ir Augustino atstovaujama, pirmininkavo teo- 
logijoj. Bet argi ne Romoj buvo pirmojo apaštalo katedra? Ne- 
jaugi puslaukinė provincija gali mokyti krikščionišką sostinę? 
Tiesa, ko! kas Roma savo pažiūrų neturėjo, bet nenorėjo aklai 
tikėti nė svetimomis. 

Tačiau afrikiečiai buvo atkaklūs žmonės. Pirma, pasisekė 
jiems nuveikti pelagiečiai rytuose: Jeruzalės Bažnyčia ir rytie- 
čių susirinkimas Diospoly (415) pasmerkė jeigu ne patį Pe- 
lagijų, tai bent Caelestijų ir pelagianizmą. Paskui, patvirtinę 
šį nutarimą dviejų savo susirinkimų kanonais, nusiuntė visą me- 
džiagą popiežiui Innocentijui I. Jis turėjo sutikti su afrikie- 
čiais. „Šio klausimo“, džiūgaudamas rašė Augustinas, „dviejų 
susirinkimų nutarimai pasiųsti apaštalų katedrai; atsakymai 

(rescripta) atėjo. Klausimas baigtas. O kad nors sykį nustotų 
žmonės klydę!“ 

Bet klausimas dar nepasibaigė. Pelagijus turėjo Romoj 
daug gynėjų; iš jų atsirado ir naujas popiežius Zosima (417— 
418), uoliai saugojąs Romos pirmenybę. Kadangi Pelagijus ir 
Caelestijus kreipėsi į Romą, o jų pareiškimuose ir raštuose nei 
popiežius, nei Romos dvasininkų susirinkimai nepastebėjo nieko 
eretiško, tai Zosima ėmė manyti Innocentijų ir afrikiečius tru- 
putį paskubėjus. Bet afrikiečiai geriau žinojo ir patį dalyką, 
ir eretikų apsukrumą. Vėl pasmerkę pelagianizmą ir pelagie- 
čius, jie energingai protestavo, sekė popiežių gudrių eretikų ap- 
gautą esant. O kad popiežius ir norėdamas negalėtų eretikų 
apginti, afrikiečiai įvėlė į ginčą Ravennos dvarą. Šįkart klau- 
simas tikrai buvo baigtas. Imperatoriui viešai paskelbus ediktą 
smerkiantį pelagiečius, popiežius turėjo klausyti, net pats pa- 
rašė ereziją ir eretikus pasmerkusią Epistula tractoria. Aštuo- 
niolika Italijos vyskupų, nepripažįstančių „afrikiečių dogmos“, 
buvo ištremta (418). Dogmatiška kova virto literatūriška po- 
lemika, kurioj dalyvavo ypač Julianas iš Eklanumo ir Šv. Au- 
gustinas. 

Berašydamas traktatą prieš Tulianą, Augustinas ir numirė. 
Tais pačiais 430 m. numirė ir Aurelijus. O 429 m. įsiveržę Van- 
dalai užkariavo visą provinciją ir, patys arijonai būdami, greit 
sugriovė katalikų Bažnyčios organizaciją. Kurį laiką teologi- 
jai vadovauti teko pietų Galijai, kur buvo pilna vienuolių, ir 
kur daugelį vyskupų išauklėjo šv. Martino ir šv. Honorato vie- 
nuolynai. Be to, pietų Galijos Bažnyčia gyvai santykiavo su 
Pelagijaus tėvyne Britanija ir su rytiečiais, kurie, apskritai 
imant, nebuvo linkę pripažinti individualistiško augustininkų 
mokslo, 

Galijos vyskupai, ypač vienuoliai, visai nebuvo gryno augu- 
stinizmo šalininkai; nebuvo jie nė pelagiečiai: popiežiaus pra- 
šomas Šv. Remigijus iš Reimso skelbė Bažnyčios 
mokslą Britanijoj, norėdamas atpratinti britus nuo pelagianiz- 
mo. Apskritai imant, galai didžiai vertino Augustiną, tik manė jį 
suklydus ir sumažinus žmogaus laisvės reikšmę. Stengėsi su- 
derinti Augustino mokslą apie Dievo malonę ne su eretiškomis 
pelagianizmo tėzėmis, o su pirmykšte ir sveika Pelagijaus in- 
tuicija. Buvo, žinoma, ir tikrų Augustino sekėjų, kaip Pros- 
peras Akvitanietis; bet buvo ir didelių jo priešininkų. 

Tačiau daugumas galima pavadinti, XVII amžiaus terminu be- 
tariant, puspelagiečiais (semipelagiani), arba — pusau- 
gustininkais. 

Maždaug 425 m. senas Sulpicijus Severas turėjo iš- 
sižadėti karštai jo ginamojo pelagianizmo. Tuo pati metu šv. 
Kassianas švelnino Augustino mokslą, aiškindamas Žžmo- 
gaus laisvę. — Anot apaštalo Povilo, mūsų dalykas esąs norėti, 
o Dievo — įvykdyti (Rom. VII, 18). Pamatęs gimstančią mu- 
myse gerą valią, Dievas apšviečią ją ir stiprinąs. Taigi, Die- 
vas esąs teisingas, ir Žmogaus išganymas arba amžinoji mirtis 
pareinanti nuo paties žmogaus. Tad argi Dievo malonė nepri- 
klauso žmogaus valios? Kassianui šio klausimo neišsprendus, 
kiti galai neigė, kad Dievas išsirinko tuos, kuriuos gano ( gratia 
praeveniens ir donum perseverantiae), bet nelinkę buvo įsigi- 
linti į metafizikos problemas. Vincentijus iš Lerino 
(434) rašė apie blogą Origeno pavyzdį ir naujų teorijų pavojin- 
gumą, primindamas, be abejo, savo skaitytojams šv. Augustiną. 
Reikią laikytis universalios tradicijos, tikėti tuo, kuo visada, 
visur, visų tikėta — guod semper, guod ubigue, guod ab omnibus 
creditur. 

Tuo tarpu Romoj vėl sutvirtėjo tendencijos, kurios anks- 
čiau motyvavo Pelagijaus gynėjų elgimąsi ir popiežiaus Zosi- 
mos svyravimą. Be to, Afrikos Bažnyčiai išnykus, svarbiausia 
teologiška kurijos parama rados mokyti Galijos vyskupai ir vie- 
nuoliai. Popiežių soste 432—440 sėdėjo jau minėtas Ksystas III, 
buvęs kadai palankus pelagiečiams. Jis, kaip daugumas romė- 
nų, niekuomet nebuvo tikras pelagietis; gynė ne ereziją, o svei- 
kus erezijos motyvus. Jie tebereikėjo saugoti ir dabar, kai Au- 
gustinas paskutiniuose savo raštuose peršoko Bažnyčios mokslą. 
Afrikiečių spaudžiami, popiežiai pripažino Afrikos Bažnyčios 
susirinkimų nutarimus; tuo būdu susidarė tam tikra tradicija. 
Bet kaip tik čia ir išėjo aikštėn visas popiežių atsargumas. Jų 
laiškuose buvo kalbama apie tai, kad žmogus negalįs būti išga- 
nytas be Dievo malonės, kad Dievas šaukiąs Žmogų ir stiprinąs 
gerą jo valią, (vadinasi, apie gratia praeveniens ir donum per- 
severantiae). Metafiziškų Augustino teorijų, nenuveikiamosios 
malonės ir predestinacijos idejų nei Innocentijus, nei jo įpėdi- 
niai nelietė. Joks skubotas nutarimas nekliudė dogmatiškos po- 
piežių laisvės. Net puspelagiečiai galėjo remtis popiežiaus Zo- 
simos autoritetu. 

Prosperas ir kiti ištikimi augustininkai prisispyrę reikala- 
vo, kad visas Augustino mokslas pripažintas būtų bažnytiniu ir 
kad pasmerkti būtų puspelagiečiai, neigią malonę, arba, anot 
Prospero, „nemaloningi“, ingrati. O šie nenorėjo klausyti apie 
gratia praeveniens ir praedestinatio. Roma veikė labai atsar- 
giai. — Popiežius Caelestinas I, 431 m., savo laiške Gali- 
jos vyskupams sako, Augustiną tokį didelio mokslo vyrą buvus, 
kad popiežiai visuomet laikę jį vienu iš didžiausių mokytojų. 
Tai dogmatiško ginčo neišsprendė, ir popiežiai kol kas 
nieko nekalbėjo apie pačią dogmą. Bet netiesiog apaštališkos 
katedros pažiūrą apibūdino vienas pusiau oficialus tų laikų do- 
kumentas, gal Romos diakono Leono parašytas. Čia dėsto- 
mas Augustino mokslas (gratia praeveniens, donum perseveran- 
tiae, malonės reikalingumas žmogui išganyti); tačiau ginčytini 
klausimai (gratia irresistibilis, praedestinatio) visai nutylėti. 
„Nedrįstame neigti, bet nenorime nė ginti gilesnių ir sunkesnių 
klausimų, kuriuos smulkiai yra tyrinėję kovojantieji su ereti- 
kais“ (vadinasi, Augustinas). 

Tuo būdu teoretiškai problema ir liko neišspręsta. Dar ne 
kartą jaudino ji vakarų Bažnyčią: IX amžiuje augustininkas 
Gotšalkas ėmė skelbti mokslą apie dvejopą (vadinasi, gy- 
venimui ir mirčiai) paskyrimą (gemina praedestinatio), XVI 
amžiuje protestantai, ypač Kalvinas, savotiškai per- 
dirbo augustinizmą, XVII-XVIII Jansenijus ir jansenie- 
čiai irgi ko tik neneigė žmogaus laisvės. Net Tridento su- 
sirinkimui (1545—1563) formulavus pagaliau katalikų dog- 
mą, nepasibaigė teologų ginčai, iki šiol nevienodai interpretuo- 
jančių Bažnyčios mokslą apie Dievo malonę. Vieni seka Au- 
gustiną Tomą Akvinietį (1222—1274) ir ispanų domi- 
nikoną Ba Kiez'ą (m, 1604), kiti — Ispanijos jėzuitus Fran- 
ciską Suarez'ą (1548—1617) ir Moliną (1535—1600), 
mėginusius atgaivinti kiek semipelagianizmą. 

Iš visko matyt, kiek sunkus, svarbus ir — Vakarų krikščio- 
nybei suprasti — reikšmingas šis klausimas, kuris niekuomet 
nėra kvaršinęs galvos rytiečiams. Jis esmingai apibūdina va- 
karų krikščionybę. — Labiau už rytiečius vertindami individua- 
lybę, vakariečiai turėjo kreipti ypatingą dėmesį į žmogišką ti- 
kėjimo pusę ir individo veiklą. O šiam individualizmui susti- 
prėjus, žmonija tarytum pabiro, virto paprasta individų suma. 
Vienas individas santykiavo su Dievu, kadangi mistiška nuodė- 

mingų bei ganomųjų žmonių vienovė nebeatrodė reali, o Bažny- 
čia nebeteko savo reikšmės; tapo ji empiriška, išorės organiza- 
cija. Suskaldžius žmoniją, bepigu buvo skirti žmogus nuo Die- 
vo, ir vietoj dangaus Tėvo — garbinti tolimas Teisėjas. Tai ir 
buvo pelagianizmas, išsigimęs abstrakcija, iš esmės nekrikščio- 
niška religija. Augustinas ir jo mokiniai gerai suprato žmonių 
vienovę ir jų vienovę su Dievu. Bet, patys individualistai bū- 
dami, nebegalėjo suvokti šios vienovės kitaip, kaip individua- 
listiškos metafizikos sąvokomis. Tad teoretiškai suderinti 
Dievo absoliutiškumas su žmogaus laisve rados negalimas daik- 
tas. Protavimas ir tikėjimas, filosofija ir tikyba ėmė skirtis. 
Tikėjimo aporija galima buvo nuveikti tik praktiškai. Tam 
reikėjo stiprinti autoritetas ir Bažnyčia, 

Augustino malonės teorija glaudžiai yra susijusi su Baž- 
nyčios ideja. Suprasdamas žmones sudarant tam tikrą vienovę, 
Augustinas išvengė mistiško individualizmo. Dievas, tiesa, 
šaukiąs individą, duodąs jam tikėjimą ir stiprinąs jo valią. Bet 
ši maloninga Dievo veikla reiškiantis ypač Bažnyčios sakra- 
mentuose. — „Tiktai katalikiškoj Bažnyčioj žmogus gali būti 
išganytas. Viską gali rasti išorėj Bažnyčios, tik ne išganymą. 
Gali įgyti garbės, sakramentų, gali giedoti „Aleliuja“, atsaki- 
nėti „Amen“, gyventi pagal Evangeliją, gali Tėvo, Sūnaus ir 
Šv. Dvasios vardu tikėti ir Dievo žodį skelbti, bet niekur negali 
būti išganytas, tik — katalikiškoj Bažnyčioj“. Eretikai ir schiz- 
matikai savo bendruomenes irgi vadiną bažnyčiomis. Bet ka- 
dangi pirmieji įžeidžią pačią tikybą, o antrieji — nemylį bro- 
lių, nes skiriąsi nuo jų, tai jų bažnyčioms trūkstą katalikišku- 
mo: nec haeretici pertinent ad ecclesiam catholicam, guoniam 
diligit Deum, nec schismatici, guoniam  diligit proximum. 
Klausk — truputį sofistiškai sako Augustinas — eretiką, kur 
čia yra katalikų Bažnyčia. Kiekvienas parodysiąs tau ne savo, 
o katalikišką. Taigi, patys eretikai pripažįstą katalikų katali- 
kiškumą. 

O Bažnyčios katalikiškumas reiškiąs, kad ji esanti paplitusi 
visam pasauly ir remiantis visų sutikimu (consensus populorum 
atgue gentium), Dievo autoritetu ir vyskupų įpėdinystės tvar- 

ka, prasidėjusia nuo Šv. Petro, kuriam pats Viešpats yra pave- 
dęs krikščionis. 

Be autoriteto, anot Augustino, negalėtų būti ir tikėjimo; 
juk mes tikį autoritetu. Tad Bažnyčia ne tik esanti mistiška 
žmonių vienovė su Dievu, bet turinti turėti ir neklystantį au- 
toritetą, kuris reikšdintųs ir empiriškai. Ji — tikroji tradici- 
jos saugotoja. — „Netikėčiau Evangelija, jeigu neragintų ma- 
nęs Bažnyčios autoritetas“, sako Augustinas. Bet tai jau ne tik 
teoretiškas, bet, kur kas labiau, praktiškas klausimas. Kadangi 
žmogus negalįs krikščioniškai gyventi be tikėjimo, tai reikią, 
kad autoritetiška, neklystančioji Bažnyčia tikrai formuluotų ir 
aiškintų tikybos taisyklę. Bet argi gali neklysti pagaliau vis 
dėlto empiriškoji žmonių organizacija? Kaip gi gali skelbti 
absoliūčią tiesą nusidėjėliai, jeigu krikščioniška tikyba yra gy- 
venimas ir tiesa? Argi Švenčiausias Dievas veikia mistiškai, 
teikiant nusidėjėliui sakramentus? 

Tai nebenaujas Augustino laikais klausimas. Paskutinie- 
siems persekiojimams siautėjant, IV amžiaus pradžioj, dauge- 
lis kunigų, net vyskupų slapstėsi; apleisdavo savo aveles; daug 
dvasininkų ir šiaip žmonių nusileisdavo vyriausybei, aukodavo 
dievams arba bent davinėjo, valdininkams reikalaujant, šventas 
krikščioniškas knygas, kulto indus ir kita. Tokiais „išdavikais" 
(traditores) labai buvo nepatenkinti tebegyveną išpažintojai ir 
kankiniai, o dar labiau, gal būt, tie, kam visai neteko išbandyti 
savo tikėjimo. Prie „išpažintojų“ nemaža prisiplakė visokių 
garbėtroškų ir nenuoramų. Visi šie „šventieji“ nepripažino 
„išdavimo“ suterštųjų kunigų ir jų teikiamųjų sakramentų, nau- 
jai įšvęstų kunigų bei vyskupų. Maža to. — „Kas bendrauja su 
išdavikais, tas nebus su mumis dangaus karalystėj!“ Kai kurio- 
se Bažnyčiose, ypač Romoj, Aleksandrijoj ir Afrikoj, „šven- 
tieji" atsiskyrė ir prisisteigė savų „bažnyčių“. Stipriausia 
buvo kunigo Donato įsteigtoji „bažnyčia“ Afrikoj. Čia 
schizma trūko dar Aurelijaus ir Augustino laikais. Donatinin- 
kai ir privertė Augustiną išaiškinti, kas tai yra Bažnyčia. 

Donatininkų mokslas buvo ne tik schizma, bet neigė 
net pačią Bažnyčią. — Aišku, kad ne vieni šventieji sudaro 
empirišką Bažnyčią; pati donatininkų „bažnyčia“ tik vadino sa- 
ve „šventąja“, o ištikrųjų ne geresnė buvo doroviškai už kata- 
likišką, net blogesnė. Jai pačiai savo rėžtu suskilus, dvasinin- 
kai intrigavo ir varžėsi tarpusavy; katalikus ir katalikų Baž- 

nyčią puldami, donatininkai niekino šventuosius daiktus, muš- 
davo, kartais net žudydavo žmones; o kaimuose dūko vadina- 
mieji circumcelliones, vadinasi, besibastančių fanatikų būriai, 
ir religiškas sąjūdis virto socialiu maištu. Visa tai tik kėlė 
aikštėn prigimtąją donatizmo klaidą. — Jeigu Bažnyčios moks- 
las ir sakramentai priklauso hierarchijos šventybės, tai svarbus 
pats dvasininko nuodėmės faktas, naikinąs sakramentą ir moks- 
lo tikrumą. Ir nežinomoji nuodėmė, gal, dar pavojingesnė už 
žinomąją. Ištiesų, žmonės tiki sakramentais ir šaukiasi sakra- 
mentiškos kunigų pagelbos, o kunigai — nusidėjėliai, ir tai, kas 
atrodo tiesa ir sakramentai esą, neturi jokios reikšmės. To- 
kios anarchiškos išvados neišvengiamos, nes empiriškas žmogus 
negali nenusidėti. O jeigu visi žmonės nusideda, — kurgi ta- 
da Šventoji Bažnyčia, kurgi mokslas ir sakramentai?! Net vic- 
nas donatininkų vyskupas rašė, kad tikroji Bažnyčia turinti pa- 
plisti po visą pasaulį ir kad empiriškai joje esą ne tik teisiųjų 
bei šventųjų, bet ir nusidėjėlių. 

Anot Augustino, Bažnyčia esanti šventa ir neklystanti, bet 
nesanti tik empiriška, o empiriškai sudaranti corpus permix- 
tum. Kaip tik todėl ir reikią skirti jos mokslas ir sakramentai 
nuo nusidėjėlių žmonių, kurie skelbią jos tiesas ir jos sakra- 
mentus. ,„Nesumažėja Bažnyčios sakramentų skaičius, nors ne- 
turėdami teisės teikia juos eretikai ir išviso neteisūs ir nepa- 
maldūs žmonės. Šie žmonės reikia taisyti ir bausti, o sakra- 
mentai pripažinti ir gerbti“ Kai dėl krikšto, — svarbu esą ne 
tai, kas teikiąs sakramentą, bet — ką jis teikiąs, ne — kas gau- 
nas, bet — ką gaunąs. „Ką Jonas krikštijo, tą — Jonas; ka 
Tudas, tą — Kristus.“ 

Abstraguojant Bažnyčios mokslas ir sakramentai nuo žmo- 
nių (vadinasi, nuo kunigų), drąsiai galima buvo pripažinti Baž- 
nyčios autoriteto absoliutiškumas, praktiškai reikalingas. O 
šis praktiškas tikslas kaip tik ir būdino vakariečius. Ir čia 
Augustinas tepakartojo tai, ką buvo pasakę Irinejus, Tertullia- 
nas ir Kyprianas. — Bažnyčios autoriteto pagrindas esąs Šv. 
Raštas ir apaštalų įsteigtoji hierarchija, vadinasi, vyskupai. 
Ypatingos reikšmės turįs iš jų Šv. Petro įpėdinis. Nes vienas 
Šv. Petras tesimbolizavęs visą Bažnyčią (solus Petrus totius ec- 
clesiae meruit gestare personam ); nes Kristus jam tarė: „Tibi 
dabo claves regni caelorum“ (Mt. XIV, 19). Tačiau „šiuos rak- 
tus yra gavęs ne vienas žmogus, bet visa Bažnyčia (non homo 

unus, sed unitas accepit ecclesiae). Taigi, Petras išaukštintas 
(excellentia), nes jis reiškė pačios Bažnyčios universalumą ir 
vienybę (universitas et unitas), kai buvo jam sakoma: „Duodu 
tau", vadinasi, duodu tai, kas visiems duodama". Tuo būdu, 
Augustino nuomone, didžiausias Bažnyčios autoritetas, salu- 
berrima auctoritas, priklauso ne popiežiui, bet visuotiniems su- 
sirinkimams (plenaria concilia). Romos vyskupas autoritetiš- 
kesnis už kitus... kol neklysta. 

Gerbdami popiežius, Augustinas ir afrikiečiai priešindavos 
popiežiams, kai jie norėjo monarchiškai valdyti Bažnyčią. Kai 
Zosima stengėsi kištis į Afrikos reikalus, afrikiečiai, nenorėda- 
„mi kentėti Romos „puikybės“, ėmė reikalauti, kad popiežiai 
žiūrėtų Bažnyčios susirinkimų kanonų. Argi vienas žmogus 
tęsąs Šv. Dvasios apšviestas, o dideli vyskupų susirinkimai visai 
nesą apšviesti? Kristaus Bažnyčioj žmogui reikią nusižeminti, 
o ne pasipūsti. Tai nuoseklu; tik — logiškai neaišku, o prak- 
tiškai tos Augustino minties permaža. Ištikrųjų. — Jeigu 
Bažnyčia privalo absoliutaus empiriško autoriteto, tai šis tiks- 
las tegalima pasiekti monarchiškai suorganizavus Bažnyčios 
hierarchija. Šia prasme Romos ideja logiškai ir istoriškai stip- 
resnė buvo. 

Jau II amžiaus pabaigoj popiežius Viktoras I atskyrė nuo 
Bažnyčios Mažosios Azijos krikščionis už tai, kad jie šventė 
Velykas kitą dieną, negu Romoj. Tertullianas išjuokė popie- 
žiaus Kalliksto (217—222) pretenzijas, šio „pontifex rma- 
ximus, guod est episcopus episcoporum". O po trisdešimties 
metų Stefanas (254—257) baugino anatematizuosiąs Afri- 
kos ir rytų Bažnyčias už tai, kad jos ėmė krikštyti eretikus, 
Šis Romos monarchizmas, žinoma, sustiprėjo, kai kova su ari- 
jonais iškėlė popiežių Tulijų (337—352): rados jis tikybos 
saugotojas ir vyskupų teisėjas ne tik vakaruose, bet ir visoj 
Bažnyčioj; ortodoksijos gynėją Athanasijų Didįjį gynė. Roma 
neužmiršo Julijaus rolės. Siricijus (384—394) ėmė formu- 
luoti popiežiaus pirmenybės ideją. — Popiežius daugiau už vi- 
sus turįs rūpintis krikščionių tikyba. ,,Nešame visų prispaus- 
tujų naštas. Pats Šv. apaštalas Petras neša jas drauge su mu- 
mis, globodamas ir saugodamas mus, jos paveldėtojus visuose 
dalykuose“ Anot TInnocentijaus I (401—417) ir Zo- 
simos, šv. Petras esąs visų vyskupų pradžia ir autoritetas. 

Tad negalįs būti baigtas svarbus koks klausimas, Šv. Petro 
įpėdiniui nepritariant. 

Prasmindami savo Bažnyčios tradiciją, popiežiai dogmatiš- 
kai vertino ir aiškino visus jai palankius faktus, kurių, tiesą 
sakant, nemaža buvo, naudojosi prireikus net etiketo dalykais. 
Rytiečiai meilikaudami gyrė Šv. Petrą ir jo įpėdinius, norėjo 
pagerbti ir palenkti savo pusėn kurį nors popiežių, Julijų 
arba Leoną Didįjį (440—463); o Romoj visa tai laikoma 
buvo Bažnyčios pripažintomis šv. Petro įpėdinių teisėmis; ir 
Zosima arba Gelasijus neabejodami prisiskirdavo visa, kas buvo 
taikoma Julijui arba Leonui. Sunku buvo neigti Romos sosto 
pirmenybė, neneigiant visuotinių susirinkimų kanonų. Taip 
antai, Efeso susirinkimas, Aleksandrijos patriarchui šv. Kiril- 
lui vadovaujant, viešai paskelbė šią pirmenybę (431 m.). — Šv. 
Petras esąs „apaštalų pirmininkas ir galva, tikėjimo šulas ir 
Bažnyčios pamatas". Jis gavęs dangaus raktus ir „iki šių die- 
nų savo įpėdiniuose gyvenąs ir teisiąs". Kaip tokie žodžiai 
aiškinti, — kitas klausimas. Rytiečiai, afrikiečiai ir Augustinas 
pripažino, kad popiežiai teturį garbės pirmenybę (7 Tpeopeia TAG 
Tužę,  primatum honoris); be to, rodos, motyvuodavo kartais 
šį primatą ne tiek Šv. Petro reikšme, kiek tuo, kad Roma yra 
buvusi senoji imperijos sostinė. Todėl visuotinis Konstan- 
tinopolio susirinkimas (387 m.) pripažino, o visuotinis 
Chalkedono susirinkimas (451 m.) patvirtino, kad ir Nau- 
josios Romos patriarchas turi Bažnyčioj „garbės pirmenybę“ 
po Romos vyskupo. Bet popiežiai suprasdavo savo pirmeny- 
bę kitaip. Leonas Didysis labai protestavo prieš Chalkedono 
susirinkimo nutarimą, net prieš visos Bažnyčios pripažinto 
Konstantinopolio susirinkimo kanoną, — sakė nė negirdėjęs 
tokio visuotinio susirinkimo. Leonas norėjęs apginti Aleksan- 
drijos ir Antiochijos sosto teises bei Bažnyčios tradiciją. O išėjo 
taip, kad Konstantinopolio susirinkimą neigdamas, pats neigė šią 
tradiciją, nes bijojo, kad nesustiprėtų Bažnyčioj naujos sostinės 
patriarchas ir imperatorius, kurio patriarchas faktiškai priklau- 
sė. Negalėjo sutikti ir su nauju, ne bažnytiniu, bet politišku 
principų Bažnyčios hierarchijai sutvarkyti. Konstantinopolio 
patriarchui iškilus, norėsiąs, žinoma, pirmininkauti ir Ravennos 
vyskupas. Kuo tada virsianti Romos pirmenybė? "Tiesa, vi- 
suotinis Nikėjos susirinkimas nutarė: Ecclesia Romana semper 
habuit primatum. "Tačiau, graikai sakė, kad šių žodžių nėsą 

jų nuorašuose. Be to, Chalkedono susirinkimas nusakė pirme- 
nybės sąvoką rytiečių prasme; o popiežiai suprato savo pirme- 
nybę kitaip, reikšdami ją kurį laiką ne visai aiškiai. Roma tvir- 
tai tikėjo, kad Romos Bažnyčia „gavusi pirmenybę ne iš susi- 
rinkimų nutarimų, bet iš Viešpaties“ ir tuo esanti „caeteris ec- 
clesiis praelata“. Ji visuomet saugojusi katalikišką tikėjimą — 
integra et verax Christianae religionis soliditas. Kadangi vie- 
nas Šv. Petras tevaldąs visas apaštalų katedras, kurgi kitur, jei 
ne Romoj tegalį būti tikri šv. Petro įpėdiniai? 

Politiškoms aplinkybėms padedant popiežiai dažnai galėjo 
ginti Bažnyčios tikybą, kovodami su rytų imperatoriais. Va- 
karų imperatoriai visi buvo tų pačių pažiūrų, kaip Romos pa- 
triarchas; remdavo jie popiežių politiką rytuose ir popiežių 
globojamus rytiečius pabėgėlius. Sunkiausiais rytų Bažnyčiai 
laikais, 337—350, imperatorius Konstantas šelpė ortodoksijos 
gynėją Juliją ir švelnino Konstantijaus politiką.  Konstanti- 
jaus priverstas pasmerkti Athanasijų (357 m.), popiežius Libe- 
rijus Valentiniano I laikais vėl nesvyruodamas gynė Nikėjos 
Simbolį. Gratianui viešpataujant, vakarų Bažnyčią laisvai val- 
dė Ambrosijus ir popiežius Damasas (366—384), o imperatorius 
Honorijus buvo nemažesnis už popiežių Innocentijų I Jono 
Auksaburnio šalininkas, tiesa — bejėgis. Galla Placidija ir 
Valentinianas III kiek begalėdami padėdavo Leonui Didžiajam. 
Kadangi, užkariavę Italiją, arijonai ostrogotai nesikišo į dogma- 
tiškus katalikų Bažnyčios reikalus, tai popiežių būklė nepablo- 
gėjo. Feliksas III (483—492) drįso nepripažinti imperatoriaus 
Zenono edikto, vadinamojo „Henotikon“, formulavusio rytiečių 
tikybą kiek monofizitiškai, ir atskyrė nuo Bažnyčios Konstanti- 
nopolio patriarchą Akakijų (484—519). 

Tai buvo pradžia schizmos, trukusios iki 519 m., bet reiškė 
ir tai, kaip vakariečiai suprato santykį valstybės su Bažnyčia, 
— Vakarų imperatoriai niekuomet nesistengė vaidinti Bažny- 
čioj tos rolės, kurią vaidino rytų valdovai; o vakarų vyskupai, 
šv. Hilarijus iš Arelato, šv. Ambrosijus, ne kartą kovojo dėl 
Bažnyčios laisvės. Šiai laisvei įrodyti Romoj, V amžiaus gale 
ir VI pradžioj, buvo prirašyta daug netikrų dokumentų, vadina- 
si, netikrų susirinkimų kanonų, ediktų, laiškų ir kitų dalykų. 
Visi šie dokumentai formulavo naują principą — summa sedes 
a nemine judicatur. Romos vyskupas turįs būti savarankiškas 
ne tik dogmatiškai, bet ir išviso. Žinoma, tai tėra noras, tačiau, 

kadangi konungas eretikas tvirtino išrinktą popiežių, visai na- 
tūralus ir gerai motyvuotas noras. O naujas rytų imperatorių 
viešpatavimas vakaruose, ypač imperatorių monoteletų (638 — 
680) ir ikonoklastų (Leono III, 717—740, ir Konstantino V Ko- 
pronimo, 740—775) politika aiškiai rodo, kiek Bažnyčiai reikė- 
jo, kad popiežiai būtų nepriklausomi. Patys popiežiai pripa- 
žino imperatorių valdžią. „Romėnų kilmės būdamas, myliu ro- 
mėnų imperatorių", rašo Gelasijus (492—496), „gerbiu jį ir pri- 
pažįstų". Bet — „dvi valdžios valdo pasaulį, vadinasi, šventas 
kunigų autoritetas ir viešpaties valdžia. Kunigai turi tuo di- 
desnės reikšmės, kad jie turi būti atsakingi net už viešpatį, nes 
Dievas teisia žmones." 

Skirdami žmogų nuo Žmogaus ir žmones nuo Dievo, vaka- 
riečiai skyrė ir Bažnyčią nuo valstybės, civitas Dei nuo civitas 
terrena. "Tuo būdu kyla nauja problema, vadinasi, visą Vakarų 
istoriją apibūdinęs klausimas apie Bažnyčios santykius su val- 
stybe. Šitas skirtumas lietė, žinoma, visų pirma empirišką Baž- 
nyčios pusę. O empiriškai Bažnyčia galėjo būti laisva tik bū- 
dama socialiai ir politiškai savarankiška. Ištikrųjų, vakarų im- 
perijai nykstant, jos vietoj barbarų valstybėlėms dygstant, Ro- 
mos Bažnyčia virto pamažu politišku organizmu, net kaip tik 
tikrąja Romėnų imperijos palikuone. Šis procesas formaliai 
pasibaigė VIII amžiui įpusėjus. 

Vienam savo pamoksle Leonas Didysis (440—461) gražiai 
nusakė politišką naujosios popiežių Romios reikšmę. — Romė- 
nams Evangeliją skelbdami šv. Petras ir Povilas Romą, klaidų 
mokytoją, pavertę Tiesos mokine. „Šie šventieji tavo tėvai vėl 
tave įsteigė. Jie paliko dangui skirtą padarą daug geresnį bei 
laimingesnį, kaip tas, kurį pastatė pirmųjų tavo mūrų, šio pa- 
saulio mūrų, kūrėjai; be to, vienas iš jų, davęs tau vardą, su- 
teršė tave nužudyto brolio krauju. Jų padedama, įgijai didelės 
šlovės, tapai rinktiniu kunigų ir valdovo miestu. Šv. Petro so- 
stinė būdama, tu esi pasaulio galva; ir Dievo religija gali ap- 
rėpti daugiau kraštų, kaip kadaise, kai tu viešpatavai žemėj. 
Pergalėmis garsėdama, valdei žemes ir jūrą; bet nesi užkariavu- 
si tiek ginklais, kiek dabar — krikščionių taika... Dievo Ap- 
vaizda rikiavo romėnų imperiją. Daugelis valstybių susijungė 

į vieną imperiją, kad būtų paruoštas kelias Evangelijai skelbti 
ir kad Tiesa, kuri šviečia visoms tautoms išganyti, galėtų pas- 
ruti iš galvos po visą pasaulio kūną.“ 

Čia aiškiai matyt, kaip grynai politiška senosios Romos 
tradicija yra susiliejusi su religiška krikščioniška Romos ideja. 
Tad bažnytinės organizacijos būta ir politinės. Italijoj po- 
piežius tiesiog valdė tik savo provinciją, vadinasi, pačios Romos 
ir Italijos centro bei Italijos pietų Bažnyčios dalis. Jis kon- 
troliavo atskirų Bažnyčių vyskupų rinkimus ir jųjų veiklą. 
Kadangi kai kurie iš jų visuomet buvo Romoj, o popiežiaus 
ordinacijos dieną (natale ordinationis) suvažiuodavo ten beveik 
visi, tai popiežius gerai žinojo visą savo provinciją ir prireikus 
tarėsi su Romos sinodu, nors šis sinodas ir niekuomet nėra bu- 
vęs visai savarankiškas. Romos sinodas tebuvo popiežiaus pa- 
tarėjų susirinkimas. Išskyrus Afrikos Bažnyčios susirinki- 
mus, Bažnyčios susirinkimų vakaruose beveik nė nebuvo. Tai 
sutiko su monarchistiškomis popiežių tendencijomis. Tačiau, tie- 
są sakant, popiežiai pirma nedaug tesikišo į vidujus atskirų 
Bažnyčių reikalus. Ravennos vyskupus tvirtino Roma; bet 
Mediolano ir Akvilejos metropolitai nepriklausė popiežių. Ta- 
čiau Šv. Petro įpėdinių autoritetas tapo vis dėlto svarbiausiu 
vakarų Bažnyčios vienovės momentu, o jie patys tvirtai tikėjo 
savo pirmenybe. Italijos, Galijos, Ispanijos vyskupų prašomi, 
aiškindavo visokius klausimus, siuntinėdavo savo „decretalia“, 
— dažnai ir savo „legatus“. Ilgainiui popiežiai ėmė skirti ir 
savo „vikarus“. Siricijus (384—398) padarė savo vikaru The- 
salonikų vyskupą; Zosima (417—418) stengėsi įstiprinti Galijoj 
savo antrininką ir vakarų Arelato vyskupą; Simplicijus (468 — 
483) davė Ispanijos vikaro titulą Sevilijos vyskupui. Bet visa 
tai ne tiek organizavo vakarų Bažnyčią, kiek rodė Romos ten- 
dencijas. Tik Leonas Didysis sumanė steigti tikrą Bažnyčios 
organizaciją; ir vakarai, net pati Roma, ilgai tenkinosi neįgi- 
jusią konkrečios formos popiežiaus pirmenybės idėja, kol Gri- 
galius Didysis (590—604) suprato pagaliau visą formališko 
klausimo svarbumą. 

Kol kas pati ideja tejungė Bažnyčias į vieną organizmą. 
Prieš konkrečiai susiorganizuodama vakarų krikščionybė jau 
sudarė tam tikrą vienovę, jau buvo tarytum natūraliai organi- 
zuota. Ir ši „natūrali“ organizacija turėjo jau politiškos reikš- 
mės, ypač barbarams arijonams išdalijus vakarų imperiją. Čia 

religijos antagonizmas žadino ir stiprino politišką Romos tra- 
diciją. Bažnyčia surankiodavo gyviausius romėnų kultūros 
gaivalus, ir tie vyskupai, kurie nebuvo buvę Romos valdininkai 
arba nustojo buvę, dažniausiai priklausė romėnų diduomenei ir 
šviesuomenei. Šis faktas lengva pastebėti dideliuose miestuo- 
se, ypač pačioj Romoj, kur, nuo V amž. pusės, didikai vis 1a- 
biau ėmė skverbtis į popiežių kuriją (iš dalies eidami į kuni- 
gus), tuo tarpu kai popiežiai turėjo vis didesnės įtakos Romos 
miestui ir apskričiai valdyti. Nebetekdami senosios savo poli- 
tiškos reikšmės Romos didikai virto vietine Romos valdžia, o 
visą savo politišką tradiciją, patyrimą ir saugojamą ių Romos 
ideją atidavė Romos Bažnyčiai. 

Popiežių rinko Romos dvasininkai ir „liaudis“, o įtakingiau- 
sias šios „liaudies“ sluoksnis buvo, žinoma, didikai. Politiškos 
jų tendencijos aiškiai išėjo aikštėn Theuderiko Didžiojo lai- 
kais. — Popiežium išrinktas buvo Symmachas (498), bet no- 
rintieji susitaikyti su bizantiečiais senatoriai pakišo antipopie- 
žių Laurentijų, norėdami išvaduoti Italiją iš gotų valdžios. 
Tad Symmachą palaikąs Theuderikas netikėtai virto katalikų 
tikybos gynėju, nes patrijotai galėjo gauti Bizantijos pagelbos 
tik pripažindami patriarchą Akakijų ir imperatoriaus Zenono 
„Henotikon“. Bet šis didikų nesutarimas su kurija neil- 
gai truko. Akakijaus schizmai pasibaigus (519), kurija ėmėsi 
pamažu bizantiškos didikų politikos. Tačiau Bizantija viliojo 
tik iš tolo. Ostrogotus nugalėjusi rados ji persilpna Italijai 
nuo longobardų apginti. Patys gindamiesi nuo longobardų ita- 
lai kaskart aiškiau ėmė matyti, kad bizantiečiai eksploatavo 
juos, kaip barbarai, gal net pikčiau, ir išdidžiai niekino Italijos 
interesus. Be to, visa romėjų kultūra ir valstybė juo toliau, 
juo labiau atrodė nebe sava, o svetima esanti, ypač religinė im- 
peratorių politika ir despotiškas kišimasis į Bažnyčios reika- 
lus. Romėnai ėmė skirtis nuo romėjų ir, nebegalėdami grąžin- 
ti praeities ir atgaivinti vakarų imperijos, rūpinosi ateitimi: 
stengėsi sudaryti Italijoj naują nacionalią valstybę ir spietėsi 
apie popiežių Romą. 

Tai labai ilgas procesas; visai aiškus buvo tik VII amžiu- 
je. Leonas Didysis tebebuvo dar vakarų imperijos gynėjas. 
Ksisto III laikais (432—440) arkidiakonas Leonas ėjo Galijoj 
Ravennos dvaro diplomato pareigas. O po dvylikos metų, 452 
metais, Attilai įsiveržus į Italiją, imperatoriaus ir Romos senato 

prašomas, popiežius Leonas derėjosi su hunų valdovu. Ir „at- 
sitiko tai, ko laukė Dangumi pasitikįs Leonas, nes Dangus nie- 
kuomet neapleidžia drąsių maldininkų.“ šv. Leonas išgelbėjo 
Italiją; 455 m. išgelbėjo ir pačią Romą, įkalbėjęs vandalų ko- 
nungui Geiserikui nebeplėšti ir taip jau didžiai apiplėšto mies- 
to. — Paskutiniais vakarų imperijos laikais, gindamas ją ir jos 
kultūrą, iškilo Romos popiežius. Ištikimas imperatoriaus pa- 
valdinys buvo ir Grigalius Didysis (590—604), sumaningas va- 
karų Bažnyčios organizatorius. Bet tyrinėjant jo veikla, aiš- 
kiai matyt, kiek nuo Leono laikų paaugėjo ir sustiprėjo poli- 
tiška popiežių valdžia. 

Imperatorių, didikų ir paprastųjų žmonių dovanos ir testa- 
mentai sukrovė Romos Bažnyčiai daug turto, ypač žemių, va- 
dinamąjį Patrimonium S. Petri, šv. Petro tėvonystę. Tie proce- 
sai, kurie vertė smulkius žemės savininkus jieškoti didikų glo- 
bos, virsti jų klientais, prekaristais, emfiteutais (vadinasi, pa- 
veldėtiniais nuomininkais), arendatoriais, nuolat didino šią „tė- 
vonystę.“ Šeštame amžiuje Romos Bažnyčia buvo didžiausia 
žemės savininkė Italijoj, ne tik Romos dukate (nors čia, žino- 
ma, Bažnyčios žemių daugiausia buvo), bet ir turtingoj Kam- 
panijoj, pietų Italijoj, Afrikoj, žiemių Italijoj ir Dalmacijoj. 
Vergų, kolonų ir nuomininkų bei prekaristų dirbamos žemės 
duodavo daug pelno, naujoms Bažnyčioms, vienuolynams ir 
labdarių įstaigoms steigti suvartojamo. Ypač rūpinosi vargšais 
Šv. Grigalius Didysis; jo biografas vadina tų laikų Bažnyčią 
visiems atdaru grūdų aruodu, o patį popiežių — Kristaus šei- 
mininku. Bet šis Kristaus šeimininkas pats save vadino kar- 
tais „consul Dei“. 

„Kaip Leonas, gyvasis Romos kultūros simbolis ir tikras va- 
das būdamas, šv. Grigalius tapo tikruoju rūpestinguoju tėvu. 
Jis išpirkinėjo belaisvius, penėjo alkanus, darė tai, ką darė ka- 
daise imperatoriai. — Krikščioniška ideja konkretėjo, veikda- 
ma socialiai ir politiškai. Prieš tapdamas Šv. Benedikto vie- 
nuoliu (575), šv. Grigalius buvo praefectus urbi (572—573) ; bet 
jo laikais senosios Romos magistratūros arba nustojo savo pras- 
mės, arba visai išnyko: 579 m. paskutinį kartą beminimas Romos 
senatas. Užkariavę Italiją, bizantiečiai reorganizavo ją kariš- 
kai. Visur pritupdė karo gubernatorių — duces, tribuni, ma- 
gistri militum. Ravennos egzarcho priklausomi, jie ko- 
mandavo kariuomenės (milicijas, militia), kurios virto pamažu 

smulkių ir vidutinių žemės savininkų milicijomis, ir vietoj 
civilinių valdininkų valdė miestus ir apskritis. Ilgainiui šie 
karininkai susiliejo su didikais, bet naujoji organizacija liko. 
Tačiau ši organizacija neatidavė popiežių imperatoriaus val- 
džion, bet netikėtai sustiprino jų valdžią. — Popiežius ėmė 
dabar atstovauti ir senatui ir seniesiems Romos magistratams, o 
Romos dukas (dux), popiežiui nepadedant, negalėjo nei pinigų 
bei kareivių rinkti, nei Romos valdyti, ypač, kai atkirto longo- 
bardai Ravenną nuo Romos. Patys to nenorėdami, bizantiečiai 
organizavo Bažnyčios valstybę, nes greit, VII-VIII amž., ne 
tik diduomenė, bet ir milicija, vadinasi, žemdirbiai, kareiviai, 
sudarė naują, popiežiaus vadovaujamą romėnų tautą. 
„Paskutiniuosius dvidešimt septynerius metus“, rašė Šv. 
Grigalius imperatorienei, „gyvename čia, šiam Romos mieste, 
longobardų kardui čerškant. Kiek pinigų kasdien moka jiems 
Bažnyčia, kad galėtume gyventi, — nebenoriu nė skaityti. 
Trumpai sakant: kaip imperatorius turi Ravennoj, kur yra pir- 
moji Italijos kariuomenė, savo iždininką, ... taip ir aš esu šio 
miesto iždininkas“. O mokėdamas duokles longobardams, po- 
piežius, visai natūralu, pats su jais ir tesiderėjo. Derėjos, ži- 
noma, imperatoriaus vardu, bet veikė savo pinigais ir autoritetu. 

Roma, ligurai ir keltai 

Romėnų imperijos žlugimas yra vienas iš įdomiausių klau- 
simų visų pirma dėl to, kad, jį tyrinėdami, turime žiūrėti visų 
kultūros reiškinių, jos visumos. Bet kadangi ne tik politiškus, 
socialius, ekonomiškus ir t.t. procesus tyrinėjame, — noroms 
nenoroms lyg liečiame pačią kultūros esmę, kultūros struktūrą 
ir būtiną išrutulą. Apie „būtinumą“ kalbame tik kiekvieno 
žmogaus evoliucijos būtinumo prasme. Žmogus laisvai gyvena, 
galvoja, veikia, o vis dėlto būtinai turi senti ir mirti. Atsiža- 
dame priežastingųjų aiškinimų scholastikos; tik kukliai sten- 
giamės dėstyti, kaip žlugo romėnų suorganizuota helenistinė 
kultūra ir kas buvo bendrieji, vadinasi, visose gyvenimo srityse 
besireikšdiną to žlugimo momentai. 


Apytikriai mūsų ėros pradžioj helenistinė kultūra sudarė 
tam tikrą ekonomišką, socialią ir socialiai psichišką vienovę. 
Bet kiekviena pribrendusi kultūra reikalauja ir išorinės politiš- 
kos vienybės, be kurios negali gyvuoti socialiai sąmoningai. 
Politiška helenistinės kultūros organizacija ir buvo suhelenin- 
tos Romos imperija. Pax Romana ir organizatoriškas romėnų 
genialumas sutvarkė šią kultūrą; praplėtė ją iki Afrikos tyrų, 
vandenyno, Britanijos, Reino ir Dunojaus. Tačiau, juo toliau 
į Vakarus, juo plonesnis rados helenistiškai kultūringas sluoks- 
nis, o pati Roma, organizuodama bei platindama kultūrą, pras- 
tino ją ir „bergždino“, Romos veikla nėra buvusi kūryba, bet 
utilitarus, kad ir milžiniškas, darbas. Romėnams rūpėjo ne tiek 
ugdyti kultūra, kiek eksploatuoti ir valdyti įvairios tautos. — 

Tu, regere imperio populus, Romane, memento! 


Tad romėnai tejungė kultūrą iš išorės, tik formaliai, nejieškoda- 

mi ir nenorėdami rasti vidujo, idejinio jos vienybės prado. 
Juk „Romėnų Taika“, politiška ir sociali santvarka, mėgiamos 
ir vartojamos kultūros gėrybės, visa tai ne kas kita, kaip kultū- 
ringo darbo priemonės ir vaisiai. Kultūros tikslą ir prasmę su- 
daro absoliutus, vadinasi, religiškas žmonių idealas; pakeisti 
jis kultūros priemonėmis bei vaisiais, tai reiškia individualistiš- 
kai atsižadėti kūrybiško kultūros darbo. Pačiai helenistinei 
kultūrai sergant individualizmo krize, nebetekusi savo senosios 
religiškos pasaulėžiūros Roma nebegalėjo, žinoma, suprasti ir 
aktualizuoti kultūros kitaip, kaip tiktai formaliai ir paviršuti- 
niškai.  Biurokratiško dominato racionalizmas, kastų ir bau- 
džiavos santvarka gražiausiai apibūdino Romos viešpatavimą. 
Imperijai nebeįgijus socialios kultūringos sąmonės, tretysis am- 
žius kėlė aikštėn dirbtinį imperijos būdą, o menka (ypač va- 
karuose) organiška kultūros vienovė nepakėlė politiškos ir so- 
cialiai ekonomiškos krizės. Nuo III amžiaus imperija, nežiū- 
rint tikrai heroiškų imperatorių darbo, ėmė irti, ir, V amžiui 
baigiantis, vakaruose beliko vien buvusios kultūros elementai. 
Prieš virsdama nauja Bizantijos kultūra, helenistinė kultūra bei 
imperija susikoncentravo rytuose. 

Čia, Europos kultūra tyrinėjant, ir kyla svarbiausias klau- 
simas: kaip Romos organizuota helenistinė kultūra santykiavo 
su naujosios Europos kultūra? Ką, kokius elementus ištikrųjų 
yra palikusi europiečiams Roma? Kaip galima skirti Romos 
kultūra nuo Europos kultūros? šis klausimas yra kartu uni- 
versalios istorijos perijodizacija. 

Istorijos profesorius Keller (Christophorus Cellarius, 
mirė 1707 m.) pirmas suskirstė universalią istoriją senovės, vi- 
duramžių ir naujųjų amžių perijodais. Ši tiktai politiškų įvy- 
kių perijodizacija iki šiol buvo prigijusi mokyklose ir univer- 
sitetuose, bet neturi jokios mioksliškos vertės. Kadangi istoriš- 
kam procese sena yra susiję su nauja, o paties proceso pradžią, 
apogiejų ir galą težinome apytikriai, tai, savaime suprantama, 
kad, dalindami istoriją perijodais, ne metais (kaip darė Keller), 
bet amžiais turime verstis. Aišku, kad XII amžius priklauso Eu- 
ropos kultūrai, o II — helenistinei. Bet kada baigiasi pastaroji 
ir prasideda pirmoji, — visai neaišku. Kai kurie naujesnieji 
mokslininkai jungia VI ir VII amžių su romėnų istorija, o 
VIII-jį laiko Europos kultūros pradžia; kiti įspraudžia čia nau- 
ją vidutinį perijodą, — maždaug nuo IV iki VII amžiaus. 

Klausimas sunkoka išspręsti dar ir dėl to, kad ne visi pe- 
rijodizatoriai žino, ką, tiesą sakant, nori perijodizuoti. Nes 
žodis „universali istorija“ gali turėti daug prasmių. Daugelis 
įsivaizduoja vieną pastovų istoriško proceso subjektą (vadinasi, 
žmoniją), o kultūrą laiko mechaniška suma minčių, žinių, pa- 
pročių ir materialių daiktų, žodžiu, visa, ką tik gali turėti ir 
kuo tik gali naudotis šitas subjektas. Žmonija vis progresuo- 
janti, nors kartais sukvailėjanti ir subarbarėjanti kiek. Ir ro- 
mėnų imperijos žlugimas ne kas kita esąs, kaip vieno tokio lai- 
kinio žmonijos subarbarėjimo pradžia. Bet, maždaug nuo VIII 
amžiaus, žmonija vėl imanti augti, sydindama naujus savo kul- 
tūriškus padarus su pamažu atgimstančiais senosios kultūros 
padarais. 

Tokia teorija, „pažangos teorija" dėstant, nelabai svarbu 
istoriškas procesas perijodizuoti arba į minėtus ir su šia peri- 
jodizacija susijusius klausimus atsakyti. Jeigu tokių klausimų 
vis dėlto kyla, tai todėl, kad istorikas negali apseiti be kito 
istorijos supratimo, kurį bendrais bruožais apibūdinome, pradė- 
dami mūsų kursą. — Skiriame dvi kultūras, vadinasi, romėnų 
helenistinę ir Europos kultūrą. Antroji gimė iš pirmosios, kaip 
nauja žmonijos individuacija ir individualybė, o pirmoji „,per- 
gyvena“ save iš dalies antrojoj. Tyrinėdami romėnų imperiją, 
pastebėjome ne tik helenistinės kultūros žlugimą, bet ir naujų, 
krikščioniškų kultūrų pradžią. 

Du pirmieji amžiai po Kristaus gimimo buvo ne tik Romė- 
nų imperijos, bet ir helenistinės kultūros apogiejaus laikas. O 
kaip tik apogiejaus metu griaunančioms tendencijoms susidūrus 
su kūrybiškosiomis, kiekviena kultūra reiškia visą savo indi- 
vidualybę ir ima nykti. Kaip tik tada organiška kultūros są- 
monė virsta racionalistiška savižina: literatūroj ir filosofijoj 
sujunda klausimai apie kultūros ir išviso žmonių gyvenimo 
prasmę bei tikslą. — Tuo tarpu kai stoikai ir teosofai kovojo su 
skepticizmu ir reliatyvizmu, helenistinė kultūra formulavo sa- 
vo pasaulėžiūrą, kuri buvo tikras ir kultūros principas, sudarąs 
daugingą įvairių jos tautų vienovę. Ši nauja pasaulėžiūra, pasi- 
reiškusi labiausiai krikščionybėj, turėjo universalios prasmės, 
nes, pati save suprasdama, helenistinė kultūra palietė kiekvie- 
nos kultūros, visos žmonijos istorijos principą. Čia helenistinė 
kultūra atstovavo visai žmonijai, tad pati žmonija pažino savo 
gyvenimo pagrindus ir savo pasaulėžiūrą. 


+*20) — 


Krikščionybėj helenistinė kultūra susikryžiavo su naujo- 
mis kultūromis. Žinant krikščionybę puikiausią helenistinės 
kultūros ir jos pasaulėžiūros reiškinį esant, nevalia užmiršti, 
kad krikščionybė yra kartu ir nauja, atgimusi žmonija, taigi 
ir kitų, naujų kultūrų sistema. Pati helenistinė kultūra galėjo 
suprasti kiek, bent išreikšti savo principą ir pasaulėžiūrą, bet 
nebegalėjo jų tikrai įvertinti ir įvykdyti. Jos savižinos valanda 
buvo jos mirties valanda. Ir romėnų imperija tyrinėjant, įdo- 
miausias, o Europos istorikui svarbiausias dalykas yra paste- 
bėti, kaip dygo nauja krikščioniška kultūra. 

Rytuose stabmeldžių imperija ir kultūra virto Bizantijos 
kultūra ir imperija, kur krikščioniška pasaulėžiūra sujungė 
valstybę su Bažnyčia ir suderino įvairias tautas. Vakaruose 
tokios sintezės ilgai nebuvo. Bažnyčia čia, skirdamos nuo nyk- 
stančios valstybės, kurį laiką bendradarbiavo, rėmė ją; tuo tarpu 
pati organizavosi, įgijo ekonomiškos, socialios bei politiškos 
reikšmės ir rankiojo helenistinę romėnų kultūrą. Ir štai — be- 
mirštanti kultūra netikėtai atgimsta, virsta bažnytine. Vakarų 
imperija nuolat silpnėjo ir pagaliau išnyko: jos vietoj atsirado 
barbarų valstybių. Bažnyčia paveldėjo universalią Romos ide- 
ją ir universalios politiškos organizacijos pamatus. Palyginti 
su politiškai bažnytine Bizantijos santvarka, vakaruose Bažny- 
čia santykiavo su valstybe visai kitaip; mat, ne tik pati Baž- 
nyčia, bet ir empiriška, tam tikra prasme politiška jos organi- 
zacija laikoma buvo svarbesne už valstybę, už civitas terrena. 
Bet politiškai popiežių Romos pirmenybei daug ko trūko. 

Ir stipriausia sociali bei politiška organizacija būdama, 
Romos Bažnyčia rados persilpna vakarų kraštams tvarkyti, ypač 
kai turėjo kovoti su barbarais arijonais ir su Bizantija. Jeigu 
Bažnyčia buvo naujosios kultūros branduolys, tai daug joje 
buvo ir senosios, mirštančios kultūros žmonių, nebeenergingų, 
istoriško Bažnyčios uždavinio nesuprantančių.  Krikščionybei 
kuriant naują kultūrą ir transformuojant seną, šie žmonės bo- 
dėjos kultūros darbo, asketiškai norėjo atsikratyti empirišku 
gyvenimu. Arba, paprastai, negalėjo atsižadėti vėlybesnės im- 
perijos pasaulėžiūros ir tradicijų. Sulotinėjusi Bažnyčia su- 
prasdavo vienovę dažnai perdaug abstrakčiai ir formaliai — 10- 
tyniškai: painiodavo tikybos ir kultūros vienovę su kalbos, ri- 
tualo, organizacijos formų vienodumu. Misijonieriška Griga- 
liaus Didžiojo veikla, tai vienas iš pirmųjų naujos politikos ir 

naujos pasaulėžiūros simptomų. Bet labai mažai suprato popie- 
žių jo misijonieriai: Canterbury (Kenterbari) miesto arkivysku- 
pas Augustinas ir jo auklėjami anglosaksų kunigai. 

Empiriškiems savo tikslams pasiekti ir naujai kultūrai or- 
ganizuoti Bažnyčiai reikėjo naujų elementų. Ne tik politiškai, 
bet ir religiškai nebegalėjo Bažnyčia sustiprėti ir išsiplėsti va- 
karuose be imperijos kraštuose įsikūrusių germanų pagelbos. 
O šie germanai, šie nauji etniški elementai, turėjo jau savąją ir 
savotišką kultūrą, siekė jau savo politiškų tikslų. Be to, vaka- 
ruose ne vienų germanų būta. 

Roma visai sulotinino Italiją, neišskyrus nė Lombardijos 
(vadinamosios Gallia Cisalpina). Bet, nuo II amž. susyk rytus 
ir vakarus užkariaudama, nebevaliojo visai suromėninti Galijos, 
Ispanijos ir Britanijos, nebekalbant apie Afriką. Tik kai ku- 
rios provincijos — Baetica Ispanijoj, Narbonnensis Galijoj Pro- 
consularis Afrikoj — galima laikyti visai sulotinėjusiomis. 
Pietų Galijos ir žiemių Ispanijos iberai neužmiršo savo kal- 
bos. Britanijoj, Armorikoj ir kai kuriuose centralinės Galijos 
kraštuose liaudis nenustojo kalbėti keltiškai. Tiesa, aps- 
kritai imant, lotynų kalba ir nuolat barbarėdama nustelbė kitas. 
Bet religijos, literatūros ir meno srity pilna buvo kitų, ypač 
keltų ir germanų kultūrų motyvų. Trečiame ir net penktame 
amžiuje sujudo kiek Galijos separatizmas. Imperijai iširus, at- 
gijo jeigu ne senosios kultūros, tai stiprios jų tendencijos. Ben- 
dros vakarų kultūros problema galima išspręsti tik derinant 
šios tendencijos su Bažnyčios dabojama romėnų kultūra. 

Tikroji, reliatyviai tolydinė Europos kultūros istorija pra- 
sidėjo vadinamojo neolito, šlifuoto akmens, laikais, t. y. 
apie 3000 m. prieš Kristų. Maždaug tais laikais daugumas da- 
bartinių Europos, iš dalies ir Azijos tautų sudarė tam tikrą 
kultūros ir kalbos vienovę. Tai buvo vadinamieji indoeuro- 
piečiai, arba arijai, kurie gyveno apytikriai į vakarus 
nuo linijos Karaliaučius — Krimas, vadinasi, šiaurės ir vidaus 
Europoj. Nežinia ar buvo arijai vienos rasės žmonės. Žinome 
tik, kad visus juos charakterizavo viena neolito kultūra ir kad 
kalbėjo jie viena kalba, bet visuomet, be abejo, daugeliu tar- 
mių, iš kurių ir kilo atskirų tautų kalbos. Galime spėti indo- 

europiečius buvus didelę įvairių tautų sąjungą arba „imperiją“. 
šis politiškai kultūriškas organizmas egzistavo iki vario peri- 
jodo, vadinasi, iki 2500—2000 m. prieš Kristų. 

Apie 2500—2000 m. dalis indoeuropiečių atsiskyrė nuo „im- 
perijos" ir nukeliavo į rytus Dunojaus slėniu ir toliau į Aziją, 
kur įsikūrė pagaliau iraniečiai (medai, persai) ir in- 
diečiai. Tuo metu dabartinėj Prancūzijoj pristatyta buvo 
vadinamųjų megalitiškų paminklų — dolmenų, menhirų 
ir kromlečų — ir gyveno vidutinio ūgio brachikefalai. Šie ne- 
olitikai aiškiai skyrėsi nuo šiaurės ir vidurinės Europos arijų 
ypatingais materialinės savo kultūros bruožais; vario perijodui 
prasidėjus, paplito jie, rodos, šiaurės pajūry (iki Elbės upės), 
pietų Vokietijoj, Bohemijoj, Moravijoj, Vengrijoj. Jų įsibro- 
vimas ir buvo, gal, indoeuropiečių suirutės pradžia, nes kaip tik 
po 2500 m. atėjo arijai į Indiją ir į Graikiją. 

Gal, Prancūzijos neolitikų stumiami, šiaurės pajūrio gyven- 
tojai nuėjo į pietus ir rytus. Vieni jų, Elbės upės slėniu eida- 
mi, atsidūrė Bohemijoj ir sukūrė tą Unetiko, arba Aune- 
tiko, žalvario kultūrą, kuri įsiskverbė į Italiją drauge su pa- 
čiais italikais. Kitų kelias buvo abu Reino paupiai iki 
Tiuringijos ir Konstanco ežero, kur susitiko ir sumišo su Švei- 
carijos „palafittų“ (vadinasi, pastatytų ežeruose kaimų) gyven- 
tojais ir su tais pačiais Prancūzijos neolitikais. Tai buvo žal- 
vario kultūros ir vadinamųjų „tumuli“ (piliakalnių) tautos. 
Graikų ir romėnų rašytojai vadino šias tautas ligurais. 

Net pati Italija imperijos laikais gražiai tebepriminė pir- 
muosius pusiasalio gyventojus — ligurus. Maždaug XIII 
amžiuje prieš Kristų ligurai buvo įsiskverbę į Italiją; be Itali- 
jos buvo užėmę visą „Galiją nuo Alpių iki vandenyno ir nuo 
Pirinejų iki Reino, iš dalies — Ispaniją, Tyrreno jūros bei van- 
denyno salas, gal būt, net Britaniją. Jų kalba, kurios liko keleta 
šaknų ir sufiksų (ypač — asca, asco, osco, usco; sakysim mieste- 
lių varduose: Manuasca — Manosgue, Tarusco — Tarascon, An- 
nevasca — Nevache), rodos, buvo ir indoeuropiečių kalba. Ši 
hipotezė galima paremti ir archeologų išvadomis, jeigu tiesa, 
kad ligurai statydinos kaimus ežeruose, Šveicarijoj bei Savo- 
joj, ir vadinamąsias terramaras šiaurės Italijoj. Nuo senų seno- 
vės aigiptiečiai, kretiečiai, foinikiečiai ir etruskai (—etruskai 
gyveno Toskanoj ir Umbrijoj, laikinai viešpatavo net Latiume) 
prekiavo Galijos pajūriuose, nuplaukdavo upėmis net į patį Ga- 

lijos vidurį. Jų ir Ispanijos iberų pirkliai plaukdavo toli 
į žiemius, — Britanijos alavo ir Frislandijos gintaro. Pirma 
foinikiečiai ir kartaginiečiai, paskui ir graikai ėmė steigti pietų 
Galijoj faktorijas ir kolonijas. Septintame amžiuje pragarsėjo 
fokidiečių (Fokidos graikų) kolonija Massilija (Marseil- 
1e), greit virtusi didele jūros valstybe; bet VI amžiuje įsigalėjo 
čia kartaginiečiai ir etruskai. Visos šios tautos santykiavo su 
ligurais. 

Iš iškasenų galima spėti, kad ligurai buvo ir pirkliai; nes 
negalėtum išaiškinti, kodėl vienodi jų ginklai, papuošalai ir kiti 
daiktai. Prekyba labiausia ir jungė įvairias ligurų tauteles, nors 
vieno stipraus politiško organizmo jos nesudarė. Kuone pen- 
kiems šimtams tautelių vadovavo kunigaikščiukai ir „seniai“. 
Kiekviena tautelė gyveno kaimuose; jos žemėj buvo turgus, vie- 
na arba kelios pilys nuo užpuolusių priešų pasislėpti. Kai kur 
ir didesnių valstybių buvo. Taip antai, VI amžiuje prieš Kristų 
Narbonnos (Narbo) miestas buvo didelės karalystės sostinė, 
ferocis maximum regni caput. 

Ligurai buvo žemdirbiai, vertėsi gyvulininkyste ir prekiavo 
kiek, kaip minėta. Gražiai mokėjo šlifuoti akmenis, dirbo iš jų 
visokius įrankius ir ginklus (strėlų galūnes, durklus, peilius, 
kirvius, jietis). Nuo senų senovės žinojo jie varį, o apie 600 m. 
prieš Kristų — ir žalvarį. Iš žalvario dirbdinos visų pirma 
ginklų, paskui — karolių, apirankių ir išviso papuošalų. Tik 
papuošalams (ne ginklams) vartojo ligurai geležį, vartojo ir 
auksą. Geri buvo dailidės, visokių drobių audėjai ir molinių 
indų meisteriai. Bet, palyginti su paleolitiško perijodo žmonė- 
mis, menkų jų dailininkų būta. Jų indai — primityviausių for- 
mų, o vienas kitas išlikęs jų piešinys rodo neakylius ir neišla- 
vintos rankos juos buvus. Pasižymėjo ligurai ir architektūros 
srity. 

Visi šie dolmenai, menhirai ir kromlečai ir 
yra jų liekanos. Dolmenai, tai iš milžiniškų akmenų ir žemės 
pastatyti kapai, piliakalniai. Numirėliams arba jų kaulams iš- 
kasdavo kartais olą kalne; kartais statydavo ant lygios vietos 
piliakalnį, kur buvo galerijų ir salių. Ilgainiui viskas subyrėjo; 
beliko vieni didžiuliai akmenys, buvę kadaise galerijų bei salių 
stogai ir šulai. Dažnai ties tokiais dolmenais statomas buvo di- 
delis stulpas — menhiras, arba — net keli menhirai. Bet dažnai 
būdavo ir daug menhirų: arba — kromlečas, vadinasi, menhirų 

skritulys, arba — atskirai stovį menhirai. Kam tie kromlečai 
ir menhirai rioksojo, — ne visai aišku; gal buvo jie ir kapų pa- 
minklai; bala juos žino. 

Iš visa to galima padaryti ta išvada, kad ligurų tautelės re- 
liatyviai sėslios ir stipriai organizuotos buvo. Be to, dolmenai 
pasakoja mums apie ligurų tikybą. — Ištikrųjų, dolmenai buvo 
numirėlių namai, panašūs į tas olas, kuriose gyveno kadaise pa- 
leolitiško perijodo žmonės, vadinamieji „trogloditai“, ir patys li- 
gurai. Numirėlį guldė į grabą, į milžinkapio kambarį; įdėdavo 
jam lankų, strėlų, durklų ir kirvių. Dažnai kambario lubose ir 
mūruose iškaldavo kirvius, kad jokia piktoji dvasia negalėtų 
kušinti numirėlio. Dėdavo į kapą visokio maisto ir gėralo, o lu- 
bose pragręždavo mažą skylutę, kad vėlė laisvai galėtų išeiti ir 
grįžti. Kai kur dolmenuose archeologai yra radę ir aukų 1i- 
kučių. 

Žinome, kad ligurai aukodavo dievams žmones, — gal, ir 
patys dalyvavo šiuose dievų pokyliuose. Anot Tito Livijaus, dar 
II amžiaus prieš Kristų pradžioj, Apenninų kalnų ligurai au- 
kodavę savo dievams belaisvius. Tokių aukų reikalavo derlin- 
gumo dievai, žemės ir meilės deivės. Tiesa, mažai ką žinome 
apie ligurų religiją. Tačiau galima spėti, kad jų garbinta upių, 
šaltinių, kalnų ir girių dvasios. Garbinta ir medžiai, tūli žvė- 
rys, saulė, mėnuo, žemė, ugnis. Pajūrio salose ir ant uolų staty- 
davo ligurai šventoves; šventose giriose gyveno vaidilutės; jos 
mokėjusios gydyti, pavirsti žvėrimis, spėti ateitį, sukelti audrą. 
Kautynių metu vieni ligurai kovėsi, o kiti, giedodami ir dūduo- 
dami, šaukėsi dievų pagelbos. 

Sunku skirti ligurų religija nuo keltų religijos, nes, užka- 
riavus keltams ligurų žemes, pastarieji virto pagaliau su keltais 
viena tauta. Vos bežymu ligurų pėdsakai Ispanijoj ir Italijoj. 
Be abejo, daug kultūros ir etniško ligurų būdo bruožų išliko Ga- 
lijos, net Prancūzijos kultūroj; tik, deja, sunkoka šie bruožai 
išskirti. 

Žemo stogo ligurai buvo didžiai stiprūs, vikrūs, kantrūs, 
energingi.  Nenuilsdavo vaikščiodami ir bėgiodami. Be to, — 
puikūs medžiotojai, baisūs kariai, drąsūs jūrininkai, tusūs žem- 
dirbiai ir darbininkai. Nėščios jų moterys dirbdavo, kol suby- 
rėdavo, o subyrėjusios ir nusimazgojusios vaikelį, vėl tuoj im- 
davos darbo. Omnes fallaces (visi jie apgavikai), sako apie li- 

gurus Katonas; kiti rašytojai — Vergilijus, Titas Livijus, Au- 
sonijus — patvirtino Katono charakteristiką. Ligurai buvę va- 
gys, plėšikai, nieko nebiją piratai, gal, net antropofagai; bet 
mėgę savo žemę ir sunkiai su ja skirdavęsi. Tiesą sakant, ro- 
mėnai rašytojai partyvūs buvo, nes Roma ilgai kovojo su ligu- 
rais; graikų rašytojai charakterizavo ligurus geriau. 

Šiaip ar taip, senųjų rašytojų aprašyti ligurai kai kuriais 
savo charakterio bruožais panašūs į prancūzus. Mokslininkai 
stengėsi susydinti etnišką ligurų tipą su tam tikrais dabartinių 
prancūzų bruožais. Tačiau kiekviena istoriška tauta yra kultū- 
riška individualybė; gimsta iš kitų ir dažnai į jas panaši; bet 
negalima jos, šios tautos, suprasti mechaniškai, sudedant kruvon 
jos tėvų ir protėvių bruožai. Negali gauti individo, sudėjęs jo 
tėvų ir protėvių būdus. Visos tokios hipotezės mažų mažiausia 
abejingos ir nemoksliškos. Be to, mažai ką žinome apie pačių 
ligurų būdą. Nežinome net to, ar patys ligurai etniškai vienodi 
buvo, ar ne. Gal, senieji rašytojai ligurais vadina ne vieną tautą, 
o visą, visokios kilmės ir įvairių rasių, tautelių grupę, kuri gy- 
veno Galijoj, Italijoj ir Šveicarijoj, kalbėjo viena kalba ir buvo, 
gali sakyt, vienos kultūros. O šios šlifuoto akmens ir 
žalvario kultūros įtakos galų-keltų, romėnų ir naujųjų 
europiečių kultūrai negalima mažinti. Daugelis dabartinių gy- 
venamųjų vietų egzistavo jau ligurų laikais. Ligurai buvo pir- 
mieji žemdirbiai tų pačių žemių, kurias paskui dirbo galai ir ro- 
mėnai ir kurias tebedirba šių dienų žmonės. Nauji ligurų kraštų 
gyventojai ne tik įsikūrė ligurų kaimuose ir žemėse, bet pavel- 
dėjo iš ligurų net pagrindines žemdirbystės formas, tad ir tam 
tikras socialaus gyvenimo tendencijas. Nemažiau ligurų kultū- 
ros elementų glūdi vėlybesnių laikų pasaulėžiūroj, ypač religi- 
joj. Tik negalima tikrai pasakyti, kas pačių ligurų sukurta, kas 
kitų perdirbta arba padaryta. 

Plisdami Ispanijoj ir vakarų Galijoj (Aguitania), ligurai 
susidūrė su iberais, kurie nuo senų senovės gyveno Ispani- 
joj, Galijoj, Sicilijoj ir Korsikoj bei Sardinijoj. Pietų Ispani- 
joj, dabartinėj Andaluzijoj, seniai pragarsėjo iberų (?) valstybė 
Tartessas (—Taršišas), kurios sostinė buvo Kadikso 
miestas. Tai buvo labai turtinga žemė. Graikai ir foinikiečiai 

gyrė jos derlingumą, jos javus ir vynuoges, minėjo tartassiečių 
auksą, sidabrą ir karo pabūklams vartojamus metalus. Anot pa- 
davimų, jau kelis tūkstančius metų valdę kraštą galingi karaliai. 
Šie karaliai įsteigė didelį laivyną ir padarė savo valstybę stiprią 
jūros imperiją. "Tartessiečiai kurį laiką viešpatavo Viduržemių 
jūros vakaruose ir europeiškam Atlanto vandenyno pajūry. 
Septintame ir šeštame amžiuje Tartesso imperija kovojo su kar- 
taginiečiais ir etruskais, užkariavusiais tuo metu visą šiaurinę ir 
vidutinę Italiją, net Romą ir derlingąją Kampaniją. 

Maždaug tais laikais sustiprėjo ir kita iberų valstybė šiau- 
rės Ispanijoj, prie I bero (Iberus, dabar Ebro) upės. Didelių 
miestų ir tvirtovių griuvėsiai (Herda, Sicana, Tyris, Barcino = 
Barcelona, Tarraco — Tarragona) iki šiol seka mums garsiąją 
iberų istoriją. Jų laivynas buvo labai žinomas Viduržemių jūroj. 
Kai Kartaginiečiai užkariavo Kadikso miestą ir susilpnino, gal, 
sunaikino net Tartessiečių imperiją, iberai ėmė plėsti savo val- 
stybę, pavergdami Ispanijoj gyvenančias tauteles (vadinasi, savo 
tėvyniečius ir ligurus). Penktojo amžiaus pradžioj iberai įsi- 
brovė į Galiją ir, ilgai kariavę, įsikūrė į pietus nuo Garumnos 
(Garonne) ir į vakarus nuo Rhodano (Rhėone) upės, ypač tarp 
Garumnos ir Pirinėjų kalnų, Akvitanijoj. Jau V amžiuje šio 
krašto gyventojai buvo vadinami vienos iberų tautelės vardu — 
Vaskonais (Vascones). Vaskonams, arba gaskonams 
(gascons, Gascogne), suromėjus, jų dalis, baskai, arba, kaip 
jie patys save vadina, „euskaldunac“, iki šiol tebekalba „euska- 
ra“, iberiškos kilmės tarme. 

Kas yra buvę iberai ir jų kultūra? Kokią įtaką turėjo jie 
Galijos, net pačios Ispanijos istorijai, kur nemaža buvo ligurų 
ir kur ilgainiui įsiskverbė kitos tautelės? — Sunku pasakyti. Va- 
dinamoji agliutiniška iberų kalba verčia skirti juos nuo indoeu- 
ropiečių ir gretinti su turkų kilimo tautomis, kurias Europoj 
atstovauja vengrai, suomiai ir laplandiečiai. Tūli mokslininkai 
sydina iberus su Afrikos tautomis (gvanšais, berberais) ir su va- 
dinamąja „kromanjonų“ rase, kuri gyveno pietų Prancūzijoj ir 
buvo ligurų pavergta arba išnaikinta. Tačiau iberų kalba mažai 
mums težinoma. Kultūriškai iberai yra buvę stipresni už ligu- 
rus, mat, buvo tobuliau politiškai organizuoti. Jie įsteigė tokias 
valstybes, kaip Tartesso ir Ibero karalystė; prekiavo Viduržemių 
jūroj ir vandenyne; vartojo gal būt, geležinius ginklus. Bet 

rodos, kad Akvitanijos užkariavimas buvo paskutinis iberų lai- 
mėjimas. Ibero valstybė greit suiro, o Tartessiečių karalystė iš- 
nyko dar anksčiau. 

Iberams užplūdus pietų Galiją, iš vasaros rytų buvo įsi- 
brovę į ją keltai, arba galai, indoeuropiečiai. 

Keltų tėvynės reikia jieškoti dabartinėj Vokietijoj. Jie 
yra gyvenę, pasak senųjų rašytojų, tarp ligurų — vakaruose 
ir skithų — rytuose. O skithai iš pietų Rusijos tyrlaukių 
IX amžiuje prieš Kristų paplito iki Dunojaus upės žiočių, ir 
V — iki dabartinės Vengrijos. Vokietijos toponimika gali 
patvirtinti rašytojų žinias. — Reino upės vardas  (Renos, 
Rhenus) yra keltiškos kilmės: Italijoj, netoli nuo Bolognos, 
teko upelis Reno; Renus (Reins) yra Loirės upės intakas, o Ai- 
rijoj tas pats žodis reiškė jūrą. Keltiškas žodis Dubra 
(daugiskaitos vardininkas — Dubron, vadinasi, vanduo) buvo 
seniausias Maino intako Taubės vardas; Galijoj yra Vernodu- 
bron, Vernodubrum; Anglijoj — Dubra — Dover = Douvres. 
Mediolanum, tai keltiško Lombardijos miesto (dabartinio Mi- 
Jano), dviejų Galijos miestų (Saintes ir Evreux) ir Vestfali- 
jos miesto (Meteln an der Vechte) vardas. Vokietijoj, kaip 
ir visose keltų gyvenamose žemėse, daug liko keltiškų 
vietovardžių. (Palyg. sufiksus vietovardžių: ritus — atabradas, 
briga — tiltas, vokiškai — Bricke, dunum — pilis, magos = 
laukas ir kt.). | 

Keltiški žodžiai vokiečių kalboj, ypačiai politikos ir karo 
dalykams, liudija, kad keltų turėta kadai didelės įtakos senajai 
igermanų istorijai. Geležies perijodui prasidėjus, keltai vis 
gyvai santykiavo su germanais, kaip rodo tai bendras abiejų 
kalbų žodis, reiškiąs geležį (keltiškai isarno, gotiškai eisarn, 
vokiškai Eisen). Gal, keltai buvo pavergę germanų tauteles, 
juo labiau, kad iki III amžiaus prieš Kristų apie germanus 
nickur nekalbama. Bet kadangi žodžiai Havel, Spree, Elbe, 
Weser yra germaniški, tai galima manyti, kad šiaurės ir rytų 
germanai keltų nepriklausė. 

Vario, paskui žalvario ginklai padėjo ligurams nušluoti 
indoeuropiečių imperiją ir įsikurti savąją. Geležies ginklų 
atsirado naujo istorijos perijodo pradžioj. Didelės reikšmės 

įgijo geležies kasyklos Stirijoj, Krainoj, Karintijoj, Lotarin- 
gijoj, Marnės slėny ir kitur. Tų vietų žmonės gyvai ėmė san- 
tykiuoti su Balkanų kraštais, Thrakija, Graikija, Mažąja Azi- 
ja, ir pirmojo tūkstantmečio pradžioj pražydo nauja, illi- 
riška geležies kultūra. Paplitę nuo Balkanų pu- 
siasalio žiemių iki Dunojaus intako Inno illirai susidūrė su 
keltais, kurie greit ėmė vartoti geležies ginklus ir savintis 
naują, vadinamąją Hallstatto kultūrą. Antrasis geležies kul- 
tūros perijodas, vadinamasis La Tėne perijodas (archeologai 
skiria pirmąjį La Tėne perijodą, apie 450—300 m., antrąjį, ar- 
ba La Marne perijodą, 300—100, ir trečiąją, nuo 100 m, iki 
romėnų įsigalėjimo Galijoj), tai klestinčios keltų kultūros 
laikas. Nuo 450 iki 300 m. keltai atgaivino ligurų imperiją, 
plėtė ir keltino ją. 

Iki IX amž. prieš Kristų keltai įsiskverbė į Britani- 
ją, kuri maždaug nuo šių laikų ir ėmė vadintis keltišku var- 
du — Pretanis (Pritanis, Prydain); kiek vėliau įsikūrė jie 
Skotijoj ir Airijoj!) Penktajam amžiui įpusėjus, 
minios keltų praėjo per vakarų Galiją ir atsidūrė Ispani- 
joj. Penktojo amžiaus gale arba ketvirtojo pradžioj keltai 
kovojo su etruskais Italijoj gelbėdami romėnus, 
o susivaidiję su romėnais, užpuolė ir apiplėšė Romos miestą; 
pagaliau, sudarė savo valstybę (tiksliau sakant, valstybėlių 
federaciją) šiaurės Italijoj. "Tuo pat metu, thrakams ir illi- 
rams išstūmus skithus iš Vengrijos ir iš padunojo, kita keltų 
dalis ėjo į rytus ir priėjo Balkanų pusiasalį. Titas Livi- 
jus sako Biturigų ir visų keltų karalių Ambigatą buvus abiejų 
žygių organizatorių. Šiaip ar taip, keltai IV amžiuje prieš 
Kristų viešpatavo Britanijos salose, Prancūzijoj, 
išskyrus Rhodano (Rhėne) upės baseiną, Ispanijoj, šiau- 
rės Italijoj, Dunojaus baseine ir Vokietijoj 
(išskyrus šiaurės ir rytų Vokietiją). 

Trečiame amžiuje ėmė judėti ir stumti keltus germa- 
nai. Negalėdami atsispirti, keltai paliko pirmąją savo tėvy- 
nę ir nukiūtino į pietus ir rytus. Belgai priėjo Seinės 


1) Airija (airių arba ira Žemė) -= Vergyz = Eryn - Jerne = Hibernia = 
vakarų žemė. Kitas Britanijos vardas (irgi keltiškas) — A/bainn (Albin, Albion) 
= kalnų sala. Patys save Airijos gyventojai vadino skotais; airiais (irais) 
pavadino juos anglosaksai. 

1Seguana) ir Marnės (Matrona) paupius, kur prieš juos buvo 
Zzyvenę Sekvanai (Seguani), dabar nusikraustę į Rho- 
dano intako Dubio (Dubis, Doubs) slėnį. Tais pat laikais kiti 
keltai įsikūrė paties Rhodano baseine. Išskyrus Akvitaniją, 
visa Galija tapo keltiška. Romos respublikai sustiprėjus, kel- 
tai nebegalėjo plėsti savo valstybės Italijoj, tad rūpinos la- 
biausiai rytais. — Aleksandrui Didžiajam numirus (323 m. 
prieš Kristų), įsiveržė keltai į Makedoniją (281) bei 
Thessaliją (279), baisiai apiplėšė Delfus ir visą vidu- 
rinę Graikiją, perėjo Bosforą ir, pagaliau, įsteigė Frigijoj sa- 
varankišką valstybę Galatiją, kurią ir valdė iki Romos 
laikų. 

Taigi, keltai paplito nuo vandenyno iki Mažosios Azijos, 
nuo Reino ir Dunojaus iki Ispanijos, Italijos ir Makedonijos; 
tad nebebuvo, žinoma, ir tos reliatyvios jų vienovės, kurios 
laikėsi iki IV amžiaus. Viena tauta subyrėjo į daugelį vals- 
tybių bei valstybėlių. Be Galatijos buvo keltų valsty- 
bių Thrakijoj ir ties Dunojaus intakais su sostine Singi- 


dinumu (dabar — Beogradas); buvo jau minėtų Itali- 
jos valstybėlių, keltų ir sumišusių su čionykščiais keltų 
(keltiberų) grupių — Ispanijoj, Britanijos ir 


Airijos keltų. Tačiau naująja keltų tėvyne tikrai pasidarė 
Galija. Bet ir čia nesudarė jie stiprios politiškos organiza- 
„cijos, kuri būtų aprėpusi visas Galijos tauteles. 

Politiška keltų tvarka buvo primityvi. — Didelės šeimos, 
tiksliau sakant, giminės sudarydavo tautelę (tribus, populus, 
civitas), susispietusią apie savo miestą, kur buvo šventovė, 
turgus ir kur gyveno tautelės karaliukas. "Tas karaliukas, vy- 
riausias tautelės vaidila, valdė tautelę ir vadovavo nedidelei 
(apie 1000 karių, tad pačioj tautelėj buvo 4—5 tūkstančiai 
žmonių) jos kariuomenei. Priešams atmušti arba žygiui pa- 
daryti keleta tautelių susijungdavo ir išsirinkdavo vieną ka- 
raliuką vyriausiuoju vadu; kiti karaliukai būdavo jo patarė- 
jai ir padėjėjai. Tačiau ir taikos metu kaimynės tautelės ne- 
visai atskirai gyveno. Jas jungė bendrasis dievas, bendroji 
šventovė, bendroji sostinė. Kartais tai buvo tam tikra fede- 
racija, o kartais — monarchiškos valstybės rūšis, nes vyriau- 
sias vadas karaliukas dažnai ir likdavo, kaip ir buvęs, valdo- 
vas; stengėsi net stiprinti ir didinti savo valstybę. 

Tuo būdu keltų užkariautose žemėse visur dygte dygo, 

kovojo tarpusavy ir nyko federacijos ir, dažnai didelės, kad ir 
neilgai tegyvavę, valstybės. Tokių valstybių yra buvę Thraki-- 
joj ir dabartinėj Serbijoj. Iš dvylikos tautelių, įsikūrusių Ga- 
latijoj (Mažojoj Azijoj), susiformavo trys federacinės valsty- 
bės. Šiaurės Italiją pasidalino keturios tautelių grupės. 
Panašiai — ir pačioj Galijoj. — Tarp Reino ir Seinės 
(Seguana), Moselio — Marnės ir jūros viešpatavo Belgai, ku- 


rį iki Loirės upės, ir įkūrė Britanijoj Kantiumo (Kent), 
Kassivelaunumo (Hertford ir Middlesex?) ir Trino- 
bantų (Suffolk ir Essex) valstybes. Bet patys Belgai buvo 
didelė tautelių (Trevirų, Nervijų, Remų, Suessionų ir kt.) fe- 
deracija, vadovaujama (I amžiuje prieš Kristų) Suessionų 
karaliaus Divitiako. Suessionai įsigalėjo, Arvernų valsty- 
bei suirus. Nes II amžiuje Arvernai jungė prie savo fe- 
deracijos ir Belgų tautelės ir viešpatavo kuone visoj Galijoj; 
tik Romos laimėjimai susilpnino jų galybę (121 m.) ir iškėlė jų 
priešus Edujus (Aedui) ir Suessionus. 

Tačiau, galai ne tik kad nesugebėjo politiškai sujungti vi- 
sų Europoj pakrikusių savo valstybių, bet negalėjo apginti nuo 
Cacsario nė pačios Galijos. Pirmojo amžiaus pusėj galams bu- 
vo priėję visai riesta. Silpstančios senos gyvenimo formos ko- 
vojo su naujomis; ir nugalėjusių galų mažumai teko organizuo- 
ti nauja politiška ir sociali tvarka, harmonizuojant savo taute- 
lės su ligurų, iš dalies, iberų ir germanų tautelėmis. Sunku 
tikėti, kad galai būtų buvę sudarę tik aukštesnį visuomenės 
slucksnį. — Sustiprėję karo metu karaliukai ir įsigalėjusi di- 
duomenė apardė primityvią šeimų santvarką. Šeima liko, kaip 
ir buvusi, politiškos ir socialios organizacijos vienetas. Bet 
didikų šeimos suėmė geresnes žemes, mažaturčius pavertė savo 
klicntais, net vergais. Tokių vergų (ne tik ligurų, bet ir ga- 
lų), sakysim, helvetas didikas Orgetoriksas turėjo apie dešimtį 
tūkstančių. Be to, kiekvienam didikui, arba raiteliui (egues) 
priklausė daugybė klientų, vadinamųjų ambaktų (ambacti). Tai 
buvo socialiai ir ekonomiškai silpni žmonės, kurie atsiduodavo 
didiko valiai, jieškodami jo pagelbos ir užtarimo — ne guis ex 
plebe auxilii egeret, sako Caesaris. Caesaris lygino ambaktus 
-klientus su vergais; bet taip sakydamas, jis, be abejo, perde- 
da: tiksliau būtų buvę vadinti ambaktai didiko valdiniais. Juk 
ne vergai, žinoma, gyveno Uksellodunumo mieste, kurio gyven- 

tojai buvo didiko Lukterijaus klientai (— oppidum  Uxello- 
dunum, guod in clientela fuerat ejus). Ne iš vergų sudaryda- 
vo didikai ir privačią savo kariuomenę, nes ir vergai, stojan- 
tieji karan, buvo atleidžiami iš vergijos. 

Savo vergus ir klientus valdydamas, didikas rados tikras 
valdovas; jo politiška reikšmė buvo matuojama jo žmonių skai- 
čium. Daugumas jo klientų, nebekalbant apie vergus, dirbo 
kiekvienas savo žemę, tik retai teišjodami į karą. Bet Caesa- 
ris ir kiti rašytojai kalba apie vieną ypatingą ambaktų rūšį. — 
Kiekvienas didikas maitino ir vadovavo savo ištikimųjų drau- 
gijai. Šie soldurii prisiekdavo kariškai tarnauti didikui ir gin- 
ti ji, pro cujus salute spiritum devoverant. Gyveno drauge su 
juo, dalydamiesi jo laimę ir nelaimę. Prisiekus negalima bu- 
vo jiems apleisti savo patrono ir vado; gyviems grįžti iš mū- 
šio, kur žuvo vadas, didelė gėda, net šventvagystė buvo. Tu- 
rėdavo žūti su juo arba, kaip ir jo vergai, sudegti kartu ant lau- 
žo. Nemaža soldurijų visur lydėdavo didiką: apie 600 gynė akvi- 
tanietį Aduatuką, ir visi didikai užlaikė penėjo daug raitelių, 
vadinasi, tų pačių soldurijų, arba klientų karių būrius. 


Aukštos kilmės žmonės, turtingi žemės ir vergų savininkai, 
drąsių soldurijų vadai būdami, didikai įgijo didelės politiškos 
reikšmės. Karaliukų Caesario laikais, gali sakyt, nė nebebuvo: 
iš 50-tų minėtųjų vadų 8 tebuvo reges ir tiktai vienas galingas, 
Arvernų karalius. Valstybę-miestą, kurio teritoriją sudarydavo 
keleta apskričių, arba pagy, valdė senatas ir laikinai renkamieji 
magistratai. Vyriausias jų vadinosi vergobretas. Bet kadangi 
vergobretas neturėjo teisės pasišalinti kur iš valstypės-miesto 
teritorijos, tai karo metu buvo renkamas ypatingas vadas. Šis 
vadas, vergobretas, kiti magistrai ir senato nariai buvo, žino- 
ma, didikai. Be to, beveik kiekvienam mieste didikai kovojo 
vienas su kitu dėl faktiškos pirmenybės, dėl principato. Miesto 
princepsai arba princepsas dažniausiai nebuvo nei vergobretas, 
nei magistratai, bet turėjo didelę realią valdžią, santykiavo mie- 
sto vardu su kitomis valstybėmis — su germanų vadais ir Romos 
generolais — stengėsi tapti, kartais ir tikrai tapdavo, karaliais 
uzurpatoriais. 


Garbėmyloms didikams labai padėdavo žemesniųjų klasių 
būklė. Daugumas Galijos liaudies dirbo žemę, ir pats miestas 
ne tirštai ir ne turtingų pirklių bei amatininkų gyvenamas buvo. 

Caesariui netikėtai puolant net didelius miestus, visuomet trūk- 
davo jiems gynėjų. Mat, galų miestas, visų pirma, buvo žemdir- 
bių pilis, tad galėjo gintis tik kaimiečiams į jį subėgus. Bet 
Caesario laikais maža beliko pasiturinčių ir laisvųjų ūkininkų. 
Paprastas ūkininkas tegalėdavo apginti savo laisvę ir žemę tik 
didiko patrono padedamas, ir dažniausiai jis tapdavo arba klien- 
tu, arba elgeta. Caesaris mini aibę tokių elgetų — multitudo 
perditorum hominum latronumgue, egentes et perditi —, kurie, 
norėdami lengviau pragyventi, palikdavo savo žemes ir eidavo 
duoneliauti arba plėšikauti. 

Taigi, išskyrus didikų klientus, liaudis sudarydavo neorga- 
nizuotą, iš dalies net revoliucinę masę. Liaudies susirinkimų, 
įsigalėjus egoistiškai oligarchijai, nebebuvo, ir paprastieji žmo- 
nės „buvo laikomi vergais“, nedrįso nieko patys daryti (nihil 
audet per se). Tad, norėdami pagerinti savo gyvenimą, pasitikė- 
jo didikais, kurie viliojo žmones demagogiškais pažadais ir nau- 
dojosi jais karaliaus karūnai įsigyti. Tuo būdu, pašalinus oli- 
garchijai paveldėtinę monarchiją, ėmė kilti naujos, demokratiš- 
kos monarchijos ideja. 

Oligarchija, apskritai imant, aristokratiškos Romos šalinin- 
kė buvo. Romos padedama ji lengviau būtų galėjusi išlaikyti 
mieste savo valdžią, o patrijotizmo, kuris aprėpęs būtų visą Ga- 
liją, oligarchai beveik nė nežinojo. Liaudimi besiremią uzur- 
patoriai Romai buvo priešingi. Be to, gerai suprato, kad, įsiga- 
iėjus Romai Galijoj, jie turėtų išmesti iš galvos puikų sumany- 
mą įsteigti didelę valstybę. Tokiam sumanymui kol kas atrodė 
gerų sąlygų esama: Galijos miestai-valstybės ir federacijos ne- 
nustodavo kovoti tarpusavy. 

Visa tai gražiai padėjo Caesariui užkariauti visą kraštą ir 
numalšinti Ambiorikso (54 m.) ir Vercingetorikso (52 m.) va- 
dovaujamus sukilimus. Veltui atgijo bendras Galijos patrijo- 
tizmas. Jau pervėlu buvo gelbėti Gallia transalpina. Kitos 
keltų valstybės suiro dar anksčiau, — II amžiuje; tik Britanijoj 
savarankiškos keltų valstybės išliko iki I amžiaus po Kristaus. 

Greit ir lengvai suromėjo ne tik šiaurės Italijos ir Rhodano 
paupio (t. y. II amžiaus pabaigoj užkariauta „provincia“, Pro- 
vence), bet ir dabartinės Prancūzijos keltai. Jų diduomenė su- 

siliejo su Romos aristokratija ir papildė imperatorių reformuo- 
tą senatą; jų miestai prisivijo ilgainiui municipiumus ir virto 
Romos vyriausybės organais. Ambaktai ir buvo tie patys gerai 
romėnams žinomi klientai, o prirakinti prie žemės ūkininkai 
buvo susiję su kolonų klase. Žodžiu — sociali ir politiška Gali- 
jos santvarka sutiko su augančios imperijos santvarka. 

Galuose liko, be abejojimo, daug specifiškų ekonomiško, 
socialaus ir politiško charakterio bruožų. šie bruožai sudarė 
ypatingą, savotišką provincijos išvaizdą. Bet tas savotiškumas 
reikšdinos ne tiek socialių ir politiškų įstaigų ypatybėmis, kiek 
tautišku charakteriu ir išviso kultūra. 

Galai buvo augaloti — corpora plus guam humnana, stiprūs 
žmonės. Geltoni, tankūs kuodu surišti plaukai, ilgi nukabę ūsai, 
kartais ir barzda, baugino kiek graikus: priminė jiems mitolo- 
giškus faunus. Bet pažvelgęs Žmogus į mėlynąsias akis, už- 
miršdavai pirmą gautąjį įspūdį; ir graikų skulptoriai mielai 
vaizdavo puikius, vyriškus keltų kūnus. Šuoliais puldami prie- 
šus, galų raiteliai atrodė nenuveikiamoji centaurų banga. Smar- 
kiai susyk puldavo, bet greit atvėsdavo. Galai netusūs buvo: 
greit priilsdavo; nepratę buvo toli žygiuoti, ilso nuo stačių kal- 
no kelių ir kaitros. Nežmoniškai daug jie rijo ir gėrė; blaivūs 
graikai ir romėnai didžiai tuo stebėjosi. Beveik kiekvienam 
pietų žygiui pasibaigus, pasiutiškai ūliodavo; tad — stipresni 
už vyrus kariai sugniuždavo, kaip lepšiai, subobėdavo: prima- 
gue eorum proelia plus guam virorum, postrema minus guam fe- 
minarum. 

Tai buvo nedrausmingi, aistringi žmonės, ingenia indomita. 
„Aistra valdė jų sielą, o protas jokios įtakos jiems neturėjo; ne- 
galima buvo priversti, kad jie paklusnūs būtų“. Be galo didžia- 
vosi savo jėga, savo laimėjimais, mėgo ginčytis, išjuokti kitus, 
— kartais net labai sąmojingai. Galams, anot Katono, du daly- 
kai labiausiai rūpėjo — karas (res militaris) ir kalbos gražumas 
(argute Iogui). Apie galų drąsą ir karingą būdą daug kalba 
rašytojai, o VII-—VIII amžiuje po Kristaus užrašytieji Brita- 
nijos padavimai konkrečiai vaizduoja seną tautos idealą. 

Štai kaip miręs sužeistas didvyris Kuchulinnas. — „Įsmei- 
gė akis į priešų eiles, parimo ant aukšto lauke stovinčio akmens 
ir prisirišo prie jo juosta. Nenorėjo mirti nei sėdom, nei gu- 
lom— stovėdamas norėjo nueiti į kitą gyvenimą. Iš visų pusių 
apstojo ji priešai ir stovėjo bijodami prieiti, nes numirėlis at- 

rodė jiems gyvas esąs.“ — O puotaudami didvyriai šitaip kalbė- 
ję. — „Nužudžiau tavo tėvą." — „Nužudžiau vyresnįjį tavo 
brolį.“ — „Sužeidžiau tavę taip, kad iki šiol tebeskauda žaiz- 
da.“ „O aš“, sako Konnalas, „nuo tos dienos, kai ėmiau var- 
tyti rankose jietį, eidamas gulti, priegalvio vietoj dėdavaus Kon- 
noto gyventojo galvą." — „Tiesa, geresnis esi karys už mane. 
Bet jeigu šioj pily būtų Iluanas, negalėtum eiti lenktynių su 
juo. Deja, nebėra jo tarp mūsų!" — „Jis čia," tarė Konnalas, 
ir, atsirišęs nuo juostos Iluano galvą, pabūbėjo ją ant stalo". 

Anot Caesario (De bello Gallico, VI, 16—18), galai buvo la- 
bai religingi: natio est omnis Gallorum dedita religionibus. 
Sunkiai sergą ligonys ir tie, ką ištikdavusi kokia nelaimė, au- 
kodavę dievams žmones, ypač nusikaltėlius, arba net patys save. 
Tas aukas viešai atlikdavę vaidilos — druidai: ad ea sacrifi- 
cia druidibus utuntur... publicegue ejusdem generis habent 
instituta sacrificia. 

Tačiau senieji galai neturėjo žmogaus pavidalo stabų, ir 
Caesario minėti Merkurijaus simulacra buvo, rodos, ne kas kita, 
kaip menhirai. Galų religija, tai panteistiškas natūralizmas. — 
Visur pilna esą dievų, vadinas, visur tesireikšdinanti viena gamta 
kad ir be galo įvairiai. Šią paslaptingą gamtos visumą garbin- 
dami galai meldė ir magiškomis apeigomis bei formulomis 
stengėsi užkrėsti atskiras jos jėgas. Per tai gamtos visuma kon- 
kretėjo ir kriko: virto aibe dievų ir deivių. Vieni dievai buvo 
šaltinio, girios, kaimo arba miesto globėjai; kiti tapo didelės 
apskrities, tautelės, net visų galų dievais. Tai yra suprantamas 
procesas, kadangi kiekvienas dievas atstovavo visai gamtai, 
asmenino gamtos visumą. 

Garbinami buvo ežerų, upių bei šaltinių dievai. Gyvento- 
jai aukodavo šiems dievams visokias brangenybes, — mėtė jas 
į vandenį. Daug aukso yra išgriebę iš Galijos ežerų romėnai, 
o dar daugiau — šių dienų archeologai. Krikščionių Bažnyčia 
ilgai kovojo su šiuo prietaringu kultu, draudė jį, o, pagaliau, 
transformavo krikštydama ir statydama prie ežerų ir šaltinių 
savo koplytėles. Bet iki šiol galų Deva, Diva, Divona primena 
upių Dive, Divone, Deheune vardus; Nimes miestas primena vis 
dar neišsekusio šaltinio dievą Nemausa; Bourboule, Bourbonne- 

Jes-Bains, Bourbon-Lancy ir kiti miestai bei miesteliai — ben- 
drąjį vandenų dievą Bormaną (Bormo, Borvo). 

Dievai gyveno ne tik vandenyje, bet ir giriose, kurias taip 
pat didžiai garbino galai, čia — dievą Vosegą (Vosges kalnų 
dievą), čia deives — Arnobą, Arduinną (palyg. Ardennes). 
Manė kai kuriuos medžius dieviškus esant; ypačiai garbino 
ąžuolą ir amalą, kuris auga kartais prikibęs prie ąžuolo. — 
„Druidai nežino šventesnio daikto per amalą ir medį, ant kurio 
jis augo, vadinasi, ąžuolą. Dievų garbei renkas ąžuolynus ir, 
aukodami ką, niekuomet neapsieina be ąžuolų lapų... Mano, kad 
viską, kas ant šių medžių auga, dangus siunčia, ir kad tai die- 
vybės išrinktojo medžio ženklas. Toks amalas labai retas daik- 
tas, o radę, prieina prie ąžuolo didžiai nusižeminę, ypač šeštąją 
dieną po jaunaties... Vadino jie amalą visų ligų gydytoju.“ 

Ne pačius medžius, šaltinius, ežerus ir t. t. laikė keltai 
dievais, bet įsivaizdavo gyvenančias ir veikiančias daiktuose 
dvasias, kurios, kaip ir žmogaus dvasia, galėjusios ir kitur gy- 
venti. Airijos keltų samguba, arba murduchan, va- 
dinasi, jūros motė, rodos, nenutolsta nuo prigimtosios savo sti- 
chijos — „jinai įmetė liūliuojančias savo kasas į Koningo laive- 
li.“ Bet sidės, vadinasi, girios elfai, arba fėjos, laimingai 
gyvenusios ir tolimose vandenyno salose, ir giriose. Šios sidės 
dažnai pasirodančios žmonėms, o žmonės, savo rėžtu, lanką 
kartais sidžių salas. 

Esą piktųjų dvasių, bet esą ir žmones globojančiųjų. Tas 
gerasias dvasias vaizduoja daugelis statulų ir reljefų. Štai ra- 
miai sėdi trys moterys, laikančios gėlių pintinę, gausingumo 
ragą arba kūdikį. Jas vadino keltai motinomis, arba ma- 
tronomis (matres, matrae, matronae), — laikė gyvybės ir 
gausos deivėmis, šeimos, kaimo, net tautelės globėjomis. Ilgai- 
niui tos motinos supainiota su germanų Nornomis ir graikų 
Parkomis ir paversta likimo deivėmis. Imta vadinti jos loty- 
nišku žodžiu fatae; iš čia — Viduramžių fade, arba feja. 

Iš didžiųjų dievų keltai, anot Caesario, daugiausia garbino 
Merkurijų (Deum maxime Mercurium colunt), kurį laikė visų 
menų išradėju, keleivių vadu ir pirklių globėju. Bet graikas 
Lukianas žiedžia tą patį keltų dievą su Heraklu, kuris keltiškai 
vadinas Ogmijas (Ogmios, Ogmae). Tačiau į Heraklą Ogmijas 
«dar mažiau panašus buvo, nekaip į Merkurijų. Tiesa, II amžiu- 
je po Kristaus, keltai vaizdavo jį apsisiautusį liūto kailiu, de- 

šinėje rankoje laikantį kuoką, kairėje — lanką: o vėlybesni Ai- 
rijos keltų padavimai pasakojo apie jo galybę ir žygdarbius. 
Bet jis — raukšlėtas, nuplikęs senis, saule nudegęs, kaip seni 
jūrininkai, pačiam Lukianui primenąs Charoną arba Japetą. 
Tokio pavidalo, anot Lukiano, buvęs dievas dėl to, kad keltai 
norėję atkeršyti Heraklui už jo žygį į Galiją. Kaip ten bebū- 
tų, „Šitas senas Heraklas vedėsi paskui save didelę žmonių mi- 
nią susiraišiojęs už ausų. Raiščiai iš aukso ir gintaro siū- 
lų... Bet kad ir menkais siūlais pririštus veda, niekas nebėga 
tolyn, niekas nė nesispiria, o... džiaugdamies seka ir giria sa- 
vo vadą... Negaišdamas turiu pasakyti, kas man atrodė visų 
keisčiausia. — Kadangi skulptorius neturėjo kur pririšti tų raiš- 
čių..., tai iškalė kyšantį dievo liežuvį, ir taip tarytum šis lie- 
žuvis traukia žmones, o pats dievas šypsodamasis stovi veidu į 
juos.“ Tokį tikrai keistą skulptūros kūrinį išaiškinęs Lukianui 
vienas išmokslintas ir graikų kalbos pramokęs keltas. Anot šio, 
gali sakyt, keltų tautos filosofo, keltai manę Heraklą esant tą 
patį Logosą, kuri graikai (vadinasi, neopitagoriečiai) sutapdi- 
nę su Hermesu (Merkuriju). Sunku, man rodos, pasakyti, ar 
tai pačių II amžiaus keltų, ar jų filosofo, ar, pagaliau, paties 
Lukiano manymas. Neaišku, ką reiškė ir Lukiano aprašytoji 
grupė; čia dievo traukiamieji galėjo simbolinti ne tik Logoso 
apšviečiamus žmones, bet ir dievo psichopompo (— vėlių ve- 
dėjo Hermeso, arba Merkurijaus) vedamas vėles. 

Ogmijas kovojo su gyvate, o iš keltų padavimų žinom, kad 
gyvatės ir išviso šliužai, tai tamsos karalystės padaras. Ogmi- 
jo mitas primena visa, ką airiai yra pasakoję apie Lugą, dievą, 
virtusi padavimų didvyriu. Kaip Grian-Ainechu kartais vadina- 
mas Ogmijas, taip ir Lugas buvo Balaro — Buar-Ainecho sū- 
naus ir mirties dievo — priešas. + Ogmijas galima laikyti 

gyvybės ir šviesos dievu. 

Galijos skulptūra vaizduoja Ogmiją-Merkurijų  mušanti 
ne tik gyvatę, bet ir patį Buar- Ainechą, galų vadinamąjį Cer- 
nunną (Cernunnos); ir Cernunno žvėrys (jautis, elnias, papras- 
ta gyvatė arba su avino galva, žvynė) tampa Nugalėtojo palydo- 
vai, o Cernunno ragai — gausingumo ragas. Ties Ogmiju gali 
matyti skraidančius paukščius ir aušrą skelbiantį gaidį. — Švie- 
sai nugalėjus tamsą, Ogmijas - Merkurijus ima viešpatauti ten, 
kur yra viešpatavęs Cernunnas, — išveda žmones iš jo karalys- 
tės. 

Ogmijas-Merkurijus, arba (?) Grian-Ainechas, tai keltų 
Ahura-Mazda; tuo tarpu Buar-Ainechas, Balaras, arba Cernun- 
nas, primena Anro-Mainių. Gal būt, Ogmije Nugalėtojyje at- 
sispindi religijos istorijos procesas, vadinasi, monistiško pan- 
teizmo kova su dualizmu bei pergalė. Tik keltų dualizmas nie- 
kuomet, rodos, nebuvo turėjęs tokios metafiziškos reikšmės, 
kaip iraniečių. Nes Ogmijas persiėmė Cernunno atributus, o 
paties Cernunno nenustota garbinti. 

Cernunną (tark Kernunną, palyg. cornu, pranc. cornu), va- 
dinasi, „raguotą dievą“, gąlai vaizdavos sėdintį — kaip budistų. 
dievai — jau minėtų žvėrių apstotą. Rankose jis laikė maišą, 
iš kurio byrėjo įvairūs mažučiai daiktai; ant kaklo kabėjo karo- 
liai. — Raguoti žvėrys ir paties dievo ragai reiškia mėnulį nak- 
ties danguje bei tamsos ir požemių karalystę, kur pilna visokių 
brangenybių, kur yra ir pačios gyvybės šaltinis. Ne veltui im- 
perijos laikų dievdirbiai, norėdami atvaizduoti Cernunną, imi- 
tavo aigiptiečių Serapiso statulas. Juk Serapisas (— Osi- 
ris-Apis, o Apis — dievas jautis) buvo kito, pomirtinio gyveni- 
mo dievas, — aigiptiečių Plutonas, arba Hadas. Caesaris vadino 
Cernunną Dis Pater ir sakė, kad, druidų nuomone, galai esą 
gimę iš jo. Už jūrių marių, sakydavo airiai, esanti sena gyve- 
namoji vieta, laimės namai, Donno (— to paties Cernunno, ar- 
ba „Dis Pater“) rūmai, skirti jo didelei giminei, jo vaikams kel- 
tams, gyventi. — „Visi jūs, mirę, turite ateiti mano namuosna!“ 

Kad keltų religija buvo panteistiškas monizmas, liudija ne 
tik Ogmijo-Grian-Ainecho kova su Cernunnu-Buar-Ainechu, 
bet ir tai, kad Cernunno tėvas, anot poeto Lukano, buvęs Ta- 
ranis; šis vardas yra artimas germanų Donnaro, arba "Thoro 
vardui ir reiškia perkūną. Vaizduojamas su kūju Taranis, tai 
perkūnijos, šviesos ir šilumos dievas, sirpdinąs javus, naikinąs 
piktus gyvius, šalinąs baisų marą. Jo kūjis, gal, ne kas kita, 
kaip senųjų ligurų (ir krėtiečių) fetišas, vadinasi, abipus aš- 
trus kirvis. Tokius kirvius kaldavo net krikščioniška Galija 
savo kapų paminkluose; o VI amžiuje, norėdami apsiginti nuo 
maro, galai braižė ant savo namų sienų raidę T, — tai Taranio 
kirvio arba kūjo simbolis. Šį dievą romėnai vadino „galų Tau“, 
o Caesaris, rodos, — Jupiteriu. Ilgainiui ištikrųjų sutapo jis 
su Jupiteriu, dievų ir žmonių tėvu. 

Antrasis galų Jupiteris yra buvęs „dievas su ratu", kurį 
Caesaris pavadino Apollonu. Ratas — visai aiškus saulės sim- 

bolis. Žymių saulės kulto pėdsakų liko Viduramžių, net nau- 
jųjų amžių Galijos papročiuose. — Vasarą, saulėgrąžos metu 
(vadinasi, šv. Jono dieną) ir dabar kai kur Prancūzijoj sukuria 
žmonės didelius laužus, suka nuodėgulius ore, rita kartais nuo 
kalno į upę liepsnojantį šiaudų kūlį. 

Kadangi visi šie dievai atrodo mums vienos dievybės reiš- 
kiniai esą, tai galime tikėti Lukanu, kuris lygino galų Marsą 
— žiaurų Esą (Esus, Aesus) — su Merkurijum, nes Esą pirkliai 
garbiną. Socialiai ir politiškai tvarkai sustiprėjus, nesunku 
rados galams garbinti ir vienas didžiausias tautos dievas. Jis 
ir buvo vardu Teutates, arba pažodžiui — „Tautiškasis“, „Tau- 
tos dievas“, nes keltiškas žodis „touta“ reiškia tautą. Teutates 
suėmė savin čia Eso, čia Merkurijaus, čia Jupiterio atributus. 

Viena, kad ir susiskaldžiusi, dievybė, gyvenanti visoje gam- 
toje ir žmonėse, nesiliovė buvusi viena. Šiuo atžvilgiu keltų 
religija mažiau, rodos, yra nutolusi nuo pirmykštės indoeuro- 
piečių tikybos, kaip graikų ir romėnų politeizmas. Dėl to senie- 
ji rašytojai ir prieštaravo vienas kitam, norėdami asimiliuoti 
keltų dievus, pavadinti juos žinomais vardais. Taigi, nė nepas- 
tebėjo esminės keltų dievų tapatybės, nors patys, filosofuo- 
dami apie religiją, stengėsi nugalėti politeizmą ir jieškojo vie- 
no dievo. 

Ne visai susiskaidžiusi dievybė ne visai nutolo ir nuo žmo- 
nių. Juk mirties dievas Dis Pater buvo, kaip sakyta, ir gyvybės 
dievas, keltų gimdytojas. Pirma keltai, kaip ligurai, tikėjo, 
kad vėlės gyvenančios, kaip žmonės; numirus, dėdavo į vėlio- 
nies kapą karišką jo vežimą, ginklus, drabužius, žirgus, vergus 
ir klientus; Caesario laikais, romėnų ir germanų paveikslu, su- 
degindavo numirėlį omniague gue vivis cordi fuisse arbitran- 
tur. Bet kadangi Dis Pater paslaptingai siejo mirtį su gyvy- 
be, tai natūralu buvo tikėti metempsichozu. Ir tikrai, manė kel- 
tai, kad žmogaus siela nemirtinga ir, po tam tikro perijodo, vėl 
įsikūnija. Dar XII amžiuje vienas poetas sakėsi buvęs kalavi- 
jas, lietaus lašelis, žvaigždė, žodis ir knyga, žiburys, laivas, 
arfos styga, giria ir kiti daiktai. Anot Caesario, druidai įkalbi- 
nėdavo žmonėms, kad žmogaus siela nemirštanti, bet po mirties 
pereinanti į kitą žmogaus kūną. 

Senieji rašytojai aiškino keltų metempsichozo mokslą Pi- 
tagoro itaka. Kad ir kelių mokslininkų pripažinta, ši hipotezė, 
man rodos, visai nereikalinga. Metempsichozas gražiai sutinka 

su visa panteistiška keltų religija, su druidų mokslu, kad siela 
ir pasaulis neišnyksiąs, nors, pagaliau, ugnis ir vanduo nuga- 
lėsis viską. Siedami religiją su istorija, druidai skyrė Galijos 
gyventojus į tris dalis. Vieni buvę autochtonai, antrieji atėję 
iš pareinio, o tretieji — „iš tolimų salų“, vadinasi, iš Britani- 
jos, kur buvo susikoncentravusi keltų kultūra. Su šiais iš es- 
mės istoriškais faktais lengva buvo jungti įvairios nuomonės 
apie žmonių kilimą ir pomirtinį jų gyvenimą. Autochtonai esą 
žemės, gamtos vaikai; iš žemės gimstą ir į žemę grįžtą. Atėjū- 
nai, vadinasi, tikrieji keltai, mirę grįžtą pas savo tėvą, kurio 
namai esą Britanijoj, gal, dar kur toliau, — paslaptingose van- 
denyno salose. Nežinia kaip druidai derino metempsichozą su 
individualiu vėlės gyvenimu laimingųjų salose. Bet savotišku 
rojum ir mirties karalyste tikėta ne mažiau, kaip metempsi- 
<chozu. 

Galijoj, vandenyno pajūry, priešais Brittijos salą, pasakoja 
VI amžiaus graikas Prokopas, esą daug kaimų. Gyveną ten 
žvejai, kurie ir žemę dirbą, ir pirkliaują, plaukioją į šitą salą, 
Jie, sakąsi, pakaitomis turį vežioti į salą vėles. Tie, kam tenką 
vežioti, sutemus nemiegą ir laukią. — Apie vidurnaktį girdį kažką 
beldžiant į duris ir šaukiant juos darbo dirbti. Randą ant kran- 
to priruoštus plaukti, bet tuščius, be žmonių, laivus. Bet kai 
susedą ir imą irtis, pamatą, kad laivai sunkūs, pilni keleivių, 
nors nieko nematyti. Už valandos, priplaukus jūrininkams prie 
salos, laivai staiga pasidarą lengvi; ir užgirstą tuomet balsą, 
paciliui šaukiantį nematomus keleivius, minintį jų tėvų vardus 
ir ių luomą. 

Kaip ten bebūtų, keltai tvirtai tikėjo kitą gyvenimą, — tiek 
tvirtai, kad skolindavo net pinigų, žadėdami grąžinti anapus 
grabo. Buvo žmonių, kurie džiaugsmingai puldavo į laužą, 
kur buvo deginami jų giminės, — norėjo kuogreičiausiai susi- 
tikti ir gyventi su jais. Druidai, anot Caesario, skelbę sielą ne- 
mirtingą esant ypačiai tam, kad žmonės drąsesni būtų. Tai, 
manau, yra tipiška romėno politiko ir vyriausio vaidilos (rex 
sacrificulus) išvada. Bet ji labai gražiai nusako nemirtingu- 
mo idėjos itaka tautiškam keltų būdui. 

Keltai didžiai domėjosi ir rūpinosi empirišku gyvenimu; 
bet taip sydino jį su kita antgamtinė būtimi — kur gyveno tiek 

pat realiai, kaip ir žemėj — kad religiškos jų pasaulėžiūros pa- 
saulis rados visai savotiškas: pusiau empiriškas — pusiau ant- 
gamtiškas. Iš esmės optimistiška keltų pažiūra į pasaulį labiau 
primena mums rytiečių, nekaip vakariečių pažiūrą; tik keltai 
buvo, rodos, aktyvesni už rytiečius: mažiau svajojo, daugiau 
veikė. 

Kalbėdami apie keltų tikybą, turėjome galvoj tautos reli- 
giją, o naudojomės ypač ta medžiaga, kuri apibūdina vaidilų- 
druidų išugdyta religiją. Dievų atributai ir daug vėlybesnės ai- 
rių literatūros mitai pasakoja ne tiek apie tai, ką manė pati 
liaudis, kiek apie tai, kaip yra aiškinę liaudies tikybą vaidilos 
ir poetai. Caesaris ir kiti rašytojai ne kartą mini druidus, ir jų 
mokslu laiko keltų kosmogoniją, metempsichozą, iš dalies net 
nemirtingumo ideją. Tačiau mūsų metodas visai geras. Nes, 
kaip dažnai esam sakę, tik šviesuomenės pasaulėžiūra žinant 
galima žinoti tai, iš kur yra kilusios individualios sistemos, — 
tai, kas yra visų individualizuotų, bet ir aktualizuotų sistemų po- 
tencija. Be to, keltų religija ne tiek jau primityvi buvo, kiek 
gali atrodyti tepaskaičius kiek ją asimiliuojančius, romėninan- 
čius rašytojus. 

Druidai „atstovauja religijos interesams, rūpinasi viešomis 
ir privačiomis aukomis, aiškina tikybą“ (Caes. VI, 13); ji ne- 
buvo dar sustingus, bet laisvai tebeaugo. Druidų priklausė, 
gal būt, sudarydami net žemesnį jų luomą, žyniai (eubages, va- 
tes) ir dainiai, arba bardai, kuriems, tiksliau sakant, jų airiams 
palikuoniams, „filė“, ir turime dėkoti už keltų poezijos ir mito- 
logijos liekanas. Druidai tvarkė visą keltų kultą, buvo didžiai 
visų gerbiami ir gerai organizuoti. Galijos vidury, girioj ne- 
toli nuo Orleans'o arba Chartres'o (in finibus Carnutum, guae 
regio totius Galliae media habetur), susivažiuodavo jie kas me- 
tai; visą broliją valdė vyriausias druidas. 

Druidai buvo ne tik paprasti vaidilos, bet ir religijos aiš- 
kintojai, vadinasi, tam tikra prasme, kūrėjai; tyrinėjo, anot 
Strabono, etiką, fiziologiją (— mediciną) ir astronomiją, nes šie 
mokslai buvo glaudžiai susiję su magijos praktika ir su reli- 
gija. Diodoras vadino druidus filosofais ir teologais; lotynų 
ir graikų rašytojai didžiai vertino paslaptingą jų mokslą, dar 
labiau — patys galai, siuntę savo vaikus mokytis pas druidus: 
multi in disciplinam conveniunt et a parentibus propinguisgue 
mittuntur. Tūli mokėsi labai ilgai: net dvidešimt metų. O 

kadangi manyta, kad druidų mokslas kilęs Britanijoj, tai, no- 
rintieji geriau su juo susipažinti, dažniausiai važiuodavo ten 
pasilavinti. 

Didikų sūnūs tebuvo druidų mokiniai; ir, pabrėždamas 
druidų santykius su diduomene, Caesaris sulygino jų reikšmę 
ir būklę su didikų. Turint galvoj religinis visos keltų kultūros 
pobūdis, lengva suprasti sociali, net politiška druidų rolė. 
„Dažnai, rašo Diodoras, kai kariuomenės suseidavo kautis, iš- 
traukus kardus ir metus jietis, druidai, puldavo tarp kovojan- 
čių, sustabdydavo, tarytum laukinius žvėris užkerėdami. Tuo 
būdu žiauriausiųjų barbarų aistra nusilenkia protui, ir Aresas 
bijo Muzų." P 

Druidai, kiek galėdami, saugojo politišką ir socialią Gali- 
jos tvarką; tiesa, ne kiek tegalėjo. Vis dėlto didelės įtakos 
igijo jų tribunolas, kur sprendžiami buvo kuone visi valstybėlių 
ir privačių žmonių ginčai — si guod est admissum facinus, si 
caedes facta, si de hereditate, de finibus controversia est. Tuos, 
kas priešinos jų nutarimams, druidai baudė ekskomunika, 
arba interdiktu, vadinasi, atskirdavo juos nuo viso religiško ir 
socialaus gyvenimo. "Tai buvo baisi bausmė: visi šalinosi inter- 
diktu nubaustųjų, — laikė juos bedieviais ir bijojo jų nuodėme 
užsikrėsti, 

Tačiau tikros politiškos valdžios druidų organizacija neį- 
gijo. Ją ir politiškas josios pažiūras siaurino aristokratiška 
prigimtis. Caesario laikais druidai, kaip didikai, vieni kovojo 
dėl savo tautos nepriklausomybės, kiti buvo Romos šalininkai. 
Romos partijai vadovavo Divitiakas. Ciceronas sakė, kad Di- 
vitiakas buvo druidas. Caesaris šio fakto nė nesuminėjo. Aiš- 
ku, kad druidai neorganizavo karų tėvynės vardu ir neteisino 
jų religiškai. Be to, druidai egzistavo tik Britanijoj ir šiaurės 
bei vidurinėj Galijoj. Vėliau, I amžiuje po Kristaus, jie buvo 
tautiškos kultūros ir tautos sukilimų vadai; O išnyko, Romai 
sukilėlius nugalėjus. Nuo tada druidų tikybą ir mokslą tęsė 
ir prastino žyniai ir bardai. Druidismas grįžo į savo „tėvynę“, 
į Britaniją. Nežinau, kam reikia abejoti senų rašytojų žiniomis 
dėl druidizmo tėvynės; juo labiau, kad ne visur Galijoj druidų 
būta. Nebuvo druidų ir pirmykštėj keltų žemėj, Germanijoj. 
Visai galimas daiktas, kad pirmieji Britanijoj atsidūrę keltai 
sukūrė druidų organizaciją, gal, net paveldėjo ją iš čionykščių 
ligurų. Kaip ten bebūtų, druidų pasaulėžiūroj liko daug ligu- 
rų religijos elementų. 

Nebekalbant apie Mažosios Azijos ir Dunojaus baseino kel- 
tus, galams net dabartinėj Prancūzijoj nepasisekė sudaryti 
didelės stiprios valstybės. Ir senieji rašytojai stebėjosi tuo, 
kaip greit Caesaris užkariavo Galiją, o patys galai pavirto ro- 
mėnais. Tuo tarpu kai Ispanijos tautos kovojo su romėnais net 
du šimtus metų, galams nugalėti nereikėjo nė dešimties metų. 
Pirmojo amžiaus sukilimai buvo silpni ir lengvai numalšinami, 
nors 70 m. druidai žūt būt stengėsi atgaivinti galų patrijotizmą, 
o maištininkai generolai buvo paskelbę net „galų imperiją“. 
Trečiame amžiuje M. Posthumas 10 metų visai savarankiškai 
valdė Galiją, Ispaniją ir Britaniją, bet tik dėl to, kad imperijoj 
tuo metu nebuvo stiprios bendros valdžios. Keltiško patrijotiz- 
mo atžvilgiu Posthumo valstybė maža kuo tesiskyrė nuo Sya- 
grijaus karalystės. 

Nebetekę politiškos nepriklausomybės, galai daugiau laimė- 
jo, negu pralaimėjo. Mažesnėms tautelėms imperijos jungas 
atrodė lengvesnis už arvernų arba edujų. Roma, žinoma, rei- 
kalavo kareivių ir mokesčių. Bet principatas panaikino neap- 
sakomą provincijų eksploatavimą, o karinga galų jaunuomenė 
mielai ėjo pirma į pagelbinius pulkus, paskui — į legijonus. 
Karaliukams ir politiškoms partijoms išnykus, miestai rados 
laisvi socialaus ir ekonomiško gyvenimo centrai. Mat, romėnai 
iki III amžiaus valdė kraštą nesikišdami į pačių miestų reikalus 
ir, naudodamies miestais kaip savivaldybės organais, gerino jų 
organizaciją ir būklę. Be to, ne tik kaimiečiams, bet ir mieste- 
lėnams (miestelėnams, gal būt, dar labiau) svarbu buvo tai, kad 
romėnai sušvelnino galų patronatą romėnindami jį, ir išviso su- 
romėnino socialią Galijos tvarką. 

Kadangi tikroji galo tėvynė pasidarė miestas, tai konkre- 
tėjo ir patrijotizmas, virsdamas miesto patrijotizmu. Žinoma, 
galai nesiliovė mylėję ir bendrosios savo tėvynės, Galijos. Bet 
ši meilė tėvynei yra susijusi su didžiai gerbiama ir karštai my- 
lima Romos ideja. Juk tais laikais Roma ir kultūra buvo sino- 
nimai. Auklėdama bei civilizuodama barbarus, ši kultūra visai 
nereikalavo, kad jie atsižadėtų savo tikybos ir būdo. Tiesa, daž- 
nai jie patys to atsižadėdavo, užtat saviškai prisigerdavo Romos 
idejų ir papročių, specifikuodami jos civilizaciją. 

Savaime suprantama, kad senoji galų kultūra sveikesnė iš- 

liko savo pakrašty, vadinasi, Airijoj ir Britanijoj, negu suromė- 
jusioj Galijoj, ir kad reiškėsi ji ne tiek politiška ir socialia tvar- 
ka, kiek galų pasaulėžiūra ir tautišku jų pobūdžiu. Kalbant 
apie religišką galų pasaulėžiūrą, empiriškas gyvenimas rodėsi 
jiems glaudžiai susijęs su didžiai vertinama ir konkrečiai įsi- 
vaizduojama pomirtine būtimi. Tad neatsitiktinai pietų Gali- 
joj paplitę rytų vienuoliai greit įsiskverbė į Britaniją, kur 
krikščionybė įsigalėjo jau III amžiuje, ir į Airiją, kur ilgai bu- 
vo kalbama keltiškai, tuo tarpu kai pačioj Galijoj lotynų kalba 
jau III amžiuje išstūmė keltišką. 

Sv. Martynas iš Tūro buvo ne tik vienuolynų steigėjas, bet 
ir didelis misijonierius. Jo mokiniai skelbė krikščionybę Brita- 
nijoj; iš čia apromėję keltai britai, jau IV amžiuje, ėmė krikš- 
čioninti Airiją. Airija ir vakarų Britanija (Wales), tai keltiš- 
kos krikščionybės gūžta. Iš čia krikščionybė paplito po šiaurės 
Britaniją ir Škotiją. 

' Airijoj vienuoliai misijonieriai susidūrė tik su keltų klanais 
-giminėmis. Klanas davė jiems žemės vienuolynui įsisteigti. Iš 
klanui vadovaujančios šeimynos buvo dažniausiai renkamas vie- 
nuolyno abbatas, kuris beveik visada tapdavo ir vyskupu. Tuo 
būdu pridygo daug vienuolyniško pobūdžio bažnyčių, besire- 
miančių klanais ir glaudžiai su jais susijusių. Gyvai viena su 
kita bendraudamos, jos buvo beveik savarankiškos; tik VII am- 
žiuje Britanijos bažnyčios sudarė keturias vyskupų diecezijas. 

Keltai vienuoliai buvo karšti asketai; dažnai atsiskyrę nuo 
savo brolijos steigė rytietišką eremitoriumą (laurą). Bet dar 
labiau rūpinosi ir dirbo misijonierių darbą: skelbė Evangeliją 
stabmeldžiams tėvyniečiams. Jie, nauji Kristaus „apaštalai“, ne- 
mėgo amžinai gyventi vienuolyne; bet „vandenyne jieškojo tyru- 
mos (in mare eremum guaerere, ad guaerendum in oceano de- 
sertum), vadinasi, plaukdavo po 13 žmonių menkais laivais į ki- 
tas žemes: Škotiją, kaip Šv. Kolumba, į germanų užplūstą konti- 
nentą, į žiauriųjų frisų žemę, į tolimą Islandiją. Daug jų žū- 
davo vandenyne nepasiekę kito krašto; dar daugiau sudegino 
kartu su vienuolynais nuolat įpuolą į Britaniją ir Airiją anglai ir 
saksai. Bet niekas negalėjo nuveikti krikščioniško keltų vie- 
nuolių entuzijazmo. 

Kai VI amžiuje, anglams ir saksams plėšiant kraštą, susilp- 
nėjo ir ištuštėjo Britanijos Bažnyčia, Airijos vienuoliai atgai- 
vino ją. Garsaus Airijos vienuolyno Klonardo auklėtinis Ko- 

lumba, norėdamas pro Christo peregrinari, išplaukė 563 m. iš tė- 
vynės su 12 draugų vienuolių; įsikūrė pagaliau šiaurės Britanijos 
saloje Hi ir įsisteigė čia vienuolyną, kuris tapo viso piktų krašto, 
ilgainiui ir Northumbrijos karalystės, metropolija. Britanijos 
vienuolyno Bangoro abatas Komgallas palaimino 575 m. Kolumbą 
Taunesnįjį ir 12 vienuolių Dievo žodžiui skelbti frankų valstybėj, 
kur labai nusususi buvo krikščioniška tikyba. Čia, ant Sommės 
upės kranto, buvo pastatytas pirmas Šv. Kolumbos vienuolynas 
Anegray. „Tiek didi buvo Kolumbos ir jo draugų meilė ir kan- 
trybė, tokia buvo jų romybė, kad negalėjai abejoti, jog Dievas 
gyveno jų tarpe.“ Tačiau, kad ir pavyko Kolumbai įsteigti dar 
du vienuolynai (Luxovium-Luxeuil ir Fontaines), Kolumba per- 
daug griežtai kovojo už asketišką idealą ir airių, arba „irų“, pa- 
pročius ir su kunigais, ir su valdžia; tad greit turėjo išsikraus- 
tyti iš Frankų valstybės (Burgundijos). Ilgai paklaidžiojęs, atsi- 
dūrė, pagaliau, Italijoj, longobardų karalystėj, kur įsteigė vie- 
nuolyną Bobbio. 

Bobbio, kaip ir kiti keltų vienuolynai, tapo dvasiškos kultū- 
ros židiniu. Iki šiol daug jo bibliotekos rankraščių puošia To- 
rino, Milano ir kitų Italijos miestų bibliotekas. Keltų vienuolių 
ne tik asketų ir misijonierių, bet ir didelio mokslo vyrų būta. 
Rankiojo ir perrašinėjo jie rankraščius, užrašinėjo padavimus, 
tautosaką, tyrinėjo Šv. Raštą, teologijos veikalus; bet, svetimos 
jiems lotynų stabmeldystės nebijodami, domėjosi ir literatūra, ir 
gramatikos klausimais. Penktame ir šeštame amžiuje visur vaka- 
ruose merdėjanti dvasiška kultūra tebeklestėjo Airijos vienuoly- 
nuose (tiesa, originali ir kūrybinė ir čia ji nebuvo). Be to, 
graikiškai mokėdami, keltai atidžiai tyrinėjo rytiečių teologų 
veikalus, ir tautiškas jų būdas atliepė rytų krikščionybei. Neat- 
sitiktinai IX amžiuje „ras“ Jonas Skotas Eriugena 
mėgino sintetiškai sujungti Augustino idejas su rytų teologija; 
sukūrė pirmąją vakarų ir tikrai genialią metafizikos sistemą. 

Krikščioniškos keltų pasaulėžiūros branduolys rados rytų 
krikščionybė. Nes IV amžiuje, kai pietų Galijos vienuoliai or- 
ganizavo Airijos Bažnyčią, vakarų Bažnyčia tik tepradėjo tikėti 
ir gyventi savotiškai, o Galijos asketai maža kuo tesiskyrė nuo 
rytiečių. Penktame amžiuje, romėnams atsižadėjus Britanijos, 
irų Bažnyčia viena ėmė tvarkytis. Tiesa, 431 m. popiežius Cae- 
lestinas įšventino „škotų“, vadinasi, keltų, tų pačių „irų“ vys- 

kupu britą Succatą, lotyniškai — Palladijų (nes keltiškai 
„suc“ reiškia „stiprų“, „fortis“, „cat“ — karą, bellum, o „Succat“ 
= „deus belli vel fortis belli“). Bet Succatas-Palladijus jokios 
realios įtakos irų Bažnyčiai neturėjo, nes buvo paprastas ir ne- 
apšviestas žmogus, stultus de medio eorum, gui videntur esse sa- 
pientes et leges periti et potentes in sermone et in omni re. Jo 
negalima ir lyginti su tokiomis Airijos prašmatnybėmis, kaip 
Klonardo abatas Finnianas (mirė 518 m.), Bangoro abatas 
Komgallas bei abu Kolumbos, nebekalbant apie Sedu- 
lijųir Eriugeną. 

Britanijos dekuriono sūnus Paladijus buvo paimtas irų į ne- 
laisvę, šešerius metus gyveno Airijoj ir ganė kiaules. Čia jis ta- 
po asketu visionieriu ir pasijuto Dievo išrinktas esąs Airijos vys- 
kupu. Po 24 metų, tikrai, gavęs Romoj vyskupo titulą, sugrįžo 
į Airiją. Airijai svetimas būdamas ir išmokslintų abatų, „reto- 
rių“, kaip jis sakydavo, niekinamas, Palladijus galėjo didžiuotis 
tik krikščionišku gyvenimu ir... aukšta kilme : atsižadėjęs dviejų 
savo vardų, ėmė vadintis Patricijus, keltiškai — Cothri- 
ge. Mirė 459 m. šiaurės Airijoj, contemptibilis apud plurimos. 
Tik VII amžiuje nebe keltų, bet anglosaksų, vadinasi, Romos 
Bažnyčios, tradicija ėmė laikyti šv. Patricką (vadinasi, Patri- 
cijų, tik anglosaksiškai šitas vardas buvo ištariamas nebe Coth- 
rige, bet Patrick) Airijos apaštalu ir Airijos Bažnyčios 
steigėju. 

Kaip ten bebūtų, V ir VI amžiuje keltų Bažnyčia mažai san- 
tykiavo su Romos; nuo VI iki VIII amžiaus buvo ne tik sava- 
rankiška, bet, be abejo, ir kultūringiausia vakaruose. Bet, Gri- 
galiaus Didžiojo pasiųstam Augustinui organizavus 
anglosaksų Bažnyčią (597—605), keltai turėjo gintis nuo Canter- 
bury miesto arkivyskupų vadovaujamos hierarchijos, kuri ener- 
gingai stengėsi naikinti bažnytinę keltų nepriklausomybę ir sa- 
votiškumą. Pietų airiai susijungė su Roma apie 630 m., pietų 
Wales'as — 750—800 m., o kitos keltų Bažnyčios — IX -— XII am- 
žiuje. 

Atskirti kiek nuo augančios Vakarų Bažnyčios, keltai, žino- 
ma, ilgai laikėsi IV amžiaus krikščionybės: jos pažiūrų, organi- 
zacijos, papročių. Nedalyvaudami teologiškam Vakarų augime, 
be to, patys neturėdami stiprios ir pastovios centralinės valdžios, 
jie nė nemanė, kad popiežių monarchija reikalinga Bažnyčios 
vienovei saugoti. Tuo tarpu kai Romos hierarchija reikalavo 

vienos organizacijos, vieno kulto, vienos tikybos, — didelė apy- 
kanta ir tikrai krikščioniška meilė buvo charakteringa keltų sa- 
vybė. Jie norėjo tik viena, būtent, kad leistų jiems gyventi pa- 
gal tėvų papročius, nes tai apaštališkas gyvenimas esąs. Jie sky- 
rėsi nuo kitų kultu ir organizacija, bet ne dogmatika, nebent — 
kai kuriomis dogmatikos tendencijomis. — Rodos, kad IV am- 
žiuje įsiskverbė į keltų Bažnyčią arijonų pažiūros ir iki VII amž. 
ne visai išnyko. Penktame amžiuje Airijoj ir Britanijoj buvo 
nemaža brito Pelagijaus ($ 50) šalininkų. Popiežiaus pra- 
šomi galai vyskupai — šv. Remigijus iršv. Lupas — lankė 
Britaniją tikrajam mokslui sustiprinti. Bet pačių galų kunigų 
visai ne augustinininkų būta. Dar mažiau buvo užsikrėtę naujuo- 
ju malonės mokslu keltai. Kaip Galijos „semipelagiečiai“, kaip 
rytiečiai, keltai nė nesuprato, kam reikėjo tiek griežtai neigti die- 
vinamojo žmogaus laisvė. Nenuostabu, kad ilgai, iki XI amžiaus, 
keltų vienuoliai ir teologai didžiai vertino Pelagijaus parašytą 
Šv. Povilo laiškų komentarą. 

Visa tai rodo, kokios buvo keltų krikščionybės tendencijos. 
Deja, maža ją težinome, tad daugiau, kaip apie tendencijas, kal- 
bėti negalima. Vis dėlto manau, kad neapsirinku laikydamas 
keltų krikščionybę rytiečių pobūdžio tikyba. Airijos kultūra 
primityvi buvo, tad keltai vienuoliai, juo labiau, kad asketiškai 
bėgo nuo gyvenimo, nerealistai buvo. Jų krašto rūkai fantastiš- 
kai keisdavo gamtos vaizdą, ir amžinai kitėjo paslaptingasis van- 
denynas. Keltai, kaip ir jų stabmeldžiai protėviai, keistokai pai- 
niojo kitą gyvenimą su empirišku. Tiesa, jie, gali sakyt, nė ne- 
žinojo relikvijų kulto; užtai kvėpavo krikščioniško heroizmo, 
grynos dvasios ir mistikos oru. Keltų krikščionybės tendencijas 
IX amžiuje aktualizavo mistiška Eriugenos metafizika. 

Keltų Bažnyčiai išnykus, nežuvo jų pasaulėžiūra ir nuotai- 
ka. Daug paveldėjo anglosaksai, ir specifiškas anglų tiky- 
bos būdas aiškintinas, gal, kiek šios tikybos istorija. Nemaža 
keltybės liko keltų bei anglosaksų įsteigtuose vienuolynuose, 
Europoj, o karolingų renesansas susydino kultūrišką keltų tradi- 
ciją su augančia Europos kultūra. Tuo būdu apkrikštytos keltų 
kultūros gaivalai pasireiškė Europos teologijoj, filosofijoj ir 1i- 
teratūroj, tuo tarpu pačioj liaudy keltų padavimai ir stabmeldiška 
tikyba susijo ilgainui su lotynų ir germanų kultūros elementais. 
Nežiūrint į šitą procesą, negalima, kaip reikia, suprasti nė vidur- 
amžių poezijos, ir išviso kultūros. 

Apie 1000 m. prieš Kristų iš indoeuropiečių „imperijos“ 
rytų arijai (vadinasi, iraniečiai (medai-persai), i n- 
dėnai, armėnai) ir thrakai, illirai, graikai bei 
italikai buvo jau išsiskyrę. Santykiaudamos tarpusavy, ėmė, 
be abejo, formuotis ir kitos indoeuropiečių tautos: aisčiai, 
slavai, germanaiirkeltai. Jau žinom, kad keltai buvo 
pavergę dalį germanų, ir iki IV amžiaus viešpatavo vakarų ir 
pietų Vokietijoj. Tuo metu germanai gyveno rytų Hanno- 
vere, Meklenburge, Pomeranijoj, Schleswig-Holsteine, Danijoj ir 
pietų Skandinavijoj. Linija — Liineburg-—Aller—Magdeburg— 
Saale—Elster skyrė juos nuo keltų; kiti germanų kaimynai buvo 
suomiai ir laplandiečiai (Skandinavijoj), aisčiai, 
sAavai ir illirai 

Pirmiausia paplitę germanai žiemiuose, Skandinavijoj; čia 
išvarė arba pavergė ir asimiliavo čionykščius gyventojus. Ket- 
virtame amžiuje ėmė jie plisti ir centralinėj bei rytų Europoj, iš- 
stūmė, kaip minėta, keltus ir, III amžiuje, buvo užėmę jau Rei- 
no paupį; kelios tautelės įsiskverbė net į Galiją (germanai cisrhe- 
nani, nervii, treveri?), kur, išdalies, sukeltėjo. Apie 71 m. Ario- 
vistas, suevų ir kitų tautelių būriais vedinas, perėjo aukštutinį 
Reiną ir užkariavo Elzasą ir Pfalzą. 

Dar anksčiau rytų Europoj įsigalėjo, rodos, iš Skandinavi- 
jos atėję, vadinamieji rytų germanai (Ostgermanen). — Apie 
200 m. prieš Kristų bastarnai buvo priėję prie Juodųjų Jūrų; II 
amžiuje buvo Makedonijos karalių sąjungininkai ir kariavo ties 
Dunojum, I amžiuje jų pulkai tarnavo Mithradatui Didžiajam. 
Pirmame amžiuje po Kristaus bastarnai puldinėjo Romos sieną, 
trečiojo pabaigoj — daugelis įsikūrė Thrakijoj. 

Bet daugumas rytų germanų sudarė vieną didelę tautelių 
grupę, kurią jungė bendras kultas. Tai buvo vadinamieji lugai, 
kurie nuo Baltijos pajūrio atėjo į Sileziją. Viena lugų sąjungos 
tauta, vandalai — Plinijus ir Tacitas vandalais (vandilii) vadino 
visus rytų germanus — gyveno, apie 400 m. po Kristaus, Vengri- 
joj; iš čia ir ėjo Ispanijos bei Afrikos užkariauti. Didžiąją Len- 
kiją ir šiaurės Sileziją užėmė kiti lugai — burgundai. Antrojo 
amžiaus po Kristaus pusėj jie atsidūrė Alamanijoj, paskui — Sa- 
baudijoj (Savojoj), pagaliau, V amžiuje, Galijoj prie Rhodano 
(Rhėne) upės, vadinasi, vėlybesnėj Burgundijoj. 

Didžiausią rolę istorijoj vaidino gotai (gutos, gutans), kurių 
vardu graikų istorikas Prokopas vadina visus rytų germanus. 
Šitą tautą, arba tautų sąjungą, sudarė greitungai, arba ostrogotai, 
vadinasi, blizgą, žibą gotai (žodis austra —blizgą), tervingai, 
arba vestgotai, visigotai (vesu—geras), taifalai ir gepidai. Kaip 
pačių gotų padavimai seka, atplaukę jie iš Skandinavijos ir, il- 
gai kovoję su rugijais ir vandalais, įsikūrę prie Vislos ir Oderio 
žiočių. Antrajam amžiui po Kristaus įpusėjus, gotai ėmė slinkti 
Juodosios Jūros link, apie 214 m. susidūrė su romėnais ant Da- 
kijos sienos, o apie 230 m. užkariavo pietų Rusiją ir Krimą. Iš 
čia nuolat puldinėjo ir plėšė romėnų imperiją, dažnai sąjunginin- 
kaudami su bastarnais, vandalais ir kitomis germanų tautomis; 
veržėsi į Dakiją, Thessaliją, net į Graikiją; tuo metu jų piratų 
laivynai plėšė Juodosios Jūros i: Aigiejaus pajūrį. Energingam 
Klaudijui II (Claudius Gothicus) sustabdžius (269—270 m.) be- 
siveržiančius į imperiją gotus, Aurelianas gynė nuo jų Dunojaus 
sieną. Konstantinas Didysis, sumušęs gotus (332 m.), pripažino 
juos Romos sąjungininkais (foederati): už tam tikras subsidijas 
turėjo jie ginti Romos sieną ir siųsti pagelbinių pulkų impera- 
toriui. 

"Tuo prasidėjo 35 metų taikos perijodas. Visigotai, arba visi- 
gotų vadovaujamos tautelės, kurį laiką liovėsi klaidžioję, atsidėję 
rūpinosi žemdirbyste, pamažu romėjo. Atgijo ir prekyba, kaip 
rodo archeologų iškasenos; nuo III amžiaus pusės plito nelaisvėn 
patekusių Romos kunigų skelbiama krikščionybė; atsirado runų 
rašyba, tai iš graikų ir lotynų raidžių sudėta abėcėlė. Gotijos 
krikščionių vyskupas (nuo 341 m., ištremtas apie 348 m.) arijonas 
Ulfila (arba Vulfila) išvertė gotiškai šv. Raštą. Tiesa, nepri- 
klausomųjų gotų kunigas Athanarikas tebekovojo ne tik su 

romėnais bei jų sąjungininkų konungų Frithigernu (kuris 
buvo arijonas), bet ir su krikščionybe. 

Mažiau žinome apie ostrogotus. Nuo IV amžiaus pusės jų 
konungas Ermanarikas valdė pietų Rusiją nuo Dono iki 
Dniestro; jo priklausė rytų slavai, suomiai ir aisčiai (iki Uralo 
kalnų ir Baltijos Jūros). Apie 355 metus iš Azijos stepių atėję 
hunai (hiung-nu) užpuolė anapus Dono gyvenančius alanus. Er- 
manarikui mirus (apie 370 m.), ostrogotai turėjo pripažinti hunų 
valdžią, bet dalis ostrogotų bėgo nuo hunų į vakarus, iš dalies — 
į visigotų kraštą; o visigotai, Athanariko vadovaujami, sten- 
gėsi suturėti hunus ant savo sienos, ant Dniestro upės. Bet hu- 
nai privertė gotus atsitraukti. Athanarikui su savo gotais nuėjus 
į Karpatų kraštą, kiti gotai (visigotai ir ostrogotai) šaukėsi Ro- 
mėnų pagelbos ir perėjo Dunojų bei Balkanų kalnus. Daugelį jų 
pripažino federatais; bet, negaudami iš Romėnų nei maisto, nei 
žemių, baisiai ėmė plėšti visą kraštą, priėjo prie Konstantino- 
polio, įsibrovė į Thessaliją ir Makedoniją (376—377 m.). Ties 
Adrianopoliu imperatoriaus Valento kariuomenė buvo sumušta, 
ir pats Valentas žuvo (378 m.). Tik Theodosijui Didžia- 
jam pasisekė numalšinti gotai: imperija vėl pripažino juos fe- 
deratais ir davė visi gotams žemės Moesijoj (Moesia inferior, 
832 m.), ostrogotams — Pannonijoj (380 m.). 


Gotais rėmėsi jų nugalėtojas imperatorius Theodosijus; 
ir iki 400 m. gotų pulkai buvo geriausia imperijos kariuomenė. 
Tačiau jų ne labai ištikimų, ypač neramių kareivių būta. Be to, 
Konstantinopoly greit sustiprėjo romėnų tautininkų partija, ku- 
riai ir pasisekė (400 m.) numalšinti visigoto generolo Gaino su- 
keltas gotų kariuomenės maištas. Be to, jau Theodosijaus lai- 
kais, pačioj visigotų tautoj iškilo patrijotų grupė, svajojanti nu- 
sikratyti Romos jungu ir įsteigti imperijos vietoj nepriklausomą 
gotų valstybę. Garsios Balthų giminės jaunikaitis Alarikas 
tapo šios patrijotų partijos vadu ir, Theodosijui mirus (395 m.), 
buvo išrinktas hercogu arba konungu. Bet kad ir iš anapus Du- 
nojaus atėjusių barbarų sustiprinti, visigotai maža tegalėjo pa- 
daryti. Ketverius metus kovojo Alarikas ir su rytų imperija, ir 
su vakarų imperijos generolu vandalu Stilichonu, plėšė Kon- 
stantinopolio apylinkes, Makedoniją, Thessaliją, Beotiją, Atiką, 
net Peloponesą, o, pagaliau, turėjo nusileisti, gavęs Illiriko 
magistro militum titulą ir Epirą savo tautai įkurdinti. Tiesa, 

neilgam aprimo. Kadangi imperialistiškiems gotų norams įvyk- 
dyti reikėjo pirmiausia užkariauti Italija, tai Alarikas, vandalams 
ir alanams įsibrovus į Norikumą ir Raetiją, pats įsiveržė į Italiją. 

Vakarų imperiją gynė drąsus generolas ir gudrus politikas 
Stilichonas, stengdamasis vėl paversti gotus foederatais ir 
kreipti jų žygius į rytų imperiją. Stilichonas jau išblaškė prie 
Fiesolę (arti Florencijos) Radagaiso vadovaujamas alanų, 
kvadų, vandalų ir ostrogotų gaujas. Gal, ruošė sūnelį sostan 
įkelti. Šiaip ar taip, pats Alarikas numanė didelį savo planą ne- 
įvykdomą esant. Negalėdamas nuveikti Stilichono, norėjo pasi- 
tenkinti Noriku ir subsidija, bet, Stilichonui žuvus, imperatorius 
nebesutiko. Veltui Alarikas spyrė Romos senatą paskelbti im- 
pcratorium Romos prefektąų Attalą, — romėnų imperijos go- 
tiška pakeisti nė nebemanė. Imperatorius Honorijus buvo stip- 
resnis už gotų išrinktąjį, o, Afrikos gubernatoriui atsisakius ga- 
benti javus, alarikiečiai nebegalėjo gyventi ir kovoti Italijoj. Ala- 
rikas vėl mėgino derintis su Honorijum, sutikęs nuversti savo 
imperatorių Attalą. Pagaliau, Honorijaus apgautas ir iš visų pusių 
priešų apsuptas, baisiai apiplėšė Romos miestą (410 m.) ir ėmė 
ruošti žygį į Afriką. Šiam žygiui nepasisekus, visigotai turėjo 
apleisti Italiją. Alarikui mirus (410 m.), naujas konungas 
Athaulfas nuvedė savuosius į Galiją (412 m.). 

Pats Alarikas turėjo atsižadėti pirmojo puikaus visigotų su- 
manymo, išsirinkdamas savąjį imperatorių ir net nuversdamas 
pagaliau. Vedęs paimtą į nelaisvę Honorijaus seserį GalląPla- 
cidiją, Athaulfas sakėsi norįs sustiprinti imperiją jaunais 
gotais. Tam tikra prasme jis atgaivino Theodosijaus Didžiojo 
ideją, kuris stengėsi paremti romėnų valstybę gotų kariuomene; 
tik suprato šią ideją Athaulfas gotiškai. Gal, neatsitiktinai pa- 
krikštijo savo sūnų Theodosijum, o laikinai vėl paskelbė impera- 
torium Attalą, ir platino gotų valstybę Galijoj ir Ispanijoj. Rei- 
kia pripažinti, kad patys romėnai trukdė romėnišką Athaulfo po- 
litiką; be to, tautiška gotų partija tebegyvavo; Athaulfui mirus 
(415 m.), vėl įsigalėjo. Tiesa, konungas Vallija pasidarė Ro- 
mos foederatas, gavęs iš Romos žemių provincijoj Aguitanica se- 
cunda, vadinasi, tarp Ligerio (Loire) ir Garumnos (Garonne) 
upių; bet tai tebuvo formali priklausomybė, ir Vallijos įpėdinis 
Theoderikas I (418—451) virto, bent faktiškai, visai nepri- 
klausomu valdovu. Theoderikas II į imperatorių sostą net 

iškėlė galą Avitą, greit Romoj Rikimero nužudytą. Tačiau, 
tikrai organizavo gotų valstybę Galijoj ir Ispanijoj tiktai Euri- 
kas (466—484). 

Euriko laikais visigotai valdė didelę Ispanijos dalį (pro- 
vincijas Baetica, Lusitania, Carthaginensis) ir visą Galijos kraš- 
tą tarp Ligerio, Rhodano, Piriniejų kalnų ir abiejų jūrų, o 
nuo 477 m. — kraštą tarp Rhodano, Druentijos (Durance) upės ir 
Alpių, be to, Ispanijos provinciją Tarraconensis. Eurikas buvo 
galingiausias germanų karalius; jo pagelbos šaukėsi frankų var- 
ginami herulai, varnai, ir tiuringai (gyvenę tuo metu dabartinėj 
Belgijoj bei Olandijoj) ir, norėję atsikratyti Odovakaro, italų pa- 
trijotai. Visigotų karalius derėjosi ne tik su Ispanijos suevais, 
Afrikos vandalais ir tuo pačiu Odovakaru, bet, tiesiog, ir su rytų 
imperatorium, gal būt, net su puolančiais rytų imperiją persais. 
Jis energingai tvarkė savo valstybę: viešai skelbė įstatymus, kur 
buvo rašoma apie gotų papročius ir jų santykius su gyvenančiais 
gotų karalystėj romėnais. Jo įpėdinio Alariko II laikais, 
506 m., buvo išleistas trumpas teisininkų komisijos suredaguotas, 
kunigų bei didikų susirinkimo pripažintas, romėnų įstatymų rin- 
kinys (Lex Romana Visigothorum, arba Breviarium Alarici). 
Bet 507 m. prasidėjo karas su frankų konungu Chlodovechu, 
kuris prispyrė visigotus prie Piriniejų kalnų. Didelė visigotų 
imperija virto Ispanijos karalyste. 

Gotus ilgai silpnino tai, kad jie, kaip ir išviso rytų germanai, 
buvo arijonai. Savo vyskupų vadovaujami galo-romėnai, savai- 
me suprantama, vietoj arijonų karaliaus bevelydavo frankų kara- 
lių, kad ir barbarą, bet nors išpažįstantį nacionalią romėnų tiky- 
ba. Net Ispanijoj kovoją su eretiška valdžia katalikai vos ne- 
sugriovė jos, karalių valdžios, ir labai trūkdė ją stiprinusiam 
Leovigildui (miręs 586 m.). Pagaliau jo sūnus Rekare- 
das tapo kataliku (589 m.), tuo prisitraukė galingą katalikų vys- 
kupiją ir suplūkė ispano-romėnus su gotais į vieną tautą. Leido 
įstatymus bendrai visiems savo valdiniams: — romėnams, gotams 
ir suevams. Greit Recesvindas viešai paskelbė naują, taip 
pat visiems vieną kodeksą (Lex Romana Recesvindiana, arba Li- 
ber judiciorum), Romėnų Teisės dvasios įkvėptą, ir atmainė Ala- 
riko Breviarium. Patys karaliai ėmė bizantiškai tvarkyti savo 
dvarą; imta kalbėti nebe gotiškai, bet lotyniškai; didikai bei vys- 
kupai tapo patrijotais. Svarbiausia įstaiga pasidarė Ispanijos Baž- 

nyčios susirinkimai, kur, naujoj sostinėj, Toledo mieste, buvo 
svarstoma ir Bažnyčios, ir valstybės reikalai. 

Aišku, kad gotų karalystės vietoj atsirado visai nauja, naujos 
tautos valstybė. Deja, tikros karalių valdžios ji nebeteko. Se- 
najai Balthų dinastijai išmirus (531 m.), karaliai nebegalėjo su- 
kurti naujos, o turėjo, kiek galėdami, kovoti su įsigalėjusia di- 
duomene ir su vyskupais. Septintame amžiuje imta rinkti kara- 
liai, ir, arabams ruošiant žygį į Ispaniją, diduomenė įkėlė 
sostan niekam nežinomąjį Roderiką. 

Visigotams klaidžiojant po romėnų imperiją, daugumas 
ostrogotų priklausė dar hunų. O suskeldėjusius į daugelį tau- 
telių hunus vėl sujungė jų valdovai: Rua ir, jam mirus (433 m.), 
broliai Blėdabei Attila. Attila viešpatavo didelėj impe- 
rijoj, kuri iš Dunojaus intako Tisos slėnio plito į rytus už Juo- 
dųjų Jūrų ir į vakarus, — vidaus ir pietų Vokietijoj. Kaip Er- 
manariko valstybė, keltų, ligurų, gal, ir pačių indoeuropiečių im- 
perijos, taip ir hunų imperija jungė įvairias tautas, tik buvo Azi- 
jos nomadų suorganizuota ir šalimai esamai romėnų imperijai 
rados labai pavojinga. Rytų ir vakarų imperatoriai turėjo mo- 
kėti subsidiją, tiksliau sakant, duoklę Attilai; ir, hunų samdi- 
nių padedamas, garsusis Aetijus stengėsi ginti vakarų impe- 
ratoriaus autoritetą. Imperatoriaus Valentiniano III sesuo Hono- 
rija pranešė hunų valdovui, norinti tekėti už jo; o pats Attila, 
reikalaudamas negirdėto kraičio, pusės vakarų imperijos, derėjosi 
su visigotais, gal, net su vandalais, ir ruošėsi užkariauti tai, ką 
romėnai atsisakė atiduoti geruoju. Didelė Attilos kariuomenė 
(gal būt, 500.000 kareivių) įsiveržė į Galiją, bet hunus atmušė 
Aetijus ir jo sąjungininkai visigotai (mūšis Katalauno lau- 
kuos, prie Orleano). Kitais metais Attila apiplėšė Šiaurės Ita- 
liją iki Po upės. Tačiau 453 m. „Dievo rykštė“ Attila numirė, jo 
imperija greit subyrėjo ir nustojo bauginusi romėnus. 

Hunų valdžion patekę ostrogotai gyveno atskira tauta, ko- 
nungų iš Amalų giminės vadovaujama; dalyvavo ir Attilos 
žygy į Galiją, o hunų imperijai suirus, įsikūrė Pannonijoj kaip 
romėnų foederatai, kur 380 m. gavo jau žemių jų tėvyniečiai; be 
to, daug ostrogotų ir ištisi jų pulkai tarnavo imperatoriui pačioj 

imperijoj. Didelės įtakos turėta ostrogotams romėnų kultūros: 
romėjo gotų kariai ir pulkai, dar labiau — gotai generolai; ro- 
mėjo gyveną Konstantinopoly gotai įkaitai, kaip antai, Theude- 
rikas Didysis, kuris kad ir nepramoko lotynų rašybos — 
išmoko didžiai gerbti romėnų kultūrą ir politinę tvarką; romėjo 
ir Pannonijos žemes dirbą gotai, juo labiau, kad čia nemaža buvo 
likę romėnų žemdirbių.  Pannonijoj ostrogotai virto krikščio- 
nimis arijonais. Bet krikščionybė mažai tepakeitė karingą gotų 
būdą. Be to, jiems teko ginti savo kraštas nuo kitų germanų, 
569 m. sudariusių didelę suevų, skirų, rugijų ir gepidų koaliciją; 
kovojo ostrogotai su romėnais, — čia dėl negauto žadėto mais- 
to, čia norėdami įsigyti naujų ir geresnių, kaip Pannonijoj, že- 
mių. Kadangi gotai prieidavo net pačius Konstantinopolio mū- 
rus, plėšė Makedoniją ir Thesaliją, be to, puldinėjo imperiją su- 
sidėję su gotais maištininkais, tai imperatoriai, savaime supran- 
tama, norėjo atsikratyti pavojingų sąjungininkų. Jau 483 m. im- 
peratorius Zenonas pripažino konungą Theuderiką (gimė 
apie 455 m., išrinktas konungu 471 m.) „magister militum prae- 
sentalis“, pažadėjo jam konsulo titulą ir davė jo gotams žemės 
Dakijoj ir Moesijoj (Moesia inferior). Bet Theuderikui ir tada 
bloguoju su imperija gyvenant, Zenonas pasiūlė jam išvyti iš 
Italijos Odovakarą ir jo vietoj valdyti Vakarų kraštus imperato- 
riaus vardu (488 m.). 

Skiras Odovakaras, savai tautai subyrėjus, tapo vakarų im- 
peratoriaus gvardijos generolu. O ši gvardija, kaip ir visa ro- 
mėnų kariuomenė, nuo seniai tebebuvo įvairių barbarų pulkų 
rinkinys. Daugumas generolų buvo barbarai ir galėjo kariauti tik 
sąjungininkaudami su barbarais. Taip antai, Stilichonas 
rėmėsi visigotais, „paskutinysis romėnas“ Aetijus — hunais. Į 
šių generolų rankas pateko visa reali imperijos valdžia ir visa 
politika. Tiesa, Stilichonas ir Aetijus buvo imperatoriaus šali- 
ninkų nužudyti; užtai Rikimeras uždėjo savo išrinktuosius 
imperatoriais, o paskui pašalino juos, kaldino net pinigus su savo 
monograma. Jo įpėdinis, burgundų konungas Gundobaudas, 
įkėlė sostan Glycerijų; O, rytų imperatoriui pasiuntus N e- 
potą, barbaras patricijus Orestas sukėlė maištą ir pasodino 
sostan savo sūnų Romulą, dėl juoko pavadintą Augustulu 
(475 m.). Bet valdžią pasigrobė reikalaujančių sau žemės germa- 
nų samdinių vadas O dovakaras. Jis buvo germanų karių pri- 

pažintas konungu ir, nugalėjęs Orestą ir pašalinęs jo sūnų, sten- 
gėsi valdyti Italiją rytų imperatoriaus vardu, nes italai nebeno- 
rėję kito imperatoriaus. Kadangi barbarų kariuomenės vadai se- 
niai bebuvo viešpatavę, tai nauja tvarka faktiškai maža kuo tesi- 
skyrė nuo Gundobaudo ir Rikimero laikų, bet teisės atžvilgiu ji 
liko ne visai aiški. Odovakaras, germanų konungas, galėjo valdyti 
vakarų imperijos dalį (tuo metu vieną Italiją) tiktai kaip imperi- 
jos magistratas ir imperatoriaus Zenono įgaliotinis. Odovakaras, 
kaip ir Theuderikas vėliau, paliko visą senovišką valstybės orga- 
nizaciją ir tuos pačius valdininkus; imperatoriaus vardu skyrė 
konsulus ir pats, kad ir arijonas, saugojo ir prižiūrėjo Romos Baž- 
nyčią. Jis tęsė senąją politiką, gindamas imperiją nuo barbarų, 
taikindamasis su visigotais, su vandalais, iš kurių buvo gavęs di- 
džiausią Sicilijos dalį, kovodamas su rugijais ir kitais germanais 
dėl Šiaurinės Italijos sienų. Bet formaliai imperatorius Zenonas 
Odovakaro vis dėlto nepripažino: nežinojo, kuris rinkti, — Odo- 
vakaras, ar Dalmatiją valdąs „imperatorius“ Nepotas. Tiesa, 480 
m. Nepotas buvo nužudytas, ir Odovakaras okupavo Dalmatiją; 
bet Zenonas ruošė Odovakarui jau naują priešą, norėdamas nusi- 
kratyti ostrogotu Theuderiku. "Tik tada paskelbė Odovakaras 
caesariu savo sūnų, vadinasi, pripažino save nepriklausomu val- 
dovu. 

Neilgam. — Įsibrovęs 488 m, į Italjią Theuderikas nugalėjo 
nelaimingą konungą ir pavergė Italiją. Bet, Odovakarui žuvus, 
ostrogotai atgaivino ir tikrai įvykdė jo politišką idėją. Nes (tei- 
sės atžvilgiu) ostrogotų tautos konungas valdė romėnus ir visą 
kraštą tik dėl to, kad buvo rytų ir vienintelio dabar imperato- 
riaus įgaliotinis, Romos patricijus. Patricijus, vadinasi, „impera- 
toriaus tėvas“ (pater—patricijus) būdamas, jis pats vadino save 
„Flavius Theodericus rex“, bet viešai teskelbė ediktus (kaip ma- 
gistratas), o ne įstatymus (kaip imperatorius), kaldino pinigus su 
imperatoriaus paveikslu, ir nė manyt nemanė paversti savo gotų 
romėnais. Jeigu burgundų ir visigotų valstybių romėnai skyrėsi 
nuo germanų civilinės teisės atžvilgiu, tai Italijoj gotų tauta sky- 
rėsi nuo romėnų ir politiškai. Ir germanų konungas, ir imperato- 
riaus antrininkas būdamas, vienas Theuderikas tejungė romėnus 
su gotais, Gotų valstybė—lItalija, Dalmatija, Norikumas, Raetija, 
Pannonija II, provincijos „Moesia superior“ dalis, Sicilija 
vėliau dar Šveicarija — sudarė didelę imperijos apskritį, kur 

gotų tauta buvo „sąjungininkų“ (foederati) kariuomenė, o ro- 
mėnai — civiliai imperijos piliečiai. Gotai gavo žemių, ypač 
šiaurės ir rytų Italijoj, bet gyveno savo papročiais ir įstatymais, 
nesumišo su romėnais. 

Visa tai vėl buvo gotiškai perdirbtas Theodosijaus Didžiojo 
sumanymas. Žinoma, didžiai romėnų kultūrą gerbiąs Theuderi- 
kas (mirė 526 m.) ir jo įpėdiniai norėjo sukultūrinti, vadinasi, 
apromėninti gotus, o tuo tarpu globojo kiek galėdami romėnų 
tys romėnai — Symmachas, filosofas Boetijus ir pirmiausia 
Kassiodorijus, kuris konkretino ir formulavo Theuderiko idejas, 
redagavo jo ediktus, daug, be abejo, ir pats suprojektavo; buvo 
juk ne tik puikus stilistas, bet ir sumaningas politikas bei didelis 
patrijotas. Rodos, Kassiodorijui pritariant, Theuderikas mėgi- 
no kiek begalėdamas sušvelninti religišką katalikų ir arijonų 
antagonizmą. Barbaras arijonas ne tik nepersekiojo katalikų, 
bet labiau gerbė popiežių ir taktingiau prižiūrėdavo katalikų Baž- 
nyčia, kaip romėnų ir romėjų imperatoriai. 

Tačiau nenorėdamas versti savo arijoniškos tautos katalikiš- 
kai tikėti, Theuderikas negalėjo išspręsti religiškos problemos, 
kuri, kaip esam matę, buvo ir svarbiausia naujos kultūros pro- 
biema. Tis, arijonas, jos nė nesuprato. Ir tikrai, kadangi arijo- 
nai pripažino Kristų tik žmogum, tai nebegalėjo laikyti Bažny- 
čios Dievo Žmogaus kūnu, o krikščioniškai kultūriškos veiklos 
— absoliučiai reikšmingu Dievo žmogaus darbu. Kad ir pripa- 
žino sakramentus, arijonų Bažnyčia buvo žmonių, ir tiktai žmo- 
nių įstaiga, visai panaši į bet kurią religišką stabmeldžių orga- 
nizaciją. Šios Bažnyčios sakramentai ir hierarchija, tai nenuo- 
sekliai arijonų laikoma tradicija, tikrosios krikščionybės likučiai. 
Arijonas iš esmės negalėjo suprasti kultūros taip, kaip ją suprato 
Bizantija arba popiežių Roma. Vadinasi, Theuderikui gimstan- 
čios europiečių kultūros svetimos būta: jis buvo tik mirštančios 
romėnų kultūros saugotojas. 

Tikybų antagonizmas nemažėjo, motyvuodamas ir teisinda- 
mas nacionalią kovą. Gotai žvairavo į romėniškąją savo konun- 
gų — Theuderiko, jo dukters Amalasvinthos, Theodahado — po- „—- 
litiką. Daugelis romėnų didikų kad ir tarnavo konungui ir ver- 
giškai gyrė jį šunuodeginiais panegyrikais, visai nebuvo nei jo, 
nei Kassiodorijaus šalininkais. Jie, ypačiai Romos miesto didi- 
kai, slapta santykiavo su bizantiečiais, neapsakomai laukė, kada 

imperatoriai nuvers pagaliau šį naująjį Stilichoną; tuo tarpu gi 
intrigavo ir stengėsi padaryti popiežiaus kuriją nacionalios opo- 
zicijos centru ($ 52). Theuderikas buvo priverstas nubausti mir- 
timi „senato galvą“ Symmachą ir jo žentą filosofą Boetijų. Jus- 
damas visur išdavikus kylant, sukišo į kalėjimą savo pasiunti- 
nius — iš jų ir popiežių Joną I —, kurie nemokėjo įkalbėti im- 
peratoriui, kad nustotų persekiojęs arijonus. Bet visa tai maža 
padėjo, nes didžiausio gotų priešo būta Bizantijos: jai vis tebe- 
rūpėjo atgauti faktiškai prarastoji Italija. 

Bizantijos auklėtinis, Theuderikas gerai žinojo bizantiečių 
planus ir gudrybę. Tad pamėgino sudaryti didelę germanų koa- 
liciją, kuri galėjusi būtų priešintis imperatoriui, apginti germa- 
nus ir arijonišką jų tikybą. Jis vedė (493 m.) frankų konungo 
Chlodovecho seserį; jo dukters ištekėjo už burgundų karalaičio 
ir už visigotų konungo Alariko II; sesuo — už vandalų konungo. 
Net prie Dunojaus gyvenančių herulų konungas tapo ostrogotų 
sąjungininku. Tačiau, nebekalbant apie herulus ir vandalus, nei 
burgundai, nei visigotai, nei frankai nebuvo karšti kultūriškai 
politiškos Theuderiko programos šalininkai. Theuderikui norint 
palaikyti kiek imperijos tradicija, jie visi labiau rūpinosi savo 
tautiškais ir egoistiškais interesais. Vandalų konungas slapta de- 
rėjosi su bizantiečiais, kurie plėšė Italijos pajūrį, norėdami su- 
trukdyti ostrogotus ginančius Galiją nuo frankų. O frankas 
Chlodovechas užkariavo kuone visą visigotų žemę Galijoj 
(507 m.). Pats Theuderikas sugebėjo pažaboti kiek frankų eks- 
pansiją ir saugoti tarptautinę savo valstybės reikšmę. Bet ne- 
praėjo nė dešimties metų, kaip (533 m.) prasidėjo kova su Justi- 
nianu, o bizantiečiai pasiekė betgi savo: sugriovė izoliuotų ostro- 
gotų karalystę (533 m.). 

Po penkiolikos metų (568 m.) į Italiją įsibrovė /ongobardai. 
Jie toja buvo rytų germanai, atėję iš Gothlando salos į kraštą, 
esantį prie Elbės žemupio. Ketvirtojo amžiaus pradžioj klaidžio- 
jo, gal būt, nebetoli ir nuo Lietuvos, o V—VI amžiuje — Austri- 
joj, Moravijoj, Bohemijoj, Pannonijoj ir, pagaliau, Norikume. 


63 


Išskyrus longobardus ir visigotus, rytų germanams nepasi- 
sekė įkurti stiprių, ilgamečių valstybių. Jie tarytum prašliau- 
žė pro tikrąją Germaniją, susidurdami su kitomis tautomis ir savo 

tėvyniečiais, kol, pagaliau, įsiskverbė į imperiją ir suromėjo. 
Vieni VII-ojo amžiaus visigotai ir longobardai, apie kuriuos kal- 
bėsim toliau, temėgino sudaryti naujo tipo valstybę; kiti tiktai 
tarnavo senajai Romos kultūrai, o tarnaudami jai nutautėjo ir 
išnyko. Dėl to mums ir nesvarbu buvo, kalbant apie rytų ger- 
manus, įsigilinti į senąją germanų istoriją. Šią istoriją jungia 
su Romos ir Europos istorija itin vakarų germanai. 

Negali įsivaizduoti senuosius germanus tikrus nomadus bu- 
vus ar gyvulininkyste tesivertus. Juk patys indoeuropiečiai 
rūpinosi žemdirbyste. Sunkoka sekti žemdirbystės progresas 
nuo neolito laikų iki tol, kai romėnai užkariavo vidurinę Euro- 
pą. Bet tai, kad vidurinė Europa būtų buvusi tankių, neįžengia- 
mų girių ir pelkių kraštas, kaip paprastai interpretuojami Cae- 
sario ir Tacito tekstai, — yra gryna fantazija. Visur buvo daug 
derlingų žemių; jas žmonės ir dirbo, o į tankiąsias girias toli 
neižengdavo. Naujos iškasenos aiškiai įrodė, kad žemės dirbta 
vidurinėj ir šiaurinėj Europoj jau prieš keturis ar net penkis 
tūkstančius metų. Ir dabar yra nemaža gyvenamųjų vietų, ku- 
rios nuo neolito laikų tebėra, kaip ir buvę, Žemdirbių kaimai; 
žinome, kokius javus ugdė senieji germanai, kaip jie tręšė žemę, 
kaip kūlė, malė, kepė duoną, kokius padargus vartojo ir t. t. 

Bet germanai dirbo vis tą pačią neolitikų žemę — naujos 
nearė arba mažai tearė. Perdaug darbo, technikos ir organizaci- 
jos tam būtų reikėję, perdaug iniciatyvos, o žemdirbystė, gal, 
konservatyviausia ūkio rūšis, be to, ne vienintelis germanų vers- 
las buvo. Neolitikų derlingus slėnius, pamiškes, miškų aikštes 
ilgai dirbusi tautelė pagaliau nualsindavo savo žemę; tad turė- 
davo jieškoti naujos, juo labiau, kad gyventojų neproporcingai 
daugėjo. Dažnai tautelės dalis, paprastai — tam tikras vienetas, 
„gau“, arba lotyniškai pagus, vadinasi keletas giminių, tautelės 
susirinkimo nutarimu, palikę savo žemes ir tėvynę, eidavo naujų 
žemių jieškotis, kad lengvėliau galėtų pragyventi likusieji. Sa- 
kysim, po vieno didelio potvynio išėjo iš Jutlandijos kimbrų da- 
lis. Trečdalis longobardų tautos, vadinasi, giminės, kurioms 
buvo išburta, išsidangino iš savo tėviškės, Gothlandos salos; r0- 
dos, ir Elbės potvynių varginami, iškeliavę longobardai savo 
rėžtu išsiuntė savųjų dalį iš naujosios tėviškės. Vandalų dalis 
išėjo iš Vengrijos, kad rečiau būtų šalyje žmonių. Pannonijos 
žemę nualsinę, ostrogotai ėmė judėti ir jieškoti kitur kur iške- 
liauti. 

Tai buvo ilgas, gali sakyt, tolydinis procesas, kurį pastebėjo, 
bet, rodos, negerai suprato Caesaris, Tacitas ir jų nurašinėja- 
mieji autoriai, Beveik be paliovos klaidžiojo germanai, jieškoda- 
mi vis naujų žemių; bet klaidžiojo ne chaotiškai. Tautos ir pa- 
gų (gau) susirinkimai, giminės ir jų pirmininkai, arba seniai, du- 
kai - hercogai (=karo vadai) arba konungai (ne visur tų ponų 
būta) diktuodavo, kur eiti, kam ir kokios žemės skirti. Iš visa to 
aiškėja tikroji sunkaus Tacito teksto (Germ. 26) prasmė, kur 
daugelis istorikų norėjo rasti argumentų agrariniam senųjų ger- 
manų komunizmui įrodyti. 

Agri pro numero cultorum ab universis invicem occupantur, 
guos mox inter se secundum dignationem partiuntur; facilitatem 
partiendi camporum spatia praestant. Ara per annos mutant, et 
superest ager. Nec enim cum ubertate et amplitudine soli labore 
contendunt, ut pomaria conserant et prata separent et hortos 
rigent: sola terrae seges imperatur. Unde annum guogue ipsum 
non in totidem digerunt species: hiems et ver et aestas intellec- 
tum ac vocabula habent, autumni perinde nomen ac bona igno- 
rantur. 

Tacitas — genialus rašytojas ir reliatyviai sąžiningas istori- 
kas; prieš rašydamas apie germanus, perskaitė ką tik galėjo. Bet 
jis visų pirma retorius, mėgstąs puikias antitezes ir gražią sti- 
liaus tamsybę; be to — stoikas moralistas, norįs nuplėšti kaukę 
nuo ištvirkėlių romėnų veido. Dėl to be galo giria laukinius, bet 
dorus germanus, ir, jų papročius aprašinėdamas, visuomet turi 
galvoj Romos šviesuomenę. Taip antai, giria jis billets doux 
(litterarum secreta) nerašančias Germanijos ponias, užmiršdamas 
pridėt, kad jos rašyti nė nemokėjo. Ir mūsų cituotą tekstą rašy- 
damas Tacitas davė pajusti, kaip neteisingai elgėsi romėnai. — 
Germanai nežiną, kas tai esą spekuliuoti (fenus agitare) ir leisti 
pinigus naudon (in usuras extendere), nors apie tai visai nebe- 
reikėjo kalbėti, nes jau minėta (5 skyriuj), kad germanai mažai 
tevertiną auksą ir sidabrą. Taigi, germanai nepanašūs esą į ro- 
mėnus, spekuliuojančius ne tik pinigais, bet ir žeme, teisėtai ir 
neteisėtai platinančius savo latifundijas ir atimdinėjančius smu!- 
kiųjų savininkų sklypus. Stambūs dvarininkai sugrobę kuone 
visą valstybės žemę ir nė negalvoją apie vargšus. Nė pauostyt 
nebesą laisvos žemės: latifundijos, kaip sako Tacito draugas Pli- 
nijus, perdidere Italijam, jam vero et provincijas. Germanų 
visai kitų žmonių esama. 

Visi (universi) — visa tautelė, visas pagas, visas karių gimi- 
nių būrys — okupuoją užimą žemę; be to — pro numero cultorum 
et invicem. „Invicem“ reiškia ne pakaitomis, kaip manė tūli is- 
torikai ir filologai, norėję skaityti vietoj „invicem“ net „in vices“ 
(—pakaitomis, vienas po kito), bet paprastai — „vienam žiūrint 
į kitus“, „kiekvienam turint galvoj kitų teisę, interesą, norą“. 
(Mat, kokių dorybingų germanų esama!). „Ab universis invi- 
cem“, tai beveik sinonimiškas aiškinimas žodžių „pro numero 
cultorum“. Taigi, germanai užimą žemę (žinomą, atėję į naują 
kraštą ir jį užkariavę) „proporcingai žemdirbių skaičiui“, norė- 
dami visų ir kiekvieno jų teisę saugoti. Visi drauge jie ir išsi- 
dalinę žemę, tačiau — secundum dignationem, vadinasi, „pagal 
kiekvieno garbę“ (nes čia dignatio—dignitas): taip, kad turtin- 
gas ir taurus žmogus (— Tacitas toli gražu ne demokratas!) gau- 
nąs daugiau. Mat, nuo senų senovės germanai turėjo savo diduo- 
menę. Didikai gauną daugiau žemės, bet negalima esą sakyti, 
kad tai neteisingai. Didelio žemių ploto (camporum spatia) juk 
visiems užtenką, o germanų didikai, kaip minėta, negrobią valsty- 
bės ir vargšų žmonių žemės, nesistengią kurtis latifundijų. 
Superest ager — lieką žemės, nors germanų ūkis, palyginti su 
romėnišku, ir labai primityvus. Ištikrųjų, po kurio laiko (per 
annos; „kas metai“—per singulos annos, arba guotannis) žemdir- 
bys mutat arva, vadinasi, palikę seną dirvą ima dirbti naują, dar 
nedirbtą žemę. Tacitas, kultūringas romėnas, nori net pabrėžti 
primityvų germanų žemdirbystės pobūdį. Jie, girdi, nesirungi3 
su derlinga žeme, nedirbą išsijuosę; nesodiną obelių, nelaistą 
savo sodų, neaptverią dirbtinių laukų (prata), kaip romėnai. Ten- 
kinąsi javais. Šie barbarai visai skiriąsi nuo kultūringųjų žmo- 
nių: kitais žodžiais vadiną žiemą, pavasarį ir vasarą, o rudens 
vardo ir vaisių nė žinoti nežiną! 

Pievos, kurias gyrė Plinijus, ir girios buvo, žinoma, neišda- 
lintos. Bet tokių neišdalintų žemių yra buvę ir „individualistų“ 
romėnų dvaruose bei kaimuose (communia, pal. $$ 7—8), o romė- 
nų dar niekas nėra laikęs komunistais. Taigi, garsiosios agrari- 
nės germanų komunos, vadinamosios Markgenossenschaft, arba 
markos, nė pėdsako nebeliko. Žodis marka (marca), tiesa, eg- 
zistavo, bet reiškė tik sieną arba tam tikrą žemės plotą, apskritį, 
vėliau — pasienio apskritį (palyg. Grafschaft — Mark-graf- 
schaft). Daugelio, ypač vokiečių istorikų nuomone (Eichhorn, 

Zeuss, Maurer, Thudichum, Gierke), senųjų germanų marka bu- 
vusi agrarinė laisvų žemdirbių (pirma — giminių, paskui — kai- 
mynų, vicini) bendrovė. Marka, kaipo tam tikros teritorijos 
žmonių vienetas, buvusi visos žemės savininkė; senovėje orga- 
nizavusi bendrą, komunistišką žemės ūkį, vėliau skirdavusi kiek- 
vienam kaimiečiui (Markgenosse) tam tikrus rėžius įvairiuose 
laukuose ir prižiūrėjusi neišdalintąsias žemes. Ta prasme šie 
istorikai ir aiškino Tacito, ypač Caesario tekstus, bet rėmėsi ne 
tekstais, o bendromis sociologiškomis hipotezėmis (taigi, iš 
piršto išlaužė būtiną visuomenės išrutulą) ir Viduramžių dvarų 
bei kaimų analogijomis. Deja, Viduramžių kaimas, kuris galėtų, 
rodos, patvirtinti markos hipotezę, yra ne senų senovės liekana, o 
ilgos dvarininkų veiklos vaisius; be to, žinome apie tą kaimą tik 
iš XII ir vėlybesnių amžių šaltinių, nes Tacito, Caesario ir bar- 
barų įstatymų (Lex Visigothorum, Lex Burgundionum, Lex Sa- 
lica ir kt.) tekstai lengviau ir natūraliau aiškinti kitaip, negu 
minėtų istorikų norima. 

Tacitas nieko nėra žinojęs nei apie „komunistišką“ žemės 
ūkį, nei apie bendrą markos, kaimo, giminės savastį. Priešingai, 
sakė germanus dirbus žemę individualiai, gyvenus atskirai. — 
Colunt discreti ac diversi, ut fons, ut campus, ut nemus placuit... 
Suam guisgue domum spatio circumdat (6). Žinoma, germanai 
suprato savastį kitaip, negu Romos teisininkai. Bet paprastas 
žmogus pats dirbo savo žemę, o turtingesnieji laikė savo žemėse 
vergus. Su vergais jie elgęsi kitaip, negu romėnai, kurie orga- 
nizavo tais laikais plantacijų ūkį, bent nenustojo juo rūpintis. 
Germano vergas turįs savo namus, savo penatus (suam guisgue Se- 
dem, suos penates regit). Ponas reikalaująs užtai, kiek buvo skir- 
ta, javų, gyvulių ir drabužių, — daugiau dirbti vergui nereikią 
(servus hactenus paret). Pats Tacitas lygino šį germanų ver gą 
su romėnų kolonu. Iš čia aišku, kad germanų buvo ir stambių 
dvarininkų. Nenuostabu, kad fortissimus guisgue ac bellicosissi- 
mus nihil agens, visai nedirbo; norėjo, kad namais, penatais ir 
žeme rūpintųsi moterys, seniai ir išviso bejėgiai šeimos nariai, 
Tik nereikia manyti, kad visi germanai yra buvę šie fortissimi ac 
bellicosissimi. 

Pirmojo amžiaus po Kristaus gale, kai buvo parašyta Ger- 
1mania, vakarų germanai (jų gyvenimą Tacitas žinojo geriau) 
mažai teklaidžiojo; tad atrodė, kad jie reliatyviai seni ir sėslūs 

žemdirbiai. Pirmojo amžiaus prieš Kristų pusėj Caesaris susi- 
pažino su kitu germanų tautelių gyvenimu, kai ėmė jos kovoti 
viena su kita ir su galais, stengdamos įsigyti naujų žemių. Ario- 
vistui puolant galus, prasidėjo Caesario žygiai ir Galijos užka- 
riavimas. Tad Caesaris aprašė ne ankstybesnę germanų istorijos 
stadiją, o kitą jų būklę, vadinasi, jų klajojimą. Kaip prieš Caesa- 
rio laikus germanai būdavo sėslūs, taip po Tacito — nekartą yra 
klajoję. Visai natūralu, kad Caesario metu, karų ir klajojimo 
metu, kilo aikštėn formaliai germanų ūkį organizuojantieji mo- 
mentai. 

Caesario aprašyti germanai gyveno rūpindamies ypač karo 
dalykais ir medžiokle — vita omnis in venationibus atgue in 
studiis rei militaris consistit (De bello Gallico VI, 21, 4). Menkų 
žemdirbių jų būta — agriculturae non student; mito jie pienu, 
sūriu ir mėsa. Žinoma, jieškodamas kur įsikurti ir kariaudamas 
negi gali, žmogus, verstis žemdirbyste. Be to, karo ir tautų 
kraustymosi metu įsigalėjo valdžia: giminių vadai, kai kur her- 
cogai ir konungai. Magistraius ac principes, arba principes 
regionum atgue pagorum, buvo tokių pažiūrų, kurios sutiko su 
pačios tautos būkle. Jie nenorį, anot Caesario, kad tautelė dėl 
žemdirbystės atprastų nuo karo ir susilpnėtų, lengvai gyvendama 
ir taupydama pinigus. Pinigai, turtas, didelis dvaras, tai socia- 
lios kovos ir revoliucijų priežastys esą. O nei socialių kovų, nei 
revoliucijų tautelės vadai nenorį. Caesario nuomone, jie esą 
(kaip ir jis pats!) demokratiško ir egalitarinio idealo atstovai, 
Visai galimas daiktas, kad romėnų demokratų vadas (Marijaus 
sūnėnas bei Cinnos žentas) ir būsimasis demokratiškos imperijos 
steigėjas daug ką yra ir pramanęs. Gal būt, tai ne germanų 
„magistratų“ bei „princepsų“, bet jo paties nuomonė. Toks jau 
istoriko likimas, kad čia pasakoja jam apie germanus ir stilizuo- 
ja jų gyvenimą stoikas svajotojas, o čia — generolas politikas ir 
racionalistas demokratas. 

Bala jų nematai; bet tautelių vadai (magistratus ac princi- 
pes) duodą žemes kas metai giminėms ir drauge gyvenančioms 
šeimoms, o metams praėjus, verčią(?) jas pereiti į kitas žemes 
— in annos singulos gentibus cognationibusgue hminum gui una 
coierunt guantum et guo loco visum est agri adtribuunt atgue 
anno post alio transire cogunt (22,2). Vadinasi, germanai, nežiną, 
kas ta žemės savastis: negue guisguam agri modum certum aut 

fines habet proprios. Nesą žemės savasties ir suevų šaly — pri- 
vati ac separati agri apud eos nihil est, o suevai — gens Ionge 
maxima et bellicosissima Germanorum omnium (IV, 1, 3, 7). Bet 
iš cituoto posakio dar neišeina, kad visa giminė bendrai yra dir- 
busi skirtą jai žemę ir kad žemės ūkis nėra buvęs individualus. 
Caesaris (— gal, norėjo priminti romėnams agrarinę demokratiš- 
kos partijos programą ir nevykusias demokratų reformas) sakė 
suevuose nebuvus žemės savasties, ir tiek. Ištikrųjų, negalima 
kalbėti apie žemės savastį, apie individo arba šeimos žemę (pri- 
vatus ac separatus ager), jeigu germanai kasmet nukildavo iš 
vienos vietos į kitą; juk pats Caesaris pridėjo: negue Iongius 
anno remanere uno in loco colendi causa licet. Bet neveltui 
suevai esą karingiausia germanų tauta, turinti 100 pagų. — Kas 
metai pašaukia jie karan 100.000 žmonių (po 1000 iš kiekvieno 
pago), o likusieji dirbą žemę: religui, gui domi manserunt, se 
aigue ilios alunt. Tačiau ir tai neverčia manyti germanų (suevų) 
ūkį bendrą buvus. Kad komunistiškas ūkis būtų pelningas ir 
išviso egzistuotų, reikia geros žimdirbystės technikos. Kaip ga- 
lėjo egzistuoti ir kam reikalinga buvo komunistiška darbo orga- 
nizacija, jeigu kas metai arta vis kita žemė, jeigu rausinėta Žmo- 
gaus žemė primityviausiu arklu arba knibinėta sau dirvoj bobų 
ir vos kojas bepavelkančių senelių? Tiesa, ne tiek jau primityvi 
buvo net klajoklių germanų žemdirbystė, ir, anot paties Caesario 
(II, 4, 1; pal. I, 28, 4), įsikurdavo jie naujose žemėse propter 
Icci fertilitatem, propier bonitatem agrorum. Bet išviso, įsi- 
vaizduojant pirmykštis agrarinis komunizmas, reikia perdaug 
mylėti niekam dar nežinoma komunistiška tėvynė, o ne istorija 
tyrinėti; tam reikia nebe hegeliškai, o marksiškai „filosofuoti“. 
Juk žemdirbystė iš esmės ir iki šiol tebėra individualus tam tikro 
žmogaus, tam tikros nedidelės šeimos verslas. Karius maitinti 
žemdirbiai galėjo ir paprasčiau: atiduodami jiems dalį derliaus. 
Galėjo reikalauti maisto iš žemdirbių ir tautelės vadai, kaip 
dažnai reikalauta jo iš nugalėtųjų priešų arba sąjungininkų. 
Tacitas sakė, kad germanai duodavo savo vadams (principibus, 
gal, ir paprastai didikams) galvijų ir javų, guod pro honore accep- 
tum etiam necessitatibus subvenit (Germ. 16). 

Agrarinio senųjų germanų komunizmo šalininkai nenori 
tikėti Caesariu, pasakojančių apie demokratiškai egalitarinius 
germanų valdžios sumanymus. Tiesa, Caesaris nemaža pramanė, 

germanų gyvenimą aprašydamas stengėsi romėnų demokratų 
programą populiarinti ir daug ką blogai suprato. Bet šie suma- 
nymai pripažinti dėlto lengvėliau, negu markos teorija. Nuolat 
kariauti turėdami ir naujų žemių jieškodami, Caesario aprašyti 
germanai karo tikslams organizavo savo gyvenimą. Pereidami 
beveik kas metai iš vienos vietos į kitą, negalėjo perdaug rū- 
pintis žemdirbyste (agriculturae non student), ir vėl didesnės 
reikšmės įgijo gyvulininkystė. Tautelės vadai (magistratus ac 
principes), kai kur karo vadai (hercogai-dukai), žinoma, įsiga- 
lėjo. Jie tautos vardu okupuodavo užkariautas žemes, dalindavo 
jas giminėms ir šeimoms, tvarkė kiek žemės ūkį, prižiūrėjo jį. 
Kai kur, gal, ir iškilo „karo socializmas“. Bet abejoju, kad ger- 
manai būtų buvę valdžios verčiami kas metai dirbti naują žemę. 
Germanų tautelė — ne koks grūdų fabrikas, ar „kolchozas“; ir 
valdžia galvojo, be abejo, daugiau apie karą ir grobį, negu apie 
žemės ūkio organizaciją. Germanai vis tebemainė žemę (tiktai 
žemę, ne savo lūšnas!): tokio jau jų žemės ūkio būta. O Caesaris, 
matydamas germanų „magistratus“ giminėms žemę dalinant, įsi- 
vaizdavo, kad tie pat „magistratai“ visa darė, net transire cogunt. 
Romėnų žemės savasties germanuose nebūta, bet ūkininkavo jie, 
manau, individualiai, ir net Caesario, net „kraustymosi“ laikais 
buvo iš jų stambių dvarininkų. Kuo gi kitu skyrėsi nuo papras- 
tųjų Žmonių visi tie principes ir magistratus, nebekalbant apie 
hercogus ir konungus? 

Germanų kraustymasis, rašo Hoops (Waldbžume und Kul- 
turpflanzen im germanischen Altertum, 1905) reikia įsivaizduoti 
„nicht als blosse Kriegsexpeditionen, sondern als langsame, etap- 
penweise Wanderungen mit kirzeren oder lžngeren Ruhepausen 
und Niederlassungen“. Žemių jieškojo žemdirbiai germanai, že- 
mių, kurių begalės buvo romėnų imperijoj, ypačiai nuo III am- 
žiaus, kai imperija nebeteko gyventojų, o derlingiausios žemės 
buvo apleistos ir virto tyruma. Patys imperatoriai dalino belais- 
vius germanų dvarininkams; šie germanai tapo kolonais. Jau 
esam kalbėję ($ 16) apie „Jaeti“, „gentiles“ ir išviso apie ger- 
manų nausėdijas imperijoj. Fizikos terminu betariant, nuolatinis 
„osmosas“ charakterizuoja imperijos santykius su germanais. Ir 
žemdirbiai būdami germanai lengvai galėjo priprasti prie romė- 
nų žemdirbystės formų. O ši romėnų žemdirbystė viena tegalėjo 
sustabdyti germanų kraustymąsi, nes nevertė, nors gyventojų ir 
tirštai priviso, jieškotis vis naujų žemių. 

Jeigu žemdirbystė vertė germanus klajoti, tai dėl reliatyvaus 
jos primityviškumo dar lengviau buvo jiems tai daryti. Germa- 
nai nemetė visai gyvulininkystės ir, dar Tacito laikais, džiaugėsi 
savo bandomis. Judrūs tebebuvo, — judrūs ir karingi! Rodos, 
paveldėjo tas ekspansijos tendencijas, kurios charakteringos 
buvo ligurams, indoeuropiečiams, keltams ir kurios, V amžiuje, 
pasireiškė hunų imperijoj. Lengvai ir greit sudarė dideles viso- 
kių tautų, ne tik germanų sąjungas, arba imperijas, bet dar leng- 
viau ir greičiau šios imperijos iro. Germanuos primityviai siau- 
tėjo ta pati stichija, kuri kadaise buvo sukūrusi romėnų imperiją 
ir vis ją tebelaikė. Tik tuo galima išaiškinti tiek rytų, tiek vaka- 
rų germanų konungų politika. Bet tik suromėję germanai persi- 
ėmė valstybės organizacijos principus. Šiaip, visos germanų 
imperijos menkai tebuvo organizuotos. 

Jos formavos, kai įsigalėjusi kuri karinga tautelė (Herren- 
volk) pavergdavo kitas. Bet jokia tautelė negalėjo sutvarkyti 
savo imperijos, pati stiprios valstybės organizacijos neturėdama. 
Socialaus ir politiško gyvenimo pradas ir pamatas buvo gimi- 
nė, natūrali šeimų vienovė, tikinti, kad ji vienos kilmės esanti. 
Germanų šeima — gyvas organizmas, gyvas socialus asmuo. O 
gyvas socialus asmuo, tai tokia dauginga vienovė, kuri, neegzis- 
tuodama sudarančių jas individų išorėj, aktualizuojasi ir pasi- 
reiškia kiekvienam iš jų, o kiekvienas jis, veikdamas ir gyven- 
damas, ją, tą vienovę, kad ir savotiškai — aktualizuoja. Imperijos 
laikų romėnas visų pirma — individualistas (pal. $ 21), gyveno 
sau ir veikė, kaip nė nebuvo šeimos individuacija. Germanas 
visai ne individualistas, nes, gyvenant ir veikiant jam, tegyveno 
ir teveikė, gali sakyt, jo šeima. Jo valia ir pasaulėžiūra, tai šei- 
mos valia ir pasaulėžiūra. Jis yra asmuo savo šeimos, o ne savo 
paties asmenybe, ir stiprus — savo šeimos stiprumu. Žinoma, 
tai mano sociali metafizika, bet ją gražiai ir netikėtai patvirti- 
no... Tacitas, kalbėdamas apie germanų papročius. 

Buvusios kelios germanų tautelės, kurios neleidusios, kad 
našlė antrusyk tekėtų. Vadinasi, moters tetekėjusios vieną kartą, 
kad „mylėtų vyrą ne kaip vyrą, bet kaip patį moterystės sakra- 
mentą, kaip pačią šeimą“, ne tanguam maritum, sed tanguam 
matrimonium ament (Germ. 19). Ne merga atsinešdavo kraičio, 
bet bernas; be to, — kokio kraičio! Tai ne romėnų ponių pa- 

puošalai, bet — jaučiai, žirgas, skydas, jietis ir kalavijas. „To- 
kiu kraičiu nešinas veda mergą, o ji savo rėžtu duoda vyrui 
ginklų. Tai esąs didžiausias ryšys, tai — šventas sakramentas, 
tai — sutuoktuvių dievai“. Žmona nuo pirmosios dienos esanti 
vyro draugė darbuose ir pavojuose. Ji šeimininkavusi, dirbusi, 
nes karingas tinginys vyras nemėgęs darbo dirbti. Mūšio metu 
žmonos, baisiai klykdamos, drąsinusios nusiminusius karius. 
Sic vivendum, sic pereundum. 

Šeima, tai tam tikra individualybė; — retai kas, tik didi- 
kai turėdavo kelias žmonas, bet: non libidine, sed ob nobilitatem. 
Ši šeimos individualybė reiškiasi, tarytum įsikūnija, kadangi 
kraitis ir jaunosios dovanos sudaro šeimos savastį, kaip akį tėvų 
saugojamą ir vaikų paveldimą. Bet kur kas aiškiau šeimos 
individualybė reiškiasi psichiškai socialiu gyvenimu, aktuali- 
zuodamosi ir koncentruodamosi ypač niekieno nevaržomoj tėvo 
valdžioj, — tėvo „munt“, arba mundiume. Vaikas — šeimos dalis, 
domus pars. Tėvas gali jį parduoti į nelaisvę, nužudyti, nors 
vaikų žudymas laikomas buvo didele nuodėme: numerum Iibe- 
rorum finire (— definire) aut guemguam ex agnatis necare £la- 
gitium habetur. Tėvas patriarchališkai valdė šeimą; kiekvienas 
jos narys turėdavo atsakyti už visus, ir visi už kiekvieną. Ne 
tik savastis, bet santvarka ir vaidai paveldimi buvo. Tačiau, — 
pirma bendrai susitarus, paskui įpročių rodoma bauda (už žmog- 
žudystę — vergeld, apskritai imant — compositio) germanai ėmė 
naikinti savivaldą ir kraujo kerštą. Pirmieji barbarų įstatymai 
— Lex Salica (V amž.), Leges Visigothorum, Burgundionum, 
Baiuvariorum, Lex Ripuaria — ne kas kita, kaip tų baudų (kom- 
pozicijų) ir vergeldų sąrašas. 

Bendroji kilmė, bendrieji dievai ir bendrasis kultas, paga- 
liau — sociali buitis jungė atskiras šeimas į didesnius vienetus, 
į gimines. Giminė, didelė šeima, kurią valdė seniūnai arba ga- 
lingiausios šeimos tėvas, turėjo senovėje didžiausios reikšmės. 
Bet ir vėliau liko ji, kaip ir buvusi, stipriausias po šeimos socia- 
lus vienetas. Jau esam matę ($ 63), kad giminėms buvo skiriamos 
žemės, ir ten, kur germanai įsikurdavo kaimais, dažnai pačių gi- 
minių gyvenamųjų vietų būta. Tiesa, komunistiškai agrarinės 
bendruomenės giminė, kaip sakyta (ib.), nesudarė; užtai viena 
ji tegalėjo apginti individą: šeima tam persilpna ir permaža 
buvo. Visa giminė keršijo už įžeistą giminaitį. Noroms ar ne- 

noroms savo giminės atsižadėdamas, žmogus virsdavo laukiniu 
žvėrimi, „vilku“ „vargu“, kurį kiekvienas galėjo įžeisti, pasiimti 
į nelaisvę, nužudyti. Valstybei susidarius, vieni giminės teliu- 
dijo, kad žmogaus priesaika tikra, nes ji — visos giminės prie- 
saika. Vienos greta kitų stovėdamos kaudavos giminės ir su 
priešais. 

Tokioms sąlygoms esant, šeimos dažnai susidėdavo, suda- 
rydamos dirbtinę giminystę. Bet ši dirbtinė giminystė, šios 
Caesario minėtosios cognationes hominum gui una coierunt (VI, 
22, 2; pal. $ 63) rodo, kad nereikia įsivaizduoti socialios germanų 
tvarkos „perdaug ji prastinant ir vienodinant. Kilnieji ir turtin- 
gieji žmonės galėjo apseiti be suskurdusių savo giminės šeimų. 
Realios reikšmės turėjo giminė toms šeimoms, kurios gyveno 
viename kaime. Bet ką gi galėjo reikšti giminė toms, kurios 
buvo toli nuo viena kitos, atskirai gyveno — ut fons, ut campus, 
ut nemus placuit? Kam gi besirūpinti bendrais giminės reikalais 
vargšui, darbų suvargintam žmogui? 

Mat, socialiai ekonomiška germanų būklė nevienoda buvo. 
Nuo senų senovės buvo kilnių žmonių, turinčių daug žemės. Jie 
dirbo ją savo vergų ir priklausomųjų žmonių padedami, kuriuos 
Tacitas vadino vergais, bet lygino su kolonais Nuo seniai 
egzistavo pusiau laisvųjų, vadinamųjų lity klasė, nuolat atlei- 
džiamų iš vergijos papildoma. Tokiais „litais“ tapdavo kartais, 
gal būt, ir prasilošę, laisvę praradę germanai, nors, anot Tacito, 
laimėjusieji bevelydavę juos parduoti, norėdami „laimėjimo gė- 
dos atsikratyti“. Užkariautose žemėse daugelį čionykščių žem- 
dirbių paversdavo germanai „litais“. 

Vergai, litai ir atleistieji iš vergijos stiprino, žinoma, didi- 
kus. Alamanų krašte, anot Libanijo, daug buvę didelių kaimų, 
kurių žemė priklausiusi smulkiems žemdirbiams, bet buvę ir 
tokių kaimų, kurie priklausę vieno žmogaus ir kur gyvenę jo 
nuomininkai ir kolonai. Visai natūralu, kad ir laisvieji, bet 
nususę germanai pasiduodavo stipriojo globai. Tacitas (Annal. 
I, 57; II, 45; XII, 30) mini germanų konungų ir vadų (dukų, 
arba hercogų) klientus. Tokių klientų turėta, be abejo, ir didikų 
(nobiles, principes?). 

Taigi, nereikia reikšminti perdaug giminės santvarkos. Var- 
gu bau kada, net senų senovėje, visa tauta yra gyvenusi giminė- 
mis, o giminės — tvarkę visą jos gyvenimą. Teoretiškai žmogus 

be giminės buvo „vilkas“, „vargas“, bet praktiškai — šiaip taip 
gyvavo. Ne iš giminių, o greta giminių atsirasdavo kitos ben- 
druomenės, ne menkiau globojančios individą, ir — valstybė. 
Gyvenantieji tam tikroj teritorijoj (pagus, regio) žmonės su- 
darydavo valstybės organizaciją. Jaunam mėnesy arba pilnaty 
susirinkdavo visi kariai svarbiausių klausimų svarstyti, nusikal- 
tėlių teisti, bylų nagrinėti. Be tokio susirinkimo (thing, ding) 
buvo page (Gau) arba — kraustymosi metu — tam tikroj karių ir 
laisvųjų žmonių sąjungoj ir vadas (princeps), aukštos kilmės 
žmogus, ir vaidila. Bet pagas atrodė permažas ir persilpnas po- 
litiškas vienetas esąs. Keliems pagams susidėjus į vieną tautelę 
(civitas, natio), josios vienovė imdavo reikštis visų pirma bendrų 
laisvųjų žmonių susirinkimu, tautos susirinkimu (thing, All- 
thing). Šis susirinkimas buvo vienuomet ir tauta, ir kariuomenė. 
Jame visi ginkluoti vyrai sėdėdavo ir, norėdami pagirti pasiūly- 
mą, kratydavo jietimis: honoratisimus assensus genus est armis 
laudare. Tautos-kariuomenės susirinkimas teisė žmones, vėliau, 
prireikus, viešai skelbė įstatymus arba įstatymų rinkinį (/eges, 
capitularia), pripažindavo jaunuolį pilnateisiu tautos nariu. — 
„Ginkluotis kiekvienam valia buvo ne anksčiau, kaip tautos 
leista; tad pačiam susirinkime vienas iš princepsų, tėvas arba 
gentis papuošia jaunuolį skydu ir jietimi; tai jų toga, tai pirmoji 
jaunuomenės garbė: iki šiol tėra buvęs šeimos dalis, dabar — 
valstybės“. Tautos susirinkimas pripažindavo atleidžiamąjį iš 
vergijos tikrai laisvą (volkfrei); iš princepsų skirdavo teisėjus 
atskiriems pagams, virtusiems tautos dalimis ir jos teritorijos 
apskritimis. Vienumet ir kariuomenės apskritys būdami, pagai 
buvo vėliau padalinti į vadinamąsias šimtinės (centena, 
Hundertschaft), t. y. į, sakysim, šimto, karių rinktines. Pagą 
valdė tautos susirinkimo skirtas princeps. (Taip aš suprantu 
Tacito Germ. 12: Eliguntur in isdem conciliis et principes, gui 
jura per pagus vicosgue reddunt; vadinasi, ne princepsai-teisėjai 
renkami, o princepsai renkami teisėjais). Žmonių valdyti ir 
teisti princepsai važinėdavo po savą pagą, įvairiose šimtinėse 
paeiliui šaukdavo tautos susirinkimą, kuris, princepsui sušau- 
kus, ir buvo laikomas viso pago susirinkimu. Savo pačios rei- 
kalus šimtinė svarstydavo ir spręsdavo irgi susirinkime, kur 
pirmininkavo nebe princepsas, o šimtininkas (centenarius). 
Tacitui šie šimtininkai atrodė princepso palydovai (comites) ir 


padėjėjai (centeni singulis ex plebe comites consilium simul et 


auctoritatem adsunt, vadinasi, kiekvienas princepsas turįs šimtą 
tokių komitų). Tacitas, manau, supainiojo šimtinės su šimtinin- 
kais, kurie, be abejo, yra dalyvavę ir princepso šaukiamame šim- 
tinės susirinkime. Kaip ten yr — tiektos, bet minėtieji Tacito 
princepsai Frankuose vadinosi pirma thunginais, paskui, 
karaliams-konungams įsigalėjus, grafais (grafio, lotyniškai — 
comes). 

Tautos susirinkimas spręsdavo tik svarbesniuosius klausi- 
mus. Buvo truputį chaotiškas, tad nė negalėdavo nieko gerai 
apsvarstyti. — Vaidiloms paliepus visiems nutilti, imdavo kal- 
bėti konungas ir princepsai, o tauta sutikdavo, kratydavo jietimis, 
— nesutikdama murmėjo (fremitu). Visa buvo konungo ir prin- 
cepsų iš anksto apsvarstyta ir nuspręsta. Jie patys, be tautos 
nutarimo, sprendė ir visus mažesnius klausimus. Kaip ir tautos 
susirinkimas, atstovavo jie visai tautai ir formulavo jos norą. 
Teisės mokslo gudrybių ir demokratiškų teorijų neišmanė ger- 
manai. Kaip tėve įsikūnijo šeima, taip princepsuose arba konunge 
su princepsais — visa tauta. Jeigu tikrai formuluodavo tautos 
norą, tai visi jų ir klausydavo, o tautos susirinkimas, prireikus, 
kratydavo jietimis; jeigu netikrai, tai susirinkimas murmėjo, 
ir visi klausė jų tik verčiami, arba visai neklausė. 

Principes (pažodžiui — pirmieji, pirmininkai), tai kilniau- 
sių ir įtakingiausių giminių vadai ir atstovai. Tautos skiriami 
pagui valdyti, jie buvo Caesariui panašūs į romėnų magistratus. 
Ten, kur valdė jie visą tautą ir savo pagą iš senų senovės, gali 
būti vadinami jie konungais. Nes ne visose tautose visuomet yra 
buvęs vienas konungas, kurį tautos susirinkimas rinkos iš tų pa- 
čių princepsų: reges ex nobilitate sumunt. Taikos metu konun- 
gas nereikalingas buvo: pakakdavo tad germanams tautos susi- 
rinkimo ir kelių princepsų, mažiukų konungų (in pace nullus est 
communis magistratas — Caes. VI, 23, 5). Norėdamas žygiuoti 
kur, tūlas princepsas tautos susirinkime sakydavos vadas (dux, 
ducas, arba hercogas) būsiąs: tegu naudojasi šia proga, kas nori. 
Tuojau sustodavo žmonės, imdavo girti sumanymą ir vyrą, žadė- 
davo eiti karan, ir visi gyrė. Kas paskui nesekė laisvai išrinkto 
vado, buvo laikomas išdaviku (in desertorum ac proditorum nu- 
mero ducuntur), ir jais šiuose dalykuose nebetikėta (ib. 7-8). Tai 
individualus atskiro princepso žygis; šitaip princepsas, kartais 
net paprastas žmogus tapdavo hercogu, o pasižymėjęs, galėdavo 

tapti ir konungu. Puolanti priešus arba norinti žemių prisika- 
riauti tauta reikalinga buvo pastovaus vado, konungo, kuris iki 
gyvos galvos ir konungaudavo. 

Princepsai ir konungai, kilnūs žmonės, rados ne giminių, bet 
visos tautos valdovai. Germanų valstybė kilo ne iš giminių, o 
greta giminių; tautos susirinkimo padedama net kovojo su gimi- 
nėmis. "Tautos valdžios šaukėsi visi mažaturčiai, mažateisiai ir 
socialiai silpni žmonės, — tiek laisvieji, tiek atleistieji iš vergi- 
jos, litai. Jais, žinoma, ir patys konungai rėmėsi. Čia didelės 
reikšmės turėjo tai, kad ne visa tauta gyveno giminėmis ir kad 
jau buvo tuo metu klientų. Nes visi „vilkai“, visi vargšai visom 
keturiom stengėsi virsti konungo, bent princepso klientais. 

Tuo būdu princepsų, ypačiai konungo valdžia buvo tikrai 
revoliucinė: griovė socialią giminių santvarką. Nedidelės įtakos 
seimai ir jokios įtakos valstybei, sako Tacitas ( Germ. 25), neturėję 
atleistieji iš vergijos (litai), išskyrus konungų valdo- 
mas tautas (exceptis dumtaxat gentibus guae regnantur). O 
čia jie buvę daug įtakingesni už laisvuosius ir net kilniuosius 
žmones. Nauja valdžia savo naudai organizavo visus, giminės 
neturinčius arba nebeturinčius. Be tautos kariuomenės pridygo 
dar konungo ir princepsų karo draugijų. 

Karo draugų (comites, antrustiones) būta tų pačių princepso 
(arba konungo) klientų, tik karių, atsidavusių bei prisiekusių 
(praecipuum sacramentum) savo vadui, tųjų, kur ypačiai ištiki- 
mi jam buvo. Ištikimybė (trustis — Treue, Treubund; antrus- 
tiones — tie, kurie in truste principis, in verbo principis sunt) 
jungė juos su patronu vadu. Tacitas gražiai aprašė šią trustį, šią 
ištikimybės sąjungą, arba komitatą (comitatus; comites — tie, 
kurie lydi vadą, palydovai; Romoj imperatoriaus patarėjai vadi- 
nosi comites, o jo vadovaujama kariuomenė — comitatenses). 

„Aukšta kilmė arba dideli tėvų nuopelnai net pusberniams 
suteikia princepso malonės: jie susieina su kitais, stipresniais ir 
prityrusiais; ir ne gėda jųjų tarpe būti antrustionu. Bet skiriasi 
antrustionai nuo vienas kito tojo nutarimu, kurį lydi. Didžiai 
ginčijas antrustionai, kam pirma vieta prie princepso turi tekti; 
ginčijas ir princepsai, kieno daugiausia ir kieno drąsiausi an- 

trustionai!). Štai kur garbė, štai kur jėga — visuomet daugelio iš- 
rinktųjų jaunuolių tarpe būti, taikos metu — grožis, karo — ap- 
sauga. Jeigu trustis pragarsėja savo didumu ir dvasios tvirtybe, 
tuo princepsas didžiuojasi, tuo jis garsus ne tik savo tautoj, bet 
ir kaimynėse valstybėse. Princepsų atsidėję pasiuntiniai jieško 
bei dovanomis apipila; dažnai vienas princepso garsas nusveria 
karą. Gėda, jei, mūšiui prasidėjus, antrustionai drąsesni už prin- 
cepsą rastųsi, jei trustis drąsumu neprilygtų princepso. Begė- 
diškas ir visą gyvenimą suteršiąs dalykas esąs grįžti iš kovos, 
princepsui žuvus. Ypatingai prisiekia antrustionai jį ginti, sau- 
goti, savo žygdarbius jam priskirti. Princepsai kovoja dėl per- 
galės, antrustionai — už princepsą“. Bet „didelė trustis tegalima 
suvaldyti tik smurtu ir karu. Nes antrustionai reikalauja, kad 
dosnus princepsas duotų jiems tą karo žirgą, tą kruviną ir nu- 
veikiančią jietį, Algų nemokama: ton vieton keliama pokylių; 


*) Insignis nobilitas aut magna patrum merita principis dignatio- 
nem etiam adulescentulis assignant; ceteris robustioribus ac jam pridem 
probatis aggregantur, nec rubor inter comites aspici... Gradus guinetiam 
comitatus habet, judicio ejus guem sectantur; magnague et comitum 
aemulatio, guibus primus apud principem suum locus, et principum, cui 
plurimi et acerrimi comites. Germ. 13. Teksto prasmė pareina nuo žo- 
džio dignatio. Dignitas reiškia vertę, garbę; dignatio — veiksmažodžio 
dignare procesą ir rezultatą (palyg. aestimatio, purificatio, deificatio ir 
kt.), — malonę. Bet poetai nuo seniai vietoj dignitas vartojo dignatio, 
nes pastarasis žodis buvo patogesnis metriškiems eilėraščiams. Tuo būdu 
dignatio tapo žodžio dignitas sinonimu, ir Tacitas kai kur šių žodžių ne- 
beskiria (palyg. $ 64). Tad suprantama, kad tūli istorikai (Fustel de Cou- 
langes, dabar A. Dopsch vertė cituotą tekstą kitaip, būtent: aukšta kil- 
mė ir tėvų nuopelnai darą princepsais net pusbernius. Tačiau tokia in- 
terpretacija visai nesutinka su tuo, ką Tacitas rašo apie princepsus vi- 
same savo traktate. Princepsas, tai ne karo draugijos vadas, kuo galė- 
davęs tapti kiekvienas žmogus, net pusbernis(?!), bet kilnus žmogus, 
pirmininkaująs drauge su kitais princepsais tautos susirinkime, valdąs 
tautą, bent jos dalį, kandidatas į konungus arba pats konungas. Nesu- 
tinka minėta interpretacija ir su kontekstu. — Tacitas sako, kad tauta 
tepripažįstanti jaunuolį (juvemem) kariu, vadinasi, ir pilnateisiu pilie- 
čiu. Bet esą išimčių: ne pačiame tautos susirinkime, privačiai, tūlas 
princepsas skiriąsis karo draugais, tad kariais, net pusbernius (adules- 
centulus, net ne adulescentes!), Aggregari — iš grex (—banda): antrus- 
tionai susijungia, kaip galvijai. „Ne gėda“ (—nec rubor) — dėl to, kad 
naujokai aukštos kilmės žmonės. Interpretuojant Fustelio ir Dopscho 
prasme, posakis neaiškus. 

daug jų, ir visi šaunūs. Dosnus yra princepsas, nes prisikariau- 
ja ir prisiplečia sočiai?)“. 

Aprašydamas germanų komitatą arba trustį, Tacitas 
pabrėžė karingą ir anarchišką jų būdą, gal būt, net perdėjo. Juk 
karo draugijų turėjo konungas, hercogas (dukas), princepsai, ap- 
skritai tegalėjo turėti vieni didikai, o senovėj ne tiek daug jų 
buvo. Be to, konungo trustis yra buvusi jo paties kariuomenė, bū- 
simos vasalų kariuomenės branduolys. Tiesa, negalima sydinti 
šios Viduramžių kariuomenės tiktai su germanų konungų trusti- 
mis. Tokių pat karo draugų turėta ir keltų. Germanų trustis ir 
kitų tautų rinktinės tarnavo ir Romos imperatoriui, ir jo genero- 
lams. Germanuose buvo ne tik konungų, bet ir šiaipjau princepsų, 
sakysim, net privačių trusčių. Vėlybesnėj imperijoj visur ėmė 
dygti panašios privačios kariuomenės, vadinamieji bucellarii. šie 
bucellarii maža kuo tesiskyrė nuo germanų antrustionų, gal, sės- 
lesni buvo. Bet negalima neigti, kad Galijoj turėjo įtakos ir 
keltiškų karo draugijų, keltiškų ambaktų tradicija. 

Individualiai ūkininkaudami, germanai žemdirbiai lengvai 
galėjo dėtis su romėnais baudžiauninkais, valstiečiais, dvarinin- 
kais; tarytum „suaugdavo“ su žemės ūkį prastinančia vėlybesnės 
imperijos visuomene. Sociali germanų tvarka, didikų įsigalėji- 


*) Haec dignitas (ne „dignatio“), hae vires, magno semper electo- 
tum juvenum globo circumdari (vėl posakis, naikinąs Fustelio interpre- 
taciją), in pace decus, in bello praesidium. .Nec solum in sua gente 
cuigue, sed apud finitimas guogue civitates id nomen, ea gloria est, si 
numero ac virtute comitatus emnineat; expetuntur enim legationibus et 
muneribus ornantur et ipsa plerumgue fama bella profligant (Čia „prof- 
ligant“ — „prope conficiunt“, kaip Taciti Hist. II, 4: Profligaverat 
belium Judaicum Vespasianus). 14. Cum ventum in aciem, turpe prin- 
cipi virtute vinci, turpe comitatui virtutem principis non adaeguare. Jam 
vero infame in omnem vitam ac probrosum superstitem principi suo ex 
acie recessisse: illum defendere, tueri, sua guogue fortia facta gloriae 
ejus assignare praecipuum sacramentum est: principes pro victoria pug- 
nant, comites pro principe... magnumgue comitatum non nisi vi bellogue 
tuentur: exigunt enim a principis sui liberalitate illum bellatorem 
eguum, illam cruentam victricemgue frameam; nam epulae et guanguam 
incompti, largi tamen apparatus pro stipendio cedunt. Materia muni- 
ficentiae per bella et raptus. 

mas, privačios jų kariuomenės ir klientai atatiko kiek socialią 
šios imperijos būklę. Pagaliau, politiškai subarbarėjusios ro- 
mėnų kariuomenės generolai labai panašūs buvo į germanų tau- 
telių vadus; ir primityvus germanų imperializmas susiliejo su 
imperijos imperializmu. Apsiriktume tekreipdami dėmesį tik į 
proceso formą, vadinasi, į politišką istoriją. Išviso, o ypač rytų 
germanai siautėjo, žygiavo po visą imperiją, puolė ją ir plėšė. 
Bet kultūriškai daug svarbesnis dalykas nuolatinis jų osmosas su 
romėnais. Žodžiu, krenta į akį ne tiek imperijos užkariavimas, 
kiek tolydinė evoliucija, kur sunkoka skirti mirštanti romėnų 
kultūra nuo gimstančios europiečių. 

Čia svarbu būtų sužinoti, kaip romėnai, iberai, keltai, ger- 
manai ir kitos Vakarų tautos susiliejo į vieną, kad ir daugingą, 
europiečių tautą, kaip ji, ši tauta, susiformavo, kaip kilo tautiš- 
kas jos būdas ir pasaulėžiūra. Bet šiam procesui suprasti rei- 
kėtų gerai susipažinti su paprastu to meto žmogum, su kasdie- 
niu jo gyvenimu, būdu, pasaulėžiūra, religija. Tai svarbu ypač 
dėl to, kad, materialinės ir dvasinės kultūros atžvilgiu, germa- 
nai buvo reliatyviai vienodi, o romėnų visuomenė vienodėjo. 
Kultūros ir politikos vadovaujančiam sluoksniui nykstant, ro- 
mėnų visuomenė grįžo tarytum į pirmykštį vienodumą ir su- 
mišo su germaniškąja. Iš šio maišalo ir turėjo išeiti naujas 
vadovaujantis sluoksnis. 

Deja, labiau mėgdami kalbėti apie didvyrius, baisias kovas 
ir revoliucijas, mūsų šaltiniai (tiesą sakant, ir patys istorikai) 
mažai tesidomi vargšu ir tamsiu žmogeliu. Tad turime tenkintis 
hipotetiškomis išvadomis iš bendrųjų faktų; turime įsivaizduoti 
paprastą žmogų, interpretuodami abstraktaus įstatymo tekstą, 
bendrindami vargais negalais pastebėtą reiškinį. Niekuomet, 
gal, neįžvelgsim į tą paslaptingąją gyvenimo gelmę, kur iš susi- 
liejusių įvairių kultūrų atsirado visai nauja europiečių tauta. 
Gyvenimo chimijos paslaptis neatskleidžiama; tad galime kal- 
bėti tik apie sintezės elementus ir sintezės rezultatą, ne apie 
sintezės procesą. 

Be to, negalima pažinti kultūros esmės, tyrinėjant liaudis, 
Viena, tokiam tyrinėjimui, kaip sakyta, trūksta medžiagos; 
antra, liaudies kultūra visur ir visuomet potenciali. Tauta 
reiškia savo kultūrą, aktualizuoja, arba „kūria“ ją, tik diferen- 
cijuodamos ir ištrėkšdama iš savęs kultūriškai vadovaujantį 

sluoksnį. Kitaip sakant, susipažinę su tautos vadais, pranašais, 
mokslininkais ir dailininkais, tesužinome tautos būdą, pasaulė- 
žiūrą ir religiją. Savaime suprantama, kad savo išvadas turime 
tikrinti viskuo, ką tik žinome apie pačią liaudį. 

Taip antai, VIII amžiaus pradžioj, popiežiai rašė Šv. Boni- 
facijui, kad jis uždraustų germanams krikščionims valgyti ar- 
klieną, kiškieną ir kai kuriuos paukščius. Antra vertus, gerai 
žinome, kad germanai arklius, šunes, gaidžius aukojo savo die- 
vams, o islandiečiai, IX amžiuje, valgė arklieną „tam tikrais 
atvejais“. Iš to išeina, kad senieji germanai, kaip graikai 
ir kitos tautos, valgė dievams aukojamų gyvulių mėsą. Ne dėl 
higijenos vadino popiežius arklienos valgymą „crimen immun- 
dum et execrabile“. Kitas faktas. — Apie 680 m. rytų frankų 
konungas klausė šv. Kilianą, ar krikščionių dievas esąs dides- 
nis už germanų gerbiamąją „Dianą“. Vienas vyskupas (1280 m.) 
reikalavo, kad „jokia moteriškė nedrįstų jodinėti naktimis su 
Diana, stabmeldžių deive, nei su Herodiada, vadinamąja Ben- 
socia (—bona socia); o to paties amžiaus rašytojas Burkhardas 
mini Šėtono apgautas moteris, kurios tikėjo jodinėjančios nak- 
timis su Diana arba Herodiada ir su daugybe kitų moterų. 
Šiuos padavimus, nuo kurių imta tikėti raganomis, drąsiai ga- 
lime žieti su tuo, ką pasakoja germanų folkloras apie oro ir 
vandenų deivę Holię. Hollė esanti baisi raganų ragana, vagianti 
— tikroji Herodiada! — be krikšto mirusius vaikus. 

Tokie padavimai, apskritai germanų folkloras, vadinamieji 
„pergyvenimai (survivals, kaip antai, dievų vardai: antradienis 
=— Dienstag — Thingsus — Tiu, arba Tyro, diena, trečiadienis 
— Wednesdai = Vodano diena, ketvirtadienis — Thursday — 
Thoro, arba Donnaro, diena, penktadienis = Freytag — Friday 
= Frejos diena) daug sako mums, kokia yra buvusi senųjų ger- 
manų tikyba ir koks yra buvęs tautiškas jų būdas. Visa tai di- 
džiai svarbus mums žinių šaltinis. 

Dar svarbesnės yra dainų liekanos ir padavimai apie did- 
vyrius ir dievus. Tik tyrinėjant ši medžiaga reikia labai at- 
sargiam būti. Senieji germanai laidę kakarinę dainuodami apie 
savo protėvius — majorum laudes stridebant carminibus incon- 
ditis; daina pradėdavę mūšį, skydus čerškindami, ir šia laukine 
daina gąsdindavę priešus ir laikydavę ją, anot Tacito, gera 
magiška priemone priešams nuveikti. Tad dažnai germanų dai- 

nos panašios buvo į kerus, kurių pavyzdžiu gali eiti X am- 
žiuje užrašytieji Merseburger Sprūche. Bet būta, be abejo, 
ir ilgesnių dainų; tik, deja, jų visai neturime, — nežinome pir- 
mykščio jų turinio ir pirmykštės formos. 

Labai seniai dainiai yra buvę germanų vadų ir konungų įna- 
miai, ypač Skandinavijoj, kur karingi vadai virto vikingais, 
arba „jūrų konungais“. Šių vikingų dainiai, arba poetai, va- 
dinosi skaldai. Haraldui Harfagri užkariavus visą 
Norvegiją (872 m.), daugelis vikingų, su jais ir skaldų, bėgo į 
Islandijos salą, kuri iki XIII amžiaus buvo senosios germanų 
kultūros židinys. Čia ir klestėjo skaldų poezija. Dabar neži- 
nome skaldų dainų anksčiau atsiradusių, kaip X amžiuj; ir 
svarbiausias skaldų kūrinys, vadinamoji Edda atsirado XIII 
amž. pusėj.  Neužmirškime, kad skaldų poezija, tai ne senųjų 
germanų, bet vikingų. Natūralu, kad šiai poezijai turėjo įtakos 
ir keltai, ir romėnų literatūra. Be to, skaldų poezija visai ne 
primityvi, o dirbtinė ir rafinuota. Vis dėlto skaldai perdirbo 
senųjų germanų mitus ir padavimus, tad gali nušviesti kiek se- 
novės tikybą ir pasaulėžiūrą. 

Pačioj Germanijoj pirmasis epiškas veikalas Hilde- 
brandslied buvo užrašytas apie 800 m. Devintame, gal, tik X 
amžiuje ėmė dainuoti poetai apie hunų karalių Attilą (At/i), 
burgundų konungą Guntherą (Gunnarą), didvyrį Sie g- 
friedą (Sigurdą) ir Hageną (Hogni). Dešim- 
tame amž. Saint Gali vienuolyno vienuolis Ekkehardas 
lotyniškoj savo poemoj (Walthari) minėjo kelius Niebelun- 
gų (Niflungų) herojus; ir daugelio istorikų manoma, kad 
tame pačiame amžiuje Austrijos kunigas sukūrė ir šią epopeją 
(Niebelungenlied). Bet kiti mano Niebelungų dainą buvus pa- 
rašytą tik XII amžiuje. Skaitydami randam joj skaldų poezijos 
herojų, gal būt, dėl to, kad pirmieji Germanijos poetai buvo 
islandiškos arba skandinaviškos mokyklos. Tiek tiekūs, bet 
X-—-XI amžiaus epas kalba mums ir apie istoriškus žmones: apie 
Attilą ir Theuderiką Didįjį (Dietrich von Bern — Theuderi- 
kas iš Veronos); apie burgundus ir hunus. Daugiausia vaiz- 
duoja šis epas tų laikų įpročius ir pažiūras; bet yra bruožų, 
charakterizuojančių Merovingų, didelio tautų kraustymosi ir 
dar senesnę gadynę. Sunku tie bruožai išskirti, ir dažniausiai 
reikia tenkintis tik paskutiniais ilgo proceso rezultatais. 

Taigi, tautiškam senovės germanų būdui ir jų pasaulėžiū- 
rai aprašyti reikia chronologiškai tikrų apmatų. Jų duoda 
mums graikų ir lotynų rašytojai, ypač Caesaris ir Tacitas, ku- 
rie, žinoma, daug ką blogai suprato ir daug išdėstė tenden- 
cingai. 

Germanų religija, tai tęsinys ir individualizacija bendros 
kelto-germanų, net išviso Europos tikybos, turtingų jos poten- 
cijų aktualizavimas. Pirminio germano gyvenimas yra glau- 
džiai susijęs su gamtos gyvenimu, kurios jis griežtai nuo savęs 
neskyrė, kuri rodės jam gyva esanti, jaučianti ir veikianti. 
Bijojo ir gerbė jis gyvą gamtą, vieną ir tuo pat metu suskeldė- 
jusią į aibę atskirų esybių. Mat, ta pati dieviška gamta gyve- 
nanti ir žmoguje, ir gyvy, ir medy, ir mažyčiame paukštelyje. 
Viena gyvoji gamta nesanti, žinoma, nei konkretus medis, nei 
konkretus paukštelis, o paslaptingoji jųjų esmė, dvasia. Bet 
tuo tarpu, kai indietis atsižadėjo savo individualybės dėl beas- 
menės visako vienovės, germanas jautėsi gyvas šios vienovės 
centras esąs. Germaniškas panteizmas skiriasi nuo indiškojo 
tuo, kad jis didžiau vertina žmogų ir žmogaus sąmonę. Ger- 
manų panteizmas antropocentriškas. Gerbdamas vieną gamtą 
medy arba gyvy, germanas stengėsi išnaudoti ją, nuveikti pri- 
mityvia savo magija. Neatsitiktinai germanai manė, kad mo- 
teryje esą kažkas šventa ir pranašinga (inesse sanctum aliguod 
et providum), neniekino moters patarimų, tikėjo raganas esant. 
„Vespasiano laikais“, rašo Tacitas (Germ. 8; palyg Hist. IV, 
61, 65), „Velaeda buvo deive laikoma; gerbta kadaise Albruna 
ir daugybė kitų. Velaeda pranašavo kovojantiems su Roma 
germanams laimėjimą ir pati dalyvavo maište prieš romėnus, 
Krikščionybei nugalėjus, tos burtininkės ir virto raganomis 
($ 66). 

Gražiai kalba Tacitas: inesse sanctum aliguod et provi- 
dum. Ne pati moteris pranašaujanti, bet jos dvasia, toji dva- 
sia, kuri, anot germanų, žmogui miegant iššliaužianti iš jo 
burnos gyvate arba išbėganti pele. Ši dvasia galinti gyventi ir 
ne žmogaus kūne, pavirtusi varna arba vilku; ji nemirštanti 
žmogui numirus. Audraty laigančios vėlės ore ir, linguodamos 
tamsiąsias girias, baisai kaukiančios. Ne viesulo blaškoma gi- 

ria ūžianti, bet — vėlės ir kitos panašios, nebe žmonių, dvasios. 
Šių dvasių esą begalės. Tai medžių, vandens ir kalnų genijai 
— elfai, trollai, gnomai (vadinasi, neužaugos, bet darbštūs kal- 
viai, kuriems vadovaująs Vilandas (Wieland) ir įgudę archi- 
tektoriai milžinai, taip antai, Milžinų Kalnų (Riesengebirge) 
genijus Rūbezah!. 

Ilgainiui visos šios esybės konkretėjo ir ėmė būti panašios 
į gyvus žmones. Bet tai, manau, vėlybesnių laikų reiškinys. 
Senovėj, ir iš esmės, germanų religija, palyginti su graikiš- 
kąja, gal, ir su keltiškąja, buvo abstrakti, panaši greičiau į se- 
nųjų romėnų religiją. Germanų religija, gali sakyt, panteistiš- 
kas spiritualizmas buvo, tik panteizmas, kuris rėmėsi ne beas- 
mene gamta, kaip Indijoj, o žmogaus sąmone. Dar Tacito lai- 
kais germanai nestatė šventovių ir neturėjo stabų: „šventina 
giraites ir dievų vardais vadina tą paslaptį, kurią tik garbinda- 
mi mato“ (Germ. 10, Annal. II, 12). Tiktai IV amžiui įpusėjus, 
ėmė germanai vaizduoti savo dievus ir statyti jiems šventovių. 

Šie dievai asmenino gamtą. Pasak Caesario, germanai gar- 
binę tik Saulę, Mėnesį ir Vulkaną (gal, Thorą, arba Donna- 
rą); apie kitus dievus nė negirdėję. "Tacitas sako germanus 
garbinančius Merkurijų, Heraklą ir Marsą. Žiūrint į vėlybes- 
nius tekstus, galima išaiškinti asimiliatorių romėnų pasakojimai. 

Merkurijus, kaip aiškiai sako Paulas Diakonas, ne kas kita, 
kaip Odinas, arba Vodanas (Wodan, Wotan, Woden). Tai 
vėjo, audros dievas (palyg. — Wind.) Jo vadovaujamos dva- 
sios laksto ir medžioja ore, keldamos baisią audrą. Visai su- 
prantama, kad jis, kaip ir romėnų Merkurijus bei graikų Her- 
mesas, buvo dievas psichopompas, vadinasi, vėlių vadas. Be to, 
globojo pirklius ir pats daug klaidžiojo meilės jieškodamas, 
net vienos akies nebeteko. Kaip ir saulės dievas Apollonas, jis 
išgalvojęs rašybą, „runas“. Į Odiną panašėjo kiek minėtoji 
($ 66) deivė Hollė, arba Holdė, vadinasi, Maloningoji, nors 
buvo raganų karalienė. 

Odinas, tai vyriausias germanų dievas. Tačiau savo vardu 
dangaus dievą Jupiterį — Dzeusą primena ne jisai, bet tas, kurį 
Tacitas vadino Marsu, — Tyras (sanskritiškai Dyaus, 
graikiškai Ze6ę, lotyniškai Dis Pater, Jovis pater, Jupiteris. 
germaniškai Ziu, Thius, Tyr). Gal būt, Tyras kai kur ir buvo 
vyriausias dievas: suevai vadino save „Cyuvar“ (—Tyro gar- 

bintojais); bet Edda laikė šį dangaus (?) ir karių dievą Odino 
sūnumi. 

Su Heraklu-Herkuliu Tacitas identifikavo ir su Jupiteriu 
identifikuojamą Thorą, arba Donnarą, perkūnijos (Don- 
ner), tad ir karių dievą. Jis, kaip ir romėnų Vulkanas (palyg. 
keltų Tarani), buvo vaizduojamas su kūju (Mioellnir). 

“ „Vandenyno saloj yra šventoji giria, o joje deivei skiria- 
mas dengtas vežimas. Vienas vaidila tegali jo prisiliesti. Vai- 
„dila jaučia deivę vežime esant ir lydi ją, jaučių vežamą, mo- 
terų didžiai garbinamą. Linksmos ir smagios randas tada die- 
nos, kaip šventei papuoštos vietos; į svečius ateidama deivė su- 
teikia Žmonėms malonės. Nustojama kariauti, nebešvytruoja- 
ma kalavijais, kratomasi geležies. Taika ir ramybė deivės te- 
mėgiama tol, kol vaidila grąžina žinynui nuo bendravimo su 
mirtingaisiais nuvargusią deivę. Tuoj dengtą vežimą (žmoge- 
lis tiki — ir pačią dievybę) nuplauna paslaptingas ežeras. Ver- 
gai trūsias: bematant juos tas ežeras praryja. Iš čia kyla pa- 
slaptingoji baimė ir nežinia, ką reiškia daugybė žūstančių“ 
(Germ. 40). 

Tacitas lygino šią dievaitę su Motina Žeme, vadinasi, su 
rytiečių Kybele (Magna Mater), kuri buvo derlingumo deivė, 
arba pati viską gimdanti gamta; tik, rodos, netikrai pavadino 
ją — „Nerthus“. Nes Nerthus (skandinav. Njoedr), tai Freiro 
(Freyr) ir Frejos tėvas. Sakykim geriau, kad Tacitas aprašė 
pačios Frejos, pavasario, meilės ir gimdyvių deivės kultą. Freja 
(arba Odino žmona Frigga) buvo, gal būt, ir Tacito minėtoji 
(ib. 9) Izidė. Ją, garbindami, vežiojo suevai ne vežime, bet 
laive („liburna“, illirų piratų laive, labai panašiame į deivės 
Izidės kulto valtį). 

Taigi, I-jo amžiaus po Kristaus pusėje germanų stabmel- 
»dystėj aiškiai tebekyšojo gamtos religijos momentai. Bet, gy- 
venimui painesniam darantis, dievai ir dievaitės vis labiau ėmė 
kištis į žmonių reikalus, specifikavo savo veiklą ir konkretėjo. 
Tačiau tegalime pastebėti šį procesą tik vienašališkai, būtent 
— kiek jį yra vaizdavę Skandinavijos ir Islandijos poetai (8 66). 
„Pastarieji specifiškai individualizavo ir konkretino germanų 
panteoną: tas konkretinimas sutiko su karingų vikingų gyve- 

nimu. Netiesa būtų, jei visą germanų tautą ir jų pasaulėžiūrą 
charakterizuotume tuo, kas charakterizuoja tik drąsius ir žiau- 
rius avantiūristus, mažuosius konungus su jų karo draugijomis, 
kuriems, konungams, ankšta buvo ir nesikentė gyventi tėviš- 
kėj — Skandinavijoj, Islandijoj, Danijoj, Frislandijoj: savo 
laivais, savo „slibinais“, nuolat plaukiodami ir raižydami jūras 
baisiai plėšdavo jie Europos pajūrį, Britaniją ir Airiją. Pana- 
šių didvyrių buvo, žinoma, ir kitur, ypač karų ir didžiojo tautų 
kraustymosi metu. Kaip tik šie kariai ir nemėgo taikos — in- 
grata genti guies, — o ne visa tauta, kurios jie buvo tik maža, 
nors karo metu vadovaujanti, dalelė. Daug sunkiau būtų buvę 
įkalbinėti jiems arti, negu jieškoti priešų arba skaityti savo 
žaizdas. Mėgo jie tinginiauti ir nemėgo ramūs būti. (Germ. 
14—15), 

Vikingai „niekuomet nėra miegoję dūminėj troboj, niekuo- 
met nėra išgėrę nė vieno alaus rago, prie židinio sėdėdami“. 
„Baisiai siaučianti audra padeda irtis plaukiantiems; kaukiąs 
dangus ir perkūno trenksmai mums nepavojingi; vėtra tarnauja 
mums, šviesdama laivą, kur reikia plaukti“... Vikingai mėgo 
pavojų ir mūšio triukšmą; nieko nebijodavo ir nesigailėdavo; 
džiūgaudami degino vienuolynus ir vienuolius. Išbadydavo 
belaisviams akis, papjaudavo pakinklius, išversdavo žarnas ir 
plaučius taip, kad žmogus į erelį panašus būtų, nulupdavo nuo 
galvos odą su plaukais. Bet mokėjo ir mirti. — Dainuodamas 
karišką dainą mirė įmestas į duobę, kur knibždėte knibždėjo 
gyvatės, Ragnaras Lodbrokas. 

Atli (Attila) reikalavo iš belaisvio didvyrio Gunnaro, kad 
pasakytų jam, kur yra paslėptos Niflungų (Niebelungų) bran- 
genybės. — „Noriu, kad atneštų man pirma“, juokdamasis at- 
sakė Gunnaras, „mano brolio Hognio širdį, kruviną širdį, atši- 
pusiu durklu išpjautą iš šio didvyrio, iš šio konungo sūnaus 
krūtinės“. Ant dubens atnešta Gunnarui vergo Hiallio širdis. 
— „Tai bailio Hiallio širdis. Nepanaši į drąsaus Hognio širdį; 
dabar, ant dubens būdama, ji labai dreba; dar labiau drebėjo jo 
krūtinėj“. — Juokės Hogni, kai pjovė jo krūtinę iki pat šir- 
dies, ...nė nemanė verkti. — „Štai — ramiai sakė Gunnaras — 
drąsiojo Hognio širdis. Nepanaši ji į bailio Hiallio širdį; da- 
bar, ant dubens būdama, mažai bedreba, nė tiek nedrebėjo Hognio 
krūtinėj. Toli nuo tavęs yr, Atli, toli ir visuomet bus mūsų 

karoliai, mūsų brangenybės! Dabar aš vienas težinau, kur visos 
paslėptos brangenybės, visas Niflungų turtas. Nebėr juk Hog- 
nio gyvųjų tarpe. Nesu buvęs ramus, kol abu gyvenom. Bet 
dabar aš ramus, nes vienas tegyvenų“. 

šit kokių būta šių žmonių idealų! — Nors pati tauta, net 
tauta-kariuomenė kitokia buvo, šie didvyriai ir šie idealai 
charakterizuoja vis dėlto pačią tautą, nes iš jos kilimo buvo ir 
aktualizavo jos potencijas. Tad pravartu, manau, pabrėžti kai 
kurie šio ypatingo germanų tipo bruožai. — Užkariautojai ir 
plėšikai, vikingai ir jų karo draugai skyrėsi nuo senųjų keltų 
ne primityvių savo šiurkštumu, ar mirtį niekinančiu drąsumu, 
bet tikrai rafinuotu žiaurumu ir atžagarumu. Tuo tarpu, kai 
keltai smarkiai puldavo priešą, bet greit ataušdavo ir nusilp- 
davo, germanas atkakliai siekė tikslo iki galo arba — iki mir- 
ties. Savo norą laikė absoliučios reikšmės pareiga, dėl kurios, 
net vienui vienas likęs, kovojo su pačiu neišvengiamu likimu, 
Kai šią pareigą pildė, — nesvyruodamas mirė ne dėl to, kad 
manė, kaip keltas, gyvenimą tik trumpą amžinojo gyvenimo 
epizodą esant, bet dėl to, kad tai jo pareiga buvo. Kaip jo pa- 
ties sąmonė atrodė jam visumos pamatas esąs, taip pareiga pri- 
pažintas noras turėjo virsti pasaulio dėsniu. Ne tiek gyvas, 
kaip keltas, ne tiek linkęs civilizuotis, ne tiek linksmas, bet 
daug heroiškesnis, tragiškesnis ir, pagaliau, stipresnis už keltą 
buvo. Keltų druidai pasakojo apie šio pasaulio galą, bet tikėjo 
iškilsiant kitą pasaulį. Tikrai tragiška yra, neguodžia žmogaus 
germanų kosmogonija, Eddos dainos „Voluspa“ išdėstyta. — 

Pradžioj tarp liepsnojančio Muspillheimo ir ledo NiffIheimo 
buvęs chaosas. Musspillheimo kibirkštys ėmę tirpdyti šarmą, 
kuriuo buvo apšarmojęs Nifflheimas. Iš šio tirpstančio sniego 
gimęs milžinas Ymiras. „Tai buvo amžių pradžia. Nebuvo dar 
nei smėlių, nei jūrų, nei vėsių vandenų, tik žiopsanti bedugnė, 
o žolės niekur nė diegelio“. Tebuvęs vienas Ymiras, ledo van- 
denynas, iš jo kojų ir pažasčių gimę vaikai ir vaikų vaikai, va- 
dinasi, bedugnės bjaurybės, bergždi kalnai, šiaurės vėtros ir 
visi saulės ir gyvybės priešai. Bet iš tirpstančio sniego gimusi 
dar dieviška karvė Andhumbla. Kalnų ledą laižydama radusi 
plaukų, kitą dieną — galvą, pagaliau — kūną. Tai buvęs dievas 
Buras. Jo vaikų vaikai — Odinas, Vilis ir Vė — nužudę Ymirą. 
„Iš jo kūno padarė jie žemę, iš kaulų — kalnus, iš galvos — 

dangų, o iš smagenų — debesis“. Vienas Ymiro sūnus Bergel- 
meras teišsprukęs; be to, ėdančios Ymiro kūną kirmėlės pagim- 
džiusios neužaugų giminę, kuri gyvenusi olose, saugodama vi- 
sokias brangenybes. 

Tuo prasidėjusi kova ledo jotų su dievais — asais Odinu ir 
jo vaikais. Pirma — dievai nugalėję jotus, sukaustę vilką Fen- 
risą, į jūrą įmetę didelę Gyvatę, o klastingąjį Lokį, Eddos Li- 
ciperį, prirakinę prie uolos taip, kad gyvatės nuodai nuolat var- 
vėtų jam ant veido. Iš ąžuolo ir alksnio sutvėrę dievai pir- 
muosius žmones, vyrą ir moterį; ir ėmę dievai laimingai gy- 
venti šventoj Asgardo pily. Čia viešpatavęs „gerų patarimų 
tėvas“ Odinas, o su juo — Thoras, ir derlingumo dievas Frei- 
ras, ir Tyras, ir mėnulio dievas Mannis, saulės deivė Lunna ir 
gražuolė Freja. Gyvenęs čia ir gražiausias Odino ir Friggos 
sūnus baltaplaukis Balderas. Begalo linksminęsi dievai ir, ka- 
ringų mergelių valkyrijų į Asgardą (arba Valhallą) atvestieji 
didvyriai, kurie drąsiai buvo žuvę mušy; minėdavę savo žyg- 
darbius ir mąstydavę likimo nutarimus; puotaudavę. Kas diena 
čia kovota, kad visi pasilinksmintų. Ir augo žaliavo medis 
Yggdrasili (gal būt, tas pats Irminsul, kurį garbino saksai ir 
kurio vardas reiškė pasaulio stulpą). 

Po tuo medžiu gyvenusios trys likimo mergos, trys Nornos. 
Pranašavusios jos, kad asų galybė pareina nuo Baldero gyvybės. 
Bet veltui motina Frigga stengusis jį apsaugoti: nepakeisi to, 
kas lemta. Visus gyvius, visus augalus, visus daiktus prašiusi 
siekdinusi Frigga gailėtis Baldero; tik visiems pasižadant, už- 
miršusi prisiekdinti amalo (keltai, kaip sakyta, didžiai jį gar- 
bino, o Norvegijoj jo, gali sakyt, nė nebuvo). Tad iš pašalų 
veikiąs Lokis ir padaręs amalo strėlę. Šia strėle, dievams juo- 
kais šaujant į Balderą, nužudęs jį aklasis, kaip pats likimas, 
jo brolis Hoederis. Tekę šviesiam baltaplaukiam Balderui nu- 
žengti į amžinosios mirties kraštą, į niaurios Helos karalystę. 
Liūdna pasidarę dievų Valhalloj ir visam pasauly ; prisiartinęs 
neišvengiamas Nornų pranašautas galas. Tiesa, dievų prašoma 
Hela sutikusi gražinti Balderą, jei visi dievai, visi Žmonės, net 
visi akmens jį apverks. Bet, deja, nenorėjusi apverkti Baldero, 
nenorėjusi nė vienos ašaros parodyti piktoji milžinų duktė. 

„Dreba didelis ąžuolas Yggdrasill, virpa senasis medis. 
Jotas Lokis sutraukė savo grandinius. Dreba vėlės, pragaro ke- 

liais eidamos... Vairininkas Hrymras artinasi nuo rytų, ir sky- 
das jį dengia. Siautėdamas įsibrauna milžinas Izrmungandras. 
Didžioji Gyvatė kelia jūros bangas, erelis išskečia sparnus, 
baltasnapis paukštis drasko lavonus. Laivas Naglfaras plaukia. 
Nuo pietų eina Surtras viską naikinančiais kardais nešinas. Spin- 
dinti saulė apšviečia didvyrių dievų kalavijus. Juda kalnai, 
milžinai dreba, vėlės knibždėte knibždas, pragaro keliais eida- 
* mos. Dangui suskeldėjus, saulė ima temti; ir žemė nyksta jū- 
roj. . Nebėr danguj blizgančių žvaigždžių, nebėr jųjų. Dūmai 
kamuoja apie pasaulį naikinančią ugnį. Iki dangaus kyla mil- 
žiniškoji liepsna“. 

Šiam skandinavų Apokalipsiui turėjo, gal būt, įtakos keltų 
arba senos bendrosios keltų ir germanų pažiūros. Keltų pa- 
saulėžiūros optimizmu ir krikščionybe galime aiškinti ir tai, 
kad skaldai pasakojo apie naują, iš jūros iškilusią žemę ir apie 
atsikėlusius Balderą bei kitus dievus. — Kaip ten bebūtų, bet 
vienas tragiškas dievų ir pasaulio likimas yra, man rodos, ori- 
ginalus ir tautiškai charakteringas germanų kūrinys. Poetai 
pritrūko ir fantazijos, ir gyvo susidomėjimo atgijusiam pa- 
sauliui aprašyti. Tragiška niaurių didvyrių kova su nenuvei- 
kiamuoju, neišvengiamuoju likimu geriau sutinka su tautišku 
germano būdu. Juk tą patį tragizmą ir tas pačias baisiąsias, 
visa naikinančias aistras yra vaizdavusi epiškoji skandinavų ir 
kitų germanų poezija — Eddos Fafnismal ir Niebelungenlied. 

Žinau, kad mano išvados atrodo subjektyvios. Bet jas leng- 
vai galėsime patvirtinti, dėstydami Europos istoriją, kur, vo- 
kiečių mistikoj, išėjo aikštėn germanų pasaulėžiūros panteizmas 
ir kur išaugo pagrindinės germanų religijos ir etikos idejos nau- 
jai, germaniškai krikščionybės formai sukurti. 

Nesukūrę, išskyrus visigotus, ilgamečių valstybių, rytu 
germanai smarkiai išklibino politišką imperijos tvarką. 
Skverbdamies į imperiją iki Italijos ir Ispanijos pietų, net iki 
Afrikos, ir sumišdami su romėnais, padėjo istoriškam vakarų 
germanų darbui, kurie, pagaliau, pertvarkė visą Europą. Kaip 
tik iš lėto įaugą į romėnų kultūrą vakarų germanai sintetino ją 
su savąja, germaniškąja. Susidūrė jie su romėnais jau I am- 

žiuje prieš Kristų ir, čia kovodami su imperija, čia jos „sąjun- 
gininkai“ būdami, nenustojo su ja santykiavę, tuo tarpu kai 
rytų germanai ėmė romėti, apskritai imant, tik IV—V amžiuje. 
Aprašinėdami Germaniją, Caesaris ir Tacitas geriau žinojo ir tu- 
rėjo galvoj ypač vakarų germanus. 

Pasak Plinijaus, vakarų germanai nuo senų senovės skyrėsi 
į tris kultiškas ir politiškas grupes. Tai buvo ingveonai 
(kimbrai, tcutonai ir chaukai), prie Reino upės gyveną istve- 
onai (sigambrai ir kiti) ir herminonai (suevai, chattai, 
cheruskai ir kiti). Kiekviena grupė ne kaip stipri ir pastovi 
buvo. Jai vadovavo kuri nors tautelė; bet dažnai įsigalėjusi 
tautelė pavergdavo kitų grupių, net rytų germanų tauteles, o 
savo grupėj turėjo kovoti su nenorinčiomis jos pripažinti tau- 
telėmis. | 

Apie 71 m. prieš Kristų suevų tribokų konungas Ario: 
vistas, sujungęs kelias suevų (herminonų) ir kimbrų (ingve- 
onų) tauteles (tiksliau sakant, tautelių dalis), įsiveržė į Galiją. 
Caesariui nuveikus įsigalintį Ariovistą, didelę valstybę sudarė 
tuoj suevai markomannai. Tarnavęs kadaise romėnų kariuo- 
menėj Marbodas pašalino romėnams palankų konungą, nu- 
vedė savo tautą į keltų bojų apleistą Bohemiją ir čia įkūrė stip- 
rią karišką monarchiją. Marbodui priklausė ne tik daugelis 
suevų, bet daug longobardų ir lugų. Tik, su 12 legijonų pulda- 
mas „didįjį konungą“, Tiberijus privertė jį taikintis (6 m. po 
Kr.). Tačiau ne romėnai, bet pats Marbodas žemino savo auto- 
ritetą, nes nenorėjo paremti nacionalios Armino pradėtos 
kovos su romėnais. 


Arminas, kaip ir Marbodas, tarnavo Romos kariuomenėj, 
vadovavo pagelbiniams savo tėvyniečių cheruskų pulkams; čia 
pramoko lotynų kalbos, dar daugiau — romėnų karo meno; tapo 
net Romos piliečiu ir raiteliu. Apie 6 m. po Kristaus, Varui 
ėmus valdyti provinciją Germaniją, Arminas grįžo į tėvynę. 
Cheruskai (jie buvo, kaip ir suevai, herminonai) pradžioj gy- 
veno į vakarus nuo Vezerio upės iki pačios Elbės. Augusto 
laikais ėmė gintis nuo romėnų, norinčių užkariauti Germaniją 
tarp Reino ir Elbės, bet, pagaliau, tapo Romos sąjungininkais. 
Bet tuo tarpu, kai Marbodas liko neutralus, o prie Reino ir jū- 
ros gyvenantieji ingveonai (frisai, chaukai, amsivarijai) ir her- 
minonai batavai palaikė romėnus, — cheruskų tarpe iškilo na- 

<ionali partija. Jos vadu ir tapo Arminas. Hercogu išrinktas, 
jis sudarė didelę germanų tautų konfederaciją ir, 9 m. po Kris- 
taus, prie Teutoburgo girios sunaikino Varo kariuomenę. 
Tačiau ir Arminui nepasisekė ilgam sujungti germanų ir įkurti 
stiprios valstybės; jis apgynė tik germanų nepriklausomybę, 
kas, tiesa skant, nemažas dalykas buvo. 

Šie imperialistiški bandymai charakteringi germanams: 
„rodo jų norą valstybiškai gyventi, bet istoriškai ne tiek svar- 
būs, kiek tai, kad kaip tik vakarų germanai politiškai suorgani- 
zavo Europą. 

Jutlandijos pusiasaly ir šiaurės jūros pakraščių iki Zuider- 
zee gyveno vadinamieji ingveonai, anglofrisiškai kalbantieji 
germanai — kimbrai, teutonai, jutai (arba eutai), danai, anglai, 
chaukai, saksai ir kelios rytų germanų tautos — varnai, frisai. 
Apie 120 m. prieš Kristų iš čia išėjo kimbrai, teutonai ir am- 
bronai. Jie pasiekė Ispaniją ir Italiją, ne kartą sumušė eidami 
romėnus ir patys buvo Marijaus nugalėti (102, 101 m.). Bet viso 
pajūrio germanai, kaip ir skandinavai, pirmiausia buvo piratai: 
plėšė, imperijai silpnėjant, Galijos ir Britanijos pakraščius, 
kai kur (prie Reino žiočių, šiaurės Galijoj) ir įsikūrdavo. Šie 
germanai užkariavo, pagaliau, keltų Britaniją. Deja, maža apie 
tą užkariavimą težinome, nes negalime daug tikėti vėlybesniais 
šaltiniais: Gildo De excidio et conguestiu Britanniae (apie 
547 m.), Nennijaus Historia Brittonum (VII amž.), Baeda (mirė 
735 m.) ir anglosaksų metraščiu (IX amž.). 

Apie 300 m. po Kristaus romėnų valdininkų sąrašas (vadi- 
namoji Notitia dignitatum) mini „comes litoris Saxonici per 
Britanniam“, kuris gyveno pietų Anglijoj (Kente); tad tuo 
metu germanų piratai buvo jau labai pavojingi. Galimas daiktas, 
kad kai kurie Britanijoj įsikūrę germanų būriai buvo pripažinti 
Romos sąjungininkais, arba foederatais. Ketvirtame amžiuje, 
ypač antroj jo pusėj, piratai rados dar drąsesni, nes romėnams 
teko ginti Britanija ir nuo puolančių ją Škotijos keltų (piktų ir 
skotų). Penktojo amžiaus pradžioj Britanijoj nebebuvo romėnų 
kariuomenės, ir britai turėjo patys gintis. Imperatoriui Hono- 
rijui nebedavus jiems pagelbos, britai išvarė Romos valdininkus 
ir sudarė keletą nepriklausomų valstybėlių. Bet nuo piktų ir 
skotų atsiginti vyriausias britų karalius Vortigernas privers- 
tas buvo pasisamdyti Hengsto ir Horso vadovaujamus ir, 

gal, iš Galijos atplūdusius saksų būrius, kuriuos ir įkurdino 
Taneto saloj, Kento rytuose (428 m.). Prie šių germanų greit. 
prisijungė kiti — jutai ir anglai, — atėję iš dalies iš Gali- 
jos, iš dalies — iš Jutlandijos. Tarp britų ir sąjungininkų ger- 
manų netrukus prasidėjo kova; o kadangi britai patys save silp- 
nino, bekovodami tarpusavy, ir Romos pagelbos negavo, tai ger- 
manai užkariavo didelę Britanijos dalį. Tik apie 500 m., gal, le- 
gendarinio karaliaus Arthuro vadovaujami, britai sustabdė besi- 
braunančius ir į vakarų Britaniją anglosaksus. 

Tais laikais jutai valdė jau Kentą, Wight salą ir priešais 
ją esančią Hampshirės dalį, saksai — Susseksą ir Vesseksą. 
anglai — Norfolką ir Suffolką; kiek vėliau tiesiog iš savo tė- 
vynės atėję anglai ir saksai prisisavino Esseksą ir žemes 
esančias tarp Wash ir Forth, vadinasi, didžiausią šiaurinės An- 
glijos dalį. Britai buvo nugrūsti į vakarus, kur Gildas mini pen- 
kias jų karalystes: dvi pietuose ir tris į žiemius nuo Bristolio 
perkaso (Cornwallis, Wales, Stratchclyde); be to, daug keltų 
nuplaukė į Armoriką (Aremorica), vėliau — Britannia minor, 
arba Bretagne. 

Jeigu pirmieji keltų sąjungininkai ir Anglijos užkariautojai 
tebuvo karo draugijos ir jų vadai (tuo galima aiškinti užkariau- 
tojų žiaurumas, kad ir begalo rašytojų perdėtas), tai naujos že- 
mės viliojo ir pačias germanų tautelės. Tuo būdu Anglijoj atsi- 
rado visai germaniškų valstybėlių. Jų buvo septynios (heptar- 
chija): Vesseksas, Susseksas, Kentas, Esseksas, Ostanglija, Mer- 
cija (arba Siidhumbrija) ir Northumbrija. Bet bendroji kova su 
britais ir konungų imperializmas sydino šias valstybes į dides- 
nius kompleksus. — Vessekso konungas Ceawlinas (577 m.) su- 
mušė britus, o naujas jų nugalėtojas (613 m.) Ethelfrithas vienas 
bevaldė Deiros ir Bernicijos žemes, vadinasi, visą Nort- 
humbriją. Nuo VII amžiaus Northumbrijos, Vessekso ir Merci- 
jos konungai, kiekvienas stengėsi įsigyti hegemoniją, arba, pa- 
sak Bedos, „imperium“. Pirma — Edvino, Osvaldo ir Oswy 
laikais — įsigalėjo Northumbrija, paskui — konungų Cead- 
wallos ir Inės Vesseksas, pagaliau — konungo Pendos Me r- 
cija. Kitas Mercijos konungas, Karoliaus Didžiojo sąjunginin- 
kas O/fa tapo labai galingu valdovu: jo suverenitetą pripažino, 
išskyrus anarchijos susilpnintą Northumbriją, visa germanų An- 
glija. Baisus jis buvo britams, o Europa laikė jį visų anglosaksų 


=. Baki 


viešpačiu. Bet 821 — 829 m. Vessekso konungas Egbertas pa- 
vergė pietų ir rytų karalystes, sumušė Mercijos kariuomenę ir 
pavertė savo vasalu Northumbrijos konungą. Jo anūkas Alfredas 
Didysis (871 — 899 m.) gavo ginti Angliją nuo naujų priešų — 
danų, žiaurių šiaurės vikingų. 

Karams nesibaigiant, didelės reikšmės turėjo, žinoma, kariš- 
koji tautos organizacija. Tautos-kariuomenės dalis, ši mtinė 
(hundred, Hundertschaft, centena), kurią sudarė „daugelis“, maž- 
daug šimtas, karių, pamažu (pagaliau, tiesą sakant, tik X amžiuje) 
tapo pagrindine teismo ir administracijos apskritim. Tokios 
šimtinės teritorijoj gyvenančios šeimos dirbo kiekviena savo žemę 
(keleta „hufų“, arba „Aide= mansus—predium, de guo unus rus- 
ticus cum sua familia poterit sustentari) ir turėjo siųsti vieną 
kareivį, mokėti tam tikrą mokestį (gafo/!) ir šelpti konungo val- 
dininkus. Didesnėj komito (shiregerefas, iš kur — sheriff, arba 
shireman, arba ealdorman) apskrity (comitatus, shire) buvo daug 
tokių šimtinių. Komitatus ir dar didesnes apskritis valdė n0bi- 
les, arba optimates (eorls), vadinasi, turtingi ir aukštos kilmės 
žmonės, arba konungo paskirtieji valdininkai, dažniausiai jo karo 
draugai, vadinamieji tanai (thegn). Galingi ir kilnūs didelių ap- 
skričių valdovai dažnai būdavo panašūs į mažiukus konungus; 
mūsų šaltiniai vadina juos „aethelings“ ir „subreguli“. Veikė 
tautos susirinkimai, kur vis retėjo laisvi, bet neturtingi žmonės 
(ceorls) ir, atvirkščiai, įsigalėdavo didikai (eor1s). Buvo ir peri- 
jodiškai susirenkanti „protingųjų taryba“, arba Witena-gemot 
(Palyg. $$ 64—65). 

Didelę valdžią galėjo turėti pats konungas, remdamasis savo 
karo draugais, iš jo gaunančiais žemės. Jis vadovavo kariuome- 
nei ir valdė kraštą. Bet galingiausi jo karo draugai ir valdi- 
ninkai ne visuomet paklusnūs buvo, o be jų vis stiprėjo ir eorlai. 
Nereikia įsivaizduoti anglosaksų visuomenės taip, kaip dar nese- 
niai kad darė daugelis istorikų germanistų. Ši visuomenė ne tiek 
primityvi buvo, kaip jie manė. Ne visa šimtinė, ne visas kaimas 
bendrai dirbo žemę,bet kiekvienas šeimininkas turėjo savo sklypą. 
Buvo, bent IX amžiuje, be abejo, ir daug anksčiau, ne tik tokių 
žgmdirbių, kurie kokiu nors būdu pasisavino žemę tautos teise 
(terra popularis—folkland), bet ir tokių, kurie prisipirkdavo že- 
mės (bocland—,„knygos žemė“, vadinasi, užrašyta žemė, tai buvo 
freehold, laesehold, copyhold). Paprastas žmogus, liber pauper; 

dirbo sau 3, 2, 1 hufą (Aide) žemės, o turtingas turėjo 20 hufų, 
net daugiau. Vieni iš turtingųjų užgrobė didelius romėnų arba 
britų dvarus, kitų žemės buvo pakrikusios mažais dvariukais ir 
atskiromis dirvomis. Kadangi buvo ir žemdirbių vergų, ir ne vi- 
sai laisvų, priklausomųjų žemdirbių, kuriuos Kento ir Vessekso 
įstatymai nekartą mini (laets, weals), tai aiški sociali ir politiška 
diduomenės rolė. Ne tik konungai, bet ir didikai turėjo karo 
draugijų, vadinasi, privačių kariuomenių. 

Ne visus čionykščius išnaikino arba pavergė germanai. Dau- 
gelis britų liko, kaip ir buvę, laisvi žemdirbiai, amatninkai ir 
pirkliai. Istorikai perdaug tikėjo vėlybesnių rašytojų deklama- 
cijoms. Ir patys anglosaksai dažnai įsikurdavo miestuose arba 
bent greta jų. Tad neišnyko nei amatai, nei prekyba; ir ne vienas 
Londono miestas (Londinium) vaidino didelę ekonomišką rolę. 
„Natūralusis ūkis“, tai tam tikra „ideali“, abstrakti sąvoka, labai 
naudinga ūkio istorijai tyrinėti, bet dar pavojingesnė, kai, nu- 
stodama savo grynai metodologiškos reikšmės, virsta istoriko 
fantazija, kuris laiko ją konkrečia realybe. Anglija mažiau su- 
romėjusi, kaip kiti imperijos kraštai, ir anglosaksai gyveno kiek 
tik begalėdami germaniškiau. Tačiau ir Anglijoj nebuvo „geolo- 
giškosios katastrofos“; ir čia jauna germanų kultūra glaudžiai 
buvo susijusi su keltų ir romėnų kultūros liekanomis. 

Romėnų tradicija ir romėnų kultūra sustiprino Anglijos ka- 
ralių valdžią, kai tik paplito Anglijoj kultūriškai stipriausia im- 
perijos organizacija — Romos Bažnyčia. Nes krikštydama an- 
glosaksus ir nugalėdama arba asimiliuodama keltų krikščionybę 
($60), Romos hierarchija pasidarė galinga ir gerai sutvarkyta 
visuomenė; įgijusi daug žemių ir privilegijų rados ne silpnesnė 
už diduomenę; bet savo turtams ir organizacijai saugoti turėjo 
remtis karaliaus valdžia. Savaime suprantama, kad ir pati anglo- 
saksų Bažnyčia, kiek galėdama, rūpinosi karaliaus valdžios stip- 
rumu ir valstybės vienove: bažnytinės organizacijos tikslas tapo 
didele valstybės parama. Tuo būdu į anglosaksų gyvenimą skver- 
bėsi organizatoriškas Romos princ:»as, drauge — ir romėnų kul- 
tūra, kuri susiliejo su savo liekanomis Britanijoj. Šiuo atžvil- 
giu labai svarbu buvo, kad keltų krikščionybė susydavo su anglo- 
saksų, vadinasi, Romos Bažnyčia. 

Pirmasis anglosaksų Bažnyčios organizatorius ir Canterbury 
miesto arkivyskupas yra buvęs, kaip minėta, popiežiaus Griga- 

liaus Didžiojo pasiųstas Augustinas (597—605). Su 40 vie- 
nuolių jis mielai buvo priimtas Kento konungo Ethelberto, 
kurio žmona, frankų karaliaus duktė, jau išpažino krikščionybę 
ir kuris pats greit apsikrikštijo. Tiesa, ne didelio takto ir ne di- 
delės apykantos žmogus buvo Augustinas; susivaidijo su keltais. 
vienuoliais ir tuo susilpnino savo būklę. Užtai jo bendradarbis 
Paulinas ėmė skelbti krikščionybę Northumbrijoj. — Krikš- 
čionės vyras, karalius Edvinas buvo linkęs krikštytis, bet tru- 
putį abejodamas sušaukė savo patarėjus. — „Prisimink, karaliau“. 
sakė vienas iš jų, „tai, kas atsitinka kartais, kai žiemos metu sėdi 
už stalo su savo komitais ir tanais. Ugnis liepsnoja, ir šilta tavo 
kambary, o lauke lyja, sninga ir audra siautėja. Bet štai įskren- 
da paukštelis, įlekia pro vienas duris ir išlekia pro kitas. Smagi 
jam ta valandėlė, kai jis kambary; nejaučia juk nei lietaus, nei. 
žiemos speigo. Bet trumpa yra ta valandėlė: bematant nulekia 
paukštelis iš žiemos į žiemą eidamas. Toks, man rodos, yra ir 
žmonių gyvenimas žemėj, palyginti su nežinomąja kita būtimi. 
Trumpam ateina čia žmogus; bet kas yra laikas, kuris jau pra- 
bėgo, ir kas yra tasai, kuris dar bus? Nieko apie tai nežinome. 
Tad jeigu ši naujoji tikyba gali mums pasakyti ką tikriau, tai ji 
verta, kad mes ją išpažintume.“ Mat, troško anglosaksas išga- 
nytas būti, o tragiška senųjų germanų tikyba jo nebeviliojo. Bet 
ir praktiškam gyvenimui šita tikyba nedaug davė. Tikrai angliš- 
kai motyvavo savo patarimą didysis vaidila. — „Mūsų dievai nie- 
ko gera mums nedaro, ir nematyt, kad jie rūpintųsi labiau tuo, 
kas jiems geriau tarnauja. Gal būt, daugiau naudos turėsime, 
tarnaudami naujai mums skelbiamai dievybei.“ — Ir pats vaidila 
ėmė ardyti savo dievų aukurą. 

Seniai anglosaksai degino keltų vienuolynus, žudė vienuolius 
ir misijonierius. Romos Bažnyčia plito Anglijoj be didelių ko- 
vų: patys stabmeldžiai nebepersekiojo krikščionių. Net, krikš- 
čionių rašytojų peikiamas, Mercijos karalius Penda nedraudė sa- 
vo sūnui krikštytis, tik prikaišiojo krikščionims, kad nepildą sa- 
vo tikybos įstatymų. Kartais, kaip Northumbrijoj, stabmeldybė 
vėl trumpam atgydavo, bet Karaliai išvydavo kunigus, ir tiek, 
nebepersekiojo.  Dievobaimingas, šventu pripažintas Osva!- 
das atgaivino krikščionybę Northumbrijoj. O keltų vienuolyno 
Hi (Jona) tradicijoj išauklėtas Oswy sumanė sujungti keltų Baž- 
nyčią su Romos; surinko 666 m. abiejų Bažnyčių atstovus 
Whitby mieste. Šiame susirinkime nugalėjo Romos hierar- 

chija, kuri, kaip minėta, buvo daug naudingesnė karaliams, negu 
pakrikę keltų vienuolynai. 

Praktiškai įvykdyti Whitby susirinkimo nutarimai teko 
Canterbury miesto arkivyskupui graiku Theodorui iš 
Tarso. Tai buvo gabus organizatorius; vietoj vieno kiekvienoj 
karalystėj esančio vyskupo, visai pareinančio nuo karaliaus, 
Theodoras skyrė visą krikščionišką Angliją į daugelį šimtinėms 
pritaikytų apskričių, kuriose turėjo gyventi vyskupai. Be to, 
steigė naujus vienuolynus (Canterbury, York), o senuosius sten- 
gėsi sujungti su Roma. Jis pats ir kitas popiežiaus pasiuntinys 
Hadrianas iš Nisidos labai rūpinosi švietimo darbu: or- 
ganizavo vienuolynų mokyklas ir bibliotekas, tuo tarpu kai su- 
sijungę su Romos Bažnyčia keltai ugdė joje seną keltų bažnyti- 
nės kultūros tradiciją. Po Theodoro mirties iškilo tokie dideli 
anglosaksų mokslininkai, kaip Aldhelmas iš Malmes- 
bury ir Baeda Venerabilis, o anglosaksų misijonieriai — V i1- 
librord, Vinfrid-Bonifatijus ir kiti — ėmė skelbti 
krikščionybę kontinento stabmeldžiams, stiprinti bei reorgani- 
zuoti Merovingų valstybės Bažnyčią ir platinti dvasišką kultū- 
rą. Tikri kultūriškos keltų tradicijos paveldėtojai būdami, an- 
glosaksai mokslininkai ir literatai gyvai dalyvavo vadinamajam 
Karolingų Renesanse; bet ir frankų humanistai savo rėžtu, TX 
amžiaus pabaigoj, padėjo karaliui Alfredui Didžiajam apsilpusios 
anglosaksų kultūros atgaivinti. 

Kaip ir iro-skotai, anglosaksų vienuoliai bei kunigai domė- 
josi ne tik Šv. Raštu ir teologija, bet ir lotynų net graikų litera- 
tūra, kalbos ir gramatikos dalykais, anglosaksų tautosaka ir isto- 
rija, Didžiausias jų, Beda Gerbiamasis (Baeda Venerabi- 
Jis 672—735) buvo irų vienuolių auklėtinis ir vienuolyno Jar- 
row (Northumbrijoj) vienuolis; rašė apie prosodiją (metriką), 
chronologiją ir astronomiją, gamtamokslį, abatų ir šv. Kuthberto 
gyvenimą; vertė ir interpretavo šv. Raštą, sudėdavo, tiesą sakant 
— blogus, eilėraščius. Jo Historia ecclesiastica gentis Anglo- 
rum, kuri baigias 731 m., pilna gražių padavimų ir meilės tėvynei. 
Neniekino Beda ir nacionalios anglosaksų poezijos. Bet anglo- 
saksų kalba parašytais eilėraščiais pragarsėjo vienuolyno Mal- 

mesbury abatas Aldhelmas, Canterbury mokyklos mokinys. 
Tiesa, mums beliko lotyniški Aldhelmo veikalai. O jis buvo ne- 
blogas, net rafinuotas lotynų poetų imitatorius, nors jo poezijoj 
perdaug reiškėsi anglosaksų ypatybės, vadinasi, mėgo jis alitera- 
cijas, dirbtines ir sunkokas metaforas. Taip antai, kalbėjo apie 
„auksinius dorybės karolius“, apie „spinduliuojančius nekalty- 
bės žiburius, kur dega kuklumo aliejus“ ir net apie „katalikų ti- 
kybos tvirtovę, kurią išklibino pasaulinių žmonių balistai ir su- 
griovė baisaus vikrumo taranai.“ 

Visų šių vienuolių, gal, neoriginalių, bet didžiai darbščių, 
dažnai net pedantiškų mokslininkų bei literatų būta; mėgo savo 
darbą, savo ramų vienuolyną. Yorko vienuolyno vienuolis 
Alkvinas, Karoliaus Didžiojo dvare rimtai vaidinąs naujo Ho- 
ratijaus rolę, liūdėjo savo celės, iš kurios lango matyti gražus 
sodas, žaliuojančios pievos ir upytė. Bet, kaip Aldhelmo, mėgta 
tautiškos anglosaksų formos — metaforos, mįslės. — „Kas tai yra 
kūnas? — Dvasios būstas. — O plaukai? — Galvos drabužis. — 
Akys? — Kūno vadai, šviesos indai, minties ženklai. — Kas yra 
saulė? — Pasaulio švyturys, dangaus grožybė, gamtos malonė, 
dienos garbė, valandų vadovas.“ 

Kad ir neberašė, apskritai imant, anglosaksų kalba, vienuo- 
liai literatai vis dėlto neužmiršo nei jos, nei nacionalių poetų, 
šių „gleemen“, arba „scops“ tradicijų; priešingai, didžiai vertino 
tautos kūrybą, santykiavo su paskutiniais dainiais, kartais net 
patys anglosaksiškais poetais tapdavo. Ir toji anglosaksų poe- 
zija, kurią žinome iš keleto VIII-—X amžių veikalų, sydina seną 
germanų stabmeldystę su krikščionybe. Anglosaksų tautiškam 
būdui suprasti ši poezija turi didelės reikšmės. 

Dar garsiai skamba seni heroiški motyvai. — „Geatas“ (va- 
dinasi, gotas) Beovulfas skubina su keliais drąsiais draugais, 
norėdamas išgelbėti danų konungą Hrothgarą iš baisios biaury- 
bės Grendelio. „Jūros bjaurybės, įvairių spalvų priešininkės, 
stengėsi paskandinti, griebė jį savo darkiais nagais. Bet jis pa- 
siekė jas karišku savo kirviu ir nuvijo didelį vandenyno žvėrį, 
tris nikorus“ (nikors—biaurybės) „nužudė“. Daug baisesnis 
buvo prakeikto „eotenų“ (vadinasi, kanibalų milžinų ir Kaino 
sūnų) veislės Grendelis; kiekvieną naktį ateidavo iš savo pelkės 
į Hrothgaro rūmus ir suėsdavo vieną žmogų. Bet ir Grendelį nu- 
veikė Beovulfas. — „Grumėjo karaliaus salė... Abu buvo kaip 

pasiutę, stiprūs kovotojai. Rūmai dundėjo. Stačiai stebuklas 
buvo, kad neišsiskyrė geriamojo kambario sienos, dviems jau- 
čiams besirungiant, kad nesugriuvo puikūs rūmai... Stiptinai 
sužeista prakeiktoji bjaurybė. Didelė žaizda matyt ant jos pe- 
ties. Raumens išdraskyti, kaulai išlaužyti.“ Beovulfas nugalėjo, 
ir Grendelis bėgo į savo pelkę; „gerai žinojo, kad artinas pasku- 
tinioji“. Bet gyvenanti toj pačioj šaltoj ir baisioj pelkėj Gren- 
delio motina atkeršijo už savo sūnų: suėdė mylimiausią karaliaus 
„draugą. Tada Beovulfas drąsiai nuėjo ten, kur buvo šita plyna 
ir juoda pelkė, kur vėjas kaukė tarp kalnų. Medžiai ten skėtė 
lapotas šakas ties vandeniu; keisti slibinai, gyvatės plūduriavo 
pelkėtam ežere ir „kartais ragas dainavo mirties dainą, baisią dai- 
ną.“ Beovulfas be baimės šoko į ežerą, nugrimzdo ir pelkėto 
ežero dugne, Grendelio rūmuose, sunkiai ir pavojingai kovojęs, 
nužudė „bedugnės vilkienę, galingą jūros motę“... Grįžęs į tė- 
vynę, Beovulfas dar penkiasdešimt metų karaliavo, valdė „gea- 
tus“. Pagaliau kilo prieš jį didelius turtus saugojąs slibinas ir 
ėmė plėšti visą kraštą. Senas karalius „perdaug išdidus buvo: 
nenorėjo įieškoti didelio skraidančio žvėries kariuomenės pade- 
damas... Nebijojo kovos“, bet vis dėlto nuliūdo ir nenoroms ėjo, 
nes „jo likimas buvo prisiartinęs“ Ties pačia slibino ola at- 
sisveikino Beovulfas su savo draugais, nes, kad ir senas, norėjo 
„būti savo tautos gynėju“. Visi draugai, slibinui iššliaužus, iš- 
silakstė; beliko tik vienas Viglafas, nes žinojo, kad „protėviai 
nepratę buvo apleisti savo giminaičio ir valdovo.“ Šiam ištiki- 
mam draugui ir tarė paskutiniuosius savo žodžius nuveikęs sli- 
bina, bet mirtinai sužeistas Beovulfas. — „Penkiasdešimt metų 
esu valdęs savo tautą. Iš visų mano kaimynų nė vieno nebuvo, 
kurs būtų drisęs pulti manė net su kariuomene. Gerai valdžiau 
savo žemę. Nebuvau išdavikas ir priesaikų neteisiai nelaužiau. 
Tad galiu džiaugtis, kad ir kenčiu mirtinas žaizdas... Šitą tur- 
tą, kad ir senas esu, už mirtį nupirkau... Džiaugiuos, kad prieš 
mirdamas galėjau įgyti tokį turtą savo tautai... Dabar nebega- 
liu ilgai čia būti.“ 

Ypač šioj poemoj lengva pastebėti labai svarbūs, jeigu ne vi- 
sų anglosaksų, tai bent tautiškai charakteringo jų sluoksnio bū- 
do bruožai. Tai, visų pirma, tragiška ir melancholiška pasaulė- 
žiūra. — „Kiekvienas iš mūsų“, — sako didvyris, — „turi sulaukti 
šio mirties gyvenimo galo.“ Žmonės jaučia pasaulį baisų esant. 

Bet nepabūgsta — iki paskutiniosios nori kovoti su visokiomis 
bjaurybėmis net visai nusivilę, kovoti tik iš pareigos. Visi tu- 
rime mirti, gal, baisiai mirt, bet „kiekvienas, jei tik gali, prieš 
mirdamas tepildai tai, kas yra teisybė.“ Karalius rūpinasi savo 
tauta; jo draugas ir jo leudas, arba tanas, — tuo, kaip būti išti- 
kimam, Kaip savo vadas visur iki mirties ginti. Didžias nelaimes 
pranašavo poetas „geatams“ už tai, kad kariai paliko nelaimėj 
Beovulfa vieną. Jaunas tanas negali numirti, prisimindamas mi- 
rusį vadą; sapnuoja liūdną sapną. — Rodos jam, kad apglėbęs 
bučiuoja jis vadą, kad, kaip anksčiau, deda rankas ir galvą ant jo 
kelių. Bet pabudęs mato tik rausvas vandenyno bangas, paukš- 
čius, kurie maudosi, plavendami sparnais, šarmą ir sniegą su 
kruša. Dar smarkiau ima skaudėti jam širdies žaizda... Buvo 
jie storžieviai didvyriai; netikėjo ramiai, kaip keltai, kitu gy- 
venimu; nemokėjo, rodos, taip švelniai ir gražiai mylėti moterų: 
žinome tik dvi meilės elegijas, primenančias kiek keltų poeziją. 
Anglosaksai manė meilę neskiriamą jungtį, pareigą esant; ir visų 
gerbiama dalyvavo moteriškė jų pokyliuose. „Tavo žmona“ — 
įkalbinėjo skaitytojui karalius Alfredas — „gyvena dabar tik tau. 
Dėl to tik vieną tave myli. Daug ji turėjo gėrybių šiame gyve- 
nime, bet dėl tavęs viską paniekino... Kai tavęs nėra, — viskas, 
ką turi, rodos jai niekas. Taigi, tave mylėdama, ji pati save žu- 
do ir kuone miršta nuo ašarų ir ilgesio“. Toks buvo anglosaksų 
idealas, skirtingas, žinoma, nuo realybės. 

Šiaip ar taip, čia negalima kalbėti apie atoniją. Savo neiš- 
senkančia energija, savo atsparumu skyrėsi anglosaksai nuo vė- 
lybesnės imperijos romėnų. Gali vadinti juos ir primityviais, 
bet užtat tikrai gyvų Žmonių būta. Savotiškai suprato jie ir 
krikščionybę. Garsaus Whitby (Streoneshalh) praščiokas vie- 
nuolis Kaedmon (Caedmon), vadinamasis Cynewulf ir kiti 
poetai ėmė anglosaksų dainių (scops) kalba gražiai atpasakoti 
„viską, ką buvo girdėję nuo kunigų“, arba — ką patys buvo skai- 
tę, nes daugumas jų buvo kunigai. Vadinasi, poetiškai atpasa- 
kodavo šv. Raštą, bet visa Šventoji Istorija, ir Dievas, ir patriar- 
chai, ir Kristus su apaštalais, net pati gamta sugermanėjo. 

Taip antai, poetas atpasakoja pirmuosius Biblijos sakinius. 
— „Žemė dar nežaliavo; vandenynas buvo nejaukus, ir tamsa be- 
galo liūdna; visur, arti ir toli, amžinoj nakty bangavo klaikios 
bangos. Bet štai greita Šventoji Dvasia, dangaus sargyba, atle- 

kia, garsėdama ir spinduliuodama, per vandenis, per begalinę 
naktį. Tada angelų Kūrėjas ir gyvybės Viešpats liepė, kad švie- 
sa sušvistų ties plačiu, begaliniu vandenynu. Greit išpildyta 
Aukščiausiojo nutarimas: šventoji šviesa paplitusi ties begaly- 
be, kaip liepė Kūrėjas.“ 

Tai tikrai germaniškas vaizdas; ir gerai anglosaksams žino-. 
mos pajūrio uolos, įsiutusios bangos, audringa jūra apibūdino 
"gamtą, kur gyveno ir veikė Senojo Įstatymo didvyriai, Kristus, 
apaštalai ir šventieji. Negali sakyti, ar tai žydų ir krikščionių 
Dievas, ar germanų Odinas tiek panašus į galingą konungą. Bib- 
liją suprasdavo geriau, kaip Evangelijas. Skaitydami ir atpa- 
sakodami Bibliją, poetai įsivaizdavo germaniškus senovės didvy- 
rius, tik vadino juos visai kitais vardais, žydiškais bei krikščio- 
niškais. Negailestinga, bet heroiška Judita arba baisusis Olofer- 
nas kilimo yra iš germaniškų padavimų. Kaip jokios nelaimės 
nenuveikiamas didvyris, kaip piktasis jotas Lokis, iškilo Šėtonas. 
„Kam gi man maldauti Jo, Dievo, malonės?! Kam klausyti ir 
linkčioti man Jam galva?! Galiu būti Dievas, kaip ir Jis. Kel- 
kitės su manim, stiprūs draugai! Jūs neapgausite manęs kovo- 
dami, drąsios širdies kariai, išsirinkę mane savo vadu, garsūs ka- 
reiviail... Aš jų vadas, galiu valdyti šią karalystę, niekam ne- 
turiu šunuodegauti. Nebebūsiu Jo valdinys!“ — „Štai siauroji 
vieta, kur įburbino mane mano Viešpats! Ištikrųjų, visai kito- 
kios buvo tosios, kurias žinojome danguje. Jeigu mano rankos 
būtų laisvos, jeigu galėčiau, nors vienai tik žiemai, išeiti su savo 
kariuomene!“ Nes ir Dievo nugalėtasis Šėtonas nenustojo Jam 
priešininkavęs, gudriai ėmė gundyti žmogų. Dar ilga bus milži- 
niška kova tarp Dievo ir Jo priešų, kol ateis, pagaliau, Baisioji 
Diena, kurią anglosaksai poetai aprašė įkalbamiau, negu rojaus 
gyvenimą. 

Kaip anglosaksų Šėtonas labai panašėjo į puritono Miltono 
Liciperį, taip ir krikščioniškoj anglosaksų poezijoj vyravo, gali 
sakyt, puritoniškoji nuotaika. Krikščioniška dviejų karalysčių 
kova tęsė jotų ir asų kovą. O šioj kovoj anglosaksą viliojo, 
gal, ne tiek pergalė, kiek etiškas pareigos heroizmas. Anglas pu- 
ritonas, gali sakyt, jau gimė ir tikrai gimė. 

Dabar senoviškai, bet jau ir krikščioniškai imta niekinti že- 
mės gyvenimas. — „Prieš gimdamas turi, žmogel, savo namus... 
Greit būsi nuneštas ten, kur pasiliksi... Gyvensi šaltoj žemėj, 

tamsioj ir juodoj, kuri trūnės drauge su tavimi. Nėr rakto nuo 
šitų namų, ir tamsu viduje. Ten tu gerai būsi užrakintas, o mir- 
tis turės raktą. Šlykštūs yra tie namai, ir baisu ten gyventi. Gy- 
vensi ten, ir kirmėlės ės tave... Šauksies draugų, kad ateitų 
pabūti su tavim, bet nebeprisišauksi. Kas bepaklaus, ar patinka 
tau tie namai? Kas beatidarys tau duris ir jieškos tavęs? Nes 
greit būsi šlykštus ir baisus pažiūrėti.“ 

Tokios pesimistiškos pažiūros skyrė anglosaksų  krikščio- 
nybę nuo keltiškosios ir siejo ją su negatyviu, vadinasi, empiriš- 
ką pasaulį neigiančiu, asketizmu. Tačiau anglosaksai nebėgo nuo 
gyvenimo, nebuvo pasyvūs individualistai. Nes „puritaniškai“, 
etiškai bei tragiškai suprato jie ir absoliučiai reikšminga pareiga 
pripažino kovą su pasauliu; be to, ir vienuoliu tapdamas liko 
germanas, kaip ir buvęs, socialiu, tam tikros draugijos žmogum. 
Tad nenuostabu, kad anglosaksai energingai ir vaisingai varė mi- 
sijonierišką iroskotų darbą; tik charakteringas jiems ne opti- 
mistiškas, rytiečius primenąs kontempliatyvumas, bet praktiškas 
Dievo karių veikimas. Žinau, kiek hipotetiškos ir drąsios išva- 
dos iš menkučių, tiesą sakant, žinių. Bet turime žiūrėti ne tik į 
dabar tyrinėjamąją epochą. — Savotiškas Viduramžių asketizmas, 
Reformacija ir anglų puritanizmas perdaug sutinka su anglosaksų 
išreikštu germanišku būdu; tad negalima sakyti jį su šiais reiš- 
kiniais nesantykiavus. 

Kad ir imdamies krikščioniškas idejas iš romėnų kultūros, 
anglosaksai buvo čia originalūs: tautiškai individualizavo krikš- 
čionybę. Lotynų literatūros ir mokslo srity tebebuvo darbštūs 
mokiniai ir — kadangi pedagogika nemėgsta originalumo — 
geri, sąžiningi mokytojai. Tik tautėdama tampa dvasinė kultū- 
ra originali; ir šiam originalumui didelės reikšmės turėjo an- 
glosaksų poezija. Tačiau nereikia užmiršti ir lotynus imituojan- 
čių rašytojų; tegul jie rašė svetima kalba, o anglosaksiškai kar- 
tojo romėnų kultūros idejas ir vartojo josios literatūrines for- 
mas. Naujos idejos darė platesnį Žmonių akiratį ir gilino dvasinį 
jų gyvenimą; pirma vergiškai kartojamos, ilgainiui tautėjo ir 
virto esminiais tautos pasaulėžiūros elementais, net tautybės 
kristalizacijos centrais. Svetima, vinkli kalba ir ištobulintos 10- 

tynų literatūros formos auklėjo anglosaksą rašytoją. Šiuo at- 
žvilgiu tikrai verta palyginti pirmųjų anglosaksų metraščių ir 
įstatymų proza su Alfredo Didžiojo proza, kurią ir dabar leng- 
vai tebesupranta anglas. Čia kuklių vertėjų darbas, gal, svarbes- 
nis, negu originalių rašytojų veikla. Nes vertėjas ne tik gadina 
ir iškraipo gimtąją savo kalbą, bet ir kuria ją, pritaikindamas 
naujiems uždaviniams. Vertėjai ugdo ir stiprina tautos kalbą. 

Nuo 793 m. Angliją ėmė puldinėti ir plėšti vikingų karo 
draugijos, vadinamieji normanai (norsemen), t. y. Jutlandi- 
jos ir Norvegijos germanai, o ypač danai. Daugelis šių „šiau- 
rės žmonių“ nuo seniai jau plėšė visą vakarų Europos pajūrį; 
įsikūrę prie didelių upių žiočių, nuolat ėmė brautis į frankų, vė- 
liau — vokiečių ir prancūzų kraštus. Praėjus keturioms dešim- 
tims metų nuo pirmųjų Anglijos užpuolimų, 843 m. normanai vėl 
ėmė nebenustodami kovoti su anglosaksais; frankų atmušti, jie 
865 m. užkariavo Rytų Angliją (Ostangliją, Eastangliją), paskui 
— Northumbriją; tik pradėję užkariauti Merciją susidūrė su Ves- 
sekso karaliais. 

Egberto anūkas Alfredas Didysis (849 —871 —900) 
turėjo ne tik gintis nuo danų (normanų) ir tam reformuoti visą 
sumažėjusią savo valstybę, bet ir atgaivinti beveik sunaikintą kul- 
tūrą. Jis pats skundėsi, galėjęs savo valdymo pradžioj rasti tik 
du vyskupus ir du abatus, kurie mokėjo lotyniškai. Bet Alfredas 
buvo tikrai universalus žmogus. Geras administratorius, teisi- 
ninkas ir taupus šeimininkas būdamas, mėgo literatūrą, meną ir 
amatus, statė gudriai suprojektuotas tvirtoves, sukūrė anglo- 
saksų laivyną. . 

Pirmiausia Alfredas reorganizavo savo kariuomenę. "Tanai 
(thegns) sudarė šios kariuomenės branduolį ir paties karaliaus 
gvardiją. Penkias hufas (hides) turį žmonės (coerls) tarnavo 
šarvais ir šalmu apsiginklavę; jų sūnūs galėjo tapti tanais. Pri- 
reikus buvo šaukiami karan ir valstiečiai. Be tanų, ceorlų ir tau- 
tos kariuomenės kraštą gynė tvirtovės (burh), kurių gyventojai 
sudarė miliciją ir stiprius vinklius laivynus. 

Reorganizuotos kariuomenės ir laivyno padedamas Alfredas 
norėjo pirma sustabdyti, pagaliau, nuveikti danus. Valdymo 
pradžioj gynės nuo jų mokėdamas duoklę; veltui, nes 878 m. da- 
nai kuone pavergė Vesseksą. Tačiau tais pačiais metais Alfre- 
das sumušė juos ties Ethaudunu, nustūmė į Ostangliją, privertė 

krikštytis, o 885 m. atėmė iš jų net Londoną. Po dešimties metų 
danai, kaip ir Mercijos dalis bei britų valstybės, turėjo pripažinti 
Alfredo siuzerenitetą. Dešimtojo amžiaus pusėj Alfredo įpėdi- 
niai vadino save ne tik visos Anglijos karaliais, bet ir „basilie- 
jais“: — valdė visą kraštą nuo pietų iki Škotijos. 

Atgaivindamas Vessekso hegemoniją, Alfredas didžiai rū- 
pinosi socialia ir ekonomiška tautos tvarka; redagavo ir gerino 
senuosius Ethelberto, Inės ir Offos įstatymus; reikalavo, kad 
ealdermenai teistų žmones ne savo nuomone vadovaudamies, bet 
iš įstatymų, vadinasi, pirmiausia kad mokytųs skaityti. Jis rū- 
pinosi valstiečiais, net nelaisvaisiais darbininkais (esnewyr- 
than): leido jiems dirbti ir sau. Pusę biudžeto, kurį sudarė jo 
žemių pajamos ir baudos pinigai, skirdavo kasmet vargšams, 
vienuolynams, bažnyčioms ir mokykloms. 

Nes Alfredas didžiai vertino mokslą ir norėjo atgaivinti ne 
tik valstybę, bet ir kultūrą, kuri, jam viešpataujant, iš nort- 
humbriškos pasidarė saksoniška, o iš lotyniškai germaniškos — 
nacionali germaniška. Tiesa, Alfredas, kad ir vėlai pats tepra- 
moko lotyniškai, stengėsi ir turėjo ugdyti lotynų kalbą. To 
reikalavo Bažnyčios interesai; o pats karalius buvo maldingas 
krikščionis: su savo tėvu dukart aplankė popiežių. Kadangi ilgi 
ir sunkūs karai, gali sakyt, sunaikino mokslišką bei literatū- 
rišką anglosaksų tradiciją, tai Alfredas kvietė į Angliją Euro- 
pos mokslininkus ir literatus: franką Grimbaldą, galą 
Asserą, aprašiusį karaliaus gyvenimą, Joną Saksą ir ki- 
tus, ir išauklėjo visą humanistų kartą. Kontinentas tarytum grą- 
žino Anglijai tai, ką kadai gavo iš keltų ir anglosaksų. Tačiau 
Alfredo valstybėj kalbėjo jau saksiškai, saksiškai rašomi buvo 
įstatymai; saksiška buvo ir gimtoji paties karaliaus kalba. Vai- 
kas tebebūdamas, Alfredas atmintinai mokėjo daug senų savo 
tautos poemų bei padavimų ir pasakodavo juos motinai. Išau- 
gęs, versdino northumbriškai rašytus poetiškus veikalus į saksų 
kalbą, labai domėjosi rašomuoju saksų metraščiu, gal, ir pats 
dalyvavo tame darbe. 

Alfredas — gabus ir darbštus lotynų mokinys — nelabai 
originalus ir kiek pedantiškas buvo; bet jis — sąžiningas peda- 
gogas ir didelis nacionalistas (gerąja šio žodžio prasme). No- 
rėdamas praturtinti savo tautišką literatūrą romėniškąja, pats 
išvertė į saksų kalbą, iš dalies pažodžiui, o iš dalies — paminčiui, 

Orosijaus „Istoriją“, Bedos „Historia ecclessiastica gen- 
tis Anglorum“, popiežiaus Grigaliaus Didžiojo „Re- 
gula Pastoralis“ ir net Boetijaus „De consolatione philo- 
sophiae“. — „Norėjau“, rašo jis, „medžiagos, kuri išlavintų ma- 
no gabumus, kad neužmirštų žmonės visai mano talento ir dar- 
bo. Juk visi menai ir visi gabumai bematant pasensta, ir už- 
miršta juos žmonės, jei tik neturi rašytojas išminties... Visuo- 
met troškau gyventi kiek galima geriau ir palikti gerų darbų 
- savo palikuonims“. 

Žinoma, barbaras karalius nelabai gerai suprato kultūringo 
neoplatoniko Boetijaus filosofiją; perdažnai mistišką alegoriją 
pakeisdavo naivia vaikų pasakėčia arba papildydavo gilią romėno 
metafiziką primityviausios moralės pamokslų. Ir norėdamas 
negalėjai rasti Orfejaus mito grožybių ir neoplatoniškos pras- 
mės, skaitydamas Alfredo vertimą. — „Ši pasaka moko kiekvie- 
ną žmogų, kuris nori išvengti pragaro tamsos ir pasiekti tikrojo 
gėrio šviesą, kad nebežiūrėtų senųjų savo nuodėmių, norėdamas 
vėl nusidėti. Nes kas mielai kreipia dėmesį į savo nuodėmes ir 
vėl nusideda, tam jos labai patinka; tas nė nebemano jų pa- 
mesti, ir nebetenka senojo gėrio; tačiau gali pagerėti pagaliau“. 
Vis dėlto kai kurios neoplatonizmo idejos skverbėsi į tautišką 
paties Alfredo ir jo skaitytojų pasaulėžiūrą, siedamos su keltiš- 
kos ir rytų krikščionybės motyvais. 

Kalbant apie šią anglosaksų kultūrą, sunku pasakyti, kas 
yra germaniška, o kas keltiška arba lotyniška, nes IX—X am- 
žiuj Anglijoje užsimezgė visai nauja europiečių tauta ir visai 
nauja Europos kultūra, tiksliau sakant, — tam tikra šios tautos 
ir šios kultūros individuacija. Tikrojoj naujosios kultūros 
tėvynėj, Europos kontinente, tas procesas buvo truputį vėlyvas. 
Europos kontinente stipresnė buvo pirma romėnų, paskui — 
germanų kultūra; čia kultūrų sintezei reikėjo daugiau darbo. 


XII 


Frankai, longobardai ir popiežių Roma 

Tuo metu, kai anglosaksai kariavo ir tvarkė naują gyveni- 
mą Britanijoj, jų tėvyniečiai, ypač saksai, plito šiaurės 
Vokietijoj: brovės į kitų germanų ir slavų tarpą ir saugojo savo 
nepriklausomybę bei tautybę nuo įsigalėjusių frankų. Kraštas 
nuo Reino žiočių ir Reino intako Lippės iki Elbės upės ir Su- 
dėtų kalnų po senovei tebebuvo germanų tautybės ir senosios 
jų kultūros parama. O frankams teko politiškai formuoti nauja 
kultūra. 

Trečiojo amžiaus pusėj frankais (vadinasi, „drąsiai- 
siais“, „atspariaisiais“, gal, ir „laisvaisiais“) vadinta kelios, kar- 
tais susidedančios, kartais kovojančios tarpusavy, tautelės, 
ypač saliečiai, ripuariečiai, chattai ir chama- 
vai. Jau Tacito laikais frankų tautelių bruzdėta Reino pa- 
upy; III amžiui baigiantis, saksų stumiami saliečiai įsiveržė 
į dabartinę Belgiją ir Olandiją, ir Roma paėmė juos savo s3- 
jungininkais (foederatais), atidavė jiems gyventi batavų 
kraštą (Olandiją), greit — ir Toksandriją (šiaurės Brabantą). 
Po penkiasdešimt metų chattai ir ripuariečių dalis 
nusidangino iš anapus Reino į kraštą esantį tarp Reino ir Maaso 
upių. 

Maždaug 450 m. vienas saliečių konungas Chlojo pradėjo 
agresyvią frankų politiką: užkariavo Cambrai (Kambrė) miestą 
ir visą kraštą iki Sommės upės. Kito saliečių konungo Mero- 
vecho sūnus Childerichas (—428—466—) sąjungininkavo su 
„Romėnų karalium“ Aegidijum, kai gynė imperijos žemes 
nuo saksų ir visigotų. Childericho sostinė buvo Tournai (Tur- 
nė) miestas, kur 1653 m. rasta jo grabas. Childerichui mirus, 
valstybėlę valdyti ėmė jo sūnus Chlodovechas (gimė 466 m.). 

Jis buvo dar jaunas; bet jo tėvo laikais susiformavo jau stipri 
patrijotų partija, kuri norėjo praplėsti saliečių karalystę. Šios 
partijos planus pasisavino paaugęs Chlodovechas. O išaugo jis 
atsargus bei klastingas politikas ir didelis garbėtroška. Tačiau 
ilgai teko jam laukti. — Aegidijaus sūnus Syagrijus ne- 
buvo stiprus bei pavojingas, bet pietų Galijoj viešpatavo galin- 
gasis visigotų karalius Eurikas ir, prireikus, lengvai galėjo 
nuraminti frankus ($ 61). Neiškarto paaiškėjo, kiek silpnas 
buvo Euriko sūnus Alarikas. Be to, 493 m. Italijoj iškilo 
Theuderikas Didysis ($ 62). Šitas garsusis ostrogotų 
"karalius stengėsi įvykdyti germanizuotą Theodosijaus Didžiojo 
programą ir sudaryti germanų tautų sąjungą Romanijai nuo 
romėjų imperijos ginti. 

Tiktai 486—487 m. nuveikęs Syagrijų, Chlodovechas pra- 
plėtė savo valstybę iki Seinės upės, greit ir iki pačios Loirės 
(490 m.). Armorikos keltai ir romėnai pripažino frankų ko- 
nungo valdžią; o Theuderikas Didysis pasistengė netrukus 
įtraukti jį į savo sumanytą sąjungą; tuo tikslu vedė jo seserį, 
ir jam pačiam padėjo vesti burgundų karalaitę Chrodechildę. 
Bet Chlodovechas blogas buvo Theuderiko sąjungininkas: ne 
ostrogotų karaliaus politika jam rūpėjo, bet — savo, pusiau dar 
barbariška, pusiau jau romėniška, valstybė padidinti ir sustip- 
rinti. Tiesa, 502 m. Theuderikui pasisekė dar sustabdyti 494 
(ar 496) m. prasidėjęs frankų karas su visigotais. Bet Chlo- 
dovechas, norėdamas įsigyti romėnų, ypač romėnų kunigijos 
simpatijos, apsikrikštijo — tapo ne arijonu, kaip gotai ir bur- 
gundai, bet kataliku, kaip romėnai (496 m.?). 

Šis faktas turėjo didžiausios reikšmės frankų istorijai. — 
Nors germanų karaliai arijonai, apskritai imant, nepersekiojo 
katalikybės, pavergti romėnai žiūrėjo į katalikybę, kaip į savo 
tautybės ir kultūros simbolį. Kaip anksčiau stabmeldystė ($ 28), 
taip dabar Romos tikyba buvo patrijotizmo parama. Nugalėto- 
jai ir engėjai barbarai atrodė romėnams katalikybę persekioją; 
bet — tiktai atrodė. Negalima tikėti retoriškomis deklamacijo- 
mis, kad katalikų tikybą persekiojo visigotai, net vandalai Af- 
rikoj, nes teverkšleno vieni kunigai, o jie buvo Romos litera- 
tūros augintiniai, patrijotai. Arijoniškų Romanijos saugotojų 
sumanymą ardanti kilo politinė krikščionių Romos ideja; po- 
piežiai ir vyskupai kartais jautė ją, net formulavo, visuomet 
nors nesąmoningai siekė. 

Žinoma, ir frankai buvo barbarai; ir jie, kaip ir visigotai, 
norėjo sukurti savąją valstybę. Bet, frankams viešpataujant, 
nebegalima buvo motyvuoti politinio maišto religijos intere- 
sais. Be to, daugelis žmonių nebesitikėjo, kad romėnų valdžia 
grįš kada, tik — kad barbarai katalikai bus barbarų eretikų vie- 
toj. Karalių arijonų katalikai valdiniai jautėsi kataliko Chlo- 
dovecho šalininkai esą. Visigotų ir burgundų vyskupai slaptai 
palaikė Chlodovechą, ne be pagrindo tikėdamies, kad, jam nu- 
galėjus, daug laimės ir Bažnyčia. 

Tuo būdu katalikybė ne tik subičiuliaudino romėnus su 
frankais pačioj Chlodovecho karalystėj, bet padėjo jam nu- 
veikti barbarus arijonus. Tačiau frankų laimėjimui suprasti 
pravartu būtų pabrėžti ir kitas faktas. — Beveik visos germanų 
tautos greit atsiskyrė nuo savo tėvyniečių; kitus — burgundus, 
vėliau longobardus — atkirto nuo tėvynės užlindę tarp jų ir jos 
frankai. Bet pirmųjų imperijos užkariautojų neperdaug buvo. 
Apie 60.000 vandalų įsibrovė į Afriką; visigotų Galijoj ir Is- 
panijoj buvo nedaugiau, kaip 100.000 žmonių; burgundų Galijoj, 
be abejo, daug mažiau. Theuderikas įsiveržė į Italiją su 20.000 
karių; vadinasi, su juo atėjo apie 100.000 žmonių. Aišku: ka- 
dangi karai nesibaigė, o tėvyniečiai nykstančios tautos nepa- 
pildė, tai rytų germanai greit ėmė silpnėti ir romėti. Šio pa- 
vojaus išvengė frankai, nes plito tiek suromėjusioj Galijoj, 
tiek pačioj Vokietijoj. Iki Karoliaus Didžiojo, saksų nugalė- 
tojo, laikų frankai nenustojo santykiavę su primityvia, bet tau- 
tiška Germanija, ir, gali sakyt, kiekvieną žingsnį į vakarus bei 
pietus kompensavo žingsniu į rytus. Jų valstybės tikrai romė- 
niškai germaniškos būta. 

Ripuariečių konungo padedamas, Chlodovechas (496— 
497 m.) atėmė nuo smarkiai jo sumuštų alamanų aukštutinio 
Reino slėnį (vėliau pavergė ir prie Dunojaus gyvenančius ala- 
manus). Tačiau daug labiau rūpėjo frankų karaliui nuveikti 
burgundai ir galingiausieji savo priešai visigotai, užkariauti 
visa Galija. * Abi šias tautas jungė su ostrogotais Theuderiko 
sudarytoji sąjunga. Ją ardyti stengėsi pirmiausia Chlodove- 
chas, remdamasis didžiausiuoju Theuderiko ir jo politikos prie- 
šu — Bizantijos imperatoriumi; jis frankams buvo visai nepa- 
vojingas ir gudriai pagerbė jų konungą konsulo titulu. Dar 
anksčiau, 502 m., Chlodovechui pasisekė palenkti savo pusėn 

burgundų karalius. Jo, ripuariečių ir — netiesiog — bizantiečių 
padedamas, Chlodovechas (507 m.) pradėjo naują karą su visi- 
gotais. Sumušęs juos ties Vouglė (Vuglė), priėjo Garumnos 
upę, užkariavo Burdigalą (Bordeaux) ir paėmė vyskupo Herak- 
liano išduotą jam visigotų sostinę Tolosą (Toulouse); būtų, gal, 
sunaikinęs visigotų valdžią Galijoj, jeigu nebūtų jų užstojusi 
Theuderiko kariuomenė. 

Kaip ten bebūtų, visas Theuderiko sumanymas nuėjo nie- 
kais. Chlodovechas tapo galingiausiu germanų valdovu. Te- 
reikėjo sutvarkyti ir germaniška naujosios imperijos dalis, kur 
be Chlodovecho buvo ir kitų savarankiškų konungų. Dabar 
lengvai galėjo jis juos sutriuškinti, nes didžiai galingas buvo; 
tačiau elgėsi klastingai, dėdamasis tautos ir teisybės gynėjas 
esąs. Pats sukurstęs ripuariečių konungo sūnų nužudyti savo 
tėvą, pats jį už tai ir liepė mirtim nubausti; paskui, surinkęs 
ripuariečius jų sostinėj Kėlne, prisiekė nekaltas esąs ir pasiūlė 
jiems atsiduoti jo globon (mundium). Ripuariečių tauta pripa- 
žino ji savo karalium. „Nes Dievas“, — rašė Turo (Tours) 
miesto vyskupas šv. Grigalius, — „kasdien nugalėdavo Chlodo- 
vecho priešus ir didino jo valstybę dėl to, kad Chlodovechas 
geros širdies žmogus buvo; o tai Dievui labai patinka“. Vieną 
saliečių konungą ir jo sūnų Chlodovechas vyliumi paėmė į ne- 
laisvę ir abu įšventino vienuoliais, vėliau, sugavęs juos bėgant, 
nužudė... Karaliaus Chlojo ainio Ragnacharo nelabai mylėjo 
jo žmonės. Tai žinodamas, Chlodovechas nusiuntė jiems kartą 
visokių brangenybių (tik po laiko sužinota, kad tai buvo pa- 
auksuoti variniai daiktai), kad išduotų savo karalių. „Kam 
tu“, — sakė Chlodovechas belaisviui Ragnacharui — „leidai, 
kad tave supančiotų? Nužeminai visą mūsų giminę. Geriau 
reikėjo tau mirti!“ Ir už giminės garbę keršydamas pats savo 
ranka nužudė Ragnacharą, vienumat — ir jo brolį; brolį — už 
tai, kad negelbėjęs Ragnacharo. Paskui buvo nužudytas ir tre- 
čiasis brolis, „daugelis konungų ir artimiausių giminaičių“. 
Žemės ir turtai pateko, žinoma, į Chlodovecho rankas. Bet pa- 
šalinęs mažų mažiausia septynis „konungus ir giminaičius“, 
jis viešai skundėsi, kad turįs gyventi, kaip svetimšalis, nes ne- 
beturįs giminių, kurie, prireikus, galėtų už jį atkeršyti. „Geros 
širdies“ karalius tikrai norėjo sužinoti, ar liko dar nežinomųjų 
jam giminaičių, greičiausia — priešininkų. 

Kad ir nežmoniškai elgėsi, Chlodovechas buvo sąmojingas 
vyrukas, bent — geras politikas. Ne tik sujungė frankų ir ki- 
tas germanų tauteles į vieną tautą, bet, platindamas krikščio- 
nybę bei vienodai organizuodamas visą savo valstybę, sąmonin- 
gai ėmė jungti germanus su romėnais. Žinoma, ne visa tauta, 
tik kariuomenė, žygiavo ir kariavo su Chlodovechu; tad rytuose 
germanai gyveno, reliatyviai, tirštai, o juo toliau į vakarus ir 
pietus, juo labiau skverbės tarp čionykščių, savinos pabėgėlių 
paliktas žemes arba, paprastai, užgrobdavo romėnų dvarus ir 
kaimus. Vidaus, vakarų ir pietų Galijoj žemės savininkai, stam- 
būs dvarininkai, būdavo daugiausia pats karalius, jo karo drau- 
gai ir frankų didikai; naujų frankų valstiečių nedaug čia buvo, 
o frankų kaimų, manau, nė nebuvo. Kai kur užkariautojai su- 
sidurdavo su germanais kolonais, su žemės gavusiais germanais 
kareiviais, o visigotų valstybėj — su visur romėnų tarpe pakri- 
kusiais visigotais valstiečiais ir didikais. Šiaip ar taip, jokio 
naujo žemių dalinimo nebuvo; ir išviso frankai nekeitė ekono- 
miškos ir socialės santvarkos kita, germaniška. Be to, so- 
cialiai ekonomiška pačių germanų santvarka, kaip sakyta, prin- 
cipialiai (ne teisės ir technikos atžvilgiu) ne tiek jau skyrėsi 
nuo romėniškosios. 

Taigi, karalius įgijo begalo daug žemių, paveldėdamas iš 
dalies Romos imperatorių dvarus. Frankai didikai toji gero- 
kai praturtėjo. Jie ir sudarė valdantį naujos valstybės sluok- 
snį. Tai visų pirma buvo karaliaus karo draugai, jo antrus- 
tionai, paskui — tie Žmonės, kurie pripažino karalių savo 
patronu ir kuriuos gynė jo „žodis“ (verbum, mundium). Taip 
jie ir vadinosi — esantieji karaliaus žody (in verbo regis), ka- 
raliaus „žodininkai“. Bet pripažinti karalių patronu pigu buvo 
ir romėnui, — net reikėjo norint savo turtai ir sociali būklė ap- 
saugoti. Tuo būdu karaliaus „žmonių“ (jo „žodininkų“) tarpe 
atsirado ne tik germanų, bet ir romėnų, ypač romėnų didikų, 
nes karaliui, žinoma, nerūpėjo prasčiokėliai. Tuo metu, kai 
senoji frankų diduomenė ėmė syti su romėnų, greta jos, iš da- 
lies iš jos, išriedėjo nauja romėniškai germaniška aristokratija; 
ji sudarė paties karaliaus kariuomenę ir administraciją. 

Nei Chlodovechas, nei jo įpėdiniai neišardė politiškos ro- 
mėnų organizacijos pamatų. Stambūs dvarininkai iš sena buvo, 

tam tikra prasme, valstybės valdininkai, valdė ir teisė savo žmo- 
nes. Karaliaus užtariami vyskupai net sustiprėjo, ir jų kas- 
kart labiau ėmė priklausyti miesto defensorius (defensor civi- 
tatis) ir kurija. Nes „kurialiai“ ir „senatoriai“ — kitaip vadi- 
nami honorati, priores civitatis, primi civitatis, boni homines — 
nebuvo dar išnykę miestuose. Viena VIII amžiaus pusės „for- 
mula“ sako: vos honorati, gue curas puplicas agitis adsidue. 
Tuo metu miesto defensorius cum honoratis principalibusgue 
suis valdė gesta municipalia. 

Pasikeitė tiktai du dalykai. Viena, valstybė nebereikalavo 
tiek pinigų ir prievolių, kaip romėnų imperija, ir žmonės įgalo 
pagaliau truputį atsikvėpti: visų, net valstiečių ir miestelėnų, 
lengviau buvo gyvenama. Antra, karalius į kiekvieną valstybės 
apskritį, vadinasi, į miestą ir jo teritoriją, siųsdavo savo įgalio- 
tinį, savo komitą (comes), arba grafą (grafio), kuris ir tapo di- 
džiausiu civiliniu ir karo valdininku. Grafo priklausė tribuni, 
vicarii ir — germanų kraštuose — centenarii. Rytuose grafas 
greit pašalino senąjį pago (Gau) pirmininką, kurį Tacitas va- 
dino princepsu, o frankų Lex Salica — thunginu. Kadangi 
kiekviename germanų page buvo tvirtovė (burgas), arba bent 
teismo vieta (mallus, mallobergus), tai ši tvirtovė arba šis 
mallus pasidarė ilgainiui grafo rezidencija; o vėliau išaugdavo 
dažnai ir tikru miestu (oppidum, civitas). Taip antai, dabartinio 
Detmoldo miesto vardas ir yra ne kas kita, kaip senas žodis 
Tiheot-Malli, o XI amžiuje, minėtoji dabartinio Hannovero 
miesto dalis Tigislegė reiškia thingo (vadinasi, tautos susirin- 
kimo, to paties mallo, mallis) vietą. 

Visos naujos grafų valdininkijos centras buvo, savaime su- 
prantama, karaliaus dvaras (palatium, Pfalz). Čia iš antrus- 
tionų ir germanų bei romėnų didikų ilgainiui išriedėjo didžiau- 
sieji karalystės valdininkai: sinešalkas (Seneschal!), mar- 
šalkas (Marschall)) iždininkas, gėrimų pilsty- 
tojas, referendarijus, arba kancleris, ir didy- 
sis teisėjas (Pfalzgraf, comes palatii); vėliau didžiau- 
sios reikšmės įgijo namų ir ūkio vedėjas majordomas (maior 
domus). Karaliaus dvare valdininkija, kaip ir miestuose, su- 
sijungdavo su bažnytine hierarchija. Nes, ir čia panašėdamas 
į Romos imperatorius, frankų karalius žiūrėjo į vyskupus, kaip 
į valdininkus, svarstydavo su jais — net Bažnyčios susirinki- 


— 284 — 


muose — ne tik Bažnyčios, bet ir valstybės reikalus. Jis ga- 
lėjo taip elgtis su vyskupais, net skirti vyskupais senus savo 
valdininkus, nes Romos popiežiai tuo metu neturėjo didelės 
įtakos Galijos Bažnyčiai, kurios organizacija buvo visai sugu- 
rusi. Vyskupas tik karaliaus padedamas gynė ir valdė savo 
dieceziją ir savosios Bažnyčios žemes; didino jas irgi karalius. 
Vienas karalius realiai tejungė visas diecezijas į vieną Bažny- 
čią. Tad suprantama, kad norėdami pastiprinti savo valdžią 
Merovingai pertvarkė Bažnyčios organizaciją, sudarė valsty- 
binę frankų Bažnyčią, glaudžiau susijusią su karalium, negu su 
Roma. 

Bet politiškai veikianti vyskupija atstovavo romėnų im- 
perijos tradicijoms. Šios tradicijos iš visur skverbėsi į poli- 
tišką frankų valstybės santvarką, — į didelius dvarus, miestus, 
grafų apskritis ir centralines įstaigas. Karaliai imperatorių 
dvaro pavyzdžiu tvarkė savąjį dvarą; imitavo, žinoma, naiviai 
ir barbariškai. Jau Childerichas, kaip imperatoriai ir konsulai, 
vilkėjo purpuriniu apsiaustu. Konsulo titulą gavęs Chlodove- 
chas pasirodė žmonėms tokiu pat apsiaustu apsivilkęs, diade- 
ma vainikuotas; mėtė, kaipo naujas konsulas, auksinius ir si- 
dabrinius pinigus susirinkusiems. O jis, kaip ir visi Merovingai, 
didžiai gobšus buvo. 

Daug visokių turtų, ypač žemių susikrovė Merovingas; 
neapsakomai daug turėjo vergų, klientų, tikrąją kariuomenę 
sudarančių karo draugų. Valdė jis stiprios bei paklusnios val- 
dininkijos padedamas ir rėmėsi bažnytine hierarchija. Tapęs 
absoliučiu savo romėnų valdinių monarchu, jis net germanų gy- 
venamuose kraštuose nebebuvo toks, kaip senasis konungas, 
kurį sugniaužęs laikė tautos susirinkimas. Teoretiškai šio su- 
sirinkimo (vadinasi, pačios tautos) teisė (Volksrecht) buvo ka- 
raliaus teisės (Kėnigsrecht) šaltinis: karalius tik atstojo tautą. 
Bet praktiškai tautos susirinkimas nebeteko senosios savo 
reikšmės; tiesą sakant, net nebešaukiamas rados. Ir norint ne- 
begalima buvo surinkti visos po Merovingų valstybę pakrikusios 
tautos, ne tik visų frankų. Tokioj reliatyviai mažoj apskrity, 
kaip pagas, nefiktyvus gyventojų susirinkimas buvo tik pago 
dalies, šimtinės, susirinkimas, visos pago tautos susirinkimui 
atstovaująs ($ 65). Bet ir šiame susirinkime, perijodiškai šau- 
kiamame teismo tikslams, įsigalėjo grafui ir centenarijui teisti 

padedą teisės žinovai, vadinamieji rachineburgai. Kai karalius 
sušaukdavo visą tautą, tai — parėjo nuo susirinkimo vietos — 
rinkdavos vienur vieni, kitur kiti žmonės. Pastovūs tokių 
„tautos“ susirinkimų nariai tebuvo vieni didikai; ir tuo būdu 
diduomenė ėmė atstovauti visai tautai: žodžiai „valstybė“ (reg- 
num), „frankai“ ir „optimatai“ (arba nobiles) tapo pagaliau si- 
nonimais. Ilgiau išbuvo tautos susirinkimai kaipo kas kovo 
mėnuo šaukiama kariuomenė (kovo mėnesio laukas, Marzfeld), 
nes ji, germanų nuomone, ir buvo pati tauta. Bet šie susirin- 
kimai tik didelių karų metu įtakingi ir gausingi buvo; šiaip 
tautos - kariuomenės susirinkimai irgi silpnėjo ir virto paga- 
liau diduomenės suvažiavimais. 

Susirinkusi tauta nė tiek negalėjo svarstyti reikalų, kaip 
Tacito laikais; išklausydavo ir tvirtindavo visa, ką buvo ap- 
svarstęs su didžiausiais savo valdininkais ir tais pačiais didi- 
kais karalius ir ką jis siūlė patvirtinti. Nebe nutarimas, bet su- 
tikimas (consensus) tautos reiškė, kad karalius, vienas arba su 
didikais, nutarė ir kad tautai jo nutarimas žinomas. Visos tau- 
tos teisės koncentravosi karaliaus valdžioj, kuris valdė kraštą, 
teisė, leido, įstatymus (Jeges, edicta). Bet norėdamas kad visi 
žinotų jo įstatymą ir pildytų, karalius skelbė jį „tautai“ susi- 
rinkus. Taip antai, 508—517 m. viešai buvo paskelbtas įstatymų 
kodeksas — Lex Salica. 

Kiekviena frankų valstybės tauta gyveno savo teisėmis. 
Todėl, dar visigotų ir (Chlodovecho įpėdinių užkariautų) bur- 
gundų išleisti buvo konspektiški romėnų teisės kodeksai, vadi- 
namosios Lex Romana Visigotorum (Breviarum Alarici) ir 
Lex Romana Burgundionum. Pastarosios leidėjas, konungas 
Gundobaudas (mirė 516 m.), paskelbė ir pačią burgundų teisės 
kodeksą — Lex Burgundionum; visigotų konungas Eurikas pa- 
skelbė visigotų įstatymų rinkinį (Codex Euricianus, arba An- 
tigua). Savąja, kad ir nerašyta teise gyveno alamanai, baiu- 
varai, frankai ripuariečiai ir kiti. (Lex Alamanorum ir Lex 
Baiuvariorum priklauso VIII amžiui, Lex Ripuaria — tik IX). 
Taigi, kiekvienas žmogus gyveno ir bylinėjos pagal savo tautos 
teisę, kurią, teisę, tarytum nešės su savim, kur tik ėjo (Personal- 
recht, Stammesrecht). Žinoma, visos barbarų teisės buvo pa- 
našios; visos jos buvo baudų ir įvairių luomų žmonių vergeldo 
sąrašai. Bet įvairūs buvo įvairių tautų pinigai, baudos bei ver- 

geldai. Tad praktiškai sunkoka buvo bylinėtis, ypač kai bar- 
barai susidurdavo su romėnais. Visiems reikėjo bendrosios 
teisės. 

Merovingai negalėjo ir nenorėjo atmainyti romėnų arba 
barbarų teisių, nė manyt nemanė rašyti naujos vienodos teisės; 
tik įsakė, kad bylose labiausia būtų žiūrima atsakytojo teisės. 
Bet jie teisės atžvilgiu neskyrė romėnų nuo germanų. Laisvas 
žmogus, vistiek — germanas ar romėnas, vadinosi franku 
(homo francus), ir, jis nužudžius, riekėjo mokėti tas pats ver- 
geldas, kurio dvi dalis gaudavo giminės, o trečiąją — karalius. 
Už nužudytą „romėną“ (romanus) buvo mokama pusė vergeldo 
tiktai dėl to, kad tais laikais žodžiu „romanus“ vadino ne romė- 
nus, bet nelaisvus žmones, kurių buvo daug užkariautose že- 
mėse. Naujus įstatymus (J/eges ir edicta) leisdami Merovin- 
gai turėjo galvoj visus ir bet kurios tautybės savo valdinius. 
Manau, kad net Saliečių Teisė (Lex Salica) ne tik frankams, 
bet ir romėnams išleista buvo. 

Šiame kodekse yra, žinoma, daug tikrai germaniškų bruožų. 
Jo struktūra, teismo organizacija ir procedūra — visai germa- 
niška. Senasis germanų gyvenimas išeina aikštėn, kai skaitome, 
kaip Žmogus su savo kaimynais jieško ir atima radęs pavogtą 
arklį arba kitą kurį daiktą (— vadinamasis Anefang). Aišku, 
kad šitas skyrius ne romėnams, bet germanams parašytas buvo. 
Taip pat keistoka būtų buvę, jeigu, atsižadėdamas savasties, ro- 
mėnas būtų bėręs per savo galvą sukastą iš keturių lūšnelės 
kerčių žemę ir būtų šokęs per tvorą. Saliečių teisėj nebuvo 
liudytojų, tik priesaika, kitų žmonių (giminių, kaimynų) prie- 
saikos tvirtinama, ir „Dievo teismas“, arba vadinamosios 
ordalijos. 

Tačiau daugelis kodekso skyrių lietė ir romėnus. "Taip 
antai, Titulus de migrantibus, kai kurių istorikų iki šiol tebe- 
laikomas kalbančiu apie germanų Markgenossenschaft ($ 64), 
labiau atitinka socialiai ekonomišką romėnų tvarką. Štai šitas 
(XLV) „titulus“. — Si guis super alterum in villa migrare vo- 
luerit, si unus vel aligui de ipsis, gui in villa consistunt, eum 
suscipere voluerit, si vel unus exteterit gui contradicat migranti, 
ibidem licentiam non habebit. Vadinasi, — „Jeigu kas nori 
viloj (villa), kito žmogaus žemėj (super alterum) įsikurdinti, 
ir jeigu vienas arba keli viloj gyvenantieji sutinka jį priimti, 

bet jeigu yra nors vienas, kuris priešinas įsikurdinančiam, tai 
pastarajam ten gyventi neleidžiama“. „Villa“ žmonės vadino 
tada didelį dvarą; bet kadangi tokio dvaro valstiečiai gyveno 
kaimu, tai galima buvo vadinti taip ir bet kuris kaimas (vicus). 

Kai kur germanai gyveno kaimais. Tačiau socialistiško 
pobūdžio žemės bendruomenė (marka, Markgenossenschaft), 
viena, nesutampa su kaimu (nes buvo, pagal teoriją, didesnė už 
jį), antra, marka yra, kaip esam matę ($ 64), nacionalistiško 
vokiečių istorikų romantizmo vaisius, o ne tikras istoriškas fak- 
tas. Taigi, cituotas čia tekstas jokiu būdu negali įrodyti mar- 
kos teorijos. Visai galimas daiktas, kad germanai kaimiečiai 
dažnai priešinosi norinčiam jų kaime nusipirkti žemės sklypelį 
ir norėjo geriau savam kaimynui, o ne svetimam žmogui jį par- 
duoti. Tik nieko apie tai nežinome. Bet gerai žinome, kad 
romėno pono valstiečius visokeriopai jungė bendras dvaro ūkio 
planas, ir kad jie, kaip ir laisvo kaimo ūkininkai, tikrai turėjo 
teisės neleisti svetimšaliams pirkti sau kaimo žemių. Saliečių 
teisė tepakartojo imperijos įstatymą: proximis consortibusgue 
concessum erat, ut extraneos ab emtione removerent (palyg $ 8). 

Germaniškų ir romėniškų gaivalų junginys ir apibūdino 
frankų valstybę. Tam tikra prasme ji ne tiek germaniška buvo, 
kiek ostrogotų valstybė; nes ostrogotų tauta gyveno atskirai 
nuo romėnų, teremdama savo konungo gerbiamą, bet svetimą 
imperiją, o Theuderikas nebeįvykdė savo svajonės: iš dviejų 
tautų sudaryti vieną. Antra vertus, frankų karalystė irgi ne 
tiek romėniška, kiek ostrogotų. Tiesa, neskyrė (kaip ostrogo- 
tai, visigotai ir burgundai) valdinių germanų nuo romėnų, bet 
ir nesekė kol kas politiškų ir kultūriškų Romos idealų, bent ne- 
sekė jų sąmoningai. Frankų karalystė romėjo, bet nenustojo 
buvusi ir germaniška, tiksliau sakant, tapo visai naujo pobūdžio 
valstybe, neberomėniška ir nebe germaniška. Jos konungas 
įkvėptas buvo primityvaus germanų imperijalizmo ir jų valsty- 
binio instinkto stichijos. Tačiau frankų imperializmas kad ir 
labiau suromėjo, negu visigoto Alariko, nevirto dėlto tokiu Ro- 
manijos patrijotizmu, kaip Theuderiko imperijalizmas; buvo po 
senovei ir germaniškas, tik nepanašus į Euriko germanizmą. 

Frankų valstybė lygintina su Anglija ir su visigotų karalyste 
Ispanijoj, kur, priėmę katalikybę, visigotai ėmė tvarkyti savo- 
tišką valstybę ($ 64). Tik faktinai visuomet galėjo semtis jėgų 
iš vidurinės Germanijos. 

Chlodovechui numirus naujoj savo sostinėj Paryžiuje (Lu- 
tetia, Parisiis, 511 m.), valstybę pasidalijo, kaip privačią savastį, 
keturi jo sūnūs. Kiekvienas jų buvo savarankiškas valdovas ir 
gyveno savo sostinėj (Metz, Orlėans, Paryžius ir Soissons); bet 
visi vadinosi „frankų karaliais“ ir drauge rūpinosi užsienių po- 
litika, laikydamies sąjungos su Bizantija ir nuolat plėsdami sa- 
vo karalystę. Tad regnum Francorum buvo ir vienetas. Chlo- 
dovecho sūnūs užkariavo Burgundiją ir Tiuringiją, 
stengėsi pavergti net Italiją, kur paskutiniai ostrogotų ka- 
raliai — Vitigis, Totila (Badvila) ir Teja -— įniršę ko- 
vojo su bizantiečiais. Energingiausias iš šios Merovingų kar- 
tos buvo vyresnysis brolis Theuderikas (511—534 m.), ku- 
ris valdė rytų žemes, Auvergne ir, gal būt, saliečių kraštą; jo 
būdą bei politišką įtaką paveldėjo jo sūnus Theudebertas 
I (534—548). 

Theudebertas pats rašė imperatoriui Justinianui, kad valdęs 
visų frankų tautą ir šiaurės Italiją, žemes nuo šiaurės Jūros iki 
Pannonijos (iš kur grėsė Bizantijai ir Europai avarai). Jis 
vadino save augustu ir kaldino auksinius pinigus su savo 
vardu. To dar nedrįsę padaryti, anot bizantiečių istoriko Pro- 
kopo, nei kiti barbarų valdovai, nei pats persų karalius. Tiesą 
sakant, galingas frankų valdovas nelabai ištikimas Bizantijos 
sąjungininkas buvo; norėjo kariauti Italijoj ne Bizantijos, bet 
savo naudai; paskutiniais savo gyvenimo metais ėmė net sąjun- 
gininkauti su gepidais ir longobardais, norėdamas atimti nuo 
imperijos Balkanų pusiasalį Bet jo sūnui mirus (555 m.), iš- 
nyko Theuderiko I giminė, ir frankų valstybę vėl sujungė jau- 
nis Chlodovecho sūnus, žiaurus ir ištvirkėlis Chlotocha- 
ras I, — tik trumpam, trejiems metams (558—561). 

Tuo ir pasibaigė užkariavimo perijodas. Antrosios kartos 
Merovingams, išskyrus minėtą Theudebertą, trūko karingos dva- 
sios; be to, turėjo kovoti jie tarpusavy ir su įsigalėjusiais didi- 
kais. Juk valdinių diduomenė ėmė lipti su senąja germanų bei 
romėnų aristokratija ir su bažnytine hierarchija, kurios nebe- 
galėjo jungti nusilpę karaliai. Nepraėjo nė penkių dešimčių 

metų po Chlodovecho mirties, kaip valdininkija ir vyskupija, 
užuot jungus valstybę, skaldė ir silpnino ją. Tačiau nereikia, 
man rodos, perdėti kalbant apie anarchiją ir pasitikėti perdaug 
vieninteliu šaltiniu — Turo vyskupo Grigaliaus Historia 
Francorum. 

Tiesa, frankų karalystė 567 m. visai suskilo. Energingiau- 
. sias Chlotacharo I sūnus Sigibertas valdė germaniškas rytų 
žemes, vadinamąją  Austrasiją, kiti du broliai: Chilperi- 
chas — Neustriją (saliečių užkariautas romėnų ir visigotų že- 
mes), ir Guntramnas — Burgundiją. Bendros politikos 
brolių neturėta. Guntramnas (561—594) buvo geros širdies, 
bet menko proto ir visai silpnos valios žmogus; niekur nėjo iš 
savo Burgundijos. Kovojo tarpusavy kituodu broliai. — Kai 
Sigibertas vijo naujus frankų priešus avarus, Chilperichas 
pagrobė jo žemes ir užėmė jo sostinę. Grįžęs iš karo, Sigibertas 
savo rėžtu nuveikė brolį ir buvo jo valdinių pripažintas Neu- 
strijos karalium. Pagaliau, Chilpericho žmona žiauri Frede- 
gundė nužudė Sigibertą, ir vėl įsigalėjo Chilperichas. 

Tačiau negalima manyti, kad tiek greit būtų dingus pirmųjų 
Merovingų tradiciją ir kad visai būtų išnykus frankų imperijos 
vienovė. — Paryžius kurį laiką buvo bendroji brolių sostinė, 
nors kiekvienas gyveno savojoj: Sigibertas — Reimse, Chil- 
perichas — Soissone, Guntramnas — Orleane. Kaip Sigiber- 
tas, taip ir Chilperichas norėjo sujungti visas frankų žemes. 
Tiesa, politinių jų planų nesuprato šv. Grigalius Turietis. Bet 
pravartu žinoti, kad jis menkas politikas buvo; be to, buvo vys- 
kupijos ir diduomenės žmogus, dėl to ypačiai blogai įvertino 
Chilperichą, „mūsų laikų Neroną ir Irodą“. 

„Tuo metu parašė karalius Chilperichas ediktą (indicoium ja 
norėdamas, kad žmonės vadintų Šv. Trejybę tik Dievu, neskir- 
dami Jos asmenų. Dar pridėjo, kad nederą vadinti Dievo as- 
meniu, kaip kūno žmogų. Sakė jis Tėvą esant ir Sūnų, ir Šv. 
Dvasią. — Taip, tarė, Dievas apsireiškė pranašams ir patriar- 
chams, taip ir pats Įstatymas paskelbė. — Liepęs man visa tai 
perskaityti, karalius tarė: — Noriu, kad tu ir visi kiti Bažny- 
čios mokytojai tuo tikėtų. — Aš jam atsakiau: — Atsižadėjęs 
šito tikėjimo, maldingasis karaliau, turi tu tikėti tuo, ką mums 
yra palikę apaštalai ir kiti Bažnyčios mokytojai, ko yra mokę 
Hilarijus ir Eusebijus, ką ir pats esi išpažinęs per krikštą. — 

Tad supykęs karalius tarė: — Aišku man, kad šiuo klausimu 
Hilarijus ir Eusebijus yra dideli mano priešininkai. — Aš gi 
jam sakiau: — Reikia žiūrėti, kad neįžeistum nei Dievo, nei 
Jojo šventųjų. Nes turi žinoti, kad kas kita yra Tėvo Asmuo, 
kas kita — Sūnaus, ir kas kita — Šv. Dvasios... O Asmuo, 
apie kurį kalbi, reikia suprasti ne kūniškai, bet dvasiškai. Šiuose 
trijuose Asmenyse yra viena šlovė, viena amžinybė, viena val- 
džia. — O jis tarė man susijaudinęs: — Papasakosiu tai geriau 
išmintingesniems už tave, ir jie sutiks su manim. — Aš tariau: 
— Ne išminčius, bet kvailys bus tas, kas tikės tuo, ką sveikas 
siūlai, — Jis, sugriežęs dantimis, nutilo... Parašė tas karalius 
eilėraščių knygas, tarytum Sedulijų sekdamas; bent menkučiai 
jo eilėraščiai visai nesutinka su prosodijos (metrikos) taisyk- 
lėmis*). Be to, be esamų raidžių pridėjo dar naujų, t. y.: w 
raidę, kurią vartojo graikai, ae, the, uui, kurių ženklai yra Y, 
Z, D. Ir liepė jis visiems savo karalystės miestams, kad taip 
mokytų vaikus ir kad seniau rašytos knygos kur reikia būtų iš- 
skutinėtos ir pataisytos“. 

Tiesą sakant, Chilpericho sumanytoji abėcėlės reforma, 
gal, ir nebloga buvo; o jo eilėraščių įvertinti Grigalius ir visai 
nemokėjo. Nes, skaitydami Turo vyskupo prozą, gerai jau- 
čiame, kad jis nė negalėjo kurti geresnių eilėraščių. Žinoma, 
jo dogmatika buvo tikslesnė už karališkąją, bet vargu beg su- 
prato jis Trejybės dogmos reikšmę geriau, kaip bet koks moks- 
lo bei literatūros mėgėjas karalius. Chilperichas buvo ne blo- 
gesnis už Chlodovechą, kurį gynė Grigalius, ir, be abejo, daug 
kultūringesnis. Kaip ir visi Merovingai, plėšė jis žmones, nes 
reikėjo jam pinigų; ir kovojo su Sigibertu, nes norėjo sujungti 
frankų žemes. Bet kaip gi apie jį rašantis Grigalius galėjo 
būti nešališkas, jeigu karalius kovojo dėl valdžios su didikais 
ir vyskupais ir, anot paties Grigaliaus, nekartą skundėsi, kad 


*) Gregorii Turonensis Historia Francorum V, 44: 
Scripsit alios libros idem rex versibus, guasi Sidulium secutus; sed versi- 
culi illi nulla penitus metricae conveniunt ratione. VI, 46: Conficitgue 
duos libros, guasi Sidulium meditatus, guorum versiculi debiles nullis 
pedibus subsistere possunt; in guibus, dum non inteligebat, pro longis 
sillabis breves posuit et pro breves longas statuebat; et alia opuscula 
vel hymnos sive missas edidit, guae nulla ratione suscipi possunt“. Ta- 
čiau Venancijus Fortunatas rašė Chilperichui: Regibus 
aegualis, de carmine prior haberis. 

vyskupai apžergę kuone visas karaliaus žemes ir valdžią. „Šių 
laikų Nerono“ ne tiek jau žiauraus būta, kad, Sigibertą nužu- 
džius, pasigailėjo jis savo ir žmonos priešininkės, Sigiberto 
našlės Brunehildės. 

O Brunehildė dar stipriau stengėsi sujungti frankų že- 
mes, negu Chilperichas. Jos dvasios neslėgė nei Chilpericho bei 
Eredegundės pergalė, nei tai, kad nekenčianti jos, visigotų ka- 
ralaitės, diduomenė išvedė į tolimą Metzo miestą mažąjį jos sū- 
nelį Childebertą. Kai numirė Childebertas (575—595), kuris, 
Guntramnui mirus, prisijungė Burgundiją, senoji karalienė vėl 
įsigalėjo; energingai kovojo dėl nepilnamečių sūnaičių valdžios 
ir su diduomene, ir su Fredegunde, ir su Fredegundės sūnum 
Chlotacharu II. Buvo bepasiekianti savo tikslą: beužkariau- 
janti visą frankų valstybę Sigiberto giminei. Bet Metzo vys- 
kupo Arnulfo ir Pippino Senesniojo vadovaujami 
Austrasijos didikai susijungė su Burgundijos didikų vadu V ar- 
nacharuir Chlotacharu II; ir 613 m. Chlotacharas įsakė žiau- 
riai nužudyti Brunehildę. Laukiniai žirgai sudraskė senąją ka- 
ralienę, kurios tragišką didybę ir nenuramdomą neapykantą 
apdainavo Nibelungų daina. 


Ne Austrasija, bet Neustrija, ne Brunehildė, bet žiaurusis 
Fredegundės sūnus Chlotacharas II (584—629) vėl sujungė 
Frankus; tik daug nusileido diduomenei. Karalius susituokė su 
ja, pripažinęs teise tai, kas buvo diduomenės jau įsigyta (Gun- 
tramno ir Childeberto II taika Andeloto, arba Andlau, mieste 
587 m.). Chlotacharas paskelbė 614 m, ediktą (Constitutio Chlo- 
tarii), pirma apsvarstęs jį cum ponteficibus vel tam magnis viris 
optematibus aut fidelibus nostris in synodale concilio; tuo 
tarpu, kai tų metų Bažnyčios susirinkimas Paryžiuje svarstė, 
guid guomodo principis, guod salute populi utiliuš conpeterit 
ve! guid ecclesiasticus ordo salubriter obseryaret. 

Constitutio Chlotharii tiktai formulavo iš lėto susiforma- 
vusius karaliaus santykius su diduomene ir didikais vyskupais. 
Bet šie santykiai visai pakeitė pirmykštę Merovingų valstybės 
organizaciją. 

Valstybės organais pavertę miestus ir didikus, Romos im- 
peratoriai juos kontroliavo; o visą imperiją savarankiškai tvar- 
kė ir valdė centralizuotos ir reliatyviai paklusnios biūrokratijos 
padedami; be to, rėmėsi profesijonalų kariuomene. Teisės at- 
žvilgiu — imperatoriai nesidalijo savo prerogatyvų su diduo- 
mene, tik tarytum įgaliodavo didikus valdininkauti savo dva- 
ruose. Tr didikai jautėsi valdininkaują ne savo noru, ne savo 
teise, bet dėl to, kad imperatoriaus įgalioti. Net pirmykštės 
frankų valstybės didikų kitoniškų būta. 

Tapę frankų karaliaus valdiniais, romėnų didikai laikė fak- 
tišką savo buitį nuosava teise, susidariusia ne karaliaus malo- 
nės, bet Romos imperijos dėka. Antra vertus, pripažindami 
faktą patys karaliai pripažino ir teisę. Germanų ir pačių frankų 
diduomenė taip pat ne karalių malonės padaras, bet pačios 
tautos. "Tai buvo pastovūs tautos susirinkimų nariai, rinkę ka- 
daise konungus. Didikai buvo savo žemių savininkai bei val- 
dovai savo pačių teise. Jie, kaip ir šiaipjau germanai, didžiai 
vertino alodą, vadinasi, savąją žemę; ilgai, iki Theudeberto I 
laikų, priešinosi mokėti mokesčius, nes žiūrėjo į žemės mokestį, 
kaip į žemės ir jo savininko priklausomybės ženklą, 

Su šia naujų pažiūrų ir naujos reikšmės diduomene santy- 
kiuodami, turėjo tvarkyti savo valstybę Merovingai. Vietoj 
sunaikintos Romos biūrokratijos, pasistengė, tiesa, prisiugdyti 
naujos valdininkijos. Tačiau ši valdininkija panaši ne tiek 
į imperijos biūrokratiją, kiek į provincialią respublikos organi- 
zaciją; tik grafai, palyginti su prokonsulais, buvo menkutėliai 
žmonės, o susidūrė jie su stipria diduomene. Kaipo admini- 
stratoriai, teisėjai ir, prireikus, kariuomenės vadai, jie žinoma, 
galėjo suvaldyti aristokratišką opoziciją, juo labiau, kad gy- 
veno, „maitinos“, iš savo administracijos, ypač iš baudų, ir di- 
džiai turtėjo. Sunkoka buvo grafo valdžia. — Jis vertė žmones 
jieškoti ir sergėti nusikaltėlius, reikalavo, kad gyventojai lai- 
duotų už vienas kitą, piktino ir vargino juos baudomis, be rei- 
kalo į teismą traukdavo arba įnamiaudavo — apsistodavo su savo 
palydovais kur tik parūpdavo pagyventi. Sunkiai dūsavo gy- 
ventojai, ypač paprastieji žmonės, nes — kam gi pyktis grafui 
su didikais, jeigu gali praturtėti ir vargdienėlius kamuodamas? 
Viena negerai teišeidavo: vargšai bėgdavo stipriojo globon, o 
stiprieji, vyskupai bei didikai, užstodavo savo žmones. Tad 

nenorintiems atsižadėti savo pajamų grafams teko kovoti ir su 
didikais, o ypač su vyskupais, kurie gynė ne tik savo žmones, 
bet ir našles, našlaičius, Bažnyčioj atleistuosius iš vergijos. 

Labai svarbu, kad čia didikų ne su karalium, bet su grafais 
kovuta; be to, kovota, gali sakyt, privačiai, ne valstybiškai. 
Valstybės instinkto netrūko nei karaliams, nei grafams, nei di- 
dikams; bet niekas nesuprato, kaip reikia valstybė organizuoti. 
Karaliai žiūrėjo į savo valdininkus ne taip, kaip romėnų impe- 
ratoriai į biūrokratiją; nes laikė grafus ne tiek valdžios orga- 
nais, kiek savo žmonėmis. Be to, Merovingai visuomet linkę 
buvo pripažinti savo žmogumi, savo „žodininku“, kiekvieną jieš- 
kantį jų globos didiką. O karaliaus žodininku tapęs, didikas, 
žinoma, nebepriklausė grafo valdžios. Germanų trusties, 
arba, tiek germanų, tiek romėnų bei keltų patronato principas, 
sutarties (tad privačios, o ne valstybės teisės) principas, ir 
tvarkė, ir griovė Merovingų valdininkiją. Jos nelaikė tikrai 
valstybine nei didikai, nei patys valdininkai, nei, pagaliau, ka- 
raliai. Tiksliau sakant, visi suprato valstybę nebe romėniškai; 
ir nebe Romoj reikia jieškoti šios naujos valstybės principo. 
Negali sakyt, kad Merovingų karalystė nebuvo valstybė. Bet 
frankų valstybė nebe griežtai skyrėsi nuo frankų visuomenės; 
arba — pati frankų visuomenė virto nauja valstybe. 

Tiesa, vėlybesnės imperijos reformatoriai, kaip esam matę, 
politiškai prasmino visą jos ekonomiškai socialų gyvenimą; 
galima kalbėti net apie „etatizmą“ ir „valstybės socializmą“. 
Tad ir romėnai neskyrė valstybės nuo visuomenės. Bet, nebe- 
kalbant apie galingąją teisės sistemą, visai kita buvo romė- 
niško proceso linkmė. — Romoj valstybė asimiliavo visuomenę; 
frankų imperijoj visuomenė tapo nauja valstybe, tuo tarpu, kai, 
bloga romėnų biūrokratijos kopija, Merovingų valdininkija 
greit griovė. Romoj visuomenė buvo valstybinama, o čia — 
valstybėjanti. Tvarkydami savo valdžią socialiai ekonomiškai, 
romėnų imperatoriai sekė didikų, stambių dvarininkų pavyz- 
džiu; tuo norėjo juos politiškai nuveikti ir padaryti savo valdžią 
vieninteliu valstybės principu, šaltiniu ir centru. Kai tapo ly- 
gūs su didikais, Merovingų valdininkai visai susijo su diduo- 
mene, kur ėmė tartis su karaliais, kaip organizuoti valstybė. 
Politiška ir socialiai ekonomiška vėlybesnės imperijos san- 
tvarka faktiškai kuone sutiko su germaniškąja, tik pasta- 

roji buvo daug primityvesnė; todėl galime kalbėti apie reliaty- 
viai vienodą Merovingų valstybės buitį. Romėniška kultūra ėmė 
tikrai syti su germaniškąja. Bet žmonėms nustojus prasminti 
valstybę ir visuomenę romėniškai, tie patys faktai ir tos pa- 
čios įstaigos įgijo visai naujos, nebe romėniškos ir nebe ger- 
maniškos prasmės bei reikšmės. 

Didiko — romėno arba germano, vyskupo arba šiaip didiko 
— žemėse gyveno daug jo vergų ir nors laisvų, bet jo priklau- 
sančių žmonių. Kadangi vis daugiau turtų įgyjančios Bažny- 
čios kanonai draudė kunigams pardavinėti ir dovanoti šiuos 
turtus, tai Bažnyčios žemėse plačiai paplito jau žinomas mums 
prekariumas, kurį juo toliau, juo labiau ėmė vadinti be- 
neficiumu. Nes prekaristas, arba beneficiarijus, nebuvo že- 
mės savininkas; teisių, gali sakyt, turėjo dar mažiau, kaip pa- 
prastas nuomininkas, bet praktiškai maža Kuo nuo žemės savi- 
ninko tesiskyrė. Kaipo savininkas, valdė ir dirbo žemę, bet ne 
dėl to, kad buvo jos savininkas, o iš tikrojo jos savininko ma- 
lonės (beneficium). DPrekaristo, arba beneficiarijaus, savasties 
būta sąlyginės. Pradžioj nerašyta jokios sutarties, ir pačios 
sąlygos nebuvo aiškiai nusakomos. Prekaristas (beneficiarijus) 
valdė ir dirbo žemę, kol jos pareikalaudavo savininkas, ir tiek. 
Savininkui numirus, vėl turėdavo susitarti su jo įpėdiniu; o 
prekaristo sūnus galėjo paveldėti nuo tėvo prekariumą tik savi- 
ninkui sutikus. Tačiau ilgainiui prekariumas panašus rados į 
amžinosios nuomos sutartį. Ištikrųjų, Merovingų laikais kiek- 
vienas prekaristas (beneficiarijus) mokėjo tam tikrą čyžę, ga- 
lėjo įrodyti savo teisę dokumentais — savo paties prašymu 
(epistola precaria) ir žemės savininko atsakymu (epistola 
praestatoria). Šie dokumentai ir čyžė teisės atžvilgiu visai 
charakterizavo sąlyginę beneficiarijaus savastį Pačios šios 
savasties (arba valdymo, possessio) sąlygos buvo labai įvairios. 

Beneficiumas egzistavo ir plito ne tik Bažnyčios, bet ir 
pasaulinių didikų bei karalių žemėse. Be to, karaliai ir didi- 
kai statė savo žemėse daug naujų bažnyčių ir dovanodavo joms 
žemių: vis dėlto laikydavo šių bažnyčių turtą ir net pačius ku- 
nigus „savaisiais“: žemės ir kunigai priklausydavo kiek Baž- 
nyčią pastačiusio didiko. O tos bažnyčios įgydavo daug žemių 
ir iš kitų žmonių; savo rėžtu ir dalindavo jos žemes prekaris- 
tams. Tad natūralu, kad karaliai dažnai dalindavo kariams, val- 

dininkams ir šiaip žmonėms savo statytojų ir išviso (karalių 
globojamų!) bažnyčių žemes tokiomis sąlygomis, kad gavusieji 
tarnautų karaliui, bet būtų Bažnyčios prekaristai, arba bene- 
ficiarijai. 

Toks karaliaus žodžio prekariumas (precarium verbo re- 
gis) nieko nestebino, nes sąlyginės savasties sąvoka germanams 
nesvetima buvo. Ne tik prekaristo, bet ir dovanotoji žemė sky- 
rėsi nuo alodo (—tėvonystės) arba prisipirktinės žemės. Do- 
vanotoji žemė, tam tikra prasme, nenustodavo priklausiusi kiek 
dovanotojui: savo tarnus ir valdininkus bausdami, karaliai pir- 
miausia konfiskuodavo tai, ką buvo dovanoję. Pradžioje fran- 
kų karaliai (kaip ir anglosaksų, visigotų bei longobardų kara- 
liai, net visų germanų didikai) duodavo savo tarnams, karo drau- 
gams ir valdininkams žemės tokiomis sąlygomis, kad apdova- 
notieji ištikimai tarnautų ir paklusnūs būtų (obseguium). 
Principialiai dovanotojas visuomet galėjo pareikalauti šios že- 
mės ir atimti ją; gavusiojo vaikai jos nepaveldėdavo. Ji ne- 
buvo prekariumas, bet netoli to. 

Kaip ten bebūtų, bet karaliaus ir didikų karo draugai ir 
išviso privatūs kariai buvo arba prekaristai-beneficiarijai, arba 
panašūs į beneficiarijus. Šiuos „žmones“, arba „tarnus“ — 
vadinosi jie Ieudes, gasindi, pueri, arba, anglosaksiškai, tanai, 
(thegn — vaikai, palyg. graikišką tėxvov), vassi (gal, keltiš- 
kas žodis), vassali — skyrė nuo kitų beneficiarijų tai, kad kaipo 
klientai kariai pasižadėdavo jie būti paklusnūs savo patronui, 
savo „senesniajam“ (senior), ir atsiduodavo jo valiai (obseguium 
ir commendatio; palyg. praecipuum sacramentum, $ 65). Ta- 
čiau ne visi jie buvo laisvi žmonės, nors daugelis karaliaus v a- 
salų tapdavo grafais, dukais (hercogais) ir apskritai didikais. 
Tokie galingi ir laisvi, bent pasidarę pagaliau laisvi vasalai, 
stengėsi paversti savo beneficiumą paveldimuoju, o bekovojant 
karaliams savitarpy, pakeisdavo vieną karalių-patroną dažnai 
kitu. 

Laisvų ir visai niekam nepriklausančių žmonių — žemdir- 
bių, amatninkų ir pirklių — Merovingų valstybei netrūko; jų, 
palyginti su romėnų imperijos laikais, net daugiau atsirado. 
Visi prisiekdavo karaliui (priesaika — Ieudesamio), mokėdavo 
mokesčius, eidavo pareigas, šaukiami buvo karan. Bet kariuo- 
menės branduolį, svarbiausią dali, dažniausiai ir visą kariuo- 

menę vasalai, vasalai didikai ir privačios jų kariuomenės suda- 
rydavo. Taip pat-privatūs (ne valstybiniai) karaliaus santykiai 
su jo vasalais beneficiarijais tapo ilgainiui naujos valstybės 
principu. Čia labai svarbu, kad didesnieji vasalai ėmė stieptis 
iki paties karaliaus: kėlė juos karai ir jų pačių vasalai bene- 
ficiarijai. Prisisavino jie karaliaus valdininkų, net paties ka- 
raliaus teises. 

Grafams valdant visą kraštą, karaliaus (kaip romėnų laikais 
— imperatoriaus) žemės buvo ypatingų valdininkų (domestici) 
valdomos. Grafai neturėjo teisės „karaliaus dvare mokesčių 
rinkti, prievolių reikalauti, gyventojų teisti. Karaliaus dvaras 
nepriklausė grafo valdžios, buvo immunis. Romėnų terminas 
immunis pirma reiškė tai, kas buvo laisva nuo tam tikrų mo- 
kesčių ir prievolių (munera, munera sordida). Bet, kadangi 
renkantis mokesčius ir reikalaujantis prievolių grafas ir teisė 
gyventojus, tai immunitetu greit imta vadinti teisė arba privi- 
legija, kuri drausdavo grafui valdininkauti pačiam privilegi- 
juotam dvare. Grafas nebeturėjo teisės įeiti į tąjį dvarą. Immu- 
nitetas, tai libertas ab introitu judicum (Judex — teisėjas ir 
išviso valdininkas — grafas ir bet koks valdininkas). 

Šis iš karaliaus valdžios kilęs immunitetas tiek suaugo su 
pačia žeme, kad ne tiktai gavęs ją beneficiarijus, bet ir apdo- 
vanotas ja žmogus įgydavo immuniteto teisę. Be to, kaip 
esam matę, immunitetas ėmė dygti jau imperijos laikais — im- 
peratoriaus ir vėliau didikų žemėse ($ 8). Tačiau tik Mero- 
vingams viešpataujant virto jis iš privilegijos tikrai valstybine 
įstaiga. — Kadangi grafai labiau plėšė kraštą, negu valdė, tai 
vyskupai, abatai ir šiaip didikai šaukėsi pačių karalių ir prašė, 
kad uždraustų grafams įeiti į didiko žemes. O karaliams labai 
tiko, apkarpant pavojingą grafų valdžią, nauja malone pririšti 
tiesiog prie savęs didikai. Mielai gindavo Merovingai didikus, 
ypač vyskupus, nuo įeinančių grafų, ab introitu judicum; tam 
rašė immuniteto diplomą, kur draudė grafams valdininkauti di- 
diko žemėse. Nuo tada patys didikai immunistai ėmė šaukti 
karius, rinkti mokesčius valstybei ir teisti savo Žemės gyvento- 
jus. Tai ne naujiena, nes nuo seniai jau buvo dvarininko teis- 
mas menkesnėms byloms (causae minores) spręsti; o didesnes 
bylas (causae majores), kaip ir anksčiau, spręsdavo grafas, tik 
jau immunisto padedamas ir ne immunisto dvare. Tuo būdu 

immunitetas nepanaikino valstybinės grafo teisės, jo bannum'o, 
bann'o; nepadarė nė dvasininko teisėju bei valdininku, tik teisės 
paprotį pavertė teisės norma ir pripažino valstybinę dvarininko 
reikšmę. Dvarininkas ir pirma buvo jau dalyvavęs grafo teis- 
me, kai jo, dvarininko, žmonės bylinėjosi su negyvenančiais jo 
žemėse žmonėmis, su personae publicae, ir kai būdavo svarbesnių 
bylų. Nuo seniai spręsdavo jis mažesnes bylas tų žmonių, ku- 
rie gyveno žemėse, įsiterpusiose į jo dvaro teritoriją, bet pri- 
klausančiose laisviems žemdirbiams arba kitiems savininkams. 
Čia jis atrodė tikras valdininkas. Jam tereikėjo įsigyti bannas, 
aukštesniojo teismo teisė. 

Immunitetas, vasalitetas ir beneficiumas, charakteringiau- 
sios naujosios frankų valstybės įstaigos, griežtai skyrė ją nuo 
romėnų imperijos. Šis skirtumas yra tas, kad politinė valdžia 
kildinama ne iš vieno visai tautai atstovaujančio imperatoriaus, 
bet iš susitarusių su savo karalium valdinių. Sakėmė „valdi- 
nių“, bet čia valdiniai nustodavo buvę valdiniai — tapo tokiais 
pat tautos susirinkimų palikuonimis, kaip karalius, ir politinės 
valdžios subjektais. Šią neišnykusią, bet tarytum subyrėjusią 
politinę valdžią jungė susitarimo keliu kad ir svarbiausią, bet 
tik dalelę tos valdžios teturįs karalius. 

Valstybėjančios diduomenės įsigalėjimą ir frankų aristo- 
kratizaciją daugumas istorikų aiškina tuo, kad privačiais savo 
interesais besirūpiną Merovingai negalėję suprasti, kas yra val- 
stybė ir jos organizacija, ir kad vadinamasis natūralusis ūkis 
net neleidęs kitaip organizuoti valstybės. Merovingų laikais ne- 
buvę nei pramonės, nei prekybos, nei pinigų. Prekiaujama buvę 
tik prabangos dalykais, o menkos pramonės trupinių tebuvę tik 
didikų dvaruose. "Tad karaliai ir norėdami negalėję kitaip at- 
silyginti savo valdininkams, kaip savo žemėmis. Vargšas kara- 
lius maitinęs savo dvariškius ir pats mitęs važinėdamas po savo 
dvarus ir eksploatuodamas juos paeiliui; ne valdęs, bet plėšęs 
gyventojus ir krovęs į savo iždą auksą, sidabrą ir visokias bran- 
genybes. O didikai dar mažiau supratę valstybės prigimtį ir 
reikšmę. Nebuvę bendro ekonomiško valstybės gyvenimo. Tad 
ji turėjusi irti: tapusi silpnoka stambiųjų dvarininkų sąjunga. 

Neblogo veikalo La fin du monde antigue et Ie dėbut du Moyen 
Age autorius Ferdinand Lot net stebisi tuo, kad frankų kara- 
lystė tiek ilgai atrodė didelė ir galinga valstybė. Reikėtų ste- 
bėtis ir tuo, kad ji visai nežuvo, bet kad, VII amžiui įpusėjus, 
vėl ėmė stiprėti, 

Tačiau minėtasis natūralusis ūkis, tai tokia pat mokslinin- 
kų fantazija, kaip ir komunistinė senų germanų marka. Abstrak- 
čiai ir teoretiškai kalbant, žemdirbystė griežtai galima skirti 
nuo pramonės ir prekybos. O faktiškai žmonių visuomet pre- 
kiauta ir prekybai dirbta; pramonė ir prekyba visuomet yra jun- 
gus kiek žmones. Vienu žodžiu, ekonomiškai Merovingų val- 
stybė maža kuo tesiskyrė nuo V-jo amžiaus Galijos. Tai gra- 
žiai parodė žymiausias Viduramžių tyrinėtojas A. Dopsch pa- 
grindiniais savo veikalais — Grundlagen der europžischen Kul- 
turentwicklung ir Die Wirtschaftsentwicklung der Karolin- 
gerzeit. 

Galijos miestai, kaip esam matę ($ 74), visai neišnyko. 
Kiekvienam mieste gyveno daug visokių amatninkų.  Amatnin- 
kavo žmonės ir naujuose Germanijos pagų miestuose. Griga- 
lius Turietis mini dailides, dažytojus, audėjus ir vieną pagar- 
sėjusį Paryžiaus siuvėją. Auksakaliai ir juvelirai dirbo, žino- 
ma, karaliams ir didikams; bet kalviai, kurpiai ir kiti rūpinosi 
ir šiaip žmonėmis. Miesto rinkoj ne tik miestelėnas, bet ir kai- 
mietis prisipirkdavo, ko tik reikėdavo. Nereikia perdėti kal- 
bant apie didelio dvaro amatų reikšmę. Ir tokio dvaro gyven- 
tojai, net vergai, pirkdavos mieste žemės ūkio padargų, drabu- 
žių ir t. t, Daug amatninkų atsiduodavo didiko globai: norė- 
davo išvengti prievolių ir mokesčių; bet nenustodavo dirbti ir 
gyventi mieste. Antra vertus, didikas dažnai atleisdavo savo 
vergus miestan amatninkauti — in publico artificium exercere. 
Vis dėlto laisvų daugumas amatninkų buvo. Kai kur yra buvę 
net tam tikrų atskirų amatų organizacijų. Taip antai, longo- 
bardų įstatymai (Edictum Rothari) kalba apie „magister coma- 
cinus cum collegantes suos“, arba „cum consortibus suis“. Visi- 
gotų valstybėj miesto gyventojų dalį sudarė collegiati, o, anot 
Grigaliaus Turiečio, panašių organizacijų (magisteria) būta ir 
Frankų karalystėj. Gal būt, kai kurios organizacijos yra kilu- 
sios iš romėnų imperijos kolegijų ($ 10), tik nebe vyriausybė 
vertė Žmones organizuotis, bet jų pačių interesas. 

Miesto rinkos, miesto pramonė ir prekyba ekonomiškai jun- 
gė, žinoma, tik nedidelę apskritį. Bet frisai ir saksai gyvai 
prekiavo su Britanija ir Airija: gabeno į Frankus ne tik vergus 
bei visokias užsienio prekes, bet ir savo pramonės produktus 
— milus ir audinius. Net su „šiaurės žmonėmis“, su normanais 
prekiavo saksai bei frisai; ir daug jų visuomet buvo didesniuose 
Frankų prekymečiuose, ypač šv. Dionisijaus (St. Denis) pre- 
kymety prie Paryžiaus. Čia susivažiuodavo frankų valstybės 
ir kitų kraštų pirkliai. Vienas dokumentas mini pirklius ex 
Hispania. Daug „negotiatores transmarini“, arba, kaip longobardų 
įstatymuose, „varegang“, prekiavo pietų Galijoj, pačioj Ispanijoj 
ir Italijoj. Nenuostaobu, nes Viduramžių jūra nenustojo buvus 
svarbiausias prekybos kelias, kurioj, prekyboj, dalyvavo ne tik 
siriečiai, žydai ir aigiptiečiai, bet romėnai, visigotai, ostrogotai, 
vėliau — longobardai ir frankai. Svetimšaliai pirkliai net įsikur- 
davo Italijos, Ispanijos ir frankų valstybės miestuose; bet ir 
čionykščių pirklių, palyginti su amatninkais, ne menkų žmonių 
būta. 

Vienas Turo miesto pirklys pirkdavęs vyno Orleane — kur 
pigiau, — parduodavęs jį Ture, ir daug uždirbęs. Kitas mirda- 
mas užrašęs daug turto įvairioms Paryžiaus bažnyčioms. „Tuo 
metu“ (585 m.) „didelis badas prislėgė kuone visą Galiją. Pirk- 
liai taip baisiai plėšė žmones, kad už trečdalį solido teduodavo 
saiką (modium) arba net pusę saiko grūdų. Neturtingieji ėjo 
vergauti, kad nors kiek gautų maisto“. Dar įdomesnis už šitą 
spekuliacijos pavyzdį yra kitas to paties Grigaliaus pasakojamas 
faktas. — Virodunumo (dabartinio Verdun) miesto vyskupas 
paprašęs karalių Theudebertą paskolinti miesto gyventojams pi- 
nigų, kad lengviau būtų prekiauti, kaip ir kitų miestų pilie- 
čiams. Vyskupas savo piliečių vardu žadėjęs atiduoti pinigus 
su procentais. Dievobaimingas karalius paskolinęs didelę su- 
mą; Virodunumo gyventojai prekiavę (negotia exercentes), 
tapę turtingi ir — „iki šiol tebelaikomi turtuoliais“, usgue hodie 
magni habentur. 

Merovingai, kaip ir ostrogotų, visigotų bei longobardų ka- 
raliai, globojo pirklius; leido įstatymus prekybai globoti ir 
augti. Tiesa, jeigu Italijos ir Ispanijos valdovai paliko mums 
daug tokių įstatymų, tai negali dar sakyti, kad buvo panaši į 
Merovingų įstatimdavystę. Tačiau VII amž. graikas Agathijas 

rašė, kad frankai naudojos prekybine romėnų teise. Taip pat 
ilgai buvo apyvartoj romėjų ir romėnų pinigai, nors iš dalies ir 
pačių barbarų karalių kaldinami. Kadangi barbarų karaliai ir 
norėdami negalėjo tiek biūrokratiškai tvarkyti ir prižiūrėti 
prekybos, kaip romėnų imperatoriai, tai pirkliai truputį laimėjo; 
be to, daugiau rados laisvų valstiečių, ir ekonomiška smulkiųjų 
žemės savininkų būklė kiek pagerėjo. Kiek prekyba turėjo 
reikšmės rodo ir tai, kad didžiausią dalį valstybės biudžeto su- 
darė ne žemės ir pagalvio mokesčiai, o telonea, netiesioginės 
pajamos. Visokių šių pajamų būta: portoria (uosto mokesčiai), 
foratica (rinkos m.), Jaudatica, arba salutatica (mokesčiai už tei- 
sę prekiauti), saumatica (galvijų pirkėjų mokestis), pulveratica, 
rotatica, timonatica (mokesčiai už prekių vežimą), portatica, 
pontatica (upių prieplaukų ir tiltų muitai) ir kt. 

Iš visa to aiškiai matyt, kad ne natūralusis ūkis vertė Me- 
rovingus ugdyti savo valdininkiją remiantis žemės savininkų 
klase. Paprastai jie imitavo vėlybesnės imperijos pavyzdį, kuri, 
kaip minėta, valstybės santvarkos pamatan dėjo tąją klasę, ir 
tokios agrarinės valstybės tikslams taikydavo prekybą ir pra- 
monę. Barbarų karaliai negalėjo, žinoma, nė įsivaizduoti kitos 
valstybės, juo labiau, kad turėjo taikintis su romėnų diduomene 
ir su germanų demokratija, tapusia didikų oligarchija. 

Minėtu 614 m. Ediktu Chlotacharas II nereformavo valsty- 
bės, tik konstatavo ir formulavo naujus karaliaus valdžios san- 
tykius su didikais. Pripažindamas įšventinančios savo vysku- 
pus ir savo Žmones globojančios Bažnyčios teises, vyskupų ir 
didikų patronatą, immunitetą ir žemesniąją jurisdiktiją kara- 
lius kartu tvirtino ir savo paties teises. Tuo būdu Chlotacharo 
Ediktas buvo kompromisas tarp karaliaus ir diduomenės. Ka- 
ralius pažadėjo skirti grafais tik vietinius žemės savininkus, 
kad jie savo turtu atsakytų už visokias jų padarytąsias netei- 
sybes. Bet tuo grafai įgalo tapti vietinės diduomenės atstovais, 
paliekančiais grafo titulą ir pareigas dažnai net savo sūnums. 
Dar didesnės reikšmės turėjo tai, kad kiekvienoj frankų val- 
stybės daly (— Austrasijoj, Neustrijoj ir Burgundijoj) diduo- 
menė susiorganizavo. Jos vadai buvo prašokę kitus valdininkus 

majordomai ($ 74), kurie, kaipo karaliaus ekonomai, pri- 
žiūrėdavo savo valstybės dalies domestikus (ib.) ir bene- 
ficiarijus. 

Ir pati diduomenė visai neneigė valstybės, ir karalius bei 
didikų tarpininkai majordomai tarytum paveldėjo pirmųjų Me- 
rovingų ideologiją; o majordomai virto pamažu tikrais frankų 
valstybės valdovais. Chlotacharas II ir jo sūnus Dagober- 
tas I (629—639) buvo paskutiniai energingi karaliai. Chlota- 
charas, kaip rašė vadinamasis Fredegarijus, „šešioliką 
metų laimingai valdė visą Frankų karalystę... Gyveno santaikoj 
su kaimynėmis tautomis. Buvo kantrus karalius, apšviestas, die- 
vobaimingas, labai dosnus: apdovanodavo bažnyčias ir vysku- 
pus, duodavo daug išmaldų vargdieniams; buvo visiems geras 
ir didžiai pamaldus“. Dagobertui pasisekė prijungti prie savo 
valstybės dalis savarankiškos bretonų (keltų britų) Armo- 
rikos; energingai, bet, tiesa, ne labai sėkmingai kovojo jis ir su 
Akvitanijos vaskonais; kišosi į visigotų Ispanijos 
reikalus; padarė „Amžinąją Taiką“ su Romėjų imperija 
(631). Tačiau didžiausias pavojus grėsė Frankams iš rytų. Ten, 
jau VI amžiaus pusėj, puolė Frankus įsikūrę Pannonijoj Ava- 
rai. Tuo tarpu, kai avarų stumiami longobardai veržėsi į Tta- 
liją (568), jie patys baisiai plėšė visus kraštus nuo Karpatų kal- 
nų iki Dunojaus bei rytų Alpių ir pavergė daug slavų taute- 
lių. Apie 623 m. frankų pirklys Samo įsteigė Bohemijoj ga- 
lingą, kad ir neilgametę slavų imperiją, kuri paplito nuo Ha- 
velio upės iki Štirijos Alpių (Steuermark), ir 632 m. ėmė pul- 
dinėti Frankus. Nors longobardai ir padėjo Dagobertui, jis 
buvo slavų sumuštas, nebedrįso pereiti Reino, Slavus atmušdavo 
saksai, kurie dėl to nustojo mokėję Frankams duoklę. 

Nežiūrint į nuolatinius karus, Dagobertas tebemokėjo tikrai 
valdyti savo karalystę. Bet jis, kaip minėta, buvo paskutinis 
energingas karalius. Jam mirus, Merovingų giminė greit išsi- 
gimė, o visa valdžia pateko į majordomų rankas. Vietoj Dago- 
berto įpėdinių, vadinamųjų „tinginių Merovingų“, karalystę, 
Regnum, tiksliau sakant tris jos dalis — Burgundiją, Neustriją 
ir Austrasiją — valdė majordomai. Tau 656 m. Austrasijos ma- 
jordomas Grimoaldas (to paties Pippino Senesniojo sūnus, 
kuris drauge su Metzo vyskupu Arnulfu padėjo Chlotacharui II 
nuveikti Brunehildę — $ 75) pasistengė ištremti Merovingą ir 

įkelti sostan savo sūnelį. Bet sukilę didikai pasišaukė Neustri- 
jos karalių ir išdavė jam maištininkus. O Neustrijoj įsigalėjo 
majordomas Ebroinas (659 — 681), kuris „baisiai spaudė 
frankus“ ir mėgino, savo karaliaus valdžią stiprindamas, su- 
jungti Austrasiją bei Burgundiją su Neustrija. Tačiau galingo 
majordomo nenorėjo pripažinti vieninteliu valdovu nei Metzo 
vyskupo Arnulfo vadovaujamoji Austrasijos diduomenė, nei 
Burgundijos, nei pačios Neustrijos didikai. Po ilgų kovų 
Ebroinas buvo nužudytas. Bet tai visai nereiškė, kad nugalėjo 
diduomenė. — Pippino Senesniojo ir Arnulfo sūnaitis Pippi- 
nas Heristalietis, sumušęs Neustrijos kariuomenę prie 
Tertri (687), pasiskelbė, diduomenei sutinkant, vienu visos ka- 
ralystės majordomu. 

Tuo ir prasidėjo nauja Pippinidų, arba Karolingų, 
dinastija, nors nominaliai Merovingai valdė iki 751 m. 

Karolingai buvo Austrasijos didikai, kurią sudarė pareinio 
ir pamoselio kraštai, šiaurinė Champagnės dalis, Auvergne, Poi- 
tou ir Touraine. Šiuose germaniškiausiuose frankų valstybės 
kraštuose turėjo jie dvarų ir žemės. Tad Pippinui II (Herista- 
liečiui) įsigalėjus, sustiprėjo germaniški karalystės gaivalai, 
juo labiau, kad suromėjusioj Akvitanijoj savarankiškai viešpa- 
tavo vietos dukų dinastija. Paryžiaus miestas nebeteko senosios 
savo reikšmės; ir patys Karolingai — Pippinas II, Karolius Mar- 
tellas (mirė 741), Pippinas III (741—751—768), net Karolius Di- 
dysis (768—814) — kad ir mokėjo lotyniškai, tebebuvo dėlto 
tikri austrasiečiai ir rėmėsi imperialistišku bei valstybiniu Ger- 
manijos instinktu. 

"Tuo galima bent iš dalies aiškinti naujųjų valdovų stipru- 
mas ir energija. Karolingai atgaivino valstybę susydinę minėtą 
germanų stichiją su frankų karalių valdžios tradicija. Ne tiek 
svarbu, kad Karolingai buvo turtingi žemės savininkai ir didi- 
kai, kiek — kad paveldėjo šią tradiciją ir visai organizavo naują, 
Chlotacharo II Ediktu prasidėjusią valstybę. 

Pertvarkant karalystę reikėjo skubėti, nes iš visur jai grėsė 
didelis pavojus. — Akvitanijai atskilus, saksai nebe- 
mokėjo duoklės, o Tiuringija tapo savarankiška. Alama- 
nai ir bavarai stengėsi atsikratyti Frankų jungu; vargais 
negalais Pippinas II privertė juos pripažinti paskirtuosius jo 
dukus. Frisai užkariavo Veserio, Emso, Reino, Maaso ir Šel- 

dės žiotis. Pippinas derėjosi su jų duku Radbodu ir globojo 
skelbiantį Frisams krikščionybę anglosaksą Villibrordą, 
Utrechto Bažnyčios steigėją. Rytuose Frankus puolė slavai 
ir avarai. Galop, 711 m. arabai įsibrovė į Ispaniją, sumušė 
visigotų kariuomenę prie Xerez-della-Frontera ir per trejus me- 
tus užkariavo visą pusiasalį iki Pirinėjų kalnų, išskyrus visigotų 
ginamą Ibero (Ebro) upės slėnį, Asturiją ir Galiciją; 
720 m. perėjo Pirinėjus, bičiuliavos su Akvitanijos duku. 

Vos pradėdama gyventi, vakarų krikščionybės kultūra susi- 
dūrė su Islamu. O ji pati dar nebuvo politiškai sujungta. — 
Frankams viešpataujant Galijoj ir Germanijoj dėl Italijos gin- 
čijosi popiežiai, Romėjai ir Longobardai. 

Istoriška savo reikšme ostrogotų karaliai buvo tokie pat bar- 
barų kariuomenės vadai, kaip Rikimeras, Gundobaudas, Odova- 
karas, ir — imperatorių vietininkai Italijoj, teoretiškai ir Vaka- 
ruose. Didiko literato, tad Romos patrijoto Kasiodorijaus pa- 
dedamas pats Theuderikas tęsė kultūrišką Romos tradiciją. Jo 
duktė nelaimingoji Amalasvintha ėmė valdyti imperato- 
riui sutinkant ir tiek rėmėsi romėnais bei romėjais, kad gotai įta- 
rinėjo ją norint išduoti Italiją Bizantijai. O Amalasvinthos pus- 
brolis ir vyras Theodahadas labiau domėjosi literatūra ir 
neoplatonikų filosofija, kaip karo ir valstybės reikalais. Žo- 
džiu, gotų valdžia nenutraukė Romos tradicijos; gal, net padėjo 
jai, švelnindama biūrokratizmą ir lengvindama ekonomišką italų 
gyvenimą. Deja, ilgas (535 — 554) romėjų karas su gotais daug 
Italijai atsėjo. 

Longobardų, herulų, net hunų pulkų padedami bizantiečiai 
užkariavo Italiją. Tai, ką pradėjo garsusis Belisarijus, pa- 
baigė gudrusis Narsesas. — „Patricijus Narsesas atidavė Ita- 
liją Romėnų imperijai, atstatė sugriautus miestus ir, išvaręs go- 
tus, padarė, kad visos Italijos tauta vėl ėmė džiaugtis“, totius- 
gue Italios populos ad pristinum reducit gaudium. Tik, jeigu 
italai ištikrųjų yra džiaugęsi, tai neilgai. 

Vadinamąja Pragmatiška Sankcija (554 m.) Justi- 
nianas Didysis reorganizavo Italiją; padarė ją atskira pre fe k- 
tūra ir griežtai, nors neilgam atskyrė civilinę valdininkiją nuo 

kariuomenės vadovavimo, kuri, kariuomenė, turėjo ginti naują 
provinciją, pirmiausia šiaurinę jos sieną. Tam tikslui Ravennoj 
gyvenąs Narsesas taisė sugriautąsias tvirtoves, miestų mūrus ir 
statė naujas tvirtovėles (castra, castelia). Kadangi, karui pasi- 
baigus, veikiančios armijos Italijoj maža beliko, tai Narsesas ir 
jo įpėdiniai turėjo remtis tvirtovių ir miestų įgulomis, kur imta 
šaukti ir vietos gyventojai. Be to, pasieny buvo pridaryta karo 
apskričių, labai panašių į gotų ir išviso germanų markas. Tas 
apskritis valdė magistri militum (kartais dukai, duces), kurių 
priklausė tvirtovių komendantai, tribuni. Longobardams įsigrū- 
dus į vidurinę Italiją, karo apskričių sistema visur paplito. Šeš- 
tame amžiuje kraštas buvo padalintas į pietų Italijos, Neapolio, 
Romos bei Ligurijos dukatus ir longobardų nuo šių dukatų at- 
skirtąsias karo apskritis: Pentapolį (— „penki miestai“, vadi- 
nasi, Rimini, Pesaro, Fano, Sinigalia ir Ancona), Istriją ir pa- 
čią Ravenną. 

Kadangi įgulose vis daugėjo vietos gyventojų, o kiti karei- 
viai ir karininkai gaudavo žemės, tai bizantiečių pulkai (nume- 
rus, bandora) pamažu virto nausėdijomis ir ėmė syti su miesto 
apskrities gyventojais, kurie buvo ir atsarginiai. Vis didesnės 
reikšmės įgydavo privačios didikų kariuomenės; antra vertus, 
duces, magistri militum ir tribuni patys tapo vietos didikais. 
Savaime suprantama, kad karo metu, ypač nuolatinių karų su 
longobardais, visi šie karininkai ne tik kariavo ir gynė kraštą, 
bet, pašalinus civilinę valdininkiją, ir valdė jį. Juk ir aukščiau- 
sioji Italijos valdžia pateko į vyriausio kariuomenės vado ran- 
kas: nebe prefektas, bet Ravennos egzarchas buvo im- 
peratoriaus vietininkas. 

Tuo būdu kariuomenė virto milicija, o žodžiai militia ir 
exercitus ėmė reikšti tautą, populum. Sociali santvarka tapo ir 
kariškąja. Duces, magistri militum bei tribuni ir didikai sudarė 
vieną socialią klasę (nobiles, meliores, seniores, patres, consules), 
o vidutinieji žemės savininkai ėmė vadintis milites; kario raite- 
lio tarnyba skyrės jie visi nuo „garbingųjų žmonių“ (viri ho- 
nesti), vadinasi, nuo miesto pirklių ir amatninkų. Iš pačių šių 
žodžių „viri honesti“ gali matyt, kiek klysta istorikai charakte- 
rizuodami ekonomišką tų laikų Italijos santvarką natūralaus 
ūkio sąvoka. Tačiau didelės politiškos reikšmės amatninkai ir 
pirkliai, tiesą sakant, neturėjo. Imperijos tradicija ir karo rei- 

kalai kėlė žemės savininkus, pirmiausia didikus. Tad, pagaliau, 
bizantiečių Italija rados labai panaši į barbarų (visigotų, frankų 
ir longobardų) valstybes; tik vienos vyriausios valdžios faktiš- 
kai nebuvo. Nes Romoj, vidurinėj ir pietų Italijoj darėsi vis 
galingesnis popiežius, kurį longobardai atskyrė nuo egzarcho; 
Ravenną valdė ir kariavo su longobardais imperatoriaus vietinin- 
kas egzarchas; pietų Italijos dukai irgi beveik savarankiški 
buvo. Juos, Romą ir Ravenną be paliovos puldinėjo longobar- 
dai, svajoją apie longobardišką Italijos karalystę. 

Konungo Alboino vedami longobardai 568—569 m. užka- 
riavo šiaurės Italiją, net pietų Galiją iki Rhodano (Rhone) upės. 
Bet tiktai konungo sujungtoji valstybė, jam žuvus (572), po ke- 
lerių metų subyrėjo. Vieno konungo vietoj atsirado 35 dukai; 
kiekvienas valdė dažniausiai nedidelę teritoriją, ir visi be pa- 
liovos tarpusavy riejosi. Tad bizantiečiai lengvai galėję būtų iš- 
varyti šiuos atėjūnus plėšikus. Bet naujasis imperatorius J us- 
tinas II visai atsižadėjo ne tiek romėjiškų, kiek romėniškų 
Justiniano Didžiojo sumanymų, be to, turėjo ginti imperiją nuo 
avarų, slavų ir persų. Pati Italija nebeteko veikiančios armijos 
karingiems barbarams išvyti. Vieninteliai pavojingi longobardų 
priešai buvo bizantiečių raginami ir patys norį Italijoj viešpa- 
tauti frankai. Bet frankai pasitenkino formalia longobardų pri- 
klausomybe ir duokle. 

Bijodami vis dėlto frankų, ypač jų sutarties su bizantiečiais, 
antra vertus, norėdami didinti savo valstybę, longobardų dukai 
atgaivino pagaliau (584 m.) karaliaus valdžią, išsirinko konungą 
Autharį; net atidavė jam pusę savo žemių. Tuo sudarytasis 
karaliaus domenas (gal būt, ir paties Authario dukatas) buvo 
materialus naujos valdžios pamatas. Šių žemių valdininkai 
(gastaldi) ir kariai (nebekalbant apie karo draugiją) padėjo ka- 
raliui tapti tikru Longobardijos (Lombardijos) valdovu. 
Bet Tuscijos (Toskanos) dukas, dar labiau Salerno, Be- 
nevento, Spoleto, o žiemos rytuose — Friulo (Friuli, 
Friaul, iš lotyniško sostinės vardo Forum Julii) dukai valdė savo 
kraštus beveik savarankiškai. Užtai naujas karalius vadinosi ne 
tik rex gentis Longobardorum, bet ir vir excellentissimus, net 

Flavius: — norėjo prisitraukti romėnų valdinius ir bent fikty- 
viai sujungti savo giminę su imperatorių Flavijų dinastija. 

Ne imperatoriaus vardu, kaip ostrogotai, atėjo longobardai į 
Italiją; kaip imperijos priešai pirma kariavo ir plėšė, paskui 
tvarkė savąją valstybę. Visai nesirūpino tuo, kaip valdė kraštą 
ir kaip gyveno romėnai; nepripažino romėnų teisės, ir atskirų 
įstatymų romėnams neleisdavo (palyg. Burgundus ir Visigotus). 
Tad išnešę sveiką kailį nuo kardo, vergijos arba baudžiavos ro- 
mėnai pamažu tapo longobardų valstybės piliečiais, longobardais. 
Ostrogotų, visigotų (iki VII amžiaus pusės) ir burgundų kara- 
lystes charakterizuojančio dualizmo visai nebuvo. Čia longo- 
bardai galima lyginti su frankais. 

Tačiau longobardų nedaug teatėjo. Romėnų didikų dvarus 
grobdami, kaimų sklypus prisisavindami, miestuos įsikurdami, 
kur prekiavo ir amatninkavo, gyveno jie tarp romėnų. Nejučio- 
mis užsikrėtė romėnų papročiais ir kalba, o savąją užmiršo. Nau- 
ją valstybę kurdami, naują visuomenę tvarkydami negalėjo ap- 
seiti be romėnų ir jųjų įstaigų. Karalius Rotharis (636— 
652) viešai paskelbė savo kodeksą (Edictum Rothari), gal, už vi- 
sus barbarų kodeksus germaniškiausią, bet — ne longobardiškai, 
o lotyniškai parašytą. 

Rotharis atstovavo tautiškai, tad arijoniškai longobardų po- 
litikai. Bet arijonų kova su katalikais ir kliudė valdovams vieną 
naują tautą sudaryti. Ne tik katalikų vyskupų ir popiežių elge- 
sys skaidė karaliaus valdinius, bet ir pati vyriausybė svyravo, 
nes tikrai nežinojo, kurion tikybon pakrypti. Karalius Autharis 
vedė bavarų (baiuvarų) hercogo dukterį Theudelindę, kuri, 
Authariui mirus, ištekėjo už jo įpėdinio Agilulfo. Nuo tų 
laikų longobardų karalių sostas paveldimas buvo iš moterų. O 
pati Theudelindė (kaip ir daugumas longobardų karalienių) 
buvo karšta katalikė; globojo šv. Kolumbą ir kitus Bobbio 
vienuolyno abatus; susirašinėjo su popiežium Šv. Grigalium 
Didžiuoju ir kiek begalėdama palaikė jo politiką. Theude- 
lindės giminės karaliams viešpataujant, Longobardija ėmė kata- 
likėti. Aripertas (652—666) buvo pirmasis katalikų kara- 
lius. 

Bet valstybės katalikiškumas reiškė gerus santykius su pir- 
muoju imperijos vyskupu popiežium, tad ir su pačia imperija, 
arba, kaip buvo tada sakoma, su Romanorum respublica. Išėjo 

taip, kad įsigalėję tuo tarpu karaliai nebegalėjo vykdyti savo 
pirmtakūnų arijonų sumanymo. Mat, vyriausias Bažnyčios va- 
das gynė ne tik Šv. Petro tėvonystę (patrimonium S. Petri), bet 
ir Romos dukatą, net Ravennos egzarchatą. Platindami savo ka- 
ralystę, vadinasi, kovodami su imperija, longobardai nenoromis 
kovojo ir su Bažnyčia. — Argi veltui organizavo valstybę ir ka- 
riavo Rotharis? Argi veltui galingasis Benevento hercogas ir 
662—671 m. visų longobardų karalius arijonas Grimoaldas su- 
jungė kiek (tiesa — neilgam) pietų dukatus su Lombardija? 
Taip galėjo, taip turėjo samprotauti longobardai. Rodėsi, kad, 
Grimoaldui mirus (671 m.), katalikai karaliai, Ariperto sūnus 
ir sūnaitis, atsižadėjo užkariauti visą Italiją. Nes, popiežiui pa- 
dedant, buvo susitaikinta su imperija; ir longobardų vyskupai 
prisiekė stengtis, kad „būtų amžinoji taika, kurią Dievas mėgsta, 
tarp respublikos ir mūsų, vadinasi, longobardų tautos.“ 
Didžiausias longobardų karalius, Liutprandas (712— 
744) mėgino sužieti tautišką karalių arijonų palikimą su katali- 
kybe. Kadangi jis buvo paklusnus Bažnyčios sūnus, tai duoda- 
vo jai daug dovanų, didžiai gerbė Šventąjį Tėvą; tik norėjo 
skirti popiežių-patriarchą nuo popiežiaus-politiko, kuris iš im- 
perijos atstovo virto savarankišku valdovu. Liutprandui rūpėjo, 
visai prijungus prie karalystės Benevento ir Spoleto dukatai, pa- 
vergti visa Italija, užkariauti ir Ravenna, ir Roma. Tas didis 
sumanymas jam, tiesa, nepasisekė, nes perdaug nusileisdinėjo 
karalius popiežiui. Bet visa, gali sakyt, padarė Liutprandas, 
kad laimėtų kovą jo įpėdiniai. Gerai sutvarkė ir sustiprino ka- 
ralystę, apgynė ją nuo šiaurės sieną puolančių slavų, susibičiu- 
liavo su Frankų majordomu Karolium Martellu ir tapo kuone 
galingiausiu Europos valdovu. Karolius nusiuntė jam net savo 
sūnų Pippiną, kad garsusis karvedys išauklėtų jį ir įsisūnytų. 

Agresyvi longobardų politika ne labai patiko Romos popie- 
žiui. Longobardai — ką besakysi — kad ir katalikai buvo, bet 
barbarai ir nacionalios romėnų valstybės griovėjai, o popiežiai 
— Romos patrijotai. Romos Bažnyčios interesai irgi nesutiko 
su Liutprando sumanymu. Tiesa, Romos dukatą užkariavę lon- 
gobardų karaliai nebūtų, be abejo, nustoję globoti katalikų Baž- 

nyčios ir didžiai gerbti jos patriarcho; tik šitas patriarchas būtų 
buvęs paprastas karaliaus valdinys. Tada popiežius turėjęs būtų 
atsižadėti tos politinės reikšmės, kurią, bizantiečiams viešpatau- 
jant Italijoj, šiaip taip įsigijo, nebegalėjęs būtų tapti nepriklau- 
somu. O aišku buvo, kad vienas politiškai savarankiškas popie- 
žius tegalėjo apginti bažnytinę Romos nepriklausomybę. Tai 
gerai įrodė Bizantijos imperatorių politika Italijoj. 

Didikų patrijotų nuolat papildoma popiežių kurija, net pa- 
tys popiežiai ėmė vaizduotis naujus Bažnyčios santykius su vals- 
tybe, visai nepanašius į rytiečių „simfoniją“. Romos politikų ir 
Romos kunigijos nuomone, civitas Dei (ši vis labiau tapdinama 
buvo su Bažnyčia) griežtai skiriantis nuo civitas terrena ir tu- 
rinti būti popiežiaus valdoma. Tai ir buvo krikščioniškos Romos 
suprantama naujosios Vakarų kultūros ideja. Kol imperatoriai 
šiaip taip kovojo dėl Italijos su longobardais, ši ideja glūdėjo 
romėnų sąmonėj ir neaiški buvo. Buvo kalama ir neaiškių for- 
mulų. Taip antai, Romoj rūpintasi sanctae Dei ecclesiae reipub- 
licae Romanorum (— šventosios Dievo Bažnyčios Romėnų vals- 
tybės) reikalais. Kadangi tą formulą rašiusieji autoriai visuo- 
met vartojo tiktai kilmininką arba naudininką (abu jie lotynų 
kalbai čia lygūs), tai suprask tu, žmogel, kad nori, kas čia ko 
priklauso, ar Bažnyčia romėnų valstybės, ar romėnų valstybė 
Bažnyčios. Ne tik vienas longobardų arba frankų valdovas ne- 
galėjo gerai jos suprasti, bet ir romėjų imperatorius; na, ir pats 
geriausias šių laikų filologas negalėtų pasakyti, ką ji ištikrųjų 
reiškė. Bet galėjo reikšti politišką Bažnyčios nepriklauso- 
mybę, ir tiek, 

Tokios dviprasmės formulos, tiesą sakant, labai sutiko su 
faktiška popiežiaus būkle. Kaip esam matę ($ 52), Romos Baž- 
nyčia buvo stambi žemės savininkė, tik ypatingos rūšies. — Visa 
privati jos savastis buvo laikoma Šv. Petro tėvonyste, 
patrimonium S. Petri. Šią tėvonystę sudarė žemės ir dvarai Ga- 
lijoj, Sicilijoj, Italijoj, o ypač pačiam Romos dukate. O tuo 
metu didelis dvaras labai panašus buvo kuone į savarankišką 
valstybę; be to, iš Liutprando ir kitų karalių popiežiai gavo net 
miestų ir miestelių, kuriuos ir prisijungė prie „apaštalo tėvonys- 
tės.“ Antra vertus, ne tiek jau lengva buvo skirti ši tėvonystė 
nuo to paties apaštalo globojamų ir faktiškai popiežiaus valdo- 
mų Romos dukato žemių. 

Nes popiežius tapo tikruoju imperatoriaus vietininku, ypač 
kai longobardai atkirto egzarchatą nuo pietų Italijos ir Romos. 
Nenorėdami pripažinti imperijos, longobardai dažnai nusilenk- 
davo prieš popiežių, nes ir imperiją gindamas popiežius dėjos 
Bažnyčią ginąs; gal, ir pats retai teskyrė imperijos interesus 
nuo Bažnyčios. Tiesa, aiškiai savo sumanymų popiežiai nefor- 
mulavo ir niekuomet nepasiskelbė nepriklausomi esą. Bet juos, 
gali sakyt, vertė atskilti nuo imperijos pačių imperatorių politi- 
ka ir nuolat augąs italų patrijotizmas. 

Rytų imperijos ir rytų Bažnyčios interesais rūpindamies, 
imperatoriai norėjo, kad jų valstybė ir religiškai būtų vienoda ir 
kad visi jų valdiniai, neišskyrus popiežiaus, išpažintų tą pačią 
„tikrąją“ tikybą; tik suprato tą tikybą rytiškai ir savotiškai. 
Dažnai imperatoriai, kad ir kariškai, gynė ortodoksiją, bet nekar- 
tą stengėsi paversti tikybos dogma bet kokią kompromisinę for- 
mulą, net ereziją. Suprovincijalėjusi Roma nei galėjo, nei no- 
rėjo suprasti politiškų bažnytinio elgesio motyvų: paprastai ti- 
kėjo tradicinėmis formulomis, o rytiečių išgalvotąsias ir impe- 
ratorių ginamąsias laikė nereikalingomis, abejotinomis, net ere- 
tiškomis. Popiežius Honorijus vadino dogmatiškas graikų 
gudrybės „gramatininkų plepalais“!). Vis dėlto, įsigalėjus bi- 
zantiečiams Italijoj, sunkoka rados popiežiams šventojo žvejo 
tikyba apginti. 

Justiniano laikais popiežius A gapetas (535—536) didžiai 
pakėlė Romos Bažnyčios autoritetą; nuvertė Konstantinopolio 
patriarchą ir pats palaimino naująjį — Menną. Tačiau neil- 
gam tas laimėjimas buvo. Agapeto įpėdiniai Vigilijus (536 
— 555) ir Pelagijus I (555—560) virto imperatoriaus patai- 
kūnais ir, sutikę su dogmatiškais rytiečių nutarimais, tiek nuže- 
mino apaštališką sostą, kad pati šiaurės Italija iki Grigaliaus Di- 
džiojo laikų nebepripažino popiežių valdžios. Dar labiau ardė 
Romos Bažnyčios tvarką monoteletiška imperatorių politika. — 
Popiežius Honorijus (625—638) turėjo išpažinti Kristaus valią 
vieną esant (unam voluntatem fatemur Domini nostri Jesu 


*) „„„relinguentes ea grammaticis, gui solent parvulis exguisita de- 
rivando nomina venditare. 

Christi). Tad Šv. Petro autoritetu patvirtino monoteletų ere- 
ziją, tarytum atsižadėjo dogmatiškai vadovauti Bažnyčiai ir ko- 
voti su Konstantinopolio patriarchu dėl pirmenybės, o su impe- 
ratorium — dėl vakariečių tikybos. Bet štai sujudo Vakarų 
Bažnyčios, nesutikdamos pripažinti nei monoteletų mokslo, nei 
naujųjų imperatoriaus nutarimų (ekthesis ir typos), kurie, kiek 
begalima buvo, švelnino monoteletizmą. Patys Honorijaus įpė- 
diniai gudriai, bet katalikiškai aiškindami jo laišką, ėmė drąsiai 
pulti monoteletus; ir Konstantinopoly popiežiaus įgaliotiniai 
(apokrisiarijai) priešinosi imperatoriaus valiai. Mokslo ginčas 
virto popiežių kova už dogmatišką Romos savarankiškumą, net 
už tą monarchišką Bažnyčios sąvoką, kuri buvo senoji Romos 
tradicija. O šioj kovoj stiprino ir drąsino popiežius ne tik Va- 
karų kunigija, bet ir politiški Konstantinopolio priešai. 

Sukilo ir pasiskelbė imperatorium bizantiškos Afrikos eg- 
zarchas Grigalius (Gregorijus). Jis stengėsi palenkti saviep 
visus monoteletų priešininkus, globojo didžiausią iš jų — Šv. 
Maksimą Išpažintoją, rėmė monoteletizmą smerkiančius 
Afrikos Bažnyčios susirinkimus ir naują katalikiškumo gynėją 
popiežių Theodorą (642—649). Tiesa, egzarchas maištinin- 
kas greit žuvo kovoj su įsibrovėliais į Afriką iš Aigipto arabais 
(647). Bet tuo metu spėjo susiorganizuoti ir pati Italija. Po- 
piežiui Theodorui mirus, romėnai išsirinko karštą jo padėjėją 
Martyną (649—653—655) ir pašventino jį nelaukdami, kaip 
reikėjo, kad imperatorius patvirtintų išrinktąjį. Tai buvo poli- 
tiškas sukilimas. Ir jeigu, Martynui pirmininkaujant, Lat e- 
rano susirinkimas (649) atskyrė nuo Bažnyčios tiek monofizi- 
tus bei monoteletus, tiek jų erezijos ir dogmatiškų paties impe- 
ratoriaus nutarimų šalininkus, tai pats Martynas, be abejo, da- 
lyvavo kiek ir politiškam priešbizantiškam sąjūdy. Oficiali po- 
piežiaus politika tebebuvo grynai bažnytinė, ir čia jis rėmėsi Va- 
karų, ypač Frankų Bažnyčia; bet jis verčiamas buvo remtis ir 
italų „tauta“ (arba milicija, $ 79); o savąjį popiežių gindama 
ši milicija tautiškai ir politiškai prasmino visą kovą. 

Ravennos egzarchas nebedrįso pildyti imperatoriaus įsaky- 
mų; tur būt, kariuomenės-milicijos spiriamas tapo popiežiaus ša- 
lininku. Ir iki kovojančio Sicilijoj su arabais egzarcho mirties, 
trejus metus (649—652) popiežius tevaldė bizantiečių Italiją. 
Tačiau daug ko trūko naujam valdovui, pirmiausia — realios 

jėgos ir aiškios politiškos nuovokos. Popiežius verčiamas poli- 
tikavo; pats nė nemanė visai atskilti nuo imperijos; tikėjosi tik- 
tai pasinaudoti Italijos sukilimu, norėdamas geriau nuveikti 
ereziją ir Rytuose. Jam, popiežiui, o ne politikui, rūpėjo ne po- 
litiška Italijos nepriklausomybė, bet dogmatiškas Bažnyčios sa- 
varankiškumas, kurioj imperatorius neturįs turėti kunigo tei- 
sių. Nenorint savarankiškai valdyti Italijos, sunkoka buvo su- 
kurti savarankiška Italijos valstybė, juo labiau, kad puolė italus 
longobardai, 

Tad netrukus naujas egzarchas numalšino maištą ir, atvykęs 
į Romą, areštavo popiežių. Romėjų vyriausybė gudriai pasinau- 
dojo dviprasme popiežiaus būkle. Anot imperatoriaus įsakymo 
ir paties egzarcho prakalbos, popiežius buvęs traukiamas tieson 
į Konstantinopolį ne už tai, kad gynęs tikybą, bet už tai, kad ne- 
teisėtai išrinktas ir bendrai netikęs vyskupas buvęs. Popiežiaus 
bylos būta politiškos. Kaip politiškas nusikaltėlis jis ir nuteis- 
tas buvo: ištremtas į Chersonesą, kur ir mirė tvirtai išpažinda- 
mas Bažnyčios tikybą (655). 

Kankinys popiežius išdildė ką bloga buvo padarę Romos au- 
toritetui Honorijus, Vigilijus ir Pelagijus: greit buvo šventuoju 
pripažintas. Martyno mirtis, tai didžiausia moralinė Romos 
pergalė. Bet politiškai apgalėjo imperatorius, ir dogmatiškos 
Rytų tironijos pavojus visai nebuvo pašalintas. Paaiškėjo, kaip 
svarbu buvo Romai tapti ir politiškai nepriklausoma, ir kiek 
buvo sunku įgyti toji nepriklausomybė be kitų pagelbos. Bet 
kas galėjo padėti popiežiams, jeigu ne longobardai? 


Šeštasis visuotinis Bažnyčios susirinkimas (680—681) pa- 
tvirtino moralinę Šv. Martyno pergalę, galutinai pasmerkė mo- 
nofizitų ir monoteletų ereziją. Tačiau, tik dešimčiai metų pra- 
ėjus, popiežiai vėl turėjo ginti Romos prerogatyvas, kurias su- 
mažino Trullo susirinkimas (vadinamasis Ouinisextum, 
692 m.). Popiežiai nenorėjo pripažinti nei tų šio susirinkimo 
kanonų, kurie atmainė kelius Romos Bažnyčios papročius, nei 
vėl paskelbto Chalkedono susirinkimo nutarimo dėl bažnytinės 
Konstantinopolio patriarcho antrenybės. O ne toks žmogus buvo 
imperatorius Justinianas II, kad nusileistų popiežiui! Liepė 
pasielgti su juo, kaip su maištininku; pasiuntė savo protospa- 
tarą Zacharijų areštuoti popiežiaus Sergijaus (687—701). 

Tačiau Šv. Martyno laikai amžinai dingo. — Nesuspėjo Za- 
charijus išpildyti imperatoriaus įsakymo, kai štai Ravennos eg- 
zarchato milicija sukilo popiežiaus vaduoti; greit priėjo prie Ro- 
mos mūrų. Veltui protospataras liepė uždaryti miesto vartus. 
Milicija įsibrovė į Romą ir apstojo Lateraną, reikalaudama, kad 
išeitų popiežius, nes kalbėjo jau žmonės, kad popiežius į Kons- 
tantinopolį išveštas. Išsigandęs protosparatas net po lova pa- 
lindo. Vienas milicijos nuraminti išėjęs popiežius išgelbėjo 
aukšto valdininko gyvybę. Milicija nenustojo dėlto saugojusi 
Laterano, kol išvijo, pagaliau, protospatarą iš Romos. 

Tai naujas ir labai simptomatingas faktas. — Popiežių gynė 
ne tik Romos, bet ir paties egzarchato milicija. O Ravennos mi- 
licija darėsi vis savarankiškesnė. Kai raveniečiams teko pagaliau 
susidurti su norinčiu nubausti juos už maištą nauju egzarchu, tai 
jie paprastai nepripažino jo; išsirinko savąjį vadą Georgijų, ku- 
ris stipriai suorganizavo visą egzarchato miliciją ir ilgai kovojo 
su bizantiečiais, elgdamasis kaip savarankiškas valdovas. 

Kiek vėleliau vėl sujudo Romos dukatas. — Romos mili- 
cija nenorėjo pripažinti imperatoriaus monoteleto paskirto duko. 
Šitas eretiškas dukas ėmė vadovauti Romos milicijai tik tada, 
kai naujasis imperatorius Anastasijus II vėl pakėlė ortodoksiją. 
Taigi Bizantija valdė jau Italiją tik tiek, kiek imperatoriaus 
valdininkai buvo pačių italų pripažįstami. Imperijos autorite- 
tas nuolat silpnėjo. Tuo tarpu kai Leonas III Isaurie- 
tis išsijuosęs gynė Konstantinopolio miestą nuo arabų (711— 
718 m.), sukilo, tiesa — neilgam, Sicilija, kur buvo paskelbtas 
net naujas imperatorius. Galimas daiktas, kad su Sicilijos su- 
kilėliais santykiavo popiežius Grigalius II (715— 731). 
Neatsitiktinai, manau, Grigalių kiek begalėdamas stengėsi nu- 
versti, net nužudyti Leonas III. Kaip ten bebūtų, jis iki gyvos 
galvos buvo tikrasis Italijos revoliucijos vadas, kurį ištikimai 
gynė ir romėnai, ir raveniečiai. ' 

Grigalius II buvo visų pirma politikas. Pačioj savo ponti- 
fikato pradžioj ėmė sąjungininkauti su karalium Liutprandu, ne- 
bijodamas, rodos, tapti nė longobardišku vyskupu. Gal, tikėjo 
jis tuo, ką žadėjo katalikiškasis karalius; gal, tikėjosi apsau- 
goti Romos dukato nepriklausomybę, o longobardams padedant, 
išvyti iš Italijos bizantiečius. Nebenorėjo popiežius būti 1o- 
jalus imperatoriaus valdinys, nors pačioj Romoj ir ne visiems 

tiko longobardiškoji jo politika, o imperatoriaus šalininkai or- 
ganizavo net sąmokslą. Pats imperatorius daugino popiežiaus 
šalininkus. — Pristigęs pinigų, Leonas uždėjo Italijai, ypač 
Bažnyčios žemėms, didelius mokesčius, kai kur konfiskavo net 
Bažnyčios turtus. Aišku, kad italai paremdavo tokiam, jų nuo- 
mone, plėšimui besipriešinantį popiežių. Sąmokslas nepavyko; 
o kai egzarchas pasiuntė prieš Romą kariuomenę, tai romėnai 
sukilo, ir Benevento bei Spoleto longobardai užstojo kelią į 
Romą. 

Lyg tyčiomis imperatorius kurstė maištą versdamas politi- 
kuojantį popiežių būti tikybos gynėju. — Uždraudė garbinti 
šventųjų paveikslus (726 m.). Remdamasis Romos Bažnyčios 
susirinkimu, Grigalius griežtai atmetė imperatoriaus ediktą, 
įspėdamas, kad imperatorius neteisėtai kišąsis į Bažnyčios rei- 
kalus ir niekinąs senąsias jos dogmas. Jeigu imperatorius va- 
dinąs save ir imperatorium, ir kunigu, tai ištiesų Bažnyčios ir 
valstybės valdžia reikią visai atskirti viena nuo kitos. Norėda- 
mas sergėti visus krikščionis nuo bedievystės, popiežius kaltino 
imperatorių, ir „ginklavosi prieš jį, kaip prieš neprietelį“. 

Kol kas popiežius nebijojo nei imperatoriaus, kuris tuo metu 
turėjo malšinti maištininkus rytuose, nei egzarcho, nes prieš 
egzarchą sukilo Venetijos ir Pentapolio milicijos. Prakeikusios 
ir egzarchą, ir tąjį, kuris jį paskyrė, ir visus jų šalininkus, mili- 
cijos sakėsi dėsiančios galvą už popiežių; savo generolų vietoj 
išsirinko naujuosius, dukus. Tuo tarpu romėnai sumušė Ne- 
apolio duką ir nubaudė mirtimi jį ir jo sūnų, nes abudu negerai 
rašė imperatoriui apie popiežių. Sukilo pagaliau ir raveniečiai. 
Prasidėjusiam mūšy žuvo pats egzarchas. Beveik visa Bizan- 
tiečių Italija tapo laisva. Bet popiežius nesutiko pripažinti su- 
kilėlių paskelbto imperatoriaus: popiežiaus Italijoj nebebuvo 
vietos imperatoriui. 

„Tikrosios tikybos grandinė“ surišo italus su longobardais 
bendrai kovoti krikščionybės labui. Tačiau didysis Liutpran- 
das sąjungininkavo su italais ne dėl popiežiaus, o norėdamas 
pavergti visą pusiasalį. Jam buvo pavojingas ne tik naujas Ita- 
lijos imperatorius, bet ir vis stiprėjantis popiežius; juo labiau, 
kad su popiežium sąjungininkavo ir kiti longobardų valdovai — 
galingi Benevento ir Spoleto hercogai (dukai). Sumaningas 
politikas būdamas, Liutprandas norėjo veikti nors iš lėto, bet 

tiksliai: pirmiausia — sujungti šiaurės Italiją ir nuveikti her- 
cogus tik vėliau — spręsti sunkiausią politiškų popiežiaus pre- 
tenzijų klausimą. Be to, ir popiežius vis nenorėjo tapti pa- 
prastu Longobardų vyskupu, o kadangi neaiškino dviprasmės 
savo politikos, tai kas valandėlė galėjo vėl virsti imperatoriaus 
sąjungininku ir valdiniu. Tad Liutprandas staiga pats susitaikė 
su bizantiečiais, kurie to tik ir tenorėjo, ir, jų kariuomenės pa- 
dedamas, pirma privertė abu hercogus pripažinti jo suvereni- 
tetą, paskum atgaivino imperatoriaus valdžią pačioj Romoj. 

Tuo netikėtai ir pasibaigė Italijos revoliucija. Liutpran- 
das sujungė ir sustiprino savo karalystę, apkarpė bizantiečių že- 
mes šiaurės Italijoj ir ėmė ruoštis Ravennos užkariauti (apie 
732 m. trumpam ją užėmė). Grigalius revoliuciją pralaimėjo; 
kad ir nenustojo protestavęs prieš eretiškus imperatoriaus edik- 
tus, nieko nebegalėjo padaryti; turėjo net padėti naujam egzar- 
chui numalšinti Italiją. Tiesa, imperatorius, rodos, atsižadėjo 
aktyvios religiškos politikos Vakaruose; užtat baisiai sumažino 
popiežiaus patriarchatą, atiduodamas Konstantinopolio patriar- 
cho valdžion Illiriko, pietų Italijos ir Sicilijos diecezijas. 
Popiežius virto imperatoriaus niekinamu provincijos vyskupu. 
O imperatorius ėmė politiškai reorganizuoti Italiją ir varginti 
ją bei Bažnyčią vis naujais mokesčiais. 

Amžinajame mieste niekas neužmirštama. Roma — amži- 
nosios tradicijos miestas; čia sena neišnyksta, tik pakeičia savo 
formas. Pasaulį valdęs kadai senatas virto popiežių kurija, kuri 
derindavo ir vienodindavo įvairių popiežių politiką, švelnino 
ilgainiui jos griežtumus, taisė jos klaidas. Kurija sydino nau- 
jos krikščioniškos kultūros ideją su senosios respublikoniškos 
ir imperatorių Romos ideja. Ne kartą Roma iškrypdavo iš savo 
kelio, bet visuomet sugrįždavo; galėjo klysti, tik neilgam. Ne- 
klaidingo autoriteto ideja — tikrai romėniška ir tam tikra pras- 
me taisyklinga. 

Longobardiška Grigaliaus II politika nepavyko. Bet liko, 
kaip ir buvęs, esminis, visai ne longobardiškas jos motyvas — 
politiško popiežių savarankiškumo ideja, kurioj glūdėjo daug 
didesnė popiežiaus vadovaujamos krikščioniškosios kultūros 

ideja. Rūpėjo Romai politiška nepriklausomybė, ir popiežius 
nuveikusi Bizantija kas valandėlė rodė, kiek ši nepriklausomybė 
reikalinga ir tam, kad popiežius laisvai galėtų valdyti Bažny- 
čią. Leono III apkarpytas Vakarų patriarchatas dėl to dar dau- 
giau suvienodėjo ir susikoncentravo paliai Romą. Grigaliaus 
Didžiojo įsteigtoji Anglijos Bažnyčia ($ 69) vis klestėjo, ir jos 
nuolatinis bendravimas su popiežium įtraukdavo į popiežiaus 
įtakos sferą reliatyviai savarankišką Frankų bažnyčią. Anglas 
Vinfridas - Bonifatijus (Winfrid-Bonifacius) skelbė 
krikščionybę frisam ir saksams; pašventintas Romoj vyskupu 
(722 m.), ėmė organizuoti Vokietijos metropoliją ir didino Romos 
autoritetą Frankų valstybėj. Tiesa, išskyrus Italiją, Angliją ir Vo- 
kietiją, Vakarų patriarchatas menkai tebuvo sutvarkytas. Bet vi- 
sur Vakaruose Romos ir popiežiaus autoritetas buvo pripažintas 
didžiausiuoju, ir aibė piligrimų — kunigų, karalių ir šiaip žmo- 
nių — jungė visą Europą su amžinuoju miestu. Tai buvo dar 
formaliai nesuorganizuota, bet jau reali ir sveika naujos kultū- 
ros vienovė. Bažnyčia ir kultūra kildino popiežių, neleido jam 
tapti vienos Italijos vyskupu arba longobardų karaliaus valdi- 
niu ir gaivino Vakarų imperijos ideją. O Vakarų kultūros for- 
ma būdama, ši — tiesa, kol kas tik svajojama — imperija nebe- 
galėjo susibūti su visai kitoniška: su romėjiška. 


Grigaliaus II lūkesčiai vėjais nuėjo. Vėl teko politikauti, 
gudrauti, kantriai laukti gerų aplinkybių. Grigalius III 
(731—741) mėgino sąjungininkauti su longobardų hercogais 
prieš Liutprandą. Bet hercogai persilpni buvo, o karalius per- 
stiprus. Tad Zacharijus (741—752) daugiau laimėjo su- 
sitaikydamas su pačiu Liutprandu. „Tikrasis paskirtos jam 
bandos ganytojas“ pats aplankė longobardų valdovą. Šv. Petro 


ir kariams lydėti popiežių, pats sutiko jį Narni mieste, ties Šv. 
Valentino bazilika ir pats lydėjo jį iki savo palapinės, laikyda- 
mas, kaip vasalas, popiežiaus žirgą už kilpos. Tai, rodos, buvo 
pirmas toks iškilmingas popiežiaus susitikimas su pasauliniu 
valdovu, iškėlęs aikštėn visą popiežiaus reikšmę ir pasidaręs 
pavyzdingu visiems kitiems Europos karaliams. Garbingo sve- 
čio prašomas, Liutprandas susitaikė su Romos dukatu; grąžino 
tvirtovėles ir žemes, kurias anksčiau užkariavo, ir patvirtino 
savo dovanas ypatingu aktu. Popiežių biografijų rinkinys 

(Liber Pontificalis) aiškina Liutprando elgesį dideliu popie- 
žiaus autoritetu. Bet jeigu, kaipo geras katalikas, karalius ir 
didžiai gerbė Šv. Petro įpėdinį, tai darė jis ir dovanojo tik tai, 
ką pats norėjo. 

Nei jis pats, nei jo palikuonys neatsižadėjo savo sumany- 
mo užkariauti ir sujungti Italiją. Ne vieno būdo ir įvairių ga- 
bumų žmonės jie buvo, bet savo politikos tikslu nesiskyrė nuo 
vienas kito. Savo nors reliatyviam politiškam savarankiškumui 
saugoti popiežius galėjo pasitikėti tik tuo, kad, kovodami su 
longobardais, bizantiečiai juos silpnino ir vertė juos jieškoti 
sąjungos su Roma. Ne veltui tas pats Zacharijus rūpinosi ir 
imperijos interesais, užstodamas Ravennos egzarchatą. Tačiau 
ir didžiausias optimistas nebegalėjo abejoti, kad pagaliau nu- 
galės longobardai, ypač kai karalius Aistulfas (749—756) 
atgaivino Liutprando politiką ir, puldamas bizantiečius, ėmė 
pulti ir Romos dukatą. Vilties, rodos, visai nebebuvo. Bet jau 
739 m., Liutprandui beldžiant į Romos vartus, Grigalius III 
šaukėsi Frankų majordomo Karoliaus Martello; nusiuntė jam 
baisiai gražią relikviją — Šv. Petro kapo raktą, kur buvo pri- 
sagstyta apaštalo grandinių gabaliukų, ir žadėjo konsulo titulą. 
Liutprando sąjungininkas Karolius nenorėjo dėl popiežiaus 
pyktis su longobardais. Po 25 metų politiška konjunktūra pa- 
kitėjo, ir Stefanas III (752—757) rados laimingesnis už savo 
pirmtakūną: 754 m. įšventino Pippiną Frankų karalium, 756 m. 
tapo savarankišku Frankų globojamu valdovu. 

Aštuntajam amžiui įpusėjus patrūkta ryšių, kurie tebejungė 
Romėjų kultūrą su Europa. Tuo pat metu iš rytų ir vasaros 
rytų Europą puolė nauji barbarai — avarai ir slavai; o 
užkariavę visą rytinį ir pietinį Viduržemių pajūrį arabai ver- 
žėsi į Siciliją ir, iš jų užimtos Ispanijos, į pietų Galiją. Pačiam 
Europos, tų laikų „Europos“, pasieny neramu buvo: bruzdėjo 
juk laukiniai germanai — normanai, saksai ir kiti — brovėsi į 
Angliją, į Frankų valstybę, plėšė ir... stengėsi sukurti savo 
valstybėles. 

Norėdama gyventi ir savo vos gimstančią kultūrą ugdyti, 
Europa turėjo gintis, tad pirmiausia — kariškai ir politiškai su- 


— 317 —- 


siorganizuoti. Arba — dėl to ir gyveno ji, ir neišnyko, kaip 
hunų ir avarų imperijos, kad norėjo organizuotis ir organizavosi. 
Šis procesas vyko jau Anglijoj, kurią jūra skyrė kiek nuo Euro- 
pos. Pačią Europą tegalėjo sutvarkyti, rodos, Frankai, Longo- 
bardai arba Romos Bažnyčia, tikrasis Romėnų imperijos 
įpėdinis. 

Senam Romos imperializmui atstovaudama, Bažnyčia vis 
labiau transformavo jį Dievo karalystės, vadinasi, krikščioniš- 
kosios kultūros bei valstybės ideja. Bet negalėjo politiškai su- 
jungti naujosios Europos. Viena, vakariečiai irgi skyrė Dievo 
karalystę nuo žemės karalystės, Bažnyčią nuo valstybės; ir jei- 
gu nei Liutprandas, nei popiežiai nemokėjo tikrai pasakyti, kur 
baigiasi Bažnyčios sfera ir kur prasideda valstybės, tai princi- 
pialus skirtumas visiems buvo aiškus; o jis konkrečiai silpnino 
Bažnyčios politiką. Antra, Vakarų Bažnyčia toli gražu nesu- 
darė vieno politiško organizmo; net grynai bažnytinės organi- 
zacijos atžvilgiu nebuvo dar gerai sutvarkyta. Italijos popie- 
žiaus tikrai vadovaujamąją Bažnyčią ėmė kurti tik Canterbury 
arkivyskupai Anglijoj ir Vinfridas-Bonifacijus Vokietijoj. 
Frankų Bažnyčia priklausė vyriausybės ir valdininkavo valsty- 
bei. Žinoma, visur Europoj buvo pripažinta jau Bažnyčios 
vienybė ir bažnytinė popiežiaus pirmenybė. Bet nuo šių idejų 
iki vienos ir stiprios organizacijos dar toli buvo; ir jos, tos ide- 
jos, tik aiškino bei stiprino Europos vienovę, kurią išnaudojo 
ne popiežiai, o Frankų valdovai. Romos Bažnyčia tapo Bažny- 
čios valstybe Italijoj. Tiesa, toji valstybė tučtuojaus rados po- 
tenciali popiežiaus imperija, bet — tik potenciali, nes faktiškai 
permaža ir persilpna buvo; tuo metu įsigalėjo jau longobardų 
karalystę sugriovę Frankai. . 

Dar vienas, manau, labai svarbus faktas. — Tiek Šv. Petro 
valstybė, tiek longobardų karalystė, žodžiu — visa Italija, tai 
Europos pakraštys. Italijai teko skirti ir ginti jaunoji Euro- 
pos kultūra nuo rytietiškosios, vadinasi, pirmiausia — nuo Bi- 
zantijos. O Europa, visai natūralu, organizavosi iš savo centro. 
Šita ekscentriška Italijos buitis turėjo ir kitos, svarbesnės 
reikšmės. — Longobardai ir kiti Italijoj įsikūrę barbarai at- 
skilo nuo germanų tautos, atplyšo nuo gimtojo žemyno; tad 
greit nutautėjo, asimiliavos su italais. Tačiau ir be to seno- 
sios kultūros tradicija kalėjo Italijoj naujosios kultūros diegus. 

Naujai kultūrai išugdyti bei sutvarkyti Italija perdaug kultū- 
ringa buvo. Europa organizavosi pirmiausia ten, kur, tam tikra, 
kad ir nežinoma mums proporcija, sumišo įvairūs etniški ir 
kultūriški elementai. 

Esam jau matę, kaip tižo ir sklaidėsi romėnų helenistinė 
kultūra vakaruose. Visą ją apdavė savo nuodais individualiz- 
mas. Socialiai ekonomiški ir politiški ryšiai nustojo pirmykš- 
tės savo reikšmės; ir grynai formali išorinė jungtis — gali sakyt, 
jungas — pakeitė organiškąją. Vienos kadai kultūros vietoj 
beliko dirbtinai jungiamieji elementai. Ne visai, žinoma, stigo 
ekonomiškos vienovės sąlygų, nes prekyba ir pramonė, kad ir 
libai susmuko, šiaip taip tebegyvavo ir jungė kiek žlungančią 
imperiją. Tik niekas nenorėjo, nė nemanė jų pagelba gaivinti 
ir valstybės. Stipresnė, kaip pinigų ūkis, rados senoji socialiai 
ekonomiška santvarka, kur viešpatavo žemės diduomenė, o pa- 
staroji, tiesa, neapseidavo, bet visuomet galėdavo apsciti be 
prekybos ir pramonės. Tad įsigalėdavo pamažu jeigu ne pats 
vertotojo ūkis, tai vartotojo ūkio tendencijos (palyg. $ 12). 

Sociali ir politiška vienovė nyko, tačiau -— tiktai iki tam 
tikros ribos. Vadinasi, yramas procesas nesunaikino nei miesto, 
nei didelio dvaro; dvaras net sustiprėjo. Bet jis ir buvo socia- 
laus bei ekonomiško individualizmo tvirtovė. Didikai visai ne- 
besirūpino imperijos reikalais, mažai — savo provincijos. Vieni 
imperatoriai kariškai ir biūrokratiškai tejungė imperiją, tačiau, 
gali sakyt, nežinia kam ir dėl ko. Ištikrųjų, senosios imperia- 
listiškos visuomenės nebebuvo; socialiai ir ekonomiškai vy- 
raujančios klasės nebereikalavo ekonomiškos vienovės. Liko, 
kaip ir buvusi, vienos kultūros ir vienos imperijos idėja. Bet 
kuo galima buvo ši ideja pateisinti ir kaip ji konkrečiai vyk- 
dyti, jeigu visuomenė tapo individualistiška, byrėjo ir atonija 
sirgo? Kad ir mėgo, ir didžiai vertino imperijos formuojamą 
kultūrą, individas nebelaikė jos didžiausia vertybe. Visų pir- 
ma jam rūpėjo savo paties laimė ir sielos išganymas. Tik reli- 
gijoj terado jis gyvenimo prasmę, tiktai tikėdamas ėmė gyventi. 

Tuo būdu gyvenimo prasmę naikindamas, individualizmas 
atvėrė Žmogui religiškas gyvenimo versmes; tiktai pats neišny- 

ko, ir tikėjimas -— ypač vakaruose — rados individualistiškas. 
Sielos išganymo ir amžinojo laimingojo gyvenimo idėjos ėmė 
vilioti žmones, tuo tarpu pasaulio, net kitų žmonių išganymą 
beveik užmiršę buvo: žmogus gano kitus tik norėdamas save iš- 
ganyti. Bėgo jis iš pasaulio — kaip atsiskyrėlis už individua- 
lią savo sielą su Dievo priešais kovoti arba vienuolyne nurimti. 
Nusivylęs gyvenimu individualistas ėmė jį neigti: individua- 
lizmas virto asketizmu. 

Kadangi krikščionių tikyba ne individualistiška, bet iš es- 
mės universalistiška, tai negalima buvo krikščioniškai gyventi 
ir tikėti niekinant pasaulis, kiti žmonės, meilės darbai ir kul- 
tūriška veikla.  Krikščioniškai tikėdamas žmogus nebegalėjo 
individualistiškai neigti Bažnyčios, sakramentų, ypač visus su 
Dievu vienijančios šv. Komunijos, Dievo įsteigtos hierarchijos 
ir tt. Jis galėjo tik individualistiškai iškraipyti šias sąvokas; 
tikrai iškraipė jas, nes laikė Bažnyčią paprasta individų suma, 
neigė mistišką jos prigimtį ir nepripažino per sakramentus vei- 
kiančios Dievo malonės, abejojo net gimtąja nuodėme ir hie- 
rarchijos principą supainiojo su teisumu. 


Šv. Augustinas gražiai nusakė kultūrišką krikščionybės už- 
davinį savo Dievo karalystės sąvoka. Bet jeigu ir pats jis ne vi- 
suomet skyrė šią karalystę nuo Bažnyčios, tai kitos kartos visai 
sutapdino abi sąvokas. (Šituo atžvilgiu didžiausios reikšmės turė- 
jo pirmojo Viduramžių popiežiaus Grigaliaus Didžiojo raštai). — 
Suprantamas dalykas, nes kultūriškas darbas nebuvo laikomas 
absoliučiai reikšmingu krikščionies tikslu; ir Bažnyčia labiau 
saugojo kultūrą, kaip kūrė, be to, ir saugojo nesąmoningai. 
Žmonėms (kaip tik žmonėms, ne Bažnyčiai ir ne krikščio- 
nybei) trūko noro ir jėgos kultūrai kurti. Tad ir supratę pa- 
galiau Bažnyčios reikšmę imperatoriai nebegalėjo jai padedant 
išgelbėti vakarų imperijos, o pati vakarų Bažnyčia turėjo poli- 
tiškai nusileisti Frankams. 

Tarytum išsekė senoji romėnų tauta, išsieikvojo. Tik nau- 
jos, primityvios tautos galėjo, rodos, kurti naują, krikščionišką 
kultūrą. Šios tautos, palyginti su romėnais, pilnos neišse- 
kančios kuriamosios energijos, kuri nuolat reiškėsi barbarų 
imperijose; ir šios energijos negali neigti, matydamas germanų 
valstybes, netikėtai atgyjančias VII amžiuje longobardų ir 

frankų karalystes. Romėnai mokėjo valstybiškai gyventi, bet 
nebenorėjo ir — nuprato; germanai kad ir nemokėjo, — norėjo, 
tad pasisavindavo tų pačių romėnų tradicijas. O šios tradicijos 
tapo germanuose gyvais valstybės principais, nes germanai visai 
nebuvo individualistai. 

"Tiesa, vokiečių istorikai dažnai ir mielai pabrėždavo ger- 
manų individualizmą. Bet klaidingai vadino ir laikė jie indi- 
vidualizmu anarchiškas germanų ypatybes, jų stiprumą bei at- 
kaklumą. Žinoma, germanas stipresnis ir energingesnis buvo 
už romėną, atspariai siekė savo tikslų, kovodamas su valstybe 
ir savo norą laikydamas absoliučios reikšmės pareiga. Bet jis, 
gali sakyt, neskyrė savęs nuo savo giminės ir savo tautos, ne- 
manė ir nežinojo, ar jis pats nori, ar tik vykdo bendrą gimi- 
nės bei tautos norą. Ir stiprus jis — savo giminės, savo tautos 
stiprybe. 

Keltų ir germanų dievai neatsiskyrė nuo gamtos ir nenu- 
tolo nuo žmonių; ir barbarų religijoj tebebuvo daug tų panteis- 
tiškų motyvų, kurių kaip tik ir trūko individualistiškai vakarų 
šviesuomenės tikybai. Krikštas, žinoma, neišnaikino šių moty- 
vų, nenumazgojo įgimtų kelto arba germano būdo bruožų; juo 
labiau, kad krikščionybė visai neneigė reliatyvios stabmeldžių 
tikybos tiesos ir tikrosios šios tikybos esmės: — tik „krikštijo“ 
stabmeldystę. Tad, tapę krikščionimis ir persiimdami savin 
krikščionybę, barbarai žadino ir gaivino romėnų nebejaučiamas 
krikščionybės tendencijas. Šitaip Bažnyčia įgijo naujų kūry- 
biškų jėgų ir galėjo nebe tik kultūrą saugoti, bet ir kultūriškai 
veikti: universalus turinys ėmė pildyti universalią formą. Čia 
labai svarbu tikrai įvertinti barbarų asketizmas. Jau esam matę, 
kaip dvasinė kultūra klestėjo keltų airių (irų) vienuolynuose, 
ir kaip vienuoliai airiai, vėliau ir anglosaksai, skelbė krikščio- 
nybę germanams. Keltų ir germanų vienuoliai, tai kultūros 
darbininkai, misijonieriai, vokiečių, o VII amžiuje — ir visų 
Frankų Bažnyčios organizatoriai. Be to, būdami stambūs že- 
mės savininkai, germanų vienuolynai greit paliko ir materialios 
kultūros centrai. Vienuolių organizuotos Bažnyčios padedami 
Karolingai vėl sujungė ją su valstybe ir atgaivino Frankų 
karalystę. 

Senovėj socialioji (ne socialistiška) germanų stichija reiš- 
kėsi tautos susirinkimuose. Šių susirinkimų vietoj iškilo kara- 


— 321 — 


liai. Bet socialioji stichija susikūrė naujas formas. — Tiek rei- 
kalinga slavų, avarų ir arabų grėsiamai Europai karių klasė, kuri 
vienumat buvo ir žemės diduomenė, susiorganizavo sutartinai. 
Šis procesas iš esmės pertvarkė bendras romėnų ir barbarų imu- 
niteto, patronato-klientelos ir privačios kariuomenės (karo 
draugijos) įstaigas. Tuo — jau VII amžiaus pradžioj — buvo 
sutvarkyta ir nauja Frankų valstybė. Per 150—200 m: ji išaugo 
Karolingų imperija. O Karolingų imperija, tai pirmiausia po- 
litiška Europos kultūros forma. 

15. R. v. Pėhlmann Rėmische Kaiserzeit und Untergang der alten 
Welt (=Pfilug-Hartung Weltgeschichte, B. I, Ullstein), Berlin, 
1909. 

16. H. Stuart Jones The Roman empire (serijoj The story 
of Nations), London, 1908. 

17. MH. PocToOBųe8+ Ouepk» McTOpiM ppesHaro Mmipa, Bepnuno, 
1924. 

18. G. Bloch La rėpubligue romaine, Paris, 1913. 

19. —————— L'empire romain, ib. 1922. 

20. E. Kornemann Die romische Kaiserzeit (= Gercke und 
Norden Einleitung in die Altertumswissenschaft, B. II), 2 Aufl, 
Leipzig, 1914, 

21. PWMCKaa HMNepia, CGopHAkKp CTaTeH, NepeBeneHHblx» A, C. 
MnuniokoBoH (Oprannsauia Asrycra, FOnin m Knasgiu, TaunTo H HOseHano, 
Ynpasnenie H npaso Bb HMnepin, PHnoco+ckia HanpaBnenia, CroHųMsMo, Ap- 
piano, Mpeoopasosania aacivecTBa, iokneriano-KoncTaHTHHOSa HMnepia, Xp4- 
crianc7B0, Koncranrhuo Bennkiū, KOnian), Mocksa. 1900, 


Bendrieji veikalai: 


22. Lėon Homo L'Empire romain, 1925. 

23. ———————— Les Institutions politigues romaines: de la Citė 
a VEtat (— L'ėvolution etc., palyg. Nr. 5, vol. XVIII), Paris, 1927. 

24. L. M. Hartmann Geschichte des Untergangs der antiken Welt 
(= Weltgeschichte in gemeinverstūndlicher Darstellung, B. I), Gotha, 
1921. 

25. O. Seeck Geschichte des Untergangs der antiken Welt, Berlin, 
B. I, 1910, B. II—VI, 1895—1921, 

26. G. Ferrero Grandezza e decadenza di Roma (prancūzų vertimas 
— Grandeur et dėcadence de Rome, trad. Meėngin, Paris, 1914—1918, 
I-VI; rusų vertimas). 

27. Hermann GSchiller Geschichte der rėmischen Kaiserzeit, 
I-— II, Gotha, 1883, 1887. — Pasenęs, bet dar naudingas veikalas, 

28. Warde Fowler (W.). — Jules Cėsar et la fondation du rėgime 
impėrial romain. Coll. Historigue. (Payot). — Palyg. Nr. Nr. 4, 5, 7, 9. 

Romos provincijų istorija bei organizacija: 


29. Victor Chapot Le monde romain (= L'ėvolution etc., palyg. 
Nr. 5, vol. XXII), Paris, 1927. 

30. Th. Mommsen Rėmische Geschichte, B. V, 1885, 6 Auil. 1909 
(prancūzų ir rusų vertimai). 


Miestai ir profesionalinės organizacijos: 


31. E. Kukn Die stūdtische und biirgerliche Verfassung des Romi- 
schen Reichs bis auf die Zeiten Justinians, I—II, Leipzig, 1864—1865. 

32. W. Liebenam Stidteverwaltung im rėmischen Kaiserreiche, 
Leipzig, 1900. 

33. J. P. Waltzing Etude historigue sur les corporations professio- 
nelles chez les Romains depuis les origines jusgu'i la chute de Vempire 
d'Occident, I-IV, Louvain, 1895—1900., 


Kariuomenė: 


34. Th. Mommsen Gesammelte Schriften, B. VI, 1910. 
35. R. Cagnat L'armėe romaine d'Afrigue, 2 ėd., Paris, 1912. — 
Puiki ir bendrojo intereso knyga. 


Ekonominė ir socialioji evoliucija: 


36. J. Toutain L'Economie antigue (= L'Evolution etc., ž. Nr. 5, 
vol. XX), Paris, 1927. 

37. Max Weber Agrargeschichte des Altertums, 1898. 

38. E. Speck Handelsgeschichte des Altertums, 1905. 

39. Tenney Frank An economic history of Rome to the end ot 
the Republic, Baltimore, 1920. 

40. M. Rostovizef The social and economic history of the roman 
Empire. Oxford, 1926 (vokiečių vertimas, 1931). 

41. biocTeEnb ge Kynanmk+» Pumckiū KonoKaTe, Mepesofb H BCTY- 
nuTenbHaa CcraTba H,M.f pesca, CTB, 1908. 

42. M. Rostowzeff Studien zur Geschichte des rėmischen Kolona- 
tes, 1910. Autorius išdėstė svarbiausias savo darbo išvadas rusiškam 
straipsny: 

43. M.H. PocTosBųe5+ PuMmckiū KonoHaT+ (=Pycckaa Mbicnb, 1912 
4-2). 

44. M.H. PocTosųe8+ HcTopia rocyngapcTBeHKaro OTKyMA Bt pHM- 
ckož Hmnepi4 OT» AsrycTa no fliokneriana, CMB, 1899. Antrasis, autoriaus 
perdirbtas leidinys vokiečių kalba. 

45, V. Ivanov De societatibus vectigalium publicanorum  populi 
romani. Petrapily, 1910. 

46. K. Bicher Die Entstehung der Volkswirtschaft (yra rusų 
vertimas). 

47. M.M.Tpesc+ Ouepku Ha» HCTOpIH pumckaro semnesnanbnia, T I. 
Cns, 1899, 

Romos imperijos kultūra: 

48. Lėon Homo La civilisation romaine, Paris, 1930. Čia nuro- 
dyta svarbiausioji lateratūra, 

49. Grupp Kulturgeschichte der rėmischen Kaiserzeit, I—II, 1903/4, 
1921. 

50. Friediinder Darstellungen aus der Sittengeschichte Roms in 
der Zeit von Augustus bis zum Ausgang der Antonine, I-IV, 9 Aufl. 
(Wissowa), Berlin, 1919—23. Pirmoji dalis išversta rusiškoj serijoj: 

51. 06 aa ncTOpia esponecKOH kybnTyYPpO, T. IV, noje pen. 
npo+. O. 6. 3knunckaro 1 C. B. Menukosoūi (wap. Bpoxraysa-Eėepona), CM5. 1914, 


Meno istorija: 

52. A. Springei (A. Michaelis) Handbuch der Kungstgeschich- 
te, I Das Altertum, 11 Aufl., Stuttgart, 1921. 

53. A. Michel Histoire de V Art, I, Paris, 1905. 

54, Fr. Wickhoff Roman Art, London, 1900. 


Literatūra: 


55. Nageotte Histoire de la littėrature latine (rusų vertimas, 
Maskva, 1914). 

56. R. Pichon Histoire de la littėrature latine, Paris, 1903. 

57. M. Schanz Rėmische Literaturgeschichte (= I. v. Miller 
Handbuch der klassischen Altertumswissenschaft), I -— IV, Miinchen, 
1898—1914, 

58. Manitius Geschichte der christlich lateinischen Poesie, Frei- 
burg i. Br., 1900. 

59. P. de Labriolle Histoire de la littėrature latine chrėtienne, 2 
ėd., Paris, 1924. 


Teisė: 
60. J. Declareuil Rome et Vorganization du Droit (= L'ėvolution 
etc., ž. Nr. 5, vol. XIX), Paris, 1924. 


Filosofija: 

61. Hans von Arnim Die europūische Philosophie des Alter- 
tums (— Die Kultur der Gegenwart, Teil I, Abth. V), Ber- 
lin und Leipzig, 1909. — Trumpa filosofiškų sistemų apžvalga. Yra rusų 
vertimas. 

62. Ed. v. Zeller Die Philosophie der Griechen in ihrer geschicht- 
lichen Entwicklung I, 1892; II, 1899 ir 1879; III, 1909 ir 1903. 

63. Ueberweg Grundriss der Philosophie. — Bibliografijos veikalas. 


STABMELDYSTĖ IR KRIKščIONYBĖ. 


64. M.C. Kapenunso Manenie auTHyKaro Mipocosepuania,  KynsTyp- 
HbiH KpH3HCb Bb PHMCKOH HMnepiw, 2 Wan., CMB., 1911. 

65. 6.6. 3ennnckKiK Penuria annunnsma, MeTporp. 

66. 0.6.3kbnnuckKiA Ha3v mHanK KpehA, T. III, CMNB, 1907, 

Visi T. Zieliūskio Raštai išversti į lenkų kalbą. 

67. Schulize Geschichte des Untergangs des griechisch-romischen 
Heidentums, I-—II, Jena, 1887, 1892. 

68. Geffcken Der Ausgang des griechisch-romischen Heidentums, 
Heidelberg, 1920. 

69. ———— Das Christentum im Kampf und Ausgleich mit der 
griechisch-romischen Welt, 3 Aufl., Leipzig, 1920. 

70. J. Toutain Les cultes paiens dans Vempire romain (= Biblio- 
tėgue de VEcole des Hautes Etudes, fasc. 20, 25, 31), Paris, 1905—1920. 
— Pagrindinis veikalas, 

71. Reitzenstein Die hellenistischen Mysterienreligionen, ihre 
Grundgedanken und Wirkungen, Leipzig, 1910 . 

72. G. Boissier La religion romaine (rusų vertimas, M. 1878). 

73. ——————— La fin du paganisme. Etudes sur les derničres luttes 
religieuses en Occident au IV-e sičcle, Paris, 1891 (rusų vertimas, M. 
1892). i 

74. Karl Miller Kirchengeschichte, B. I, 2 Ausg. — Geriau- 
sioji Bažnyčios istorija, 

75. Duchesne Histoire ancienne de VEglise, I—IV, Paris, 1906— 
1925, 

76. B.B.Bono708+ Jlekųjw no MeTOopiW pApesHeH ųepKBK Nop» peA. 
A.A. BpnnniauTos a, L-ili, CM6, 1908—1913. 

77. A. M.KapcasnHo Ca. oTŲųbi H yvHTenų uepks4. Mapuxo 1925. 

78. R. Seeberg Lehrbuch der Dogmengeschichte, '3 Aufl, B. I, 
Leipzig, 1920, B. II, ib. 1923. — Geriausioji Bažnyčios dogmų istorija. 

79. Tixeront Histoire des dogmes. I—III Paris, 1912—1915. 

80, OGujaa ucTOpia esponežckoA KynsTyp5i (CM, Ne 51), T. V—VI, 


Specialiai $ 12. 


81. Z. Meyer Die wirtschaftliche Entwicklung des Altertums, Jena, 
1895. 

82. Salvioli Le capitalisme dans 1e monde antigue, Paris, 1906. 

83, J. Beloch Die Bevėlkerung der griechisch-rėmischen Welt, 1886. 

84. ———— Die Bevėlkerung Italiens im Altertum (= Klio, 
t. III, 1903). Be to, ž. Nr. Nr. 36—47. 


Specialiai $$ 14—15. 


85. Firth Constantin the Great, the reorganization oi the Empire 
and the triumph of the Church, London, 1923. 
86. Ed. Schwartz Kaiser Konstantin der Grosse und die christliche 
Kirche, Leipzig, 1913. 
87. J. Burckhardt Die Zeit Constantins des Grossen, 2 Aufl, 
Leipzig, 1880. 
Specialiai $$ 22—25. 


83. A. F. Ozanam La civilisation au V-e sičcle, Paris, 1855. 
89. Samuel Dil! Roman society in the last century of the Wes- 
tern Empire, 2 ed., London, 1899. 

90, NM. KapcasnHo Hab KcTOpiH pyxosHoH KynbTyYp»i' nagaiojeK 
Pumcxoh Hmnepin (MonuTruueckie Barnagbi Anonnuuapia Cuponia) — ypHano 
Mun, Hap. Mpocs, CMB, 1908 n orA. 

91, /.M. Kapcasnuo Marnarki KoHųa pHMCKOH HMnepiH (BsiTe H 
penuria) — CGopHūk» B» wecTb H. M. "pesca, CMB, 1911. 


Specialiai $ 27. 


92. Fr. Pfister Der Religuienkult im Altertum, Giessen, 1909—1912. 

93. W. Soltau Das Fortleben des Heidentums in der altchristlichen 
Kirche, Berlin, 1906. 

94, P. Wendland Die hellenistisch-romische Kultur in ihren Bezie- 
hungen zum Judentum und Christentum, 2 Aufl. Tūbingen, 1912. 

95. P. Lucius Die Anfūnge des Heiligenkults in der christlichen 
Kirche, Tiibingen, 1904. 

96. H. Dėlėhay Les origines du cultes de Martyrs, Bruxelles, 1912. 

97. Saintyves Les saints successeurs des dieux, Paris, 1908, 

98. H. Usener Vortrūge und Aufsūtze, Leipzig, 1907. 


Specialiai $ 28. 


99, A.M. KapcasųH+» AnTrHunoe XxpHcTIaHCTBO H CpeAHeBkKOB»e (= 
CGopHnke B» uecT> H.H. Kapbesa, CMB 1914), 


SS 27, 29—36. 


Žiūr. Nr. Nr. 64—80. Be to, — 

100. E. Norden Agnostos Theos, Leipzig, 1913, 

101. G. Anrich Das antike Mysterienwesen in seinem Einfluss auf 
das Christentum, Gėttingen, 1894. 

102. J. Rėville La religion 2 Rome sous les Sėvėres, Paris, 1886 
(rusų vertimas, Maskva, 1898). 

103. Cumont Les religions orientales dans 1e paganisme romain, 2 
ėd., Paris, 1909 (vokiečių vertimas, Leipzig, 1910). 

104, Les Mystėres de Mithra, 3 ed., Bruxelles, 1913 
(vokiečių vertimas, Leipzig, 1903). 

105. E. Vacherot Histoire critigue de VEcole d'Alexandrie, I—I1I, 
Paris, 1846 s. — Geriausias iki šiol neoplatonikų filosofijos dėstymas. 

105. A. Drews Plotin und der Untergang der antiken Weltanschau- 
ung, Jena, 1907. 

107. £. de Faye Introduction a Yėtude du gnosticisme au II et III 
s., Paris, 1903. 

108. ————— Gnostigues et gnosticisme, ib. 1913, 

109. Ad. v. Harnack Marcion, 2 Aufl., Leipzig. 

110. Nanom+» TnocTHuM3MS II 8. M no6kpa xpucTiaKckoH LepKBM Haro 
HMMb, Kieso, 1917. 


KRIKščIONYBĖS MOKSLAS IR BAŽNYčIA. 


111. Ad. v. Harnack Mission und Ausbreitung des Christentums, 
3. Aufl. 

112. A.M. Ne6Genpes» Bnoxa roHeniA Ha XpKcTiaK» H yTBepKAeHIe 
xpueTiaHcTB2 Bb rpekO-pHMCKOMb Mipb np4 KoHcTaHTHHb BenhkoMt, 3 H3A. 
CMB, 1904, 

"S ——— Bcenenckie C060p+i IV H V sbxoB», 3 137, CMB, 1904, 

114. Paul Allard Histoire des persėcutions dans Vempire romain, 
I-—V, 1894—1903, 

115. C. J. v. Hefele. Konziliengeschichte, I—IX. Yra prancūzų 
vertimas. 

116. A.H. CnacckiW Hecropia pormarKueckMX»  AawmkeHih Bb Snoxy 
BCeneHCKHXb COGOpos+, T. | Yuenie 0 Tponųs. Cepr. Moc, 1914. 

117. A.M. Kapcasnu» MouamiecT8o B» cpepnie Bbka, CTB, 1812, 

118. Griitzmacher Die Bedeutung Benedikts von Nursia und seiner 
Regel. Berlin, 1892. 

119. J. Langen Geschichte der rėmischen Kirche bis zum Pontitikat 
Leos I. 

120. ————— Geschichte der rėmischen Kirche von Leo bis 
Nikolaus I. Gotha, 1885. 

121. H. Grisar Geschichte Roms und der Pžpste im Mittelalter. 
Freiburg i. Br., 1898 (prancūzų vertimas, 1906). 

122. J. Turmel Histoire du dogme de la papautė. 

123. E. Caspar Geschichte des Papsttums, B. I, 1930. 

žiūr. Nr. Nr. 74—80, 85—87. 


S 44 


124. Ch. Diehi Histoire de VEmpire byzantin, Paris, 1920. 

125, —— Byzance, grandeur et dėcadence, ib. 1924. 

126. ————— Justinien et la civilisation byzantine au VI-e s., ib. 
1901 (rusų vertimas). 

127. N. H. Baynes "The byzantine empire, 1925. 

128. J. B. Bury A history of the later Roman Empire from Arca- 
dius to Irene (295—800), I—IiI, 1889, 1894. 

129.—————— History of the later Empire from the death of 
Theodosius I to the death of Justinian I (395—565), I-II, 1923. 


139. AA. Bacnnbes+ Hcropia BnsanTin. Ill. 


S$ 45—51. 


1531. Thamin St. Ambroise et la morale chrėtienne au IV siėcle. 
Etude comparče des devoirs de Ciceron et St. Ambroise. Paris, 1895. 

132. Hans Eibl Augustin und die Patristik. Minchen, 1923 
(—Kaika Geschichte der Philosophie in Einzeldarstellungen B. 
10—11). 

133. E. Troelisch Augustin: die christliche Antike und das Mittel- 
alter in Anschluss an die Schrift De Civitate Dei, Minchen-Berlin, 1915. 

134, Ku E.TpyGeųkob PenuriosHo-06ujecTB64HbIH HAeanb a3ananHa- 
ro xpueTiancrBa, I-II, M. 1892 cn. 

135, B.H.Fep»e Bn. Asrycrhuo, M, 

136. J. Storz Die Philosophie des hl. Augustin, Freiburg, 1882. 

137. Nourrisson La philosophie de St. Augustin, I-—II, 2 ed., Pa- 
ris, 1866. 

138. A. Harnack Augustins Confessionen. Giessen, 1881. 

139. G. Boissier La conversion de St. Augustin (— Revue de deux 
mondes, 1881, I). 

140. Baudriliart St. Paulin de Nole. 

141. Ch. Babut Priscillien et le Priscillianisme (— Bibliothėgue de 
VEcole des Hautes Etudes, 169 fsc.), Paris, 1909. 

142. ————— St. Martin de Tours, Paris. 

143. E. Troeltsch Die Soziallehren der christlichen Kirchen und 
Gruppen. 

S 52. 

Žiūr. Nr. Nr. 119—123. 

144, T. Tl. Kapcas4uHo PHMCKaa uepKO8b H nancTBO AO NonoBHHb! 
It 8. (= KypH. Mun, Hap. Mpocs. 1910). 

145, B. Mbiuųbi Ho YerpoKcTBO xpHcTIa4cKOoKH HepKBM Bb nepBbie ĄBa 
Bbka. Cepr. Moc. 1909. 

146. A. v. Harnack Entstehung und Entwicklung der Kirchenver- 
fassung in den zwei ersten Jahrh. Leipzig, 1910. 

147. J. Rėville Les Origines de VEpiscopat. Paris, 1894. 

148. F. Gregorovius Geschichte der Stadt Rom im Mittelalter, 1859 
fg. (italų, prancūzų ir rusų vertimai). 

149. Dudden Gregory the Great, his place in history and thought. 
London 1905. 

150. E. Caspar Gregor der Grosse (= Meister der Politik 
B. 3). 1923. 


LIGURAI IR KELTAI 


151. J. Dėchelette Manuel d'archėologie prėhistorigue, celtigue et 
gallo-romaine, 2 tomes en 4 volumes. Paris 1908—1914, 

152. V. Krėvė Mickevičius Indoeuropiečių protėvynė, Kaunas, 1926. 

152a. G. Bloch La Gaule (— E. Lavisse Ristoire de France, I, 2). 

153. C. Jullian Histoire de la Gaule, I-VI. Paris, 1910—1926. 

154. Gougaud Les chrėtientės celtigues, 2 ėd. Paris, 1911. 

155. Zimmer Keltische Kirche — Hauck (Herzog) Realencyk- 
lopedie fir protestantische Theologie und Kirche. B. X, 204 fg. 

156. Bury The life of St. Patrick and his place in history. Lon- 
don 1905. 

157. George Dotiin Les littėratures celtigues (— Collection 
Payot Nr. 43). 

158. J. Jusserand Histoire Littėraire du Peuple anglais, I-—II, 
1896, 1904. Yra rusų vertimas. 

GERMANAI IR ROMĄ 


159. Karl Lamprecht Deutsche Geschichte, 12 B. und 3 Ergan- 
rungsbžnde, 1891 fg. Yra rusų vertimas. 

160. Gebhardt Handbuch der deutschen Geschichte, I-—II. Čia 
smulkiai nurodyta literatūra, 

161, K. Brandi Deutsche Geschichte, 3 Auf!., 1925. 

162. O. Gusche und W. Schulize Deutsche Geschichte von der 
Urzeit bis auf Karl d. Grosse, I—II, 1894—1896. 


163. E, Lavisse Histoire de France illustrėe depuis les origines 
jusgu'a la rėvolution, Paris 1911. Vol. II, 1. (par. C. Bayet, C. Pfis- 
ter et A. Kleinclausz), II, 2 (par A. Luchaire). 

164. Feist und Recke Germanen (— M. Ebert Reallexikon der 
Vorgeschichte, IV, i), 1926. 


165. O. Bremer Ethnographie der deutschen Stimme (= Paul 
Grundris der germanischen Philologie, 2 Augl., 1896 fg. B. III). 

166. Mūllenhof Deutsche Altertumskunde, I—V, 1870—1920. 

167. T. E. Karsten Les anciens Germains, Paris, 1931 (Payot). 

168. L. Schmidt Geschichte der germanischen Friihzeit, 1925. 

169. ———— Allgemeine Geschichte der germanischen Vėlker 
bis zum Mitte des sechsten Jahrhunderts. Miinchen, 1909. 

170. ————————— Geschichte der deutschen Stimme bis zum Aus- 
gang der Vėolkerwanderung. Berlin 1904—1908. 

171. Felix Dahn Urgeschichte der germanischen und romanischen 
Vėlker, I-IV (= W. Oncken Allgemeine Geschichte in Einzeldar- 
stellungen). 

172. E. v. Wietersheim Geschichte der Vėlkerwanderungen, 2 Auf- 
lage von F. Dahn, I-—-IT, 1880 fg. 

173. Felix Dahn Die Kūonige der Germanen. Das Wesen des 
altesten Kūonigstums der germanischen Stimme und seine Geschichte bis 
auf die Feudalzeit, 1861—1909. 

174. Gustav Ehrismana Geschichte der deutschen Literatur bis 
zum Ausgang des Mittelalters, I, 1, II, 1, 2, 1918 fg. 

175. H. Taine Histoire de la Littėrature anglaise, vol. I. Yra rusų 
ir lenkų vertimas. 

176. The Cambridge History of English Literatu- 
re 1907 s. 

177. Stopiord Brooke History of Early English Literature to 
the accession of King Alfred, 1892. 

178. — English Literature from the beginning to the Nor 
man Conguest, 1393. 


Žiūr. Nr. 158. 


Ekonominė ir socialioji istorija: 


179. Max Weber Wirtschaftsgeschichte, herausgegeben von S. 
Hellmann und M. Palyj, 2 Aufl, 1924, (lietuvių vertimas, 1930). 

180. R. Kėtzschke Grundziige der deutschen Wirtschaftsgeschichte 
bis zum XVII Jahrh, 2 Aufl, 1921 (= A. Meister Grundriss der 
Gesch.-Wissensch.). 

181. Inama Sternegg Deutsche Wirtschaftsgeschichte, 3 Teile in 
4 B., 1879—1901, B. I 2 Auitl. 1909. 

182. Karl Lamprecht Deutsche Wirtschaftsgeschichte im Mittel- 
alter. Leipzig 1885—1886. 

183. Alfons Dopsch Wirtschaftliche und sociale Grundlagen 
der europžischen Kulturentwicklung, I—II, 2 Autl., 1922—1923. — Pa- 
grindinis veikalas, labai svarbus ne tik germanų, bet ir vėlybesnės impe- 
rijos istorijai tyrinėti. 

184. ——————— Die Wirtschaftsentwicklung der Karolingerzeit 
vornehmlich in Deutschland, I—II, 2 Aufl. 1923—1924, 


Politinė santvarka ir teisė: 


žiūr. Nr. 173. 

185. G. Waitz Deutsche  Verfassungsgeschichte, 3 Aufl. Berlin 
1888—1885. 

186. H. Brunner Deutsche Rechtsgeschichte Leipzig, B. I, 2 Aufl. 
1906, B. II 1927. 


Vokiečių Bažnyčios istorija: 

187. A. Hauck Kirchengeschichte Deutschlands, 3 Autl. 1906 g. 

188. Y. v. Schubert Geschichte der christlichen Kirche im Frihmit- 
telalter. Tiibingen 1917—1921. 

189. ——————— Staat und Kirche in den arianischen K6nigreichen 
und im Reiche Chlodwigs. Miinchen-Berlin 1912 (Palyg. Nr. 183). 

190. Hauck (Herzog) Realencyklopedie fur protestantische Theolo- 
gie und Kirche. 


Barbarų valstybės: 


191. Pasguale Villari Le invasione barbariche in Italia, 2 
ed. 1905 (anglų vertimas). 

192, Th. Hodgkin Italy and her invaders, 8 v., 1880—1899; 2 ed. 
I— IV, 1892 S. 

193. F. Martroye L/'occident 2 Vėpogue byzantine. Goths et Van- 
dals. 1904, 

194, ——————— Genseric. La conguėte vandale en Afrigue et la 
destruction de Vempire d'Occident. 1907. 

195. L. M. Hartmann Geschichte Italiens im Mittelalter. Leipzig, 
1897, 2 Aufl. 1923. B. I, II 1-2, 

196. G. Pfeilschifier Der Ostgothenkonig Theoderich der Grosse 
und die katolische Kirche (— Knė6piler Kirchengeschichtliche Stu- 
dien III, 1-2), 1896. 

197. G. Pfeilschifter Theoderich der Grosse, 1910. 

198. R. Altamira Historia de Espana, Barcelona, 1906 s. (Mažas to 
paties autoriaus veikalėlis — Histoire d'Espagne, Payot, Paris, 1931). 

199. Z. Winkelmann Geschichte der Angelsachsen bis zum Tode 
Konigs Aelireds (— Oncken ir t. t, ž. Nr. 171), 1883, 

200. J. R. Green The making of England, 449—882, I-—II, 1897. 

201. ————— History of England (yra rusų ir prancūzų ver- 
timas). Š 

202. Hunt The english Church from its foundation to the Norman 
conguest. London 1899, 

Bizantijos miestas (Byzantion) žiūr. 

„sąjungi- 1 


frankai (franci) 29, 40, 41, 112, 231, 
236, 278—303, 305, 306, 307, 310, 
315, 316, 317, 319, 320, 3217 

frankai saliečiai (fr. salici, sali) 40, 
278, 281, 288, 289. 

frankai ripuariečiai (fr. ripuarii) 40, 
278, 280, 281. 

Fredegarijus 301. 

Fredegundė, Chiipericho žmona, 289, 


291. a . 
žreehold 266. ||| 4 
Frėja 257,260, | >7 


| Freiras (Freyr) 257, 260. 


Frigga 257, 260. 

207, 208, 210, 227—316, 320. 
germanai rytų 227—236, 237, 261, 
264, 280. 

germanai vakarų 237, 240, 286 s. 


Germania, Tacito traktatas, 238—240, | 


242, 244—251, 258. 
Gildas (Gildo) 264, 265. 
Gildonas (Gildo) 41. 
gleemen 270. 
Glycerijus, romėnų 

(473—474 m.), 233. 
gnomai 265. 
gnostikai 79—89, 90, 91 s., 93, 95, 

96, 97, 102, 105, 106, 107, 103, 

112, 118, 121, 127, 134, 153, 154, 
gotai 29, 228—236; žiūr. ostro- 

gotai ir visigotai, 

Gotšalkas 185. 

grafas (grafio, gerefa, comes) 248. 
283, 292, 293, 295, 290, 297, 300. 

Gratianas (Flavius Gratianus), romė- 
nų imperatorius (375—383 m.), 
8, 37, 39, 52, 55, 68, 191. 

greitungai (ostrogotai) 228. 

Grendelis 270 s. 

Grian Ainechas 216 s. 

Grigalius 
popiežius 590—604 m., 133, 193, 
195, 196, 200 s., Z25, 306, 309, 
315, 319, 

Grigalius II, šv., popiežius 415—731 
m., 312—314, 315, 

Grigalius III, popiežius 731—741 m., 
315, 316. 

Grigalius, Nisos vyskupas, 
97—98, 110, 115, 120. 

Grigalius Teologas, šv., 92, 110, 120. 


imperatorius 


Šv. 92, 


Grigalius Turietis (Gregorius Turo- | 


nensis), Šv., 281, 289 s., 298, 299. 
Grigalius, Afrikos egzarchas, 310. 
Grimbaldas 276. 


Grimoaldas, frankų majordomas 
(mirė 662 m.), 301. 

Grimoaldas, longobardų karalius, 
307. 

Gundobaudas, burgundų karalius 


(mirė 516 m.), 41, 233, 234, 285, 
303. 

Gunnaras (Gunther) 258. 

Guntheras (Gunnar) 254, 


(Gregorius) Didysis, šv., | 


„ Guntramnas, 


frankų (Burgundijos) 
karalius (561—594 m.), 289, 291. 
gvanšai 206. 


Hadrianas imperatorius žiūr. A d- 
rianas. į 


Hadrianas iš Nisidos 269, 

Hagenas (Hogni) 254, 258, 259. 

Hallstatto kultūra 208. 

Haraldas Hariagri 254. 

Heia 260. 

Heividijus 128. 

Hengstas 264. 

benotikon 191, 194. 

heptarchija Anglijoj 265. 

Hera 61, 63. 

Heraklas, galų dievas, 215 s. 

Heraklas germanų dievas, 256, 257. 

Herakleonas 112. 

Heraklianas 281. 

Heraklitas 64, 75, 79. 

hercogas (kherzog) žiūr. dukai. 

Hermas, apaštališkas tėvas, 108, 112, 
134 5. 


Hermesas Trismegistas 75. 


| herminonai 262. 


Herodiada (Holiė) 253. 

herulai 231, 236, 303. 

Hi (Hy, Jona), airių vienuolynas, 
224, 268. 

Hoederis 260. 

Hogni (Hagen) 254, 258, 259. 

Holdė žiūr. Hollė. 

kide žiūr. hutfa. 

Hiallis 258. 

Hilarijus, Poitiers miesto vyskupas, 
šv., 59, 112, 128, 129, 191, 289, 
290. 

Hildebrandslied 254. 

hydrophylaces aguarii 19. 


| Hollė (Holdė) 253, 256. 


Honorat, St. Honorat, žiūr. Lerino 
sala, 

Honoratas, šv. 128, 129, 183. 

honorati (honoratus) 11, 14, 17, 283. 

Honorija 232. 

Honorijus I, popiežius 625—638 m., 

113, 309, 310, 311. 

Honorijus, romėnų imperatorius 
(395—423 m.), 38, 44, 191, 230, 
264. 

Horatijus 25. 

Horsas 264. 

hospites („svečiai“) 37, 

Hrymras 261. 

Hrothgaras 270. 

hufa (hide, mansus) 266, 267, 275. 

Hugues (Hugo) de St. Victor 166. 

hunai 35, 39, 229, 232, 233, 244, 254, 
303, 317. 


Iberai 201, 203, 205—207, 210. 
Ibero karalystė 206—207. 
Ignatijus Antiochietis, Šv. 108, 134. 


ikonodulai (šv. paveikslų garbinto- 
jai) 145. 
ikonoklastai (šv. paveikslų kulto 


priešai) 145, 146, 192. 
illirai 208, 227. 
illiriška geležies kultūra 208. 
Iluanas 214, 
immunis 296, 
immunistai 296. 
immunitetas 13, 14, 296, 297, 300, 321. 
-immuniteto diplomas 291. 
incolae 10. 
indėnai (indiečiai) 202, 227. 


indoeuropiečiai (arijai) 201 s, 206, 
207, 228, 232, 237, 244. 
Inė 265, 


Inės įstatymai 276. 

ingveonai 262, 264. 

inklusai 122. 

Innocentijus (Inocencas) I, popie- 
žius 402—417 m., 182, 183, 184, 
189, 191. 

inguilini 13. 

Institutiones 45. 

insula 24, 25. 

Ipatija 96. 

Ipolitas (Hipolitas), teologas ir an- 
tipopiežius, 108, 109, 112, 153. 

irai žiūr. airiai. 


iraniečiai (medai ir persai) 202, 227. 
Irinėjus (Irėnajas) šv., Lugdunumo 
(Lyon) vyskupas, teologas, 80, 
108, 112, 135, 153, 155, 188. 
Irminsul 260. 


iroskotai žiūr. airiai. 


lirų (airių, iroskotų) Bažnyčia 223— 


226, 268 s., 274. 
Istrija 304. 
istveonai 262. 
Italija bizantiečių 303—305. 
italikai 202, 227. 
Izidė 61, 63, 128. 
Izidė, germanų deivė, 257. 
Izrmungandras Z61. 


Yggdrasii 260. 
Ymir 259 s. 
Yorko vienuolynas 269, 270. 


Jafetas 151. 

Jaldabaothas 81, 82. 

Jamblichas 96, 97. 

janseniečiai ir Jansenijus 185. 

Jarrow vienuolynas 296. 

Jeronimas Šv. 48, 53, 59, 60, 61, 71, 
123, 124, 126, 127, 128, 129, 150, 
172. 

Jesus impatibilis 91, 

Jokubas, apaštalas, 134, 135, 

Jona, vienuolynas, žiūr. Hi. 

Jonas Auksaburnis, šv., 110, 122 s., 
134. 

Jonas (Jokannes) I, popiežius 523— 
526 m., Šv., 236. 

Jonas Cimischijus, Bizantijos impe- 
ratorius (969—976 m.), 140, 

Jonas iš Damasko, Šv., 110, 115. 

Jonas Krikštytojas 121, 122. 

Jonas Saksas 276. 

Jonas Skotas Eriugena žiūr. Eriu- 
gena. 

jotai 260, 273. 

Jovianas (Flavius Jovianus), romėnų 
imperatorius 363—364 m., 30, 38. 

Jovinianas, asketų priešininkas, 128. 

judex 296. 

Judita 273. 

jugum 33. 

Julianas Apostatas (Flavius Claudius 
Julianus), romėnų imperatorius 
361—363 m., 30, 32, 63, 68, 96. 

Julianas, Eklanumo vyskupas, 180, 
181, 183. 

Julija Domna 75 s. 

Julija Moesa 76. 

Julijus I, popiežius 337—352 m., šv., 
189, 190, 191. 

Julijus Caesaris žiūr. Caesaris. 

Julijus Nepotas, romėnų imprato- 
rius 474—475 m., 44, 233, 234, 

Junona 61, 63, 76. 

Juozapo Flavijaus Antiguitates 132. 

Jupiteris 63, 77. 

Jupiteris, galų dievas, 217 s. 

Jurgio (šv.) legenda 61. 

Justinas, apologetas, 108. 

Justinas II, Bizantijos imperatorius 
565—578 m., 305. 

Justinianas Didysis, Bizantijos im- 
peratorius 527—565 m., 44, 45, 
96, 112, 120, 139, 140, 236, 288, 
304, 305, 309. 

Justinianas II, Bizantijos imperato- 
rius 685—711 m., 311 s. 

Justiniano Kodeksas 45, 

jutai (eutai) 264, 265. 

Juvenalis 56, 58. 

Juvenkas (Juvencus) 59. 


Kabala 79. 

Kaedmon (Caedmon) 272. 

Kainas 151, 

Kallikstas, popiežius 217—223 m.,, 
139, 


Kalvinas 185. 
kancleris 289, 
Kantas 169. 


Kantiumas žiūr. Kent. 


kapadokiečiai didieji 110, 114, 157; 
žiūr. Basilijus Didysis, 
Grigalius iš Nisos ir 
Grigalius Teologas. 


| Keltų Bažnyčia žiūr. 


Karakalla, romėnų imperatorius 211 
—217 m., 22, 55, 76. 

karo draugija (trustis, antrustionai, 
comitatus) 249—251, 259, 265, 
266, 275, 282, 293, 295, 305, 321. 

Karolingai 302, 320. 

Karolingų imperija 321. 

Karolius Didysis (768—814 m.) 35, 
61, 270, 280, 302. 

Karolius Martellas, frankų majordo- 
mas (716—741 m.), 302, 307, 316. 

kartaginiečiai 20, 203, 206. 

Kassianas (Cassianus), šv., 129—130, 


130, 184. 
Kassino žiūr. Monte Kassino. 
Kassiodorijus (Magnus Decimus 


Cassiodorius Senator) 53, 132 — 
133,147, 177 s., 235, 303. 

Kassivelaunumas (Hertford ir Mid- 
dlesex?) 210. 

katharai 89. 

Katonas 205, 213. 

Keller (Christophorus Cellarius) 198. 

Kelsas (Celsus) 75. 

keltai 205, 207 ss., 227, 232, 244, 254, 
259, 260, 261, 264, 272, 276, 320. 

keltiberai 209. 

irų Baž- 
nyčia. 

Kent (Kantiumas) 210, 264, 265, 268. 

Kento įstatymai 267. 

Kerinthas, gnostikas, 79. 

Kerularijus Mikalojus 142. 

Kilianas Šv. 253, 

kimbrai 237, 262, 264. 

Kirillas Aleksandrietis, šv., teologas, 
110, 145, 190. 

Kybėlė 61, 63, 77, 128, 257. 

Kyprianas (Cyprianus), šv., 59, 112, 
188. 

Klaudianas 56. 

Klaudijus, romėnų imperatorius 41— 
54 m., 15, 

Klaudijus II (Marcus Aurelius Fla- 
vius Claudius Gothicus), romėnų 
imperatorius 268—270 m., 29, 38, 
228. 

Klementas žiūr. Klimentas, 

klientai (clientes) 11, 195; Galuose 
— 210—212, 213, Germanuose — 
246, 249, 321, 


Klimentas, apaštališkas tėvas, 108, 
112. 
Klimentas Aleksandrietis, teologas, 


108, 120, 135, 156. 

Klonardo vienuolynas 223. 

kolegijos 298. 

kolonai (coloni),' kolonatas 12, 13, 
14, 22, 195, 213. 

kolonija (colonia) 5—7. 

Kolumba (Columba) šv. 223 s. 225. 

Kolumba (Columba, Columbanus) 
Jaunesnysis, Šv., 224, 225, 306. 

Komgallas 224, 225. 

komitai žiūr. karo draugija. 

komitatas žiūr. karo draugija. 

Kommodianas 59. 

Koningas 215. 

Konnalas 214, 

Konstantas (Constans), romėnų im- 
peratorius  (323—338—350 m.), 
191. 

Konstantijus Chloras (Flavius Vale- 
rius Constantius Chlorus), mirė 
306 m., romėnų. caesaris ir augus- 
tas (305 m.), 30, 33. 


Konstantijus, romėnų imperatorius 
(317—361 m.), Konstantio D. 
sūnus, 30, 191. k 

Konstantijus, Gallos Placidijos vy- 
ras, patricijus, imperatorius, mirė 
421 m., 44, 46, 

Konstantinas Didysis (Imperator 


Caesar Flavius Valerius Cons- 
tantinus), romėnų imperatorius 
306—337 m., 15, 17, 22, 30, 32, 
34—35, 45, 56, 67, 68, 110, 136, 
137, 139, 140, 150, 156, 228. 
Konstantinas V Kopronimas, Bizan- 
tijos imperatorius 714—775 m., 
inkonoklastas, 145, 192. 
Konstantinas XI Paleologas, pasku- 
tinysis Bizantijos imperatorius 
(1449—1453 m.), 143, 


Konstantinopolio sinodas 387 m. 190. 

Konstantinopolis 19, 24, 34, 35, 

konungas (kunigaikštis, karalius) 37, 
247—248, 249, 266. 

Kėnigsrecht 289. 

Krasas, triumviras, 22, 25. 

kretiečiai 202, 217. 

kromanjonai 206. 

kromlečai 202, 203 s. 

Ksistas (Xystus, Sixtus) III, popie- 
žius 432—440 m., 194, 

Kuchulinnas 213 s. 

kuratorius (curator civitatis) 9. 

kurialiai (curiales, curialium ordo) 
10, 18, 36, 137, 148, 283. 

kurija (curia), municipalinis senatas, 
6, 7, 9, 49, 

kurija (curia) popiežių 69, 194, 314, 

Kuthbertas šv. 269, 

kvadai 230, 

kvestoriai (guaestor, guaestores) 6, 

„Kvintas Mucijus Scaevola, stoikas, 
64. 

Kvintas Sestijus, eklektikas, 66. 


Laeti 37, 243 

laets 267. 

Laktantijus 59. 

La Marne kultūra 208. 

laplandiečiai 206, 227. 

Laterano sinodas 649 m. 310. 

latifundijos 10, 13, 24. 

La Tėne kultūra 208. 

laudatica 300. 

laura, anachoretų vienuolynas, 123 s. 

Laurentijaus schizma žiūr. Lau- 
rentijus antipopiežius. 

Laurentijus, antipopiežius, 194, 

Ieasehold 266. 

legijonas 36. 

Lelijus, stoikas, 64. 

Leonas Didysis, popiežius 440—461 
m., 190, 191, 192, 193, 194, 195, 


| Leonas II, popiežius 682—683 m., 
113. 

| Leonas IX, popiežius 1049—1054 m., 
142. 


— 344 


Leonas, Romos diakonas, 185, 194. 

Leonas III Isaurietis, Bizantijos 
imperatorius 717—741 m., 139, 
192, 312 8., 315. 

Leonas IV, Bizantijos imperatorius 
775—780 m., 140, 

Leovigildas, visigotų karalius (mirė 
586 m.) 231. 

Lerino sala ir vienuolynas 128. 

Lero sala 128. 

Ieudas 272. 

leudes 295. 

leudesamio 295, 

Lex Baiuvariorum 245, 

Lex Burgundionum 240, 245, 285. 

Iex fundi 13. 

Lex Ripuaria 245, 285, 

Lex Romana Burgundionum 285. 
Lex Romana Recesvindiana žiūr. 
Liber judiciorum, 

Lex Romana Visigotkorum 
Breviarium Alarici, 

Lex Salica 240, 245, 285, 286 s. 

Lex Salica, titulus de migrantibus 
286 s. 

Lex Visigothorum 240, 245. 

Libanijas 246. 

Liberijus, popiežius 352—366 m., 62, 
113, 191. 

Liber judiciorum (654 m.) 231. 

Liber Pontificalis (popiežių biogra- 
fijų rinkinys) 316. 

Licinijus, romėnų imperatorius 307— 
324 m., Galerijaus ir Konstanti- 
no D. kolega, 122, 136. 

Ligugė vienuolynas 129. 

ligurai 202—205, 205, 206, 207, 208, 
210, 217, 220, 232, 244. 

Ligurijos dukatas 304. 

limes 4. 

limitanei 16, 36. 

litai 246, 249. 

Liutprandas, longobardų karalius 
(712—744 m.), 307, 308, 312, 
2138; 8315 8, 317. 

Ioca relicta 6. 

locatio-conductio 11. 


žiūr. 


Lokis, germanų 
273. 

Londono miestas (Londinium) 266, 
276. 

Longas 56. 

longobardai 112, 146, 194, 196, 236, 
237, 262, 280, 298, 299, 301, 303— 
317,320. 

Longobardija 305. 

Lotynų imperija 141, 142. 

Lot Ferdinand 289. 

Lugas, keltų dievas, 216. 

lugai 228, 262. 

Lugdunumo miestas (Lyon) 18, 39, 
40. 

Lugdunumo unija 142. 

Lukanas 217 s. 

Lukianas 215 s. 

Lukianas Samosatietis 109. 

Iukianistai 109. 

Lukretijus Karas (T. Lucretius Ca- 
rus) 63 s., 66 S. 


Lukterijus, galų didikas, 211. 


dievas jotas, 260, 


į Lunna 260. 


Luxeuil (Luxovium) vienuolynas 224. 


Magisteria 298. 

magister eguitum 16. 

magister officiorum 15, 16. 

magister peditum 16. 

magister utriusgue militiae 16. 

magistri militum Bizantijos Italijoj 
195, 304, 

Maiorianas, romėnų 

457—461 m., 44, 

majordomas 283, 300 s. 

Maksentijus, Maksimiano sūnus, ro- 
mėnų imperatorius 306—312 m., 
30. 

Maksimas 68. 

Maksimas Išpažintojas, Šv., 110, 111, 
120, 310. 

Maksimianas, romėnų imperatorius 
286—305 m., 30, 38. 

Maksiminas, romėnų imperatorius 
305—313 m., 38, 136. 


imperatorius 


Maktar miesto žemdirbio įrašas 22 s. 

mallus 283. 

Malmesbury vienuolynas 269 s. 

Mamertas Klaudianas 51, 53, 59, 92. 

Manis (Mani), mirė 277 m., 90—91. 

manichėjai ir manicheizmas 90—91, 
102, 107, 118, 120, 127, 128, 150, 
158, 167, 173, 174, 175. 

Mannis 260. 

mansus 266; pal. hufa. 

Marbodas 262. 

Marcella 126. 

Marcellina 112. 

Marijus 264, 

marka, markos (Markgenossen- 
schaft) teorija 239—240, 243, 
286, 298, 304. 

Markas Aurelijus (Caesaris Marcus 
Aurelius Antoninus Augustus), 


romėnų imperatorius 161—180 
m., 48, 54, 64. 
Markianas, romėnų imperatorius 


450—457 m., 44. 

Markionas, gnostikas, 79, 80, 88—89, 
102, 112, 154. 

markomanai (marcomanni), germanų 


tautelė, 39, 40, 262; ž. baiu- 
varai. 

Marmoutiers (Marmutjė) vienuoly- 
nas 129. 


Marsas, galų dievas, žiūr. Esas 218. 

Marsas, germanų dievas,' 256. 

Martynas, popiežius 649—655 m., Šv., 
310 s., 312. 

Martynas Turietis, šv., 128—129, 183, 
223. 

Marseille (Massalia, Massilia) 24, 
203. 

maršalkas (mariscalcus, 
marėchal) 283. 

Marzfeld (campus martii) 285. 

Massilija žiūr. Marseille. 

matres (matrae, matronae), 
nos“, 215. 

Mauras Šv. 133. 

mazdeizmas 76 s., 90. 

Mecenatas 28. 


Marschall, 


„moti- 

„ Mediolanumo ediktas žiūr. Mila- 
no ediktas. 
Mediolanumo miestas (Mediolanum), 
| Milanas (Milano) 33, 49. 
| megalitiški paminklai 202. 
| Melanija 126. 
| meliores 304, 
| Melobaudas 38. 
| Menandras, gnostikas, 79. 
| menhirai 202, 203 s., 214. 
| Menna, Konstantinopolio patriarchas, 
120, 309, 
| Mercija 265, 266, 268, 275, 276. 
| Merkaba 79. 
, Merkurijus, galų dievas, 214, 215 s. 
Merkurijus, germanų dievas, 256. 
Merovechas 278. 
Merovingai 254, 269, 284, 286, 288— 
302. 
Merseburger Spriche 254. 
metempsichozas Galuose 218 s., 220. 
miestas-valstybė žiūr. civitas. 
Mikalojus Kerularijus 142. 
mikėniečiai 20. 
Milano ediktas (313 m.) 67, 136. 
Milano miestas žiūr. Mediolanu- 
mo miestas. 
milicija 195 s., 304. 
milites 304. 
Miltonas (John Milton) 273 
Minucijus Feliksas 59, 
Mioellnir 257. 
Mithra 61, 63, 76s. 
Mithradatas Didysis 227. 
mithraizmas 76 S. 
Mykolas archangelas 61. 
modalistai, modalizmas 109, 112. 
Moderatas, neopitagorietis, 75. 
Molina, teologas, 185. 
Mommsen Theodor 22, 28. 
Monika (ir Monnica), Augustino 
| motina, 171, 172, 178. 
| monofizitai 310, 311. 
| monoteletai 118, 146, 192, 310, 311. 
montanistai 112, 155. 
Monte Kassino (Cassino) 61, 130, 
| 133, 

Monte Subjako (Subiaco) 130. 
Morkus, evangelistas, 135. 
mulomedici 19, 

mundium 282. 

munera, munerą sordida 296. 
municipiumas 7, 213. 

Muratori Kanonas 135. 
murduchan (samguba) 215. 
Muspillheim 259 s, 


Naglfar 261. 

Narsesas 303, 304. 

navicularii 19. 

nazoriejai 121. 

Neapolio dukatas 304, 313. 

negotiatores transmarini 299. 

Nemausas, galų dievas 214. 

Nemausas (Nimes) Galijos 
24, 214, 

Nennijus 264. 

neolitas, neolitikai 201, 202, 205, 237. 

neopitagoriečiai žiūr. pitagorie- 
čiai. 

neoplatonikai, neoplatonizmas 92—96, 
97, 102, 106, 107, 108, 109, 112, 
121, 158, 159, 168, 173, 174 s. 


miestas 


Nepotas žiūr. Julijus Nepo- 
tas. 

Neronas, romėnų imperatorius 54— 
68 m., 22. 


Nerthus (Njoedr) 257. 

Nerva, romėnų imperatorius 96-—98 
m., 21. 

nervijai 210. 

Nestorijus, Konstantinopolio patri- 
archas, ir nestorijonai 98, 110, 
117, 118, 132. 

Neustrija 289, 291, 300, 301, 392. 

Niebelungai (Niflungai) 254, 258 s. 

Niebelungenlied 254, 261, 291. 

Nifflheim 259 Ss. 

Niflungai žiūr. Niebelungai. 

Nigidijus Figulas (P. Nigidius Fi- 

gulus) 75, 

Nikalojus, Konstantinopolio patri- 
archas (895—906; 911—925), šv., 
140. 


Nikalojus I, popiežius 848—867 m., 
142. 

Nikėjos sinodas (325 m.) 190. 

Nikiforas Poka, Bizantijos impera- 
torius, 140. 

Nikomachas 75, 

Nikomachas Flavianas, Italijos pre- 
fektas, 69, 

Nikomedijos miestas 33. 

Nimes žiūr. Nemausas 24. 

Ninas 151. 

nobiles 304. 

Nojus 91, 151. 

Norfolk 265. 

normanai 275, 316. 

Normandija 210. 


| Nornos 215, 260. 


Northumbrija 224, 265, 266, 268, 275. 
notarii 16. 

Notitia dignitatum 264. 

Numenijus 75. 

numerus 304. 


Obseguium 295. 

Odenathas 29. 

Odinas 256, 257, 259 s., 273. 

Odovakaras (Odoakras) 40, 41, 112, 
231, 233, 234, 303. 

Offa, Mercijos karalius (757—796 
m.), 265. 

officiales (17), 18. 

officium 15, 16. 

Offos įstatymai 276. 

Ofis 81. 

ofitai 79, 80—82, 85, 88, 91. 

Ogmijas, galų dievas, 215 s. 

Olybrijus, romėnų imperatorius 456 
m., 41. 

Olofernas 273. 

ontologizmas 169, 

opera et juga 12. 

oppidum 5. 

ordalijos 286. 

Orestas 233 s. 

Orfejus 76. 

orfizmas 73. 

Orgetoriksas 210. 

Origenas 92, 108 s., 114, 120, 122, 135, . 
156, 157, 184. 

Orosijus 147, 152, 277. 

Osiris 63. 

Ostanglija 265, 275 . 

ostrogotai 35, 39, 112, 146, 191, 194, 
228, 230, 232—236, 237, 280, 287, 
299, 303, 304, 306. 

Osvaldas, Northumbrijos karalius, 
265, 268. 

Oswy, Northhumbrijos karalius, 265, 
268. 


Pachomijus Šv. 125, 129, 130. 

palafittai 202. 

palatini 36. 

palatium (sacrum p.) romėnų impe- 
ratorių 31 s., 

palatium žiūr. Pfalz. 

paleolitas 203, 204. 

Paleologai 140, 141, 142. 

Palladijus žiūr. Patrikas. 

Pandektai 45. 

Panecijus 64. 

panspermija 83. 

Parkos 215. 

patres 304. 

patricijus, patricius 8. 

Patrikas (St. Patrick) 225. 

Patrimonium S. Petri 195, 307, 308. 

patrocinium, patronas, patronatas 
11, 14, 37, 295, 303, 321. 

Paula 216. 

Paulas Diakonas 256. 

paulikianai 89. 

Paulinas 268. 

Paulinas Nolietis, šv., 52, 57, 59, 71. 

paveikslų ginčas 145, 313, 314. | 

Pax Romana 12, 197, 198. | 

pelagiečiai 181—186. 

Pelagijus 179, 180—183, 184, 226. | 

Pelagius I, popiežius 555—560 m., 
309, 311. 

Pelagius II, popiežius 578—590 m., 
113. 

Penda 265, 268. 

Pentapolis 304, 313. 


peregrini 5. 

permutatio 21 

persai 29, 34, 35, 76 s., 231, 305. 

persona publica 297. 

Personalrecht 297. 

Pertinakas (P. Helvius Pertinax), 
romėnų imperatorius 193 m., 38. 

Petras apaštalas 135, 188—189, 190, 
191, 192, 

Pialz (palatium) 283, 

Pfalzgraf (comes palatii) 283. 

Pijus I, popiežius (141—155 m.?), 
125: 

piktai 224, 264. 

Pippinas I Senesnysis 291, 301, 302, 

Pippinas II Heristalietis (mirė 714 
m.) 302. 

Pippinas III (751—768 m.) 302, 303, 
307, 316. 

Pippinidai žiūr. Karolingai. 

Pirronas 65. 

Pitagoras 73, 75, 78. 

pitagoriečiai 73, 75 s., 85, 86, 121, 
216. 

platonininkai (platonikai), platoniz- 
mas 65, 72 s., 75, 93, 106, 154; pal. 
neoplatonikai. 

Platonas 72, 73, 75, 78, 80, 93, 94, 
109, 153. 

plantacijų ūkis 22, 27. 

plebs, miesto liaudis, 9. 

Pleroma 86—-88, 

Plinijus Jaunesnysis 51, 56, 67, 238, 
239. 

Plinijus Senesnysis 228, 262. 

Plotinas 54, 56, 71, 72, 92, 93—96, 
110, 112, 114, 116, 119, 166, 169, 
170, 173 s. 

Piutarchas 24, 56, 75, 96. 

Polieuktas, Konstantinopolio patri- 
archas, 140. 

Polybijus 23. 

Polykarpas šv. 108, 134, 

pontatica 300. 

pontifex maximus 28, 31. 

Ponticianas, Augustino pažistamas, 
176. 

popiežiai 111—114, 136, 137, 140, 142, 
147, 154, 188—192, 193—196, 200 
s., 303, 306 s., 307—316, 317. 

Portfirijus, Plotino mokinys, 92, 96, 
173, 

portatica 300. 

portoria 300. 

possessio 11, 

"possessio  precaria žiūr. 
riumas. 

possessores 7, 13. 

Posthumas M., Galijos imperatorius 
257—267 m., 29, 222. 

Povilas apaštalas 65, 79, 88, 89, 90 s., 
98, 100, 102, 106, 107, 108, 119, 120, 
121, 135, 175, 176, 184, 192. 

Povilas Samosatietis 109. 

Povilas Thebietis, vienuolis, 122, 124. 

praesides 15, 

praepositus sacri cubiculi 31. 

Praetekstas 127. 

Pragmatiškoji Sankcija (554 m.) 303, 

Praksejas 109. 

prefektas pretoriumui 
praetorio) 15, 

prefektūra (praefectura) 16, 30. 

prekariumas (precarium) 11, 294, 
295; (297), (precarium verbo 
regis 295). 

prekaristai 21, 22, 195, 294, 295. 

presbiterai 134 s. 

princeps žiūr. principatas. 

principales 49. 

principatas 15, 28, 32. 

principes Galuose 211. 

principes Germanuose 246—247, 248, 
249, 283, 

Priscillianas 127 Ss. 

Probas, romėnų imperatorius 276— 
282 m., 38. 

proconsul 6, 15, 21. 

procuratores 13, 

Proklas, neoplatonikas, 92, 96, 97. 

prokonsulas (proconsul) 6, 15, 21. 

Prokopas, istorininkas, 219, 228, 288. 

proletarai (proletarii) 11. 

propretorius (propraetor) 6, 21. 


preka- 


(praefectus 


protectores 16. 

Prosperas Akvitanietis 59, 183, 185. 

protestantai 185, 

provincija 6, 10, 15, 16, 

provincijų atstovų susivažiavimai 18. 

provincijų organizacija 6 s., 15 s., 18. 

Prudentijus (Aurelius Prudentius 
Clemens) 59, 69. 

pseudocomitatenses 36. 

Pseudo-Klimentas 112, 

Ptolemiejai 20. 

Plotemiejus, gnostikas, 112. 

Ptolemiejus geografas 56. 

publicani (societates publicanorum) 
21, 26. 


pueri 295. 

Pulcherija, Bizantijos imperatorienė, 
44, 

pulveratica 300. 

pusaugustininkai 184, 

puspelagiečiai 184, 185, 226. 


O žiūr. Kv. 

guadrivium 132. 

guaestor sacri palatii 15, 
guattuorviri jure dicundo 7. 
Ouinisextum (Trullo sinodas) 311. 
guinguennales 6. 


Rachineburgai 284. 
Radagaisas 230. 

Radbodas 303. 

raganos 253, 255, 256. 
Ragnacharas 281. 

Ragnaras Lodbrokas 258, 
raiteliai (eguites), 21, 22, 26. 
Ravenna 49, 304. 


Ravennos egzarchas 195, 304, 305, 
310 S. 
Ravennos egrazchatas 307, 309, 312, 


314, 315, 
Recesvindas, visigothų karalius, 231, 
recommendatio 11. 
referendarijus 283. 
Regensburgas (Regina Castra, 
gensburg) 4. 

Rekaredas, visigotų karalius, 231. 

remai 210. 

Remigijus, Reimso vyskupas, 
183, 226. 

Richard de St. Victor 166. 

Rikimeras 38, 41, 231, 233, 234, 303. 

riparienses 16, 36. 

ripuariečiai žiūr. frankai. 

Roderikas, visigothų karalius, 232. 

Romanija (Romania) 35, 38, 152, 287. 

Romanorum respublica 306 s., 308. 

romanus 286. 

romėjai 34, 38. Ė 

Romos Bažnyčia 111—113, 188—196, 


šv., 


200, 234, 235, 236; žiūr. po- 
piežiai. 

Romos dukatas 195, 304, 307, 308, 
312; 315; 


Romos katedra, R. sostas žiūr. po- 
piežiai, kurija, R. Baž- 
nyčia. 

Romos miestas 19, 24, 25. 

Romulas Augustulas 233 s. 

'" rotatica 300. 

Rothari, longobardų karalius, 306, 
307. 

Rua, hunų karalius, 232. 

Rufinas 92, 124, 126, 128, 129, 150. 

rugijai (rugai) 288, 233, 234. 

runų rašyba 228, 256. 

Rutilijus Klaudijus Namatianas 56. 

Riibezah!l 256. 


Sacerdos, sacerdotales 18. 

Saksai (saksonai) 40, 223, 260, 264, 
265, 278, 299, 301, 302, 315, 316. 

Salerno dukatas 305. 

saliečiai žiūr. frankai. 

Saliečių Teisė žiūr. Lex Salica. 

saltus 13. 

„salutatica 300. 

Salvianas 10, 147—148. 

samguba (murduchan) 215. 

Samo 301, 

Satornilas, gnostikas, 79. 

saumatica 300. 

Savellijus (Sabellius) 109. 


, Scaevola žiūr. Kvintas Muci- 
jus Sc, 64. 

Scipionas, stoikas, 64. 

scolares 36. 

scops 270, 272. 

scrinią 15, 

| Sedulijus 225, 298. 

Seeck Otio 42. 

Sekstas Empirikas 66, 

sekvanai (seguani) 209, 

Seleukidai 20, 29. 

| Semas 151. 

semipelagiečiai 
giečiai. 

senatas 15, 195, 213. 

senatas Galuose 211. 

| senatas municipalinis 7., ž. kurija, 

| senatoriai (senatores), senatorių luo- 
mas 8, 9, 10 s., 22, 283. 

į Seneka (Lucius Annaeus S.) 54, 64, 
65. 

senior, seniores 295, 304. 

Septimijus Severas (Lucius S. S.), 

| romėnų imperatorius 193—211 
m., 29, 67, 75 s. 

Septizodium, Septizonium 55. 

Serapisas 217. 

Serapiso bendrabūtis 121. 

Sergijus, popiežius 681—701, Šv., 
311 S. 

servi casati 12. 

servi glebae 12. 

Sestijus Kvintas 66. 


žiūr. puspela- 


Setas 91. 
Severas 75. 
Severas žiūr. Septimijus S. ir 


Aleksandras S. 
shire 266. 
shiregerefas (sheriff, shireman) 266. 
sidės (galų elfai ir fejos) 216. 
Sidonijus žiūr. Apollinaris S. 
Siegfridas (Sigurdas) 254. 
sigambrai 262. 
Sigibertas, frankų karalius (561—575 
m.) 289, 290, 291. 
Sikstas (Sixtus) žiūr. Ksistas. 
Simeonas 134. 

simionija 139 s, 

Simonas Magas 79. 

Simplicius, popiežius 468—483 m., 
193, 

Sinesijus 39. 

sinešalkas (sinescalcus, Seneschall) 
283. 

Singidinum (Beogradas) 209. 

Siricijus, popiežius 384—398 m., Šv., 
189, 193, 

siriečiai 25, 299. 

Sirmium (Mitrovica) 33. 

sizigija 85 S. 

Sixtus žiūr. Ksistas. 

Syagrijus, „romėnų karalius“, 40 s., 
222, 279. 

Symmachas, popiežius 408—514 m., 
194, 235, 236, 

Symmachas (O. Aurelius Symma- 
chus) 56, 68 s. 

Synesijus žiūr. Sinesijus. 

skaldai 254, 261. 

skepticizmas, skeptikai, 65—67, 72, 
154, i 

skirai 233. 

skotai 40, 208, 264. 

Skotų Bažnyčia žiūr, 
nyčia, 

slavai 227, 229, 278, 301, 303, 305, 
307, 316, 321. 

socializmas Bažnyčios tėvų 157. 

Sofija 81, 82, 87 s. 

sofistai 72. 

Sokratas 42, 159, 174. 

soldurii 211. 

Sol invictus 62. 

Solonas 49, 

Spoleto dukatas 305, 307, 313 s. 

Stammesrecht 283. 

Stefanas (Steponas), popiežius 254— 
257 m., 189, 


Stefanas (Steponas) III, 
752—757 m., 316. 
Stilichonas 38, 39, 41, 44, 229, 230, 

233. 


irtų Baž- 


popiežius 


| 


stilitai 122. 

stipendium 7, 

stoicizmas, stoikai  64—65, 75, 78, 
79, 121, 149, 154, 156, 162, 179, 
199, 

Strabonas 220. 

Stratchlyde 265. 

Suarez Franciskas, teologas, 185. 

Subjako (Monte Subiaco) 130. 

subreguli (aethelings) 266. 

subseciva 13, 

Succatus žiūr. Patrikas, 225. 

suessionai 210. 


| suevai (suebai) 39, 40, 227, 231, 233, 


242, 257, 262. 
Suffolk 265. 
Sulpicijus Severas 59, 129, 184. 
suomiai 206, 227, 229. 
Surtras. 
susceptores 18, 
Sussex 265 


| Svetonijus 56. 


Siidhumbrija žiūr. Mercija. 


Šimtinė (centena, Hundertschait) 
247, 248, 266, 269. 

šimtininkas (centenarius) 247, 248, 
283. 


Tabennisi 125, 

Tacitas 55, 56, 57, 228, 237, 238—240, 
241, 242, 244, 246, 247, 248—251, 
253, 255—257, 262, 278. 


taifalai 228. 

tanai (thegn) 266, 272, 275, 295. 

"Taranis, galų dievas, 217, 257. 

Tartessas (Taršišas), iberų(?) val- 
stybė, 205—207. 

tautos susirinkimai 
žiūr. Althing, 

tautos susirinkimai Romos miestuose 
6. 1. 

Teja, ostrogotų karalius, 288. 

telonea 300. 

terapeutai 121, 

Terencijus 49. 


Germanuose 
thing. 

terramaros 202. 

tertiatio 37. 

Tertri (mušis 687 m.) 302. 

Tertullianas 58, 79, 108, 109, 112, 115, 
135, 153, 153—155, 161, 169, 188, 
189, 

tervingai (visigotai) 228. 

Teutates, galų dievas, 218. 

teutonai 262, 264. 


Thais 122. 

Theodahadas 235, 303, 

Theodoras, popiežius 642—649 m. 
310. 


Theodoras Tarsietis 269. 

Theodoretas Kirietis 110. 

Theodorikas žiūr, Theuderikas. 

Theodosijus Didysis, romėnų impe- 
ratorius 379—395 m., 10, 20, 38, 
44, 68 s., 55, 156, 229, 235, 279. 

Theodosijus II, romėnų imperato- 
rius 408—450 m., 44, 45, 

Theofilas, apologetas, 108. 

Theotilas, Bizantijos imperatorius, 
145. 

Theudebertas I, frankų karalius (534 
548 m.), 288, 292, 299. 

Theudelindė 306. | 

Theuderikas Didysis, ostrogotų ka- 
ralius (493—526 m.), 53, 132, 
194, 233—236, 254, 279, 280, 281, 
287, 303. 

Theuderikas I, frankų karalius, 
(511—534 m.), 288. 

Theuderikas (Theodorikas) I, visi- 
gotų karalius 418—451 m., 230. 

Theuderikas (Theodorikas) II, visi- 
gotų karalius, 230 s. 

thing (ding) 247, 248. 

Thoras (Donnar), germanų dievas, 

217, 256, 257, 260. 

thrakai 208, 227. 

thunginas 248, 283. 

Tiberijus (Tiberius Claudius Nero), 
romėnų imperatorius 14—37 m., 
6, 262. 

timonatica 300. 


Titas Livijus 204, 205, 208. 

tiuringai 231. 

Tiuringija 288, 302. 

Tyras (Tyr, Thius, Ziu), 
dievas, 256, 260. 

Tolosa (Toulouse) 24, 281. 

Tomas Akvinietis 185, 

Totas, aigiptiečių dievas, 75. 

Totila (Badvila) 288. 

Trajanas (M. Ulpius Traianus), ro- 
mėnų imperatorius 98—117 m., 
9, 21, 67. 

trevirai 210. 

tribokai 262. 

tribuni bizantiečių Italijoj 195, 283, 
304, 

tribunicia notestas 28. 

Tridento sinodas 185. 

Triere miestas (Augusta Trevero- 
rum) 33. 

Trigibaldas 38. 

Trinobantų valstybė (Suffolk ir Es- 
sex) 210. 

trivium 132. 

trollai 256. 

Truilo sinodas (Ouiniseztum) 311. 

trustis ž. karo draugija, 

Tuscijos dukatas 305. 


germanų 


Ulfila (Vulfila) 228. 

Uksellodunumo miestas 210 5. 

Unetiko (Aunetiko) žalvario kultū- 
ra 202. 


Valentas, romėnų imperatorius 364— 
378 m., 229. 

Valentinas, gnostikas, 79, 80, 82, 85— 
88, 105, 112. 

Valentinianas I, romėnų imperato- 
rius 364—375 m., 9, 18, 29, 38, 
55, 191. 

Valentinianas II, romėnų imperato- 
rius 375—392 m., 68, 69. 

Valentinianas III, romėnų imperato- 
rius 423—455 m., 41, 44, 46, 191, 
232. 


— 352 — 


Valerianas, romėnų 
253—260 m., 122. 

Valerijus vyskupas 178, 179. 

Valhalia 260. 

valkirijos 260. 

Vallija, visigotų karalius, 230. 

vandalai (vandales, vandilii) 39, 40, 
41, 195, 228, 230, 231, 232, 234, 
236, 280. 

Varas 262, 263. 

varegang 299. 

variagai 37. 

Varnacharas 291. 

varnai 231, 264, 

Varronas 66, 149. 

vasalai, vasalitetas 295 s., 297. 

vaskonai (vascones), gaskonai 206, 
301. ae 

vassi žiūr. vasalai. 

Vė 259 s. 

Velaeda 255. 

Venancijus Fortunatas 53 s. 

Venera 61, 63. 

Venetija 313. 

vengrai 206. 

Vercingetoriksas 212. 

Verdun (Virodunum) 29. 

vergeldas 285. 

Vergilijus 205. 

vergobretas 211. 

Vespasianas (Titus Flavius V.), ro- 
mėnų imperatorius 69—79 m., 
16. 3 

Vesseksas 265, 266, 275, 276. 

Vessekso įstatymai 267. 

vicarii 16, 283. 

vicus 13, 18. 

Vigilantijus 128. 

Vigilijus, popiežius 538—555 m., 113, 
120, 309, 310. 

Viglafas 271. 

vikaras Ž. vicarii. 

vikingai 254, 258 s., 266, 275. 

Viktoras I, popiežius 187—200 m., 
189, 

Viktorijos altorius 68 ss. 

Viktorinas 92. 


imperatorius 


Vilandas (Wieland) 256. 

vila (villa) 14, 49, 259 s., 286. 

Villehardouin 141. 

Villibrord 269, 303. 

Vincentijus (Vincas) Lerinietis 184. 

Vinfrid žiūr. Bonifacijus. 

visigotai (vestgotai) 40, 41, 152, 
228—232, 234, 236, 237, 279—281, 
285, 287—289, 295, 298, 299, 301, 
303, 305, 306. 

Visuotiniai Bažnyčios 
(sinodai) 110 s. 

Vitigis, ostrogotų karalius, 288. 

Vitruvijus 49. 

Vivarium, Kassiodorijaus vienuoly- 
nas, 132. 

vyskupai 134, 137. 

Vodanas (Wodan, Woden, Wotan) 
žiūr. Odinas. 


susirinkimai 


Volksrecht 284. 
| Voluspa 259 s. 


Vosegas, galų dievas, 215. 
Vouglė (Vuglė) 281. 
Vortigernas 264, 

Vulfila (Ulfila) 228. 


Wales 265. 


Waltharilied 254. 

weals 267. 

Whitby sinodas 268. 

Witby vienuolynas 272. 

witena-gemot 266. 

Zacharijus, popiežius 741—752 m., 
ale Bs 

Zacharijus, protospataras, 3i1 s. 

Zaratuštra 90, 91. 

Zenobija 4. 

Zenonas, romėnų imperatorius 474— 
494 m., 44, 191, 194, 233, 234, 

Zenonas, stoikas, 64. 

zydai 25, 299. 

Zosima, popiežius 417—418 m., 182, 
183, 184, 189, 190, 193. 


Xerez della Frontera 303. 


